
Naša književna kritika u ovih desetak poslijeratnih go- 
dina išla je raznim putovima za tim da osmisli u isti mah 
i sadržajni i izražajno-artistički realitet književnog djela. 
Ona je različito govorila o književnom djelu, kao o jedinstve- 
noj organskoj pojavi koja se ne može rastavljati na »sadržaj« 
i »formu«, jer književno ne može postojati — ona je to doka- 
zala — ili samo takozvani sadržaj ili samo forma, kao što ne 
može postojati organizam bez one opće egzistentne dijalektike 
koju se konvencionalno naziva životom. Ta se naša književna 
Kritika čuvala, čas sretno a čas i primitivno, od estetizma i 
formalizma, ali i od utilitarizma i od isticanja »literature« u 
smislu populističkog i vulgarnog kulturno-masovnog štiva. 
Naravno je da su se javljale, s jedne strane, ponajviše nesvje- 
sne i naivne sklonosti dogmatizmu, a s druge strane, često 


- kao otpor tome dogmatizmu ili pojavi sociologizma, tolerira- 


nje poezije apsurda i nihilizma. Nalazeći se, dakle, kao i cijela 
evropska civilizacija, više ili manje, u istom škripcu, naša se 
književna kritika, bez obzira na ove ili one slabosti, ipak i 
usprkos svemu razvijala, ponavljamo, uglavnom — i to je 
bitno — u smislu sadržajno-artističkom i u isticanju moralnog 
smisla sretnog i nesretnog čovječnog čovjeka, neprestano ugro- 
žena od nečovjeka. Taj razvoj nije išao ravnomjerno, tj. nisu . 
svi kritičari jednako pisali (iako im je, kako ćemo vidjeti, 
nešto zajedničko) nego su potcrtavali ovu ili onu komponentu, 
ali uvijek nekako, čas jasno a čas spontano ili čak slučajno, 
jedinstvo djela, međusobnu uvjetovanost tzv. sadržaja i tzv. 
forme. Možemo, dakle, usput reći da se ovaj period naše kri- 


7 


tike logično razvio iz naše književno-kritičarske matice koja 
je, uvjetovana narodnim osvješćivanjem, tj. političko-ideolo- 
škim razvojem nacije, počela od Matoša, rasla uglavnom pre- 
ko Krleže (a nešto i preko Ujevića i Barca) do Ivana Gorana 
Kovačića, Petra Šegedina i drugih što su, dobrim dijelom, 
zastupani u ovom zborniku. 


Da bi se lakše shvatio razvoj naše kritike, razvoj u sa- 
držajno-artističkom smislu, treba pogledati društvene prilike, 
društvenu stvarnost u kojoj se taj razvoj dogodio. Iz političke 
stvarnosti razvijale su se razne društvene psihologije, a iz 
njihove matice izrastale su različite ideologije koje se, daka- 
ko, mogu svesti na liniju revolucionarno-oslobodilačke ili pak 
reakcionarne misli. Ne treba isticati da su i razvoj književne 
kritike odredile iste društvene prilike i individualne situacije 
pojedinih pisaca koje su određivale opći razvoj naše knjige. 
Nisu naši pisci našu kritiku tako reći negdje vani »naučili« i 
ovamo je, štono riječ, »presadili«, nego su je, naučivši mnogo- 
šta doduše od razvijenijih književnosti no što je naša, na na- 
šim djelima i piscima, u našim prilikama individualno stva- 
rali i razvijali, već prema tome kako su dozvoljavale prilike 
i kako su omogućavala ideološka podneblja. 


.Od početka ovog stoljeća osobito (a donekle i od početka 
nacionalnih pokreta, stotinu godina ranije) u našem se naro- 
du stao snažno, u većini područja snažnije no ikada dotad, 
razvijati smisao za društveno-političku, psihološko-duhovnu, 
ideološku a time i umjetničku, književnu stvarnost. U tom 
' našem razvoju smisla za stvarnost svih oblika, u tom novom 
poletu narodnog bića, javljaju se izrazitije i naša nova knji- 
ževnost i njezina kritika, neophodna njezina pratnja. Upravo 
od tog vremena datira postanak naše moderne književnosti i 
kritike koje se, obje, otresaju staromodnosti, bore se protiv 
vlastelinskog i malograđanskog ukusa, idejne i artističke zao- 
stalosti, tražeći načina da obuhvate narodne a time i opće- 
ljudske sadržaje i da ostanu u pogledu umjetničkog sadržaja 
na evropskoj razini. U Sloveniji Prešern, Cankar i drugi, u 
Hrvatskoj Kranjčević, Matoš i ostali, u Srbiji i Crnoj Gori 
Njegoš, Vojislav, Skerlić, Stanković i tako dalje, svatko na 
svoj individualan, prirođeni način ulaže sve svoje snage da 

se moderno i potpuno, što znači suvremeno, književno izrazi. 
Svatko nastoji da književno rasuđivanje o kreativnim napo- 
rima, književna kritika, bude u službi naroda i čovjeka, da 
naime shvaća stvarnost djela, da od književnosti traži da 
izrazi sve oblike stvarnosti, ali da u isti mah, nerazdvojno od 
toga, bude artistički zrela, cjelovita i sugestivna, »na evrop- 
skoj visini«, klasično čvrsta i jednostavna, naučno-psihološki 
istinita, realistično vezana za narod, za narodnu sudbinu iz. 
koje izrasta kao prirodni plod ljudskog bića, bitka uopće. 


U središtu toga društvenog i književnog osvješćavanja u 
Hrvatskoj javile su se odmah poslije Matoša nove sile, prije 
svega i neusporedivo zamašno u Krleži, a zatim u Ujeviću, 
Cesarcu, Barcu, Šimiću.i mnogim drugim imenima, nastavivši 
kritičarsku aktivnost na naglo prekinutom putu Matoša i nje- 


. Sove generacije. Ističemo Krležu jer je doista odmah na po- 


četku postao najdubljim izrazom naprednog političko-ideolo- 
škog kretanja a time i društvene, narodne, političke, moralne 
i psihološke stvarnosti, koju je upravo on najbolje shvatio kao 
strasni, dramatični bitak toga kretanja; to nam svjedoče »Dav- 
ni dani«, a zatim, ne spominjući drugo, pojava »Plamena«. To 
kretanje, a i Krležin lični temperamenat, nadarenost za razu- 
mijevanje društvene stvarnosti, iznudili su Krležin aktivizam 
i smisao za istinu, za realno, za sadržajnost, za oštro sagledanje 
života i sudbine našega čovjeka uopće, i onog potčinjenog i 
onog gospodujućeg, i onog revolucionarno-demokratskog i 
onog reakcionarno-etatističkog. Krleža je, dakle, bolje nego 
ijedan pisac njegova vremena, osobito u praskozorju revolu- 
cije, snagom svoga uma 'i temperamenta, svoje plamene lično- 
sti, oživio stvarnost u našem književnom životu, pa, naravno, 
i u književnoj kritici, u rasuđivanju o književnosti i književni- 
cima. (I ne samo o njima.) Krleža, a isto i Ujević i Barac nisu 
ostali na tome da o umjetničkom djelu pišu samo sociološki, 
tj. samo sa stanovišta čisto društvenog smisla, samo o tzv. sa- 
držaju i tzv. tematici, jer su oni, svaki na svoj način, učili da 
je nedovoljan, možda i štetan takav kritičarski posao. Oni, 
govoreći o estetskoj, poetskoj realnosti književnog djela, go- 
Vore i o sadržaju, te, više ili manje, o raznim komponentama 
koje su iznudile umjetničko djelo i njegovu ljepotu, pa i nje- 

govu filozofsku snagu, u čemu se posebno isticao Ujević. Uz 
to su oni, kao i još neki kritičari njihova doba, naglašavali i 
idejni karakter djela, njegovu tendenciju i ljudsku svrhu. Mi 
danas dobro vidimo da su oni, na svoj način, isticali da je 
djelo izraz cijelog bića, i da mora kao takvo biti u funkciji 
čovjeka, očovječenog čovjeka, čovjeka što nije satrap, carist i 
tome slično, — da mora služiti ljudskoj slobodi i spoznaji na- 
cije, njenih napora za humanizacijom, za svjetlošću univer- 
zalnog duha. 

U nastanku naše najnovije književnosti, u cijeloj našoj 
književnosti zadnjih tridesetak godina, javljalo se i jedno u 
stvari simplicističko shvaćanje književnosti, rasuđivanje o 
njoj, koje je, odmah treba reći, kojiput prijetilo njenom slo- 
bodnom razvoju, dijalektičkom shvaćanju njene pojave i ulo- 
ge. Posebno treba uočiti tu pojavu i isto tako otpor koji su 
joj pružili mnogi pisci'i kritičari. Bez uočavanja tih pojava 
u međuratnom razvoju nije moguće sasvim jasno shvatiti pra- 
vi put na kojem se našla i kojim se kreće naša današnja kri- 
tika. Naravno, bilo je i drugih smetnja i opasnosti za razvoj 
naše književnosti, osobito iz redova neokatolicizma i profa- 
šizma, ali te smetnje nisu bile tako opasne jer su potjecale 
od klase i ideologije u rasulu, dolazile su iz kretanja koje je 
bilo osuđeno na propast, a ne, naravno, iz onoga živog revo- 
lucionarno-demokratskog kretanja, koje je, u općoj evropskoj 
drami, spremalo i odredilo tu propast. Simplicizam iz redova 


»ljevice«, kako se onda običavalo reći, predstavljao je u sta- - 


novitom smislu opasnost za slobodu književnog razvoja. 


Poznata je naime literarno-historijska činjenica da se u 
našoj književnosti, osobito od 1928.— u početku kao »socijalna 
iiteratura«, a kasnije kao »novi«, »borbeni«, »socijalni«, »dija- 
lektički«, »socijalistički«. realizam — bilo počelo javljati, jed- 
nostavno rečeno, utilitarističko shvaćanje književnosti. Prema 

. ekstremnim pristalicama toga shvaćanja, književnost valja da 
bude »realistički« odraz »klasne borbe« »socijalističkog čo- 
vjeka« pa da kao takva, »socijalistički usmjerena«, »socijali- 
stički idejna i tendenciozna«, korisno, upravo direktno služi u 
revolucionarnoj borbi protiv reakcionarne buržoazije, buržo- 
aske kulture u »dekadenciji«, reakcionarnog duha i tzv. mrač- 


10 


nih sila. Tako se naime mislilo i tako se, služeći se navedenim 
izrazima, sad otvoreno a sad ezopovski, pisalo po listovima i 
časopisima čitav niz godina. Prije rata riječ se »socijalizam«, 
zbog pritiska monarho-fašističke cenzure, vrlo rijetko mogla 
naći u našoj štampi; za vrijeme narodne revolucije kao i ka- 
snije taj je izraz, kao izraz sudbonosne stvarnosti, sretno pre- 
vladao sve zapreke i postao sastavni dio našeg narodnog ži- 
vota. Razumljivo je, dakle, da se taj izraz slobodno manifesti- 
rao i u književnosti, u književnom životu i časopisima, i da 
se zajedno s novim životom, s novom stvarnošću, sa stvarno 
održivim istinama, ali i sa svim onim krilaticama i pojmovi- 
ma koji su se, prividno, a katkad iz nužde i neznanja, javljali 
kao socijalistički, a u stvari su bili, veoma često, pseudo-soci- 
jalistički, prerušeni oblici preživjelog i naučno neopravdanog, 
— ispoljio i termin »socijalistički realizam«. Ta pojava socija- 
lističkog realizma (bez obzira u kakvoj varijanti) u našoj 
književnosti još nije kritički prikazana iako je o njoj mnogo 
toga izgovoreno i napisano, možda (a i jest!) kao ni o jednoj 
drugoj pojavi u našoj književnosti. Koliko zanosa i fraza, ot- 
pora i kritike oko te pojave! Smatramo da je to, recimo tako, 
strujanje u našoj književnosti preživjelo četiri perioda: prvi 
od rane pojave do narodne revolucije četrdeset prve, drugi za 
vrijeme revolucije od četrdeset prve do četrdeset pete, treći 
od svršetka rata do rezolucije Informbiroa četrdeset osme- 
devete i četvrti od tih »rezolucionaških godina« uglavnom do 
Krležina ljubljanskog referata pedeset i treće na Trećem kon- 
gresu Saveza književnika. 

Prvi period karakterizira naivno, upravo ilirski roman- 
tično proklamiranje novog realizma, oštro i često, naglo i 
slabo promišljeno napadanje svakoga, i lijevo i desno, tko nije 
htio prihvaćati iz bilo kojih razloga i nerazloga taj novi, soci- 
jalistički realizam. U to je doba, kod pristaša toga pokreta 
bilo čudne, politički obojene vjere u programatske, obično 
publicističke stilizacije toga realizma, koje su dolazile uglav- 
nom iz SSSR-a, nešto iz Francuske i ČSR, gdje je postojala 
edicija nazvana Slobodna njemačka knjiga. Prema tim utje- 
cajima su se stvarale domaće nove teoretske varijante, u ko- 
jima se osjećao još i utjecaj nacionalne kulturne baštine, i to 

samo ona strana koja je odgovarala osnovnim, internacional- 
no proklamiranim stilizacijama. 


U drugom periodu, u doba rata, nije se mnogo teoretizi- 
ralo, pa se tako malo čulo i o socijalističkom realizmu. Činje- 
nice dokazuju da su pisci, kako oni u partizanima tako i oni 
pod okupacijom, pristaše Narodnooslobodilačkog pokreta, pi- 
sali bez obzira na postavke socijalističkog realizma, kreativno 
tražeći način da istinito izraze mračne strane tragike narod- 
nog života, oslobodilačkog kretanja pa i drugih ljudskih ne- 
mira i strasti koje nisu bile direktno, tematski vezane za 
presudne i sudbonosne historijske neophodnosti. Pisac je osje- 
ćao slobodu stvaranja u tim imperativima i znao je da je bio 
moralno opravdan ako je iskreno iznio nešto što ga je pod 
. okupacijom mučilo, a bio je i sretan da može oblikovati kakvu 

- borbenu temu. U partizanskoj štampi, istina, nema tema izvan 
toga kruga, ali se nije priječilo ako se pisac bavio i temama 
koje nisu bile rat ili okupacija. Možemo reći da se za vrijeme 
rata i okupacije naša književnost slobodno razvijala, što je 
prirodan fenomen. Prisutnost socijalističkog realizma kao 
književne teorije i programatske estetičke forriule u doba ra- 
ta nije se osjećala; ona nije bila potrebna, kao što nisu bili 
potrebni ni apologeti, filipike ili pamfleti. I to je činjenica 
veoma poučna za naše književnike i književnu politiku. Mno- 
štvo pisaca različitih političkih, estetskih i socijalnih pogleda 
našlo se, olujom opće drame, u općem narodnooslobodilačkom 
kretanju, pa je, logično (više zahvaljujući širokim. političkim 
formulacijama negoli nekom svjesnom nastojanju književne 
teorije i kritike), bilo neoportuno, čak štetno, izlaziti s teori- 
jom koja bi, nastavši u drukčijim okolnostima, mogla dezor- 
ganizirajuće djelovati u pokretu kulturnih radnika. 


U trećem pak periodu postavke socijalističkog realizma, 
pobjedom revolucije i svih njezinih kulturnih rekvizita, jav- 
ljaju se i iz usta književnika i kritičara, kojima prije revolu- 
cije nisu bile posebno privlačne, ali tada ih većina prihvaća u 
dobroj vjeri, kao gotove formule o kojima ne treba diskuti- 
rati. Sada je lako bilo sve predratne i ratne teoretske postav- 
“ke, uz jaki utjecaj sovjetske književne teorije i kritike iz koje 
su se kopirala razna iskustva, proklamirati kao službene, kao 

jedino tačne teoretske istine, a tako i jedinu »liniju« u umjet- 
nosti, tj. liniju socijalističkog realizma uglavnom u ždanov- 
ljevskom smislu, po kojoj će, govorilo se, jedino naša knji- 
ževnost napredovati, lako prevladavajući ostatke i izdanke 
buržoaske dekadentne kulture i književnosti. Više u naivnoj 
vjeri i iz romantičnog zanosa za sve što je dolazilo iz SSSR-a, 
a ponajviše deklarativno i manifestaciono, više — da — negoli 
teoretski fundirano, ovi književnici, netko glasnije a netko 
tiše, ističu parolu »službene« kulturne linije. Išlo se tako dale- 
ko da se u umjetnosti proglašavalo »bezidejnim«, »formalistič- 
kim«, »buržoaskim«, »dekadentnim«, »antirealističkim« itd. 
sve ono što ne odgovara toj liniji, a ta se linija pretežno na- 
tezala na tekuće političke formulacije, od kojih su mnoge bile 
prijevod iz ruske publicistike. Tako je i protiv volje pisaca, 
koji su nemoćnim pogledom gledali tu pojavu, bila onemogu- 
ćena stečena sloboda umjetničkog stvaranja i počela se tu i 
tamo javljati neiskrenost. No to zlo je kratko trajalo i stvari 
su krenule normalnim putem, kako ćemo vidjeti. Čemu se 
težilo donekle svjedoči s ruskog prevedena brošura »Boljše- 
vička partija i sovjetska književnost« (Zagreb, 1947), koja je 
bila štampana kao prvi svezak »Biblioteke izabranih članaka _ 
i eseja«. 

Međutim, zagovaranje samo jedne linije socijalističkog 
realizma nije u hrvatskoj književnosti i kritici imalo naročita 
odjeka, osobito u početku, neposredno u poraću. Tada su se 
hrvatski pisci iz narodooslobodilačkog kretanja doista normal- 
no koristili tzv. slobodom umjetničkog stvaranja i težili da se 
autentično izraze prema svome iskustvu i znanju i da se indi- 
vidualno podrede disciplini socijalističkog duha, držeći da ne 
»griješe« ako, na primjer, poetiziraju pejzaž, dokonu ljubav, 
regionalni zavičaj i drugo. Koliko je bilo onda tih nesretnih 
tema o zavičaju! Treba uz to reći da su svi iskreno isticali 
knjige iz narodne revolucije, kritičko prikazivanje »razbijene 
buržoazije« i »mračne prošlosti«, a počeli su se i osjećati prvi 
tragovi socijalizma. Da se književna linija u hrvatskoj knji- 
Ževnosti slobodnije shvaćala, svjedoči, uz ostalo, jedini broj 
»Književnika« (koji se još za rata bio pojavio u Šibeniku) i 
osobito pokrenuta »Republika« 1945, i 1946. »Književnik«, na- 

padnut od nekog kritičara, prestao je izlaziti, a o prvoj »Re- 
publici« nisu se pisale pohvale, nego se čekao čas da se redak- 
cija usmjeri »pravim«, socijalističko-realističkim putem. Slabi 
pak teoretski članci, kritički napisi, koji nisu sličili onima iz 
sovjetskih časopisa, pojava književnih priloga, pa i mnogih 
knjiga što su bile u raskoraku sa socijalističko-realističkom 
teorijom i sovjetskim prijevodima, bili su u hrvatskoj knji- 
ževnosti izrazi neslaganja s dogmatizmom koji je bio na 
pomolu. M 

Ne smeta, međutim, što se termin »socijalistički realizam« 
stalno javljao u našoj književnosti između 1945. i 1949, i to 
ne samo kod pisaca koji su prošli kroz oslobodilački pokret 
nego i kod ostalih pisaca starih i mladih književnih genera- 
cija. Kako to da je taj termin kasnije nestao iz književnosti, 
i da su isti pisci i kritičari mogli nastaviti književno obliko- 
vanje u slobodnome i prirođenom im smislu? O čemu se tu 
zapravo radi: da li o formalnom odbacivanju formula a za- 
državanju staroga mišljenja koje se, silom prilika, bilo nekako 
prerušilo pa i sakrilo upravo iza deklarativnih parola o knji- 
ževnosti? A ako nije to, ili samo to, nije li setu radilo o nag- 
lom kidanju s onom kritičarskom praksom koja je pod svaku 
cijenu nastojala da »betonira« deklariranu »jedinstvenu teo- 
riju« jedinstvene društvene prakse? Koliko je u ovoj kriti- 
čarskoj raboti bilo neznanja ili nečega drugoga, a koliko pak 
taktičnog operiranja parolama uz koje se htjelo nešto i real- 
no, iskreno reći o književnosti i njenoj ulozi, o piscima i 
knjigama, prošlim i suvremenim? š 

Mogu se postaviti (i postavljala su se) mnoga pitanja u 
vezi s pojavom socijalističkog realizma, koji se u našoj knjizi 
javljao više od jednog decenija, računajući tu predratne, rat- 
ne i poratne godine, dakle vrijeme u znaku boga Marsa. Na 
sva ta i slična pitanja treba u prvom redu reći da je forsira- 
njem »jedinstvene«, »službene«, u stvari ždanovljevske linije 
socijalističkog realizma, postepeno počelo slabljenje naše teo- 
retske i praktično-kritičarske misli, i da se zbog toga bila 
počela javljati pustoš. Mozgalo se što. bi to mogao i morao biti 
»naš socijalistički realizam«, a počelo je bivati šareno interno 
stanje naše kritičke misli, naših pisaca i kritičara. 

Odgovor na postavljena pitanja nalazimo u ovoj istini: 
»Naše teoretiziranje o realizmu, otkada se i kod nas, silom | 
historijskih i klasnih okolnosti, bilo javilo to teoretiziranje 
pod raznim formama (novi realizam, borbeni realizam, mo- 
derni realizam, socijalistički realizam, dijalektički realizam 
itd.), bez obzira kakav se termin javljao, ili što\se (ili ne) pri- 
djevalo kao pridjev staroj skolastičnoj i građanskoj riječi 
»realizam« — to vajno teoretiziranje i prepirke oko realizma 
— kod jednih se pisaca očitovalo kao iskrena i znalačka težnja 
da se pojam realizma, nerazdvojno od kritike i od zahtjeva 
umjetničkog djela (jer djelo od nas nešto zahtijeva), dijalek- 
tički, stvaralački rehabilitira, da mu se nađe stvarno moguće 
značenje. Kod drugih, koji su, nekada i dogmatično, propo- 
vijedali socijalistički realizam kao jedinu i svetu, neprikosno- 
venu liniju, u stvari ždanovljevski krutu, prakticistički, prag- 
matično pojednostavnjenu, sputavali su prirodni razvoj knji- 
ge, iako su možda najvatrenije željeli njezin napredak i po- 
let.« Tek se danas vidi kako su stvari stajale, a kako bi morale 
dalje stajati. Ali, pravo govoreći, ni to nije bilo tako porazno, 
jer su se mnoge stvari iskusile i počele cijeniti mnoge vrijed- 
nosti i norme koje je dogmatizam odbacivao kao štetne za iz- 
gradnju nove svijesti u općem ruševnom stanju evropske civi- 
lizacije, koju od četrnaeste neprestano, čas ovo a čas ono, netko 
ruši i dovodi u pitanje. Situacija kritičara nije bila laka. Jer, 
kako se — da jednim primjerom ilustriram — propovijedao 
socijalistički realizam? Ja sam ovako, jadan i nevoljan, bio for- 
mulirao još davno u Splitu, u stvari ždanovljevski realistički 
diktat: »Socijalistički realizam je najveći, najbolji, najdublji, 
najmoćniji, najplodniji, najhumaniji metod u umjetnosti danas 
(naknadno sam bio saznao da slično kaže i sam Ždanov). To je 
revolucionarna politika i lenjinizam-staljinizam u umjetnosti, 
čemu se, dakle, mora svaki pisac iskreno pokoriti. Mi smo 
vam ga, drugovi (ja sam tu zamišljao galeriju naših rukovo- 
dilaca kulture, i ne samo kulture koju je netko negdje, ne 
znam gdje, socijalističko-realistički već i portretirao), o, mi 
smo vam ga, drugovi, drugovi pisci, formulirali i evo vam ga 
na upotrebu, da biste što bolje služili idealnoj stvari socija- 
lizma. A znajte, da sve ono što nije napisano u duhu tih for- 

mulacija i propisa, tj. tematsko-izražajnih zahtjeva i potreba 
radnog naroda, naših boraca i trudbenika, smatrat će se, na- 
ravno, dekadentnim, buržoaskim, apolitičnim, bezidejnim i 
tako dalje, ali stvarno i tako dalje.« Eto, takva se dionica ja- 
vila u našoj kritici i teoriji, hraneći se argumentima iz tada- 
šnje teorije i nešto iz naših predratnih naprednih časopisa i 
od legendi o njima. 

Nije bilo lako ni stvaraocu ni kritičaru. Ali, kako smo 
već rekli, javljao se već pri završetku rata otpor takvu 
dogmatizmu. Osim spomenutog »Književnika« koji su uređi- 
vali M. Franičević, I. Frol, V. Kaleb, P. Lasta, V. Popović (ne 
navodeći prve otpore još za vrijeme rata, koje je teško ali 
ipak moguće registrirati), već kod prve pojave »Republike«, 
u njenom prvom broju, Krleža je štampao programatski esej, 
neku vrst manifesta, »Književnost danas«, koji je sadržajem 
kao i stilom u mnogočem odudarao od tada uobičajenog pisa- 
nja književnih članaka i kritika u našoj knjizi uopće. Krležin 
tekst nije bio javno napadnut, ali je u internim krugovima od 
nekih književnih radnika bio ocijenjen kao negativan. 

Pored kritika, prikaza i prijevoda napisanih u duhu žda- 
novizma javljali su se i drukčiji tekstovi, koji su bili ili su 
htjeli biti socijalistički na svoj poseban način, upotrebljujući 
pri tome silom prilika termin »socijalistički realizam« i vari- 
rajući neke od njegovih formula. Tek 1949, kada su razvojem 
političke i ekonomske naše stvarnosti i naši književnici mogli 
da slobodno nastupaju, da slobodno kritiziraju i estetski teo- 
retiziraju, bio je i formalno odbačen, u stvari, ždanovljevski 
termin — linija birokratskog realizma, kao jedina kulturna 
politika. Odatle vjerojatno još i danas otpor tome terminu, 
kao paroli koja podsjeća na loša književna vremena, ali i kao 
znak opreznosti da se ne bi vrag, pa i u malom izdanju, opet 
povampirio. 

Poslije Krležina manifesta »Književnost danas« prvi zna- 
čajniji kritički tekst koji se pojavio u našoj zemlji bio je Še- 
gedinov esej »O kritici« (na Drugom kongresu Saveza knji- 
ževnika). Šegedin je u narednom eseju nastojao da što više 
istakne pozitivne elemente i rezultate naše kritike od Oslobo- 
đenja na ovamo, ne napadajući pri tome posebno socijalistički 

realizam i njegove negativne posljedice, ali mudro ističući, 
već u uvodnom citatu, Kardeljevu formulaciju da se naučno 
stvaranje ne smije promatrati kao nekakav dodatak državnog 
aparata. Tako je dakle i s umjetničkim stvaranjem i kritikom. 
Nakon što se veoma oprezno osvrnuo na stanje u našoj knji- 
ževnosti i kritici, Šegedin se ogradio od pragmatizma u kri- 
tici, koji je, kaže on, opasan i u umjetnosti i u kritici te u 
krajnjoj liniji »vodi potpunoj dehumanizaciji: kritičar se jav- 
lja kao Čehovljevo lice Prišibjejev, a posao kao prišibjejev- 
ština«. Tu je težište Šegedinove tendencije. »Grubi prakticitet 
nužnosti — kaže dalje Šegedin — koji je često došao do izra- 
za u našoj kritici, sve više je svodio umjetničku problematiku 
kod kritičara slabijeg kvaliteta na takozvani sadržaj. U suda- 
ru s građanskom našom prošlošću, doista opterećenom raznim 
dekadentnim i formalističkim svojstvima, ona je tražila da se 
piše o temama, o kojima je doista trebalo pisati, ali ne stva- 
rati takvo »trebalo«, koje se ukazuje kao vanjska nužda i 
koje ne vodi računa o tome, kome, kako i kada jedna tema 
može postati umjetničkim predmetom. Način, kako se to po- 
nekad kod nas formuliralo, nije bio daleko od onoga, što je 
Plehanov okarakterizirao kao idealizam. Dobivao se kadikad 
utisak da umjetnost treba da izvire iz teorije, ideologije, a 
ne iz bića ljudskog, koje živi i rađa se u društvu i prirodi, a 
na kojemu se teorija, u živu organizacionom poslu, mora na 
koncu provjeravati.« Istaknuvši općenito pozitivne napore na- 
še kritike i oprezno, kako rekosmo, ogradivši se od pragma- 
tizma, što znači od ždanovizma i sličnih pojava, Šegedin je 
veoma pametno i nenametljivo uz pomoć Marxa istaknuo 
ljudsko biće, ljudski smisao koji treba da umjetnik što dublje 
i potpunije ostvari, a ne da bude kao onaj trgovac minerali- 
ma što vidi samo merkantilnu vrijednost, ali ne i ljepotu i 
osebujnu prirodu minerala. Takvo dijalektičko shvaćanje odno- 
sa umjetnosti i čovjeka nameće drukčiji zadatak i metodu pra- 
Voj književnoj kritici, i odbacuje onu kritiku koja je, služeći 
se imenom partije, bila samo zapravo kritika na riječi, u fra- 
Zi, a ne stvarna i prava kritika. Dobro na račun pseudosoci- 
jalističke kritike kaže Šegedin: »A kada naša vodeća kritika 
Pretendira da govori u ime partije, ili barem stvara atmosfe- 

ru takvu, kao da u ime nje govori, onda i pojmovi i sudovi, 
što ih ta kritika upotrebljava, poprimaju osobito svjetlo. I 
nije to samo moje uvjerenje, mislim, da su njeni sudovi doi- 
sta dobili izvjestan deklarativan i apodiktičan karakter, a 
time i naša kritika bila shvaćena kao kritika konačnog suda. 
Ovakva kritika ne uvažava naročito argumente, dokazni ma- 
terijal zanemaruje, ona ne uvjerava, ili što stvara naročitu 
atmosferu, argumente uzima negdje iz drugih neliterarnih 
područja, njoj je često bitno da postigne svoju praktičnu svr- 
hu. Do koje mjere i kako je ovo potrebno? Stvarala se stoga 
lagana, ali sigurna atmosfera, u kojoj su već navedeni pojmo- 
vi sve više gubili racionalno, ljudsko značenje, imali su prak- 
tične posljedice i budili bojazan, strah, oni su iza sebe vukli 
— da se slikovito izrazim — i neku tamnu sjenu magije, a 
stvari, koje su dotakli, djela, kojima su pridavani, postajali 
su neka vrsta tabua.« ' 

Drugi važni tekst iz naše književne borbe protiv ždano- 
vizma bio je Krležin takozvani »Ljubljanski referat« (na Tre- 
ćem kongresu Saveza književnika). Krleža i tom zgodom u 
novoj varijanti i s novim formulama i argumentima govori o 
poziciji naše narodne knjige koja ima, kao i naša zemlja, po- 
seban a danas izniman položaj u svijetu. Ističući tu posebnost, 
upravo zalažući se za to da naša književnost doista bude po- 
sebna sadržajno-artistička pojava u krugu evropskih književ- 
nosti, Krleža je u novim političkim prilikama, u kojima se 
tada nalazila naša zemlja, ukazao koje opasnosti prijete pri- 
rodnom, spontanom, slobodnom razvitku naše književnosti, 
naše umjetnosti uopće. Krleža je u svome referatu posebno 
osudio socijalistički kič i šund, državotvorni, u stvari ždanov- 
ljevski birokratski realizam, ogradivši se ujedno od pseudo- 
modernizma, od građanske dekadencije. Ovdje valja istaći 
činjenicu da to nije značilo jednostranu negaciju umjetnosti 
uopće u građanskom društvu, jer je umjetnost, kao kreativni 
i moralni čin, negacija samog građanskog društva iz kojeg je 
izrasla kao fatalna ljudska tvorevina. Ako se može reći da je, 
s jedne strane, ždanovljevski socijalistički realizam estetički 
dogmatizam »slijeva«, kao što je, recimo, papinski »indeks« to 
isto »zdesna«, a s druge strane da su razni izumi i bezidejne 

»punjene ptice«, iako ponekad kobno poetične pojave građan- 
ske umjetnosti, izraz apsurda, svjedočanstvo mučnog apsurda 
suvremene civilizacije, onda je Krležin »Ljubljanski referat« 
(i ne samo on) glas i afirmacija našega čovjeka što se bori za 
svoju slobodu, za svoju umjetnost, našavši se dramatično, ka- 
ko se vidi, između dogme i apsurda, na periferiji ruševne . 
evropske civilizacije. Osnovna svrha, jezgra ovog manifesta 
kao i Krležina cijelog estetičko-esejističkog aktivizma jest u 
strasnom zalaganju za našu, vlastitu socijalističku umjetnost, | 
koja će se i javiti ako se bude razvio naš socijalistički kultur- 
ni medij, svjestan svoje bogate prošlosti i svjestan, kaže Krle- 
ža, svoje kulturne misije u današnjem evropskom prostoru i 
vremenu. Ne za ždanovljevski nazovi socijalistički realizam, 
nego doista za realizam socijalističke umjetnosti. On neće biti 
parola, fraza i prazna propaganda, nego stvarno, nadareno, 
temperamentno slikanje života. Krleža izričito na jednom 
mjestu, zbog obrane socijalističke slobode i čistoće umjetnič- 
kog stvaranja, kaže (ako sam dobro razumio) da je njegovu 
referatu, njegovoj tezi svrha da bude pledoaje za obranu »so- 
cijalističkog realizma«, što znači zapravo istinitosti socijali- 
stičke umjetnosti i autentičnosti njena stila, koji ne može biti 
socijaldemokratska ždanovljevska ili dekadentnoburžoaska 
prazna forma. 2 

U istom antiždanovljevskom duhu javljala su se u hrvat- 
skoj književnosti i kritici brojna nova, mlada imena i pokre- 
tani su brojni časopisi. Vrijeme između četrdeset osme i pe- 
deset osme, između Drugog i Petog kongresa Saveza književ- 
nika, karakterizira borba za prirodnu književnu klimu, koja 
znači, u odnosu na stanje u prvim poratnim godinama, stvar- 
no otkriće slobode tzv. umjetničkog stvaranja i diferenciranje 
osnovnih književnih shvaćanja, što znači i kritičarskih metoda 
i kritičarskih imena. Tako se opet prirodno nastavio rast naše 
književnosti, o kojemu se bilo počelo misliti da je doveden u 
Opasnost dirigiranom kulturnom politikom u vrijeme poraća, 
u vrijeme administrativnog upravljanja pitanjima književno- 
sti i umjetnosti. 

Osim tada glavnog, a donekle i vodećeg hrvatskog knji- 
ževnog časopisa »Republike«, koja se brzo snašla u novim 

političkim prilikama i u novom duhu naše kulture, pa i 
»Hrvatskog kola«, brzo se, umjesto prilično socijalističko-rea- 
lističkog omladinskog »Izvora«, javio časopis »Krugovi« (od 
proljeća 1952), kojem na uvodnom mjestu piše V. Pavletić 
tekst »Neka bude živost...«, fragmenat iz eseja »Umjetnik 
i sloboda«. »Dijalektički realizam? Socijalistički? — mlade- 
nački piše Pavletić — Realizam apsurda? Ili jedan od iza- 
ma?... Čitava rizma papira? Programi, pravci i firme naj- 
manje su važni. Oduvijek su bili samo praktično oruđe, pu- 
blicistička prethodnica, koja je krčila put glavnini — umjet- 
ničkom djelu. Kad se djelo ostvari, sasvim je svejedno koji 
ćemo termin prihvatiti. Termini nemaju druge svrhe, no da 
klasificiraju već postojeće... I neka bude živost... Knji- 
ževna republika teško podnosi tiraniju jednog isključivog su- 
da, mišljenja i ukusa.« U drugom broju  »Krugova« Đuro 
Šnajder piše esej »Za suvremenost naše proze«, iz kojeg iz- 
bija isti duh kao i iz spomenutog Pavletićeva eseja. Možda 
je najbolje citirati neka mjesta iz Šnajderova eseja da: se 
tako vidi kako se slobodno pojavilo nešto novo, a opet tako 
naše i staro, nešto što je bilo potisnuto ili se potiskivalo. 
Traumatično su se ljudi u tim godinama književno ispoljavali, 
i sva ona masa stihova, članaka, eseja i nešto proze djelovali 
su svježe i oslobođavajuće. »Prije nekoliko godina — piše 
Đ. Šnajder — raspravljalo se kod nas veoma često o ,,soci- 
jalističkom realizmu" i tipičnom, i preštampavali su se član- 
ci iz sovjetskih književnih časopisa, Fadjejev ,,Poraz" spo- 
minjao se kao ,obrazac" socijalističkog realizma, pjesnike 
koji su pokušavali nekako na svoj način da progovore o su- 
vremenim zbivanjima proglašavalo se dekadentnima, a kri- 
tičare, koji su nastojali da u umjetničkom djelu pronađu 
elemente kreativnosti, nazivalo se anarho-individualistima 
(slučaj Šegedinove ocjene romana ,Do viđenja u oktobru"). 
Onda se odjednom (netko teže, netko lakše) shvatilo da to 
nije ,ono pravo“ i na temelju nekih estetskih postavki, a 
obzirom uglavnom na našu današnju literaturu, formirale su 
se ,,rupe'", od kojih su neke (kao na primjer ona oko ,,Mla- 
dosti") otišle u drugu krajnost i pod parolom: prevoditi i pre- 
voditi, odletjele gotovo sasvim sa tla ove naše zemlje, pro- 

glasivši uime ,,savremenosti" neke ,principe", koji su već 
odavno prestali da budu savremeni.« 

Uz »Krugove« javlja se »Tribina«, koju izdaje studentski 
»Klub za suvremenu književnost«, a glavni i odgovorni ured- 
nik joj je bio Slavko Mihalić. Zatim se javio po jedan broj 
»Literature« i »Galerije«, oba lista Krste Špoljara i Mirosla- 
va Vaupotića. U Slavonskom Brodu se javio »Glas Mladih« 
i nekoliko brojeva  »Vidika«, a u Vinkovcima jedan broj 
»Književne revije« i u Splitu »Stvarnost«, »Peristil« i nešto 
kasnije »Vidik«; početkom 1954. »Mogućnosti«. Iduće godine 
javlja se Zlatko Tomičić kao odgovorni urednik časopisa »Me- 
đutim« (dva broja), a grupa pisaca radnika počinje izdavati 
list »Koraci«, kao što je u poraću Ive Čaće bio pokrenuo list 
»samoaktivista« »Izvor« (tri broja). 

U svim tim i drugim tadašnjim i kasnijim listovima i ča- 
sopisima, »starih«, »mladih« i »srednjoškolaca« (u to vrijeme 
osnovan je i srednjoškolski »Polet«, prvi broj svibnja 1953, 
i mnogo drugih srednjoškolskih listova) osjeća se, bez sumnje, 
zanimljivo i simpatično slobodarsko književno previranje ko- 
je ide usporedo s općim ekonomgkopolitičkim previranjem i 
promjenama u zemlji. Zanimljiv je uz gore spomenute i mno- 
ge, mnoge druge članke i eseje, napis Miroslava Vaupotića, 
»Nekoliko varijacija na ,,poznate" teme« (štampan u »Lite- 
raturi« i »Galeriji«), koji uz neke pretjerane formulacije, ka- 
kve su, uostalom, svojstvene mladosti, iznosi niz istina tako 
karakterističnih za ono vrijeme, pa ja lično držim da je ovaj 
Vaupotićev kritički napis, zapravo Vaupotićev manifest, uz 
neke Pavletićeve, pa i Špoljarove, Tomičićeve i još neke dru- 


zvanih »mladih« ovog razdoblja hrvatske književnosti. 
»Trebalo bi — piše M. Vaupotić — prevladati naše sitne 
malograđanske predrasude, naše usko nacionalne tradicije, 
Provincijsko ogovaranje i filistarsko-egoistički trač među 
kulturnim radnicima, a također likvidirati bauka kozmopolit- 
skog ,kolonijalnog mentaliteta", koji navodno negira našu 
autohtono slavensku i jugoslavensku literaturu. Šta znaju 
naši prozaisti o literaturi, što mi znamo o svjetskoj književ- 
nosti? U ušima nam zvone tipično tipizirane timofejevske fra- 

ze, imamo tradiciju naše folklorno-realističke seoske novele, 
čitamo i poznajemo Maksima Gorkog, Krležu i Ivu Andrića, 
usvojili smo teze Lukača o ,kritičkom realizmu" Balzaca i 
"Tolstoja kao imanentne i suštinske aksiome realističke umjet- 
nosti. Godinama su nas kljukali ,,teoretičari" socijalističkog 
realizma da su djela Simonova, Gorbatova, Fadjejeva i kom- 
panije klasični obrasci nove napredne literature. Teško je 
danas svima, a naročito mlađoj generaciji, koja treba da uči 
od starijih, izići iz toga kaosa teoretske konfuzije i praktične 
skolastike, koju su nam servirali neki ,,stari"...« 

Na sve to i takvo previranje »mladih« malodušnici su 
gledali sumnjivo, pa im se spočitavala neka vrst nepatriotiz- 
ma i dekadentnog kozmopolitizma. Javljali su se takvi gla- 
sovi, ponajviše usmeno, zatim iz konzervativnih krugova kao 
i iz usta onih što su mislili da taj posao i to govorenje može 
dovesti do izvjesnih antisocijalističkih pojava. Sve te prigo- 
vore lako se moglo odbiti, a postoji i dosta dokaza kako se, 
u tom previranju, znao iskreno istaknuti duh povezanosti za 
stvar naroda i socijalističke sudbine. Već treći broj »Krugova« 
(dakle »krugovaši«, tako se zvalo aktere tog lista) na uvod- 
nom mjestu donosi poznate Rakićeve stihove: 


Danas nam kažu, deci ovog veka, 
da smo nedostojni istorije naše, 

da nas zahvatila zapadnjačka reka, 
i da nam se duše opasnosti plaše. 


Dobra zemljo moja, lažu! Ko te voli 
danas; taj te voli, jer zna da si mati, 
jer pre nas ni polja i krševi goli 

ne mogoše nikom svesnu ljubav dati! 


Odgovori novoj generaciji, koji su druge, polemičke na- 
ravi, nisu bili česti. Stariji su pisali svoja djela i njihovi proz- 
ni, poetski i esejistički radovi najbolje mogu posvjedočiti 
kakva su stanovišta i shvaćanja ti pisci zastupali. Pozivanje 
»mladih« pak na ovo ili ono starije ime potvrđuje da su »mla- 
di« lako, prije ili poslije, naslutili prave vrednote starijih, 

njihove nemire i drame, koje su brzo ipak shvatili. Ipak tre- 
ba spomenuti barem jedan polemički odgovor »starih«, od 
kojih je, po mome sudu, najtipičniji članak »starog«, zapravo 
i polustarog i polumladog Josipa Barkovića, »O nervozi vre- 
mena«, štampanog u istom, trećem broju »Krugova«, u kojem 
je istaknuta citirana Rakićeva pjesma. Barković u svome 
članku naime odgovara na spomenuti Vaupotićev tekst, ali 
iznosi mnogo i takvih formulacija iz kojih se dobro razabire 
ondašnje previranje među književnicima. 

»Od naglog preloma, koji se očitovao u umjetnosti, oso- 
bito u literaturi, — piše J. Barković, a tu misli na rezolucio- 
naško vrijeme — najjači potres doživjeli su oni koji tek uđo- 
še u život i literaturu. To je i razumljivo, jer ih je to prelom- 
no vrijeme zateklo u stadiju — odgajanih. Odatle i njihova 
žučljivost, pa kod mnogih i uvrijeđenost, da ih se prevarilo, 
da im se stvaralo božanstvo i preciziralo svih njegovih dva- 
naest zapovijedi o životu i djelovanju. I gle, ploče se razbiše, 
zapovijedi padoše u prašinu. I zato, kad M. Vaupotić u »Li- 
teraturi« optužuje uz ostale i »Izvor«, da ga je kljukao dog- 
matičnim člancima, koje je tok života oborio, u tome ima dio 
istine. Ali, samo dio, i kad se ohladi njegova usijana glava, 
— ljuti se eto i Barković — kad on malo ozbiljnije izađe na 
literarno poprište, onda će i njega život poučiti da se i u tim 
danima poznavala i tražila umjetnička istina, pa makar na 
nešto pragmatičan i uprošćen način.« 

Dodirujući pak u svom polemičko-kritičkom odgovoru, 
uz mnoge druge probleme i imena i spomenuti  Pavletićev 
uvodni članak u prvom broju »Krugova«, Barković ovako o 
njemu govori: »Prvim brojem novorođenče je zakreštalo ne- 
kako neobično za dosada naše uspokojene uši. Temperatura 
se u okolini novorođenčeta podigla, osobito u redovima onih 
koji bi htjeli da mladi budu ,,pametni i poslušni". Prva violina 
iz tih krugova mladih, Vlatka Pavletića, dala je osnovni ton, 
kao opći refleks na preorijentaciju iz socijalističkog roman- 
tizma u realizam današnjice. U svom uvodniku prvom broju 
»Neka bude živost"... Pavletić piše: 

»Čovjek današnjice ovladao je prostorom, ali je pao pod vlast 
još goreg tiranina, neumoljivog vremena, i njegove sadističke lju- 
bovce — brzine. 

I— : 

Zato, uime realizma današnjice, moramo prevazići realizam 
prošlosti." 


Prvo je generalni psihološki osjećaj tog mladića našeg 
nervoznog doba, a drugo je zaista želja da se pošteno i savje- 
sno umjetnički odgovori na sadašnje. narudžbe vremena.« 

Malo smo opširnije razmotrili pojavu »mladih« i na tu 
komponentu antiždanovizma iz prostog razloga jer se radi o 
pojavi nove generacije, tj. o stanovitom osvježenju i živosti 
koja je došla iz mladih književnih redova. A o pojavi mladih 
pisaca, pa bile i prosječne, obično se vodi malo više računa 
jer se ne može poreći da mladosi ne izaziva stanovitu rado- 
znalost, budeći ujedno mnoge nade. 

Mnogo ozbiljnija i teoretsko-kritički kudikamo dublja 
pojava, na istom frontu traženja jasnoće, bio je Izvanredni 
plenum Saveza književnika, koji se održao u Beogradu od 10. 
do 13. novembra 1954. Osim Krleže, koji je dao uvodne teze 
»O tendenciji«, iz NR Hrvatske je držalo referate ili sudjelo- 
valo u diskusiji još nekoliko pisaca (Šegedin, Franičević, No- 
vak, Jeličić, Šinko). Ovaj plenum književnika, a moglo bi se 
reći i plenum kritike i mišljenja o estetici, nastao je na ini- 
cijativu samih pisaca, a posebno Krleže, kao prirodni rezultat 
književnog i kritičarskog previranja, počevši uglavnom od 
Šegedinova eseja »O kritici« pa do pojave plenuma, tj. do 
Krležinih teza »O tendenciji«. Koja je bila svrha ovog kri- 
tičarskog foruma? U uvodu objavljenih referata i materijala 
o kojima se diskutiralo kaže se da se, istina, od Izvanrednog 
plenuma nije moglo očekivati da se raščiste sva otvorena pi- 
tanja naše književnosti, ali je postojala opravdana nada da 
će se mnoga od njih jasnije osvijetliti i na taj način omogu- 


gućiti formuliranje stanovitih gledišta o našem književnom . 


stvaralaštvu. Jer za čitavo to vrijeme javljalo se u književnoj 
matici kojekakvih mišljenja (nihilizma i sličnog tome, čemu 
su Krleža u Ljubljani a i drugi pisci u svojim kritičkim pri- 
kazima davali otpora), pa je trebalo malo glasnije i opet na- 

glasiti sadržajnomoralnu i artističku vertikalu; već sam Kr- 
ležin naslov — »O tendenciji« — govori mnogo. Ovdje Krleža 
postavlja velik broj novih teza, a mnoge svoje stare istine 
varira na drugi način, suočavajući ih s novih prilikama u ko- 
jima se nalazimo. Nije moguće na ovom mjestu ponavljati 
dubine Krležinih misli, ali, mislim, treba istaknuti kako je 
Krleža, pokazujući kako se krećemo između prirode, krvi, 
društva i politike, posebno ukazao na smisao ljepote, na ve- 
ličinu čovjeka i njegov moral usprkos svemu: 


»Smisao ljepote u grozoti svemirskog zbivanja uočio je čo- 
vjek onoga trenutka kada je postao pjesnikom. Smisao života je- 
ste u tome, da je sve što živi — životinja, a smisao ljudskom ži- 
votu daje čovjek time, što je pojavivši se kao Orfej među zvje- 
rovima prestao biti životinjom. 

S tom orfejskom ouverturom diže se zavjesa ispred osnovnog 
pitanja: problem umjetnosti nije samo Pitanje ritmičke igre po 
zakonu slijepe tromosti materije! Tajna umjetnosti jeste u tome 
što se pod njenom koprenom krije moralno-intelektualna in- 
spiracija za sve one napore koji su čovjeka stvorili čovjekom. To 
nije samo pitanje načina i vještine u izražavanju, nego isto tako 
i pitanje ljudskog moralnog lika i njegova opstanka pod zvijez- 
dama. 

Ima li u svemu tome — pita Krleža — ima li u svemu tome 
neki kompas? Ima. Čovjek. Dakle, moral toga čovjeka, tačno odre- 
đen u prostoru i vremenu — usprkos svemu ipak.« 

Kako je to pametno i blagotvorno došlo našoj kritici i 
misli! I usprkos svemu ipak! Usprkos svemu! A kamoli naše 
borbe oko »Krugova«, natezanje tzv. starih i tzv. mladih, ili 
Pak borba za redovno izlaženje časopisa (koji otprije rata kod 
nas sa zakašnjenjem izlaze, o čemu naša kritika uzaludno piše 
godinama). Tako je ponovno, na Izvanrednom plenumu Sa- 
Veza književnika naglašen sadržajnoartistički smisao umjet- 
nosti, koji može dati i ponijeti samo moralno-intelektualna 
ljudska inspiracija! 

Da rezimiramo! Naša se kritika mogla razviti, općenito 
fečeno, u sadržajnoartističku kritiku, jer se — ipak — znala 
Opirati raznim oblicima utilitarizma i estetici dogmatizma i 
koristiti dobra iskustva starijih generacija i utjecaje razvi- 

jenijih kritičarskih klima izvana, stječući tako materijalistič- 
ko shvaćanje umjetnosti i njene veze s drugim oblicima ide- 
ologije ili oblika kulture. Ali to nije sve; ne smije se zabora- 
viti naime da je sudbonosnu ulogu u njezinu razvoju odigrala 
i politika naprednih društvenih snaga koje su plodonosno 
utjecale na razvoj naše kulture posebno i naše samosvijesti 
uopće. A utjecajem politike i porastom samosvijesti porastao 
je kod nas, a osobito u književnoj republici, filozofski smisao, 
tj. potreba da se stvari uzimaju i gledaju filozofski duboko, 
što je opet pomoglo da je počeo bivati sudbonosniji u našem 
biću pojam slobode. 

Rečeno je da se otporom utilitarizmu, uopće jednostra- 
nom shvaćanju književnosti i njene uloge kod nas obranio, u 
osnovi, smisao takozvane slobode umjetničkog stvaranja. Isto 
se tako odstranilo upletanje administracije u pitanja književ- 
nosti kao i forsiranje jedne jedine, službeno, administrativno 
branjene linije, tj. onoga što jedni zovu socijalistički, odnosno 
birokratski realizam, drugi ždanovizam, treći staljinizam u 
literaturi i tome slično. Postavlja se međutim pitanje: do kak- 
vih je pak mišljenja o književnosti naša kritika došla i kakvi 
su se kritičarski tipovi i koje metode razvile — poslije po- 
raza birokratske kritike, tj. ždanovizma u našoj knjizi? 

Na ovo i tome slična pitanja nije teško odgovoriti. Valja 
prije svega reći da se u zadnjih desetak godina naše književ- 
nosti javilo toliko različitih mišljenja, načina kritičarskih iz- 
raza, edicija, časopisa, anketa, polemika, prijevoda, zbornika 
i tako dalje, da se doista to previranje, u usporedbi sa sta- 
njem u književnosti i kritici prvih poratnih godina, osjeća kao 
dragocjena književna i kritičarska sloboda. Poznato je da 
su naše knjige u poratnim godina izlazile često bez osvrta u 
štampi, ili se pojavio kakav bojažljivi i nerijetko i šamar- 
osvrt, ako se radilo o kojoj »dekadentnoj pojavi«. Naprotiv, u 
zadnjih desetak godina naša periodika je knjige i te kako re- 
gistrirala, a bilo je slučajeva da je o istoj knjizi znalo izići i 
tridesetak raznih prikaza. Iako stalno kukamo da nemamo 
kritike; ipak možemo reći (jer je to kukanje pretjerano) da 
je sve to ipak bio kritičarski polet, kritičarska sloboda i kri- 

tičarski rad koji neće biti doveden u pitanje ako budu že- 
ljeli sami književnici i ako, u isti mah, kakav politički potez, 
ciljajući rećimo na nešto drugo, ne bude nehotice nepogodan 
i za kritiku i književnu klimu. 

Iz toga književnokritičarskog previranja od svršetka ra- 
ta na ovamo javljala su se u našoj književnosti mnogobrojna 
mišljenja i mnogobrojni sudari. Sva ta mišljenja teško je si- 
stematično prikazati, jer su mnoge pojave, većina njih, iako 
bučne, ipak mnoge od njih i korisne, bile neizrazite i bastar- 
dne, eklektički šarolike i nedorečene. Osim toga, mišljenja 
su se prepletala kod samih pojedinih pisaca — što je opća 
pojava u historiji estetske misli — pa to još više otežava da se 
uoči diferencijacija i razlike. Ipak, i usprkos svim kaotičnim i 
neodgovornim pojavama, i usprkos česte nelogičnosti i nedo- 
rečenosti, mogu se u našoj kritici i estetici zapaziti uglavnom 
tri-četiri glavna, veoma krivudava književna mišljenja, o 
shvaćanju umjetnosti i književnosti, njezina očitovanja, nje- 
zina bitka. Nije potrebno posebno govoriti da se kod ocjene 
umjetničkog djela, dakle za vrijeme kritike, kritičkog procesa, 
javlja općenito mišljenje o umjetnosti, tj. naviru estetske pre- 
mise ili se ukazuje put prema teoriji i estetici. 

Jedni su naime mišljenja da je realizam (a tu kategoriju 
uzimaju u širokom značenju) — kako to kažu — osnovna i 
najviša mogućnost jučerašnje i današnje književnosti, i da 
sve ono što nije napisano u duhu realizma znači aberaciju, 
dekadenciju, krivo traženje smisla i izraza književnosti, nje- 
na moralnog opravdanja. Pobornici ovog pravca pozivaju se 
čak na Aristotela i druge antičke pisce i traže argumente u 
Cijeloj historiji književnosti. Već je Aristotel — ističe jedan 
pisac — opazio da pjesnik, upravo kao i slikar ili kipar, mora 
uvijek oponašati od trojega na broj jedno: ili naime ono što 
je bilo, ili jest ili što se kaže i čini da jest, ili što treba da bu- 
de... Ako je opjevano nešto što ne može biti, to je pogrešno, 
kaže dalje Aristotel (konj s obje desne noge naprijed ispru- 
žene), ali je opravdano ako umijeće postiže svoju svrhu. Svr- 
ha je naime rečena ako tako čini potresnijim ili sam taj dio 
ili drugi. Ali je Sofoklo — ponavlja isti naš pisac — kazao da 
on prikazuje ljude kakvi treba da budu, a Euripid kakvi jesu. 

Prema takvu mišljenju proizlazi, što je već banalno ponav- 
ljati, da je realizam, tzv. »istinitost« u prikazivanju, glavno 
ne samo u smislu klasičnog građanskog realizma nego uopće 
u razvitku historije književnosti. Ali odmah treba reći da se 
pri tome istovremeno uvlače i antiteza i mnoge druge stvari. 
Čak i Aristotel opravdava umijeće koje prikazuje konja s 
dvije desne naprijed ispružene noge, a Euripid se javlja kao 
antiteza Sofoklu: biva, može konj i s tri noge, a može kako bi 
trebalo da bude, pa i kako želiš, kao što može kako jest... 
I tako dalje. Ali opet, ali ipak realizam — realizam je glavno 
usprkos svemu. 

Drugi pak opirući se dogmatskom, apodiktičnom slavlje- 
nju realizma, bilo u smislu klasičnog građanskog realizma, bilo 
u smislu birokratsko-socijalističkog, vide u tome pokušaj da 
se ograniči stvaralačka i stilska sloboda a to znači i dovede 
u pitanje slobodan i spontan razvoj knjige, dublje shvaćanje 
bitnosti umjetnosti i njena čara. Zastupnici ovoga shvaćanja, 
dakako, ne negiraju realizam danas; oni su za realizam kao i 
za druge mogućnosti izraza, poučavajući da se mora izbjega- 
vati svođenje književnosti na jednu struju, na jedan termin, 
tj. na jednoobraznu teoriju, na jednu teoretsku formulaciju 
i prostu sistematizaciju vrednota, sredstava, izraza, forma. 
Zagovornici ovoga strujanja su u prvom redu za vizionarno, 
fantastično i tome slično, a opreznije pristupaju dubljim 
zakonima umjetnosti, bitku umjetnosti i ljepoti. Dajući ot- 
por svakoj vulgarizaciji estetskih misli uopće, profaniraju 
misli o tako delikatnoj stvarnosti kao što je umjetnost. Šege- 
din se čak prigodice opire i realizmu, držeći mudro. — para- 
lelno s Aristotelovim primjerom o konju ili s Euripidovim 
mišljenjem (a za to, usput rečeno, govori još bolje cijela mito- 
logija) — da pojam »realizam« ne može obuhvatiti ono što je 
bitno za umjetnost. »Ja ne mogu — kaže Šegedin — da se 
složim s tim da u pojmu ,,realizam'' možemo obuhvatiti ono 
što je bitno i esencijalno, kreativno, poetsko u toku stvara- 
nja koje nazivamo umjetnost.« Dok su pobornici prvog mi- 
šljenja skloni da naglašavaju društvene uvjete umjetnosti, 
sociološki karakter umjetnosti, ovi drugi, sad implicitno vo- 
deći a sad i ne vodeći računa o tome, traže njen, kako da 

kažem, iskonski karakter i muče se oko toga da uđu u njeno 
biće, njenu ljepotu, u ono što uzbuđuje i čini je vječnom, če- 
mu su se, usput rečeno, čudili i klasici marksizma. Nije stvar 
u tome da kažemo kako ovo ili ono djelo ima obilježja klasi- 
cizma, realizma, romantizma ili ekspresionizma, nego se radi 
o tome da se osjeti bitak umjetnosti, da se delikatnim jezi- 
kom, bio on poetičan ili filozofski apstraktan, fino i naučno 
tačno izreče, kako već nužda života traži, njena ljepota, struk- 
tura, njezin smisao i neizrecivost. 

Treći pravac koji se u našoj književnosti može nazreti 
krivuda nekako između spomenutih mišljenja i priznaje pra- 
vo svim mogućnostima izraza, ali delikatno naglašujući svrhu 
umjetnosti i njenu utjecajnost. Pristalice ovoga mišljenja, ko- 
je se često nađe kao između teze i antiteze, vide u tome su- 
protstavljanju onu neophodnu borbu, grubo rečeno, realizma 
i nerealizma, dvaju tako reći osnovnih umjetničkih očitova- 
nja u historiji umjetnosti. Kod velikih umjetnika su ta očito- 
vanja doista međusobno prožeta i nerazdvojna, to što se na 
svaki način zna imenovati realizmom i na svaki način nere- 
alizmom. U Homera, u cijeloj mitologiji, krugu eposa i epike, 
u Dantea, u Shakespearea, u našoj narodnoj pjesmi, u veli- 
kim romanima u kojima se vjerno fiksiraju i sni i snoviđenja, 
nenormalna i neobična stanja,.a da liriku i ne spominjemo, 
ono tobože nazvano realistično i ono nerealistično, kao čovjek 
i nečovjek, bog i đavao, prirodno — parazitno i simbiotično 
— živi i zajedno se opire ništavilu i apsurdu. Učini se da ovo 
mišljenje dramatično traži mogućnost — kako da slobodu u- 
mjetničkog stvaranja tako reći disciplinira s idealom onoga 
čovjeka koji u apsurdu i zločinu vremena traži sredstva da se 
čovjek ne izgubi u totalnom barbarstvu. Kako, naime, oslu- 
škujući tajne bitka ili, da uzmem Kranjčevića, dirajući tajne 
bitka, dakle spoznajući sebe i svoju ljudsku dijalektiku — 
kako naime očovječiti umjetnošću tu dijalektiku i biti u isti 
mah onaj čovjek što neće da se potpuno survamo u barbar- 
stvo? U književnosti i njezinoj kritici postavljaju se danas 
sudbonosna pitanja i odatle književnost i kritika postaju sve 
filozofskije ljudske ideologije. 

Pored već spomenutih pravaca, koji moralno teže neče- 
mu, dakle izraz su humane volje, javlja se u našoj knjizi i 
kritici još jedan, da tako kažem, nihilistički pogled na knji- 
ževnost uopće, imoralan odnos prema njoj, prepuštajući kako 
apsurdu tako i birokratizmu, robovanje asocijaciji i furija- 
ma vremena. Posebno je pitanje koliko je to recidiva deka- 
dentne građanske kulture a koliko odraz birokratskih sklo- 
nosti. Jedno je istina, ima u našoj književnosti i kritici, u na- 
šoj kulturi uopće, mnogo imoralizma i neodgovornog posto- 
janja. Danas se osjeća da sve to propada i da nije moćno na- 
metnuti se, iako mnogo smeta i zamućuje obzorje. Admini- 
strativni čin ne bi nimalo pomogao: sluzavi spuž nihilizma 
uvukao bi se u tminu i iz nutrine bi poput grube gliste rovao 
na isti način kao dotad — možda gore i proždrljivije. 

Što se pak tiče kritičarskih fizionomija, određenih kri- 
tičarskih tipova, odmah valja reći da ih nije mnogo bilo ni u 
ovom razdoblju naše književnosti. Dosta se za vrijeme tog 
našeg kritičarskog previranja, sticanja mišljenja, javljalo lju- 
di, no, većina njih, iako je dala znatan prilog za unapređenje 
naše knjige, tekuće književne atmosfere, nije ulagala mnogo 
truda da se određenije manifestira i da docrta skicu svoje fi- 
zionomije. 

Uz Krležu i Barca najizrazitiji je kritičar poznati pro- 
zaist Petar Šegeđin, kojem se kao kritičaru nije posvećivala 
posebna pažnja, nije se zapravo ništa reklo o njegovu kriti- 
čarskom licu. Zato je u vezi sa Šegedinovim kritičarskim ra- 
dom potrebno postaviti slijedeća pitanja: Što je bitno u Še- 
gedinovu kritičarskom postupku, u njegovu analiziranju knji- 
ževnog djela? Kakva je to kritika s kojom se Šegedin pojav- 
ljuje? Šegedin se prije svega revoltira na frazu kao na ubi- 
tačnu shemu, suhi karton, jer se frazom i irazetinom ne mo- 
že autentično ispoljiti misao i fantazija — emotivnost. Sve 
što je fraza, tuđa naučena fraza, pusta je gluma i nema ni- 
kakve veze s umjetnošću. Odatle ono bitno u Šegedinovoj kri- 
tici — jednostavno rečeno — usredotočenje na riječ, na feno- 
men riječi kao na jedino književno izražajno sredstvo u ko- 
jem se očituje sav čovjek, sve njegove jasne i takozvane ta- 
janstvene, čiste i mutne strane. Utvrdivši u izravnom kon- 

taktu s književnim djelom, da li je to djelo živo ili mrtvo 
ili pak bastardno, da li je doista vrijedno kritičkog suda i tru- 
da (pa bilo ono i slabo, ali i tom slabošću za kritičara poučno, 
kao što je poučno bolesno tijelo medicinskom oku), Šegedin 
se zanima za organizaciju riječi u djelu i za njegovu kompo- 
ziciju, za njegovu strukturu koja je složena kao sam život, 
ali ne i neprotumačiva pojava. Polazeći od riječi, od riječi 
u njezinu poetsko-književnom realitetu a ne gramatičko-sti- 
lističkom (iako ne odbacujući stilistiku kao logiku jezičkog 
izraza), Šegedin na svoj način pokazuje da je književno djelo 
ona sretna rezultanta interferencije emotivno-mislene i dru- 
štveno-običajne konstante. Za kritičara, za književnu kritiku, 
primaran je, upravo sudbonosan, živi kontakt s djelom, dakle 
razvijen ukus, moć prepoznavanja poetskog, a sekundarno 
je, iako za analizu strukture potrebno, znanje psihologije pa i 
biologije kao i društvenih nauka, humanističkih nauka uopće 
a posebno nauka i disciplina o umjetnosti i književnosti. Šege- 
dinov metod je dijalektičko-materijalistički, ali on ne insistira, 
ili prvenstveno na društvenom elementu (što bi moglo odvesti 
u sociologizam), ili na psihološkom (strah od psihologizma), ili 
pak na filozofsko-refleksivnom (put k filozofskoj kritici), ne- 
go na estetskom čemu treba da služi sve kritičarevo znanje. 
Ali valja međutim naglasiti da Šegedin zna istaknuti moral- 
nu stranu djela, njegovo značenje za određenog historijskog 
čovjeka, pa se može reći da Šegedinova strukturalna 
kritika graniči prije svega s moralističkom estetikom. Mo- 
že se čak tvrditi da je, u nekom trenutku, uvjetovanom dru- 
štvenim okolnostima,  Šegedinovo mišljenje o umjetnosti u 
stanovitoj kontradikciji, kada, iskreno zalažući se za slobodu 
umjetnosti, za njezin spontani i slobodni rast, nenadano se 
zna .naći na spasonosnoj, a opet i tako opasnoj granici mora- 
lizma, tačnije rečeno, traženja i isticanja moralne uloge ove 
ili one umjetnosti. No to su neizbježni vrhovi za najveće du- 
hove suvremene kulture i književne, estetske misli, te tome i 
ne bi trebalo pridavati posebnu važnost! 

Drugi značajni kritičar, Ervin Šinko, koji već petnaestak 
godina djeluje u hrvatskoj književnosti, posebno se, kao i Še- 


Sedin, zapaža u književnoj republici, korisno utječući na naš 

književni razvoj, mada se ne može istaknuti svaki njegov na- 
pis (npr. onaj o Šegedinu, o mladima, o »Izvoru« i tome slič- 
no). Šinko je lik srednjoevropskog marksističkog intelektual- 
ca koji je svoj kritički, svoj književno-estetski rad posvetio 
stvari svoga revolucionarnog poziva. Iako u Šinkovim napi- 
sima, esejima i kritikama o umjetnosti i književnosti ima vid- 
nog znanja ljudske kulture uopće, ipak njegovo rasuđivanje o 
umjetnosti i književnosti nije estetsko, književno, već ili so- 
ciološko, ili filozofsko pa i moralizatorsko, ukoliko nije teo- 
retsko. Šinko, na primjer, spretno, jasno prikazuje odnos kla- 
sičnog realizma i naturalizma, on vrlo iscrpno raspravlja o 
odnosu kulturne baštine i socijalističke umjetnosti; njegovi 
eseji o Krleži, Gladkovu, Voltairu ili kojem drugom prizna- 
tom imenu otvaraju pred nama nepoznate horizonte i bogate 
nas naučno tačnim formulacijama (o čovjeku, o društvu, o 
umjetnosti itd.). Ipak, uza sve te vrline u Šinku prevladava 
filozof ili sociolog koji ima posla prvenstveno s mislima i s 
čovječanstvom, s velikim idejama i antinomijama, a ne s in- 
timnim pipanjem umjetničkog djela, s onim delikatnim osluš- 
kivanjem umjetničkog pulsa i opasnom analizom strukture, 
kako obično radi Šegedin. Šinko prilazi djelu superiorno, kao 
odozgo; on se kreće evropskom kulturom i književnošću. kao 
svojom rođenom baštinom od koje koristi svoju desetinu, pa 
kao takav može biti poput onog dnevnog kritičara što čita no- 
va djela, za njih traži dijagnozu, muči se da li da djelo osudi 
ili poetično preporuči i proslavi. 

Na prvi pogled nam se može učiniti da je Šinku sličan 
Marijan Matković kada čitamo njegovu knjigu »Dramaturški 
eseji«, no to bi bio pogrešan pogled. Istina, Matković ponekad 
piše slično kao i Šinko baratajući znanjem i uživljavajući se 
u svjetske dramatičare i njihovo vrijeme od Euripida do Ib- 
sena; on nam zna podastrijeti piščev lik i njegovo vrijeme kao 
iskusan publicist ili filozof kulture. No, Matković posjeduje 
jednu drugu vrlinu, koja je zapravo njegova posebna vrlina. 
On naime zna, iako u izrazu, terminološki, nije uvijek fin i 
neposredan, da stvarno osjeti naše vrednote, jučerašnje i da- 
našnje, i da o njima izrekne kritičkih formulacija koje doista 
stoje. Budući da Matkovića u prvom redu zanima vrednota, 


32 


njegova je kritika u krajnjoj liniji književna, estetska, a pri- 
bjegava tumačenju djela i s društvenog i s etičkog stanovišta 
kada je riječ o djelima prošlosti koja imaju klasičnu vrijed- 
nost. Istini za volju, Matković rado sintetično govori o dje- 
Ju i iznosi sumarne formulacije jer nije strpljiv da iznese 
svoje analize, svoje doživljaje i zapažaje pomoću kojih je 
upravo došao do svojih sintetičnih stilizacija. Počevši kod 
Krleže (o čijim je dramama prvi poučno pisao) i Matoša (o či- 
joj je kritici napisao najbolji ogled koji kod nas postoji), Mat- 
ković je pisao svoje eseje i kritike u prolazu, prigodice i pre- 
ma društvenoj potrebi, a ne iz ambicija da se izgradi kao kri- 
tičar i da razvije svoj metod, neko svoje posebno kritičarsko 
pristupanje i analiziranje djela. 

Našu pažnju u razvoju poslijeratne kritike zaslužuje 
i Ivo Frangeš koji, na svoj posebni način, ističestilističku 
kritiku. U čemu je stvar? »Spoznaja, na kojoj stilistička 
kritika počiva — piše Frangeš — mogla bi se sažeti ovako: 
svaka rečenica, svaki izraz, samo je jedan od mogućih izbora, 
»Choix", ,,scelta", i ona, a to je najvažnije, sama sa sobom 
nosi sve ostale izbore, neizrečene ali sadržane. Tko 
analizira stil umjetničkog djela, osjeća u isti mah i apsolut- 
nost i relativnost piščeva izbora; apsolutnost, jer je pisac u- 
Potrebio upravo taj izraz, ,izbor", a ne“koji drugi; relativnost, 
jer čitalac u isti mah vidi, čuje, osjeća i druge mogućnosti 
(bolje ili gore, svejedno) ili bar jedan dio njih. U tome i jest 
smisao i vrijednost takozvane kritike brčkarija (,eritica degli 
scartafucci"), koju Croce toliko napada.« Ali Frangeš ne želi 
da se ostane samo na površini jer bi to značilo otvaranje puta 
lormalističkoj analizi. Zbog toga se u Frangešovoj težnji na- 
zire sklonost, i ne samo sklonost, da se u isti mah govori i o 
sadržajnom kada se analizira stilski kvalitet. Potrebu za evo- 
Ciranjem sadržajne strane uvjetuje društvena stvarnost, 0o- 
kolnosti sredine, kako to kaže Frangeš, iznoseći primjerice či- 
njenicu da je Barac istakao kako su mu pojave okupacije 
omogućile posebno razumijevanje  Mažuranićeve pjesme o 
Smail-agi, Frangeš uz to smatra da je stilistička kritika pove- 
zala lingviste i teoretičare književnosti, i to u času kad se 
činilo da su se jedni od drugih najviše odmakli. Jer sve je 

radi cjelovitog suda o umjetničkom djelu i baš zbog toga niti 
jednoj od kritičkih metoda ne treba a priori dati prvenstvo. 

Uijecaj lingvistike, uopće nauke o jeziku i jezičnoj ma- 
teriji osjetio se posljednjih desetak godina u našoj kritici jače 
negoli ikada ranije. Može se reći da je i Frangešova varijan- 
ta stilističke kritike nastala u toj klimi i u tim preokupacija- 
ma. Potrebno je, barem usput, naglasiti da se opaža i osjeća 
(i dalje bi se morao osjećati) utjecaj lingvističkih ispitiva- 
nja i analiza Petra Guberine, a također da još jednog marlji- 
vog radnika spomenem, i Zdenka Škreba. Ovdje treba još 
spomenuti da već treću godinu izlazi časopis »Umjetnost ri- 
ječi«. Usput budi još rečeno da se sociološki vid naše kritike, 
kojoj je predmet prvenstveno naša nacionalna knjiga, pro- 
dubljuje (i produbljivat će se) utjecajem naučnih radova s 
područja društvenih nauka. Na razvoj filozofske misli utječu 
i sve će više utjecati, pored čitanja stranih filozofskih djela, 
također i filozofski radovi i knjige već zapažene grupe filo- 
zofa Zagrebačkog fakulteta; pa i ostalih. Treba istaknuti i u- 
tjecaj na našu kritiku studija Rudija Supeka o odnosu psiho- 
loških nauka prema umjetnostima. Ali sve je to usput rečeno, 
te bi se mogla i suviše zaviti linija našeg izlaganja ako bismo 
se još zadržali na ovim pitanjima i oko krugova tih ljudi. 

Od pisaca srednje generacije, koji su se bavili i kritikom, 
treba spomenuti i Marina Franičevića sa dvije-tri knjige ra- 
dova. Dvije su glavne stvari koje je Franičević naglasio u 

.svojim radovima i koje su u nekom smislu predstavljale no- 
vost u zadnjih petnaestak godina kritike, a to je problem od- 
nosa dijalektalne poezije, regionalizma i naše književnosti, i 
pitanje nacionalne književne baštine i našeg odnosa prema 
njoj, iznijevši o njoj mišljenja o kojima bi trebalo govoriti 
posebno. Još prije rata, neposredno poslije njega (esej o pro- 
blemu regionalizma u našoj književnosti štampan je 1948), 
a i kasnije, Franičevića muči, kako u poetskom stvaralaštvu, 
tako i u kritičkim radovima, odnos regionalnog i općeljud- 
skog, općenarodnog. Ukraiko bi se mogle ovako prikazati glav- 
ne Franičevićeve misli o nabačenom pitanju s kojim je u vezi 
i njegovo zanimanje za odnos današnjice prema književnoj 
baštini: I dijalektom se mogu izraziti i te kako autentično i 

realistično općeljudski sadržaji, ali je fatalno što ti sadržaji, 
teme i tipovi, oblikovani dijalektalnim jezikom, ostaju pri- 
stupačni samo užem krugu ljudi, Jezikom rođenog dijalekta 
pisac može izraziti najintimnije treperenje svoga bića, po- 
sebne prelive i boje i drevne jezične zvukove i ljepote. U stva- 
ri, cijela je naša književnost do Vuka jezično regionalna jer 
je svaki pisac pisao jezikom svoga kraja ako nije morao pi- 
sati crkvenim slovom, pa se ipak ne kaže da je ta starija 
književnost dijalektalna. Iz toga proizlazi da se mora, prila- 
zeći staroj i suvremenoj regionalnoj knjizi, osmisliti ne samo 
poetski nego i općenarodni, općeljudski smisao, a ne da se, 
kada je riječ o dijalektalnoj poeziji, ova poezija jednostrano 
karakterizira s omalovažajućim naglaskom kao regionalna, 
a da se ona stara gleda samo u historijskom uglu. Slabost je 
Franičevićevih razmatranja upravo u tome što nije još dublje 
analizirao odnos književnog, tj. obrazovanog jezika i dijale- 
kata naših uopće (jer i štokavaca ima svakojakih) i što ne- 
dovoljno ističe činjenicu da svim našim ljudima, zahvaljujući 
razvoju nacije, obrazovani jezik lakoćom biva intimno dobro 
kao i njihovo regionalno govorenje. I ne samo to: činjenica je 
da svaki pisac, a to čini i Franičević, osjeća svoje regionalno 
govorenje kao osvježavajuću rezervu i traži modulativne ob- 
like preko kojih želi svoje zavičajno unijeti u opće ljudsko 
kretanje. Ove se misli osjećaju u našoj kritici pa ih zato i 
kritički potertavamo ovom prilikom, ne iznoseći samo pohva- 
lu Franičevićevoj ljubavi za regionalne ljepote i mogućnosti 
nego i priznanje njegovim razmatranjima o istom predmetu. 

Od kritičara koji, kao literarni historici posvećuju teme- 
ljitu pažnju starijim, a nešto i suvremenim piscima, treba 
svakako spomenuti i Emila Štampara. Među živim kritičari- 
ma i literarnim historičarima Štampar je dao najbolje kri- 
tičke studije o hrvatskim realistima. Ali ne samo o prvim re- 
alistima nego i o suvremenim piscima. Štampar je, osobito 
studijom o Andriću i prikazom suvremenog hrvatskog roma- 
na, doista pokazao da umije temeljito i brižljivo pristupati 
Predmetu i savjesno ga obraditi, iako treba odmah dodati da 
se ne možemo složiti sa svim njegovim sudovima. Štampar u 
svom kritičarskom metodu ide prije svega za tim da rasvi- 

jetli odnos književnog djela prema društvenoj stvarnosti, što 
znači, drugim riječima, da se on koristi rezultatima pozitivi- 
stičke i sociološke Kritike, nekad i u historijsko-materija- 
lističkom značenju. Pošto je prikazao odnos djela i stvarnosti, 
on ocjenjuje i-estetski kvalitet težeći da mu ocjene budu s mje- 
rom izrečene i da portret pisca, kao umjetnika, doista bude 
realan. Poučno je Štamparevo studiozno pristupanje djelu, a 
isto tako i volja da se iznese nešto novo, nepoznato o danom 
predmetu i da se tako prošire vidici o dotičnom piscu kao i 
literarno-historijske granice u kojima ga je zatekao. 

Uz Štampara kao istaknutog analizatora hrvatskog, ili 
Gligorića kao istaknutog kritičara srpskog realizma, danas 
valja istaći i Živka Jeličića kao analitičkog kritika suvremene 
hrvatske, jugoslavenske proze, a ne smijemo zaboraviti da je 
vidan i Jeličićev rad o Držiću, o kojem govori na sasvim nov, 
dosada neuobičajen način. Jeličića uopće u kritici pirande- 
lovski zanima odnos autora i lica, plastičnost lica i njihov 
samostalni literarni život, njihova objektivna estetskopoetska 
realnost. Uzimajući u obzir društvene pa i psihičke uvjete u 
kojima lica nastaju, Jeličić promatra te osobe-fantome, kao 
čudnovate pojave u kojima se prvenstveno očituje pisac, nje- 
govo mišljenje i umjetnička snaga. Dok Šegedin nekako slič- 
no gleda, ali rasvjetljavajući strukturu djela, cijelu njegovu 
organizaciju, sve elemente cjeline, od riječi do sujeta, od 
čulno-pojavne stvarnosti do nutarnje bitnosti, mnogo nastoji 
oko cjeline i do mjere mu je, Jeličić se zadržava ponajviše 
samo na datim realnostima lica pa, govoreći o njima, govori 
kao usput o piscu, o atmosferi, o poetičnosti, o dobrim ili 
slabim stranama, Jer, za Jeličića sve je lice — tip, i to je ona 
vrijednost koja odolijeva i ostaje iza pisca. Na taj način sa- 
znajemo prvenstveno za glavna lica ovog ili onog pisca, a 
zaboravljamo fabulu, pojedine ljepote i spoznaje; one nam 
iščezavaju iz pamćenja u kojem, međutim, lice najdublje odo- 
lijeva kao određena konkretnost. 

Nastupom mlađe generacije javilo se dosta novih imena 
i božjih poslenika na kritičarskom polju. Od svih tih pisaca 
dosad je najviše dao Vlatko Pavletić, privukavši svojom pr- 
vom knjigom »Sudbina automata« na sebe stanovitu pažnju. 

Pavletiću je u prvom redu stalo do estetskog rezultata ta- 
kozvanog čistog književnog smisla, a tu se može dospjeti, ne 
samo pomoću impresije nego pomoću spontane analize kojoj 
valja da služe sva znanja kao pomoćna naučna sredstva. Uo- 
čavajući ljepotu, poetsku vrijednost, Pavletić o njoj razmi- 
šlja, traži njene odnose sa stvarnošću i tako filozofski pro- 
dubljuje svoj sud o djelu. On dakle piše kritike koje su, isti- 
na, prvenstveno književne, ali ih sjenči s refleksijama o dru- 
štvu, o životu, o ljudskoj sudbini uopće, po čemu, i on, spada 
u kritičare suvremene dijalektičke kritike koja, u apsurdu 
vremena što stvara ponajviše nesretne automate, traži smi- 
sao i svrhu života. Značajno je za Pavletića da on nastoji 
svestrano karakterizirati djelo kao estetsku realnost, a ne o 
njemu suhoparno i publicistički iznositi svoje zapažaje i su- 
dove. Pavletićeva kritičarska linija nije jednaka, nije uvijek 
na visini, što, po našem sudu, svjedoče njegove knjige »Kako 
su stvarali  književnici«, pa donekle i »Hrvatski književni 
kritičari« koje su, da tako kažem, više »pravljene« negoli 
»stvarane«, kao što je stvorena mladenačka knjiga »Sudbina 
automata«. No to su predasi iza kojih će se vjerojatno poja- 
viti nova knjiga eseja i kritika, što se, dobrim dijelom, već i 
sluti po sadašnjoj suradnji u časopisima. 

Do Pavletića valja spomenuti malo starijeg Đuru Šnaj- 
dera koji je napisao velik broj kritičkih osvrta, bilježaka i 
eseja. Ne držeći mnogo, bar do sada, do toga dijela svog knji- 
ževnog rada, čini se kao da je taj rad, većinom, nastajao u po- 
trebi dnevnog kroničarskog zadatka suvremene periodike. 
Ima u tome, usput rečeno, rezignirajućeg tona o ovom našem 
književnom nevremenu. Uz Šnajdera je u štampi često i Božo 
Milačić (pisac kritičkih tekstova »Suze i zvijezde«) koji je, 
čini se, pretežno kritik impresionističkog, a ne analitičkog 
tipa. Drukčiji je pak Ivan Slamnig, koji je ukazao na podri- 
jetlo dvanaesterca naše stare književnosti. Određenosti i du- 
bini teži Bruno Popović koji je sklon, kao i Vlado Gotovac, 
da piše filozofske kritike i analize kakve su dali egzistencija- 
listički filozofi (Sartre o Baudelaireu ili Heidegger o Hdl- 
derlinu i Rilkeu). Lapidarno i vidovito zna na kritici izdan- 


M gubiti koji trenutak i Slobodan Novak koji je doista napisao 

niz sažetih, tačnih kritičkih osvrta, te je šteta što ni on, kao 
ni Đuro Šnajder ili Krsto Špoljar, pisac nekih dobrih kri- 
tičkih prikaza, ne drži do ovoga svog rada. Ima dosta nehaja 
u kritici, i kod starih i kod mladih. Događa se isto tako da se 
ljudi i brzo umore i povuku s bojišta ili se opet nerado jav- 
ljaju (na primjer pronicavi a skeptični Nikola Milićević). 
Drugi pak iznenade iako nisu kritičari, kao na primjer Jure 
Kaštelan svojom radnjom o Matoševoj lirici kojoj se dosta 
toga može prigovoriti, a opet se moramo čuditi da je dobar 
pjesnik, kao što je on, strpljivo sjedio na takvu predmetu i 
rekao dobru riječ. 

Kako nije moguće više zadržavati se na nizanju imena, 
treba reći da uz pisce starije i srednje generacije, kao što su 
još, ostavši neobrađeni u ovom osvrtu, Ivo Hergešić, Stani- 
slav Šimić, Novak Simić, Gustav Krklec, Vlado Popović, Vla- 
do Mađarević, Milan Selaković i drugi, djeluju osim spome- 
nutih i drugi mladi pisci (Čedo Prica, Zlatko Tomičić, Antun 
Šoljan, Dubravko Ivančan, Saša Vereš), pa i još mlađi (kao 
što su Tomislav Sabljak, Dalibor Cvitan i mnogi drugi). 

Dosta raznih mišljenja i imena, starije, srednje i mlađe 
generacije, javljalo se u našoj knjizi i kritici za vrijeme po- 
sljednjih petnaestak godina. Dosta je tu bilo nedovoljnosti i 
više stihijskog negoli dosljednog i savjesnog rada na kritici 
i eseju. Stoga nije čudo što nam kritičarska matica izgleda 
pomalo defektna, a mišljenja često eklektična ili feljtonski, 
čak kavanski površna. No, uza sve te i druge zamjerke našoj 
kritici, moramo reći da se ipak kao živo jezgro u njoj može 
nazreti smisao za sadržajno-artističko shvaćanje književnosti, 
pa taj smisao, kao rezultanta raznovrsnih otpora utilita- 
rizmu i formalizmu, doista, prevladava i korisno djeluje u 
književnoj republici. Ali, opet, budući da se ni jedan naš pi- 
sac u ovih petnaestak godina nije stalno, ustrajno bavio kri- 
tičkim radom, — a književni mediji nisu se mogli izrazitije 
očitovati, kao vodeći književni duh zbog mnogobrojnih knji- 
ževnih i vanknjiževnih razloga — kritička se riječ nije glas- 
nije javljala nego je puzala po rubrikama, često prilično 
tužno. Mi nemamo dovoljno tople književne klime, jer naša 
publika, ponajviše, prvenstveno hraneći se prijevodima i kla- 

sikom, uzima samo pojedinačno po koju domaću knjigu. 
Publika ponekad digne malo glavu ako se radi o kakvu »na- 
padu«, o kojem književnom skandalu i tome slično, a onda 
se brzo vrati svome dnevnom hodu i za nju kao da ne .po- 
stoji književnost nego samo pojedinačno djelo. Moglo bi se 
reći da je bitna slabost naše kritike neizdržljivost pisaca kri- 
tičara, zatim neobazrivost stanovitih zastarjelih običaja koji 
vladaju u ljudskim odnosima, a ponešto i neprevladanih ma- 
lograđanskih društvenih slojeva u kulturi koji, koristeći se 
slobodom građanskog života, bivaju kojiput utjecajniji od po- 
zvanih ljudi. I što kod takva stanja mogu kritičar i pisac, kri- 
tika i teorija? Ali ne leži sva krivica niti u tome. Jer beo- 
gradski književni život i beogradski kritičari ipak dokazuju 
da tek malo izdržljivije i umješnije opiranje nehajnosti može 
biti plodotvorno i korisno za idejno-moralno uzdizanje knji- 
ževnog kriticizma. Kao dokaz uzmimo za primjer beogradsku 
kazališnu kritiku, najosjetljiviji dio kritike, pa ćemo vidjeti 
da se tamo može naći nekoliko ljudi koji već godinama ne na- 
puštaju kazališno kritičko poprište, a u Zagrebu se mogu 
spomenuti samo Vlado Mađarević i donekle Marijan Matko- 
vić, a od mlađih tek Božo Kukolja: mnogi počnu, pa onda, 
malo iza toga ništa novo, te ostaje sve po starom. A koliko 
je hrvatskih pisaca koji bi mogli od svojih osvrta i prikaza 
suvremenih djela sastaviti knjigu? Istina, zašto bi se čovjek, 
kažu jedni, mučio pisanjem knjiga kojima je teško naći i 
izdavača i kupca? Nisu tu bitne slabosti naših kritičara i naše 
kritičarske matice. Mnogo gore je to da kritika (dakle sta- 
novite prilike, uže i šire) od nekih nevažnih pisaca i knjiga 
stvara legende, izfiče pohvalne sudove i da zapušta zaista 
dobre knjige i pisce. : 

Ali da rezimiramo. Naša književnost i zajedno s njome 
i književna kritika, kao njezin neizbježan dobar ili loš pra- 
tilac, u prvim poratnim godinama javila se, u usporedbi s rat- 
nim i okupacijskim vremenom, kao glas i riječ slobodna čo- 
vjeka. Budući da se, u isto doba, stala nazirati sklonost utili- 
tarizmu i birokratskoj kritici, počeo je u kritici otpor protiv 
svih takvih pojava i pojačali su se napori da kritička riječ 
bude što slobodnija i istinitija. U toj težnji i usporedo s na- 

pretkom naše političko-ekonomske stvarnosti razvila se čas 
veća a čas slabija sloboda mišljenja o književnosti i umjetno- 
sti. Nastupio je niz kritičara različitih metoda kojima je, 
čini se, zajednička težnja da djelo sadržajno-artistički ocijene. 
Činjenicu dakle, da može i u drukčijem društvu no što je gra- 
đansko egzistirati više književnih metoda i mišljenja o knji- 
ževnosti, smatramo kao značajnu rezultantu naših. kritičar- 
skih napora, bez obzira na razne slabosti i neprilike. A či- 
njenica da se sve metode i svi mogući tipovi kritičara kreću 
u težnji da kritika, na koncu konca, u krajnjoj liniji, treba 
da kaže, svaka na svoj način, svoju sadržajno-artističku ocje- 
nu, nama se čini, veoma .je značajna. Iz svega dakle proizlazi 
da i naša kritika ide putem dijalektičkog shvaćanja književ- 
nog djela ili se, htjela-ne htjela, vrti oko njega kao oko bla- 
godatnog sunca od kojeg zrači svima blagodatna toplina. To 
je dobar put i tim putem treba nastaviti. 


ŠIME VUČETIĆ 































GOVOR NA KONGRESU KNJIŽEVNIKA 
U LJUBLJANI 


Četiri godine minule su kako je naša zemlja odbila da 
se podredi staljinskom nasilju, prekinuvši vezu s onim orga- 
 nizacionim forumom, koji je ostao kao neka vrsta publici- 
stičkog, informativnog surogata za Treću Internacionalu. Da 
su se pisma CK SKP (b) pojavila upravo o stotoj obljet- 
nici Komunističkoga manifesta i da su je komunističke orga- 
nizacije međunarodnoga. proletarijata po svojim forumima 
proslavile upravo na tako nerazuman način kao što su 
to učinile pod komandom CK SEP (b), sve to govori o gole- 
moj intelektualnoj i moralnoj krizi međunarodnog prole- 
oterskog pokreta u ovom historijskom periodu. Izopćeni iz 
međunarodne organizacije (u okviru koje smo se kao komu- 
nistički pokret razvijali i borili više od trideset godina), mi 
plovimo već četiri godine sami. Vjetar zvižduka sve glasni- 
je oko naše korablje, i upravo ta dramatska plovidba osnov- 
onom je oznakom za naše stanje, danas u ovim prilikama u 
svijetu i ovdje kod nas, na našem tlu, gdje se na dramatski 
način živi već stoljećima. Naša književnost rodila se u tra- 
Sičnim olujama i ona plovi s našom civilizacijom između 
čitave serije brodoloma i katastrofa vjekovima. Iskustvo sto- 
ljeća govori nam da naša civilizacija uprkos svemu nije po- 


aaa FET o neona o ine, skapo 


stva, ona i danas ima razloga da vjeruje u sreću svoga bar- 
ka. Ne ispitujući okolnosti i uzroke ove drame, koja se 

. ru naše teze interesuje samo to, da li naša književnost kao 
živ organizam reagira na ove, nesumnjivo sudbonosne mo- 
tive, koji, u uzročnoj vezi sa sudbinom čitavih evropskih po- 
koljenja, uslovljuju i našu cjelokupnu egzistenciju nacional- 
nu, državnu i socijalnu, pak prema tome, logično, umjet- 
ničku i književnu. 

Da li je naša književnost na visini one političke kon- 
cepcije, to jest njenog supstancijalnog ostvarenja, koje pred- 
stavlja klasičnu antitezu sveukupnoj našoj naučnoj, književ- 
noj, misaonoj ili umjetničkoj, romantičnoj shematici iz fili- 
starskog, palanačkog, malograđanskog perioda devetnaestoga 
stoljeća? Čime se ona, u ovome trenutku, bavi, šta su njene 
preokupacije, uzori, ideali, šta hoće da postigne u pitanjima 
ukusa ili mode, da prevlada, čime da djeluje, a ako je pasivna, 
zašto je pasivna? Odakle njena pasivnost i njen dezinteresman 
spram čitavoga kompleksa osnovnih i aktuelnih pitanja, i 
odakle potječe njeno, u posljednje vrijeme, nervozno odušev- 
ljavanje za neke književne pomodne uzore koji su vladali 
zapadnoevropskim ukusom oko fin de sičclea pak sve do 1. 
imperijalističkog rata 1914—18? Postoji stara Brunetičreova 
teza (koju Aragon u diskusiji sa Malrauxom ističe kao kon- 
trarevolucionarnu idealističku tezu) da se u umjetnosti radi 
vrlo često o kanonima par excellence estetskim, dakle o mor- 
fološkiestetskim imitacijama nekih umjetničkih uzora, imi- 
tacijama koje su primordijalne i za umjetnika subjektivno 
svakako važnije od ekonomske podloge. Ova jednostrana de- 
finicija ne obuhvaća čitavu istinu, kao što je ne objašnjava 
niti jednostrana ekonomska antiteza. Htio bih anticipirati da 
naša književnost često ne reagira na aktuelne probleme iz 
mnogobrojnih razloga i zato, jer i nema, subjektivno imiti- 
rajući, na što reagirati estetski, pošto ove naše problematike 
beletristički i umjetnički do danas u zapadnoj Evropi nije 
.razradio još nitko. U našoj književnosti i u umjetnosti kao i 
u svim drugim umjetnostima svijeta radi se često o imitaciji 
mnogobrojnih stranih književnih modela, a kako bismo mogli 
da danas imitiramo neke beletrističke prototipove, kad oni 
za našu problematiku uopće i ne postoje? Gdje bismo mi 
mogli da dobijemo književnu lirsku, epsku ili scensku inspi- 

raciju za poticaj oko obradbe naših vlastitih problema (koji 
bi nas danas mogli u ovome trenutku jedino interesovati), 
kada se ti problemi, promatrani iz naše perspektive, ne jav- 
ljaju ni u jednoj stranoj književnosti? 

Poslije trideset godina revolucionarnih bitaka, heroji rus- 
ke revolucije nisu opisani ni u sovjetskoj literaturi, a pogotovo 
ne u zapadnoevropskoj, sa kojom je naša književnost više-ma- 
nje organski vezana već više stotina godina. Kako bismo mogli 
da opišemo našu stvarnost kada se nigdje na svijetu ne zbiva 
to što se zbiva kod nas, gdje se u okviru svake pojave sin- 
hrono prožimaju krugovi od šest stoljeća: između baroka, 
Morlakije, turskih i austrijskih palanaka javlja se — u okviru 
dramatske borbe sa Kremljem za internacionalističke princi- 
pe lenjinizma — kontura dvadesetidrugog stoljeća! Na sva- 
kom koraku mi se susrećemo sa elementima akutne revolu- 
Cije koja prevladava građansku konzervativnu nadgradnju, 
izgrađujući svoje vlastite elemente, danas još na bazi revolu- 


- cionarne industrijalizacije, sredstvima koja ne. mogu biti nego 


takva kao što jesu, u jednoj siromašnoj zemlji, koja se tek 
prije nekoliko decenija formirala, poslije vjekovne okupacije 


po stranim silama. 


Pisati ne znači opisivati niti prepisivati. Pisati ne znači 
opisivati stvarnost života, jer kada bi pisanje u književnom 
smislu bilo obično, jednostavno opisivanje fakata, onda bi 


o osSvaki pisar bio pjesnik. U pisanim poetskim stvarima ima 


stvarnih opisa, koji ne djeluju samo zato, jer su stvarni ili 
istiniti, nego i zato, jer su toliko sugestivni, jer su moralne 
dubljine i perspektivni odnosi opisanih motiva tako kompo- 
novani, te djeluju svojom magijom, svojom dinamičnom ži- 
Vošću i svojim ritmom zbivanja mnogo intenzivnije od život- 


onog podatka koji ih je rodio. Čovjek pjesnik opisujući poja- 


čava ili smanjuje, on ubrzava ili usporuje, on nagomilava ili 
reducira onu masu utisaka, kojom želi da stvori potencirani 
dojam umjetničkog doživljaja. Da li umjetnost treba da bude 
Tealistička ili formalistička, da li su njeni »sujeti« pravi, 

iskreni, ljudski tekstovi ili samo »pretekstovi« za pomodno 
ili virtuozno razvijanje stila, da li sujet današnje književ- 
nosti treba da bude kronikom nasilja, strave; krematorija, 
masovnog genocida i ratnog bjesnila, da li život književnosti 
treba da zaroni u život bijede i patnje, ratova i revolucija i 
stvarnih opasnosti kojima smo okruženi ili književnost treba 
da se izoluje od stvarnosti nekom vrstom narkoze. »larpur- 


lartističke«? Treba li umjetnost da gleda u oči činjenicama u ' 


krugovima moralne bijede, poniženja, deformacije čovjeka u 
Marxovu smislu, da li se ona ima boriti ili vegetirati u nekoj 
vrsti neutralnosti eksteritorijalne, potpuno verbalne naravi, 
u jednu riječ: da li se ona ima apstinirati u lirskom indife- 
rentizmu ili aktivistički ući u borbu, to se ne može odrediti 
nikakvim intolerantnim purizmom, puritanizmom, kvekeriz- 
mom ili kanonizovanom ikonografijom. Colbert, na primjer, 
zaustavio je svojom VAcademie Royale de Peinture et de 
Sculpture u drugoj polovini sedamnaestoga stoljeća normalan 


razvoj francuske umjetnosti, kada je jednostavnim dekretom : 


skinuo sa dnevnoga reda sve što se u francuskoj umjeinosti 
dogodilo od romanike i gotike do Fouqueta i Leonarda. Uzi- 
mam kao primjer kritiku Louisa Boulognea o Tizianovoj Dje- 
vici. iz Louvrea: La Vierge au Lapin. Napisala se ogromna 
literatura o tome, kako Tizianova sveta Katarina na toj slici 
sa zečićem ne može da razgovara sa Djevicom, jer je rođena 
" trista godina poslije Marijine smrti pod carem Maksencijem. 


Kako je apsurdno da je Tizian prikazao svetu Katarinu u 


mletačkom kostimu kad je ona Egipćanka, kako je crtež Dje- 
teta i Djevice nekorektan i perspektivno skraćen, pak prema 
tome loš, i kako onaj zec među svecima nema nikakav raison 
d'čtre, jer u sakralne, svečane, apologetske motive unosi svo- 
jom ovozemaljskom zečjom pojavom očito šaljivi scherzo- 
motiv, koji razara višu, duhovnu harmoniju Tizianove kompo- 
zicije. Tako se kvario ukus sve od Colbertove Kraljevske aka- 
demije slikarstva i skulpture do Voltairea i do njegova vre- 
mena, koje je negiralo Shakespearea kao monstruozan dokaz 
pomanjkanja svake kulture i bilo kakvog najbanalnijeg knji- 
ževnog ukusa. (Da u Shakespeareovu Cezaru otkucavaju ure 


46 







A na zvonicima, da u devetom stoljeću u Danskoj na Helsin- 

goru grme topovi, da Bohemija leži na Jadranu itd.) 
Utvrđeno je bezbrojnim ekspertizama da je umjetničko 

stvaranje vezano sa temperamentom pojedinih stvaralaca. 


GALI 


| m Ako netko strahuje pred sudarom protivnih karaktera te ne- 
vu ma smisla za dramatske akcente, ako preferira tišinu i har- 
4 moniju idile po sklonostima svoje tjelesne građe, kako da 
K bude pjesnikom ovog tragičnog vremena, koje lomi stoljeća 
































Mu svakome trenutku? Ima talenata kojima smetaju razlike, 
razdori, nerazmjeri i raskoli, temperamenata koji više vole 
mir i harmoniju zatvorene sobe nego kontraste političkih bi- 
taka. U ovom današnjem vihoru strasti i temperamenata, u 

: dinamici tako divljoj, da, upravo bjesomučnoj, umjetnost nije 

: stvorena za kuniće i za tihe živote sa kuvanim jajima, bar- 

-bunima, sa srđelama i smokvama. Umjetnost danas razdrta 

je među ruševinama čitavih civilizacija, koje nestaju sa scene 
pred našim očima. ' 


Već više od dvadeset godina vode se u našim redovima ' 
' razgovori o tome, da li se naša umjetnost ima podrediti čistoj 
političkoj tendenciji u dosljednoj fanatičkoj i jednostranoj 
formi političke partijnosti, koja se bori protivu privatno- 
pravne baze banaka i industrije, da li da se otme raznovrs- 
nim religioznim, konzervativnim, legitimističkim (u biti ka- 
 Pitalističkim i privatnopravnim) tendencijama, koje propo- 
Vijedaju isto tako partijnost jednostranu u supranaturalisti- 
čkom i idealističkom smislu, ili, da li da ostane indiferentna 
spram ovih pitanja u obliku prividno neutralnom zapadno- 
evropskog dekadentnog estetizma, koji programatski traje 
Već više od stotinu godina? 


Za konkretno razmatranje ove teze j 

: nkre potrebno je da se u 
nekoliko riječi odredi naš vlastiti položaj u prostoru i u vre- 
menu. 

Građanska Jugoslavija propala je godine 1941 uslijed 
nesposobnosti južnoslovjenskih građanskih klasa da organi- 
Zuju državnu vlast, kako bi se njena materijalna sila bila 

mogla moralno i intelektualno razrasti do jedne jedinstvene 
državne formule, to jest (u prenesenom smislu) do jedne više 
jedinstvene nacionalne svijesti svojih ujedinjenih južnoslo- 
vjenskih naroda. Građanska klasa nije iz mnogobrojnih vla- 
stitih klasnih i historijskih razloga uspjela da prevlada tu 
veoma složenu problematiku; ponijeta heterogenim kompo- 
nentama pojedinih svojih socijalnih grupacija, ona je ostala 
bez baze kao jedinog mogućeg masovnog koeficijenta, koji 
na zajednici kolektivnog interesa smanjuje trajnu opasnost 
od rasula, pojačavajući obrambeni elan do pune snage držav- 
nog i nacionalnog organizma, na temelju solidarnosti ujedi- 
njenih ravnopravnih južnoslovjenskih naroda. Drugim rije- 
čima: kada kažemo da je južnoslovjenska građanska klasa 
upropastila zemlju svojom katastrofalnom ekonomskom i 
moralnom inferiornošću, mi konstatujemo završni stadij te 
kobne politike »in extremis«. Do ove smrti moralo je doći iz 
mnogobrojnih materijalnih, intelektualnih, historijskih i eko- 
nomskih razloga, a socijalno dijagnostički, naročito pak bele- 
tristički, lirski, epski, dramatski, nije se tim slučajem u okviru 
. naše književnosti pozabavio još nitko. Ukoliko je kritički stav 
Komunističke partije Jugoslavije bio postavio pravilne prog- 
noze, on je te političke elemente rasula isticao više od tri 


decenija, proričući da do sloma ovog građanskog, rojalisti- 


čkog, za život nesposobnog organizma mora doći logično prije 
ili kasnije. Postoji o tome jedna masa tekstova iz partijske 
štampe i propagande od 1918 do 1941, a da nekih umjetničkih 
odraza većeg stila u našoj književnosti o toj problematici do 
sloma 1941 zapravo takoreći uopće i nema. 

Komunistička partija Jugoslavije je svojom dugotrajnom 
borbom uskrisila intelektualnog i moralnog Lazara, i onaj 
simbolični poziv »Veni foras« od Jajca 29. XI. 1943 poprimio 
je ustavnu formu dvije godine kasnije, godine 1945, kada je 
Federativna Narodna Republika Jugoslavija postala socijali- 
stičkom  federacijom. Jugoslavija pojavila se kao državni 
organizam u međunarodnoj politici isključivo na temelju re- 
volucionarne volje svoje komunističke partije. 

Građanska klasa (mislim ovdje intelektualne trabante te 
klase) podredila se revolucionarnom imperativu iz godine 

1945 — pasivno. Na magnetskom polju intelektualnopoli- 
tičkom sve su se partikularističke i reakcionarne, šovenske, 
 palanačke, konzervativne i lokalne čestice naše književne svi- 
jesti razvrstale u kružnom polaritetu političkog, filozofskog, 
materijalističkog i dijalektičkog Imperativa kao Sile o kojoj 
se ne diskutuje, jer spada u red Viših snaga. U našoj kultur- 
moji književnoj areni zavladala je prividna harmonična i 
pasivna tišina — kvazisolidarnosti. 
»Dok smo živi, to će da potraje«, to je bila jednoglasna 
inspiracija konzervativne inteligencije, koja je relativno sla- 
bom glumom simulirala disciplinovanu sređenost. Od godine 
1948 nestalo je magneta kao pojma »vis major« i slika se 
na magnetskom polju svijesti i programa naše konzervativ- 
ne inteligencije potpuno poremetila. Iz rezignacije: »Dok smo 
Živi, ovo će da traje« javlja se lirski pianissimo stare kanti- 
ene: »Gle, gle, ništa na ovome Svijetu nije stalno i sve se 
- mijenja« ili: »Revolucije prolaze, a lirika ostaje, a naročito 
pak lirika idealistička, lirika uzvišena iznad svake plebejske 
gužve, lirika koja prezire svjetinu, lirika sub specie aeterni- 
tatis, takozvana apsolutna lirika, lirika po sebi, lirika an 
. Sich«! Iz »sauve qui peut« — »spasi se kako umiješ, tako ti Go- 
spoda, samo da te ovi komunisti štampaju, aha, gle, evo i naših 
Pet lirskih — historijskih minuta na vidiku!«. ' 
s Danas, kada se strukturalna kriza građanske ekonomike 
, isprepleće sa moralnopolitičkom krizom staljihizma u kaoti- 
očnim varijantama ratne opasnosti, kada poratna zbrka nad 
Tazorenom Evropom iz fašističkog ratnog rasula polagano 
Taste u neofašističku agresiju, kada se uz legendarnu nespo- 
osobnost evropske financijskokapitalističke demokracije stvar 
razvija vatikanski sve desnije, u ovim danima takozvanog 
hladnog rata, koji se od Koreje do kolonija pretvara u sa- 
Svim solidna ratna požarišta, danas je logično da se ova kul- 
“urna superstruktura, na kojoj počiva još uvijek konzervativ- 
Na formula kulturne i nacionalne svijesti naše građanske 
i 'teligencije, nalazi isto tako u krizi. 
j . Nikada formulisana estetski formalistički lijevo, ova na- 
*a intelektualna superstruktura pokazuje očite simptome po- 
Novnih desnih kontaminacija i zastranjenja, desnih regene- 


4 Hrv. knjiž, kritika 

racija i oživljavanja sveg onog mračnog balasta, koji je ovu 
zemlju već jedamput survao u požar katastrofe. U masi 
štampanih tekstova, koji se u ime književnosti ili nauke 
objavljuju danas u ovoj socijalističkoj zemlji, sve se glasnije 
čuje teza »o dva svijeta«, »o rasnoj ili o političkoj diskrimi- 
naciji«, »o superiornosti ovog ili onog tipa«, o etičkoj kon- 
stanti ovog ili onog »mlijeka«, o Istoku i o Zapadu, o Bal- 
kanu i o Zapadnoj Evropi itd. U materijalnoj i ideološkoj 
krizi, u talasanju lijevih i desnih ekstrema, u trajnom pre- 
ocjenjivanju vrijednosti, u originalnom i novom iznalaženju 
formula svijesti i političkih dijagnoza, naš lijevi mehanički, 
fanatički, monolitni stav negativne superiornosti spram pre- 
vladane konzervativne estetske ili sociološke nadgradnje 
postao je kao nesiguran. Došlo je do prividnog zastoja u re- 
zolutnim negacijama i kao da se javljaju neke relativističke 
prelazne nijanse u gotovo neuralgičnoj formi između »da« i 
između »ne«, u formi koja često puta prelazi u pasivnost. U 
velikoj količini jugoslavenskoj politici po SSSR-u nametnu- 
tih viraža klati se intelektualni prtljag u glavama i pomet- 
“nje su u kretanju ogromne. Hoće se imati mnogo moralne 
smionosti za promatranje činjenica i ostati neporemećen 
u svojoj vlastitoj ravnoteži. U toj historijskoj fazi raste me- 
hanički prirodno desna inercija, i glasovi konzervativne, gra- 
čanske, katedarske, estetske, neutralističke sumnje postaju 
sve glasniji, tako da u tekstovima iz posljednjeg perioda oni 
rastu do skeptičkih lirizama lijevo i desno. 

O čemu se direktno i indirektno govori sve glasnije? 

U formalističkom cjepidlačarenju u esejima, po katedra- 
ma, u beletristici, u lirici, u programatskim tekstovima i 
između redaka javlja se sjenka mrtvih stvari i pojmova. 
Piše se u posljednje vrijeme tako da očita glupost ili inte- 
lektualni cinizam simulantstva dolaze do punog izražaja. Neka 
se pregleda kritički relativno velika masa takozvanih ideo- 
loški »skeptičkih« tekstova (beletrističkih, lirskih i katedar- 
skih publikacija), i pokazat će se, da jedan dio naše književ- 
ne inteligencije, koji aktivno surađuje u socijalističkoj super- 
strukturi, smatra historijskomaterijalističku metodu čistom 
idealističkom prevarom, u okviru koje dualistička formula 

subjekta i objekta ostaje odvojenim korelatom kao i u svakoj 
idealističkoj filozofiji. Piše se i ponavlja (pod vidom novih 
estetskih teorija) štari repertoar otrcanih fraza: da su duh 


(i tijelo, prostor i vrijeme, slobodno i nužno, organsko i anor- 


gansko, mrtvo i živo, u jednu riječ, svi ti pojmovi »duhov- 
noga« samo vrhunaravne zagonetke, koje se nikad razumno 
razotkriti ne će, da je neinteligentno svoditi pojam spiritual- 
"nog na niveau kvalitete materije, to jest, da je evidentno 
samo to, da je »materija kvaliteta duha«. To se zove aka- 
demska sloboda naučnog uvjerenja ili umjetničkog stvaranja 
u koju gospoda lirici i ordinariusi (kod nas i po svijetu) ne 
daju dirati. i 

Ima li ovo ironiziranje materijalističke metode neko 
dublje značenje? Tko postavlja ta pitanja, zašto ih postavlja 
i kome ona mogu biti korisna kao principijelna metodička 
problematika u ovome trenutku sada i ovdje? Biti skeptik 
spram  historijskomaterijalističke metode, klimati glavom, 
sumnjati u tačnost ovog naučnog načina danas znači biti 
porte-parolom desne politike. Pošto se ljudska svijest na 
svom herojskom putu, da oslobodi čovjeka od eksploatacije 
kao društvenog sistema, služi upravo dijalektičkim formu- 
lama i pošto ta ista revolucionarna ljudska svijest pretendira 
da je isključivo dijalektička metoda naučno ispravna, onda 


, tu metodu stavljati pod znak pitanja ne znači sumnjati samo 
U metodu mišljenja nego i u ispravnost misaonih rezultata. 


— Ti misliš da misliš ispravno, kada misliš da ćeš izmi- 


s jeniti svijet ljudski, ako budeš izmijenio odnos između 


radne snage i novca, a ako ja mogu da ti dokažem, da tvoj 


Način razmišljanja nije materijalistički, da ne misliš logično 


2 ni Pravilno nego da fantaziraš na temelju nekakvih ideali- 
Stičkih kompilacija i da si pao žrtvom vlastite neuke, ro- 


Mantične idealističke i misaone uobrazilje, znači: ako mogu 


io dokažem da ne razmišljaš nego da sanjaš i da mistifi- 
o«<uješ i da obmanjuješ samoga sebe i druge, onda sam. do- 


kazao, da su ti pretpostavke krive, a prema. tome i zaključci 
je Netačni, 

Da bismo u ovoj diskusiji, po svojim skromnim mogućno- 
stima, donekle mogli da sredimo pojmove, bit će potrebno da 
se za trenutak zaustavimo kod ove toliko glasne i u posljednje 
vrijeme tako kompromitovane parole »socijalističkoga realiz- 
ma«. 


Aragon kao jedan od posljednjih apologeta ove stvara- 


lačke i umjetničke metode objasnio je u »Les lettres fran-. 


caises« (god. II, br. 398—420) o čemu se radi kada je riječ o 
»socijalističkom realizmu«. 


Govoriti ispred Dufyja, Deraina, Vlamincka, Matissea i 
Picassa, Salvatora Dalija i Chagalla o najbanalnijem, pro- 
šlostoljetnom genre-slikarstvu kao o »socijalističkom realiz- 
mu« smion je pothvat više-manje retorične naravi, koji Ara- 
gonu nije uspio ni u kom pogledu. Zapeo je u okviru svoje 
kapelanske propovijedi na dosadnoj majskoj pobožnosti u 
svibanjskim brojevima svoga lista, gdje se između svakog dru- 
gog retka osjeća kako silno mirišu ljiljani staljinizma. Ova ara- 
gonovska litanija pred majkom božjom ždanovštine i gerasi- 
movštine govori jedino o tome kako se zapadnoevropska gospo- 
da dekadenti nalaze u grdnoj panici pred eventualnim dolas- 
kom Kozaka. Kada Aragon govori o problemu sovjetske umjet- 
nosti braneći sovjetsko slikarstvo od megalomanske, lokalne, 
pariske, šovenske teze, da Rusi nemaju slikarske tradicije, da 
se tu radi o zabludi ukusa jedne zaostale zemlje mužika, Azija- 
ta i Kozaka, on sam pada u šovenski zapadnjački parisizam 
kada kaže, da se o ruskoj umjetnosti ne može govoriti po 
zapadnoevropskom kriteriju! Po Aragonu postoje dvije vrste 
kriterija: zapadnjačko-pariski i rusko-sovjetski, koji su je- 
dan od drugoga udaljeni na tako ogromne razmake kao što 
je kitajska muzika udaljena od Schubertove (sic!). Aragon 
apodiktički tvrdi da novu revolucionarnu, sovjetsku umjet- 
nost zapadnjaci dekadenti sa svojim kontrarevolucionar- 
nim premisama o svrsi umjetnosti i umjetničkog stvaranja 
ne mogu razumjeti, jer se, u ovome slučaju, po Aragonu, 
radi, dakako, »o dva svijeta«! Svijet pariskog ukusa, ukusa 
Evrope je fiksiran, mrtav, nesposoban da se kreće, nepokre- 
tan, neživ, dakle sklerotičan, i negirajući dinamiku ruskog 

= slikarstva, on je negira kao klasno uslovljeno društveno biće 
koje negira socijalizam. Držeći se bezidejno i stereotipno 
eskapebeovskih linija i direktiva o kulturnoj preživjelosti 
Zapada, Aragon to aplicira u svojoj tezi kao gotovu formulu 
jednog procesa koji je dovršen. Formula je jasna: ljudi skle- 
rotičnog ukusa ne poimaju smisao socijalnorevolucionarnih 
promjena koje su ostvarene u ruskoj umjetnosti. Isto tako 
. kao što zakašnjeli klasicisti nisu mogli da shvate romantizam 
sa Boileauom u ruci, tako ni ljudi, u strahu pred komunom, 
nisu razumjeli Courbeta, ni Vall&esa, ni Zole. Sljedbenici 
Sully Prudhommea nisu razumjeli verslibriste ni prvomajske 
anarhiste, jer gramatikom svog mrtvog jezika nisu mogli ni 
htjeli da objasne zakonitost novog revolucionarnog govora. 

. Anticipiram: bez obzira što je svrha ove moje teze plai- 
= doyer za »socijalistički realizam«, smatram da je potrebno da 
se kaže kako Aragon ne govori sa stvarnim poznavanjem 
stvarnih vrijednosti ruskoga slikarstva, pošto se ovi njegovi 
primjeri sovjetske likovne ljepote ne nalaze na planu kon- 

= kretnih dokaza. Gerasimov i kompanija nisu (nažalost) Cour- 
o bet ni Zola, ni verslibristi, nego provincijalna slikarska ško- 
Fr la koja se kreće u sjeni staromodnog zapadnoevropskog poim- 
= pićrizma, simbolizovanog imenima Piloty, Matejko, Bukovac, 
Medović, Salghetti-Drioli, Paja Jovanović i Oton Iveković. 
Kad Aragon kaže da sovjetska umjetnost ima svoju vlastitu 
gramatiku, on propovijeda kao estetski ideal vatrogasne re- 
pove i trompete u jednoj bijednoj povorci, koju je zapadnjačka 
dekadentna estetika već davno skinula sa dnevnoga reda, što 
je Aragonu isto tako dobro poznato kao i nama. Govoreći pate- 
tično o takozvanim »osnovnim istinama«, Aragon daje po Mat- 
' Veju Manjizeru definiciju spomenika na tako konvencionalan 
način kao da o problemima evropske plastike, a naročito onih 
koji se tiču spomenika, nije napisana golema literatura. U 
ruskoj umjetnosti (u suvremenoj sovjetskoj umjetnosti) point 
Be depart et point d'arrivće de Vart sovietique est le sujet, 
1 po tome principu Aragon donosi nam reprodukciju jedne 
Skulpture za koju madame Mouchina kaže da je »agit-skulptu- 
Ta«, a koja se zove: »Nous exigeons la Paix«! Ovo, po Aragonu, 
»demonstrativno djelo« prikazuje šest lica kako stupaju no- 


*4+ 





















53 


. šena vjetrom za jednom majkom sa djetetom i golubicom u 
ruci. Pokret žutih, bijelih i crnih ljudi za Mirom, u pratnji 
slijepog invalida i jedne žene iz Koreje, koje predvodi Golu- 
bica kao simbol pojma »Pax Staliniana«! 

Kao kod svih sličnih simbola, stvari i pojmova, i tu se 
otvara osnovno pitanje: šta je Istina? Da li je ona Staljinska 
Golubica zaista golubica Mira, da li je ono međunarodni Mir 
ili Rajkov proces, i da li je korejska žena žrtva ili palikuća, 
da li madame Mouchina spada u apologete Mira ili Umor- 
stva, da li je Aragon mistifikator ili ideolog, apologet kri- 
minala ili socijalizma? Svaka riječ i svaka fraza otvara u 
ovom slučaju moralističke vertikale nad ovom dilemom, koja 
nije estetska (ili samo estetska) nego moralnopolitička par 
excellence. Ne radi se ovdje o bojadisanom gipsu jedne »agit- 
skulpture« nego o. dekorativnoj panorami jedne agit-propa- 
gande, u kojoj učestvuju osim madame Mouchine Fadjejev, 
Tihčnov, Polevoj i čitava legija dekana i rektora staljinskog 
tehničkog fakulteta za »inženjere duša«. Čovjek bi mogao 
kao papiga o toj agit-skulpturi frazirati kao što frazira i 
Aragon: da je to djelo veliko, smiono, jedinstveno, original- 
no, duboko, jednostavno, podudarno sa jednostavnom  isti- 
nom koju propovijeda, da nije Nimfa na građanskim spome- 
nicima gdje besmrtnici stoje od bronce trajniji u pantalona- 
ma i saccou (ili u salonroku kao Prešern pred Tromostov- 
jem), da nije balast niti bagaža filistarske skulpture nego 
čista misao ljudska ostvarena u kamenu, puna invencije, tre- 
perenja materije, oživotvorena misao, ostvarenje ideala, no- 
vost u obliku itd. Ovaj potočić aragonskih riječi žubori vrlo 
lijepo i romantično, ali te se njegove misli vrte ipak kao 
drveni ponny u jednom te istom krugu antidijalektičkog, idea- 
lističkog carousela. Čuje se svirka staljinskog orkestriona, a 
sve to nije cirkus nego stratište i strah pred dvjesta pedeset 
ruskih divizija, koje mogu da se survaju na Champs Elysćes 
svakog trenutka. 

# 


Ne znam da li je ova moja logika nošena antidijalekti- 
čkom strašću (pošto sam više od trideset pet godina sproveo 
u estetskoj borbi za afirmaciju lijeve tendencije u socijali- 

= stičkoj književnosti), ali mislim da je nelogično, svijesno ne 
govoriti istinu samo zato, jer nam je nametnut jedan način 


mišljenja, koji se ne podudara s našim estetskim uvjere- 
njem i koji je kao vrhunaravni način mišljenja dekretiran 
odozgo jedamput zauvijek, a nitko nema smionosti da se ana- 
litički pozabavi njegovom  genezom: kako je došlo do te 


.»odozgo« dekretirane staljinske aberacije ukusa i estetike. 


Aragon kaže da je rusko slikarstvo, za razliku od evropskog, 


= slikarstvo ideja! Da bismo mogli da shvatimo, šta su zapravo 


»ideje« u slikarstvu, potrebna nam je ova aragonska zaista 


a demodće propedeutika, kako su koncepcije bezidejnog Vart 


pour Parta reakcionarne, da čiste umjetnosti na svijetu nema, 


jer da je to reakcionarna parola, koju su lansirali protivnici 


bilo kakve stvarne misli kao takve. Evo nekoliko citata 
iz ovog aragonskog katekizma za socijalistički realizam: 


Umjetnost za ruskog čovjeka (za ljude tamo dolje) pro- 


povijeda misli o Čovječanstvu, to je progresivna idejna 


A umjetnost, koja vjeruje u napredak Čovječanstva. Ona se 


osniva na poznavanju prikazivanja stvarnosti, na odražavanju 


Života ne naturalistički ni mehanički, nego tipično, u razvoj- 
nom smislu, u sklopu stvari i društvenih odnosa, u smislu 


revolucionarnog razvoja, sa prevlađavanjem protuslovlja i 


sa optimističkim pogledima na budućnost. Ova umjetnost 
je socijalistička u biti, a nacionalna po svom  staljinskom 


obliku, ona je patriotska, jer ima svoju otadžbinu sovjetsku 


kao osnovnu bazu, to nije umjetnost međunarodnih kola za 
+ spavanje, umjetnost, gdje je prtljag polijepljen vinjetama me- 


đunarodnih hotela, to nije umjetnost vagon-restauranata koji- 


ma putuju šverceri valute, za koje Corot i Manet nisu francu- 
= ski pejzaži nego devize po burzovnim principima koje propovi- 
= jeda estetska »kasmapaljićićeskaja svoloč«! Po Aragonu »soci- 
 jalistički realizam« postao je osnovnom metodom književnosti 


i kritike ruske, i on traži od umjetnika istinito, historijski 
Stvarno prikazivanje stvarnosti u njenom revolucionarnom 


razvoju. Povrh toga: istinit i historijski stvaran karakter | 


ovog umjetničkog prikazivanja stvarnosti treba da se pove- 


 oZuje sa dužnošću ideološke transformagije i odgoja masć za 
socijalizam. Aragon na kraju ove balade kaže doslovno: 

Ako od tog (recepta) nedostaje samo jedan detalj, umjet- 
ničko Djelo gubi svoje socijalističkorealističko značenje. Ono 
pada na niveau naturalizma i sociološke vulgarizacije i time 
uništava i ruši harmoniju umjetničkog djela kao cjeline. 
To su direktive, koje je Staljin dao »inženjerima duše« 
da se bore protivu reakcionarne zapadnoevropske, bezidejne, 
dekadentne umjetnosti, protivu l'art pour Varta. 


Šta znači Staljinova programatska fraza biti »inženjer 
duše«, koji se u ovom današnjem kaotičnom rasulu tako 
mnogobrojnih pojmova i estetskih programa bori protivu l'art 
pour Varta sa »socijalističkim realizmom« u ruci? 

Baudelaire, govoreći u svojoj poeziji o pojmu koji je on 
prozvao »abolisseur d'Ame«: Les abolisseurs 4mes (matćria- 
listes) sont nćcessairement des abolisseurs d'enfer (»Mon 
coeur mis a nu« XXIII. Po Edgar Poeu: Heart laid bare. 
Marginalia_ CC), bio je ironičan spram bezdušnika materi- 
jalista. Abolere, abolitio;  bodlereskna fraza  »abolisseur« 
zvuči logično, svakako materijalistički: likvidator, anihi- 
lizator i uništilac duše, materijalist, a nikako njen »inženjer«! 

.»Inženjer smrti«, to je fraza Jack Londonova, i ona se, 


primijenjena na pojam generala kao profesionala smrti, pod-_ 


udara sa slikom koju hoće da izrazi. Njena staljinska para- 
fraza je apstraktno idealistička. Ta fraza može da se podnese 
kao zdravica, kao improviziran pozdrav kod jednog banketa, 


a tako je bila i izgovorena: Pijem u vaše zdravlje, gospodo . 


inženjeri duše, ali od te zdravice stvorila se muhamedanska 
parola estetskog i programatskog »Vjeruju«, u jednom siste- 
mu, koji bi se mogao prozvati estetskim kaligulizmom. 

; ema sumnje, da u ovom periodu evropske umjetnosti u 
kome živimo golgotski motivi stvoreni po falangama inge- 
nioznih »inženjera duše«, koji su kao propagandisti religioz- 
nog pogleda na svijet djelovali vjekovima, još uvijek djeluju 
magnetskom snagom, i sam fakat, da ljudi pred tim golgot- 
skim motivima još uvijek kleče i da te motive smatraju sim- 
bolima svoje vlastite patnje, i to, da ti motivi još uvijek živo 
djeluju svojom neposrednošću kao odraz žive stvarnosti, zna- 


či, da se još uvijek nalazimo u prvoj fazi prehistorije čovje- 

čanstva. Sasvim na početku. Jer kako bi inače bilo koja evrop- 
ska majka mogla da kleči pred »Pietom« — kada ne bi bilo 
i danas još uvijek živih žena koje u svome naručju drže mrtve 
sinove? Svake druge sezone dvadest milijuna mrtvih Hristosa! 
Ili: kako ne bi žene plakale pred probodenim srcem Majke Go- 
spodnje (kao simbolom patnje), da im vlastita materinska srca 
i danas još uvijek nijesu probodena noževima historijske stvar- - 
= nosti? 

Pitamo se: šta mogu u ovom (još uvijek — nažalost) gol- 
gotskom estetskom misteriju da postignu staljinski »inženjeri 
duše« kada bi, prije svega, filozofski trebalo da negiraju 
dušu kao idealistički pojam, a zatim: kako može »duša« kao 

metafizički vrhunaravni dašak da bude programatskom pa- 

.rolom, upravo naučnom definicijom na takvom jednom teh- 
 ničkom fakultetu, kakvi su književnodijalektički fakulteti 
staljinskog i ždanovljevskog »socijalističkog realizma«, koji 
bi logično imali da budu materijalistički? 







S obzirom na to što zapadnoevropske religiozne organiza- 
cije u svojoj vjekovnoj propagandi upotrebljavaju književnost, 
muziku i likovnu umjetnost u svim njinim granama, bilo bi za- 
 nimljivo ispitati kako ta likovna umjetnička propaganda dje- 
luje u masama danas. Patetika golgotskih motiva u crkvenoj 
umjetnosti kroz vjekove tako je glasna, te mislim da nije 
pretjerano ustvrditi da se još i danas jedan veoma visok 
. procenat zapadnoevropskog pučanstva posvećuje uzbuđenom 
Tazmatranju tih golgotskih motiva, koji nam svojim dekora- 
tivnim sjajem vrhunaravne posmrtne počasti dokazuju dnev- 
no da je jedna od glavnih inspiracija zapadnoevropske umjet- 
nosti još uvijek zasjenjena biblijskim mitosom. Ova opasna 
religiozna propaganda ne djeluje samo po zakonu inercije 
već i po tom što je građanska propagandistička umjetnost u 
svojoj buržujskoj, legitimističkoj, rojalističkoj, masonskoj, 
liberalnoj ili slobodnomislilačkoj varijanti potpuno zatajila 
Uslijed svoje mizerne umjetničke fakture. Izgubivši se jed- 
Nim dijelom svoje erotike u pornografiji, a drugim u ba- 
nalnostima mondenog života i pomodnih detalja, nesposobne 
da sama simbolizuje smisao: građanskog besmisla do umjet- 

ničke sinteze, likovna umjetnost Zapadne Evrope srozala se 
u bestidnoj kapitulaciji svoje vlastite bezidejnosti i para- 
doksalno se predala golgotskom patosu religioznih motiva. 
* Golgotska simbolika njeguje se po zakonu ustrajnosti u raz- 
nim laičkim varijantama u svrhu praktične građanske, le- 
gitimističke, državotvorne, vulgarne političke propagande. 
U patosu nadgrobnih spomenika palih junaka i žrtava mno- 
gobrojnih ratnih ciklusa, u kultu svetih ratnika, koji su po- 
ložili svoje živote za misao idealnog, državnog, imperijalnog 
i kolonijalnog osvajanja, u trijumfu i u vansebnom zanosu 
idealne pobjede nad. bezbrojnim »neprijateljskim, destruktiv- 
nim i zlim silama« iz ove građanske Umjetnosti progovara, 
uglavnom, golgotski misterij Raspeća. 


Da je zamisao »umjetnosti radi umjetnosti« bezidejna, tu 
su parolu izbacili apologeti reakcionarne građanske umjetnosti 
zato, jer larpurlartisti u svojim mrtvim prirodama nisu njego- 
vali kult crkvenog misterija ili državotvornog patosa kod osva- 
janja kolonijalnih zemalja. Ta paradoksalna komedija »in ar- 
tibus«, sa beskrajnom količinom estetskih nesporazuma traje 
do danas po zakonu inercije i na socijalističkoj platformi. Da 
li sedamdeset-osamdeset godina takozvane »bezidejne« evrop- 
ske umjetnosti predstavlja doista negaciju ovog sedanskog, 
verdunskog, belfortskog, st. quentinskog, golgotskog, koloni- 
jalnog, imperijalističkog državotvornog patosa, ili su bezbrojni 
»bezidejni« štil-lebeni sa jabukama, čašama, servijetama, jor- 
govanom i ružama doista »iscijeđeni iz krvi komunarda«, kao 
što je jedamput netko blagoizvolio napisati, kada je jednom 
jedinom gestom narativne gerasimovštine bacio ad acta suvre- 
menu zapadnoevropsku umjetnost kao bespredmetnu i kon- 
trarevolucionarnu? Da li je oficijelna zapadnoevropska, pro- 
gramatska, tendenciozna građanska umjetnost, ta apologetika 
politike Velikih sila i pojma »ragione di stato« i ratova, bila 
zaista umjetnički u pravu kada je proglasila destruktivnim 
ovo »bezidejno slikarstvo«, koje u svojoj izolaciji romantičar- 
skog, ateističkog, u svakom slučaju materijalističkog solipsiz- 
ma nije htjelo da spozna i nije htjelo da prizna od objektivne 

i religiozno tendenciozne cezaromanske stvarnosti ništa osim 
ono nekoliko mrtvih predmeta u atelijeru? 

»Bezidejna« dekadentna koncepcija  »umjetnosti radi 
umjetnosti« zapela je na margini političke stvarnosti u dru- 
goj polovini devetnaestog stoljeća u lirskoj samoizolaciji, te 
je prema tome ostala eksteritorijalna u odnosu spram reli- 
gioznih i etatističkih principa građanske umjetnosti. Gra- 
đanska klasa od te boemske, larpurlartističke bezidejne u- 
mjetnosti, osim što je trgovala tim slikama posthumno (po- 
slije tragične smrti slikara vrlo unosno), nije imala mnogo. 
Larpurlartistička umjetnost neutralizovala je građanski kla- 
sni patos gologa noža i svela sve slikarske motive na štimung 
bezidejnog pacifizma, koji u svakome slučaju nije bio u in- 
teresu ratnopropagandističkih parola građanske klase. Bes- 


predmetna, dakle, za građansku klasu kao propaganda, is- 


ključivo dekorativna kao sastavni dio pokućstva po intćri- 


eurima, ova umjetnost nije postala masovnom nikada, a uko- 


liko u njenim motivima ima realističke poezije, a po svojim 
velikim imenima ona doista jeste realistička i poetska, ona ' 


oni po čemu nije nestvarna. Zapadnoevropsko »bezidejno 
 slikarstvo«, po desnim apologetima građanske klase denun- 


cirano kao »bezidejno«, fiksiralo je beskrajno bogatstvo ra- 


. svjete, ono je proslavilo ljepotu i charme djevojačkog i žen- 


skog akta, ono je poslije neohelenističkog perioda u slikar- 
stvu (u dugentu i trecentu) ponovo otkrilo bezbrojno veli- 


ke mogućnosti palete (razbivši okvire i manire mrtvog aka- 


demizma), u jednu riječ: ono se je pozabavilo čitavim kozmo-'“ 
som detalja i nijansa rasvjete i oblika, motiva veoma važnih 
i istinitih po intenzitet ljudskog realističkog doživljavanja 
stvarnosti, bez obzira na društvene oblike, koje Marx uosta- 
lom nikada i nigdje nije izolovao do apstrakcije. 

Ispitujući društvene oblike po uslovima nastajanja, Marx 


= govori uvijek analitički, naglašujući istodobno beskrajno ve- 
= liko bogatstvo njihovih preljeva. Kakva bi to bila socijalisti- 


čka umjetnost koja ne njeguje lirizme i zašto da ih poriče, kada 
su oni nesumnjivo, materijalistički sastavni dio objektivne 
stvarnosti ljudskog života? U ime koje neoidealističke dogma- 
tike da se njeguje ova najnovija ikonoklastička lažna i pro- 

tukulturna negacija istine i ljepote? To što su od te »bez- 
idejne umjetnosti« htjeli da stvore kapitalistički antibiotik, 
koji ubrizgan u klasnosvijesne arterije može da usmrti estet- 
sku i moralnu budnost proletersku, bit će da je pretjerano to 
više, što nas je iskustvo poučilo da se genre-slikarskim kičem 
: i beskrajno dosadnom publicističkom ikonografijom ne mo- 
gu uništiti već postignuti valeuri umjetničkih ostvarenja. 

Brunetičreova teza o magnetskoj atrakciji umjetničkih 
formi u historiji umjetnosti u dijalektičkom smislu rađa an- 
titezu, dakle svoju vlastitu negaciju: ne ću da budem David, 
«postajem Delacroix. Ne ću da budem Courbet i postajem C6- 

< zanne ili Matisse ili Braque itd., a osim socijalno uslovlje- 
nog lamarkizma in esteticis (što ga je do dosade varirao Hip- 
polyte Taine svojim teorijama milieua i medija) u umjetnosti 
djeluju magneti forme često puta mnogo intenzivnije od onih 
snaga koje su socijalnoekonomske prirode. 

Ispraznu frazu, upravo demagoški bezidejnu desnu i an- 
tirealističku parolu o »bezidejnosti l'art pour Varta« izbacili 
su ideolozi reakcionarnog pompićrizma i legitimistički re- 
ligiozni braniči i advokati estetskih burzijanaca, osjetivši u 
Part pour Vartu destruktivan nihilizam za svoje vlastite mer- 
kantilne motive. 

.— Budemo li prestali da postojimo kao apoloteti Car- 
stva i njegovih bitaka, Crkve i njenog filistarskog neukusa, 
na čemu smo? Mi smo ovaploćenje paradnog zdravlja i nje- 
gove režimske, revanšističke volje, a ovi »dekađenti« djelu- 
ju u tom smislu razorno! 


Pompićrizam u socijalističkoj estetskoj puritanskoj va- 
rijanti Druge internacionale odredio se per analogiam spram 
Part pour Varta isto tako negativno. Druga internacionala 
preuzela je u. tom pogledu sve građanske elemente umjet- 
ničke apologetike i proglasila ih svojim vlastitim likovnim 
simbolima, a te je principe Treća internacionala kanonizovala 
po zakonu estetske inercije. Nacionalni socijalizam i fašizam 
talijanski u tom pogledu nisu bili estetski originalni. Preuzeli 
su sheme od socijalne demokracije i prefarbali ih za svoje oli- 

garhijske i imperijalističke potrebe: Ora et labora pretvorio 
se u obedire, combattere. Entartete Kunst je samo parafraza 
vatikanske estetike beuronske škole. (Labriola i Gramsci ostali 
su iznimke u Drugoj internacionali.) 

Motiv Golgote najsvakodnevniji je, upravo već banalan 
motiv za likovni niveau i estetsku dresuru prosječnog evrop- 
skog građanina, a Part pour l'art bio je revolucionarna nega- 
cija te religiozne estetske dresure, dokazujući svojim plat- 
nima da se bez boga mogu slikati sasvim prijatne slike. Dart 
pour lart je dosljedno negirao religioznu objektivaciju 


= našega života i ideološkog odgoja, koja po zakonu uslovnih 


refleksa svakodnevno djeluje sa golgotskih detalja u okviru 
jednog programatskog slikarstva, koje tendenciozno propovije- 
da da je taj svijet stvoren za to, da ostane dolinom plača i lele- 
ka, škrguta i prokletstava, jer tako biti ima, pošto je to dublji 
smisao čitave kozmogonije do dana sudnjega. Šta se zbiva na 
tim religioznim slikama? Ljude sijeku, paraju, režu, kolju, pile, 
utapaju, kuhaju u vrelom ulju, strijeljaju i vješaju. Na tim cr- 
kvenim slikama teku krvave vode iz svetačkih grobova, plamte 
gradovi, urla pokolj po ulicama i crkvama, muče ljude, bodu 
ih iglama, noževima, truju ih, pale ih na lomačama, osljeplju- 
ju ih, vežu ih lancima, bodljikavom žicom i konopima, muče 
ih moralnom torturom, nasiljem; prisilnim polaganjem zakle- 
tava, odricanjem od svoga uvjerenja, hapse ih, hrane ih ri- 
cinusom, duhanom, režu im spolovila, bacaju ih zvjerovima, 
kopaju im oči, siluju djevice, kradu, robe, pale, otimaju, opija- 
ju se, kockaju. Na tim je slikama Krvnik ostvaritelj zemaljskih 
planova, a jedini ideal jeste Smrt i to Smrt svetačka: držati u 
rukama svoju vlastitu glavu i tako klečati pred negacijom 
svakog ljudskog života kao pred božanstvom vječne ljubavi. 
Moralni teror zrači iz tendencioznog, idejnog, religioznog sli- 
karstva i širi se panika pred smrću, koja je neminovna i sve- 
Spasavajuća sila, osnovni svemirski zakon. Smrt uništava čo- 
Vječanstvo po principu mistične postojanosti, u perverznoj 
i otreanoj, banalnoglupoj monotoniji svakodnevnih molita- 
va: pomolimo se za dušu onoga, tko će prvi među nama biti 
obješen, zaklan, osuđen na smrt, spaljen ili raščetvoren! De 
Profundis. 

Ima li kulturnohistorijski ili historijskomaterijalistički 
bilo kakvog smisla poricati da su krvavi i mračni vjekovi 
ideološkog, religioznog, golgotskog (naročito likovnobarok- 
nog) terora protekli, dok je evropska paleta uspjela da se o- 
slobodi simboličnog, religioznog, upravo jezuitskog clair-ob- 
scurea, da se ove larpurlartističke narančasto-žute tende, uz- 
nemirene na berlinerblau maestralu, odraze tako intenzivno, 
te se kroz otvorene persijane osjeća jod tamnomodre medi- 
teranske pučine, da se sa tog prokletog impresionističkog 
platna čuje žamor golih kupača i pljusak mokrog vesla, ova- 
mo, u ovu mediteransku slikarsku sobu, gdje se na štafelaju 

 rumeni škarpina i blista srebro zubaca na glinenom pladnju. 
Ova otvorena paleta od kraplaka i cinobera, od okera i bije- 
log cinka, ovaj »bezidejni kult« bresaka, glicinija, smokava i 
grožđa, morskog plavetnila, ljetnog neba i oblaka, ova »bez- 
idejna« slikarska manira — »bezidejna« je samo po tome, što 
tematski, po svojim sujetima ne propovijeda nikakvu Ideju 
Boga, Bonapartizma ni Drugoga carstva ni Treće republike 
ni karolinškog ni pangermanskog Reicha. Prikazati Bonnar- 
dovom, Dufyjevom, Monetovom manirom Hindenburga kod 
Tannenberga ili P6taina u Verdunu ili Focha u Compičgne- 
skoj šumi (ili bilo koga drugog generala estetike: Fiihrera ili 
Ždanova) bila bi artistička blasfemija po osnovnom zakonu 
harmonije, kada se primjenjivanjem neadekvatnih izražaj 
nih sredstava izaziva nelagodan osjećaj nepodudarnosti iz- 
među zamisli i umjetničkog ostvarenja. (Picasso sa svojim 
španskim motivima iz građanskog rata, sa svojom Korejom, 
Matisse ili Utrillo sa svojim staračkim konverzijama dokaz 
su za ovu tezu.) 3 
Da li su atmosferski elementi danje svjetlosti i rasvjete 
stvaran »objektivnomaterijalistički podatak« koji može da 
bude osnovom »subjektivnog umjetničkog doživljaja«? At- 
mosferski elementi danje svjetlosti nesumnjivo su takav ob- 
“jektivnomaterijalistički podatak. Poricati, dakle, ove objek- 
tivne elemente svakodnevne stvarnosti, poricati ih kao »bez- 
idejne fikcije« ne bi bilo mudro, kao što nije logično pori-' 
cati smisao »bezidejne« meteorologije ili »bezidejne« seiz- 
monografije ili bilo koga drugog opažanja, i tim metodama op- 

servacije pridavati neko naročito narkotičko, idealističko ili 


 kontrarevolucionarno značenje. 


U čemu, naime, leži — danas — upravo perverzan smi- 
sao ove antilarpurlartističke hajke? Đavolski smisao ove za- 


- vrzlame je u tome što se ova estetska katedra, koja anate- 


miše »umjetnost radi umjetnosti« kao »prvorazrednu sa 
lošku opasnost po razvoj revolucionarne Misli«, nalazi po 

Rajkovim vješalima i u Campessinovim sibirskim sqgpoina- 
I Ždanov, Revai i drugovi objašnjavaju svoje ikonoklastično 
antilarpurlartističko bjesnilo tako da su posve nevini i > 
rjeli, takoreći zaboravljeni pojam »umjetnosti radi umjetnos i« 
izolovali, kao da ta »umjetnost radi umjetinosti« postoji sama 


po sebi, kao kontrarevolucionarni perpetuum mobile, od su- 
vremena čovjeka u potpuno odvojenom smislu, te nema ni- 


kakve druge svrhe nego da idealističkim dimom otrovne nar- 
koze onesvijesti socijalnu revoluciju, kako bi je op o, 
perfidije, zaklati. Ždanov, Revai i Višinski govore o toj ni 
Purlartističkoj pošasti iz visine materijalističkih lampade- 


fora, staljinskih  »inženjera duše« i dijalektičkih conna- 


isseura, jer je njima jasno, da »umjetnost radi umjetnosti« 
ne će da bude »subjektivan odraz objektivne stvarnosti soci- 


. jalizma«, nego svakoj logici uprkos iz krvi komunarda cijedi 


boje na svoju religioznu, buržujsku paletu. Zašto Višinski ' 
i Ždanov toliko strepe pred mrtvim van Goghom, to nam nije 
jasno, kao što ne razumijemo da Casanova, Duclos ili Cogni- 
aud hajdukuju danas zajedno sa Picassom, mj ji Rajka. 
Ako je likovna umjetnost jedna vrsta užitka u bojama, 
u rasvjeti, u oblicima, zašto u ime socijalističke estetike po- 
Ticati smisao »subjektivnog« užitka u »objektivnim« pare 
ma, u »objektivnoj« rasvjeti ili u »objektivnim formama«? 
Zato, jer ti subjektivni materijalni užici nisu ZŽdanovu danas 
korisni kod njegovih idealističkih estetskih vješala, pošto 
estetika Ždanova priznaje jednu jedinu misao, a to je prak- 
tično politička korist za političke ciljeve CK BEGI ' 
Protivu tih političkih teorema moglo bi se historijski utvr- 
diti da adepti »umjetnosti radi umjetnosti« nikada nisu bili de- 
sno korisni, a pogotovo ne na tako banalan i estetski idealisti- 

čan način kao što to danas propovijeda Ždanov! To što je Bau- 


delaire iz perspektive svog »Salut publica« godine 1848 smatrao ' 


»umjetnost radi umjetnosti« dječačkom teorijom, da bi dvi- 
je-tri godine kasnije, poslije pobjede kontrarevolucije po- 
stao propovijednikom l'art pour Varta, to ne znači, da je iz li- 
jeve pao u desnu krajnost. Baudelaire se odvojio od četrde- 
setosmaških barikada, istina, ali se u svom pjesničkom ekste- 
ritorijalitetu nikada nije priklonio Drugom carstvu ni Ca- 
valgnacu. Tako, je kod Baudelairea Prevladalo gađenje nad 
socijalnom stvarnošću, to njegovo subjektivno, lirsko gađe- 
nje bilo je uslovljeno desnim terorom i inferiornošću gra- 
đanskog društva, koje je Baudelaire dosljedno prezirao do 


svoje smrti i o kome nije nikada napisao ni jednog jedi 
Pozitivnog retka. p . g jedinog 


Sve stvari valja prosuđivati U prostoru i u vremenu. 
Tvrditi, da je život Umjetnosti »idealno uzvišen iznad stvar- 
nosti«, tvrditi to u punoj krvničkoj kontrarevolucionarnoj 
stvarnosti Drugoga carstva ili Treće republike (prije osam- 
deset godina), to je bila estetska borba protivu desnog uti- 
litarizma, koji je u ong doba političke reakcije bio intelektu- 
alno-moralno i Policijski neobično nametljiv. Sve su »Muze« 


Drugog carstva bile etatizovane, kao što i 
mk S Sto im se narugao La 


Il faut čtre content s'il pleut, s'il fait soleil, 
' SU fait chaud, sti! fait froid, 
Ii faut &tre content ...1 


La Prade: »Les Muses d'Etat« 


Kada u takvom Polulakajskom, a Polupolicijskom buni- 
lu oficijelne, carske bonapartističke, panegiričke književno- 
sti Flaubert izriče da se umjetnost sastoji od traženja bes- 
korisnog (»L'art c'est la recherche de VPinutile«) — onda tu 
parolu o »beskorisnosti« umjetničkog stvaranja treba uzeti 
u prostoru i u vremenu historijski i to ne tako, da teorija 





1! Po kiši, PO suncu, ljeti i zimi, 
Klanjamo se Carstvu, klanjamo se svi mi, 
U zadovoljstvu svome lojalni — dabome... 

»umjetnosti radi umjetnosti« nije bila lijevo korisna, nego 
tako, da ona ni po čemu nije bila desno pozitivna, to jest da 
je desno bila pasivnorezistentna, to jest desno negativna; 
dakle, po svome djelovanju, desno očito beskorisna, »inutile«, 
to jest štetna. (Sa Baudelaireom ili Flaubertom nije se nit- 
ko mogao inspirisati za ekspedicije u Alžir ili u Cochinchi- 
neu.) Uostalom: dokaz je nesumnjive lijenosti duha da se 
nitko- još nije našao tko bi odštampao čitavu biblioteku pam- 
fleta, kojima je građanska desnica reagirala na larpurlarti- 
stičke teoreme impresionizma, postimpresionizma ili foviz- 
ma, pak da se pokaže potpun besmisao tvrđenja, kako su te 
teorije korisne po kapitalističku propagandu. Od godine 1870 
do 1900, u klasičnom periodu kada su slikarskim nebom vla- 
dali Degas, Sisley, Pissaro, Cćzanne, Monet, Odilon Redon, 
Renoir, Gauguin, Seurat, Signac, Suzanne Valadon, Toulouse- 
Lautrec, Bonnard, Vuillard, Matisse, Rouault, La Prade i Dufy, 
podijeljeno je trideset oficijelnih nagrada »Prix de Rome« 
imenima kao što su: Joseph Wencker, Francois Schommer, Al- 
ired Bramtot, Andrć Devambez, Fernand Sabate, tridesetori- 
Ci korifeja francuskog slikarstva, koji su nestali u potpunom 
anonimitetu svojih pojava, te danas nitko nema ni pojma, 
da su bili jedini autentični predstavnici francuske oficijelne 
Umjetnosti više od trideset godina. 

Boriti se protivu »umjetnosti radi umjetnosti« kao pro- 
tivu programatskog sistema danas, kada se to slikarstvo po- 
Slije osam do deset decenija svoje egzistencije pretvorilo u 
nevinu i mrtvu maniru provincijalnih imitacija, ima smisla 
isključivo na crti socijalističke tendencije, ali kod tog soci- 
jalističkog stava ne treba smetnuti s uma ogromnu količinu 
negativnog iskustva, koje nam je namrlo posljednje stoljeće. 

Francuska revolucija, na primjer, ostavila nam je nešto 
Srafički korektne reportaže (obično sa negativnom rojalistič- 
kom ili legitimističkom tendencom) na motiv: revolucija je 
zločin. Ono što nam je namro jakobinac, bonapartist i legi- 
timist David, od »Zakletve u Jeu de Paume« do carskog kru- 
nisanja u notredamskoj katedrali, od Maratove smrti do an- 
tičkih motiva, konvencionalan je kabinet obojadisanih  vo- 
Štanih kipova. Osim Daumiera ova dva stoljeća (devetnaesto 

i dvadeseto) nisu nam dala slikarskog genija, u kome bi se 
tako sretno ispoljila sva tri elementa: političke ingeniozne 
svijesti, majstorstva ruke i jedinstvenog dara vječno žive 
stvaralačke fantazije. Daumier javlja se vulkanski jednako 
intenzivno nekoliko decenija i njegovo Djelo ostat će veli- 
čanstvenim dokumentom onog revolucionarnog perioda u ko- 
me je živio i Marx, koji svog kongenijalnog suvremenika ni- 
je primijetio. Nije mi poznato da li se je netko pozabavio da 
po Marxovim tekstovima ispita da li je ovaj čitao »Chariva- 
ri« što se ne može pretpostaviti da nije. Da u Marxovoj pam- 
fletskoj prozi ima daumierovskih elemenata, to ne bi bilo 
teško dokazati! Vapijući čitavog svog života za umjetnikom 
koji bi imao dara da odrazi to, po Hercenu, »tako odvratno 
vrijeme« — Marx, i sam konvencionalno »dijete svoga vre- 
mena«, smatrao je Daumierovu grafiku očito banalnom, ano- 
nimnom, konvencionalnom pojavom. Autor »18. Brumairea« 
nije procijenio autora Ratapoila! 

Kada je riječ o toj danas toliko ozloglašenoj tenđenciji 
u likovnoj umjetnosti, trebalo bi učiti kod gravera Refor- 
macije, kod velikih majstora političkog i antireligioznog, 
socijalnotendencioznog pamfleta XVI stoljeća. Slikari Refor- 
macije bili su eruditi i savršeni virtuozi tog složenog i 
teškog posla. Pedantni poznavaoci kroničarske tehnike svoga 
vremena, oni su kao masa bezimenih genijalnih političkih 
reportera svladavali vještinu bakroreza i drvoreza u svim 
mogućim varijantama i tako ostavili nepreglednu gomilu do- 
kumenata velike historijske drame, nerazmjerno življe no 
što je to uspjela da učini ljudska riječ. Veliki pjesnici ma- 
sovnih buna i ustanaka, slikari Reformacije genijalno bara- 
taju kontrastima: između bijede gladne i izmrcvarene širo- 
kih, pauperizovanih seljačkih masa i bogatih velikaških tr- 
peza, oni se kreću kroz zveket oružja i bitaka suvereno svla- 
davajući najteže probleme dekorativnog slikarstva. Od di- 
namike konjaničkih gužvi do smrtonosnog jauka na mučili- 
ma, od svih perspektivnih trikova pejzaža do klasične vir- 
tuoznosti u svakodnevnim detaljima geste, oružja, kretnje 
ljudske ili konjske, do dekorativnih trijumfa, do posmrtne 

pompe, do mrtvačkih balova, histeričnih halucinacija i po- 
šasti, koje su urlale Evropom kao i danas. To je bilo vrijeme, 
kada se pod utjecajem masovne umjetnosti čak i jedan mla- 
= đi Holbein zapalio da postane reporterom bitaka, napustiv- 
ši svoju uzvišenu, klasičnu, erazmovsku attitudu neutralnosti, 
tako te se i sam divlji Ulrich van Hutten oduševio hladnim 
aristokratskim genijem Holbeinovim. 
Biti danas umjetnikom, pjesnikom socijalističke, revolu- 
 cionarne političke tendencije, misija je iznad svega teška i 
sama po sebi komplikovana. Stvar je to prije svega ličnih 
= sklonosti i dara, a zatim elemenata već davno poznatih: zna- 
nja, vještine i ukusa. Gustave Courbet bio je izvan svake 
sumnje dobar komunard i visoki funkcionar revolucije, a 
osim toga i genijalan slikar, pa ipak je na motiv komune dao 
tek nekoliko sasvim prosječnih i beznačajnih stvari. »Les f€- 
deres a la Conciergerie« takav je jedan Courbetov primjer 
političke tendencije, koja nije došla do izražaja, za razliku od 
 Maneta, koji nije bio politički lijevo orijentisan, a najmanje 
 komunardski, a ipak je zaustavio kao pravi revolucionarni 
slikar od krvi i od mesa nekoliko scena iz građanskog rata, 
nerazmjerno mnogo boljih od queretarske parafraze svojih 
. vlastitih komunardskih skica i Goyinog »Noćnog strijeljanja«. 
Bocklinovi ratni jahači ili Vereščaginova Piramida lu- 
banja sa gavranovima, Delacroixova Helada ili Kšthe Koll- 
X Witzove pobunjenički motivi, uspoređeni sa ovim Maneto- 
vim skicama svibanjskog pariskog pokolja 1871, klasičan 
su primjer kako provala socijalne mržnje, bila ona odnjego- 
vana ne znam kakvim programatskim tendencioznim pato- 
som (što je kod K&the Kollwitzove izvan svake sumnje), ne 
mora da rodi nikakvim naročitim umjetničkim uspjehom. To 
je pitanje temperamenta, koji može da se zapali u jednom 
trenutku i kod takvih artista kao što je bio Manet, koji nije 
Nikada naslikao tako banalne mise en scčne »Slobode« kao 
Delacroix, i nikada nije politizirao kao Gustave Dorć, dobar 
ilustrator Dantea, a veoma slab apologet Marseillaise. U če- 
Mu je stvar? 

Ždanovljeva estetika bezidejna je i neinvenciozna para- 
fraza predratnih  socijalnodemokratskih  vulgarnih teorija 
kakve su se njegovale u centralnoevropskim okvirima Druge 
internacionale koncem prošloga stoljeća i zavladale međuna- 
rodnim socijalističkim pokretom sve do Prvog svjetskog ra- 
ta 1914—1918. Pojavivši se na ruskom sektoru Treće interna- 
cionale gdje se o pitanju likovne tendencije nije govorilo 
nikada sa naročito originalnim poznavanjem zapadnoevrop- 
ske likovne problematike, ova programatska | ikonografija 
svedena je čitavim nizom kanona do minimuma lične inven- 
cije. Za niveau likovne ruske kombinatorike valja usporediti 
kao klasičan primjer Pljehanovljev tekst o Angladi i o pita- 
njima tzv. idejnog slikarstva. Tommaseo u prepisci sa Sal- 
ghettijem 60-tih godina govorio je otprilike isto: a kome bi 
palo danas na pamet da citira Tommasea in esteticis? Po za- 
konu privlačne snage socijalističke gomile privukle su rela- 
tivno velik broj ne pretjerano nadarenih umjetnika. traba- 
nata, paputčika, i tako se diletantizam, zakrinkan revolucio- 
narnom ideologijom, stupajući disciplinovano u masi kao 
partijski organizovan umjetnik slikar, urotio protivu »ari- 
stokratske manjine zapadnoevropske slikarske elite«. Na cr- 
ti zanatske ljubomore, rekompenzirajući svoju manjevrijed- 
nost, taj nenadareni artist profesional, suvremenik Secesije, 
po svom političkom uvjerenju socijalni demokrat, stao je da 
se opire o politički plebiscit organizovane, socijalnodemokrat- 
ske mase koja je pod uplivom partijnosti, partijske discipli- 
ne i solidarnosti počela da gleda u tim diletantima porte- 
parole vlastitih partijskih propagandističkih interesa. Lom- 
bardirajući svojom partijnošću vlastiti artistički minus na 
saldacontu talenta, ti su se slabi i invenciozni umjetnici 
propagandisti pretvorili u nametljive mislioce estete, simu- 
lirajući socijalističku likovnu umjetnost, koja je otrovala 


ukuš i na kraju rodila narativnu gerasimovštinu kao ideal , 


suvremenih socijalističkih pokoljenja. Danas, kada se već vi- 
še od pedeset godina javlja simultanitet likovnih stilova sti- 
hijnošću takvih količina, te su kao poplava ponijele zapadno- 
evropskog čovjeka do likovnih nemira (koji su samo simp- 
tom brzine vožnje kojom putuje građanska civilizacija k 

svome koncu), danas se u ime socijalističkog likovnog Ide- 


ala propovijeda nešto, što je karikatura svega, što su dali 


Matejko ili Piloty. 
Sve teorije o »izopačenoj umjetnosti klerikalnog su i 


i socijalnodemokratskog podrijetla. Nošene su neodređenom 


idiosinkrazijom širokih provincijalnih masa u odnosu — kao 
što se pisalo — spram »bolesnih, sifilističkih i bordelskih« 
produkata velegrada, koji je kao »pravi Moloh u Babilonu 
kapitalizma« progutao rusoovsko djevičanstvo »čovjeka kao 
takvog« i od Umjetnosti stvorio noćni lokal A la 
Toulouse-Lautrec ili Fćlicien Rops. Iz perspektive istočno-- 
evropskih agrarnih zemalja, koje se industrijalizuju tek u 
socijalizmu, propagirati danas kao ideal likovnih programa 
ono genre-slikarstvo, koje se na zapadu kao »Triomphe du 
Travail« javljalo u eri prvotne akumulacije, svakako je znak 
nesnalaženja u ovoj zbrci stilova. Menzelove = »Talionice« 
klasičan su uzor zakašnjenja likovne ždanovštine, koja sma- 
tra da je »izopačivanje« suvremene zapadne umjetnosti si- 
guran znak zapadnoevropske degeneracije i koja ni u knji- 
ževnosti ne dopušta da se ide dalje od George Ohneta »Vla- 
snika talionica«. Mehanizacija suvremenog života, međutim, 
otvara (logično) oči umjetnicima koji sebi razbijaju glavu 
kako da idealistički deantropomortfizuju slikarstvo — ne bi 
li otkrili način kako da Ljepota strojeva djeluje »po sebi«, 


a u svijesti proširene ljudske spoznaje danas oko čovjeka 


vrve oblici, na koje se ljudsko oko još nije priviklo, te bi 


mogli postati motivom likovnih i pjesničkih inspiracija. 


Simptomi zapadnoevropske likovne histerije, moralne i 
estetske dekadentne zbrke i ustalasanog ritma znanja, nauč- 
Nih i tehničkih spoznaja problem su spram koga se socija- 
listički ideolog ima odrediti u svakome slučaju bezuslovno. 

Promatrajući stanje suvremene zapadnoevropske civilizacije 
sa stanovišta progresa ili reakcije, materijalistički ideolog 
treba da bude u svom prosuđivanju isključivo stvaran; pre- 
ma tome, logičan. On ne smije negirati likovne činjenice u 
ime starih, otrcanih, secesionističkih plakata, na kojima nam 


loše precrtani fotografski aktovi simbolizuju okovano čovje- 

čanstvo, koje se budi još u lancima, ali već u praskozorju so- 
cijalističkog svitanja na dalekim ravnicama Azije. Suvreme- 
ni socijalistički esteta nema prava da poriče goruću žirafu 
Dalijevu kao surrealistički besmisao, propagirajući istodob- 
no Picassa ili Paula Eluarda. To nije logično. On ne može ne- 
girati impresionizam u stihu ili u paleti, a propovijedati pro- 
vincijalnu, staromodnu karikaturu akademizma, kojoj su 
simbolizam i impresionizam. zavrnuli vratom ima već osam- 
deset i više godina, i kojoj je taj isti prezreni larpurlartizam 
bio superiorna umjetnička negacija. 

Ispitujući istinu čovjek je marksistički otkriva »đesno i 
lijevo«. U dramatskom sukobu Novca i Radne snage sve se 
više čuje (kapitalistička parola je takoreći sve glasnija), da 
se u ovom sudaru radi zapravo o sukobu Evrope i Azije, Za- 
pada i Istoka, etičkog idealizma i barbarskog azijatskog ma- 
terijalizma. Evropa, to je po ovoj propagandističkoj shemi 
materijalnokulturno bogatstvo zapadnoevropskog, građan- 
skog i feudalnog, visokoindustrijalizovanog prosperiteta sa 
bogatom tradicionalnom civilizacijom u religioznom, umjet- 
. ničkom i moralnom smislu, sa slobodom moralnog uvjere- 
nja, sa komforom demokratskog parlamentarizma, sa pred- 
nostima individualne zarade na temelju vlastite inicijative, 
individualne građanske slobode i nezavisnosti itd., a Azija, 
to je nekulturni socijalizam po zaostalim agrarnim bazama, 
mongolska satrapija sa ciničkom bezbožnjačkom negacijom 
svih etičkih principa, na podlozi historijskomaterijalističkog 
pogleda na svijet, koji poriče sve zapadnoevropske ideale 
logike, standarda, prosperiteta, umjetnosti i građanskih slo- 
boda. 

U ovoj propagandističkoj zavrzlami gdje je normalna, 
ljudska istina? 

Istina je u tome, da je lenjinizam, kao logična primjena 
Marxovih teza, stopostotna zapadnoevropska doktrina, koju 
je naš zapadnoevropski narod kao takvu programatski pri- 
mio i na temelju socijalističke revolucije ostvario u obliku 
socijalističkog ustava. Lenjinizam je otvorio revolucionarnu 

bitku na ruskom sektoru za ostvarenje marksističkih teza u 
međunarodnom mjerilu, a da je lenjinska revolucija ostala 
tragično izolovana u međunarodnim relacijama, kod toga 
je politička insolventnost Zapadne Evrope igrala historijski 
negativnu ulogu već prije trideset godina. Kod nas, u južno- 
slovjenskim omjerima, na principu boljševičke međunarodne 
solidarnosti, bitka je trajala trideset godina da bukne pod 
specifičnim okolnostima kao ustanak i da završi punom po- 
litičkom pobjedom poslije Drugog svjetskog rata. Pasivnost 
zapadne, građanske Evrope u slučaju naše vlastite borbe za 
principe demokracije od godine 1918 do 1941 podržavala je 
kontrarevolucionarnu Jugoslaviju do njene smrti, a ta ista 
konzervativna politika u međunarodnim omjerima korozivno 
je rastočila evropski socijalizam, te se pretvorio u quantite 
nćgligeable. Da je u međunarodnom političkom socijalisti- 
čkom pokretu uslijed toga došlo do aberacije u odnosu snaga 
i da je političko magnetsko polje Moskve prevladalo snagu 
intelektualne gravitacije zapadnoevropske, to je samo po sebi 
tragično, ali je to tako bilo i ostalo, i s tim se evropski pro- 
letarijat (pasivno nažalost) pomirio već prije nekoliko de- 
cenija. Jače ličnosti zapadnoevropska socijalistička misao za 
posljednjih trideset godina evropske političke tragedije nije 
rodila, a uspjeh evropskog fašizma, bez obzira na sve okol- 
nosti koje su ga stvorile, može se svesti isto tako na koefi- 
cijenat ideološke slabosti zapadnoevropskog marksizma, 
Boriti se protivu ove, po Evropu danas tako fatalne abe- 

racije snaga moguće je isključivo na temelju socijalističkih 
principa, a ne na temelju presumptuozne gluposti proglašenja 
Assunte tjelesnom dogmom, što nije zapravo mnogo neinte- 
ligentnije od ždanovljevske anateme sinkopirane muzike i- 
impresionizma. Ne radi se, dakle, o sukobu Azije i Evrope, 
Istoka i Zapada, materijalizma i idealizma, nego o tome, 
da je uslijed fašističke kontaminacije Moskva, danas, što se 
idejnog snalaženja tiče, nažalost, prilično provincijalno zbu- 
njena. Simptomi ideološke dezagregacije pokazali su se u 
estetskim pitanjima veoma očito već prije mnogo godina, a 
to je bio siguran znak oboljenja, koje se javljalo u raznim 
oblastima, a naročito u filozofskoj. Nikada nitko nije za- 

mišljao da socijalizam treba na ovom okrutnom svijetu Ve- 
likih sila i masovnog pokolja da bude vokalni zbor huma- 
nističkih brbljavaca, kao oni puritanci i propovjednici čiste 
ljubavi i samilosti, pripadnici vjerskih zajednica koje veže 
= kršćanska ljubav (Law Church) i koji već od Marxova pe- 
rioda prvotne akumulacije deklamiraju o kršćanskoj ljubavi, 
a ne o socijalizmu. Ali da socijalizam ne treba da progra- 
matski samodržavno postupa sa svojim podanicima kao sa 
robljem i da ih kao Henrik VIII žigoše kao robote, 


kao skitnice ili buntovnike, suvišno je dokazivati. Ako se | 


ljudska misao rodila od materijalnih interesa, logika držav- 
nog džepa, pa bio on i socijalistički, ne može biti jedinim 
kompasom za međunarodne odnose između pojedinih soci- 
jalističkih država. ' . 

Važno je, dakako, pitanje vlasništva. Šta je čije i zašto 
je nešto nečije i odakle mu to i koliko mu nosi? Taj vje- 
kovni legitimitet stečenoga prava, koje je oduvijek bilo pra- 
vo jačega, ta krađa proizvodnih snaga, to eksploatisanje ma- 
terijalnih sredstava za proizvodnju, sve to spada u one ele- 
mente anatomije građanskog društva, o kojima je Marx či- 
tavog svog života sanjao, da bi ih enciklopedijski trebalo 
razanalizovati i proširiti do sveljudske spoznaje u najširim 
masovnim omjerima. To je Marx, uostalom, čitavog svog ži- 
vota i radio, i skup tih njegovih egzaktnih ekspertiza i jeste 
osnovom marksizma do danas. Marksistička spoznaja nikada 
nije značila da vlast Velike socijalističke sile ima pravo da 
socijalizuje ne samo vlasništvo građanske klase nego vla- 
sništvo i pravo na slobodu čitavih naroda i kontinenata, sa 
proizvodnim snagama i zemaljskim blagom i sredstvima 
i ljudskim materijalom i njihovim uvjerenjima zajedno. 
Takvu politiku nikakva književna teorija socijalističkog 
realizma ne može opravdati, pa bili ti »inženjeri duše« ne 
znam koliko puta talentovaniji nego što nisu. 

Ljudi su razumno despiritualizovali razne pojmove i 
svrstali ih logično u odnos razloga i posljedica. Ljudi su 
veoma mudro, veoma logično razanalizovali kako je privred- 
na kultura odredila misaonu nadgradnju i kako je običajno 
pravo s javnim pravom i sa svim ostalim pravima i religija- 

ma i misaonim sistemima raslo od zemlje k nebu, a ne 
obratno. I to je logično. Ali kada se danas jedan jedini za- 
konodavac prikazuje kao vrhunaravni modelator, koji mo- 
deluje ne samo narode i ne samo svjetske revolucije nego 
čitavo Čovječanstvo, koji određuje zakone lingvistike, este- 
tike i medicine, onda je ta lingvističko-estetska i medicinsko- . 
egzorcistička papazjanija očito antimarksistička. Ako takva 
problematika divinacije jednog čovjeka postaje zadatkom 
čitavog jednog socijalnotendencioznog = slikarstva i poezije, 
onda takva umjetnost ne odgovara socijalističkim zahtjevima 
i takva estetika nije i logično ne može da bude socijalistič- 
kom. Pokvaren ukus u umjetnosti ima uvijek jedan svoj 
izvjestan kadaveričan miris. Pokvaren ukus uvijek je po- 
uzdanim dokazom, da pod stepenicama takvih trulih civi- 
lizacija trune nečije truplo. Truplo nekih principa i životnih us- 
lova, truplo gnjilih pogleda na svijet i nezdravih međuljudskih 
odnosa, truplo, u ovom slučaju, socijalističke logike. Pokva- 
ren ukus matematski je siguran simptom rasula kroz sto- 
ljeća i te ekspertize nikada nijesu obmanjivale. One su sigur- 
ne pjege smrti. 

Tijelo je rodilo dušu i to je nesumnjiv rezultat materi- 
jalističke nauke, a ovdje nekakvi imaginarni, metafizički 
»inženjeri duše« treba da stvaraju poeziju, koja se rađa iz 
glave moskovskih gromobija kao dijalektička sova. Struktu- 
ra društva rađa psihologiju, a nama sad, propovijedaju da 
psihologija jedne superstukturalne oligarhije ima da stvori 
socijalističko društvo u međunarodnim omjerima. U ovoj 
kameleonskoj civilizaciji, gdje se diktiraju običaji, osjećaji, 
uvjerenja, načela, način mišljenja, način uživanja u ljepoti, 
gdje su svi ljudski odnosi u književnosti svedeni na najobi- 
čniju protokolarnu frazersku ništicu, gdje je odnos spram 
prirode reduciran na oblik najbanalnijih oleografija, tu se 
propovijeda estetski jezuitizam, kako je jedina svrha umjet- 
nosti da bude propagandističkim sredstvom svih ovih ideali- 
Stičkih vrhunaravnih ciljeva jednog političkog tijela, koje 
osim snage nema danas za vrhovnu međunarodnu arbitražu 
nikakve legitimacije. 

Teoretizuje li netko o mogućnostima razvoja jedne su- 
vremene socijalističke književnosti, pod ovakvim okolnosti- 
ma »socijalističkog realizma« kakve programatski danas vla- 
daju, on mora prije svega da se snađe u prostoru i u vre- 
menu »objektivne stvarnosti«, kako bi mogao da je subjek- 
tivno odrazi. Danas, kada se Sveti Otac (Pacelli) sprema sa 


nuklearnom fizikom u ruci, da na bijelom konju stane na' 


čelo zapadnoevropskog intelektualnog Risorgimenta, mi sto- 
jimo pod prokletstvom svih mogućih desnih i lijevih foru- 
ma, kao da se sam Nečastivi nalazi u ovoj našoj južnoslov- 
jenskoj tvrđavi. Mi živimo na ovome dijelu svijeta, između 
Dunava, Soluna i Jadrana, gdje nam nikakve socijalističke 
teorije Rennera, ni Kautskoga, ni Bauera, ni Adlera, ni 
Jaurčsa, ni Bluma nisu pomogle u onome što se zvalo: »gu- 
tanje slavenskog jugoistoka na temelju svetog egoizma kao 
jedine inspiracije za oslobođenje najtalijanskijeg mora i 
* gradova jadranskih«. Zapadnoevropska intelektualna Vojska 
spasa ne će nam pomoći svojim intelektualnim baldrijanom, 
ako se ovaj naš Antemurale antichristianitatis jednoga lije- 
pog dana nađe u vrtlogu grmljavine topova, kojom nam To- 
dor Pavlov i R&kosi prijete u ime »subjektivnog odraza 
objektivne stvarnosti i socijalističkoga realizma«. 

Naša socijalistička književnost ima da brani južno- 
slovjenski socijalistički status quo, jer time brani naš soci- 
jalistički, a prema tome logično i naš narodni i kulturni 
opstanak. Naša socijalistička književnost treba kao umjet- 
nička propaganda pred inostranstvom (koje o našoj književ- 
nosti i o našoj umjetnosti pojma: nema) da serijom svojih 
djela dokazuje, kako smo se mi oduvijek, otkad nas ima, 
borili za slobodu umjetničkog stvaranja, za simultanitet sti- 
lova, za načelo slobodnog izricanja mišljenja, po crti svog 
neovisnog moralnog i političkog uvjerenja. Danas, u ovoj 
tragičnoj dilemi, kada nam sa strane naših ideala prijete 
očitim umorstvom, a sa strane građanskog Zapada (koji nas 
poriče stoljećima, kao balkansku raju) duše vjetar gnjilih 
simpatija, licem pred ovim raskolima propovijedati mir, pi- 
sati knjige i naoružavati se, to su zadaci, kojima ne bi bila 
dorasla ni jedna književnost ni umjetnost zapadnoevropskog 

svijeta, Zapadnoevropske civilizacije rasle su tiho i domom pod 
starim tradicionalnim krovovima, a nijesu ih vihori a i ne 
svim vjetrometinama vjekovnih prokletstava kao nas. 3 . 
šljenju mnogobrojnih naših e Neama vidin opeka . 2 
cevrčimo u tavi vlastitih iluzija, i mnogi se taj dip . će 
kogo već oblizuje nad ovom dragom političkom pečen sak d 
pomisli na slatke dividende našega bakra i nafte, ami 3 
juma i hrastovine, uranija, kobasica i šljivovice, radne sna 
ge i topovskog mesa. 


Književno i umjetničko tumačenje historijskomaterija- 
lističke koncepcije pojedinih elemenata naše kulturne svi- 
jesti predstavlja danas osnovno pitanje. U okviru najvećeg 
masovnog pokreta u našoj historiji, koji je revolucionarnom 
borbom ostvario principe socijalizma, traže se danas i oma :# 
književna, umjetnička i ideološka ostvarenja na intele tual- 
noj podlozi jedne problematike, koja metodički još .. ća 
tana sa stanovišta najelementarnijeg poznavanja intelektual- 
no-moralne, kulturnohistorijske, estetskomortfološke, ekonom- 
ske ili sociološke anatomije našeg građanskog društva: 

Dok u analitičkokritičkom pogledu nismo shua suki 

iminarima, mi stojimo pred raznovrsno i neobičn 
BE kulturnim zadacima jednog politički ostvarenog 
plana koji ne predstavlja više nikakvu hipotezu niti kultur- 
nopolitički program, nego državnom politikom određenu 
ekonomsku, socijalističku stvarnost. ' 

Parola vlastite socijalističke književnosti i umjetnosti 
ne treba da ostane parolom; ona treba da se ostvari na svi- 
ma sektorima socijalističke kulturne djelatnosti, a naročito 
književnosti, što je, mislimo, jedan od najosnovnijih g 
uslova za izgradnju naše socijalističke kulturne svijesti. e- 
dan od glavnih zadataka naše književnosti i naše književne 
kritike bio bi da ne vodi diskusije o generalnoj liniji Širo- 
kopotezno, na odbrani nekih materijalističkih misaonih i m 
todičkih principa (»grosso modo«), nego da primjenjuju 
analitičku metodu uđe u detaljno stvarno ispitivanje eleme- 

nata naše vlastite konzervativne svijesti u svim njenim vi- 
dovima i nijansama i u svim njenim trikovima i načinima. 
Valjalo bi posvetiti pažnju historijskom prikazu tih metoda 
idealističkih i konzervativnih, da se vidi i pokaže kako žive 
i kako djeluju sada već ravno stotinu godina, od toga tride- 
set i tri godine u okviru jugoslovenske državne organizacije. 
Treba da se otvori diskusija o marazmu pamćenja; o krivom 
procjenjivanju vrijednosti, o ustrajnosti predrasuda, o kultu 
pocjepkanosti, o preuveličavanju regionalističkih detalja i o 
pomanjkanju osnovne historijskomaterijalističke koncepcije. 
Mi još uvijek mandarinski administriramo oko jednog kada- 
vera i kult mrtvih stvari vrši se i dalje u ime književnosti 


i beletristike, gdje danas doživljavamo i to da nam punjene. 


ptice u ime nekih fiktivnih estetskih principa dokazuju da 
u ime jedne političke propagande tjeramo policijsku preva- 
ru, koja da sprečava slobodu umjetničkog stvaranja. Tre- 
balo bi naročitu pažnju posvetiti fiktivnim elementima u 
prošlosti naše civilizacije, književnosti i umjetnosti, čitavom 
nizu žalosnih peripetija političkih borbi iz druge polovine 
devetnaestog i na prelazu u dvadeseto stoljeće, koje po za- 
konu inercije još uvijek kao petrefakti djeluju na amalgam 
naše kulturne svijesti, jer se svi elementi te heterogene kul- 
turne svijesti nalaze u želatini neformirane mase, koje nije 
nikada nitko pokušao da razbistri po jednom logičnom i 
pouzdanom sistemu. 
Iskustvo nas uči da Marx pod superstrukturom ne misli 
isključivo na gornje spratove ljudske misli koji kao da statič- 
ki počivaju na masivnim donjim spratovima, takoreći teme- 
ljima sile, privrede i socijalnih odnosa kao idealističke kon- 
stante nadgrađene svijesti, kao. statičke konstrukcije misli, 
kao bezidejni stanovi predrasuda. Kada Marx govori o nad- 
gradnji, on misli na gejzirsko previranje relikata i survivalsa, 
u vječnom strujanju vrenja, pak prema tome fantomi bo- 
žanstava, dogmi, magičnih panaceja, teleoloških sistema, reli- 
giozne retorike o vječnosti ili o apsolutnim vrijednostima i 
dogmatskim istinama vrhunaravnih spoznaja imaju se po 
Marxu pratiti trajno u dijalektičkoj fluktuaciji. To je neka 
vrsta moralno-intelektualne meteorologije, dosada sistemat- 

ski, materijalistički, metodički primijenjene samo na neke 
detalje, kao na primjer individualna analiza jednoga La- 
briole ili Gramscia u odnosu na estetiku Benedetta Crocea ili 
na »socijalizam« T. G. Masaryka. 

Trebalo bi da naša književnost prati masu našeg inte- 
lektualnog previranja u najširim amplitudama sveukupne 
partiture, da bi se već jedamput utvrdilo šta u ovoj instru- 


mentaciji zvuči idealistički šuplje, reakcionarno, šta disto- 


nira u ovoj kakofoniji naše duhovne kulture, gdje tih diso- 
nantnih elemenata ima nažalost još uvijek veoma mnogo. 

U oblasti duhovnih vrijednosti ne može se postaviti ni- 
kakva norma bez sinhronih primjera, bez onog nečeg što se 
zove tertium comparationis. Takva, jedino egzaktna metoda 
isključuje načelno kult lokalnih vrijednosti iz regionalne per- 
spektive, a ti se regionalizmi kultivišu kod nas isto tako na- 
čelno već čitavo stoljeće, a da ne primjećujemo tendencije 
smanjivanja njihova intenziteta. 

Posljednji decenij. naše historije ne javlja se kao pla- 
gijat ili kao odraz nekih pokreta zapadnoevropskih, pošto 
smo mi na Balkanu i na Dunavu jedina socijalistička zemlja 
koja se do svog vlastitog socijalističkog političkog oblika 
probila vlastitim snagama, po zakonu svog vlastitog histo- 
rijskog razvoja. Naša književnost prema tome ne treba da 
bude imitacijom zapadnoevropskom, jer se ona danas ne 
javlja kao djelo u okviru političke i kulturne imitacije stra- 
nih uzora i jer treba konačno da progovori svojim vlastitim 
glasom. * 

Zapadnoevropski civilizovani narodi odnjegovali su svo- 
ju takozvanu narodnu svijest na osnovi univerzalnih for- 
mula, koje obuhvaćaju dva osnovna perioda: period feudal- 
nog i građanskog prosperiteta. Taj politički i ekonomski pro- 
speritet (uslovljen nizovima ekspanzija i kolonijalnih osva- 
janja) simbolizuje se veličinom takozvanog Nacionalnog Ge- 
nija, kao sintetične formule o superiornosti vlastitog stvara- 
lačkog, misaonog i umjetničkog duha, koji se je svojom idej- 
nom  prepotencijom nametnuo i potvrdio svim suprotnim 
(barbarskim) snagama uprkos. Taj Nacionalni Genije zapadno- 
evropski, koji je pobjeđivao vrlo često usred ciničkog zve- 

keta oružja i barbarske pljačke čitavih evropskih provincija, 
progovara u idealističkoj apologiji sa fresaka, u skulpturi, u 
clair-obscuru genijalnih građevina. Avignon i Lateran, 
Anversa, Bruges ili Cahors, Siena, Pisa ili Venecija, Lisa- 
bon, Madrid ili Amsterdam, slavna ta poglavlja zapadno- 
evropske = civilizacije postala su danteovski, camočnski ili 
leonardovski patetična u ciklusima umorstava, i taj vrhuna- 
ravni Nacionalni Genije, koji progovara patosom aachenskih, 


burgundijskih, lorenskih, anžuvinskih, toledskih ili sikstin- , 


skih tradicija, metafizička je formula za cikluse isprepletenih 
političkih i ekonomskih konjunktura koje su se stoljećima 
tovile krvlju pokoljenja. Od ovog narcizoidnog fetišizma 
svoje vlastite prepotencije boluju svi zapadnoevropski na- 
rodi, a sugestivnost propagande kojom se nameću svojim su- 
sjedima upravo je halucinantna. Radi se zapravo o logici 
novca, ali je ta merkantilna mise en scčne patetično pan- 
teonska. 

Uzvišenost  zapadnoevropskog duha pratila je hajduč- 
ke pobjede pojedinih imperijalizama kao sjenka i ta ve- 
lebna zgrada zapadnoevropske civilizacije gradila se na ko- 


stima poraženih i zgaženih naroda, među kojima smo, na-| 


žalost, bili i mi, od Koruške i Blatnog jezera do Istre i do 
Soluna. Veličina Vizantije i Stambola, Aachena i Mletaka, 
Laterana i Beča i Budima bila je uslovljena našim porazi- 
ma, i zato naš slučaj nije, nažalost, identičan sa zapadno- 
evropskim varijantama pobjede oružja i duha, jer mi spa- 
damo u kategoriju onih civilizacija, koje se nisu mogle razvi- 
ti zato, jer su im tuđinske snage osporavale pravo na mo- 
ralni i materijalni opstanak. Sakupiti svu političku, kultur- 
nu i intelektualnu svijest o svojoj vlastitoj pojavi u prosto- 
ru i u vremenu, svijest danas disperziranu i usitnjenu poslije 
vjekovnih poraza po mnogobrojnim i izolovanim  regiona- 
lizmima, sabrati sve potrebne elemente u sintezi koja ne će 
biti kult romantičnih fraza, nego istinit pjesnički prikaz fa- 
kata, dati ogromnoj masi impozantne .stvaralačke materije 
programatski okvir, objasniti i protumačiti svu tragičnost 
naših vlastitih raskola i uzajamnih negacija, to bi trebalo 
da bude našom osnovnom misijom. 

Ako se može govoriti o lijevom ili o desnom programu, 
mi smo tendenciozno za lijevo ostvarenje ovih umjetničkih 
objektivacija. Da se to ne može ostvariti na način genre-sli- 
karstva po ukusu iz druge polovine devetnaestog stoljeća, 
na način diletantske kvaziprogramatske lirike kao što je nje- 
guju Tihonov ili Rilski, da se to ne može odraziti fovistički 
ili po ukusu konstruktivnog i imaginističkog ili apstraktnog 
slikarstva ili poezije kakva se jalovo njeguje na Zapadu već 
više od pedeset godina, to je izvan sumnje. Kandinski je već 
godine 1913 bio bespredmetan, a pogotovu iz naše perspekti- 
ve balkanskih ratova i austrijske likvidacije. Da nam desna, 
likovnokontrarevolucionarna gerasimovština ili ždanovština 
s iđealističkom spoznajnom teorijom Todora Pavlova kod tog 
napora ne može biti od koristi, i to je izvan svake sumnje. 
Onoga trenutka, kada se budu javili kod nas umjetnici, koji 
će svojim darom, svojim znanjem i svojim ukusom umjeti 
da te »objektivne motive naše lijeve stvarnosti — subjektiv- 
no odraze«, rodit će se naša vlastita Umjetnost. Ukoliko 
se bude kod nas razvio socijalistički kulturni medij, svijestan 
svoje bogate prošlosti i svijestan svoje kulturne misije u da- 
našnjem evropskom prostoru i vremenu, naša Umjetnost 
pojavit će se neminovno. 


GG. AR. Ss će noT 





O NAŠOJ KRITICI! 





















»Ali, to ne znači, da mi smijemo da naučno stva- 
ranje promatramo kao nekakav dodatak državnog 
aparata. Upravo zbog toga jer znamo da istinska 
znanost kod nas ne može služiti nikome drugome 
osim istini i napretku, a jedino takva uloga nauke 

“jest korisna našoj narodnoj socijalističkoj državi.« : 


E. Kardelj u govoru prigodom izbora za člana 
Slov. akađem. znanosti i umjetnosti 12. XII. 1949. 


Uvjeti u kojima se razvijala naša kritika od Oslobođenja 
do danas bili su u mnogočem pozitivni. Naša se kritika 
mogla slobodno razvijati u jednu doista naučnu marksšisti- 
očko-lenjinističku kritiku. Potrebni uslovi da se upozna ova 
teorija vrlo su važni, i kada se doista postigla svrha, kada 
Se doista postupilo u našoj kritici marksističko-lenjinistički, 
rezultati nisu izostali. Mi, naš javni kulturni život uopće 
oslobodio se u velikoj. mjeri one anarhične subjektivističke,. 
lične kritike, koja je do smiješnosti razvijala karakteristične 
osobine »zoološkog individualizma« — o kojemu je govorio 
Maksim Gorki. Osim toga, zasluga je njena i to što je poma- 
gala u izgradnji jednog mišljenja, danas već opće usvojenog 
kod nas, da je realizam umjetnost čovjeka na najvišem 
stupnju: socijalističkog čovjeka. Ali su se vidljivo istakle i 
teškoće, nedostaci te kritike. Moramo biti svjesni tih teško- 


* Referat održan na Drugom (zagrebačkom) kongresu književnika Ju- 
goslavije, godine 1949. 

ća i s razumijevanjem gledati na negativne manifestacije 
koje su se u tom vremenu ispoljile. One su plod i uvjeta na- 
šega života, ali i jedne šablonske primjene formulacija, koje 
nisu živo provjeravane u našem umjetničkom iskustvu. Pa 
iako mi ovdje nećemo ulaziti podrobno u široku analizu 
uzroka toga stanja, čini mi se da je potrebno naglasiti, upra- 
vo istaći, negativne osobine toga vremena, kako bismo im 
se mogli što efikasnije suprotstaviti. 


Treba, međutim, reći i ovo: moja namjera nije da osvi- 
jetlim kvalitete pojedinih naših kritičara i književnika koji 
su se bavili tim poslom, da ulazim u analizu njihovih kri- 
tičkih napisa, da ukazujem na njihove pozitivne i negativne 
strane. To bi prelazilo i okvir ovog referata. Mislio sam na 
cjelokupnu našu kritiku, nastojao sam uočiti i zahvatiti na 
tom dijelu našeg kulturnog života one jače naglašene i istak- 
nute tendencije, one uočljive. impulse koji su u jačem ili sla- 
bijem vidu bili — barem prema mojim iskustvima i dojmo- 
vima — karakteristični za naš kulturni i literarni život. Da- 
kako da ove tendencije nisu i ne mogu biti djelo samo jed- 


nog čovjeka (pojedinac može da se jače istakne, da u danom. 


času postane predstavnik), one su rezultat više subjektivnih 
nastojanja i pogleda, mnogih pozitivnih namjera, ali i zablu- 
da. Može se čak reći da su mnoge težnje tek u praksi izobli- 
čile svoj prvotno pozitivan lik. Mjera, je u praksi odlučna. 
Kada, dakle, govorim o pojavama naše kritike, onda me ni 
u kom slučaju ne bi trebalo shvatiti tako kao da bih pojedi- 
načne, bilo pozitivne, bilo negativne, strane  apsolutizirao, 
tj. proširivao ih na cjelokupnu našu kritiku ili time ciljao na 
bilo kojega našeg čovjeka koji se tim poslom bavi. Htio sam 
upozoriti na ono što mi se čini najkarakterističnije za našu 
kritiku u cjelini. 


Poslije četirigodišnjeg krvavog i herojskog iskustva, 
poslije najvećeg organiziranog napora, što ga je naša zemlja 
' i naš narod uopće u svojoj povijesti izvršio, prešli smo iz 
jednog anarhičnog građanskog polukolonijalnog stanja na 
put socijalističke izgradnje. Organizirano ljudski se utječe 
na sva područja našeg novog života, pa je prirodno da je 
revolucionarna volja za novim obuhvatila . i područje knji- 

ževnosti. Svi su napori i na umjetničkom planu usmjereni, 

od direktiva najviših rukovodilaca do običnog novinskog 
osvrta, k podizanju jedne realističke umjetnosti, realističke 

književnosti. I doista, sva je naša kritika bila ispunjena tim 

duhom. U borbi za realizam, za socijalistički realizam, za 

jedan izraz stvarnosti našeg novog života. U ime tog novog 
života u umjetničkoj kreaciji stupilo se u borbu protiv sve- 

ga dekadentnog, formalističkog, morbidnog kao ostatka gra- 
đanske prošlosti, kao oblika pomoću kojih još danas žive 
regresivne snage djeluju da bi se održale. I kada danas ho- 

ćemo da jasno uočimo ne samo pozitivne strane toga posla 

već i njegove negativne osobine, moramo se dotaknuti jed- 

nog od osnovnih problema koji je oživio u nauci novijeg vre- 

mena: pitanja odnosa između estetike i kritike. | 

S marksističkog stanovišta rješavao ga je već Plehanov, 

a novija marksistička estetika — oslanjajući se na Lenjinove 

postavke izložene u djelu »Ekonomska sadržina narodnjaštva 
i njegova kritika u knjizi g. Struvea« i u članku »Partijska 

organizacija i partijska literatura« — i dijalektički riješila. 

U čemu je Stvar? Plehanov oštro razlikuje estetiku ođ 

kritike pripisujući prvoj atribut objektivnosti u onom smi- 

slu u kojemu je objektivna i fizika. Kritika, odnosno kritičar 

— prema Plehanovljevim riječima — »predstavlja proizvod 

društvene sredine, koja ga okružuje, te će i njegovi estetski 

sudovi uvijek biti određeni svojstvima sredine. Stoga on ni- 

kada neće biti u stanju da izbjegne davanje prednosti jednoj 

školi u književnosti ii umjetnosti drugoj, njoj suprotnoj.« 

Rozental se suprotstavlja tom mišljenju na ovaj način: »Ple- 

hanovljevo suprotstavljanje naučne estetike umjetničkoj kri- 

tici potpuno je neosnovano. I kritika i estetika proizvod su 

socijalnih uslova. Estetika služi kao teorijska osnova za u- 


 mjetničku kritiku, i kada kritičar daje »prednost« bilo kojoj 


»jednoj. školi«,. on pri tom polazi od određene estetske te- 
orije.« 

Neosporno je, po mome mišljenju, da Rozentalov zaklju- 
čak ima svoje korijene i opravdanja u Marksovoj misli iz-: 


raženoj u »Tezama o Feuerbachu«: 


85 


»Materijalističko učenje da su ljudi proizvod okolnosti i 
odgoja, da su, prema tome, izmijenjeni ljudi proizvod dru- 
gih okolnosti i promijenjenog odgoja, zaboravlja, da baš lju- 
di mijenjaju okolnosti i da sam odgojitelj mora biti odgojen.« 
Jer čovjek je onaj koji se naučno odnosi prema prirodi i 
društvu u tom smislu što traži naučno objašnjenje pojavama 
(pa isto tako objašnjenje umjetničkog stvaralaštva), ali je 
on sam i izvor djelovanja, i njegov aktivitet ne samo što je 
dijalektički vezan uz okolnosti (prirodne i društvene) u ko- 
jima se nalazi nego svojom voljom i sviješću može i mora u- 
tjecati na bolje i sretnije organiziranje okolnosti za posti- 
zavanje svoje ljudske svrhe. Kritika, odnosno estetika, nije 
šamo kontemplativan odraz, već je i izraz ljudske volje. 
Ona djeluje. Ž 

Čini mi se da bih upravo ovdje morao napomenuti kako 
se kod nas sad jače, sad slabije javljala misao da je mark- 
sističko-lenjinistička estetika već razrađena nauka. Ništa ne- 
tačnije ne bi bilo nego voditi se takvim uvjerenjem, takvim 
shvaćanjem — barem ja tako mislim. Osnovne zasade dija- 
lektičkog materijalizma doista su temelji naučne estetike, ali 
živ život, dijalektičan u svom razvoju, toliko je bogat i na 
umjetničkom stvaralačkom planu da nas — ukoliko smo kri- 


tičari, estetičari — upravo kao dijalektičare prisiljava na 


živo suočavanje s umjetničkim stvaralaštvom, a to znači 
da je stvar više u razrađivanju estetike i kritike, a ne u ap- 
solutiziranju izvjesnih svima nama jasnih osnovnih zasada. 

Kakva je bila naša kritika? Naša vodeća kritika nije 
rastavljala u Plehanovljevu smislu naučnu estetiku od kriti- 
ke, ona je uvijek nastojala da, oslanjajući se na postupke 
marksističko-lenjinističke estetike, bude, koliko su to subjek- 
tivni uvjeti dopuštali, naučna. : 

No, dakako, time je stvar samo dodirnuta, i nađam se 
da će detaljnije razlaganje otkriti nove probleme važne i za 
našu kritiku i za našu književnost uopće. 

Neobično je važna već citirana Marxova riječ u »Tezama 
o Feuerbachu«. Upravo na onom prijelomu, o kojemu smo na- 
prijed govorili, a ukazuje se kao razlika između naučne, kon- 
templativne estetike i kritike koja je više ili manje aktivna, 
našlo se malo pitanje »kako bi trebalo?«. Znamo da ga je Ple- 

hanov bacio iz naučne estetike i kritike kao idealističko, kao 
što i svi znamo da je imao krivo. Upozorio sam na ovaj mo- 
menat jer ga smatram vrlo važnim, ako ne i presudnim za 
našu i uopće kritičku riječ. Lenjinskim stavom odgovoreno 
je jasno na ovu malu riječ »kako bi trebalo?«. Umjetnost tre- 
ba da bude partijna. Pa ako time još i nije u svoj svojoj širi- 
ni riješeno ovo pitanje, nije iscrpena njegova sadržina — ja- 
sno su uočene gravitacione ravnine umjetnosti i izvori otku- 
da crpi sokove. 

Da li je naša kritika, vodeća kritika, tražila od naše knji- 
ževnosti da bude partijna? Naša je kritika u svojim formu- 
lacijama doista tražila da nam književnost bude partijna, jer 
je imala dubokog naučnog osnova da to i bude. No kao što 
ćete i sami znati, kao što ste sigurno i sami osjetili, samim 
tim, tj. samim postavljanjem zahtjeva, stvari se ne rješavaju. 


/ 


U zemlji izgradnje socijalizma svaki je posao odgovoran 
u punom ljudskom smislu, svak odgovara za učinjeni posao 
i to ne samo sebi lično već, znamo, svatko je društveno od- 
govoran. Mogao bih stoga postaviti pitanje, kako je naša kri- 
tika tražila od literature da bude partijna, ali mi se čini da se 
stvar u.svoj širini ne bi obuhvatila tim putem, stoga ću kre- 
nuti drugim. Nesumnjivo je da onaj koji traži od drugoga da 
bude partijan i sam to mora biti. I pitanje je da li je naša kri- 
tika u svojim zahtjevima, svojim osudama, svojim priznanjima 
partijna i da li stvari produbljuje i opći problem jače ras- 
vjetljava. 

Čovjek stvara historiju, čovjek prosuđuje, pa ma sma- 


'trao on da se najvjernije oslanja na zasade marksističko-le- 


njinističke estetike, zato jer sam ipak kao ličnost (podvrgnuta 
svim mogućim subjektivnim i objektivnim uvjetima) u kri- 
tičarskoj praksi obuhvaća, drži mjeru stvari i odnosa — često 
se može i varati. Javlja se pitanje kriterija, no ne u ap- 
straktnom smislu već u konkretnom, dakle kriterija u lič- 
nosti, kriterija jedne ličnosti. 

Malo je kod nas ljudi koji se isključivo bave kritikom. 1 
kada bi se urednici naših listova oslanjali samo na njih u 

osvrtima i kritičkim prikazima bilo djela, bilo pojedinih vre- 
menskih perioda književne djelatnosti, naše bi revije bile u- 
glavnom bez kritike. Kritiku kod nas stvaraju velikim dije- 
lom sami književnici stvaraoci. Kada bih poimence nabrajao 
one koji se isključivo bave kritikom kao svojim osnovnim po- 
slom, jedva bih kod nas naveo tri četiri imena. Nije neza- 
nimljivo primijetiti da bi, na primjer, zagrebačka »Repub- 
lika« ostala uopće bez kritičkih prikaza kada ih ne bi pisali 
sami pisci, odnosno kada bi ih očekivala od stručnih kritiča- 
ra. U Zagrebu takvoga nema, a osim u Beogradu, slično je 
i u ostalim našim narodnim centrima. 

Nije ovdje mjesto da se govori o razlici između takozva- 
ne stručne kritike i one što je pišu sami književni stvaraoci, 
ali je potrebno upozoriti na jednu osnovnu značajku koja ka- 
rakterizira s jedne strane stručnu, a s druge, rekao bih, pre- 
težno zanatsku riječ samih pisaca stvaralaca, jer se i kroz 
tu prizmu može jasnije sagledati i naša kritika u cjelini. 
Stručni kritičar ima naime manje mogućnosti da upadne u 
ono ograničenje idejno-estetskog senzibiliteta prema bogat- 
stvu i širini izražajnih mogućnosti, što postoje na području 
jedne žive literature, a koje (ograničenje) svakom piscu na- 
meće njegov stil gledanja života, prizma njegova talenta. 
Ali s druge strane, stručni se kritičar često gubi i izgubi u 
teoretskim razmatranjima stvaranjem spleta takvog teoret- 
skog tkiva, koje umjesto da pomaže, priječi da se neposredno 
priđe živom stvaralaštvu. Ne govorimo o izuzecima — oni 
samo potvrđuju ovu misao. 

Ali da se s ove male digresije ponovo vratimo pojmu 
kriterija, što ga u sebi nosi kritičar, a prijeđena digresija sa- 
mo će nam još jače osvijetliti područje na kojemu se kreće- 
mo. 

Nažalost, ne možemo ulaziti u analizu kriterija pojedinih 
naših kritičara jer to prelazi okvir ovog referata, ali nas po- 
jam kriterija u vezi s pojmom partijnosti svakako vrlo 
zanima jer je taj problem u uskoj vezi s nedostacima što smo 
ih htjeli objasniti. 

Dužnost je naša da pokušamo objasniti pojam partijnosti 
u našim objektivnim i subjektivnim mogućnostima i na na- 
šem umjetničkom, kritičkom planu. Ne odgovoriti, barem 

djelomično, što je sadržaj toga pojma, značilo .bi mimoići ne- 
što osnovno što bi u daljnjem uvjetovalo mnoge nejasnosti. 

Naša Partija preuzima odgovornost za čovjeka u najši- 
rem smislu. Govorim, u najširem smislu, jer se ona upravo po 
tome i razlikuje od građanskih partija. Ona vodi, organizira 
sav njegov društveni, ljudski aktivitet, preuzima i čuva svu 
njegovu ljudsku baštinu. I kada se radi o ljudskom umjetnič- 
kom aktivitetu, o sadržaju onoga što pod tim mislimo, kada, 
dakle, govorimo i o partijnosti u tom okviru, ne možemo mi- 
moići Marxa; njegova misao, bit će, vjerujemo, pouzdana. 
I to više zato jer se ne radi o taktici, jer se ne radi o direkt- 
noj praktičnosti, već o analizi jedne — dopustite mi riječ 
— esencijalne datosti. U »Ekonomsko-filozofskim rukopisima 
iz 1844. godine« on kaže: 


»Jer ne samo pet čula, nego i takozvana duhovna čula, 
(volja, ljubav itd.), jednom riječi ljudsko čulo, ljudskost 
čula nastaje istom postojanjem njegova predmeta, oč o- 
vječenjem prirode. Obrazovanje pet (ljudskih) čula 
rad je čitave dosadašnje historije svijeta. Surovom praktič- 
nom nuždom sputano čulo ima samo ograničen smisao. 
Za izgladnjela čovjeka ne postoji ljudski oblik hrane, nego 
samo njezino apstraktno postojanje kao hrana: ona bi isto 
tako mogla da bude pred njim u najsirovijem obliku, i ne 
može se reći, po čemu bi se to hranjenje razlikovalo od ži- 
votinjskog hranjenja. Čovjek u brizi i oskudici nema 
smisla ni za najljepšu kazališnu predstavu; trgovac minera- 
lima vidi samo merkantilnu vrijednost, ali ne vidi ljepotu i 
osebujnu prirodu minerala; on nema mineraloškoga smisla; 
prema tome je bilo potrebno opredmećivanje ljudskog bića i 
u teoretskom i u praktičnom pogledu, i zato da bi se ljud- 
sko čulo učinilo ljudskim, i zato da bi se za čitavo bogat- 
stvo ljudskog i prirodnog bića stvorio odgovarajući ljud- 
skismisao.« 

Ne bismo mogli shvatiti svu širinu kojom Partija obu- 
hvaća čovjeka, kada ne bismo pojmom socijalističkog čovje- 
ka, socijalističkog humaniteta, osnovnog sadržaja partijnosti, 
obuhvatili ovaj pogled na stvaranje »Ijudskog smisla, 
koji odgovara čitavom bogatstvu ljudskog i prirodnog bića«. 

Dakle, prema Marxu, ne može se potvrđivati puno čo- 
vječje biće ako se potvrđuju samo njegove ograničene prak- 
tične moći; sama praktičnost je ograničen čovjek, on raspo- 
laže čuvstvom koje je ograničeno »surovom praktičkom nu- 
ždom«. Da bi se učinilo ljudskim ljudsko čulo, potrebno 
je opredmećivanje ljudskog bića i u teoretskom i praktičnom 
pogledu. : 

Da li je i moguće zamisliti da je naša Partija rezignirala 
nad izgradnjom ljudskog smisla? Ta čemu su upere- 
ni toliki napori, zašto su dane tolike žrtve? 


Da li je naša kritika pokazala onu osjetljivost »za čitavo 
bogatstvo ljudskog i prirodnog bića«, da li je bdjela nad na- 
šim literarnim izvorima doista partijnom savješću? Apsolut- 
nih i kategoričnih odgovora nema: ovdje, ali se sigurno mo- 
že kazati da su naši kritičari više puta zamijenili, odnosno sveli 
partijnost na isključivu političku praktičnost, uvjetovanu čak 
najgrubljom momentanom nuždom, zaboravljajući na Mar- 
xove riječi »surovom praktičnom nuždom sputano čuvstvo 
ima samo ograničeni smisao«. : 

Kritičar koji se podvrgao praksi čak i jedne ideologije, 
ako u odnosu prema umjetničkom djelu isključi kriterij »bo- 
gatstva ljudskog i prirodnog bića«, posreduje samo sviješću 
da »mora« (nužda) raditi u interesu principa, jedne teorije 


i time postaje ono što i trgovac mineralima, koga u odnosu - 


između njega samoga i minerala vode praktički interesi, nje- 
gov trgovački posao i spušta se ispod nivoa onoga što je Marx 
nazvao »ljudskim smislom«. : : 

Bilo bi smiješno misliti da potencirajući ovako znače- 
nje Marxovih riječi zastupam apologiju čistog apstrakticite- 
ta u umjetnosti. Umjetničko stvaralaštvo čitave povijesti 
govori protiv toga. Mislim da za umjetnost, pa time i za knji- 
ževnost, vrijedi u ovom pogledu što i za nauku. Stoga ću ci- 
tirati riječi druga Kardelja, koje je rekao na sjednici Slo- 
venske akademije 12. prosinca ove godine: 

»O ,partijnosti' nauke možemo da govorimo jedino u smi- 
slu njene društvene odnosno klasne determiniranosti ljud- 
skog saznanja.« 

Kada se »društvena, odnosno klasna determiniranost« 
zamijeni uskom praktičnom kratkovidnošću koja ograničava 
ljudsko saznanje, onda nastaju kobne posljedice. 

U “borbi protiv svih utjecaja dekadenstva, formalizma i 
morbidnosti naša se kritika borila i protiv šovinizma, iracio- 
nalizma, pesimizma, antihumanizma, površnog novatorstva, 
nadrealizma, i bilo je potrebno boriti se, ali meni se čini da su 
neki u tom pogledu i previše gledali samo neprijatelje. Mi smo 
suzili naš pogled gotovo na samo negativne strane, mi smo o- 
graničili naše čuvstvo podredivši se i suviše praksi koja je či- 
stila našu literaturu, zanemarili smo velik dio ljudskih izvora, 
previdjeli smo, čak i osudili mnoge plodove što su ih dali 
ljudi naše stvarnosti, ljudi i mladost odana ovoj zemlji i nje- 
noj borbi. Kao borci-kritici svodili smo sebe na praktične 
borce i približavali se sve više, istina na drugom planu, o- 
nom trgovcu, kojega navodi Marx kao primjer čovjeka, što 
ne vidi ljepotu, osobene prirode minerala, jer je samo trgo- 
vac, jer ne gleda »punim ljudskim smislom«. U našoj su svi- 
jesti jasne spoznaje o tome da umjetničko djelo ne smije biti 
šovinističko, iracionalističko itd., da se ono ne može prihvatiti 
kada je formalističko, dekadentno itd., ali može li se kazati da 
je djelo, koje nema sve te osobine, samo tim i dobro djelo? 
Očigledno ne, odnosno samo pod uvjetom da ima i neke po- 
zitivne kvalitete. No kako je umjetničko djelo izraz i odraz. 
dijalektičke stvarnosti, uvijek nove, i donosi sobom na svijet 


. vrlo često nove kvalitete, ono — kada je doista umjetničko 


djelo — pruža neko iznenađenje. Kako će se vladati kritičar 
koji je isključio kriterij »ljudskog smisla što odgovara či- 
tavom bogatstvu ljudskog i prirodnog bića«, ako u najvećoj 
mjeri raspolaže samo intelektualiziranim pojmovima deka- 
dentstva, formalizma, šovinizma, buržoaskog objektivizma, an- 
tihumanizma itd.2? Marx je imao pravo kada je govorio: »za 
nemuzikalno uho ni najbolja muzika nema smisla«. Mislim 
da tu Marx nije bio intuitivist, ali je priznavao izvjesna data 
čovjeku (rad čitave dosadanje historije svijeta), koja se u 
drugim slučajevima mogu nazivati ovako ili onako, ali naj- 
češće talentom, pa mi ne ćemo pogriješiti ako kažemo da je 
i za kritičara potreban talenat, i što je taj talenat širi, jači, 
što su ljudskija njegova ljudska čula, to je on i za nas značaj- 

niji. Novo u umjetničkom djelu čeka na talentiranog kritičara, 
čeka na uho koje ima muzičkog smisla. Kako se u takvom 
slučaju vlada kritičar »koji nema muzikalno uho« ili koji 
je — ako se to uopće može — isključio za volju jedne odre- 
đene praktičnosti »čitavo bogatstvo ljudskog i prirodnog bi- 
ća«? On u skrajnosti nužno rješava stvari mehanično, on se 
prema živom umjetničkom stvaralaštvu javlja kao stroj. Kao 
što urlik zaprepaštenja, smiješak začuđenja, podsmijeh skepse, 
pogled strave koji zove čovjeka u pomoć, nema nikakva učin- 
ka na stroj koji je stavljen u pokret i pregazit će vas bez ob- 
zira na svu skalu vaših ljudskih manifestacija kojima biste 
htjeli u njemu probuditi ljudsko razumijevanje, ljudsku rezo- 
nancu, tako isto stoji umjetnička ljudska: kreaćija prema kri- 
tičaru, za kojega ona nije po Marxu, mogla postati predme- 
tom ili se nije htjelo da postane predmetom. Eto, iskrsava 
šablona! ; 

Čitao sam jedan pregled o poeziji mladih, i vidite, upravo 
zabrinjuje kako se tu gleda na stvari: ni jedna pjesma, ni 
jedan stih nije postao predmetom kritičaru u onom smislu u 
kojemu Marx govori »moj predmet može da postane ono, što 
potvrđuje jednu od moći moga bića«. Dok se s jedne strane 
govori vrlo mudro, s velikim inventarom znanja, dotle se za 
stihove: 


Bila je jesen, mi još djeca, 
al tad doživeh sreću pravu: 
ona mi pruži pola pereca, 
pri tom... stidljivo pognu glavu. 


piše ovo: »Ponekad taj pojednostavnjeni odnos prema životu, 
kad se sklizne sa savremene tematike, vodi u sitne malta» 
đanske štimunge, pa i detinjarije.« 

Ne, nije to velika poezija, možda nije ni originalna, ali 
htio bih samo jedno reći: teško bi rmi bilo živjeti s čovjekom 
kojemu i ovi stihovi ne dodiruju suvremenu tematiku. Zašto 
lišiti čovjeka ovih »sreća pravih«, kako kaže pjesnik. U ime 
čega? Herojstva, tragike, mudrosti, žrtve... A Marx je go- 
vorio: »Čovjek ne može da postane ponovo dijete, osim da 
podjetinji. Ali zar ga ne veseli naivnost djeteta, i zar ne 

mora i on sam na jednom višem stupnju stremiti za tim da 
reprodukuje njegovu istinu.« 

Meni se čini da lišavati čovjeka ovih mogućnosti doživ- 
ljaja znači osiromašenje čovjeka, znači zapravo dehumani- 
zaciju, što se sve svodi na antipartijnost. Takvim gleda- 
njem stvorio se osjećaj da bi samo estradna literatura bila 
partijna literatura. Može li, drugovi, partija, koja organizira 
čitav život čovjeka, to dopustiti, i to iz praktičnih razloga? 
Drugovi, ja doista lično cijenim stvaranje Majakovskog, ali 
ne treba zaboraviti daje sam pisac članka »Partijska orga- 
nizacija i partijska literatura« bio nepovjerljiv prema nje- 
govu djelu, da mu je pretpostavljao Puškina. 

Kome bi od nas i moglo pasti na um da previdi herojske 
napore, podvige naših boraca iz Oslobodilačkog rata, iz 
obnove i izgradnje socijalizma? Samo onima, drugovi, koji- 
ma je zoološki individualizam osiromašio »ljudski smisao«. 
To su oni koji iz straha pred opasnostima ljudske borbe bje- 
že u formalističke igre i tim igrama sakrivaju svoju sitnu 
dušu. Ali s druge strane kakav je to heroj koji je izgubio 
»ljudski smisao«. On može biti čudovište, ali ne čovjek-he- 


“roj. Sumnjivo je nešto s takvim herojima, nije dobro ako 


oni na svom herojskom putu postaju praktičari heroizma, jer, 
samo na drugom području, postaju ono što je i Marxov trgo- 
vac mineralima. Partija ne želi takve heroje, njeni heroji 
nisu bili takvi. Izuzeci samo potvrđuju pravila. Dokumenti 
iz NOB-e govore o tome. 

Ali pragmatičnost kao princip nije nigdje, rekao bih, 
toliko opasna kao u umjetnosti, kao u kritici, još više u kri- 
tici — u kritici ona u krajnosti vodi potpunoj dehumanizaciji: 
kritičar se javlja kao Čehovljevo lice Prišibjejev, a posao kao 
prišibjejevština. 

Dopustite mi da još dodam: na procesu u Budimpešti 
pojavio se pisac knjige »Priča o pravom čovjeku«. Otkuda 


to da jednom tako monstruoznom primjeru dehumanizacije 


čovjeka — kada čovjek više nije čovjek, kada je postao 
objekt, čisto sredstvo tuđe volje, unizio se do alata — pri- 
sustvuje pisac »Priče o pravom čovjeku« kao afirmator, kao 
slavljenik takvog postupka? Sumnjivo je nešto s tim »pra- 

vim ljudima«. I meni se čini da nisam daleko od istine ako 
kažem da je za tog pisca i čovjek, pa i njegov »pravi čovjek« 
izgubio sadržaj ljudskosti u Marxovu smislu, on (čovjek) više 
ne budi u tom »slavnom« piscu »ljudski smisao«, ali on ne 
samo što ne gleda čovjeka kao umjetnik, on ga ne gleda ni 
kao marksist. Između njega i čovjeka vlada princip prakti- 
citeta jedne politike, politike koja je — kao što je već i na- 
glašeno u našem javnom životu — skrenula s puta mark- 
sizma-lenjinizma, a vodi pragmatičku politiku, dobru ili ne- 
dobru, to nije naše pitanje, jedne zemlje. Tu se ceri šablona 
prakse! 

Grubi prakticitet nužnosti, koji je često došao do izraza 
u našoj kritici, sve više je svodio umjetničku problematiku 
kod kritičara slabijeg kvaliteta na takozvani sadržaj. U su- 


daru s građanskom našom prošlošću, opterećenom doista. 


raznim dekadentnim i formalističkim svojstvima, ona je 
tražila da se piše o temama, o kojima je doista trebalo pi- 
sati, ali ne stvarati takve »trebalo«, koje se ukazuje kao 
vanjska nužda i koje ne vodi računa o tome, kome, kako i 
kada jedna tema može da postane. umjetničkim predmetom. 
Način, kako se to ponekad kod nas formuliralo, nije bio da- 
leko od onoga što je Plehanov okarakterizirao kao idealizam. 
Dobivao se kadikad utisak da umjetnost treba da izvire iz 
teorije, ideologije, a ne iz bića ljudskog, koje živi i rađa se 
u društvu i prirodi, a na kojemu se teorija, u živu one 
zacionu poslu, mora na koncu provjeravati. 

Ova težnja k preokupaciji sa samim sadržajem uvjeto- 
vala je vrlo često mišljenje da je svaka diskusija o formi 
već samim tim što se raspravlja o tom omraženom pojmu 
nešto bolesno i opasno. Međutim, nije mi poznato da su se 
negdje i teoretski objasnili pojmovi: formalizma i dekaden- 
cije, da je osvijetljena njihova uzajamna ovisnost i uslov- 
ljenost, širina jednoga i drugog pojma. U čemu se očituje 
dekadentstvo, da li uvijek formalizmom? Što je to forma- 
lizam i da li je on uvijek dekadentna pojava? Jer postoje 
adekvatni i zreli umjetnički izrazi jednog bolesnog, raspa- 
dajućeg društvenog i psihološkog stanja, izrazi, iako deka- 
dentni, u specifičnom harmoničnom odnosu sa sadržajem i 

tematom, — takva su stanja našla svoj adekvatni izraz, for- 


mu — i to je doista dekadentstvo u pravom smislu. Ali se 


kod nas često zaboravlja da je isključiva briga za temat, a 


,. zanemarivanje izraza također dekadentstvo, i to vrlo ža- 


losno dekadentstvo. A kako tragično izgleda kada mi u ime 
borbe protiv dekadentstva na jednoj strani branimo deka- 
dentstvo na drugoj strani? Kada su se, međutim, kod nas 


“javili pokušaji da se i o tim stvarima prodiskutira, onda su 


se digli glasovi koji su u ime partijnosti te pokušaje naj- 
energičnije osudili, nazivajući ih formalizmom, zaboravlja- 
jući pri tom Lenjinove riječi. Citiram prema Rozentalu: 

»Menjševici su pokušavali da svoj oportunizam u orga- 
nizacionim pitanjima prikrivaju dubokoumnim  filozofira- 
njem, napose pozivanjem, da je sadržina revolucionarnog 
rada partije važnija od njegove forme? Kroz sve članke No- 
ve Iskre — piše Lenjin — provlači se crvena nit, duboka 
,misao', da je sadržina važnija od forme, da su program i 
taktika važniji od organizacije.« Lenjin je — prema Rozen- 
talu — tom prilikom pisao, da je forma rada partije do te 
mjere nesavršena, »da to bode oči, izaziva rumen stida kod 
svakog, tko ne gleda na stvari svoje partije  ,čeprkajući 
nos'... Nerazvijenost i nestalnost forme ne dopuštaju da 
se učine daljnji ozbiljni koraci u razvitku sadržine, izazi- 
vajući stidan zastoj, vode rasipanju snaga, nepodudaranju 
riječi i djela.« 

Meni se čini da naša kritika ovo nije uzimala dovoljno 
u obzir. Prigovor, da poređenje nije adekvatno, samo bi se 
donekle mogao uzeti u obzir. 

Posebno pitanje bila bi razrada i objašnjenje onoga što 
zovemo formalizmom. Ako je formalizam igra s umrtvlje- 
nim formama i gubljenje veze sa sadržajem i tematom, od- 
nosno traženje sadržaja u samoj igri forma — onda bi se 
takav postupak i ne bez ostatka mogao označiti kao deka- 
dentan. Nama su poznati društveni korijeni te pojave. Sve 
ovo ukazuje na potrebu i teoretskog razjašnjenja pojmova, 
što kod nas još nije učinjeno. 

Zašto je potrebno o tome govoriti? 

Prakticitet koji je kod nas, u našoj kritici, dolazio do 
izraza, vodio je stvari i postupke šabloniziranju, i desilo se 
da su se pojmovi: formalizam, dekadencija, realizam, socija- 
listički realizam, feudalizam, nadrealizam, nacionalizam, anti- 
humanizam i tako dalje često upotrebljavali doista forma- 
listički, impresionistički, šablonski. Ali se tu stvar, ma ko- 
liko bila opasna, sudbonosna, i ne zaustavlja; ona ima svoje 
daljnje posljedice: 

Sva klasna društva i društva u izgradnji socijalizma, 
društva koja su neposredno na putu u komunizam žive, 
organizirana su hijerarhično, i riječ za kojom stoji organi- 
zirana društvena snaga dobiva naročito značenje. Odnos je 
ljudi prema toj riječi različit, već prema uvjetima u kojima 
se govorila, ali je svakako najljudskiji kada su ljudi uvje- 
reni da je djelovanje te riječi potrebno. Kada drug Tito na- 
glašuje da treba ljudima objašnjavati, uvjeravati ih, onda 
to nije bez dubokih razloga, bez jedne duboke želje za hu- 
manitetom, za što ljudskijim stupnjem naše narodne vlasti. 
A kada naša vodeća kritika pretendira da govori u ime par- 
tije, ili barem stvara atmosferu takvu kao da u njezino ime 
govori, onda i pojmovi i sudovi, što ih ta kritika upotreblja- 
va, poprimaju osobito svjetlo. I nije to samo moje uvjerenje, 
mislim da su njeni sudovi doista dobili izvjestan deklarati- 
van i apodiktičan karakter, a time i naša kritika bila shva- 
ćena kao kritika konačnog suda. Ovakva kritika ne uvažava 
naročite argumente, dokazni materijal zanemaruje, ona ne 
uvjerava, ili što stvara naročitu atmosferu, argumente uzi- 
ma negdje iz drugih neliterarnih područja, njoj je često bitno 
da postigne svoju praktičnu svrhu. Do koje mjere i kako je 
ovo potrebno? Stvarala se stoga lagano, ali sigurno atmosfe- 
ra u kojoj su već navedeni pojmovi gubili sve više racional- 
no, ljudsko značenje, imali su praktične posljedice i budili 
bojazan, strah, oni su iza sebe vukli — da se slikovito izra- 
zim — i neku tamnu sjenu magije, a stvari koje su se do- 
takli, djela kojima su pridavani, postajali su neka vrsta 
tabua. A pri tom — jer je to zapravo i logično (po nekoj 
tragikomičnoj sudbini, kojom se sam živi život brani od. to- 
ga), kritike, u kojima je dolazilo do izraza takvo shvaćanje, 

koje su udarale protiv formalizma, bijahu primjer formali- 


stičnosti, a pisci, na primjer, koji su svim bijesom udarali 
protiv nadrealizma ni sami nisu bili oslobođeni nadreali- 
stičkih elemenata. 

U nerazdvojivoj vezi s ovakvim karakterom naše kriti- 


ke bio je i njen ton i njeni zahtjevi. Uzmite, na primjer, 


frazu: »... to nije pun odraz naše stvarnosti«, ili : »... to 
nisu obrasci lirskog odraza naših dana«.. Vidite kako je već 
u samom tkivu zakukuljena šablona. »Obrasci lirskog odra- 
za!« Ali zar je doista moguće zahtijevati od jednog pisca i 
pjesnika da u jednom djelu, pjesmi dade pun odraz naših 
dana. Često su to i mladi ljudi, vrlo talentirani, ali oni su se 
utopili u atmosferi kategoričnosti. Poslije nekoliko citata ne- 
kog nesretnog liričara kritičar će uskliknuti: »Tako dakle! 
N. N. prolazi kroz ovaj naš život svojevoljno ga mjereći 
metafizičkim mjerilima...« To »tako dakle!« vrlo je ka- 
rakteristično bilo za jednu vrstu naše kritike, za njen ton, 
za »ljudski smisao«. Iza tog usklika čuje se, osjeća se i jed- 
na formirana svijest o opravdanosti, uvjerenosti da je takav 
postupak potreban, nuždan, i nema sumnje da takva svijest 
daje snagu naročito mladim ljudima. 

I meni se čini da je jedini mogući izlaz iz ove atmosfere 
ljudi dostojna diskusija, slobodna diskusija i javna diskusija 
koja neće padati u anarhičnost zoološkog individualizma, 
koja neće braniti ličnu poziciju, ličnu osjetljivost pod svaku 
cijenu, već slobodna diskusija ljudi koji sagledavaju proble- 
me, što obogaćuju »ljudski smisao«, svu širinu ljudskog i 
prirodnog bića i koji će sebe u tom smislu smatrati odgovor- 
nim, jer je samo takva diskusija izraz demokracije, koju mi 
razvijamo! 


Htio bih stoga da još nešto kažem o pojmu nužnosti, jer 
bi se moglo primijetiti da u ovom svom referatu ne uvaža- 
vam prinudu, nužnost, nemam uvida koliko i kako je ona 
prisutna, upravo imanentna u životu uopće, a u našem da- 
nas naročito. Krivo bi shvatio tko tako misli. Ne treba. go- 
voriti o tome.kako život, u kojemu čovjek živi, nameće 
uvjete, koje čovjek prihvaća i karakterizira kao nužne. To 
je opće poznato, kao što i nema sumnje da su čovjek i ljud- 


7 Hrv. knjiž. kritika k : (9% 


stvo prisiljeni da se ponekad podvrgavaju (a u mnogim ži- 
votnim manifestacijama i teže k tome) mehaničkom  djelo- 
vanju, mehaničkom odnosu, dakle isključujući Marxov »ljud- 


ski smisao«. No život je raznolik, a naučna i umjetnička dje- 


latnost njegova uslovljene su i kada tih. potrebnih uslova 
nema, nema ni nauke ni umjetnosti. Povijest ljudskog dru- 
štva jasno govori o tome: ondje gdje se brani goli život, 
ondje, gdje je čitavo vrijeme utrošeno na osiguranje golog 
biološkog života, — nauke i umjetnosti nema. Isto tako kao 
što je nema ondje gdje se odnosi, radi što većeg prakticiteta, 
svode na mehanizam. Ali postoji nužda koja se nameće čo- 
vjeku od samog čovjeka. I pritom ne treba zaboraviti:da je 
ona, bila prirodna ili, društvena, uvijek neprijatelj, kojega 
se čovjek oslobađa uviđanjem i razumijevanjem,. prevlada- 
vanjem, gospodarenjem. No kada ona dolazi od čovjeka i ka- 
da je čovjek osjeća kao: neprijatelja njegova prirodnog i 
ljudskog bića, onda se takvoj nuždi, takvoj prisili suprot- 
stavlja čovjek angažirajući u njoj svu svoju ljudsku širinu, 
sve svoje bogatstvo ljudsko i, prevladavajući je raste u he- 
roja, čovjek raste, u najveću slobodu, u slobodu, koja je 
himna čovjeku, koja opravdava. ljudsku egzistenciju i za 
koju je čovjek voljan, kada je to nužno, da prestane i po- 
stojati — da se žrtvuje. Tu leži veličina, ali i opasnost! 


Da zaključim i svedem na nekoliko tačaka. ono što sam 
iznio u ovom referatu: : 


1. Naša kritika, u uvjetima dodiidika poslije Oslobođe- 


nja, . vođena je. težnjom da postane doista marksističko-le- | 


njinistička, no ne. može se kazati da je i ovladala materija- 
lističko-dijalektičkom metodom. 

2. U borbi protiv ostataka starog dvittka na: općekul- 
turnom, pa i literarnom planu, ona je i sa svoje strane, u 
okviru novih uvjeta nastalih pobjedom naše narodne revo- 
lucije, pridonijela u velikoj mjeri oslobođenju. od anarhično- 
subjektivističke kritike koja je do grotesknosti potencirala 
one karakteristične crte »zoološkog individualizma« — kako 
bi rekao Gorki. ' ), 

3. Ali su se javile i neke negativne crte. One se mogu 
tumačiti nedovoljnim poznavanjem  marksizma-lenjinizma, 

odnosno shvaćanjem da je marksističko-lenjinistička esteti- 
ka gotova i razrađena nauka. Ova se zabluda potencirala me- 
haničkim primanjem utjecaja iz SSSR-a. No bili bismo ne- 
pravedni kada bismo kazali da se ovom dvostrukom procesu 
nije pružao i otpor naših kritičara. 

4. Nedovoljno poznavanje, ili bolje, izvjesno: rezignira- 
nje nad bitnim karakteristikama i zasadama marksizma, a 
pod utjecajem naših dnevnih potreba sve više se izdizao. 
princip prakticiteta i na umjetničkom planu. 

5. Princip prakticiteta prekrivao se u mnogim slučaje- 
vima — ili se barem taj pojam tako nesretno upotrebljavao 
— pojmom partijnosti. Posljedica toga u krajnjoj konsekven- 
ci bijaše to da se temat sužavao na ono što nam je neposred- 
no u političkoj praksi bilo potrebno: taj okvir je obuhvaćen 
takozvanom suvremenom tematikom. 

6. Nadalje ovaj isti princip, koji je nicao iz neposredne 
praktične nužde, u daljnjim svojim konsekvencijama isklju- 
čivao je kriterij »ljudskog smisla« i uslovio šabloniziranje. 
Pojmovi, kojima su operirali poneki i ponekad naši kriti- 
čari, gubili su sve više na racionalnom značenju, a postaja- 
hu sve više simboli. 

7. Na tim osnovima izvjesne naše kritike nužno su do- 
bijale vid besprizivnosti. U njima se sve više osjećalo zane- 
marivanje brige za uvjerljivost racionalne argumentacije, i 
stoga se približavala subjektivističko-impresionističkoj kri- 
tici samo s drugih pozicija. 

I konačno, da bi se izbjegle ove negativnosti potrebno 
je, po mome mišljenju, suprotstaviti tendenciji za pragma- 
tizmom Marxov pojam »ljudskog smisla«. »Ljudski smisao« 
— velika je riječ, to znači, drugovi, spasiti ljudsku mjeru, 
koja nije samo mjera čovjeka u biološkom smislu, to je mje- 
ra kojoj pripada atribut objektivnosti, to znači braniti s Le- 
njinom, suprotno pragmatizmu, objektivnu spoznajnu moć 
čovjeka, to znači braniti istinitost ljudskog naučnog i umjet- 
ničkog spoznavanja, to znači na našem umjetničkom planu, 
suprotno divinizaciji s jedne strane i subjektivističkom ras- 
padanju s druge strane, braniti realizam kao umjetnost, do- 

pustite i ovu riječ, harmonične mjere u odnosu temata, sa- 
držaja i forme, dijalektičkog jedinstva sadržaja i izraza, to 
nadalje znači davati pojmovima ono značenje koje oni i 
imaju kao ljudski racionalni proizvod, to znači dati ljudima 
da sudjeluju u racionalnoj analizi pojmova, a što praktično 
znači omogućiti ljudima dostojnu diskusiju. Jer ma što se 
reklo, mi se nemamo čega bojati; branimo ljudsko dostojan- 
stvo, napredak, pravdu i istinu, branimo ono što nam je 
dužnost: »ljudski smisao« — koji ne možemo isključiti iz 
pojma partijnosti. 

IZ ESEJA »ČOVJEK U SLICI« 


II. DIO 


»Esej Petra Šegedina na kraju ovog izdanja (VI. 
Desnica »Proljeće u Badrovcu« izdanje Prosveta — 
Beograd), i pored nekoliko interesantnih ideja, kon- 
fuzan je i celomudren. Upravo isto onako slab kako je 
gotovo ,estetizirajuća' estetika ovog odličnog pripo- 
vjedača.« 

Borislav Mihajlović 
NIN, br. 248 


Primjer Šenoe, a s njim se i započinje ovaj izbor, vrlo 
je prikladan kao početak naše analize. Na primjeru pisca 
koji tek tu i tamo uspijeva postići stvaralačku objektivaciju 
u pravom smislu može se lako ukazati na ono što je vrijed- 
no, kao i na ono što je nevrijedno, a to znači: postignuti što 
želimo. Bilo bi nemoguće zamisliti izbor hrvatske pripovije- 
sti bez njega. Tome su mnogi razlozi, »opipljivi« i »neopip- 
ljivi«. Ali ja unaprijed moram priznati da sam jedino u ne- 
kim pasusima našao rečenice koje su. objektivacija zaista 
doživljaja, živog, dakle, »osjećanja stanja«. 

No prije svakog zadiranja u materiju potrebno je pri- 
mijetiti kako je nepouzdan kriterij koji uzima u obzir sa- 
mo detalje umjetničkog djela. A ja sam prisiljen upravo de- 
talje uzimati i na njima izgrađivati sudove. Detalj ,kvanti- 
tativno nije isto što i cjelina, ali jednako tako ni kvalita- 
tivno. Cjelina može biti svojevrstan doživljaj, no takav doživ- 

ljaj slabiji talenti razrjeđuju u ostvarenju i pri ostvarivanju, 
pa se na detalju ne vidi ono što se na svoj način jasno vidi u 
cjelini. Čini mi se barem tako! Odnos kvaliteta cjeline i deta- 
lja zasebna je tema. Ne može se na primjer reći da koncepcija 
»Kanarinčeve ljubovce«, »Baruna Ivice« nisu u cjelini na svoj 
način doživljene. Šenoa je zaista vidio likove, što ih je povijest 
izmodelirala. Da to nije tako, ni radnja, ni likovi ne bi bili 
na taj način komponirani i zatvoreni. Ali one snage, što su 
stvorile opću koncepciju, nisu u pravom smislu objektivira- 
ne u rečeničnom slijedu. Detaljna konkretizacija nedostaje. 
I, vjerojatno, nije tome razlog samo »razrjeđenje« doživlja- 
ja, već i nešto drugo. Sličan je slučaj u Novaka, u Nehajeva, 
pa i u Cesarca. Meni se ponekad čini da se u ovim posljed- 
njim slučajevima i ne radi o doživljaju u punom smislu ove 


riječi uopće. Taj izraz, te riječi često nemaju čistog pokrića: 


u živom »doživljaju stanja«. Sve su te koncepcije pretežno 
intelektualizirane = konstrukcije, koje često crpu snagu iz 
neautentičnih izvora. Autentičan doživljaj izvire iz svijesne 


i nesvijesne vibracije osjećanja stanja, koje se prenosi na či- 


tavo biće. Intelektualizirana konstrukcija crpe snagu u vi- 
še manje racionalnim pa i ad hoc kombinacijama, vrlo če- 
sto vođenim neposredno-praktičnim motivima, odnosno pod- 
grijavana kvazi moralističko-sentimentalnim »osjećajima» i 
»razlozima«. ' 


ŠENOA: Evo rečenica koje smatram doživljajem, a na- 
laze se u noveli što sam je izabrao za ovu antologiju: 
ž : LJ 


»Visoki, strmi, mrki dižu se oko nas vrhovi, kao mračna 
vojska divova, koja čuva taj, čarobni tajinstveni kut. Iz rebara, 
nad glavom iznikla je divovima tisućljetna šuma, gdje nema 
sunca ni svijetla. A više nad njima ljeskaju se o suncu vječni 
snježnici kao ogromni srebrni štitovi proti tuđem bijesu. Sad 
smo pristali na drugom kraju jezera. Ribar nas vodi stoljetnim 
hladom u goru. Ide i šuti, šuti i ide. Nema tu puta. Samo je 
bura mćđu šumskim stupovljem utrla kukavnu stazu, Šuma ori 
se gromom, lišće dršće. Dalje ne možeš. Visoka pukne pred to- 

bom stijena, a sred stijene mrke i glatke probješnjuje, grmeći 
s visoka, sjajan slap 'i baca'se u dubinu, u kamenu kotlinu. Sre- 
bro je, mišliš. Užas te grabi. Kako će! Ta i ono cvijeće 'i drveće 
oko slapa dršće od straha. Sad'zabljesnu i sunce nad gorom. 
Milijuni alema sinuše zrakom, milijuni kapljica trepte poput 
zvijezda na cvijeću i drveću. Uskliknuo bi, al se kameniš. Divota 
je to i strahota. To je Savica, mlada Sava. Srebrna šumeći, kipeći 
baca se među drevnom šumom preko razrmrvljenog krša, bijesna 
provali u Bohinjsko jezero, pa iz njeg teče k jugu — k jugu. Tu 
sam čitao Prešernov »Krst pri Savici«, tu sam ga oćutio do dna 
srca, do najdublje dubine moje duše. Sveti strah mi potrese 
tijelo.« | KIA : Naš ' A 


Čitava ova novela je opis. Rečenica, gotovo u cijeloj pri- 
povijesti prilazi objektu, ali ne stvara objekt. Ipak, u citira- 
nom odlomku, opis šume je stvaralački izražen, živi sam u 
sebi i sam za sebe. Istina, nije to nikakva naročita stvaralač- 
ka snaga, ali u rečenicama što počinju sa: »Ribar nas vodi 
stoljetnim hladom u goru«, a svršavaju: »Srebro je, misliš. 
Užas te grabi« živi doživljaj, i on se jasno vidi: U čemu je 


taj doživljaj? 


Tekst obiluje atributima, postoje i neka poređenja, ali 
materija ipak leži na imenici. Osnovni je razlog tome što su 
i atributi i poređenja osrednje vrijednosti. Nisu autentični 
u pravom: smislu; izlizani su. upotrebom, pa se stoga jasnije 
uočava imenica. Evo tih atributa: visoki, strmi, mrki, čarob- 
ni, tajinstveni.... Poređenja: kao. mračna vojska divova; kao 
srebrni štitovi; srebro je, misliš... Ne izvlačim ih iz teksta 
da bih ih kompromitirao, već stoga što ih želim potertati, 
a čitaoca upućujem na njihovu funkciju u, tekstu. Aureola 
ovih atributa ne osvjetljuje naročito imenicu, a ni poređenja 
ne donose neke osobite nove prostore, nova vremena, niti 
nove ižive svjetlosti. Imenica je stoga gotovo gola. Može 
se reći da joj ovakvi atributi i ovakva poređenja i škode: sni- 
jeg — kao srebrni štitovi divova — planina. Živi impuls, koji 
daje stvaralačka mašta, očituje se tek u glagolu. Zanimljivo 
je — glagol je u ovom tekstu poprimio relativno jaku atri- 

butivnu notu — i to je zapravo jedina svjetlost koja obasja- 
va imenicu: »Šuma se ori gromom. Visoka pukne pred to- 
bom stijena. Užas te grabi. Sad zabljesnu sunce nad gorom.« 
I nije to da je atributivna moć tog glagola izuzetna, naročita, 
naprotiv njegova je vrijednost u ovom tekstu upravo zato 
takva što se on manje osjeća namještenim od pridjeva i 
poređenja. Autentično stanje onog dakle što je najvažnije 
u umjetničkom tekstu, otkriva najprirodnije atributivni ka- 
rakter glagola, onog shemata, koji vrši funkciju značenja 
radnje. Tekst je stoga (zbog glagola!) oživio u jednom speci- 
fičnom ritmu, koji poprima nešto dekorativan karakter, i to 
je drugi vrijedan elemenat ovoga teksta: »Ribar sjedi, ribar 
vesla, ribar šuti... Ide i šuti, šuti i ide« Ta dva elementa 
— atributivnost glagolska i ritmičnost rečenice stvorena na- 
ročitom suradnjom glagola i imenice — daju tekstu uopće, a 
osobito imenici jednu prozirnu blagu svjetlost, koja objek- 
tu daje moć i značenje: otkriva čitaocu prisutnost bezmierja- 
vječnosti. A čim se to osjeti, rečenice počinju živjeti kao ne- 
što uobičajeni, već više puta viđeni crtež, ali crtež kojemu se 
linija ipak dotakla života oblika: »Ribar nas vodi stoljetnim 
hladom u goru. Ide i šuti, šuti i ide. Nema tu puta. Samo 
je bura među šumskim stupovljem utrla kukavnu stazu. Šu- 
ma ori se gromom, lišće dršće...« Tako je i taj stoljetni 
šumski hlad postao onaj jednostavni, čisti, nepretenciozni 
oblik-izraz, koji nas je uveo u živ umjetnički život. 

Ali iako je ovo mjesto vrijedno, ipak je nedovoljno da 
bi čitavu novelu diglo do visoke umjetničke kreacije. Pripo- 
vijest je ipak ostala opis. I kada u ovom i ovakvom tekstu ne 
bi bio zanimljiv temat, pa na svoj način i radnja, relativno 
važna za naš kulturni život, bilo bi vrlo teško spašavati ovaj 
tekst i uvrstiti ga u izbor hrvatskih novela. 


ĐALSKI: U tekstu našeg prozaista konca devetnaestog 
stoljeća — Ksavera Šandora Đalskog — zbiva se nešto dru- 
go. Gledajući u cjelini, stvaralački akt je nešto kreativniji u 
rečeničkoj objektivaciji: 

»Mekana topla noć bila me odvabila napolje. Tiho se 
odšuljam iz kuće. Ni psi ne zamijetiše, da sam izišao. Tek gore u 
vrhu stare ogromne lipe u bašči mora da me je oćutjela nekakva 
ptica, javila se saneno i zalepršala krilima, udarivši o granje. 
Inače je sve bilo uspavano i tiho. Veliko lišće visokih sunčanica 
na rubu prve table u vrtu sasvim je poklopljeno i skvrčeno vi- 
sjelo k zemlji. Čisto mu se ćutio san. Iz trave titralo tek slabo 
javljanje malog nekakvog života, zujilo kao lahorom dotaknuta. 
žica ili struna. Isto tako iz grmlja i lišća nešto šuštalo tek kao 
fino — fino baršunasto gibanje. Onamo iz nutarnjosti starih zi- 
dina dvora i drugih zgrada od časa je do časa štogod zaštropo- 
talo — muklo i opet neobično jasno, kako se po danu nikad ne 
čuje. Izdaleka, ne iz obližnjih sela i selišta, možda čak onamo s 
trećeg ili četvrtog brijega dolazilo lajanje, zavijanje i tulež pa- 
sa, ili su možebiti bile lisice iz brda.« 


Ipak u analizu ovog fragmenta ne bih ulazio. Citirao sam 
ga da bih uspostavio vezu između ovog pisca i Šenoe. Bit 
će zanimljivi za nas odlomak iz »Perillustric ac genorosus 
Cintek-a«, gdje se oblikuje karakter, U takvim tekstovima i 
očituje se »nešto veća kreativnost Đalskog«, o kojoj sam ma- 
ločas govorio: 


»Bio je jednako okrenut kolima i licem od nas, pa i činio 
je kao da nikoga ne vidi. Tako ga ni jedan od nas nije vidio u. 
lice. K nama se tek na po svrati, kad je iz najdonje naslage, du- 
boko iz slame, izvadio barilče i lagano-lagano odčepljivao, kao: 
da se boji da će što izletjeti napolje. Kad nas je opazio, časkom. 
kao da se trznu, ali ili se odmah primirio, ili se ja okom pre- 
Varih, jer u tili čas mirno baci duboko natrag glavu i prinese 
ogromno barilče k ustima. Nekoliko časaka nije se čulo no klo- 
kot vina iz barilčeta.« 


Prva činjenica koja se mora istaknuti, a važna je za ka- 
rakter ovoga teksta, jest nedostatak atributa, oni se javlja- 
ju najčešće kao nužna neophodna pratnja. Prigušena prat- 
nja! Značajno je i to što često njihov pridjevni karakter pre- 
lazi u priložno značenje, a to znači da se izraz osjećaja 

stanja nekako uopćuje: duboko, lagano, mirno... Od iz- 
taza za osjećajstanja prelazi se na ižraz kvaliteta rad- 
nje: Sve to prenosi težište značenja prema glagolu. Jer ni 
poređenje ne donosi najneposrednije neko naročito osvjet- 
ljenje imenici... »kao da se boji da će izletjeti napolje; kao 
da nikoga ne vidi...« To'su poređenja! Što neposredno tu- 
mače? Zapravo glagolsku radnju: odčepljivao je, kao da se 
boji...; činio je, kao da nikoga... Kakva razlika, ako se 
usporedi prvi citat s drugim! Ta konstatacija nije nevažna. 

I pridjev-prilog, i poređenje orijentirani su u drugom 
tekstu prema glagolu, smisaono-umjetničko težište položeno 
je, dakle, na radnju, a to u ovakvom umjetničkom djelu 
znači na situaciju-odnos. Ispitivanje imenice, objektivirane 
u ovom tekstu ne bi nas moglo dovesti do smisaone integra- 
cije. Ali ipak i pridjev-prilog i glagol, pa i poređenje vode 
nas do imenice koja u okviru ovog teksta nije neposredno 
spomenuta, a sva živi u njemu i sav je tekst zbog i radi nje. 
Radi se o imenici-karakteru. I pored svega, dakle, što smo 
dosad rekli, sav poetski smisao leži na imenici. Sve je u 
funkciji karaktera u situaciji. : 

Tu imenicu-karakter, osobu, potrebno je vidjeti još u 
jednoj najautentičnijoj manifestaciji u dijalogu. 


»— Gle — gle — i vi biste — tepčeta! — opazi on oštrim, 
na po strogim, na po šaljivim, no svakako veličajno-milostivim 
načinom. I dobaci dječaku oglodanu kost u tili čas potrošena 
bataka. Psu, što se po vrećama tik do njega spustio, pruži odre- 
zani komadić hljeba. Moram priznati, da sam se snebivao od to- 
ga njegova načina, i naziv »barbar« bio je najblaži, što mu ga 
u sebi podijelih. Ali ja još u čudu, kad ga. opet vidim kako vadi 
iz torbaka još pečenja i odreza dva silna komada. 

— Jeste li oglodali kost? — upita strogo djecu. 

— Ponizno im hvalimo — pojeli smo, — bajagi pokorno, no 
uistinu lukavo i na po porugljivo odvrati stariji momščić. 

— Hm —— a gdo sem ja? Kaj se s menom govori kak s čivu- 
tom vu selu? Kaj nisi čul, da se meni veli njihovo gospodstvo 
ili barem njihova milost! Ti divljak — ti! No nek ti bude za sa- 
da, a sada posle kosti evo ovo, — pa mu dade oba komada mesa, 


106 






da odmah nastavi tonom prodikaonice: — Samo onaj, koji ne 
zazire od malena, ima pravicu na vekše. Tak je vučil i: naš go- 
spodin Spasitelj Jezuš (kod toga je skinuo kapu sa glave i po- 
klonio se — Bog.zna zašto — prema jugu) i on je daval Petru 
trešnu po trešnu da ga navuči ovu istinu.« : j 


(Oba posljednja teksta nisu izabrana zato što bi se na- 
ročito isticala svojim umjetničkim kvalitetama. To je pro- 
sjek.) ii 

Riječ u dijalogu je objektivacija određene osobe, karak- 
tera, ona je njegov izraz, on je u njoj, i ako se takvo lice za- 
ista nalazi u riječi, onda je pisac uspio, bez obzira na veli- 
činu, ljudski raspon samog karaktera. Analizirajući isključi- 
vo tekst dijaloga — metodom koju smo dosad upotrebljavali 
— vršili bismo analizu samog karaktera, a to nije u prvom 


planu naših namjera. Nas ne zanima sam karakter kao ta- 


kav; za nas je važno da li je on kreiran. Zanima nas, dakle, 
karakter kao ostvarenje pisca. Da ne bismo, dakle, upali u 
takvu pogrešku, analizu moramo proširiti istodobno i na au- 
torov tekst komentara dijaloga. 

Zapravo, morali bismo preko autorova teksta-komenta- 
ra ulaziti u samu riječ karaktera. Pri ovom poslu iskrsava 
odmah i ovo pitanje: zašto pisac komentira riječ svoga lica? 
I mora se odgovoriti ovako: ili zato što je riječ karaktera 
nedovoljna, da bi ga u punom svjetlu objektivirala, ili je 
potrebno unijeti nove činjenice, koje neposredna riječ ne 
može izraziti. Za tekst ovog konkretnog komentara značajno 
je to što se opet ističe velik broj pridjeva-atributa kao u o- 
pisnim tekstovima. To je svakako znak da pisac osjeća po- 
trebu jače naglasiti »osjećaj stanja«, a kako je riječ o ka- 
rakteru, ta stanja mogu biti samo njegova — takva karak- 
tera. Uvijek je sumnjivo kada pisac upotrebljava mnoga 
sredstva da bi se izrazio, a osobito kada se radi o karakteru. 
Neposredna riječ samog lica osnovno je sredstvo kojim se 
Mora poslužiti pisac da bi kreirao karakter — osobu. To je 
ne samo osnovno već i najčistije sredstvo. Svaki komentar 
miješa pisca i karakter, što nije nikada dobro. Razumljivo, 
kada je čista riječ osobe moguća. 

Neka se pogleda rečenica komentara prve riječi dija- 
loga. Koliko atributa: oštrim, na po strogim, šaljivim, veli- 
čajno-milostivim ... Svi su ti atributi uobičajeni, stečeni za 
ovu svrhu gotovo mehaničkim asocijativnim vezama, a ne 
kreativnim impulsom, stvaralačkim osjećanjem sta- 
nja, jedino pridjevska simbioza veličajno-milostivim svjet- 
luca izvjesnom karikaturalnom doživljajnom svjetlošću, ko- 
ja i druge atribute preplavljuje. Tek zato i po tom — kako 
se barem meni čini — u komentaru je rečeno više nego u 
samoj neposrednoj riječi karaktera. I u ostalim komentari- 
.ma žive, neposredne riječi, postao je važan pridjev. Isti uz- 
roci, iste posljedice! Ali posljednja riječ u dijalogu nema 
piščeva komentara. Suha interkalacija u samoj riječi, koja 
bi se mogla smatrati komentarom, i nije komentar u pra- 
vom smislu. Riječ bi živjela i bez njega. I to; što nema ko- 
mentara, najočitiji je znak da je u samoj riječi rečeno ono 
što treba reći. Karakter se zaista otkriva u njoj. U njoj 
nema pridjeva-atributa — što je vrlo značajno za osobitost 
karaktera, i što bi moglo sugerirati misao da je sam karakter 
čovjek intelektualac, čovjek koji je sav u odnosima, bezli- 
čan, čovjek koji ne izražava svoja stanja. No poređenje 
se javlja i ono nas odvodi drugim putem. Zapravo, poređe- 
nje kao imenica, i što je vrlo značajno, imenica bez naro- 
čitih atributa... Evo poređenja: »... kak s čivutom u selu«; 
»Tak je vučil naš gospodin Spasitelj Jezuš...« Imenica se i 
inače ističe u ovoj riječi, samo je ona najočitije prisutna kao 
zamjenica: ja, menom, meni, njihovo gospodstvo, njihova mi- 
lost. Ta zamjenica-karakter predstavlja njega, samo lice ko- 
je govori o licu, a i samo lice govori o sebi, i to, što samo li- 
ce ističe sebe uvijek u prvi plan, nije beznačajno. To je, za- 
pravo, ono što je u ovom slučaju autentično. Jasan nam je 
i razlog tome: lice, naime, nije samo ono, osoba, ona je i tra- 
dicija, ona svijesno za sobom nosi i hoće da nosi jednu pro- 
šlost. Pogledajte kako su poređenja upravo u službi toga, 
te sintetično-simboličke prošlosti; ona se kreću u dva su- 
protna smjera, sa suprotnim predznacima, a nose vrlo ve- 
liki socijalni, rasni, religijski značaj — čivut na selu i Jezuš 
Spasitelj... Osoba je dakle objektivirala sebe u velikim raz- 

 mjerima, ona osjeća, ona misli sebe, pa je stoga ona, ime- 
okvoj misli o sebi samome, takvom osjećaju sebe samoga a- 
 4tributi bi bili znak otvorenosti, iskrenosti pučke. Takav osje- 
S ćaj sebe to ne može dozvoliti. Sve je, dakle, u napetom osje- 
ćaju svog višeg, »gospodskog« stanja. Nije moguće znati 
koliko je zasluga realnog života (za ovaj tekst!), a koliko 
autorove kreativne snage što ovakav karakter dolazi u situ- 
.oacije koje se u tekstu nalaze, ali to zapravo i nije važno za 
umjetničku vrijednost ove materije uopće. No život je ta- 
okaviu tekstu, on negira neprestano ovaj karakter, što znači 
oda se takvo stanje neprestano i sve više potencira. Život ga 
čini izuzetnim, zapravo smiješnim, ili tragičnim, odnosno tra- 
.gikomičnim. Pisac je, dakle, uspio stvoriti karakter koji se 
sam pravi smiješnim, sam svojim vlastitim riječima i čini- 
oma, a to je velika zasluga pisca. 

Đalski je doveo Cinteka do apsurda u osjećanju nje- 
gova cintekovskog stanja, objektivacija je i histo- 
rijski prilično tačna. Doveo je čovjeka do onog tragi-komič- 
nog stanja do kojega takva lica dovodi povijest-život.  Po- 
stignuti takvo suglasje znači uspjeh! Tragikomičnost njego- 
ovu čovjek, koji je osjetio bilo vječnosti, doživljuje kao ka- 
Mižrzu — u neizmjernim granicama čovjeka i spoznaja ta- 
okva života sudjeluje u akordu što se naziva čovjek-vječnost. 
,. Riječ »vječnost« ima svoju patetičnu aureo joj ov- 
dje ne bi trebalo dati mjesta, ona je ono što nei Prog Po 
mogao negirati njenu prisutnost u ovom tekstu, ali analiza 
je već pokazala slabosti teksta ovog našeg pisca, te se na 
koncu ipak mora reći: rečenicu Đalskog rijetko vodi duboka 
doživljajna objektivacija, nju najčešće vodi intelektualna 
asocijativnost pod diktatom jednog sentimentalnog odnosa 
prema svijetu što ga objektivira. Ni atributi, ni poređenja 
nemaju gustoću autentičnog doživljaja stanja, stoga 
mu je i imenica često gola, bez pravog osvjetljenja. Ali sa- 
oma, osnovna imenica-karakter ipak je i takvim sredstvima 
Oživjela umjetničkim životom. Sva ta lica »Pod starim kro- 
i Movima« mogla su u ruci drugog i drukčijeg talenta biti ne- 
to sasvim drugo. Svaki talenat, međutim, ima svoje granice! 

ŠIMUNOVIĆ: Prvi pravi novelist, u našim razmjerima, 
mjeren našim mjerama, svakako je Šimunović. U njegovu 
djelu dominantan je doživljaj. — osjećanje stanja — iu cje- 
lini i u detalju. Kod mnogih naših pisaca do njega može se 
govoriti o oazama žive literarne materije, u Šimunovićevu 
djelu nailazi se na oaze literarne materije. Kakvoća i snaga 
tog stvaralačkog života ima svojevrstan karakter i svoj do- 
met, koji nije, dakako, naročito velik, mjeren evropskim ili 

svjetskim mjerilima, ali ono što je bitno, jest — u njegovu dje- 
lu prisutna stvaralačka kakvoća, koja se objektivira kao 
zreo, zatvoren izraz. 

Susrevši se, eto, tako s pravom našom novelističkom ve- 
ličinom, potrebno je pogledati panoramu naših novelističkih 
vrhova do 1914. godine do kada i dopire okvir ove antolo- 
gije. Čini mi se da je toi nužno baš ovim povodom, pa ih evo 
i navodim: Šimunović, Matoš, Begović, Krleža, Kaleb. Istina, 
i danas žive pisci koji su svojim novelističkim djelima dali 
već ozbiljan prilog hrvatskoj novelistici te ulaze u. red naših 
vrhova (Desnica, Simić, Marinković), ali jer najboljim dje- 
lima nisu mogli ući u okvir ovog izbora — vremenski se, 
naime, ne. uključuju u nju — o njihovu djeluwi neću poseb- 
no govoriti. 

Šimunović je zaista prvi naš značajni novelist, o tom pri- 
povjedaču u pravom smislu mnogo se pisalo, ali njegova se 
vrijednost nije još pravo ocijenila u pravom smislu i to je- 
dnostavno zato što se umjetnička riječ često procjenjuje ne- 
pravilno; govoreći jednostavno: mjeri se često po onome što 
u njoj, tobože, nema, a onoga što u njoj ima, i ne vidi se. 
Objašnjavajući i sebi samome, zašto to biva tako, našao sam 
jednu pomoćnu ilustrativnu sliku koja može — čini mi se — 
pomoći pri objašnjavanju uopće takva stanja, pa se usuđu- 

jem iznijeti je ovdje i uz opasnost da ulazim u digresije koje 
neposredno ne služe svrsi. 

Književno djelo satkano je od rnora rečeničkih objekti- 
vacija, i kada te rečenice stvaraju zaista umjetničko djelo, 
pletu — slikovito rečeno — harmoničan oblik. Da bi ilustra- 
cija bila konkretna, oblik taj mogao bi se predočiti kao kug- 
la. Svaka rečenica sudjeluje u pletivu takva oblika, a sve 

skupa i čine pun izraz — svaka ima svoj i i 

je poetsko sidro koje mora biti u plod jaako he ei 
takav poetski smisao mogao sudjelovati u punom ijem cj : 
line, literarno .smisaono sidro svake pojedine rečenice i m 
imati zajedničko sidrište, odnosno fokus djela. I sam a 
S te tačke gledišta može osjetiti i vidj vje E 
doživjeti, dakle, djelo u pravim doživljajnim omuplitjd sa 


Ako djelo nema tog zajednič idriš 

jedničkog sidrišta — ono je amorf 
fragmentarno. Sazrela umjetnička kreacija ueijek se ed 
vom rađa. Da li je taj simbolički oblik — kugla — veći ili 


manji, ove ili one boje, može biti.i važno, ali uvijek s onih gl 
dišta koja nisu u punom smislu umjetnička. Jedna Li-tai- sig 
va forma, ili forma »Božanstvene komedije«, odnosno »Rate i 
mira«, ne. razlikuju se po »obliku«, one se razlikuju samo žen 
opsegu. A jednom slučaju .više, u drugom manje Mir dim 
intelekt, ali je u svakom od njih stvaralačka objektivacija e 
marna, a intelekt u svakom slučaju — bez obzira rim dona 
titativno sudjeluje — podređen je stvaralačkoj mašti i sudje-- 
luje u njoj samo kao kristalizator. . 3 
E ja ron osjetiti, naći umjetničko smisaono žarište, 
a. akvu slučaju mogu se vidjeti i najbolje osjetiti. 
strane umjetničkog djela. Kada kritičar nalazi i osjeća. 
neko svoje, ili bilo kakvo drugo sidrište, a ne ono ithdnahinje 


samom djelu, onda je on nepravedan prema djelu, onda on. 


i ne vidi i ne osjeća djelo, ni njegovo značenje. 
Govorio sam o harmoničnom životu intelekta i stvara-- 


 lačke mašte u umjetničkom djelu, a upravo u toj harmoniji 


i leži »veličina« Šimunovićeva izraza. Intelektualni svijet to-. 
sa pen nije velik, on je upravo tolik da može poetsko-do-' 
jajni svijet Šimunovićev harmonično kristalizirati, te iz-- 


BEE. učiniti 1 k MR 
učiniti jasno-prozirnim, pa kao takav i jest njegov, au- 


Pa šimunovićevski. Upravo zbog tog, ali i takva inte- 

, harmoničnost te jezične materije i nije či 

na, folkloristička — kako č pala 
a tičke se često pomišlja — ona prera- 

“2 tu razinu i već ulazi u sferu civiliziranog, seijede iz- 
za, ma kako to po tematu i ne izgledalo ponekad tako. 


Šimunović je, i onda kada se borio protiv tzv. utjecaja grada. 

i civilizacije, pokazivao smisao za gradski i sitnogradski te- 
mat. (Dvije ceste, Krčma, Dvije starice). Temat, dakle, kod 
njega nije apsolutno uvjetovao izraz; on se udaljio od natu- 
ralno-kolektivnog (u čemu na primjer još živi Njegoš, pa i 
Ljubiša) i postao osoba po svom vlastitom doživljajnom ka- 
rakteru, i postao relativno slobodan od kolektivnih misaono- 
izražajnih oblika. U svakoj njegovoj rečenici osjetit će se to.: 
Jednostavnost i naravnost toka njegovih rečenica uvjetovane 
su upravo tom njemu odmjerenom »količinom« intelekta, ko- 
. ji stvara proziran mir i čistoću stvaralačkog poteza, nepo- 
mućenog nikakvim doživljajnim grčevima. Šimunović se ne 
bi mogao usporediti s Le Nainima, ali ni s Poussinom. Čini 
mi se da bi se između ta dva pola mogla naći sredina koja 
bi dala predmet za poređenje i to samo ako se fakturi doda 
još nešto neposredne poetske kakvoće. , 


Rijetko se kada nailazi, u našoj literarnoj proznoj rije- 
či, na takvu svjetlost kakva se sreta u jednom od najauten- 
tičnijih izraza svoje vrste, u Šimunovićevoj noveli Kukavica. 
Bez naročita uzbuđenja nikada nisam mogao započeti čita- 
nje te novele; prvi njen odlomak, uzor je — za mene — je- 
dne vrste zatvorene poetske prozne objektivacije. 


»Tako je lijepa ova hladovina i težak miris orahova lišća, 
pa umalo što ne zaspah. Ali kada me pitaš, pripovjedit ću ti sve 
o mome čudnom dolasku u ovaj starodrevni manastir. Pogledaj 
most, pod kojim voda šumi, ali je ja ne vidim, da bliješti na sun- 
cu: preko njeg donese me iguman Tanasije na svom krilu, pa 
sve otada služim narodu u slavu božju.« 


Ako se apstraktna praznost jednog crteža može osjeti- 
ti u svakom njegovu potezu (kada se već jednom vidjela 
cjelina), podjednako kao konkretna poetska živost autentič- 
nog likovnog ostvarenja — jednako se tako može osjetiti u 
svakoj od citiranih rečenica prirodna živost ove poetske dik- 
cije koja će nam — kada završi svoj put — otkriti jedan od 
onih prostora blage, svijetle sieste — pitomog zakuika Dal- 

“ng zagore. Uvodi nas u taj svijet jednostavna »ljepota 
adovine«, kroz »težak miris oraha«. Onome, tko je ikada 
' doživio slične prostore, oživjet će ova rečenica — jednako 
svježa, rekao bih, nevina, kao neočekivana dječja riječ, kao 
jn govor obična prolaznika — zaboravljene ali in- 
MT kob jeli vepe Zatim taj san, što se srkrade 
* lljelu — kako je tu sve tjelesno; kak j 
tjelesima! Očekivao bi čovj ć Dje enja 
| jek da će dalje slijediti opis, št 
bi . uvelo u konvencionalnu maniru »opisa«. diedjeste ća 
ga, ruga nam rečenica odmah otkriva da se uopće ne radi 
o u živa je to riječ čovjeka koji pripovijeda, i to otkriće 
ni juje i prvu rečenicu naročitom svjetlošću, a ona — 
zd Pare mkiji še je slika same svakodnevne riječi 
ora, ni težnje za dekoracijom.  Treć čenica 
mrva t : a rečenic 
ziva koji nas uvodi u pejzaž šire i otkriva e 
sla a rade . koji nas pripovjedač upozorava nije 
» »preko njeg donese me iguman T U 
svom krilu«, i šum vode otkri Sna 
“ Zeisi iva se zapravo preko njega... 
pozorava nas na sljepoću pripovj ji 
»služi narodu na slavu božju«! gla pnnikj o 
Jju«! Kako u mraku te slj će ži 
Sve ove stvari! »A ja je ne vidim d iješti vadi ea 
S vari a bliješti na sun 
je sraslo i sliveno tako da eksplikati dtd i 
splikativna analiz Ž 
mo pokvariti. No tko otkrij ko i 
mo je fokus poetskog smisl i 
će jedan jasno-svijetli zatvoreni hn 
ni kozmos u čitavoj j - 
veli, a ne samo u ovom citiranom fragmentu. Ke 
m kojemu stremi objektivacija ovog 
e praćen naročitim atributima; na i i 
22 s : : veki 
pr lep nekako jednostavno prirodni! Težište 2a1 <. a 
a 2 : m ani: Punktaciji koja vodi crtež reče- 
nice. ući ovu jezičnu materiju i imenic joj 
g u un 
' Ki ćemo da je karakter same imenice atributivan pa te 
E. izraz stanja, stvaralac Šimunović bira takva ime- 
ia a mjesta; evo ih: hladovina, miris, lišće, dolazak, voda 
“ud Svaka je od njih izraz nekog osjećajnog sta- 
8 a, one dakle, bivaju sintetičan izraz objekta i njegova pri- 
ž “dade to i jest slika onog predstanja izraza kada intelekt 
a ije bio apsolutno odvojio atribut od imenice, stoga je i 
sama takva imenica pridjevna, poetska. Tekst zato i nije in- 

telektualno dubok, ali je autentično liričan. Upravo zbog to- 
ga ova imenica i ne treba atribute koji bi morali naročito 
osvijetliti — ona je takva da iz sebe isijava doživljajnu svjet- 
lost. Jednostavni atribut usklađuje se s njenom svjetlosti. 
U drugom slučaju, za drugu vrstu talenta takav atribut bio 
bi banalan, ali ovdje se on usklađuje s imeničnom svjetlosti 
tako da se rečenična dikcija pretvara u ono što se zaista mo- 
že nazvati »lijepim našim govorom«. ' 

Kada čitav čovjek stoji pred ovom materijom, osjeća 
granice ove riječi, ali i njenu prirodnu harmoničnost, ljepo- 
tu, zaista ljepotu. Ona u sebi ima nešto plemenito što pod- 
sjeća na onu, našu riječ koja, istina, nije.i naša originalna 
misao, ali je plemenitost te riječi zaista naša: 


Mru kraljevstva, mru gradovi 
I njih plemstvo trava krije 


(Gundulić) 


MATOŠ: Govorilo se kod nas, pa već i zaboravilo, da 
Matoš nije pjesnik; ali se i danas pripovijeda kako on nije 
novelist u pravom smislu. Kao što nije bila istina ono prvo, 
ni ovo drugo nije istina, rekao bih čak u istoj mjeri. 

Matoš je novelist svoje vrste. 

Hrvatski prozni izraz odmah od svojih prvih početaka u 
devetnaestom stoljeću jest zapravo građanski prozni izraz: 
i Jurković, i Šenoa, i Đalski, i Jorgovanić, i Novak, i Tomić, 
i Leskovar — bez obzira, dakako, na njihovu umjetničku 
kreativnu vrijednost — nemaju naročite veze s folkloristič- 
kim izrazom; kada se on i pojavi negdje u njihovu djelu, 
zvuči ponešto izvještačeno: Radi li se o izrazu, moglo bi se 
reći da su: njihovi uzori zapravo u našoj renesansnoj knji- 
ževnosti: više nego u tzv. narodnom. jeziku. Postoji faza Vu- 
kova utjecaja, ali on na samu kreativnu književnost nije u 
Hrvatskoj, djelovao. ni izdaleka tako kao što je djelovao. na 
naše ,lingviste, gramatičare. .Ni jedan, ni drugi Kozarac ne- 
maju naturalan izraz u pravom smislu ove riječi. 


114 






Bg ar 


*% Pad 


y 





Matoš podiže. liniju Jurković, Šenoa, Đalski, Leskovar 
do onoga što bi se moglo nazvati, a i naziva se često, ovetp- 
skom književnom razinom. Svojim načinom i svojim moguć- 
nostima on se zaista dotakao evropskog izražajnog nivoa 
Živeći u Evropi i upoznavši je, on je tu »Evropu« želio i kod 
kuće vidjeti, pa kako je nije bilo, želio ju je stvoriti odgo- 
jiti. Istina, ono što se naziva »Evropom«, vrlo je širok i pro- 
mjenljiv pojam, »Evropa« ni prije, a ponajmanje u njegovo 
vrijeme, nije jedinstvena. Ono što se misli pod tim pojmom, 
jest zajednička mjera svih mnogostranih vidova Evrope za- 
jednička mjera, ili razina, koja znači najveći postignuti za- 
jednički napor u odmicanju od primitivizma. Uloga civiliza- 
cije, nauke, razumne svijesti i samosvijesti golema je na tom 
putu. Matošev mentalitet, ali i odgoj i prilike kojima se su- 
protstavljao, odvedoše ga i dovedoše u onaj sloj evropskog 
kulturnog života koji je manifestirao svoja artistička gle- 


danja na umjetnost. Osjećao je, ali i znao što je lijepo 


Tu svoju opsesiju, svoju koncepciju ljepote forsirao je toliko 
da je u noveli postao hipersvilizator-konstruktivist, pa sto- 
ga u izrazu kadikad izvještačen, naročito kada sa radi o 
kozmopolitskim koncepcijama. To je slučaj kada intelekt 
zaokupljen prividima velikih gradova, ne čeka i ne sačeka 
zreloću doživljaja — osnovnog i jedinog uvjeta stvaralačke 
objektivacije. U ovim minijaturnim portretima nije moguće 
a nije ni moja namjera, iscrpno ispitivati sve vidove Mato- 
PEva izraza. Želeći naglasiti pozitivne strane, morao sam 
istaći negativne, da bi reljef njegova izraza bio jasniji. Kod 
Matoša nije slučaj kao kod Šimunovića. Nema zatvorenosti 
i zreloće izraza u punom smislu! Tragično je, ali meni se 
čini istinito — Matoš, koji traži harmoničnu ljepotu 
sam je razdor; njegov intelekt i doživljaj nisu jedinstveni, 
Često intelekt stvara u sebi za sebe ono što je trebao da do 
nese sam, živi doživljaj. Halucinacije intelekta zavaravaju 
BU njegov autentičan osjećaj za ljepotu! Ne može se ovdje u- 
laziti dublje u razloge toga nesuglasja, ali je istina da on po- 
mae To se može najočitije vidjeti u noveli »Camao«, onoj 
a je sam najviše cijenio. Neću govoriti. o iskonstruirano- 

1 same radnje, jer se metodom ispitivanja rečenice hoću 

služiti do kraja u ovom pokušaju; o iskonstruiranosti i sa- 
mih karaktera; uzet ću, da bih bio dosljedan, upravo iz te 
novele, poneku njegovu rečenicu: 


»A labud iščeznuo na vodi kao bijela avetinja. Drhtav se 
val sanjivog jezera nađimlje kao grudi i miri kao znoj usnule 
.čile djevojke. Oblaci popiše mjesečinu pa se ljuljaju među zvi- 
jezdama kao srebrne zmijurine izmeđ bisernog cvijeća.« 


"Treba, dakako, uvažiti vrijeme i sredinu — ali: sanjivog 
jezera, drhtav val, miri kao znoj... čile djevojke... biser- 
nog cvijeća — nešto je i previše namješteno, traženo, pa 
stoga i djeluje izvještačeno. Neprirodno! To je pravi izraz. 
Ne mogu se takvi atributi nazvati autentičnim izrazom do- 
življajnog stanja. Intelekt se tu poslužio klišejima iz inven- 
tara, usudio bih se reći, ponešto pomodnog. Neka se osvrne 
pažnja na imenice u ovom tekstu, na ona »mjesta« koja 
punktiraju liniju rečenice, i što će se vidjeti? Eto: labud, 
voda, val, jezero, grudi, djevojka, oblaci... Podjednako kao 
kod Šimunovića: imenica treba da bude izraz stanja, ona 
bi trebala već sama po sebi isijavati svjetlost doživljajnog 
stanja, htjela bi biti slika predstanja, kada su imenica i pri- 
djev živjeli u simbiozi!... Ali kakva razlika u ovom slu- 


čaju. Intelekt je vidio što bi trebalo, on ima šire horizonte, | 


on je evropski, on zna, ali za to svoje znanje nema ipak 
puno autentično pokriće u doživljajnom stanju. Atributi ot- 
krivaju kako je izraz tražen! I imenična objektivacija je na- 
đena. Tražeći! Samo manje osjetljivom uhu rečenice mogu 
zvučiti kao autentičan doživljaj. 'To, dakako, ne znači ap- 
solutnu negaciju teksta! »Oblaci popiše mjesečinu...«, pa 
čak i »znoj usnule . djevojke...« imaju čar autentičnosti 
ali... ' 

No to su ipak simptomi. Matoš je virtuoz rečenice kada 
intelekt raspolaže doživljajnim materijalom! 


»Jedna žuta, ljuta, koštunjava šaka brutalno gurne u kuću 


zapanjenu ženu. Iz kuće žamor. Jedno pseto lane tanko kao di- 
jete, čangrizavo kao starkelja, drugo zalaje u pudljivu tenoru, 

se trgnuh iz užasna sna, i dađem pleća preko trnja i živica, čk 

lja i taraba, preko sijena, djeteline i čemerike, preko gotta. i 2 
4 sova. U onoj mi se pomrčini pretvoriše ruke 2. oči. Zorom a a 
u kolibicu nekog bostana i tu usnuh kao zaklan snbehjući jin 
konu, o sjajnom i sunčanom mom balkonu.« ' : Ses 


a g Prividno skicozan potez da bi pojačala na- 
; adnje, ali u iglu zašiljuje ju nj i i 
in : jen poetski smisao. 
. A geg zamaha s tri atributa (žuta ljuta 
ava!) za šaku nevidljiva čovjeka i i 
oštur , prekida se viz 
“i i kao za kratak odmor dolaze zvukovi: Iz kuće Ča dj 
Se i Z ame iz tog žamora jasno i reljefno izvili glasovi 
ju pa a. Čujte kako se jasno razlikuju međusobno: »Jed- 
a Pe Fiennes kis dijete, čangrizavo kao starkelja, dru- 
udljivu tenoru, treće u čandrljivu, o 
: i pu jenoru, t , opasnu basu. 
A gim s... osjećaj svih mišica — trk! Svrnite hi 
itam te rečenice: »... i dadem pleća pr jai 
"* am X eko trn 
> oj : oj preko sijena, djeteline. Sa Istina i tu 
se osje ntele oji zna, ali za sve to, što zna, i 
: voljno pokriće u autentičnom doživljaju: Kako g kan . 
sto, o osjenčeno, jasno i u mjeri. & 
ovdje, kao i u ostalim nj i i 
i. lje, | i u o: jegovim tekstovima, i imeni 
M lagol imaju atributivan karakter, ali taj izraz s tiija 
ra čitana nije poetizirano izvještačen, on je adekvatan iz- 
fronti sate, openištti Matoševa već znamo. Želio 
k iše reći o glagolu. Evo ih nekoliko ć 
“m lane, zalaje, oblije, trgnuh, dadem... ms 
E =" snaga, iako autentična, nije velika, ali svojim pri- 
E. . rkonajašić aa i naročitim vremenskim oblikom zna 
\ u elemenat izražajnog karaktera rečeni i joj : 
Vaju polet i žustrinu, da bi se konačno j ian Do 
K o 1 čno jedan od njih pretvo- 
Tio u čistu sliku radnj oređenje: ra pod u 
< adnje, poređenje: »... dadem pleća preko 
Ovaj je odlomak upravo st 
' I oga dobar što su se - 
stva pra u pravoj mjeri srela i sjedinila. koja 
atoš je pisac u kojemu je naš i čovj ' 
E šo uk gradski čovjek našao: 
Svoju umjetničku riječ, i možda je veći lirik u moi toj 
Poeziji. Njegov novelistički opus ima dva vida: onaj doma-: 

ćeg kraja i onaj kozmopolitski — ako se to tako može reći. 
Da bi ilustrirao tu činjenicu, uzeo 'sam bio iz njegova opusa 
tri novele, no prostor je odlučio da ostane samo jedna. Ispao 
je »Camao« i »Pereci, pereci, friški pereci«. Ali »Balkon« je 
po načinu i izrazu zapravo sinteza njegova  novelističkog 
stila, pa ga ona može predstavljati u raznim vidovima. 
Matoš. je prodor one linije u hrvatskoj literaturi što 
su je započeli prvi hrvatski prozaisti: Jurković, Šenoa, Đal- 
ski, Leskovar..., prodor u živ umjetnički izraz gradskog 
karaktera, Taj specifični izraz hrvatskog grada rastvorit će 
Krleža u svim njegovim mogućim dimenzijama. 


* BEGOVIĆ: Drugu liniju stvaraju pisci što su nepo- 
sredno udisali seosku naturalnu atmosferu, pa se i njihovo 
stvaralaštvo iscrpljuje velikim dijelom kao naturalni —na- 
rodni izraz. Već sam i napomenuo da taj izraz u Hrvatskoj 
nije. nikada čisto naturalan' jer je intelektualistička, Civili- 
zatorska snaga onog prvog strujanja utjecala na njega i 
pozitivno. Ova naturalna strana nema nekih naročitih izvora 
— ako ne ubrojimo Korajca,: Tordinca i Turića u značajne 
takve početke. Ali Šimunović je uspon te linije koja će preko 
Begovića doći do Kaleba. Iako je ona prva linija započela 
pristupajuči — rekao bih — teoretski narodnom jeziku, ima- 
jući u svom načinu izražavanja latinsku i njemačku jezičnu 
strukturu, te stoga djelovala i izvještačeno, a sa stanovišta 
onih“ koji su se izražavali »lijepim narodnim .jezikom« i na- 
karadno, — ipak je njen utjecaj na hrvatski književni jezični 
izraz bio u stanovitom smislu plodan. Ona je pomagala raz- 
voju iz naturalnog izraza na putu k jednoj evropskoj izražaj- 
noj sintaksi. Matoš i Krleža s jedne strane, a Šimunović i Ka- 


leb s druge strane, stvoriše mogućnosti novim talentima da ' 


ne lutaju i da se orijentiraju k stvaralačkoj sintezi kreativnih 
elemenata bilo jedne: bilo druge strane. Ova četiri stvaraoca 
položili su temelje «jezičnom izrazu za hrvatsku književnu 
sferu. Sistematski srediti sve vrijedne kreativne doprinose 
jedne i druge strane (Šimunović-Kaleb i Matoš-Krleža) bila 
bi žahvalna tema, ali bi morala biti posebno i obrađivana. 

* Rekao sam Matoš i Krleža s jedne: strane, a Šimunović 
i Kaleb s druge strane. Dakako, da'i'to treba shvatiti ne 
bukvalno i ne uprošćeno apstraktno. Jer, kao što je sigurno 
da je Matoš već znao što znači »narodni jezik«, da ga je 


“usvojio, oplemenio, isto je tako požnato Krležino svestrano 


zahvatanje u naše narodno, historijsko, pa i dijalektično 
blago jezično; istina je isto tako da je Šimunović osjetio 
gradsku jezičnu sintaksu, kao što je i Kaleb dao svojevrstan 
intelektualni građanski pečat svom jezičnom izrazu (Izvan 
stvari, Stube i ništa više, Paučina). Radi se, dakle, samo o 
osnovnim vidovima. ' : zak A na 
Kada je riječ o Begoviću, bilo bi potrebno reći da je on 
čovjek. koji zapravo sjedinjuje ove dvije linije, i to sjedi- 
njenje najbolje je izraženo u dvije vrlo dobre njegove nove- 
le: »Kvartet« i »Dva bijela hljeba«. | : 
Begovićeva rečenica je opisna, ali — iako opisna — 
ne pati od pripovjedačke širine, glagoljivosti, ona je reali- 
stički izmjerena i odmjerena, plod jedne. svijesti koja zna 


Što hoće i što radi, ali kojoj je nepoznato otkrivanje i otkri- 


će novih dimenzija. Ona, ta svijest, nije pustolovna! Atribut 
je najčešće običan, ali nije nikada prazan, a isto to vrijedi 
za glagolsku radnju. Sve pomalo tvrdo zasnovano .na samoj 
imenici. To znači da su sva dekorativna i sentimentalna 
sredstva, koja bi mogla dati njegovu izrazu karakter eks- 
presionistički, izostala. I karakteri, i radnja, i situacije -— 
Objektivirani su tvrdim, rekao bih, gotovo neumjetničkim 
sredstvima. Ali sve to samo na prvi pogled. Ni karakteri, ni 
situacija, ni radnja ne oživljuju u nama. prvim potezima re- 
čenice: potrebno je dublje ući u materiju, ili čak uopće za- 
vršiti čitanje fragmenata, da bi se objektivirani život otkrio. 


'A to je često znak predominantne uloge intelekta u stvara- 


ličkom. poslu, odnosno zanata:i tehnike. Ali i tu treba biti 
oprezan! Svježina novog atributa, čistoća i. adekvatnost: po- 
ređenja, naročito stvorene: veze glagolske, oživljuju onu ori- 
Sinalnost objektivacije koja se može izraziti samo kao ne- 
Minos t rečenice, odnošno: smisaone objektivacije. Takva se 
fečenica često neposredno otkriva, ona je otvoreno u- 

mjetnička. Ali postoje i zatvorene rečenice, gdje nema 
neposredno novog atributa, uočljiva poređenja... U takvim 
rečenicama sve je, naprotiv, obično, i samo osjetljivo uho i 
oko otkrit će muzikalnu svjetlost »društva riječi«. Begović 
je umjetnik u kojega pravi umjetnički domet treba tražiti 
u zatvorenoj rečenici. 


»Čelo je bio davni kućni prijatelj, profesor na muzičkoj aka- 
demiji, najstariji među njima, nekako oko pedeset. Neoženjen, 
pa zato u časovima uzbuđenja mekan i sentimentalan, a inače 
razgovorljiv, izrazujući se obično u nedovršenim rečenicama. Ni- 
kad točke iza njegovih riječi, nego samo točkice... A među rije- 
čima se nametljivo isticala obilna karies slabo njegovanih zubi. 
Kroz punktalne leće masivnih naočala gledale su beznačajne, 
miopične oči; pogotovo je ubijalo razum u njima nekakvo mli- 
ječno-maglenasto porubljenje irisa. Za vrijeme sviranja stajale 
su nepomične i zatvorene njegove usne, a samo se otkad dokad 
natezale kao ono, kad netko usnama prati makaze pri rezanju. Me- 
đutim je njegova ruka skakala ili puzla po žicama, runjava počev 
od zglobova, mesnata, s nabreklim žilama. On je poznavao Violu, 
dok je još bila mlado djevojče s krupnom pletenicom i nosio je 
u sebi, tajno, neko nepokolebljivo uvjerenje, da on ima na nju 
posebna prava, ali ih nikada nije afirmirao. Samo katkad, kad 
je opazio, da se tkogod drugi tare bilo riječima ili pogledima o 
nju, onda je bio ljubomoran. To jest: ne zapravo ljubomoran u 
običnom smislu te riječi, nego bi se uzvrpoljio kao netko, kome 
se žuri, postajao presiran, hirovit, i pucketao palcem o srednji 
prst, lijeve ruke. Viola je instiktivno znala, što to znači, iako nije 
toga sebi nikad priznavala i objašnjavala.« 


Evo, dakle, konkretnog primjera: ako se u ovom tekstu 
pogledaju pridjevi i glagoli — odmah će se vidjeti kako se 
oni ne ističu, pa ni spontanost njihova nije u pravom smi- 
slu uvjerljiva, ona vrsta spontanosti koja se može nazvati 
uobičajenom, svakidašnjom. Ne stvaraju ih neka izuzetna 
doživljajna stanja. Ali ako pratite radnju, opis karaktera, 
osjetit ćete odmah da je imenica ono što nosi poetičnost reče- 
nice, no ta poetičnost nikada ne može imati onaj karakter što 

ga ima rečenica kojoj poetičnost izvire pretežno iz atributa, . 
glagolsko atributivne veze i poređenja. Ovo je imenička poe- 


E. tičnost, a kako je osnova ove imeničke objektivacije karak- 
= ter, jasno je da se radi o poetičnosti samog karaktera kao 


takvog; ili: same radnje kao takve i situacije kao takve. No 
ovdje nije slučaj koji sam izložio na primjeru Đalskog, jer: 
se sam karakter ne izjašnjava u neposrednoj riječi. Autor: 
pristupa karakteru ponajviše psihološki deskriptivno, s vanj- 
ske strane. »Mjesta« njegovih zapažanja — imenice — ka- 
rakteristične su za psihološko razumijevanje, za karakteri- 
zaciju karaktera. Begovićeva imenica je često i gola, ali je: 
nošena onim osjećajnim stanjem koje nikada nije »poetič- 
no«, autentičan je to izraz onih stanja koja ljudi bude jedan 
u drugome, a bilo bi im najbolje dati ime mučnina. Eto, u 
ovom slučaju: »karies«, »zubi«. Kakve atribute imaju “ta 
»mjesta«? Karies je obilna, a zubi slabo njegovani. Prvi je 
atribut savršen i autentičan, a drugi uobičajen, ali i jedan 
i drugi dovoljno uvećavaju karakterističnu osobinu lika, ko- 
ja mučno djeluje i vrlo dobro se pamti. Ili daljnju vanjsku 
psihološku karakterizaciju: »Kroz punktalne leće...« Bilo bi 
i previše upuštati se u daljnju analizu kad nam već i ova 
dovoljno ukazuje na osobito svojstvo Begovićeve karakteri- 
zacije lica. 

Još nešto: rekao bih da je za Begovića značajna poetič-. 
nost same arhitekture, strukture djela. Može se to svojstvo 
označivati kao zanatska i tehnička osobina, ali ono u Bego- 
Vićevu slučaju prelazi okvire samog zanatskog kvaliteta. Za- 
«to je Begović dobar u svemu onome što znači harmoničnost 
cjeline djela. Splet njegovih rečenica ima zaista zajedničko 
sidrište. Osnovno značenje imenice u njegovu djelu daje mu 
gjestan karakter muškosti, pa i karakter ozbiljna zanat- 

Je... 

Nije — što se imenice tiče — na primjer, nezanimljivo 
Pogledati ovo Begovićevo poređenje: »Za vrijeme sviranja 
stajale su nepomične i-zatvorene njegove usne, a samo se ot- 
kad dokad natezale kao ono, kad netko usnama prati maka- 
ze Pri rezanju.« Usne se poređuju opet s usnama, samo u 
drugoj situaciji... I to opisno; a takva figura i nije uopće 

poređenje. Ova vrsta literature biva mriogo lakše razumlji- 
va, ali njenu jednostavnu imeničku dikciju često potcjenjuju 
ljudi koji imaju ukusa, a još češće oni kojima se čini da ga 
imaju. ' 
Ovakva jedna ličnost i dobra je kao mjesto interferen- 
cije, sjedinjenja, ona stvara ono što se zove dobar, vrijedan 
prosjek u jednoj literaturi, na koji se — kao na prosjek, ali 
ne i na prosječnost — mogu orijentirati vrijednosti i veće i 
manje, da bi ostale u granicama razumljivog! ' 


KRLEŽA: Najširi razvoj onoga što se naziva hrvat- 
skim gradskim književnim izrazom ostvario je i ostvaruje Mi- 
roslav Krleža. M 

Poslije »analiza« koje sam već pokušao izvesti na tekstu 
nekih naših prozaista u ovom napisu, čini mi se da bih slu- 
čaj M. Krleže najbolje izložio ako bih otpočeo odmah s pri- 
mjerima. Ova izuzetna pojava u našoj literaturi govorit će 
najbolje sama o sebi. Dakako, budemo li znali čitati. Ako to 
ne budemo umjeli, nećemo govoriti mi o njoj, već će ona i 
naša analiza govoriti o nama; nećemo mi mjeriti nju, već 
one nas. ša : ' ' 

Ni ovdje nisam uzimao samo tekst koji sam birao. za 
ovu antologiju, uzimao sam fragmente iz raznih autorovih 
djela; no ipak, nemam iluzija, te ne mislim da sam čak i u- 
glavnom iscrpao svu bujnu raznolikost ove literarne lično- 
sti. Moja metoda uvjetovala je i izbor citiranih tekstova. 
Pa i s tog razloga, ovako stilizirana slika citata proizašla je 
uska. Ta »slika« ni izdaleka, dakle, ne omogućuje sagleda- 
vanje svestranosti Krležine, ličnosti. Žž bid 

Zato treba uvijek imati na umu da ova analiza (kao i 
sve ostale) ima svrhu da potkrijepi teze iznesene u drugom, 
teoretskom dijelu ovog napisa. Kaka 191 

Evo prva dva citata: 


n 


»Što je zapravo Blitva? Blitva je, eto, siva snježna mećava | 


u gustoj sjevernoj magli, beskrajna ravnica na .obali hladnog 
uznemirenog mora, što ima boju prljave, u tintu namočene kr- 

pe, kada su jutra žuta, bolesna, a mračno, opasno, antipatično 
blitvinsko more urla u polutmini kao glas orgulja u praznoj, spa- 
ljenoj crkvi... Sve je u Blitvi blatno i smrznuto; sve je u Blitvi 
samo trag kopita na praznoj blitvinskoj:'cesti, kad mećava zvi- 
ždi, a smrznuti bakalari tuckaju o zaključana dućanska vrata. 
Nigdje nema čovjeka u Blitvi! Tko je u Blitvi čovjek? Gdje su 
Blitvini? Gdje su uopće ljudi u ovoj zemlji?  Zviždi vjetar oko 
cimera i brijačkih zdjela na dnu ulice. a iza plota čuje se plač 
ženski... ž : 

.... da Ivan Križovec odlazi, da se udaljuje od nje švaki dan 
sve više, matematski pouzdano, stvarno, istinito, nepovratno, po- 
lagano, kao lađa kad se udaljuje od lučkog keja, ah, to gledanje 
udaljivanja, ta slika, u kojoj je samo jasno, jedino to, da se dva 
sirnbola, dva srca, dva mozga, dva čovjeka udaljuju jedan od 
drugoga, ta slikovita konstanta razmicanja, to je bilo jedino što 
je gospođa Laura gledala i što je mogla da slikovito shvati i što 
je u njoj brujalo kao neprekidni lajtmotiv njene patnje. Sve još 
traje, a on se ipak od nje udaljuje.« ' 


Oba teksta raznih su vrsta Krležina literarnog izraza. Prvi 
iz »Banketa u Blitvi« — romana s otvorenom i jasnom ten- 
dencijom socijalno-političkog karaktera, a drugi fragment iz 
glembajevskog kompleksa, no u sebi zatvoren tako da sam ga 
kao novelu, naročita psihološkog karaktera, bio odabrao za ovu 
Antologiju. Taj tekst nije neposredno socijalno-politički us- 
mjeren. Ne govorim bez razloga o usmjerenosti, odnosno »neu- 
smjerenosti« jednog i drugog teksta. a. 

Promatrajući kakvoću ovog izraza kroz: imenicu, pri- 
djev, glagol, poređenje, odmah će se opaziti kako je .pore- 
đenje najistaknutiji oblik u kojemu se objavljuje najviši 
stupanj »osjećaja stanja« objektiviranog u ovom tekstu. Ali 
da bismo mogli otpočeti s analizom, potrebno je naći »mje- 
sto« — imenicu — gdje se stvaralačka objektivacija usidrila 
i kojoj poređenje služi da bi je što bolje i svestranije osvi- 
jetlilo, da bi je dovelo u dodir s onim stanjem što: smo ga 
nazvali vječnošću. To je mjesto u tekstu: Blitva. Riječ-ime- 
simbol. Ovdje nije potrebno objašnjavati simboličko znače- 
nje sadržaja te riječi. Ši: 

Evo poređenja koje ju objašnjuje: »Blitva je, eto, siva 
snježna mećava u gustoj...« itd., itd. Treba pažljivo gledati 
i sagledati ovaj niz slika što se nižu bez predaha uvijek no- 
vom snagom, novom novošću, i ma koliko se čitalac opirao 
. njihovoj sugestivnosti, one će ga ponijeti. Nešto kasnije či- 
talac će opaziti kako to poređenje i ne služi više kao pore- 
đenje: Blitva nije, eto, kao siva snježna mećava... kao bes- 
krajna blatna ravnica... itd. Ne, poređenje je progutalo ono 
čemu ono služi, poređenje je postalo samo ono »mjesto« što ga 
je biće, objektivirajući se, htjelo objasniti: Blitva je sama 
ta siva snježna mećava... sama ta beskrajna blatna ravni- 
ca... Ili: Siva, snježna mećava je Blitva, kao Blitva; bes- 
krajna blatna ravnica je Blitva, kao Blitvai... 

U drugom slučaju »mjesto« objektivacije jest »odlazak« 
(glagolska imenica!) Ivana Križovca od Laure Lenbach, a 
poređenje: »... kao lađa kada se udaljuje od lučkog keja, 
ah, to gledanje udaljivanja, ta slika, u kojoj je jasno samo 
to... itd., itd.« jest forma koja dolazi poslije niza atributa 
»matematski pouzdano, stvarno, istinito, nepovratno, pola- 
gano«, dakle: kao dopuna, kao udovoljenje jednoj nezatom- 
ljivoj hlepnji za retuširanjem, objašnjenjem, za osvajanjem 
nečega što se piscu još uvijek čini neosvojeno; poređenje je 
to, koje niže slike, udaljujući se toliko, da počinje gotovo ži- 
vjeti samostalno za sebe: »... ah, to gledanje udaljivanja, 
ta slika...«, — da bi se zatim i konačno opet vratilo »mje- 
stu« polaska, tamo otkuda je poređenje i počelo. 

I u jednom i u drugom tekstu treba pogledati količinu 
'atributa, atributa van poređenja i u samom poređenju. To- 
liko je to očigledno da ih ni navoditi neću, a naše dosa- 
dašnje analize objasnile su nam njihovo značenje, tako da 
bi svako ponavljanje moglo samo zamoriti. Treba zatim vi- 
djeti glagol koji se u moru atributa i slikovitosti gubi, ali 
svejedno u sebi nosi očigledno atributivno-pridjevsko zna- 
čenje. Pa konačno i imenica — kao glavno »mjesto« — iu 


1 Bilo bi naročito zanimljivo obuhvatiti analizom i daljnji tekst koji 
počinje rečenicom: »Nigdje nema čovjeka u Blitvi.« Ali to bi nas odvelo 
dalje nego smijemo ići. Kao što ne možemo ulaziti ni u analizu Krležinih 
karaktera i tipova. To bi bila zasebna tema koja bi spadala u ovaj okvir. 
No ilustracije naših teza ne možemo uzimati iz samo jednog pisca. ib 

poređenju, odnosno kao niz sporednih mjesta što svojim 
punktacijama obilježuju i karakter, i radnju, i dimenzije si- 
tuacije. Evo ih: orgulje, mećava, crkva, ravnica, srce, mo- 
zak itd., itd. — zar i one nisu pridjevskog, eminentno pri- 
djevskog karaktera? Sve je, dakle, u službi neobično inten- 
zivnog »osjećanja stanja«. Toliki atributi, takva poređenja, 
takvi glagoli i takve imenice, sve je to znak jedne osobite 
snage životnih izvora. Upravo u toj množini kvalitativnih 
shemata, kojima se objektivira ovaj, u našim relacijama 
neobičan izvor svijeta (a svako je biće jedan izvor!) i očituje 
se širina njegova »grla«, biološkog »ušća«, kroz koje mate- 
rija i kozmos progovara tako da ponekad odsijeva crnina 
svemira u kojemu živimo, i na samim ljudskim kreacijama 
ovog stvaraoca. 


Ali pored svega toga, ili baš zato što je sve to tako, zar 
osnovno »mjesto«, imenica, nije izgubila na svom značenju, 
zar nije njen shemat, oblik — kao mjesto interferencije 
objektivnog i subjektivnog svijeta, kao »mjesto« preko ko- 
jeg zakoni svijeta najautentičnije ulaze u biće da bi organi- 
zirali i razum i intelekt — izgubio moć utjecaja, i nije li 
osjećanje stanja preplavilo svojim snagama sidrište u ko- 
jemu smo usidreni, ili bi trebali biti usidreni. Vihor, koji 
bije iz tog izvora, vrlo često istrgne sidrište i kao vijavica 
ponese ga svojim putovima. Imenica se podređuje čistim 
izrazima stanja, pa i sama objektivna zakonitost ostalog svi- 
jeta u službi je »pravilnosti« samog bića. Fanfara otvorenih 
akorada zaglušuje svijet... I stvaraju se vizije, čisto vizio- 
narstvo: »realni« svijet... 


»Otvorila su se tajanstvena, tapetirana vrata ordinacije, po- 
javio se na njima čovjek u bijelom burnusu, čovjek kratkovidan, 
magičan (glavno lice ovog začaranog kazališta, osvijetljeno ja- 
kim bijelim snopom svjetlosti), gospodin doktor lično pojavio se 
na vratima i hladnim, jedva primjetljivim vlažnim dodirom svo- 
ga dlana na mojim obrazima on me je zapravo prenio nekamo 
daleko, na drugu obalu, s onu stranu tapetiranih vrata, u svoju 
sobu, sa svim mojim živčanim zapletajima, s mojim bolesnim zu- 
bima i crijevima, s mojim mutnim predživotom, sa svim tim bo- 
lesnim haosom u meni (što za gospodina doktora predstavlja sa- 
mo podatke za dijagnozu), on je preplivao zapravo sa mnom iz 

čekaonice u ordinaciju, i ja sam se ponovno našao tu pred njim, 
a da zapravo pojma nemam kako sam ustao i kako smo se ru- 
kovali, samo se sjećam, da sam doista bio lagan kao da plivam 
ida sam sada tu pred njim, u njegovim rukama kao tijelo, kao 
predmet dijagnoze, kao objekt u tuđim rukama.« 


Čini mi se stoga da nije nerazumljivo što je jedna od 
najboljih novela »Cvrčak pod vodopadom« upravo vizionar- 
ska, magična, Ta i takva snaga morala je naći lice koje nije: 
»normalno«, stvoriti osobu koja je izgubila vezu s objekti- 
ma svojih potreba, sa smisaonim ciljevima, te se izdvojila 
iz onog medija što čini praktične, »normalne« ljude društva. 
"Takav se izvor objektivirao kroz lice koje ne razlikuje san 
od jave, vizije od realnog života, koje živi kao izvor vizija, 
bivajući i samo vizija i vizionarstvo. Zar se takav izvor mo- 
gao ostvariti, objektivirati, mogao zadovoljiti mogućnosti- 
ma našeg realnog svijeta? I tek u tim vizijama spasit će se 
imenična uloga objekta, ali ne više kao sidrište u stvarnom, 


realnom objektivnom svijetu, već kao fantazijska transpozi- > 


cija jednaka i podjednako ovisna od subjektivnog »raspolo- 
ženja« kao i atributacije i poređenja i glagolske funkcije: 
sve će se ujednačiti u slobodnom muzikalnom toku i postati, 
sama vizuelna muzika, ako se to tako može reći. Čista poezi- 
ja — kada je vizija autentična. . ' : 
Kuda god se krećemo ovim tekstom, nalazimo se van 
realnosti, negdje u '»poređenju« koje je postalo život-vizija. 
Svaka je umjetnička kreacija »vizija«, ali jedna nas prenosi 
u onaj konvencionalni život, u onaj kao da smo u životu, no 
ovo vizionarstvo razbija upravo to kao da smo u životu. 


Treba dodati u onom konvencionalnom životu. A zapravo > 


nam ovo vizionarstvo otkriva vrata možda najrealnijeg Žži- 
vota. Tu se otvara jedno od najvažnijih pitanja koja u. sebi 
nosi umjetnost kao živa komponenta praktičnog života. No 
mi smo ograničeni: ciljem ovog eseja. Ta se magična transpo- 
zicija može i kao literarna materija analizirati samo pod 
pretpostavkom da je. ona sama »samo poređenje«. 

To je pozitivan vid ovog vizionarstva. Po samom inten- 
zitetu osjećajnog stanja, po širini tog »grla«, Krležino stva- 

/ ralaštvo izuzetne je prirode — kako ja mislim — i ne samo 
u našim okvirima. Ali ovaj karakter stvaralačke ličnosti ima 
i svoju negativnu stranu: bh. m : 

Upozorio sam već na nerazmjer što nastaje uslijed jako 
naglašenog osjećanja stanja i imeničkog »mjesta« koji uvje- 
tuje spoznajni objektivitet, a s njim i jače i svrsishodnije 
sudjelovanje intelekta. Kad je ovaj nerazmjer nošen čistim 
osjećajem .stanja, onda se objektivacija razvija u vizionar- 
stvo, u visoki domet umjetničkog izraza, čistu poeziju, ali 
kada autentičnost takva osjećajnog stanja popusti, ili zataji, 

a otvoreno široko »ušće«, naviknuto udovoljavati jakim bio- 
loškim snagama, traži hranu, onda se dešava ono što se 
u stvaralaštvu često događa: umjesto autentičnog »materi- 
jala« dolazi kao hrana asocijativni materijal vezan često više 
ili manje, pa čak i samo automatskim, neživim vezama. I 
što je mehanizam pamćenja jače razvijen, to se ta mehanič- 
nost asocijacija više ističe. Jasno je da između jedne i dru- 
ge krajnosti postoji mnoštvo nijansa i da se u Krležinu 
tekstu nikada ne javljaju čisto mehaničke veze. Već u prva 
dva primjera, koje sam ovdje naveo, može se vidjeti. kako 
u prvom slučaju dugi niz slika teče nesuzdrživom autentičnom 


' silinom, nigdje mrtvog mjesta, sama čista, živa objektiva- 


cija, ali u drugom slučaju osjeća se mehaničnost nekih veza 
ito baš u tolikom broju atributa koji ne udovoljavaju ni 
samoj izražajnoj potrebi autora u tolikoj mjeri da se on, 
autor, mora poslužiti poređenjem, i u poređenju autentičnost 
zaista opet oživljuje: »... polako, kao lađa... .« 

Tok autentičnih objektivacija stvara 'i svoj specifičan 
fitam! I možda nijedan indikator nije bolji za upoznavanje 
kada autentično stvaralaštvo počinje, a kada gubi vezu sa 
svojim izvorom, od tog ritma. Čim se on poremeti, znak je 
da se u materiji zbivaju promjene ulaskom novih elemenata 
nesvojstvenih čistom izrazu. Evo i za to primjera: 


»Odbija ura na katedrali. Četiri svjetlija zvuka i jedanaest: 
mračnih, crnih gongova. Bije bat sa zvonika crkve mrtvog ma- 
đarskog kralja, plove zvuci nad gradom, u srebrnom, zvonkom 
krugu, odjek tajanstvene melodije pline po polumračnoj sobi, 

protječe vrijeme, zvone satovi na crkvama, noć je, jedanaest je 
sati minulo, a vrijeme teče i teče, ne zaustavljajući se ni trena. 
I to je najčudnije kod tog vremena.« 


Čisti jezični zvuk; nema i ne može se razlikovati misao 
od slike, slika od zvuka i misli: sve je jasan ton jedne naro- 
čite objektivacije u kojoj se očituje zaista vječnost. Sam 
čisti zvuk čitavim prostorom bića ljudskog! Kad sam poče- 
tak ovog poglavlja objašnavao sebi, uvijek mi se nametala 
misao o orkestru: i slušao sam tada svijetlu dikciju čela. Ka- 
kav jednostavan početak koji odmah ulazi u srž melodije 
izraza. Druga rečenica, objašnjujući, i sama prerašćuje što 
treba da objasni: postaje svjetlo, put, koji se pojavio i u 
dubokom mraku gonga nestao. Sad će se javiti novi zvukovi 
iz dubine... Ne: impuls se nanovo rađa, i riječ je opet o 
istoj stvari: »Bije bat sa zvonika mrtvog mađarskog kra- 
lja...« Ja ne znam gdje sam našao ritmičnost poetskog izra- 
za tako adekvatnog materiji koja ga rađa, kao ovdje. A ipak, 
kao i u orkestru što je izvanredno započeo, pa se neočeki- 
vano nešto neznano desilo... Čujemo melodiju, jasna nam 
je harmonizacija, no nešto se izgubilo, ili je nešto novo ušlo 
u doživljajni prostor, te se izraz muzički poljuljao: to se di- 
rigentu nešto desilo... 

Pročitajte treću rečenicu ovog citiranog teksta i osjetit 
ćete kako je sve živo, dobro, do ovog poteza: ».... protječe 
vrijeme, zvone satovi na crkvama...« Sve, što se dalje zbi- 
va, zapravo je ponešto zbunjeno traženje u sebi i oko sebe 
onog visokog, jedinog pravog tona što je do čas prije bio u 
nama i vladao nama. Izgubio se ritam, poljuljala se atmo- 
sfera. Kako je do onog »protječe vrijeme« sve konkretno 
izražajno, doživljeno, a kako sada počinje doživljaj bivati 
uopćavan, negdje u drugoj transpoziciji: eto, više nije ura, 
jedna, ona živa ura koja nas neposredno dira, sad već »zvo- 
ne satovi na crkvama«... Otkuda to uopćavanje? Nije li to 
počelo intelektualizirano pamćenje davati materijal? Ali 
intelekt u ovom slučaju nije preuzeo ulogu korektora, orga- 
nizatora, on naprotiv prepušta vodstvo i nadalje »autentično- 
sti« same snage temperamenta.. Ali izvor nema, a i ne može 
uvijek ni imati, autentičnog materijala! Eto, zato ritam tu 

i počinje bivati nesiguran: vrludati. I tu je ono što mi se 
: čini neobično važnim za ovaj stvaralački karakter. 
Nikada autentični izvori nisu neiscrpni; kad bi se jedna 
takva narav javila, bila bi to vertikala koja bi nestala iz 
ljudskih okvira. Rodio bi se neki naročiti kvalitet bića koji 
bi sam rađao, stvarao novi svijet. Intelekt (dakako ovo je 
kompleksna riječ) nastao je kao organizator života, i meni 
se čini da je njegova uloga na pravom mjestu kada orga- 


-onizira i pomaže stilizaciju živih, autentičnih integracija. A 


ja imam osjećaj da je uloga intelekta, što, govoreći uopćeno, 
zapravo znači, kritičkog odnosa prema svom vlastitom tek- 
stu, nedovoljna u stvaralaštvu M. Krleže. Zato je taj tekst 
često otvoren, što nije uvijek dobro. Njemu nedostaje 
konzekventna intelektualna glazura, koja bi zasjenila izraz 
i dala mu mirnu jasnost, što produbljuje tekst. Ono, što na- 
zivam otvorenošću, odnosno zatvorenošću teksta, važna je 
osobina izraza. Kada je tekst podređen neposredno »osjeća- 
nju stanja«, on je nesumnjivo poetski izraz (govorim, uosta- 
lom, samo o takvim slučajevima), ali pretežno gol, čisti izraz 
stanja. No kako sadržaj života stvara i druga, objektivna 
stanja ostalog svijeta, prirodno je da ljudi moraju tražiti 
ou poetskom izrazu i ostala, informativnija iskustva 
bića s ostalim svijetom, a to može nastati samo ako je u nepo- 
srednoj objektivaciji »osjećanja stanja« sudjelovalo i isku- 


stvo intelekta, za koje mi kažemo da u biće ulazi preko 


objekta-imenice. Ovakvo sudjelovanje iskustva intelekta u 
objektivaciji stvara izraz zatvorenim. Intelektualna iskustva 
produbljuju izraz, sređuju njegovu autentičnost. Zatvoren 
izraz je stoga plod kontemplacije. Život izraza u intelektu i 
intelekta u izrazu može biti organski povezan, a biva i tako 
da je jedna strana u sukobu s drugom na razne načine, tako: 
da i izraz, odnosno uopće životna objektivaciona praksa, po- 
Staje nejedinstvena. U velikom i mnogostranom  Krležinu 
djelu ovaj nerazmjer je očit na razne načine, u raznim obli- 
Cima i u raznim nijansama. I čini mi se da se najsretnija 
Prozna harmonija njegova stvaralaštva objavljuje u teksto- 
Vima koji »rješavaju« dramatične situacije. Kao primjer 

mogao bih citirati još jednom onaj odlomak »Filipa Latino- 
vicza« što sam ga već jednom naveo u eseju o Bihaljijevu 
romanu »Doviđenja u oktobru«: ' 


.»Netko je uto na vratima pokucao vrlo diskretno. Držeći 
svoju ruku već od prije na kvaki, Filip je otvorio vrata. Bila je 
Boba. Nastala je neugodna, neodlučna stanka, i vrata su se za 
njom tiho zatvorila. S njenog kišobrana čulo se kako kaplje voda: 
vani je počelo lijevati. Dodirnuvši nemirnim pogledom ove dvije 
sjene pod niskim stropom, ona nije znala što da kaže. To je po- 
trajalo dosta dugo, a pod strmim stepenicama otvorila su se vra- 
ta u prizemlju ...«< ; ' i 

— Te vrlo jednostavne rečenice unose čistim redom slika 
elemente situacije tako nenametljivo, ali do te mjere konkretno 
i uvjerljivo da je nemoguće zamisliti osjetljivo biće kojemu se 
vizija te situacije ne bi živo, upravo životno upalila u svijesti 
tako kao da je doista proživljuje. Od samog »diskretnog kucanja 
na vratima«, preko gotovo ništavne činjenice da je »svoju ruku 
već od prije držao na kvaki«, »neugodne stanke«, »vrata koja se 
sama zatvaraju«; kišobrana iz kojeg kaplje voda i kroz kapi koje 
odjednom .čujemo pljusak u dvorištu, do onih vrata koja se u 
prizemlju otvaraju, sve je to konkretno kreirano, tako da svaka 
rečenica djeluje suvereno, kao potez pera Rembrandtova. Čudiš 
se, koliko jednostavnosti, nikakva sredstva, a život je tu. Ito 
nije ilustracija, to je doista kreacija kojoj tema (ma i u takvu 
detalju) ne izmiče, ona je sva u kreaciji, u kreiranome. — 


Ovoj.analizi ja ne bih imao što dodati; jedino što mi se 
čini potrebnim naglasiti jest: baš u ovakvu tekstu intelekt 
živi u harmoniji s doživljajnim materijalom, imenična »mje- 
sta«, karakteri, kojima se stvaralac ukotvljuje u objektivan 


svijet, žive jasno u rečenici i to podjednako kao i svi ostali. 


elementi. Nigdje ne susrećemo .velike nizove atributa, ni sli- 
kovito poređenje ne guta ono čemu bi trebalo služiti. Sastav 
materije je ujednačen, čist: izvorni materijal iskristalizirao 
se djelovanjem intelekta. To je sve vizija, ali jasna vizija 
života, tak va života. Meni se čini da se od ovako lijevane 
materije može izgraditi i novela, a i roman. Takva harmo- 
nija očituje se i u većem broju situacija novele »Cvrčak pod 
vodopadom«. No ipak: jedinstvena linija, jedinstvena mjera 
nije konzekventno provedena ni u ovoj noveli. U njoj ima 
čistih, autentičnih mjesta, koja upravo zastrašuju svojom 
autentičnošću: 

»S jednim od njih razgovarao sam n jesečini ć | 
a » nim njih a mjesečini, noć i 
je divna ljetna mjesečina, a on je jeo trešnje i. govorio ia S 
bezgrešnom začeću blažene djevice kao o vjerskoj tajni koja je - 
njemu ostala jasnom do posljednjeg momenta i u koju nije po- 
B njao nikada, ni jednog jedinog trenutka. Njegove riječi ne 
bi vam mogao citirati doslovno, ali se sjećam nekih detalja! 
mesni, lijevi sjekutić bio mu je posivio tako kao da je od olova, 
i a a mu je taj zub bio siv ida se mu ruke bile hladnoznojave 
i da ju trešnje koje dje jeo bile zamotane u. novinskom papiru 
(još v. ažnom od ljetne, lipanjske, noćne rose), to je od prilike ono 

glavno, što mi je ostalo u pameti.« kak nij 

4 : ' X» 

Ali je isto tako jasan pad is je linije, « O pr 
pod srednje linije, osobi ri 
koncu novele. Mint ru Bk 
E. ps nigdje nisam našao jednog većeg, kompaktnijeg 
id ežina djela u kojemu ne bi temperamentna vitalna snaga 
— kada joj ponestaje autentičnog izvora objektivacije — po- 
remetila živost onoga što je kreirala, te se stoga u biću, a 


i izrazu ne osjeća kritičnost, nema prisutnosti konzekventne 


mjere. Mnogi, su apologeti principa bez mjere, no i taj 
princip treba uzimati konkretno, a ne spstraktno. .. 

Jer, Krležin karakter nije isključivo ni ski, 8 
lotreamonovski, Krleža hoće dna .Šaitija ue nd 
velama, i.u romanima, i-u dramama, on želi zatvoreno djelo, 
djelo u kojemu se ne samo gradi organizirana. vizija već koje 
bi organizirano i djelovalo. Ta tendencija je jasno vidljiva 
upravo na tom njegovu djelu. Tako cjelovito djelo nije se 
moglo u potpunosti ostvariti, a da'se nije više poštovala: ime- 
nica, imenica kao »mjesto« preko kojega objektivna: zako- 
nitost svemirska i društvena utječe (zapravo je stvara) na 
intelektualnu zakonitost čovjeka tako da organizira i smi- 
saono usmjeruje uopće njegov životni aktivitet, pa i,sam izraz 
I meni se čini da se samo kristalizacionom ulogom isitelak= 
tualiziranih iskustava može stvoriti materija za takva djela 
Zbog tog i takyog nedovoljnog poštovanja istakao se s godne 


S Ž s 2 , . ORE S 4 
trane visoki otvoreni prozni poetski izraz, a s druge stra- 


e nedovoljno konkretizirani asocijativni elementi. podrža- 
,. od temperamentne snage, narušavali su taj živi izvor 
. . . + : £ 

Pa i samo djelo kao cjelinu. Ali ovdje je potrebno. zapitati 


.9* 


1831 


se: ne postoji li, možda, jedna viša smisaona integracija koja 
bi i ove elemente, što nam se sada čine negativnim, pretvo- 
rila u pozitivne? Možda! Vrijeme će biti najbolji sadac. 


No nerazmjer, o kojemu smo dosad govorili, uvjetovao 
je, čini mi se, i još jednu važnu crtu ovog karaktera: njego- 
vo neposredno i živo reagiranje na stvarnost oko sebe. Ne- 
obično jako osjećanje stanja njegova bića moralo se suprot- 
staviti okolini u kojoj se našao, ona nije bila ni izdaleka po- 
dobna za njegove potrebe, za takvo osjećanje stanja, pa mu 
se zato i ukazala neprijateljskom, toliko neprijateljskom da 
je angažirala neposredno i sam izvor, samo osjećanje stanja. 
Pojednostavnjivati stvari je opasno, ali ponekad i potrebno! 
Veliki dio Krležine literature neposredno se usmjeruje 
protiv takve stvarnosti. Objektivno društveno stanje isko- 
ristilo je taj izvor, kao što uostalom iskorišćuje sve izvore. 
U historijskoj mehanici on je, na mjestu gdje je nastao, mo- 
rao nužno biti »lijevo«, ali je isto tako taj kvalitet izvora 
morao neprestano prerašćivati okvire same prakse tog lije- 
vog krila života. Neposredno reagiranje, međutim, raspršuje 
se na pojedinačne objekte, tada i tu važne, pa se sto- 
ga gubi, gledano izvana, na sintetičnosti, a viđeno iznutra, 
na zrelosti. Iz samog izraza nestaje karaktera vječnosti, a 
izraz hoće da bude praktičnim, on hoće da neposredno dje- 
luje na takav »ostali svijet« i da ga izdigne i izjednači sa 
svojim potrebama. I sada — kako se meni čini — otkriva se 
drugo lice ovog stvaralaštva: da bi se »takav ostali svijet« 
izmijenio, neophodna je uloga intelektualizirane misli — iz- 
raza, stoga se i veliki dio Krležina javnog djelovanja javio 
kao intelektualna analiza »stanja stvari« neposredno utili- 
tarno orijentirana. U literarnom poslu intelekt nije bio do- 
voljno aktivan, ali je u publicističkom poslu bio živo na- 
dahnjivan bujnim izvorom bića, i naša je literatura oboga- 
ćena jednom vrstom literarnog aktiviteta visokog kvaliteta, 
o kojemu će se morati govoriti, kada se bude iscrpnije go- 
vorilo o ovoj ličnosti. Mi se tim vidom njegova djela ne mo- 
žemo baviti. Kako što se ne možemo upuštati u njegov kul- 
turno-organizacioni rad. Spominjemo ove vidove njegova 
aktiviteta jer smo u tumačenju i analizi kvaliteta literarnog 

. izraza njegova bili nužno suočeni s njima. Ta velika snaga 


neprestano je na granici raznih životnih aktiviteta: umjet- 
ničkih, znanstvenih, političkih... To se osjeća i na samom 
njegovu literarnom djelu. Da li bi za samo umjetničko djelo 
njegovo bilo korisnije da se posvetio samo njemu? To je pi- 
tanje koje se vrlo često postavlja. Čovjek ili djelo? Djelo i 


čovjek?! Da li se rješenje i ovog pitanja može naći u dispro- 


porciji, o kojoj smo već govorili? Sve su to pitanja na koja 
će se jednom odgovoriti. No rješenje neće se sigurno naći u 
samoj analizi ove stvaralačke ličnosti, već i u analizi dru- 
štva koje ga je imalo u svojim njedrima. 

Ali ovo 'su digresije, istina potrebne, ali samo ukoliko 
se ne prijeđu granice našeg zadatka. Mi se, međutim, nala- 
zimo na umjetničkom području. 


KALEB: Vraćamo se izrazu koji je u mnogočem supro- 
tan onome M. Krleže, susrećemo se s riječju koja bježi od 
vizionarstva i magičnosti, te nastoji da se što jače i što više 
zarije u sam objekt. Literarna materija, kao jedno od ogle- 
dala svijeta i sam »novi svijet«, stvoren i neprestano stva- 
ran, da bi bio dopuna ovom našem nesretnom, neuravnote- 
ženom bitisanju u neposrednom dodiru s golim životom, — 
u Kalebovu slučaju takav je oblik stvaralaštva koji bi htio 
biti sAm život. Poređenja s Krležinim izrazom dat će Kale- 


= bovoj riječi jasnu reljefnost. 


Krležin »osjećaj stanja« odnosi se prema ostalom svije- 
tu kritički, često neprijateljski, pa je stoga i njegov »novi 


sSvijet« u literarnom djelu ozaren svjetlošću Malebolge; 


»osjećaj stanja« — naprotiv — u Kaleba odnosi se prema 


Životu više znatiželjno, a manje afektivno. Kaleb kao 


da mirno istražuje kako je to tako. Zato njegova proza, 
usprkos svim osobinama što je čine u dobrom smislu emi- 


 onentno antiintelektualističnom, nosi izvjestan intelektuali- 


Stički karakter, Krležino »grlo« je široko, sveobuhvatno, —> 
Kalebovo je mnogo uže, ono objektivira u pravom smislu 
gotovo isključivo beletrističku novelističku prozu, — Krle- 
žina je kontemplacija ogorčenje, — Kalebova sašnanje opo- 

našajući. Kakvo ogorčenje i: kakvo saznanje? Na ta pitanja 
ne možemo ovdje odgovoriti, a i — odgovarajući na njih — 
prešli bismo granice literarne analize. 

Sve su ove. kvalifikacije, dakako, nedovoljne, one i ne 
teže da apsolutno obrade karakter pisca, one su pomoćna 
sredstva kojima bih želio jače istaknuti Kalebov literarni 
lik, o kojemu se u 'ovom poglavlju i radi. 

Ova vrsta literarnog izraza, na području hrvatske lite- 
rature, započeta je — kako se meni čini — s Korajcem, na- 
stavlja se s Turićem, a u Kalebovu stvaralaštvu razvio se 
takav izraz do kvaliteta koji nije za naše prilike bez znače- 
nja. Istina, Kaleb raste nekako samoniklo. Poput valova koji 
biju o žalo, te, izgleda da se uvijek iznova povlače u se, 
natrag, da bi još jednom i opet nanovo od početka počeli 
udarati o žale, i u Kalebovu slučaju, taj izraz počinje izno- 
va, još jednom; Kaleb stvara. od samog početka, kao da ni- 
koga prije sebe nije imao. On se nekako autohtono, samo- 
niklo. probija iz kamenjara, u kome se začeo i uglavnom pro- 
živio svoju mladost. Ali prevarili bismo se kada bismo 
držali da je taj izraz naturalan i pored: svoje adekvatnosti 
ambijentu iz kojega proistječe. U svojim nastojanjima on 
prelazi i. preko njemu najsvojstvenijeg stvarnog objekta 
i ide »izvan stvari«, čak u samu viziju. No tu se ipak ne radi 
o vizionarstvu Krležina karaktera; Kaleb i u slučaju — ka- 
da se njegova kreacija odaleči od »stvari« — drži se čvrsto 
uz imenična »mjesta«. Imenica, u takvu slučaju, više nije 
samo »stvarna«, ona je misaona i apstraktno-misaona. Pa i 
u vezi s takvom imenicom iz misaonog i vrijednosnog podru- 
čja, Kaleb je jednako tako konkretan, kao što je konkretno 
živ sa stvarnim imenicama — mjestima — realnog svijeta. 

Kao što je i razumljivo, za ovu vrstu umjetnika, jasni 
i vidljivi temelji umjetničkog stvaralaštva počivaju na ime- 
nici, onom sidrištu gdje se ukotvilo stvaranje karaktera, kre- 
tanje radnje, pa i same dimenzije situacije. Stvaralački udar 
objektivacije pogađa gusto površinu objekta, zato je i bogat 
imenicom, imeničnim pridjevom, ili imeničnom radnjom. To 
je karakter. stvaraoca minijaturista. Nigdje toliko briga za 
što. tačnije pogađanje objekta, nigdje toliko mara da bi 

objekt bio savršeno u izrazu, da izraz — rečenica. — ne bi 
bila ni preuska, ni preširoka za objekt. Ta je briga ponekad 
tolika te se od detalja izgubi cjelina. (Kako se na primjer 
u vrlo dobroj noveli »Sat« zbog mnoštva detalja teško posti- 
že smisaona integracija cjeline!) Osjeća se stoga vrlo često 
oda rečenice žive i previše same za sebe, premalo smisaone 
svjetlosti ide iz jedne u drugu, da bi mogle stvoriti. atmo- 
sferu. Kaleb nema impresionističke atmosfere, njegov je kva- 
litet u čistom plasticitetu i jasnoj reljefnosti izraza. 
Evo primjera: 


»Jurka je položila svoje ruke na trbuh kao dva ki 
: i I omada suha 
drva, kao strane stvari. Ukočeno ih pruži u neobičan posao. Ču- 
dan obred. Brzo se Perušina okrene, pa zadovoljan sam sobom, 
m... iii ion i ogledavajući se neprestano, otkaše za 

cem. Nekoliko se puta spotaknuo i kako je 

. tava je gledao u se, zamalo 
Mrak se spustio sasvim, rana jesenska večer. Vatra 'ognji 
l spu 2 , rane : na ognji- 
štu umire, pa je kuća osvijetljena samo plamenom 'petrolejke. 
Mara iz obzira prema gostu podigne stijenj i popravi plamen. 
Kćeri se na licu pojavi radostan posmijeh, šaljiv, očima ožimlja 
znatiželjno. Frane ispod riđih, čupavih obrva gleda s novim 
mislima. Najednom stane treptati očima, kao.da se domišlja ne- 


čemu, pa onda, uspravi se i počne veoma svečano stajati u sre- 
dini kuće.« š 


Rijetko se kada Kaleb zanosi. Jezična materija je ozbilj- 
na, ponekad čak škrto oblikovana, ali je možda upravo stoga 
precizna. Tek ispod te kore, u samom poetskom žarištu i sa- 
krivena je autentična smisaona svjetlost njegova djela. Atri- 
but i poređenje je za njega isključivo u službi imenice, ni- 
kakve težnje za osamostaljenjem, u službi glagolske radnje. 
Nikada tračak prazne dekorativnosti; čini se, čak, da on tu 
dekorativnost mrzi. Neka se uzmu dvije prve rečenice iz 
prvog citata i obrati pažnja na poređenja: Jurkine ruke... 
kao dva komada suha drva, kao strane stvari... Nikakvo 
traženje poređenja u doživljajnom inventaru iz druge ruke)! . 


1 Ponekad mi se čak čini da se u atributima, koji nisu birani iz inven- 
tara »druge ruke«, već su nastali kao autentičan doživljaj, i iscrpljuju 
kvalitete dobra pisca, Inventar druge ruke nastaje čitanjem i slušanjem; 
sačinjavaju ga, dakle, već doživljeni doživljaji. Potrebno je biti, ipak. 
oprezan: stvari nisu nikada tako jednostavne! ž i 

nikakvo traženje efekta, sjaja! Prva je slika blizu, zaista 
blizu, slikovita, konkretna, uzeta iz same sredine u kojoj 
lice živi, ali to nije piscu bilo dovoljno, širi doživljaj odmah 
pruža dopunu, samo sad drugog karaktera, više ne slikovi- 
tog, već psihološkog značenja: te ruke su zaista kao stvari, 
ali tuđe stvari, objekti, koji nemaju neposredne veze s ča- 
sovitim zanimanjem osobe. Naturalan je čovjek, o kojemu 
je riječ; i jednostavna su stoga poređenja; no ona su pravi, 
adekvatni elementi za stvaranje takva lica. Ali ono što 
upravo savršeno dopunjuje doživljaj, to su dvije slijedeće 
rečenice koje produžuju uspon stvaralačke objektivacije: 
»Ukočeno ih pruži u neobičan posao.« Da li bi mogla bilo 
kakva deskripcija, ma ne znam kakve zvučne atribute ima- 
la, ne znam kakve spirale dizala svojim poređenjima, postići 
adekvatnost, karakterističnost, sintetičnost, što ju je postigla 
konačna primjedba: »... u neobičan posao!« Nije to dotica- 
nje vječnosti pomoću kulisa, već istinom! U izrazu pisca Ka- 
lebova karaktera istinitost dobiva naročiti kvalitet, 
ona nije pridodavana izrazu izvana kao logična i intelektiv- 
na kategorija: ona konstituira ovu vrstu umjetničke riječi. 
I čim se u Kalebovu djelu osjeti nedostatak toga kvaliteta, 
i djelo prestaje biti ono, Kalebovo! 
Pa i u samom životu dekorativnost u vladanju, i uopće 
u ponašanju ljudi, za Kaleba znak je njihove slabosti na 
koju on reagira humorom. A lažni sentimentalitet jedan je 
od prvih znakova one dekorativnosti koju on ne podnosi. 
Kaleb traži čist, autentičan, sebi adekvatan život: onu mje-' 
ru u vladanju ljudi koja je u upravnom odnosu prema moći- 
ma bića ljudskoga. Svako odstupanje od toga, motiv je za 
njegov humoristički zahvat. Ali kao da je i taj humor kod 
. Kaleba okupan ovim ljudskim konačnim saznanjima: i naj- 
strašnije ljudsko, opet je i ipak ljudsko. Zato je taj humor 
sakriven u samom srcu ljudskosti njegova djela. 


»Frani se na licu rastapala briga... posluša: zvono s crkve 
hitalo je tanke kliktave zvukove, koji su se kao noćne laste 
ushićeno zabadali u mrak i slatko nestajali, gubili se u daljini. 
Široko zamahne rukom krst, primiješa molitvu i počne se cije- 
lom dušom sanjivo zibati u valovima zvonjave, upijati se u mir 
i svečanost večeri kao u ljepšu sutrašnjicu.« 

.. Nikakve dominacije intelekta, ali ni razuzdanosti samog 
doživljaja. To je jedinstvo jedne originalno talentirane svi- 
jesti, života — rekao bih — prepuna svojevrsnih doživljaj- 
nih detalja. Evo prva rečenica posljednjeg citata: »Frani se 
na licu rastapa briga... posluša: zvono s crkve hitalo je 
tanke kliktave zvukove, koji su se kao noćne laste...« Htio 
bih upozoriti u prvom redu na atributivno značenje pojedi- 
nih. riječi, pa i samog poređenja, što znači na autentičnost 
doživljajnog, ili osjećajnog stanja. Glagoli: briga se 
na licu rastapala... Zvono sa crkve je hitalo... 
zvukove. Ne, zaista, da bi se osjetilo kako se briga rastapa 
na licu treba imati živu, originalnu mogućnost doživljavanja. 
tanki, kliktavi zvukovi, koje je zvono hitalo... Nije li to 
ono isto stanje koje je rodilo pridjevno značenje glagola 
rastapati se (za brigu na licu!)? No za zvukove — imenično 
mjesto — ni to nije bilo dovoljno, evo i poređenja:... kao 
noćne laste ushićeno zabadali u mrak i slatko nestajali, gu- 
bili se u daljini... Isto stanje čistog izraza koji žudi ie isti- 
ni: to je — kako već i rekosmo — njegova naročita osobina! 
Svrnite pažnju na atribute: noćne, ushićeno, slatko, sagle- 
dajte ih u poetskom smislu njihove funkcije: zvukovi — 
noćne laste koje se ushićeno zabadaju u mrak! Od atribu- 


 tivnog značenja glagola rastapati se (za brigu na licu!), do 


drugog jednako tako živog i originalnog glagolskog atribu- 
tivnog značenja ushićeno zabadaju (za zvukove, što su pore- 
čenjem postali noćne laste!) sve je tu, svaka riječ, svako po- 
ređenje novo, čisto, jasno, njegovo, Kalebovo. I ništa preko 


granica, sve uokvireno čistim i vidljivim granicama njego- 


va bića. Mjera je u svemu. To je vječnost, možda u kapljici 
ali vječnost zaista! : 
. Kao i Šimunovićev i njegov je karakter, karakter no- 
velista u pravom smislu. No kako različiti profili kao stva- 
raoci! Kaleb je oštar psiholog, psiholog koji se posve udaljio 
od naturalne, kolektivne atmosfere i osamostalio se kao lično 
oko i uho, kao naročit karakter našeg, tipično našeg menta- 
liteta. On ima mnogo manje povjerenja u neposrednu »do- ' 
brotu« ljudsku, Kaleb mnogo manje vjeruje u-:ljude, a naro- 
čito u one u koje je vjerovao Šimunović. Sjedinjuje ih osjećaj 


za pejzaž, ali i tu su svaki svoga značaja. 

DJELO MIROSLAVA KRLEŽE 
(NACRT STUDIJE) 


»,.. ne.treba gledati unatrag, nego naprijed! Nepo- 
sredno, čisto, oprano, bez ijedne misli ili primisli! Sa- 
mo gledati, nenaučeno, ne kroz tuđa stakla nego u 
okviru svojih vlastitih emocionalnih mogućnosti: bez 
prostora, bez vremena, bez uma, i bez razuma« 


(Miroslav Krleža u romanu 
 »Povratak Filipa Latinovicza«.) 


I 










> Borbe i problemi pojedinih historijskih epoha dolaze do 
izražaja najprije u umjetnosti onih zemalja koje se nalaze 
na čelu društvenog razvitka — kao što su na primjer bili 
svojedobno talijanski gradovi, zatim Španija, Nizozemska i, 
Engleska — ili u umjetnosti onih zemalja u kojima se sa 
izvanrednom oštrinom usredotoče ili sukobljavaju antagoni- 
stičke snage prošlosti, koja se preživjela, i budućnosti, koja 
traži da bude ostvarena — kao što je bio slučaj Francuske u 
XVIII vijeku ili Rusije u prošlom stoljeću. 

= Iz ove nesumnjive historijske istine nikako ne proizla- 
Zi da se stvaralačke snage svjetske kulture nalaze samo u 
tim centrima.koji se, uostalom, iz epohe u epohu mijenjaju. 
Kad bi naime tako bilo, onda bi to značilo da u perifernim 
zonama kulture postoji barbarsko egzotično umjetničko stva- 
 ralaštvo (folklor), koje nije dotaknulo svjetsko-kulturno na- 

sljeđe, ili manje-više talentirana imitacija »velike umjetno-- 
sti« centara, jedino epigonska umjetnost. 4 

Takvo suprotstavljanje centra periferijama neosnovano 
je, međutim, naročito u umjetnosti. Oni koji na takav vul- 
garno-marksistički način identificiraju ekonomsku i politi- 
čku moć jedne zemlje s njenom »nadgradnjom«, sa znače- 
njem njene umjetničke produkcije, previđaju dinamičnu hi- 
storijsku činjenicu da periferne zone nisu nepomične, nego 
da u najmanju ruku teže za tim da žive neovisno od »centra« 
svojim vlastitim životom. Oni ujedno previđaju i jedan ne- 
objašnjivi individualni faktor — umjetnikovu stvaralačku. 
snagu. 

Pripadati centru koji posjeduje vodeću ili dominantnu 
snagu, znači imati mnogo prednosti i raspolagati s većim 
mogućnostima djelovanja. Ali nema sumnje da baš potpuna 
odsutnost takve povoljne situacije može djelovati kao pod- 
strek, kao neiscrpivi izvor snage, da baš nepovoljni histo- 
rijski uslovi mogu postati za umjetnika izvor patetike i no- 
vih nadahnuća. 

.I ne treba ništa drage nego čovjek koji zna da kaže 
svoju riječ o svojoj okolini, narodu, i zemlji, čovjek koji zna 
izreći još neizrečena imena činjenica koja su čekala da bu- 
du izgovorena — ne treba drugo nego čovjek koji zna, koji 
hoće i koji ima smjelosti da dešifrira stvarnost oko sebe — a 
dešifrira je tako da razotkriva u nizu posebnih, trenutnih i 
ograničenih fakata velike, opće simbole ljudskog univerzu- 
ma — drugim riječima ne treba ništa drugo nego iskonski 
pjesnik, da bi potpuno nestalo ono što je izgledalo , zakon 
kulturne periferije. 

Hrvatska ima takvog om Miroslava Krležu. ' 


I 


Nijedno značajno umjetničko djelo ne može se zamisliti 
bez rezultata stoljetnih i tisućljetnih napora koji su mu pret- 
hodili. Pitanje nije dakle u tome .da li je umjetnik nezavi- 
san od kulturne baštine, nego da li je u stanju da usvoji 

nasljeđe i stavi ga u službu izražavanja svojih vlastitih in- 
 dividualnih sadržaja. O tome i samo o tome i ovisi jedina. 
moguća i vrijedna »originalnost«. 

Književno djelo Miroslava Krleže nije organski ništa. 


manje povezano sa općom kulturnom baštinom od djela na 


primjer Bernarda Shawa ili Anatola Francea. Ali njegovo: 
književno djelo ima u isti mah svoju posebnu fizionomiju i 
živi u svojim korijenima u konkretnom historijskom okvi- 


oru isto onako nezamjenjivo kao i djelo genijalnog dubro-- 


vačkog pjesnika XVI stoljeća, Marina Držića. Nema čovjeka 
koji bi bio više Evropejac od Krleže i to Evropejac XX sto- 
ljeća — ali isto tako nema književnika koji bi'po svojim 
korijenima i po profilu svog stvaralaštva pripadao u većoj 
mjeri i nerazdvojivo onom određenom historijsko-geograf-- 
skom prostoru i kompleksu koji se zove južnoslavenska 
hrvatska stvarnost. 


Izvornost Krležinog djela nije samo u toj simbiozi uni- 
verzalnog i nacionalnog nego u činjenici da*se kod njega po-- 
vezanost sa južnoslavenskom hrvatskom stvarnosti i njego-- 
va pripadnost Evropi ne odvajaju, niti se, kao elementi unu-- 
tarnjeg razdora, međusobno sukobljavaju. Treba se sjetiti 
Krležina velikog mađarskog savremenika Endrea Adya koji 
je sve do svoje smrti bio raspet između empirije mađarske: 
domovine — »zemlje krvnika snova« — i svoje nostalgije za. 
svjetlošću obale Seine uveličanom do zanosnog mita. 

Motiv beskućništva u. vlastitoj domovini provlači se. 
kroz djela gotovo svih pjesnika zaostalih naroda kao neko. 
Prokletstvo, i Ady je za to vremenski najbliži i najrječitiji 
primjer. To je ona protivurječnost koja muči i osakaćuje 
ne samo jednog Hčlderlina nego čak i Goethea, i koja se- 
mučki i buntovnički javlja i nadvikuje sama sebe i kod ve- 
likih Rusa XX stoljeća, od Puškina sve do Turgenjeva i Do- 
Stojevskog, štoviše sve do mladoga Gorkog. | 

S toga gledišta je književno djelo Miroslava Krleže, tog: 
inače najmanje harmoničnog pjesnika našega stoljeća, jedin- 
stveno harmonično. Njegovo evropejsko i njegova vjernost. 
problematici jugoslavenske stvarnosti međusobno se poten- 
Ciraju. 5 

Krležin univerzalni, kozmopolitski, humanistički duh 
daje najdublji sadržaj, određuje način njegove poveza- 
nosti s nacionalnom južnoslavenskom hrvatskom stvarnosti, 
a istovremeno baš u toj povezanosti konkretizira se i afir- 
mira sva ona Krležina duhovna širina koja je kod njega ka- 
rakteristična i koja je prešla sve geografske i usko nacio- 
nalne ograde. On je najhrvatskiji hrvatski književnik, a u 
istoj osobi evropska ličnost suverene misli: ako nešto obo- 
žava, onda je to razum. 

Strasna povezanost sa sudbinom svoga naroda i ujedno 
nevezana misao koja ne trpi autoritete i dogme i koja se 
ispoljuje kao fizički elementarna strast — to su komponente 
one povišene temperature koja je glavna karakteristika 
svakog Krležina djela. 


II 


»Kad Platon prezire tragediju kao jalovu igru i 
cirkusku podvalu, koja samo kao zabava služi na 
čast varalici-tragedu i prevarenome  gledaocu pod- 
jednako, on filozofira u ime jedne književne civi- 
lizacije koja prezire mitos, jer mitos nema veze s 
mozgom, nego s najgrubljom čulnošću. A ovo, što 
mi danas doživljavamo, nije mitos, nego pobjeda 
nad njim i tu pobjedu nad mračnim i magičnim 
mitosom treba da nam danas ostvari naša književ- 
nost, koja će u tom slučaju biti dostojna, da se do- 
ista zove socijalnom.« 

(Miroslav Krleža: »Književnost 
danas«, časopis »Republika« 1945.) 


Habsburška austro-ugarska monarhija bila je monstruo- 
zna nesavremena državna organizacija koju su stalno razje- 
dale burne nacionalne i klasne suprotnosti, i koja se na 
svakom «dijelu teritorija neprestano i beznadno borila pro- 
tiv centrifugalnih snaga koje su težile za tim da je razbiju. 
Ta je lešina, usprkos svim neoborivim znakovima raspada- 
nja, sablasno preživjela samu sebe. 

Krleža, u Trojednoj — Kraljevini — Hrvatskoj-Slavoniji- 
Dalmaciji, u okviru te Monarhije, postao je tvorac jednog 
književnog djela koje je ovjekovječilo čitavu panoramu po- 
stojanja te Monarhije, ili tačnije, proces njenog raspada- 
nja i propadanja isto onako kao što je Balzac bio tvorac 
panorame ljudi i događaja Drugog carstva. 

: Ta tvrdnja, međutim, samo sumira tematiku i opseg 
Krležina djela. Kao kod svake umjetničke tvorevine, tako 
iu ovom slučaju, odlučni značaj ima put kojim se rezultat 
ostvaruje. Hegel je pravilno ustvrdio da je samo cjelina isti- 
ona, ali »cjelinu« može obuhvatiti samo onaj tko vidi momen- 
te, pojedinosti, koji sačinjavaju cjelinu. . 

Rasprave o književnim djelima počinju obično analizom 
epohe društva u kojima je to djelo nastalo. Kad se radi o 
 Krležinu djelu, takav je postupak suvišan. Taj posao oba- 
ovio je on sam oblikujući lica, stvarajući likove simboličnih 
snaga koji svojim čulnim postojanjem razgolićuju svoje do- 
ba. Izgleda kao da je Krleža, suprotno predrasudi raciona- 
lističke logike, od početka bio načisto s time da čovjek ne 
može saopćiti direktnim tvrdnjama svoje neposredne doživ- 
ljaje, svoje zaista individualne emocije i onaj individualni 
način kojim reagira na dojmove. Izgleda kao da je Krleža 
od početka znao da je potreban čitav sistem ritama, imagi- 
narnih lica i slika, umjetnička objektivizacija ličnoga, da bi 
se subjektivne emocije i spoznaje pretvarale i za druge u 
čulni doživljaj, u emociju i spoznaju. . 

Mladi Krleža krenuo je na svoj put u onoj habsburškoj 
monarhiji koja je, usprkos postojanju građanstva koje se na- 
glo obogaćuje, i usprkos postojanju industrijskog proletari- 
jata koji isto tako naglo raste i razvija se, usprkos jednom 
čitavom novom svijetu koji se formira, ostala gluhi čuvar 
ustanova, zakona i ceremonijala jednog nepomičnog, muze- 
alnog, dinastijskog feudalnog sistema. Postoje centrifugalne 
nacionalne snage, postoje milijunske seljačke mase koje se 
j bune protiv feuduma i banaka, radničke mase svrstavaju se 
u borbene redove u Beču, Budimpešti, Pragu i postaju sve 
jača, sve samosvjesnija prijetnja, približavaju se i balkanski 
oratovi, a sve to, čitavu tu uzrujanu, dinamičnu i uznemiri- 


10 Hrv. knjiž. kritik. 
PR * za8 


j 


vajuću stvarnost pokriva još uvijek građanski prosperitet 
sa novim tvornicama i raskošnim bankovnim palačama ko- 
je se iz dana u dan množe. Armija je u rukama lojalnih o- 
ficira, a državnim aparatom još uvijek upravlja potpuno 
pouzdana činovnička hijerarhija koja usrdno služi cara i 
kralja i gradi svoju karijeru. Da, događa se mnogo toga što 
ne bi trebalo da se događa, ali makar što se dogodilo, na 
kraju ne može ništa da se dogodi. Franjo Josip I sa svojom 
francjozefovskom bradom, apostolski car i kralj, koji je već 
tako star da se čovjeku čini da neće nikad ni umrijeti, pravi 
je simbol te nepomične idile koja negira mogućnost svake 


promjene. 


»Ovi dvorci, ove plemićke kurije, ove barokne crkve s žup- 
nim dvorcima, to su jedine tvrđave progresa u ovoj tamnoj 
kmetskoj zemlji. Po tim se gospodskim sobama pale kandila go- 
spodskog hrvatstva u tmini! Allerdings, to je hrvatsko gospod- 

"stvo gradačko-statthalterske proveniencije, aber trotzdem: to je 
ipak gospodstvo! Ispod toga gospodstva postoje doduše kmetovi: 
das gemeine Volk ist ruhing! Im Jahre 48 zwar, onda su zapalili 
kurije i digli kose i sjekire, ali 48., je davno minula und das ge- 
meine Volk hat das alles rasch vergessen! Das gemeine Volk 
slika na staklu sedam sto godina zakašnjelu gotiku, pjeva sta- 
rinske crkvene pjesme iz XIV. stoljeća, moli se dragom Gospo- 
dinu bogu, ljubi ruku Goszpodinu, žene prekrasno štrikaju das 
gemeine Volk ist ganz gut und ruhig.« 

(Ljubav +. Marcela Faber-Fabriczyja 
za gospođicu Lauru Warronigovu) 


Takve su bile misli, rječnik i stil Ambroza Glembaya 
lojalnog i zadovoljnog hrvatskog podanika Franje Josipa 1, 
cara i kralja apostolskog po Božjoj milosti. To je idila i 
osnovni štimung u kojemu živi ne samo Ambroz Glembay 
nego svi oni građani Austro-ugarske koji pod okriljem mo- 
narhije, poput Ambroza Glembaya, iz perspektive verande 
svojih: vila stvaraju predodžbe o svijetu i životu. Sjedi go- 
spodin Ambroz Glembay na verandi svoje bukovačke vile 

M. a 
1 mii jaaa imsk ia misli su mu ugodne kao plavi dim 
ule, dok promatra »gole noge granešinskih i 
skih djevojaka« koje se »sagiblj o Pink 
h voj giblju među trsjem ob jući 
muškat i izabelu i kraljevinu, stare aaa PA ei io 
starinskim žicom isprepletenim brajdama«. Ž 
E grka bi htio >A otkrije u toj idili još nešto što ne 
bi bil ično, neprija elj je i opasan element. Preduvi 
idile je pobjednička odsutnost događaja i ljubomorno nm 
vani osjećaj trajne sigurnosti i što je najvažnije, = izvj 
temperiranost ugođaja. ' sd 
Sve ono što je iznad to; j 
Sve S ugođaja, sve ono što je elemen- 
“i bilo da je to bol ili likovanje, djeluje kao čem 
hm on prepad na besproblematičnost idile: to 
je razlog da Krleža od samog početka sablažnjuje. 
Goethe naziva demonom, demonskom snagom ono ne- 


 odoljivo moranje, onu individualnu a ujedno nadindividual- 


nu silu koja određuje unutarnj 
u coja. je zakone, tvar i oblik doživ- 
MR letna orig U Krležinoj umjetnosti strast je 
nska, stalna i nepromjenljiva zakonitost. Krlež 
pona mogućnosti da bude mlitavo objektivan. On je toliko 
no, sa čitavim svojim bićem angažiran i toliko je »pri- 


o" i og a 
an» da svaka njegova riječ nužno postaje borbeno-poie- 


1 pade što je Zola sa svojim »J'accuse« jednom 
te stalno sa svakom svojom knjigom iza- 
živao protiv sebe čitavu državnu ie dea ae 
, crkvenu i društ ij 
rarhiju, sve sile i autoritet ji j ki 
e koji se moraju bojati erupti 
.. . .v .. : 
neumoljive snage pjesničke riječi koja ih razgolićuje. da 
,. Krleža postaje odgojitelj čitave jedne generacije revo- 
EK. osa # to > samog početka svoga književnog stvaranja 
' a tada mladi Krleža piše dramu o I i pj ' 
lež susu i pjeva pje- 
.. A jski . ljubavi i radosti i o Pet rasšokg A aja 
, Kao što su rađanje, život i umiranj 
rirod : : je. On se bori 
“aii koja nisu povezana s običnom svakidašnjicom . 
ia manje sa praktičnim političkim problemima. To su pita- 
ad mea kojima lebdi Schopenhauerov i Nietzscheov duh 
Ja su početkom našeg stoljeća bila rafinirana duhovna hra 


ona est č 
estetske kulture povučene u temperiranu atmosferu mo- 

dernih salona. Krleža je, međutim, utjelovljena negacija te 
moderne, estetske kulture za koju je umjetnost neka vrsta 
suptilne naslade. Ali čak i onda kad se samo prividno, samo 
kontemplativno predaje bogatstvu i pojavama kojima život 
blista, čini se da hoće da se buni, da napada i da poziva ne- 
koga na odgovornost. 


Pjevajte nam pjesmu o ljubavi i boli — 
O zašto se ovdje ne ljubi, ne smije, 
O zašto se ovdje nariče i moli? 


(Pan, Djevojke u koru kao jeka) 


Krleža uvijek prelazi granicu svojom vehemencijom, pa 
ako on to sam i ne primjećuje, primjećuju to oni koji pred- 
stavljaju ogradu, jer ih njegova buntovnička elementarnost 
pogađa i prelazi preko njih. 


IV 


Krleža je sam mislio da traži svoj put, i to još onda kad | 


se već na njemu nalazio. Ono, što je on trideset godina ka- 
snije formulirao kao program, tj. potrebu da se pobijedi mi- 
tos, već je u praksi proveo u svojoj  »Legendi« o. Isusu 
(1912 — 1913). ; 

Krležina »Legenda« detronizira mitos, ali ne jednodi- 
menzionalnim sredstvima racionalnog prosvjećivanja, niti 
poetičkom psihologijom »libre penseura« Renanove vrste, a 
niti vildeovskom više estetskom nego humanističkom senti- 
mentalnosti. Krležin Isus je persoficirani simbol  titanskog 
čovjeka i čovjekove titanske problematike na isti način kao 
što su to i »Cristofor Colombo« (1917) i »Michelangelo Bu- 
onarotti« (1918). i 

U ovim svojim prvim dramama mladi Krleža se već rve 
sa onim svojim centralnim doživljajem koji određuje cijelo 
njegovo djelo: historijom, sa samim heraklitskim procesom 
kao osnovnim dramatskim doživljajem individualne svijesti. 

On e gd sa sadašnjicom koju doživljuje iz imaginarne per- 
spe udućnosti, rve se sa sviješću onog historijskog 
procesa koji odlučuje o rezultatu čovjekovih namjera po svo- 
jim nadindividualnim zakonima. “ 


i k MRS 
# haa vrije život u srcu tvome, a ja se već kupam 
(Smijeh) 
. (s mnogo boli) I vječno ću živjeti u uspomeni nji- 
BETSNA (se smije kao nikad do ove noći): U ea ih 
: opa ribara, što zadovoljno hrču pod maslinama? Da ai 
4 * o ne . 2.3 FI FI M» D + Ž A 3 
m Pi phone ćeš živjeti u uspomeni njihovoj i nji- 
e i ' N 
Sjena govori još dalje, ali što znači njen odobravajući 
o»da« to se odmah ilustrira na samoj pozornici. Pjesnička 
a. sažima u jedan jedini trenutak sadašnjicu i tisućljeća 
k ja prema svojim zakonima i na svoj način: nastav= 
> ljaju ono što je poteklo iz Isusove inicijative. To je bio tre- 
h e Trenutak nije vječnost, trenutak, čim je tu i jer je tu 
odio je nečega što je jače od njega, što nadjačava sve. Isus 
prepoznaješ li sebe u onome što je nastalo iz tvoje krvi iz 
tvoga: sjemena, tvojim trijumfom nad sobom? Ovo bed 
nije fiksirano riječima, ali ono što se događa na du r A. 
stavlja suočavanje čina i rezultata čina, suočavanje u simult : 
i nom prikazivanju trenutaka na Maslinovoj gori i u buduć “4 
“E To suočenje odigrava se ovako: jase 
ć »Vjetar je nanio uz lelek i Č Č i 
; Perspektive inkvizitorskog S nai es E će 
o jna lomače, dim, kardinali u disk mitre, la 
ona sj . čuje zvonjava, Prolazi nepregledna povorka 
> nih puštenim kukuljicama, s voštanicama u ruci s 
agoi ere« na usnama. Miserere! A svijeće se razgara- 
oo eda ore plamenovima i čađavim dimom i čine 
a = opa i gušćim. Dok se to zbiva, čuje se kako ribari pođ 
a hrču. Sjena (uz pjesmu redovnika, koji u koru i po- 

vorkama prilaze pjevajući Miserere): Sagradili su čudne kuće, 
u ime tvoje, gospodine! Tamno je u tim kućama, hladno i ne- 
ugodno kao u pivnici... .« \ : 


Kao u pivnici... Neočekivana poput svetogrđa profana 
usporedba nije slučajna. To je jedno od svojstava Krležina 
stila. Baš na uzvišenom vrhuncu patetike iskrsnu takve u- 
sporedbe, kao da Krleža ljubomorno pazi da podsjeti na ma- 
teriju i na prava ljudske materijalnosti. 

Ova Sjena nije naravno nekakva mistična sablast, niti 
neki mitski »Napasnik«. Ta je Sjena negacija dijalektički sa- 
držana u samoj tvrdnji, ona je onaj »alter ego« bez kojega 
nema »ja«, ona je identična s »Nepoznatim« koji se pojav- 
ljuje u Michelangelu i Cristoforu Colombu. 

Ali ne radi se tu samo o suočavanju svijesti sa samim 
sobom. Već u ovim prvim dramama postaje vidljiv onaj spe- 
cifični metod kojim Krleža doziva i prikazuje »ljudsko« i 
ono »previše ljudsko« time što ga stavlja u perspektivu ko- 
zmičkih dimenzija. Individualna stvarnost, »principium indi- 
viduationis«, ono što je samo prolazan tren u vječnom toku 
promjena i vječna promjena koja je istovremeno i manife- 
stacija i smrt živoga trenutka — ovakvo, u činjenici života 
i smrti postavljeno pitanje, ovo prometejsko-hamletovsko 
prapitanje, nekako je prisutno u svim Krležinim djelima. To 
pitanje se ne gubi ni onda kad simboličnu, filozofsko-lirsku 
dramu zamjenjuje kod Krleže neposredna problematika dru- 
štvene stvarnosti. Ovom kozmičkom pozadinom i dahom ne- 
mirnog ljudskog duha bitno se razlikuje Krležin opus od sva- 
kovrsne plitke »socijalne literature«. Krležina je umjetnost 
tendenciozna, i to u socijalnom smislu, ali ne u smislu da 
ljudsko reducira na jednu dimenziju. Krleža prikazuje to 
ljudsko u njegovom odnosu prema socijalnoj sferi u svoj 
njegovoj mnogodimenzionalnoj i protivurječnoj = složenosti. 

Pojavljivanje društvene problematike u centru Krležina 
stvaranja nije nikako posljedica nekog unutarnjeg preloma 
u piscu. To dokazuje i sama činjenica da eruptivno nastaja- 
nje »Hrvatske Rapsodije« spada u doba filozofskih simbolič- 
nih drama Krležine mladosti. ' 

Zašto ne pišu više moralnih pjesama za narodnu 
upotrebu i ne ostavljaju se svojih potočnica? To je 
socijalno pitanje! Neka mi prikažu seljaka, ali ople- 
menjena seljaka, štono riječ, pučanina, a ne seljaka. 
Neka mi prikažu toga seoskog mudrijaša u njegovim 
priprostim, hajde makar i u likovim  opancima — 
pristajem i na to, — ali punoga puncatog vrlina... 
Neka mi oni prikažu toga seljaka, kako je možda 
opterećen porodicom i sjedinama, u zagušljivoj koli- 
bi, možda još i gladan, ali zadovoljan, ne ropće, ne- 
go blagoslivlja svoju  siromaštinu i ravnodušan je 
spram zlata bogataševa... Seljak i dostojanstvenik, 
toliko rastavljeni na društvenim stepenicama, sjedi- 
njuju se najzad u vrlinama, — to je uzvišena misao! 


(Dostojevski: »Selo Stepan- 
čikovo i njegovi žitelji.«) 
























U »Hrvatskoj Rapsodiji« progovorio je Krleža prvi put 
čitavim svojim orkestrom. ' ' 

, Veliki historijski, religiozni i filozofski simboli u njego- 
vim prvim ostvarenjima bili su uglavnom izražajna sredstva 
za te iste osnovne sadržaje koji su oblikovani u »Hrvatskoj 
 Rapsodiji« i u dugom nizu drama, novela, pjesama, romana, 
Bija i polemika koje poslije »Hrvatske Rapsodije« slije- 
ode. 

»Hrvatska Rapsodija« je utoliko odlučan obrt u Krleži- 
nu stvaralačkom metodu, ukoliko je ona prva neposredna 
umjetnička manifestacija specifične jugoslavenske i hrvatske 
socijalne tematike. Dok je on prije nastojao da oblikuje svo- 
ju individualnu problematiku univerzalnim simbolima, sada 
on zahvaća neposredno temu lokalnog značaja i oblikuje je 
okao takvu. On to ne radi zato što ne bi htio da dade nešto 
više od umjetničke dokumentacije stvarnosti, nego zato što 
umjetnička dokumentacija stvarnosti ne znači samo fiksira- 
nje specifičnih pojava, već znači takvo njihovo fiksiranje 
koje otkriva ujedno i njihovo univerzalno značenje tako da 
one same postaju simboli. 

> Krležine studije posvećene = problematici estetike: daju 
nam teoretsku interpretaciju i Krležina stvaralaštva. Te stu- 
dije posredno tumače i Krležine inspiracije i njegove stva- 

ralačke borbe. Ne samo za pravilno tumačenje »Hrvatske 
Rapsodije« nego i za adekvatno shvaćanje samih osnova Kr- 
ležina djela, za shvaćanje Krležina realizma, dragocjeno je 
ono što je dvadeset godina nakon »Hrvatske Rapsodije« on 
sam rekao o ulozi lokalnog u umjetnosti: 


»Što znači pojava lokalnog u književnosti? Nema nijedne 
stvarne književne pojave, koja zapravo ne bi bila lokalna: Či- 
čikov, Nozdrev, Karamazovi isto su tako lokalne pojave kao 
* Sancho Pansa ili bilo koja druga figura u Goldonijevim ili Mo- 
lišrovim dramama, i Joyce je u svojim dublinskim motivima isto 
tako lokalan kao što je lokalan Baj Ganja...« (»Rasulo pameti« 
Pečat 1939.) 


Na prvi pogled čini se da je Krleža time konstatirao sa- 
mo jednu činjenicu historije književnosti. Ustvari za Krležu 
to znači mnogo više od puke konstatacije. Ljudski napori, 
čiji rezultat se naziva umjetnost, traju od Altamire do danas. 
Čovjek Altamire i čovjek današnjice jednako teže za tim da 
fiksiraju svoje borbe, boli, pobude i želje u materiji i u ri- 
ječima, u bojama, tonovima ili u pokretima plesa. Otkuda, 
zašto ovaj čudnovati, neprekidni  indentitet i kontinuitet? 
Zašto se pridržavamo toliko toga »lokalnoga«, lokalnoga u 
najširem i najužem smislu? L 

Krleža otkriva mehanizam svojih najdubljih inspiracija 
i ujedno čitav svoj pogled na svijet kad piše ovako: 


»...jedina stvarnost podataka koji se kroz stvaralački pro- 
ces pretvaraju u umjetnine, jedina podloga i pratvar tih sirovina, 


kojima se umjetnost vjekovima hrani, to je stvarnost našeg vla- 


stitog života, koja traje preko nas i kroz nas, koja ne će da utr- 
ne zajedno s nama, koja teži da nas nadživi i provaljuje iz nas 
u jakim uzbuđenjima, što ih mi konvecionalno nazivamo ljepo- 
tom.« (Predgovor Hegeđušićevim »Podravskim motivima«.) 


Za Krležu su intenzivnost i ljepota  nerazdvojive: U 
istom Predgovoru nalazi se tumačenje pojave ljepote koje 
sadrži ne samo definiciju Krležina književnog metoda nego 1 
onoga što bi se moglo nazvati etičkim osnovom njegove 
estetike: : 

»Tajna i smisao ljepote je u tome, što ona može naša dana- 


E šnja i ovdašnja uzbuđenja prenijeti kroz vjekove, da potraju u 
 ,Sutrašnjim".i ,tamošnjim" stanjima jednako intenzivno kao što 


su trajala danas.« 


Ljepota o kojoj Krleža govori, po toj krležinskoj defini- 


= ciji, nerazdvojiva je od istinitoga. Nerazdvojiva je od onog 


istinitog koje se može dosegnuti samo neumornim i vjer- 
nim ispitivanjem podataka stvarnosti, vanjskih i unutarnjih 
životnih podataka epohe. Iz te koncepcije ljepote proizlazi 
borba pjesnika za umjetničko fiksiranje »današnjega« i »on- 
dašnjega«, ili, možda pravilnije i preciznije: ova je koncep-- 


cija ljepote posljedica onog unutarnjeg moranja i revolucio- 


narnog htijenja koje teži za obuhvatanjem, prikazivanjem i 
nepodmitljivim  prosuđivanjem današnje i ondašnje objek- 
tivne stvarnosti u svim njenim pojedinostima i u svoj njenoj 
cjelovitosti. Krležino je umjetničko djelo plod neprekidne: 
borbe koju vodi svijest sa objektivnom, vidljivom i nevi- 
dljivom stvarnošću. Vidjeti objektivnu stvarnost i'napraviti 
je jednako vidljivom i za druge, objektivnu stvarnost pretvo- 
riti u stvarnost svijesti, u svjesnu ljudsku stvarnost, probiti. 
se bolom svoje svijesti kroz objektivnu stvarnost koja čo- 
vjeka drži zarobljenim, da bi joj mogao suprotstaviti čovjeka 
koji je svjestan svoga ljudskog — u tome je onaj aktivni. 
realizam koji određuje revolucionarnu humanističku dinami- 
ku »Hrvatske Rapsodije« i čitava Krležina književnog djela. 

Iz ove humanističke dinamike, iz ovog imperativnog za-: 
htjeva za istinitim rađa se ona nemilosrdna volja za rušenjem 
svake iluzije, ona Krležina patetika koja reagira na svako: 
uljepšavanje kao na rugobu uperenu protiv ljepote, na svaku 
frazu kao na obeščašćenje poetske istine, kao na zapreku. 
koja se ispriječila između svijesti žudne spoznaje i stvarnosti. 


»... ali ako netko govori ili slika oštrim nožem, ako hoće da. 
se skalpira, da svuče sa sebe krvavu kožu kao prljavu tuniku, 
ako hoće da izreže svoju utrobu, da zagnjuri prstima u sebe, u. 
svoja crijeva, u svoje tajne, u svoje meso, ako hoće da otkrije- 
sebe on je tu mračan i dalek, i s njim gospoda cilindraši i pri- 

“vatni docenti ne znaju što bi počeli, on nije sveta slika na pro- 
ištenjima...« (»Na rubu pameti«.) j 


. To je ona koncepcija ljepote koja određuje Krležin stil, 
i zbog te koncepcije su ga okrivili, kao što su okrivljavali u 
“:sva vremena svakog bez izuzetka, tko je htio da vidi, tko je 
:znao da vidi i da revolucionarno rekne što vidi, okrivili su 
ga da pretjeriva, da je mračan, da ocrnjuje i kleveće stvar- 
nost i da nema srca. Ali i on je, kao uostalom svaki onaj 
koji je ikada imao smjelosti da vidi i da revolucionarno rek- 
ne što vidi, i on je opsjednut nezadovoljstvom, mučnom i 
plodnom dvojbom, da li je doista u dovoljnoj mjeri 
prikazao temu mraka, bezumnost bezuma, nečovječnost ne- 
čovječnoga i revoltirajuću stvarnost bijede i boli. 

Vidjeti — i izraziti stvarnost! Vidjeti — dakle probiti 
ljudske konvencije i prije svega probiti konvenciju koja je 
postala najopasnija, probiti moć lažnih riječi, dok oko ne do- 
pre do krvavog tkiva stvarnosti. »Hrvatska Rapsodija« pred- 
stavlja takvo dosljedno, totalno probijanje. 


»Treća godina međunarodne vojne, svibanj 1917, oko podne. 
Dan je lirski. Sunce se igra s oblacima.« 


Ovako, gotovo službenim jezikom književnosti određuje 
ise vrijeme radnje »Rapsodije«. A scena: »Osobni voz br. 
5309. Vagon treće klase.. .« 


Time je postavljen i zadatak. Jednostavan i najteži za- 
«datak: fiksirati ljude, njihovu sudbinu, prošlost, raspolože- 
nje, lica, misli, stil, ali ne ljude uopće, nego one koji su u 
mjesecu svibnju 1917. putnici jednog putničkog vlaka što se 
kreće po hrvatskoj zemlji. Vlak prolazi, kao što će nepovrat- 
no proći i taj svibanjski dan — a proći će bez traga, ako se 
ne nađe netko da onome što je prolazno osigura umjetni- 
čkim oblikovanjem trajnu sadašnjost. Već u prvim riječima 
pojam »vagon«, koji je u svojoj općenitosti bezbojan, razot- 
kriva se pred našim očima kao stvar čulno prisutna, dobija 
ssvoju definiciju kao da je još nikad nismo vidjeli: »ova drve- 
na, žuta kutija prenatrpana ženama. I starcima. I djecom. 
I koječim.« Ši f 

Ovim, na kraju gotovo nemarno dodatim »i koječim«, 
označen je čitav jedan narod, čitava jedna epoha koja će 
nam biti prikazana. I uvijek ćemo pred nečim, što je obično, 
stajati zapanjeni kao pred vizijom koju još nikad nismo 
imali. Isto onako kao Krleža u svom romanu »Povratak La- 


 tinovicza«, objavljenom 1932.: 


»Sjedi tako Filip u kavani i gleda ljude kako prolaze ulicom 


i misli o tom, kako je to micanje ulicama zapravo čudno i zago- 


netno. Prolaze ljudi i nose u svojim mračnim crijevima skuhane 
Kokošje glave, žalosne ptičje oči, kravlje butove, konjska stegna, 
a sinoć još te su životinje veselo mahale repom i kokoši kvocale 
u predvečerje svoje smrti po kokošinjcima, a sada se sve svršilo 


u ljudskim crijevima i to se micanje i žderanje u jednu riječ 


zove: život po zapadnim evropskim gradovima u sutonu jedne 
stare civilizacije.« £ : 


Scena »Hrvatske Rapsodije« je obični putnički vlak, 
obična kola trećeg razreda sa publikom, koja je obična 
publika putnika 1917. Razlika između toga putničkog vlaka 
i svih ostalih vlakova, koji su se te godine kretali hrvatskim 
krajevima, samo je u tome što ga Krleža gleda i što reagira 
na ono što vidi. Zbog toga taj sićušni detalj čitave hrvatske 
stvarnosti — vagon treće klase jednog jedinog putničkog 
vlaka — postaje vizija koja — pars pro toto — odaje tajne 
cjeline, obuhvaća cjelinu i vjerno je izražava, postaje vi- 
zija koja je realnija od neposredne čulne stvarnosti. Ta vi- 
zija vjerno izražava cjelinu, a cjelina je ne samo Hrvatska 
nego čitavo jedno stanje u svijetu koje se ispoljuje i u toj 
Hrvatskoj, kao što se stanje te određene geografske oblasti 
ispoljuje i u onom vagonu treće klase. 


»Sparina je nesnosna. U tom dimu, čađi i užasu plivaju sva 


ota stvorenja poput fantoma, pa se na hipove čini, da je sve to 


samo san. Bolesna vizija. A na čas biva opet užasno jasno, da 
sve to nije priviđenje. Sve to nije ni vizija, ni sjena, ni san, sve 
to jest. Sve to doista postoji.« 


Ovako opominje već na početku sam pjesnik. Ali uza- 
lud. Od prvog takta »Rapsodije« pa sve do finala granica 
između stvarnosti i nekog strašnog priviđenja neprestano se 

gubi i pojavljuje, pojavljuje i gubi. Sama stvarnost je pri- 
viđenje koje guši čovjeka, a najsmjelije priviđenje okrutne 
fantazije stvarnost je od krvi i mesa. 


»Znadem. Umrijet ću. Pa ništa. I drugi umiru. Bog dao — 
pa Bog i ubija. Ali žao mi je da nemam koga, da mi svijeću pri- 
pali, kad ću da se upokojim. Nego ću bez svijeće —« 


Taj glas, obični ljubazni glas prostodušne seljanke po- 
znat nam je iz života i literature. Čitalac s osmjehom prepo- 
znaje poznati lik seljanke. Ali do osmjeha ne dolazi, jer tome 
dirljivo prostodušnom pripadniku naroda »strašna ona besti- 
ja Sušica zadre... svoje goruće nokte u grkljan. Žena se 
davi u kašlju... A kao neki đavolski refren, odjekuje kašalj 
po cijelom vagonu. Mnogo žena i prozirne djece i nagužva- 
nih staraca kašlje. Cijeli vagon hriplje, svija se u bolovima, 
baca krv. Umire.« 

Realnost se transportira u sferu vizije svojom imanent- 
nom snagom, svojom objektivacijom. Isto onako kao kad 
Brueghel ili Bosch fiksiraju u prostoru jednu običnu svag- 
dašnju uličnu scenu. 


»A rojevi muha požudno se bacaju u te crvene mlake, pa se 
kupaju u krvavoj tekućini. I toliko ljudi baca krv, da ona teče 
po podu vagona u mlazu. Do žene smjestio se starac. Sijedi 
patrijarhalni div. Gorostas. Ljudeskara. Medvjeđim je šapama 
stisnuo veliku, golu, blistavu sjekiru. Sjekira se izgubila u onim 
ručetinama, okorjelim od krvi, blata i znoja. Žvače crni duhan, 
sluša bolesnu ženu, gdje jadikuje. Sagne se k njoj kao da je želi 


utješiti: — Pa šta ti je žao? Nesrećo! Kad i sama znadeš, da ne ' 


ćeš nego dvije, tri sedmice. Što se vozikaš onda amoka, tamoka?« 


Tako »tješi« sijedi patrijarha. Žena se brani. Nije ona 
bila uvijek sama. Jedan joj je sin pao negdje na Drini. Dru- 
gi je na Taliju pošao — a jedan na Rusiju. Ne javljaju se. 
Prenatrpani vagon napunja se još više — onima kojih više 
nema. Frontaši na dopustu zbijaju šale kojima se svi groho- 
tom smiju, a nad tim šalama bi čovjek morao da plače, kad 
bi još bio čovjek. Stari Bosanac, koji se zgurio na podu sje- 
deći na podvijenim nogama, sagiba se za svakom mrvicom 
koja pada iz ruke mornara što siječe hljebac i hladnokrvno 

jede šunku. Ravnodušna okrutnost tog mornara revoltirala 
je jednog civila i on su se posvadili i potukli. Mornar se 
vraća na front, žvače tu svoju sirotinju i zna da će i sam 
sutra krepavati. On mrzi svakog civila. Ali onaj civil koji 
se potukao s njim neće već sutra biti više civil. Četa ga već 


čeka. Gladni Bosanac se vraća iz Makedonije, gdje je bio 


poslan na rad, i izražava mišljenje da će mu biti bolje na 


frontu, jer se tamo barem ne gladuje. To njegovo mišljenje 
. popratio je gromki smijeh prisutnih frontaša na dopustu. 


»Kolera to ti je užasna bolest. Poždere ti crijevo, pa krepaš 


u dva dana. A ja, ja sam dobio koleru. Vele, da su to male živi- 


nice kao parcovi, što ti žderu crijevo. A mene su ž ži- 
vine. Baš sam osjetio gdje se ganjaju po mojim s ano Ko 
mali parcovi. Ali što za to! (Svi se smiju.) No vjeruj mi, na svo- 
joj svadbi nisam plesao tako od veselja, ko onda, kad sam dobio 
koleru. Od veselja, Mujo! Išao sam s fronte u bolnicu. Bilo je 


sigurno, da idem u bolnicu.« 


I narod u vagonu, kojemu se sreća pojavljuje u vidu 


kolere, smije se. Ono što izaziva njegov smijeh, novi je kre- 


šendo tamo gdje bi čovjek mislio da nema više mogućnosti 
gradacije. Narod u vagonu, onaj narod o kojem uvodni član- 
ci pričaju da je zdravi čuvar zdravih drevnih tradicija, da 
je pobožan, nepatvoren seljački narod — narod koji je čak 
i Dostojevski, koji se ruga »idealizaciji«, naslikao “raskošno 
urešena svim kršćanskim vrlinama — narod u vagonu raspo- 
ložio se, a baš time i tada užas nadmašuje sam sebe. Opće 
veselje zahvatilo je sve. Razlog je gušavo dijete, idiot. 


»Noge: su mu se svile pod težinom tijela kao lojane rasto- 
pljene svijeće. Glava mu otekla kao lubenica pa poiskakale na 
njoj oči. Dere se — tuli, zavija — grize čikove sa poda... 

»E Hrista mi, strino, bolje bi bilo, da se Gospod smiluje tomu 
vašem sinu« — prozbori jedna starica, a na to majka odgovara: 
š »Da samo znate — čime ga sve nisam ubijala. Ali žilavo vam 
je to živinče — žilavije nego ikoje od nas. Gol prospava cijelu 
Mrazovitu noć vani na dvoru, pa ništa. I psetu je zima vani na 


lancu i cvokoće zubima — i zavija, a on ništa —« 


Tako teče prijazan razgovor u koji se na kraju umiješa 


oljedan od frontaša: 

»Trebalo bi ga u vreću pa ko mačku u vodu. — Nego dajte, 
da ga malo izravnamo -— pa da može i on na frontu. 

Grohot. Snop onih žuljavih grubih ruku uhvati dijete, pa mu 
ravnaju hrptenjaču; mali zavija, a ljudi se smiju, natežu, hihoću. 
I izbacuju krv — i guše se u maglama žutog dima i sparine.« 


»Hrvatska Rapsodija« predstavlja samo jednu etapu u 
cjelini Krležinog djela, ali takvu etapu koja već sadržava 
neke bitne karakteristike čitavog njegova pjesničkog opusa. 
»Rapsodiju« se ne može inače uklopiti u nijedan od postoje- 
ćih literarnih oblika, jer u njoj drama naglo prelazi u liriku, 
a lirika u epsku širinu pripovijedanja. Motivi u »Rapsodiji« 
variraju u neprestanoj gradaciji. Vizije se tu odvijaju u 
okviru vizija, a i sam pejzaž, kroz koji se kreče vlak, do- 
biva aktivnu ulogu u radnji. 


»Vidi se kroz pendžer na oranicama mnogo nizova crnih žena, 
gdje oru. Pluže. Siju. Same crne žene — pluže. A po brdima i šu- 
mama zgurile se sive. aveti Gladi. Pa pružaju pandže i proždiru 
sela. A sela viču. Idu sprovodi. Zvone zvona — a voz vijuga, penje: 
se na brdima... .« 


U međuvremenu stari putnici dalje vode svoje razgovo- 
re, a novi ulaze. Žene koje prodaju »cukrice, vina, ljubavi, 
sira i svega«, toči se vino i rakija, nastaje cerekanje, vrisak, 
pijančevanje, bijesno grljenje, psovke. Žene koje se vraćaju 
s hodočašća i ulaze sa teškim glomaznim drvenim križem u 
vagon, invalidi, pa žandari i pijani Sremac, ciganska muzi- 


ka, harmonika. U vagonu »u kutu kraj otvorena pendžera i, 


dva otrcana, bijedna anemična studenta« ne prestaju u svo- 
joj debati. »Govore o hrvatskoj ideji. O jugoslavenskom 
problemu.« U vezi sa studentima izgovorena je i jedna teška 
riječ: 

»A eto: to je domovina. Taj vagon, to je domovina.« 

I u nabujalom mnoštvu svih tih bezbrojnih glasova, raz- 
govora, prizora, šala, psovki, c cerekanja, suza i događaja ne- 
ma ni jedne geste, ni jedne riječi u kojoj bi bar na trenu- 
tak zablještala ljepota ljudskog, ljudska radost, ljudska 
svjetlost duha dostojnog čovjeka. 

I u tome je zapravo tragični patos Krležina realizma,, 
koji je nerazdvojiv od revolucionarnog humanizma: treba. 
ugasiti sva pozorišna kandila iluzije i laži, da zaboli mrak,, 
da prodre do kosti, do srži bol zbog mraka i zbog čovjeka. 
koji je kao čovjek potpuno nestao. 


VI 


»Iz Goyinih. bakroreza osjeća se kategorički im-- 
perativ: sve to treba naslikati da još generacije i 
generacije mogu da vide, kako je izgledao španjol- 
ski dvor u Madridu, kada je na njemu slikao gospo-- 
din Goya kao dvorski slikar.« 


(Miroslav Krleža: »Francisco: 
Jose Goya y Lucientes«) 


Krležino književno djelo koje obuhvata oko trideset sve-- 
zaka ima već iz današnje perspektive izgled jedinstvene arhi-: 
tektonske cjeline. Težnju za cjelovitošću nametnuli su mu 
imanentni zakoni njegova umjetničkog stvaralaštva i njego- 
va koncepcija o odnosu umjetnosti prema životu. Teme Krle- 
žu opsjednu, ne puštaju ga, pa i ako ga puste na čas, pri- 
siljavaju ga da se uvijek ponovo vraća na njih sve dotle 
dok mu ne uspije da ih snagom umjetničke riječi ne osvijetli 
sa svih strana i u svoj njihovoj dubini. Zato se u svim nje- 
govim djelima naknadno opazi da su dio ciklusa koji već po-- 
stoji ili je bio u nastajanju. Pojedina djela kao da se sama 
po sebi svrstavaju u cikluse. 

»Pan«, »Tri simfonije« i pjesme iz istog ma sači- 
njavaju određenu epohu u njegovu razvitku, ali su među-- 
sobno jedna jedinstvena cjelina. Svako je djelo samostalna. 


i oblikovana cjelina, ali zajedno predstavljaju više nego što 


bi jedno djelo bez ostalih značilo. 

Na isti način svrstavaju se u ciklus drama o Isusu, Cri- 
stofor Colombo i Michelangelo. Krleža sam priznaje: »To što: 
nisam znao da fiksiram u legendi (Isus), ja sam. htio da ri- 
ješim u Michelangelu i Colombu. Pet giganta htio sam da 
nacrtam, pet monumentalnih figura: Krista, Michelangela,, 
Colomba, Kanta i Goyu.« »Hrvatska Rapsodija« je prvi čla- 

nak novog ciklusa u kojemu i s kojim drama »Galicija« (1920), 
i najmoćniji umjetnički dokument prvog svjetskog. rata, do- 
8Ekumenat mržnje rata, novele pod naslovom »Hrvatski Bog 
Mars« (1922) i na kraju drama »Vučjak« (1923), sačinjavaju 
čvrsto povezanu cjelinu. Treći ciklus sačinjavaju drame isple- 
. tene oko sudbine Glembayevih — »U agoniji«, »Gospoda 

'Glembayevi« i »Leda« i niz novela o likovima iz tih drama 
(1928—30). Međutim, taj ciklus je već od početka svjesno, 
planski izrađena cjelina. Fiksirati i evocirati kroz individual- 
ne sudbine viziju čitavih epoha, oblikovati samo vrijeme kao 
dramski faktor koji se ispoljuje u individualnim sudbinama 


— taj je zadatak postavio sebi i riješio ga pjesnik Glemba- 


yevih. ' 

Krleža piše uvijek historijsku dramu i historij- 
ski roman, čak i njegove novele su historijske novele, uko- 
liko on doživljuje, i s historijskom svijesti, i samu sadašnjicu 
kao moment historijskog procesa, što, naravno, nije istovetno 
.s »objektivnim« kontemplativnim stavom. 


I na kraju, »Povratak Filipa Latinovicza«, (1937), »Na 
rubu pameti« (1938) i veliki satirički roman dehumaniziranog 
svijeta fašizma »Banket u Blitvi« (1938) opet su dijelovi jed- 
nog još nezavršenog ciklusa, čiji se obrisi mogu već naslutiti. 

Kao što bismo drugačije čitali i shvatili Werthera da nije 
iza njega došao Faust, tako se i Krležini ciklusi međusobno 
obogaćuju novim značenjem. Među pojedinim ciklusima po- 
stoji niz bogatih prelaza, tako da nabrojena djela ne obuhva- 
taju ni izdaleka čitav njegov opus. Novele i mnogobrojni 
eseji, jedinstveno remek-djelo »Balade Petrice Kerempuha« 

. i polemički spisi sačinjavaju organski dio arhitektonski cjelo- 
“vitog stvaranja koje predstavlja monumentalni hrvatski knji- 
ževni izraz socijalnih i intelektualnih sadržaja duše revolu- 
cionarnog humanizma XX stoljeća. 

.DIJALEKTALNA POEZIJA DANAS 
Iako su Posljednjih godina pojmovi donekle raščišćeni, 
ipak, zbog zbrke koja je vladala ranije, moramo Prije svega 
utvrditi da je poezija u dijalektu, o kojoj se ovdje rasprav- 
lja, jedno, a regionalna Poezija drugo. Poezija u dijalektu 
može, ali ne mora imati regionalni karakter, isto kao što sti- 
hovi koji su zaista regionalni ne moraju biti pisani u dijalek- 
tu. Uostalom i sam pojam »regionalna« može imati različita 
značenja, pa ako ga uzimamo u smislu vezanosti uz jedan 
kraj, moramo reći da je više ili manje sva literatura od Ho- 
Mera do Folknera i Camusa i od Držića do Krleže, Kaleba i 
Marinkovića na taj način regionalna. Tako su Npr., regionalni . 
1 srpski i slovenski pisci, od Matavulja i Sremca preko Stan- 
Kkovića do Copića i Cosića, i od Kersnika preko Prežihova do 
Bevka i Kranjca, iako ni kod jednih ni kod drugih nema knji- 
že r to nisu.i Vučove »Mrtve javke« 
» zar to nisu Šegedinova »Djeca božja« i 
Novakov »Izgubljeni zavičaj«? Teoretski bi književnost koja 
Nije vezana uz neku regiju bila toliko apstraktna, da bi izgu- 
bila onu neophodnu konkretnost koju mora imati svaka pai 
Najapstraktnija umjetnost, a time bi u st 


Vari prestala da bu- 
de književnost. Na taj je način, naravno, regionalna i poezija 
u dijalektu. Drugo je opet Pitanje značenja. Svaka regija nije, 
Naime, ni približno jednako interesantna, pa zbog toga neki 
Pisci izgledaju više odnosno manje regionalni od drugih. No 
i to je relativno, jer pravi pisac može dati značenje svakom 
egionu«, kao što loš pisac može obeznačiti i najinteresant- 
11% 

niju građu. Međutim, u novije se vrijeme termin »regional- 
nog« uzima češće u jednom drugom višemanje pejorativnom 
značenju lokalnog, provincijskog, što uglavnom znači nekva- 
litetnog, kvaziliterarnog (iako se taj smisao neopravdano ve- 
zuje isključivo za provinciju). U tome značenju ni čakavska 
ni kajkavska poezija, barem u najboljim ostvarenjima, nije 
regionalna. Po čemu bi Krležine »Balade Petrice Kerempuha«, 
ta najhrvatskija, a po tome i najjugoslavenskija knjiga sti- 
hova napisana u Hrvatskoj, imala regionalan karakter? Ili 
možda pjesme Nazorove ili Goranove? Ili Tinov »Oproštaj«? 
Istina, dijalektalna je poezija obično i po sadržaju i po izrazu 
jače vezana uz stanovitu regiju, ali ta vezanost i ta auten- 
tičnost nije jedini njen kvalitet. A za postojanje zaista re- 
gionalnih, više anegdotskih nego poetskih, stihova na dijalek- 
tu nije kriva poezija. Jer radi se o nečemu što je oko knji- 
ževnosti, ili daleko od nje, a ne u njoj. Uostalom, rijeke tak- 
vih stihova teku od pamtivijeka svim regionima i svim knji- 
ževnostima, svim jezicima i svim dijalektima. Ali to ne od- 
ređuje ni jednu književnost, pa ni ovu našu na dijalektu. 
Drugo je pitanje, zašto se dijalektalna poezija javlja baš 
u Hrvatskoj, i to u određenom vremenu. Tako nije specifično 
hrvatska pojava — od F. Mistrala i T. Aubanela (Aubaneu) 
do bogate talijanske i njemačke poezije na dijalektima, ona 
je u raznim književnostima veoma česta — ipak je na ovom 
tlu historijski uvjetovana. Čakavska i kajkavska književnost, 
koja od prvih naših začinjavaca preko Marka Marula Peče- 
nića, Petra Hektorovića, Ivanuša Pergošića ili Jurja Habde- 
lića, pa do Tituša Brezovačkog, Pavela Štoosa i Ignaca Kri- 
stijanovića, traje nekoliko stotina godina, u stvari nije dija- 
lektalna. Pisci, u raskomadanoj i sa svih strana prignječenoj 
Hrvatskoj, pišu na narodnom jeziku onako kako umiju, bilo 
da se drže više govornog jezika kao Marulić i Hektorović ili 
pokušavaju doći do nekih stilizacija poput H. Lucića koji ipak 
nije mogao pisati jezikom Dubrovčana kao što nisu mogli ni 
Frankopan ni Brezovački. Svi oni čine isto što čini i »tvrdi« 
štokavac Matija Divković u Bosni koji također piše našim 
jezikom onako kako ga je naučio, dakle štokavski. Dok nema 
zajedničkog književnog jezika nema, dakle, ni književnosti na 

dijalektu. Čakavština je, kao i kajkavština, svakako tendi- 
orala prema oformljavanju u književni jezik, što je ona u ono 
vrijeme uglavnom i bila. Tako su mislile ondašnje genera- 
; cije, jednako domaći ljudi kao i stranci, pa je za Mlečanina Giu- 
stinianija čakavština slatka i ljupka (»dolce e soave«) kao 
i toskanski govor u Italiji, za Šibenčanina F. Vrančića »dal- 
 matinski govor« najljepši je od svih slavenskih, a za arciđa- 
kona i alkemistu M. Albertija »ča« »piu soave e elegante«. 
U tim teškim uvjetima, kad je Hrvatska bila rastrgana među 
nekoliko osvajača i kao »štit« odnosno »antimurale« dobi- 
jala udarac za udarcem, razne su inkvizicije i propagande, 
jednako kao i stalna pustošenja, gušile tu čakavsku kajižev- 
nost, tako da se nikada nije mogla ni približno razviti do 
svojih optimalnih mogućnosti. Tako je mnogim izvanrednim 
talentima ondašnja rasparčana i potlačena domovina postala 
preuska, pa su pošli u svijet da bi postali slavni slikari, kipari 
i graditelji kao J. Čulinović (G. Schiavone), A. Medulić (A. 
Schiavone), J. Klović (Clovio), J. Duknović (G. Dalmata), bra- 
ća Frane i Lucian iz Vrane (da Laurana), humanisti, filozofi i 
poete laureati poput Ivana Češmičkog (Panoniusa), Ilije Cri- 
jevića (Cerve), R. Boškovića i J. Dragišića (koji je više po- 
znat kao G. Benignus), Ivana Polikarpa Severitana i Jakova 
Bunića, reformatori i buntovnici kao što je bio Matija Vlačić 
(Flacius Ilyricus) ili Rabljanin Marko Antonije de Dominis 
(čije je mrtvo tijelo bilo spaljeno, a pepeo bačen u Tibar), ili 
četvrti što će kao Nikola Zrinjski ući u tuđe književnosti ili 
peti što će kao državnici međusobno pregovarati u ime dviju 
velikih carevina poput velikog vezira Mehmeda Sokolovića 

i poznatog diplomate i prelata, primasa i kraljevskog namje- 
= snika ugarskog, Šibenčanina A. Vrančića. Ipak, hrvatska pi- 
sana riječ nije nikada bila potpuno zaglušena. Na raznim 


mjestima i u drugim narječjima izbijat će uvijek novi vruci, 


f pa će se tako usprkos službenoj i privatnoj latinštini kaptola 
i kurija, sabora i redova i na kajkavskom području javiti po 
svim znacima bogata narodna poezija. Ta će poezija većim di- 
jelom nestati u mraku stoljeća, a ostat će iz toga vremena sve- 
ga nekoliko pjesama sačuvanih u jedinom rukopisu iz XVI 
Stoljeća (1593). Mjesto nje javit će se pisana kajkavska riječ. 

U tom kraju prignječenom turskim kopitima, silom i baha- 
tošću mađarskih, austrijskih i domaćih velmoža te rimskom 
propagandom, kajkavska umjetnička književnost (ako je tako 
možemo nazvati) počela je s najobičnijim molitvenikom jedne 
velikaške žene i prevodom Verbčezyjeva pravničkog spisa od 
varaždinskog suca Ivana Pergošića. Ta će književnost u »ostat- 
ku orsaga« i dalje biti oružje iste propagande koja je uporno 
nastojala da izbriše sve što nije agitacija za »prekogrobni ži- 
vot« i uredno plaćanje štibre, kuluka i desetine, ona će slu- 
žiti raznim Gašparotima, Krištolovcima, Mulihima i relativno 
duhovitim Gregurima Kapucinima u istu svrhu, i tek će se 
kadikad probiti po koja satira grabacijaška i po koja rečenica 
Krčelićeva i Lovrenčevićeva, kerempuhovska. Ali kajkavština 
će ostati kao fakat, kao novi dokumenat o vitalnosti. Razni 
Divkovići (kako smo već spomenuli), Matijevići i Posilovići 
rade istu stvar u Bosni, samo ovdje na štokavskom narječju, 
ne praveći razlike između bosančice i latinice, gledajući na 
čitavu stvar sasvim funkcionalno kao i zadarski .kanonik Š. 
Budinić koji je 1583. godine svoju »Sumu nauka hristijansko- 
ga« štampao istodobno ćirilicom i latinicom (u koju je uveo 
dijakritične znakove). 

Pitanje jezika nametalo se, dakle, stalno kao praktički 
problem, ali u tim prilikama on nije bio rješiv i vjekovna 
su kolebanja potpuno razumljiva. Čak ni to, što je najjači 
književni centar Dubrovnik već u početku prihvatio štokav- 
štinu, nije moglo biti odlučujuće. Konačno i sama dubrovačka 
poezija XVI stoljeća bila je znatno čakavski obojena. Ta će 
mješavina narječja u svim mogućim varijacijama u našoj 
književnosti trajati puna tri stoljeća. Tako na jednom istom 
terenu i u isto vrijeme Habdelić štampa svoje »Zercalo Ma- 
riansko«, »kak onde govore, gde sem pisal«, dok Magdalenić 
piše »Zvončec«, »niti zavsima pravo horvatski niti zavsima 
slovinski« (tj. štokavski). A. Pergošić u prvom dijelu spome- 
nutog prijevoda pravi dvije varijante od kojih je prva bliža 
dubrovačko-dalmatinskom narječju. U tom njegovom kole- 
banju, kako je i normalno, pobjeđuje kajkavština, pa u dru- 
gom i trećem dijelu kolebanja više nema. Nije se manje ko- 
lebao ni Vitezović koji se u raznim fazama kušao približiti 

svim trima narječjima da bi se konačno ipak odlučio za što- 


kavštinu, iako je rođen u čakavskom Senju, a živio najdulje 
na kajkavskom području. U takvoj je situaciji razumljiv i po- 
kušaj J. Križanića koji piše iskonstruiranim po njegovu mi- 
šljenju općeslavenskim jezikom. Ta čudna jezična mješavina 
plod je spekulacije jednog zanešenjaka koji je simptomatičan 


za hrvatskog čovjeka onoga vremena (dakako ne samo zbog 


jezika). 

Dok se još sva ta narječja međusobno dodiruju i miješaju 
u tolikoj mjeri da, npr., čakavština koja je već i sama načeta 
dubrovačkom štokavštinom dopire čak do Pergošića; a sred- 


. njodalmatinske utjecaje nalazimo u stihovima čakavca P. 


Zrinskoga, u nabožnoj prozi F. Glavinića iz Kanfanara, u crk- 
venim historijama franjevca R. Levakovića iz Jastrebarskog 


A ili čak u kajkavskim spisima 1. Belostenca, i obratno, dok sta- 


noviti (makar i mali) broj kajkavskih izraza stiže do Maruli- 
ćeve »Judite« (a da i ne govorimo o Lucićevu pokušaju stili- 
zacije, stvaranja književnog izraza na osnovu čakavskog i 


l dubrovačkog narječja) — problem zajedničkog književnog je- 


zika postavljao se sve direktnije i urgentnije, i praktične po- 
trebe prisiljavale su ljude da o tom pitanju sve češće misle. 
Problem »obćeg i razumnog književnog jezika« kojim bi se 


mogao služiti čitav narod nametnuo se u oštrijoj formi još za 


vrijeme reformacije. Međutim, reformacija je bila vrlo brzo 
ugušena, prije nego je uspjela uhvatiti korijena. Ona, uosta- 


lom, nije ni mogla riješiti to teško i komplicirano pitanje. 
= Nije ga mogla riješiti ni nastupajuća kontrareformacija ma- 
; kar da mu je pristupila smionije i direktnije. Od spomenice 


isusovca Marina Temperice, predane još u XVI stoljeću gene- 
ralu reda, javljaju se sve novi i novi pokušaji. Neki, istina, 
još uvijek traže rješenje u konstrukciji nekog sintetičnog 
obično arhaiziranog, a svakako knjiškog jezika kao spome- 
nuti Š. Budinić ili I. Belostenec, ali drugi već naslućuju pravi 
put. Tako čakavac talijanskog porijekla J. Mikalja u predgo- 
Voru svog »Blaga jezika slovinskoga« (štampanom 1649—1651 
O trošku »Propagande«) hvali »bosanski« jezik upoređujući ga 
S toskanskim. Na toj liniji i drugi isusovac i čakavac B. Kašić 


Piše svoje »Institutiones linguae illyricae«, spomenuvši u svo- 

joj latinskoj autobiografiji da je i sam papa Klement VIII bio 
zainteresiran za proučavanje »ilirskog« jezika, on se iz čisto 
praktično-propagandnih razloga nekoliko godina kasnije u 
svom »Ritualu rimskom« zalaže za bosansko narječje »koga 
može svak lašnje razumiti«. Na to narječje on i prevodi svoj 
»Novi zavjet«. I dogodilo se da je ovaj jezuita, službenik 
inkvizicije i devastator naše renesansne kulture, bio jedan 
od prvih koji je naš jezični problem postavljao određeno i 
pravilno. Iako stav Kašića, Mikalje i drugih protureforma- 
tora prema našem jeziku i — bez obzira na tendencije — nije 
bio odlučujući, ipak se otada ovo pitanje nije skidalo s dnev- 
nog reda sve do njegova konačnog rješenja. Međutim ta mi- 
sao potpuno i definitivno pobjeđuje .tek pod neposrednim 
utjecajem Vukove reforme. Čakavski i kajkavski period 
hrvatske književnosti dao je djela od kojih su neka značajna 
i kao ostvarenja, a ne samo kao kulturnohistorijski spome- 
nici, i možemo zaista požaliti što teške političke i društvene 
prilike nisu dozvolile da se ova književnost potpuno iživi i 
dade još zrelija djela, ali ne možemo žaliti što je taj period 
bio definitivno završen i razvoj našega književnog jezika 
pošao drugim putem koji je jedini bio prav i usmjeren prema 
budućnosti. To prihvaćanje vukovskih koncepcija o jeziku, 
koje su od Kašića i Mikalje neprestano tinjale i stalno blje- 
skale novim plamečcima, nije bilo ni deklarativno ni simbo- 
lično nego stvarno. I mada prema prihvaćanju tog jezika nije 
bilo čak ni toliko otpora koliko ga je bilo prema zajedničkom 
pravopisu (sjetimo se stava »Zore dalmatinske« čiji su uredni- 
ci bili u pitanju jezika pripravni da odmah idu putem koji su 
»Andrija Kačić i Vuk Stefanović Karadžić zabiližili«, ali u 
pet godina izlaženja ne prihvaćaju Gajev pravopis i o njemu 
oštro polemiziraju s »Danicom«), ipak je praktički trebalo 
prevladati sve jezične regionalizme koji su postojali. Taj se 
proces, dakle, morao odvijati sporije nego u Srbiji, iako ga 
nije niko pokušavao zaustaviti kao što su pokušavali tamo. 
Razlika je bila u tome što su Srbi s Vukom prešli na sasvim 
novi, narodni jezik kojemu je Vuk u svojim spisima, prevo- 
dima i narodnim tekstovima dao tako sjajne uzorke, a Hrvati 
su uglavnom od svojih narječja prešli na štokavštinu koja je 

kođer imala stanovitu ne baš malu tradiciju i ta je kompo- 
nenta, uz opću političku i društvenu situaciju u kojoj se na- 
lazila preporodna Hrvatska, svakako utjecala na formiranje: 
odnosa prema tradiciji uopće, pa i prema staroj čakavskoj i 
kajkavskoj poeziji posebno. Međutim, premda u vrijeme po- 
jave moderne dijalektalne poezije možemo još uvijek govo- 
Titi o nekim višemanje platonskim i sentimentalno-historij- 
oskim relacijama prema tim već prastarim kanconijerima i 
. spjevovima, ipak one nisu bile niti su mogle biti ni jedina ni 
najvažnija komponenta njezina postojanja. 

Tako se »pomaknu srce hrvatskom narodu« na sjever, 
Hrvatska je i dalje ostala podijeljena politički i kulturno i 
ekonomski na razne administrativne, »historijske« ili strate- 
ško-izborne jedinice, ona još uvijek nije imala dovoljno izra- 
zitog kulturnog centra, pa tako ni prostorni kontinuitet nije: 
mogao biti uspostavljen preko noći. I to stanje trajalo je još. 
skoro čitavo stoljeće. A pisci su sobom donosili različita jezič- 
na iskustva iz svojih pokrajina, sa svojih jezičnih područja i 
maš se književni izraz razvijao i dalje u različitim jezičnim 
medijima. Nova zajednička jezična iskustva nisu nikada bila 
potpuno asimilirana, i pisci su se još uvijek kretali u razli- 
čitim izražajnim krugovima, noseći već oblikovane doživljaje: 
iz djetinjstva i prve mladosti kao jezična i emotivna optere- 
čenja, koja nisu mogla biti izrečena bez ostatka u književnom 
jeziku. Ne treba zaboraviti da je Zagreb grad s kajkavskom 
podlogom i da su Rijeka, koja se uostalom tek s Oslobođenjem 
vratila u sklop Hrvatske, kao i Split, čakavski gradovi. A 
Osijek je na periferiji i nema tradicije. Tako u Hrvatskoj nije: 
bilo većeg štokavskog kulturnog centra koji bi olakšao prelaz 
iz pojedinih jezičnih regija prema novom zajedničkom urba- 
niziranom književnom izrazu. I to je nova ne manje važna 
komponenta. ' 


O problemu dijalektalne i posebno čakavske poezije ras- 
Pravljalo se između dva rata veoma mnogo. Ali mjesto da se 
objasni njezina pojava, odredi mjesto u našoj književnosti, 
najčešće se izmišljalo i tako se konstruirala čitava jedna re- 
Slonalistička »ideologija« s tezama o »zasebnoj čakavskoj svi- 
Jesti«, o »čakavskom pogledu na svijet i život«. Prema tim 

shvatanjima postojala bi nekakva »zasebna čakavska duša« 
koja traži da bude umjetnički odražena adekvatnim jezikom. 
Na pitanje da li se »čakavski kolektiv« može potpuno izraziti 
na drugom, naučenom narječju koje je postalo književnim 
jezikom, odgovaralo se uglavnom negativno. Taj je odgovor, 
međutim, nosio u sebi dvije sasvim krive pretpostavke. Prvo, 
čakavska je regija tu odvojena od naše zemlje i proglašena 
nekakvom skladnom cjelinom u kojoj nema nikakvih klasnih 
razlika, a drugo, indirektno je zanijekana jedinstvenost na- 
šega jezika, jer se na taj način može govoriti o »naučenom«, 
jedino u odnosu na različite jezike, a neka vrst »učenja«, bu- 
odući da se književni jezici gotovo bez izuzetka razlikuju od 
govornih i da je potpuna istovetnost moguća samo u momen- 
tu kad narječje postaje književnim jezikom, neophodna je za 
sve. Naravno, time ne negiramo postojanje tih, nazovimo ih, 
čakavskih ljudi, koji u određenim uslovima stvaraju neke 
crte svoje posebne fizionomije. Istina je da su se u glavama 
pravih, autentičnih čakavaca, vezanih za zemlju, priljublje- 
nih uz palube i vesla, rađale i neke posebne misli koje su 
nikle iz specifičnosti njihova života. U njima su cvjetale i 
neke posebne žudnje, sazrijevale neke posebne ljepote i sve 
je to uglavnom ostajalo neizraženo. Njihovi su čvorasti prsti 
na poseban način stezali maškline i dizali ih visoko iznad 
glava kao barjake. Njihove teške rabotničke noge su na svoj 
način gazile po saližima hvarskih pijaca kojima su odzvanjale 
riječi posve određenih Ivanića. Život se po tim prostorima 
zgušnjavao.nekako drukčije, ali to zgušnjavanje ni po čemu 
nije bilo izuzetno, vezano isključivo za čakavsku regiju. Bila 
je to zapravo stvarnost svih naših regija koja je starinski 
jezik Krležinih »Balada« jednako približila čakavskom puča- 
ninu, kao što je Nazorovu »Galijotovu pesan« ili Balotinu 
»Kozu« učinila čitzom kajkavcu ili štokavcu. Sve je naše re- 
gije u to vrijeme nosila jedna ista žudnja za slobodom i so- 
cijalnom pravdom, za pobjedom nad surovim silama zaosta- 
losti i mraka. Radilo se konačno o narječjima jednoga istog 
jezika. No, nismo li time ujedno postavili pitanje smisla egzi- 
stencije dijalektalne poezije? Maurice Gramont je u svom 
poznatom djelu »Le vers francais« napisao »Toute poćsie a 

. Vorigine, s'est servi de la langue vivante et s'est fondće sur 


elle. En Grčce pour ne citer qu'un exemple, tous le genres 


poćtiques emploient le dialecte parlć dans la region ol ils 


naissent. Ils ont atteint leur plus haut developpement chacun 


dans son dialecte: c'ćtait la pćriode de production originale. 
Posterieurement apparut la poćsie d'imitation, on imita les 


modes poćtiques, on imita leurs langues qui devinrent pure- 


ment artificielles et intelligibles seulement pour un cercle re- 
streint. C'est la pćriode de d&cadance«. Dijalektalna poezija 
isto tako nastaje i u govornom jeziku, ona i u našem konkret- 
nom slučaju znači napuštanje već izlizanih poetiziranih leksič- 
kih i stilskih shema, bježanje od raznih vrsta oponašanja pje- 


. sničkog ukusa i izvještačenog jezika. Naravno, bježanje na od- 


ređeni način koji je historijski bio moguć. Napuštanje više 
»poetiziranog« nego stiliziranog izraza kakav je prevladavao 
u našoj poeziji na književnom jeziku između dva rata, koje 
će, usprkos jakim utjecajima A. B. Šimića i T. Ujevića, izvrši- 
ti potpuno tek poslijeratna generacija, zbilo se, dakle, naj- 
prije u dijalektalnoj poeziji koja je u tom pogledu prije avan- 
gardistička nego regionalna. Analize bi ovu pojavu mogle 
samo potvrditi. Pojava i utjecaji Jesenjina, Garcie Lorke i 
poezije takozvanih »primitivnih« naroda u ovim razdobljima 


izazvani su istim podsticajima, samo što pri tome pjesnici u 


odnose s izvorima stupaju indirektno, preko spomenute poe- 
zije. Čudnovato je jedino da to kritičari nisu ranije opazili. 
Jer, dijalektalna se poezija kod nas javlja u vremenu kad 
nam je po prvi put postalo jasno da »ta vrsta beletristike, 
kakva se njeguje kod nas, nema mnogo smisla« (Krleža) i kad 
je u ovom vremenu koje nije bilo nimalo idilično poplava 
relativno vrlo vješto pisanih stihova proticala mimo glavne 
ljudske tokove i, zvučeći u tim krvavim decenijima čudno i 
nesmišljeno, ostajala u zrakopraznom prostoru, ne govoreći 
Svojim blijedim lirizmima nikome ništa. Dijalektalna je poe- 
zija, inspirirana Matoševim »Hrastovačkim nokturnom« i Na- 
zorovom »Galijotovom pesni«, od početka, uz »nastojanja« i 
ostvarenja takozvane lijeve literature, pokušaj približavanja 


Zemlji ili bolje reći čovjeku na njoj. Ne izmišljenom, pseudo- 


modernom, blijedoromantičnom fantomu nego čovjeku koji još 

uvijek uzaludno gazi u smrt, ali se već budi i osvještava i 
naslućuje nešto što prije toga nije naslućivao nikada. Htjelo 
se, svjesno ili instinktivno, pustiti njega da govori o sebi, reći 
u njegovo ime ono što sam nije umio. I sva dijalektalna poe- 
zija od nedostiživih Krležinih »Balada Petrice Kerempuha« 
do ljubićevsko-gervaisovskih minijatura i Balotinih izvan- 
redno emotivnih muzikalnih slobodnih stihova iz »Dragog 
kamena«, stilizirano ili nestilizirano, na ovaj ili onaj način, 
zapravo je samo to. I zato se u sretnim slučajevima zaista 
može govoriti o »apsolutnoj autentičnosti odražavanja stvari, 
od kojih na svakoj riječi ostaje njihov originalni otisak, kao 
da su palcima prenesene na papir« (R. Marinković). Ta se 
autentičnost, istina, može postići i na književnom jeziku, ali 
u ovo su vrijeme, a to nije moglo biti slučajno, u našim naj- 
boljim proznim tekstovima od Krleže do Marinkovića dijalozi 
bili napisani u dijalektu. I oni su u krajnjoj konsekvenci ipak 
neprevodivi. U svakoj stilizaciji izgubili bi nešto od svoje 
oporosti i autentičnosti. Uostalom, svaka prava poezija za- 
pravo je neprevodiva. Jer, prevod smisla, značenja ne znači 
ništa ili znači sasvim malo. Pjesma, istina, može da bude pre- 
pjevana. A to znači da je nešto adekvatno iznova kazano i 
prevodilac se u najuspjelijim stihovima, naravno, ako je i 
sam pjesnik, približava svom izvorniku koji ponekad može 
biti i natpjevan, a ipak iznevjeren. Međutim, kod takozvanog 
prevođenja dijalektalne poezije radilo bi se o nečem sasvim 
drugom: o prevodivosti odnosno neprevodivosti u okviru jed- 
nog istog jezika. Ovdje prevodivost ne priznaje niko. I zaista 
stvar je kvalitativno drukčija. I dok bi se neka slabija pjesma 
pisana na dijalektu eventualno i mogla »pretočiti« u knji- 
ževni jezik a da ne izgubi ništa od svoje slaboće, ili čak da 
nešto u novom obliku i dobije, dotle je dobra pjesma nepre- 
vodiva. I baš ta neprevodivost između ostaloga dokaz je nje- 
zine vrijednosti, opravdanosti njezine egzistencije isto tako: 
kao što bi njezina prevodivost bila neoborivi argumenat o 
njezinoj suvišnosti. Jer sve što je moguće treba da bude ka- 
zano književnim jezikom. To je osnovno. Neprevodivost, 
dakle, ne može biti dokaz manje vriiednosti dijalektalne poe- 
zije. Ovdje se radi o nečem sasvim drugom. U toj je neprevo- 

divosti smisao njene egzistencije. Uostalom, pokušajmo Krležu 
ili Ujevića prevoditi na takozvani vukovski jezik ili prepje- 
vati A. B. Šimića u matoševske kvartine (i obratno), pa ćemo 
shvatiti u čemu je problem. A u suštini se radi o istome. I zato 
je dijalektalna poezija relativno prevodiva na druge jezike, 


naravno, pod uvjetom da se, kao i za, svaku drugu poeziju, 


nađe adekvatan izraz, a nije prevodiva na druge dijalekte! 


jer se konačno radi o istom jeziku. 





1 U odgovorima V. Pavletiću (V. Pavletić: »Kako su stvarali knji- 
ževnici«) ilustrirao sam to analizom jedne kvartine iz svoje čakavsk 
knjige »Blišćavci«. Već za naslov pjesme »Greštvini smiha« teško je mil 
štokavski ekvivalent. Po smislu bi to bila gorčina, »trpkoća smijeha«, samo 
što je riječ »greštvini« metaforična i označuje nešto konkretno (»greštvin« 
je sitno grožđe koje u sjeni ne može da dozrije, pa je trpko i kiselo), a 
trpkoća je apstraktna. Osim toga u »prevodu« se gubi i novoća fraze i onaj 
specifični miris koji u čakavskoj varijanti postoji i ono ponavljanje svi- 
jetlih vokala koji vezuju te dvije riječi u ovom neobičnom srazu. Anali- 
zirana kvartina glasi: 


Shrepeni se smih u žuntoh, 
na čelu ostine pot, 

dupli uzal šćute ustegne 

i konope iznad bot. 


Doslovan prevod glasio bi: 


Zamrzne se smijeh u venama, 
na čelu se ohladi znoj, 
dvostruki uzao stegne kosti 

i nategne konope iznad valova. 


Bez obzira na muzikalnost stiha, rimu itd., nameću se i mnoga druga 


Pitanja. »Shrepeni se« ima drukčiju boju nego »zamrzne se«, to je sasvim 
drugi poetski valer, Ako kažemo »ukoči se«, »ukruti se«, onda smo po- 
stigli jedno, a izgubili drugo: hladnoću, a u riječi »shrepeni se« ima jedno 
i drugo. Ne bi valjalo ni »sledi se«, iako je možda u štokavštini najbolje. 
Čakavski bi se reklo »sledeni se«, ali je to slabije, ne samo zato što je 
oObičnije nego i zato što nema one tvrdoće koja u riječi »shrepeni se« na- 
staje srazom vokala i konsonanata. U istom stihu imamo i frazu »po žun- 
toh«, i to nije moguće adekvatno »prevesti«, jer »žunta« ovdje znači ne 
samo krvni sud nego i mišić i sve ono od čega zavisi snaga i što umara 
i boli (drugo je značenje »dodatak«). Morali bismo dakle reći »u mesu«, 
a to je dakako neuporedivo bljeđe i po zvuku i po konkretizaciji. 


U drugom stihu imamo riječ »ostine«. I čakavski bi se po značenju 
moglo reći »ohladi se« kao i u književnom jeziku, ali je to i opet slabije, 
neodređenije. U frazi »ostine pot« kao da se osjeća to čelo hladno kao 
stijena na kojem se smrzavaju kapljice znoja. Napose je pitanje muzi- 
kalnosti i posebno boje vokala. 

Osim toga u svakom pravom umjetničkom djelu utisnut 
je pečat stvaraoca koji nastoji da dođe što jače do izražaja u 
svom djelu. »Oteti se šabloni, to u umjetnosti znači biti ili 
ne biti« (Krleža). A otimamo se šabloni unoseći konkretno, 
specifično, svoje, koje je i po izrazu specifično i naše, posta- 
jući kroz tu konkretnost, kad se radi o poeziji, općeljudskim. 
»Poetska riječ, slika, ritam, poetski susret riječi i fraza, poet- 
ska mogućnost uopće — kao što je poznato — nosi u sebi i 
oko sebe emotivno-mitološku aureolu stvaranu najvećim di- 
jelom u prvim dječjim sudarima sa svijetom oko sebe, a preko 
toga svijeta i sa samim sobom« (P. Šegedin). Dakle, na prvom 
govornom jeziku počinju i prva lirska doživljavanja koja se 
na tom jeziku i najneposrednije, pa i najadekvatnije mogu 
izreći. Naučene riječi su uvijek nekako apstraktnije od onih 
»doživljenih« iz djetinjstva, a to nije samo problem dijalekta, 
to je problem poezije. To, međutim, ne znači da kajkavci i 
čakavci, što uostalom i praksa pokazuje, ne mogu dati auten- 
tičnu poeziju na književnom jeziku. Sve zavisi od toga koji i 
kakav svijet oni u sebi nose, kakva je priroda njihova talenta. 
Dok se u poeziji na jeziku koji se razlikuje od govornoga mo- 
gu uspješnije dati novostvoreni svjetovi, dotle je govorni je- 
zik podesniji za izražavanje već postojećih kozmosa, jer je tu 
stvaranje ni iz čega ipak vrlo problematična stvar. Bilo kako 
bilo, ili dijalektalna poezija svojim kvalitetom, poetskom zre- 
loćom opravdava svoje vlastito postojanje, ili se pak radi o 
nečemu što je izvan literature i za što ne može biti kriva — 
poezija pa ni ona u dijalektu. To što se u dijalektu nešto češće 
javlja neoblikovana anegdota i motivi koji nam se zbog ne- 
dorečenosti čine regionalnima, također je prirodna stvar. Ka- 


Zamijeniti »dupli uzal« i »dvostruki uzao« još se nekako i može, 
iako je »dupli uzal« čvršće. Ali što ćemo sa »šćutima«? »Šćuti« su zapravo 
sve duge kosti ruku i nogu, cjevanice. Ali cjevanica je samo gnjat, golje- 
nica, cijepac, a to bi ovdje bilo preusko, slika ne bi bila potpuna, a 
»kosti« bi bilo suviše neodređeno, opće, gotovo apstraktno prema »šćuti«. 
Riječ »ustegne« op&čt moramo »prevoditi« sa dvije riječi, jer u književnom 
jeziku nema ono značenje koje ima u čakavštini. 'Itd. Itd. Ovo u jednoj 
jedinoj kvartini, prvoj u spomenutoj knjizi. Koliko bi tek problema 
otvorila čitava pjesma. Ukratko: i onaj komu se sve ovo čini pretjeranim 
i subjektivnim priznat će, nadam se, da te poteškoće nisu male i što je 
još važnije da nisu slučajne i da baš ta neprevodivost objašnjava samo 
postojanje pjesme. , 

rakteristično je, npr., da kod dijalektalnih pjesnika ima vrlo 
omalo nestiliziranog folklora, proporcionalno mnogo manje 
nego što ga je bilo na književnom jeziku, pogotovu ako se 
uračuna i folklor drugih naroda koji je u našu poeziju ušao 
indirektno. Dijalekat naravno može i prevariti, ali samo one 
koji nemaju dovoljno razvijen sluh ni za kakvu poeziju, pa ni 
za dijalektalnu. Veća mogućnost simulacije samo je prividna. 
Uostalom, kad bismo izračunali omjer između poezije i ne- 
poezije u dijalektu i u književnom jeziku, sigurno je da bi 
račun išao u korist dijalekta. To je opet dokaz da se dijalekat 
kod nas nije zloupotrebljavao, ili se barem nije zloupotreblja- 
vao u tolikoj mjeri da bi to moralo izazivati otpore. Otpori 
Ž koji postoje, imaju obično korijen u nepoznavanju ili krivom 
shvaćanju. Uostalom, gotovo sva poezija u početku više ili 
manje nailazi na otpore što je isto tako razumljivo. Jezične 
poteškoće koje dijalektalna poezija čini čitaocima iz drugih 
jezičnih krugova nisu nesavladive, a osim toga taj se nedo- 
statak obično nadoknađuje većim brojem čitalaca iz iste jezi- 
čne regije. To je, međutim, već druga problematika, a ovdje 
je riječ o podsticajima, a ne o rezonancama. Kad je dijalek- 
talna poezija zaista poezija, a ne plod mode, nemoć, pokušaj 
bijega u egzotično, onda ona nije ni regresivna ni konzerva- 
tivna pojava, niti ide na štetu jedinstvenog jezičnog osjećaja, 
ona sama i brani i objašnjava sebe, jer egzistira kao poezija, 
bez obzira da li su uzroci njezina postajanja više subjektivne 
ili objektivne prirode. U tome je i raison d'ćtre dijalektalne 
 Poezije, a prirodno je da je njezina pojava u sklopu naših, 
specifično hrvatskih prilika bila prirodnija i moglo bi se reći 
neophodnija. »Možda ćemo tek sada«, pisao je tih godina V. 
Nazor, »kroz kajkavštinu i kroz čakavštinu doći do onih du- 
bokih iskonskih glasova iz jezgre stvari i iz dna duše ljudske 
bez kojih nema ni naše prave lirike.« Tako je osjećao ondašnji 
Nazor, a to su, čini se, tražili i ostali dijalektalni pjesnici no- 
Voga vremena. Njihova je poezija potpuno opravdala svoje 
postojanje. 

Novo pitanje otvara problem dijalektalne poezije danas? 
I da li će njeno postojanje biti opravdano sutra? Teoretski 
je odgovor isti. Ono što je u odnosu na dijalekat vrijedilo ju- 

čer, vrijedit će i sutra i sve dotle dok nam se u dijalektu bude 
moglo poetski otkriti i ono što u književnom jeziku nije bilo 
otkriveno, bez obzira da li je u toj fazi razvoja našega je- 
zika moglo biti otkriveno ili ne. Ključ je, dakle, u mogućnosti 
otkrivanja. Onda kad svaka riječ iz naših govora bude pri- 
hvatljiva u književnom jeziku, što će se vjerojatno zbiti prije 
ili kasnije, poezija na govornim jezicima postat će ipak ne- 
potrebna. Ali poezija će se, dokle god je bude, osvježavati 
govornim leksikom i frazom, jer je to jedan od načina nje- 
nog kontakta sa životom i jedini lijek od »literarnog« i »poe- 
tičkog« koje uvijek uništava svaku pravu poeziju. Relacije 
će, dakle, biti druge, a subjektivni faktor sveden na više ili 
manje apstraktno, baš zato što je tako vezan uz govornu ri- 
ječ. Zbog toga se stilizacija (mislim isključivo na jezičnu sti- 
lizaciju) ovdje negira sama od sebe, i to već danas. Nama neki 
novi književni jezik nije potreban. Dijalektalna poezija ima 
smisla ne samo po neposrednom dodiru s najspontanijim do- 
življajem djetinjstva nego i po onom živom, i u svakom auten- 
tičnom slučaju, životvornom dodiru sa govornom frazom, sa 
životvornom riječi. Naravno, da se u neuspjelim stihovima 
umrtvljuju i najživlje riječi, ali za to kao što smo već kon- 
statirali nije kriv dijalekt. Praksa pokazuje dvije stvari. Prvo, 
da je dijalektalna poezija, napisana u prvoj polovini stoljeća, 
još živa i moglo bi se reći življa nego onda kad je nastala, i 
drugo, da je ona još i danas moguća. Istina, ta poezija u kon- 
kurenciju još uvijek ne ulazi ravnopravno, ali ipak je od vre- 
mena do vremena »uzeta na znanje«. Za nju je i potreban iz 
više razloga znatno stroži kriterij, ali bi isto tako bilo pra- 
vedno da joj se, kad i taj pooštreni kriterij zadovolji, prizna 
bez ikakvih ograda pravo građanstva u našoj književnoj re- 
publici. A »njegovati« je posebno ne treba. Ona mora svla- 
dati otpore da bi opravdala svoju egzistenciju vlastitom su- 
 gestibilnošću i poetskim dometom. Jer, perspektiva je ipak 
u sveopćem širenju leksika književnog jezika i sužavanju di- 
jalekata. Reklo se, čakavština odumire, i to je tačno (tek što 
je proces mnogo sporiji nego što bi se moglo iz takvih into- 
nacija zaključiti), ali je isto tako trebalo reći čakavština (i 
kajkavština) prodire u književni jezik. Jezična bi ekspertiza 

pisaca sa čakavskog područja tu tezu svakako potvrdila, a 
vjerojatno bi se konstatiralo da nije drukčije ni sa kajkavšti- 


nom. To je prirodni tok stvari. S druge strane ustanovilo bi 
se ne samo da se štokavsko jezično područje i dalje širi nego 
da su utjecaji književnog jezika i na najekskluzivnijim čakav- 
skim (a valjda i kajkavskim) područjima sve veći. Ne bih htio 
govoriti o tome što je i onako svakome poznato. Ali bih htio 
napomenuti da se ne radi samo o školi, kasarni i bolnici, koja 
stvara da tako kažem dvodijalektalne ljude. Od Prvih primje- 
raka »Borbe«, koja je prodrla u ta naša otočka sela pred tri, 
četiri decenija i ostavila neizbrisive tragove, od prvih suko- 
ba naprednijeg dijela ondašnje zemljoradničke stranke s omra- 
ženim kraljevskim žandarmskim patrolama, od Prvih orga- 
niziranih istupa prvih simpatizera Oktobarske revolucije — 
sav politički život odvijao se, ako se tako može reći, na što- 
kavštini, I taj je naš težak i ribar do svojih prvih sudbonosnih 
otkrića, kojima ga je vodilo vjekovno iskustvo često zgusnu- 
to u oporim čakavskim rečenicama, došao ipak na štokavštini. 
Uz štokavštinu je, dakle, bio vezan i njegov san o sutrašnjici, 
o boljem životu. U prvoj fazi bio je to samo jezik političkih 
članaka, letaka i brošura, da bi kasnije oživio i postao sred- 
stvo izricanja vlastitih misli. Njegova štokavština još nije bila 
jezično čista, ali je postepeno dobivala pravo javnosti i na naj- 
čišćem čakavskom tlu. Istina, njom se nije nikada govorilo o 
svakodnevnom životu, ali se govorilo o borbi i slobodi i to je 
bilo normalno i razumljivo. Tako se dogodilo da su se u usti- 
ma tisuća čakavaca pomalo štokavizirali čak i versi o Ivaniće- 
vu ustanku. Četrdeset i prva je proces ubrzala. On je štokav- 
ski progovorio da tako kažem po prvi put iz svoje nutrine. I 
tako je išlo do kraja. Paralelno je živjela jedna i druga riječ. 
Ali govoriti čakavski o Narodnooslobodilačkoj borbi bilo bi te- 


ško, trebalo bi sada obratno »prevoditi« na čakavštinu ono što 


je rođeno kao štokavsko. Nije, dakle, nerazumljivo da su ča- 
kavske pjesme o borbi blijede i papirnate, mnogo slabije od 
ostalih čakavskih pjesama. Ali to još uvijek ne znači da je 
dijalektalna poezija postala nemoguća, iako se sve više svodi 


na neke ekskluzivne doživljaje i sjećanja iz prošlosti. Njezin 


se krug sužava. I vjerojatno će se sužavati i dalje. No, iako 

»Ahil nije mogućan uz postojanje baruta i olova«, ni »Ilijada 
uz štamparsku presu ili čak uz štamparsku mašinu«, ipak 
nam grčka umjetnost i ep još uvijek pružaju umjetničko uži- 
vanje. Ne upoređujući naravno dijalektalnu poeziju s grčkim 
epom, konstatiramo samo to da ona danas živi jednako in- 
tenzivno kao i onda kad je nastala i da u izvjesnim slučaje- 
vima postaje sve življa. No to smo već rekli. Zaključak koji 
se nameće jasan je. Govoriti u dijalektu opravdano je samo 
onda kad se zaista radi o sadržajima koji se iz objektivnih i 
subjektivnih razloga ne mogu izraziti u književnom jeziku. 
Ali ako se zaista radi o nadarenom izricanju takvih sadržaja, 
onda granice između dijalekata ne postoje. Iako razloga za 
obraćanje dijalektu ima sve manje, ipak će svako takvo 
obraćanje, naravno, ako ga bude opravdavao poetski domet, 
biti ujedno i osvježenje naše poezije, jer je takozvana pro- 
sječnost, ovdje zaista najmanje moguća. 

UZ STIHOVE HANIBALA LUCIĆA 


. Historija Hanibala Lucića, hvarskog plemića iz prasta- 
rog roda Jivića, priznatog lirika i pjesnika »Robinje« svodi 
se obično na nekoliko osnovnih, u svakoj prilici ponavljanih 
podataka i već poznatih konstatacija. Polazeći od njegova 
negativnog odnosa prema Ivanićevoj buni i od bijega u Split 
i Trogir literarni historici gotovo redovito citiraju stihove 
»mnoštvu koje dil razuma ne ima« i o obnavljanju »zgiblih 
imišća«, a ponekad bilježe i to da je zbog svoga nepomir- 
og držanja prema pučanima postao sudac i »defenzor« 
omune (kao da to on ne bi bio postao i bez ovoga). Zatim 
obično govori o petrarkističkim, bembističkim i ariostov- 
utjecajima, spomenuvši ili ne spomenuvši neke »dale- 
e« odjeke naše narodne poezije, o njegovim poslanicama i 
Opće o relacijama prema mnogobrojnim savremenicima i 
posebno prema Dubrovčanima i Dubrovniku, čija mu je ple- 
mićka republika bila uzor i nedostiživi ideal, i konačno o 
prvoj našoj svjetovnoj drami« i uspjeloj, antologijskoj pje- 
smi: »Jur nijedna na svit vila«. I to je uglavnom sve. Da, 
i još eventualno o kasnijem kritičkom gledanju na mlade- 
čka skladanja. Jer on se navodno »uozbiljio« i »po svoj 
ilici po kriteriju duha crkvene renesanse uništio one pje- 
ne koje su bile u duhu Petrarkinih epigona«, »obratio se«, 
le, kao i mnogi prije i poslije njega od Marulića do Đur- 
ića. 
Međutim, iako je dobar dio tih konstatacija potpuno ili 
elomično tačan, ipak ne možemo a da se ne dotaknemo 
ih njihovih slabosti, to više što nam one i bez toga pre- 

malo govore o pjesniku čiji tekstovi još nisu mrtvi i koji za- 
služuje naše sjećanje i danas četiri stoljeća poslije smrti. 
Prije svega treba konstatirati da pojava. H. Lucića u 
tom vremenu i na tom prostoru ni po čemu nije slučajna ni 
izuzetna. Hvar je mletačka prolazna luka i to mu u jednom 
periodu razvoja daje posebnu živost, ali on nije samo to, 
njegova ekonomska baza izražena u hektolitrima vina i ulja 


i barilima (vlastite proizvodnje) srdjela, bila je mnogo šira . 


i zato je mnogo dulje odolijevao kasnijem venecijanskom 
pritisku negoli ostali gradovi. Na tom istom tlu na kojem je 
nikla poznata buna pučana (koja se de facto već u prvom 
početku pretvorila u seljačku) razvio se u XVI stoljeću in- 
tenzivan kulturni život kao i razmjerno bogata književnost. 
Hvar je već u XV stoljeću imao gimnaziju, a bolnicu, biblio- 


teku i teatar u XVI, itd., itd. I kad je 1526. pater Vinko Pri- . 


bojević izabranom skupu Hvarana govorio o porijeklu Sla- 
vena, imao je čast i sreću da ga je mogla slušati čitava 
grupa istaknutih pisaca od Hanibala Lucića i Petra Hekto- 
rovića do Jerolima Bartučevića i Mikše Pelegrinovića. Osta- 
li, od Jerolimova sina Hortenzija Bartučevića, pisca »Vlahi- 
nje« Ivana Parožića, i pučanina, orguljaša i komediografa 
Martina Benetevića do Gazarovića, bili su tek rođeni, ili su 
se tek imali roditi. Stoljeće koje dijeli Lucića od Gazarovića, 
stoljeće je opadanja, pa nam je Lucić mnogo bliži od Gaza- 
rovića kao što su nam Hektorović i Pelegrinović bliži od 
Parožića i Bartučevića mlađeg. Kulturni medij koji je pri- 
hvaćao slike mnogih majstora od Palme mlađeg i Bassana 
do Alabardija i Rossellija i koji je omogućavao gradnju pa- 
lata, tvrdalja i lođa rasplinjavao se u XVII stoljeću kao i u 
ostalim kulturnim centrima pod pritiskom venecijanskih i 
turskih galija i literatura se polako vraćala onamo odakle 
je i pošla, pučkoj popijevci i Gazarovićevim crkvenim pri- 
kazanjima. 

Međutim, pojava Hanibala Lucića, talentiranog začinjav- 
ca, vještog versifikatora i smionog dramatičara sasvim je 1o- 
gična i normalna, kao što je više ili manje logičan i norma- 
lan i njegov bijeg sa Hvara i njegova pohvala gradu. Dubrov- 
niku »gdi no i sud daju plemeniti i čast i na sag sidaju i svu 

imaju vlast«. Premda to nije, uz već spomenute stihove o ob- 
novi »stana« i »zgiblih vinišća«, jedino mjesto gdje se ovaj 
relativno bogati plemić, koji je pripadao jednoj od četiri 
; porodice iz kojih se nekad smio birati hvarski župan, mogao 
g zamjeriti pučanima, ipak ne znamo po čemu bi on u tom po- 
ogledu bio gori ili bolji od ostalih svojih savremenika. Tali- . 
janski soneti koje je uputio messeru Matheu Malipietru, kon- 
4u i providuru Hvara, i cenzoru Marc'Antoniju da Mulli spa- 
daju u okvir konvencionalnosti onoga vremena i njihovo 
značenje valja svesti na pravu mjeru. Osim toga mora se 
uzeti u obzir da to nije ni prvi ni jedini razlog zbog kojega 
I ucić slavi Dubrovnik. Prvu pohvalu Dubrovniku izrekao 
je Lucić kao »časti našega jezika«, da bi nastavio ovakvim 
stihovima: 


Pravda je temelj tvoj, razum je tva pića, 
tve stanje u pokoj počiva njih cića. 
Slobođan i vičan njima si, dobro znaj, 
i od svih različan koji su tebe kraj. 


I nešto kasnije još određenije: 


Tim jarma nikada na njemu još ne bi, 
tim vazda gospodar bio je sam sebi, 

sam sebi jest stavil zakone, po kojih 
lipo € je upravil sam sebe i svojih. 


(U pohvalu građu Dubrovniku) 


Čini mi.se da ovim stihovima i ne treba komentara. 
Pravda, razum, mir, sloboda, zakonitost to su elementi na 
kojima Lucić temelji svoju pohvalu, a ne samo na »sudu 
Plemenitih«. Uostalom znamo i to da je Lucić bio veoma za- 
brinut zbog »nesloge kršćana« u borbi protiv Turaka kao 
1 ostali njegovi savremenici, i da je na kraju ono što želi Du- 
brovniku bio mir, slava i »srića u pisnih«. 

Književni historici Luciću često suprotstavljaju Hekto- 
Tovića zbog njegova »realizma«, prijateljstva prema puča- 
Nima i uopće »demokratskog shvaćanja«, Međutim, iako Hek- 

torović u »Ribanju i ribarskom prigovaranju« svoj trodnev- 
ni izlet do Brača i Šolte s ribarima Paskojem i Nikolom opi- 
suje faktografski tačno, od realizma u tom spjevu nema ni 
traga. Likovi ribara su sasvim idealizirani i iskrivljeni, ne 
samo po tome što izriču niz knjiških mudrosti i što se, go- 
voreći o »pilozopiji« pozivaju na »Fitagoru«, nego još više 
po tome što u stoljeću Ivanićeva ustanka nalaze sav smisao 
života u pokornosti i vjernom služenju gospodaru. 


Ja sam vazda spravan njega veseliti, 
i njemu pripravan vas život služiti. 
(Ribanje i ribarsko prigovaranje) 


Ja ga ništar bolje ne vim naučiti, 
ner take nevolje tarpeć podnositi. 
x (Isto) 


To govori Nikola. A Paskoj: 


Bolje t' je pravednu o malu živiti, 
a dušu narednu i pamet imiti, 
neg veliko blago s grisi ki te kolju 
i sve ča ti drago, imiti na volju. 
“ (Isto) 
Ili: 


Gospodarom biti ni dobro nikomu, 


tko pria služiti ne bude drugomu. 
(Isto) 


I nije to samo »običan izraz kršćanskog shvaćanja«, ka- 
ko kaže Kombol, nego je Hektorović svoje ribare stvarao po 
svom shvaćanju, pa sa svom svojom »demokratičnošću« nije 
mogao izaći iz svoje kože. Baš takvi bili su Hektoroviću Pa- 
skoj i Nikola »dobri muž i pravi«. Uostalom ne treba za- 
boraviti da je i Hektorović potekao od roda Jivića, pa bi 
drukčije njegovo shvaćanje bilo zaista čudnovato. On je 
i tako sa svojom simpatijom prema pučanima u to vrijeme 
izuzetna pojava. Samo takvih ili sličnih simpatija možemo 

katkada naći i kod Lucića, iako je po svom shvaćanju ostao 
plemić do kraja. Ali ni jedno ni drugo ne treba preuveliča- 
vati. Konačno drukčije, kao što rekosmo, nije ni moglo biti. 
Nije ništa čvršća ni teza o Lucićevu »obraćanju«. S tim 
je »obraćenjem« otprilike isto kao i s »obraćanjem« Maru- 
odlića i mnogih drugih »obraćenika« ovoga i slijedećeg sto- 
ljeća. Istina, u pismu Jeronimu Martinčiću nalazi se i više 
puta citirana rečenica: »Meu kojimi došadši mi na ruku ni- 
kolika moja davnjena od pisni našega jezika skladanja i ka- 
oko no jure ne moja razgledavši jih i pogrdivši, odvrgoh ma- 
lo ne sva.« Ali ako se pročita čitavo pismo, ni iz čega se ne 
vidi da je to zato što je te pjesme držao »porodom od tmine« 
kako je to kasnije za svoja mladenačka ostvarenja u frazi 
rekao Gundulić. Čak se može tvrditi da se ovdje ne radi is- 
ključivo ni o poznatom dvojstvu čovjeka renesanse i kato- 
ličke reakcije, pa ni usprkos dvađeset i drugoj završnoj pje- 
smi iz »Pisni ljuvenih« gdje se konvencionalno govori 0 
»bludnoj pisni« i o »tašćini«. U istom pismu Martinčiću po- 
vodom »knjižice Pariž Eleni« koju je »iz latinske odiće svuk- 
ši u našu hrvacku... priobukal«, Lucić govori da je od- 
 lučio »ne držati je veće sakrvenu ni nju ni ostale od takova 
razloga moje, kakove takove (potcrtao M. F.) pisni od 
davna (potcrtao H. LL.) složene«. Na mnogim mjestima u 
njegovu relativno malom opusu nalazimo razne ograde baš u 
smislu kvaliteta. Ne mislim ovdje na konvencionalni motiv 
iz osme pjesme, gdje se pjesnik, u vrlo tečnim stihovima, ne 
bez lične intonacije, žali što ne može dostojno opjevati lje- 
Potu svoje vile. Ima i drugih nekonvencionalnih stihova. 


Ter se ja ne nadam imenu u viku 
s ovoga, čto skladam, ni slavu steć niku. 


To je iz poslanice Martinčiću. A u sonanm Franji Božiće- 
oviću nalazimo ove stihove: 


Razmi ovoj samo virovat ni mi moć, 
mukal glas onamo da je mogal doć. 
Brašno sam primalo, da mnoštvo nasiću, 

i tamno zrcalo, da daleč posviću. 

Ili još spontanije: »I ja ne imah per, da letim jak sokol«, 
Ali ni to još nije sve iz čega možemo zaključiti da je pje- 
sme uništio Lucić kritičar a ne pokajnik. U pjesmi »U po- 
hvalu grada Dubrovnika« nalazimo i ove stihove: 


da "vo je mlohav duh od grla mojega, 

li ne moj za to sluh odklonit od njega, 
grlo ako liha, i glas ne prostira, 

volja je zaliha ka ga nadomira. 


Ili iz već spomenute poslanice Martinčiću: 


Trudđan je konj ovi, na kom sam dobahtal, 
jer zgubiv podkovi nohte je očahtal. 
Za to ga odsedoh ovde, i rasedlav 
u štalu uvedoh. Moj Jere, budi zdrav. 


Ili iz poslanice Matuliću: 


Visoko do zvizda, jak labut prid smrti 
htih peti, da izda moj me glas pridrti. 


Itd. Ponešto od toga može biti i obična konvencija, ali u 
tako malom Lucićevu kanconijeru ima i previše ovakvih i 
sličnih mjesta, a da bismo mogli pretpostaviti da je sve iz- 
mišljeno. U svakom slučaju stihovi o sokolu bez pera ili o 
glasu »pridrtom« zvuče jednako uvjerljivo kao i ono mje- 
sto iz pisma gdje govori o »kakvim takvim« pjesmama od 
davna. Tim više nas ovi citati upućuju na Lucićev kritički 
odnos prema vlastitim stihovima što nigdje, osim u već spo- 
menutoj posljednjoj pjesmi »Pisni ljuvenih«, ne nalazimo 
nekih aluzija na odbacivanje ranijih pjesama kao »tašćine« 
i »laži«. Činjenice iz Lucićeva života koje su poznate tako- 
đer upućuju na tu pretpostavku, pogotovu kad znamo da su 
teze o tobožnjim obraćenjima bile izmišljene i kod mnogih 
drugih pjesnika, počevši od Marulića pa sve do Ignjata DĐur- 
đevića. 


184 

































Lucića kao pjesnika obično svrstavaju u petrarkistič- 
 ko-bembovsku grupu naglašujući njegovu spretnost u ver- 
sifikaciji i neke njegove lične intonacije. Ali time nije ni 
jscrpena ni određena njegova literarna. fizionomija. Istina 
poneko se i sjeti da je lik Derenčina i uopće motiv »Robinje« | 
dan po motivu narodne pjesme (kojom je inspiriran i Drži- 
ćev »Čudan san«), te da je »Robinja« u jednoj varijanti egzi- 
ostirala kao pučka igra »sve do naših dana« (Kombol), da po- 
stoje na taj motiv i četiri narodne romanse itd. Međutim, 
narodni, ako hoćete, pučki elementi u Lucićevoj poeziji, ko- 
ji u to doba omogućuju najveći pjesnički domet, u našoj 
književnoj historiji, pa i u ocjenama pjesnika Hanibala Lu- 
k cića, očito su zanemareni. Historici od Kasandrića i Ježića 
do Kombola napominjali su, istina, mnoge stvari, iznosili či- 
. njenice, ali to područje nije ni do danas proučeno kako va- 
lja. Činjenica da i drugi hvarski plemić i pjesnik Petar Hek- 
torović uz počasnice i lirske napjeve zapisuje bugarštice o ' 
. Kraljeviću Marku i bratu mu Andrijašu, te o Radosavu Si- 
verincu i Vlatku Udinskome, i da u Lucićevu pjesmu ulazi 
unuk historijskoga bana Derenčina i unuka Blaža Majera 
Podmanickog, o kojima je već tada pjevao narodni pjevač, 
te da je do ovih naših obala stigla slava vojvode Janka i 
Zmaj Ognjenog Vuka zaslužuje svakako mnogo veću pažnju, 
čak i onda kad se ne bi radilo o tragovima direktnih poet- 
skih utjecaja. A tih tragova ima ne samo u »Džorinim pje- 
Ssmama« spjevanim još u XV stoljeću »sasvim na narodnu« 
Nego i u »Jeđupki«, odnosno »Jupki« manje poznatog Hva- 
ranina Mikše Pelegrinovića kao i u čitavoj poeziji Hanibala 
ucića. Moglo bi se bez pretjerivanja reći da sve vrednije što 
imamo u XVI i XVII stoljeću, sve što izlazi iz okvira kon- 
Bclonalnog i zanatskog sjedinjuje oba utjecaja, utjecaj 
naše narodne i talijanske poezije. I ne radi se toliko o ori- 
ginalnosti ili neoriginalnosti ovog ili onog motiva (znamo 
kako je bilo s motivima i pozajmicama u ono doba), nego je 
ista čudno kako su mnogi naši književni historičari, za- 
bivši se u razne migracije svih mogućih utjecaja i neutje- 
aja, ostajali gluhi za ovu čisto našu intonaciju koja je pri- 
ge kod svih boljih pjesnika. 3 

Neharnu služim gospoju za mani danke traću; 
za virnu službu jer moju ne će mi dati plaću. 


(Od kola) 


Sedmerac tipa (3-4), istina, nije običan u narodnoj poeziji 
gdje je čest jedino sedmerac s trosložnom akcenatskom cje- 
linom na kraju (»Raslo drvo klinkovo« ili »Posla moma je- 
Jenke, — na vodu ih navraća«), mada se i za nj mogu naći 
potvrde: 






To besplatno služenje »nehajnoj gospoji«, to uzaludno 
»traćenje dana« može imati veze s dubrovačkom ili s tali- 
janskom ili s bilo kojom drugom poezijom kao što sam taj 
stih (8 ++ 7) može podsjećati na stih bugarštice koji je Lucić 
kao i Hektorović svakako poznavao, ali nesimetrični, dak- 
tilo-trohejski osmerci od kojih se sastoje citirani stihovi ne 
samo po građi nego i po melodiji imaju sasvim sigurno veze 
s narodnom poezijom: 


ji 


Tako mi tvoje hrane! 
Tako mi čim te gledam! 


(Tako mi što je među nama) 


Ili: »Pis, maco, gde si bila« iz istoimene pjesme. Ili još 
češće u poslovicama i zagonetkama: »Nesreća tanko prede«, 
»Mlin melje na vrh jele«, itd. Taj će se stih pojaviti u XIX 
stoljeću kao pretežno jampski, ali u Lucića među daktilsko- 
-trobejskim osmercima i on poprima daktilsko-trohejski ka- 
rakter, to više što vjerojatno ima neke veze i sa stihom bu- 
garštica, bez obzira na njihovu čisto trohejsku podlogu. To 


Uzori, Maro, ravnine, 
Te posij svoje jadove: 


(Ljubavno vračanje) 


ni: je zapravo isti krnji (katalektički) osmerac. 
Možda nije na odmet znati da je najpoznatijoj Tuciće- 
Osu še nebo zvezdama voj pjesmi »Jur ni jedna na svit. vila« nađena paralela u 
I ravno polje ovcama, narodnoj poeziji, no i bez toga osjećamo njenu blizinu i to 
(Izjeden ovčar) ne samo u ovoj strofi: 
Ti: Obrve su tanke i crne 


nad crnima nad očima; 
crne oči kada svrne,. 
človik,, tugu prem da ima, 
tuga mu se sva odvrne 
za veselje, koje prima. 
Nad crnima nad očima 
Obrve su tanke i crne. 


Gorica listom listala, 
U njojzi bratac i seja, 


(Bratac i sestra i tuđinka)! > 
Uostalom taj stih nalazimo već. i kod Dž. Držića: 


Smirno se molim, diklice, 
pridrage moje sestrice, 

jeda gdi znate vodice, 
napojte vaše družice. 


(Jur ni jedna na svit vila) 


Giovani Maran* bi mogao naći da i mnogi talijanski 
Pjesnici XVI stoljeća pjevaju o tankim i «crnim obrvama, pa, 


(Lovac loveći diklice...) iz toga izvući zaključak o utjecaju što ne bi bilo uvjerljivo 





* Influssi italiani nelle »Piesme spjevane na narodnu« — Ricerche 


!y. Popa: Od zlata jabuka. slavistiche — Vol. IV 1955—1956 — Roma. 

ili o »odvrtanju« tuge u veselje što bi možda bilo uvjerljivo, 
ali ne bi mogao poreći autohtonost toga našega stilia koji 
je, uostalom, još i danas vrlo živ na Hvaru: , 


Parsi tvoje žil pribili, 
jabukami narešene. 
(Parsi tvoje) 


Oj, da bi mi rastvorila, 
te pribile parsi tvoje. 
(Oj, da bi mi) 


Ii: 
Nimon mira ni pokoja, 
dok ne rečeš da si moja. 
(Nimon mira) 
Ili: | 


Od agusta tri miseca 
nisan.s tobon govorio. 
(Od augusta) itd. 


I analiza ritmičke inercije pokazuje da se ovaj osmerac 
razlikuje od osmerca Vetranovićeva ili Gundulićeva, i da je 
po rasporedu akcenata, ako izuzmemo sam kraj stiha, bliži 
narodnom osmercu. Naglašenost sedmog sloga posljedica je 
rime, ali i mogućnosti u variranju štokavskog i čakavskog 
naglašavanja, koje otkrivamo i opet pomoću rime. (Npr. 
dvori — govori, mojim — dostojim, hvale — ostale itd., na- 
ime, rimu dobivamo ako prvu riječ naglasimo štokavski a 
drugu čakavski. Nema sumnje da je Lucić koji je imao mno- 
go sluha za zvonkost stiha tako i naglašavao. Ovakvih ri- 
ma ima kod njega malo, ali ih ipak ima.) A jača naglašenost 
sedmog sloga jedina odvaja Lucićev stih od narodnoga, sve 
ostalo upućuje na nj. 

Možemo poći i dalje od ovih zvonkih i slikovitih osme- 
raca pa ćemo i u onim za svakog pjesnika đavolski nepodob- 
nim dvostruko rimovanim dvanaestercima iz »Pjesni ljuve- 
nih« i »Robinje« osjetiti čovjeka koji ne samo što ima mno- 
go osjećaja za ritam i rimu nego i sluha za narodnu poeziju, 

a ne samo za »Bemba i Ariosta, Ovidija i Vergila«. Uzmimo 
samo početak  »Robinje« (ne zaboravivši da je akcenatska 
osnova ipak čakavska): 


Sa jedinim bratom banova kći mala 
u stanu bogatom za ocem ostala. 

Jedva za udaju prispila prem biše, 
kad se zgodi, da ju Turci zarobiše. 


Jli opis Derenčina iz trećeg skazanja: 


Uzrasta, ki vele, bio je visoka, 
beside vesele, razuma duboka, 

lipa svitla oka, opašaja mala, 
raspleća široka, a hoda pristala. 


Ili iz »Pjesni ljuvenih« pjesmu šestu koja počinje ovim sti- 


Vilo ka imaš moć u pozoru tvomu 
prominit meni noć na danku bilomu, 
i opet činiti, danak mi taj bili, 
vilo, potamniti, da mi smrt omili. 


Ni pjesmu osmu, ili desetu ili mnoga druga mjesta i 
pjesme iz nevelikog Lucićeva kanconijera. 

BD »Jedva za udaju prispila prem biše, — kad se zgodi, 
da ju Turci zarobiše.« Ti su stihovi i sadržajno i formalno 
istiniti i uvjerljivi, kao što je opis Derenčina očito nastao 
ona našem tlu i bez obzira na »mali opašaj« djeluje kao slika 
amoniklo i poetski dovršeno, a ta moć i promjena noći u 
dan i dana u noć koju, istina, nalazimo kao motiv u talijan- 
skoj i u mnogim drugim poezijama, ipak je posebnom mu- 
zikalnošću i čistotom toliko »ponašena« da zvuči ne samo 
izvorno nego i cjelovito, adekvatno. ' 

Zaključak je jasan. Ne odričući utjecaj Bemba, Ariosta 
i drugih, naglašavamo tu našu komponentu koja kod Luci- 
ća najmuzikalnijeg pjesnika naše stare književnosti poseb- 
No djelotvorno i sasvim vidljivo dolazi do izražaja. 

.Ni jezik ovoga našeg pjesnika još nije dovolino pro- 
učen. Ako se kaže da mu je baza hvarska čakavština, to je 
samo djelomično istina, jer je Lucićev jezik mnogo manje 
lokalan naročito u leksičkom bogatstvu, a mnogo više knji- 
ževan nego jezik Marulića ili Hektorovića. Ne mislim samo 
na jači utjecaj dubrovačke štokavštine (i narodne poezije), 
koja je tako vrlo brzo vratila zajam čakavštini. Lucić je pi- 
sao najgipkijom i najzrelijom književnom čakavštinom, ko- 
ja čak pomalo već i gubi onu primarnu oporost i gustoću. 
Odstupanja od hvarskoga književnog jezika tolika su i po 
kvantitetu i po kvalitetu da možemo sasvim sigurno govo- 
riti o stilizaciji, a možda i o svjesnom pokušaju da se od 
elemenata čakavskih i štokavskih stvori sintetički književni 
govor. Lucića, međutim, u tom pothvatu nije slijedio niko, 
iako je »Robinja« postala tako reći pravom pučkom igrom, a 
njegova djela bila poznata iz dvaju venecijanskih izdanja 
(1556. »Scladanya izvarsnich pisan razlicich« i 1638. »Robigna 
gospodina Anibala Lucia Hrvaschoga vlastelina«), jer vrije- 
me ni prilike to nisu dozvoljavale. Cinjenica je da Lucića, za 
razliku od Hektorovića ili Marulića. možemo, kao što je to 
uspješno učinio B. Gavella 1953. u Zagrebu i Hvaru, sasvim 
lijepo čitati štokavskim naglaskom, a da pri tome ne strada 
ni ritam ni rima“ A to ne može biti slučajno. Međutim, to 
veoma interesantno područje do danas je gotovo potpuno ne- 
ispitano. 

Lucić se opravdano slavi zato što je napisao prvu izvornu 
svjetovnu dramu hrvatske književnosti, koja ie uiedno ie- 
dna od prvih drama iz savremenog života u svjetskoj knji- 
ževnosti. Ali »Robinja« ipak nije drama u pravom smislu. 
Ona je postala toliko popularna više po tom pučkom, roman- 
ceskom motivu poznatom iz narodne pjesme, po uspjelom 
stihu u kojem više dolaze do izražaja lirske nego dramske 
mogućnosti  Lucićeve i konačno po neposrednoj i naivnoj 
emotivnosti nego po dramatičnosti radnje i plastičnosti liko- 
va. Jer, radnja je u toj drami i suviše jednostavna, i svodi 


* Gavella je 1955. na proslavi četiristogodišnjice »Ribanja i ribarskog 
prigovaranja« pokušao tako čitati i Hektorovića, ali je time Hektorović bio 
znatno oštećen. ; 

se često na dijalog o ljubavi mladog Derenčina i lijepe Vla- 
skove kćeri, i kad ne bi bilo Lucićeve lirske rječitosti koja 
nas i danas može da ponese, ostavljala bi nas potpuno hlad- 
nima. Ipak historijski ona znači mnogo više, a to što djelo- 
omično, makar i kao lirika, živi još i danas samo je dokaz vi- 
še o njezinu značenju u vrijeme kad je nastala. Uostalom, 
poslije dosadnih dijaloških rasprava i dugih moralno-di- 
daktičkih alegorija naše pobožne drame onih stoljeća »Ro- 
binja« znači i po motivu i po načinu obrade, po kakvoj-ta- 
kvoj aktualnosti (Turci u Vrbovskoj i Starom gradu) i po vje- 
što, a ne samo vješto nego i talentirano, građenom stihu ve- 
liko osvježenje, i još više, početak jednog kretanja, kojim, 
istina, zbog nepogoda vremena nije pošao niko, početak ko- 
ji nije imao direktnog nastavka, ali je ostao ne samo kao do- 
kumenat nego kao i ostvarenje. Ne zaboravimo ni pučku vari- 
ojantu ove igre u tri »skazanja« koja se još u 1953. godini u- 
spješno prikazuje (makar i kao recitacija) i priznajmo joj 
njeno značenje kao što priznajemo značenje mnogo siromašni- 
jim stihovima Andrije Kačića Miošića i sasvim netalentiranog, 


»Pohvalu grada Dubrovnika«, pa možemo reći da je bio čo- 
vjek zavidne kulture i ukusa, vješt stihu, ali ne smijemo za- 


ha, a ni njegov lirski talenat u najširem smislu. Makar ti 
zvonki dvanaesterci iz već spomenute pjesme šeste (Vilo, ka 
imaš moć u pozoru tvome) ili razigrani distisi s obaveznim 
menčetićevsko-držićevskim rimama »sunašce-srdašce«, »tvo- 
je-gospoje« iz pjesme devete. (Od kad se zamota ma mla- 
dost, gospoje) i ne izlaze iz okvira ondašnje naše konvencio- 
Ine lirike, ipak se svojom posebnom čistoćom i nekom la- 
Im melodioznom i ozbiljnom = lepršavošću i spontanošću 
zlikuju makar i u kvantitetu svog lirskog intenziteta od 
Većine stihova napisanih kod nas krajem XV i u XVI stolje- 
. Jer, tako plastičnih slika danih k tome i zanatski vješto 
O npr. u pjesmi desetoj (Tko čista izmota iz zlata preden 
t) ne možemo naći kod njegovih savremenika: 

I crne obrvi uzvite načinom 
miseca u prvi dan, ki je za minom? 
i crno iz bila oko meda slaje, 
kim dušu iz tila vadi poziraje? 
Nije kosa nadhita vridnostju i cinom 
sva blaga od svita, i sunce svitlinom; 
nje čela za diku i za dragost mnogu 
oči se človiku nasitit ne mogu, 
obrvmi očica razum i dobru ćud 
kako svitlost svića kroz bistar caklen sud. 
Itd. 
(Pisni ljuvene, 10) 
Ili: 
Da tko li ružicu sabra i žilj bili, 
ter prosu po lišcu gizdavoj toj vili? 
tko perle o valje u pored izniza 
i zgor od kuralje usta joj proriza? 
tko grlo iz bila mramora i ruke 
i prvi izdila z dvi drage jabuke? 
' tko li joj u smihu, tko li u hojenju, 
tko milost u tihu poda govorenju? 
Itd. 
(Isto) 


I možemo mi naći ili ne naći mnoštvo stihova u kojima 
se obrve uspoređuju s mladim mjesecom, ali Lucićev je 
mjesec još stvarniji »u prvi dan, ki je za minom«. A oko što 
»dušu iz tila vadi« može biti toskanskoga (»che m" hai ru- 
bato e tolto co' toui begli occhi il cuoere e 1 alma mia«) ili 
našega pučkog podrijetla (»a da ima črno oko tvoje, — smu- 
tila bi po nebu oblake«) i kosa što »nadhita vridnostju i ci- 
nom — sva blaga od svita, i sunce svitlinom« može biti sa- 
svim ishitrena i nestvarna, ali je sve to dano na takav na- 
čin da se i ne opaža. I tako se krećemo dalje kroz te stihove 
da bismo ponovno otkrili autetičnu poetsku sliku »iz bila 
mramora« grlo i ruke i prsi. A taj gipki enjambement ade- 
kvatan slici i ta zvukovna lakoća ostvaruju, dopunjaju i ra- 
zotkrivaju sav onaj unutrašnji žar, obojen posebnom luci- 

ćevskom atmosferom kojom uostalom miriše i hvarska puč- 
ka ljubavna poezija kasnijih stoljeća. To lucićevsko osjećamo 
čak i u ariostovskoj jedanaestoj pjesmi (»kad najpri ja tvoje 
vidih zlate kose«) i još skladnijoj (mada i bljeđoj pjesmi 
dvadesetoj »Nesrića ako je mene moja zala«). A to potvrđuju 
svakako i mnogi stihovi iz Lucićevih »Razlikih pisni«, po- 
hvala i poslanica u kojima naprosto priča svojim prijatelji- 
ma (J. Martinčiću, F. Božičeviću, N. Matuliću i Milici Jero- 
lima Koriolanovića) o obnavljanju opustošenih vinograda, o 
Turcima i njihovoj sili što je prikrila »Rodiotski otok« ili o 
svojim i njihovim »pisnima«. U svim se tim dvanaestercima 
čuje između ostaloga i osebujni Lucićev ritam. Iako se ta 
osebujnost ne može svesti na raspored akcenata, ipak je či- 
njenica da je Lucić i u tom pogledu samostalan. On svoje 
dvanaesterce gradi kao i ostali srednjodalmatinski pisci na 
tipičnoj više amfibračkoj nego trohejskoj podlozi (čakavština), 
ali sasvim slobodno interpretira početak stiha tako da je prvi 
slog u polustihu naglašeniji od drugoga (štokavski, trohejski 
utjecaji), ali su iktusi u drugom dijelu polustiha mnogo jače 
istaknuti (posljedica rime i utjecaj talijanskoga stiha), U 200 
analiziranih stihova iz »Pisni ljuvenih« (prvih osam, 11. i 
16. pjesma) vidimo da je jedanaesti slog naglašen čak u 
89/0 stihova (deseti u 15,5%, a deveti samo u 6%). Istu ten- 
S enciju koja ne može biti slučajna, nalazimo u nešto manjoj 
mjeri i u »Robinji«. A našli bismo je vjerojatno i u svim 
ostalim stihovima. Ovaj naš najizrazitiji lirik XVI stoljeća 
nije, dakle, bio gluh za poeziju svoga vremena, ali je poseb- 
no čuo i osjetio ritam i skladnu jednostavnost čakavske puč- 
ke popijevke. Treba poslušati njegove oslobođene dvanae- 
Sterce i osjetiti toplinu »Robinje« te naivne na svoj način za- 
tvorene igre, otkriti Lucićevu ljubav za zemlju, za slobodu 


Nik zvonkih ljubavnih dona stataca i osmeraca, on je po- 
Katkad znao progovoriti, makar i sa svojih klasnih pozicija, 
1 0 preokupacijama vremena neposredno i poetski iskreno: 

Vrime je sad niko, niki su dni sada 

da ne vim, je li tko, koga strah ne vlada. 

Čul si ča nahode, po zvizdah ki znaju... 
(Jerolimu Martinčiću) 


Ili onda kad govori o Turcima: 


Da drugo ovoj zlo, od koga hoću reć, 
blizu je dolizlo, bliže se ne će već 
jer trudno može sam čitovat uteći, 
susidu jure hram tko vidi goreći! 
(Isto) 


Lucić je svakako doživio onu žilu masline (iz 18. pjesme) 
što se usjekla u »vrh stine gole brez prodola«, i onu slabo- 
ću sokola bez krila, isto tako kao i zvonkost stihova iz trećeg 
skazanja »Robinje«: 


Toliko ju toli, i moli, i umi, 
da mu se umoli, i boli razumi. 


D 


Ili iz pjesme dvanaeste: 


Grihota bi da se stara 
ova lipost uzorita... 


Ili (opet dvanaesterac) iz pjesme šeste: 


Jer kada, gospoje, pogledaš na mene, 
nasmijav tej tvoje jagode rumene. 
Itd., itd., 


Svi su ti elementi omogućili život Lucićevoj poeziji, a 
posebno »Robinji« makar i u specifičnoj formi pučke poklad- 
ne igre sve do XIX pa i do XX stoljeća. Istina, kulturno-hi- 
storijsko značenje ovoga pjesnika bilo je mnogo veće od da- 
našnjeg, ipak ne zaboravimo da se nijedna antologija naše 
poezije ne bi mogla zamisliti bez skladnih osmeraca iz »Pje- 
sni ljuvenih«, koje su već preživjele svoje četvrto stoljeće. 
A to nije malo. 

LA DIMIR 

O AUGUSTINU UJEVIĆU 






















Ovaj napis ne bih želio da bude nikakav nekrolog, ma 
da i jeste i nije napisan povodom Ujevićeve smrti. Ali, Uje- 
ović je, u glavama nekih »kritičara«, mrtav, odavno mrtav, 
i to, po njima, neusporedivo teže, kobnije i odsudnije no što 
znači biti fizički mrtav — on je kao pjesnik mrtav.! 


Augustin Ujević pripada onoj rijetkoj vrsti umjetnika 
koji, čim nešto dodirnu, često, vrlo često, odmah to i ožive, 
ostavljajući, svuda i svagdje, uznemirene otiske svojih do- 
dira, svojih veza, svojih saobraćaja sa stvarima i ljudima. 


) 1 Tako, po Miodragu Protiću (»Neugasiva žeđ Tina Ujevića«, Delo, 
obr. 8, maj 1955), nakon knjige »Lelek sebra« i nakon knjige »Kolajna«, ni 
u jednoj potonjoj knjizi nije više došlo do objave Ujevićeve poezije. To'iko 
je »mit« o objavi poezije, kako ga on shvata, opsjeo Miodraga Protića da 
on, također, izdaje i svoju neopozivu objavu: »Jer, u dvema kasnijim 
knjigama, »Auto na korzou« (1932) (...korzou? Bit će da je to štampar- 
ska pogreška, OP. V. P.) i »Ojađeno zvono« (1933), naš stari Ujević je ostao 
potpuno nem, bez znaka da je tu, da je još uvek živ, da na tim strani- 
cama stvarno postoji. I naša nada, ponekad očajnija nego beznađe, ovoga 
puta nagrađuje se: Tin Ujević je tu, onaj stari, onaj jedini, iako ga u 
ovim novim stihovima, u ovoj šumi meditacija često suvoparnih i apstrakt- 
onih, nije uvek lako pronaći.« 

U posljednjoj formulaciji citata misli se na Ujevićevu knjigu »Žedan 
amen na stuđencu« koju Protić, bezmalo, također briše, usprkos tvrdnji 
što »naša nada, ponekad očajnija nego beznađe, ovoga puta nagrađuje set: 
(.....)« ito se nagrađuje tako da Ujevića kao pjesnika, »nije uvek lako 
Pronaći« u knjizi »Žeđan kamen na studencu«. 


Ako su Protiću »Lelek sebra« i »Kolajna« objava poezije koja se, 
nakon te objave, nikad više nije »objavila« u životu Ujevićeva stvarala- 
stva, mislim da je objava Ujevićeve poezije bilo i dalje, bilo još i da su 
one, po svom duhu (i ne samo duhu!), ponekad vrlo raznolike, a ponekad 
i dijametralno oprečne. 

A Ujeviću, tako se bar meni čini, kao da nije nikad ni pa- 
dala vrućica stvaralačkih nadahnuća, da bi onda, ta nadah- 
nuća, prevedena na jezik običnoga govora, činila, ustvari, 
cio život jednog umjetnika, kakav je bio Augustin Ujević. 
Smrt Augustina Ujevića, svojim crnim potezom, zbrisala 
je odjednom i sve ono na što se tako prijekim okom gledalo 
u njegovu životu, i čemu se, nažalost, više obraćala pažnja 
nego njegovoj poeziji; smrt je, dakle, trebala da dođe, da bi 
ujedinila sve ljude u općem osjećanju izvanredna gubitka 
koji je sama i prouzrokovala, kao da je bila zavidna na silu 
jaču od sebe — na umjetnost koja ju je oduvijek pobjeđi- 
vala i uvijek pobjeđuje, a kojom, tom umjetnošću, zrače i 
njegova poezija i njegov život. Jer, Ujević je, ako se može 
tako reći, stvarao i kad nije stvarao »s namjerom« da stva- 
ra, ili, da se drukčije izrazim, on je kroz svoje često nadah- 
nute usmene improvizacije izgovorio možda više poezije ne- 
go ju je predao hartiji, kao da je cijelo njegovo biće naprosto 
bilo otjelovljeno poezijom, kao da je bilo poezija sama. 
Ako je umjetnost sudbina, kako .kaže Thomas Mann, 
onda je ona to, u slučaju Ujevića, u najsudbonosnijem smi- 
slu. Sve joj je pjesnik Ujević žrtvovao i sve pretpostavio 
njoj, Umjetnosti, plativši joj danak cijelim svojim životom, 
da bi se odrekao i svih onih zadovoljstava, od kojih je, 
jednim dijelom, sačinjena svakidašnjica običnih ljudi, ili ih 
se, tačnije, morao odreći, jer je umjetnost zaista bila 
njegova sudbina. i 
Književni put Augustina Ujevića počinje u krugu ve- 
likog Rabbija — Antuna Gustava Matoša. Pod utjecajem Ma- 
toševe poezije piše i svoje prve stihove, i taj je utjecaj vrlo 
vidan u nekoliko Ujevićevih pjesama iz poznate antologije 
»Hrvatska mlada lirika« koja je izišla uoči I svjetskog rata. 
Ali samo dotle, samo tu se osjeća prst Učitelja, da bi onda 
Učenik, otad pa do svoje smrti, išao sam, stazom svoje sud- 
bine, stazom svoje poetske misije, koja nam govori iz djela 
poezije kao što su »Lelek sebra«, »Kolajna«, »Auto na kor- 
zu«, »Ojađeno zvono« i »Žedan kamen na studencu«, kao, 
također, iz knjige beletrističke proze »Ljudi za vratima go- 

 stionice«, iz knjige esejističke proze »Skalpel kaosa« i iz 
oštva drugih radova rasutih po raznim revijama i novi- 
nama. 

Ustvari, da se objava Ujevićeve poezije osvijetli u cje- 
 Jini, trebalo bi da se sagleda kretanje Ujevićeva poetskog ži- 
ovota u svima vidovima njegova djela, protivurječna i slo- 
žena. 

Ujević je knjigu »Lelek sebra« posvetio pjesniku Simi 
 Panduroviću. A ta posveta nije samo akt prijateljske pažnje. 
Ona ima mnogo dublji, mnogo zamašniji značaj. I, njega tre- 
oba tražiti u izvjesnoj srodnosti poezija obaju pjesnika. U 
prvom redu, to je, tada, njihovo apsolutno negativno osje- 
ćanje stvarnosti u kojoj su živjeli. Posljedice tog osjećanja 
vode ih ravno u pasivnu rezistenciju prema sveopćem ništa- 
vilu Jave, gone ih ravno na bijeg iz stvarnosti. I tu se ta 
srodnost i iscrpljuje. Ujević je, dalje, u svemu, i spiritual- 
niji, i poetski moćniji, i profinjeniji, i pogleda na svijet iz 
osnova drukčijeg od pogleda na svijet Sime Pandurovića. Java 
je bila sudbonosni mučitelj Augustina Ujevića, njegovo pro- 
 kletstvo, njegov strašan i zao progonitelj. : 


Od danjeg Svijetla, ko od svoga mraza, 
očni se kapci sklapaju i kriju. 

Boje i crte nježnu zjenu biju 

ko britka sablja ledenoga mlaza; 


strašan se duhu Svijet Jave ukaza. 
— Mač današnjice reže zepku šiju, 
dan javlja svoju novu tragediju, 
a srh po mozgu, grcaj srcem gaza. 
(Duhovna klepsidra Il) 


Ne dira mene, čime Svijet me smatra; 
Gospodska Dušo, ti si vrelo slijepih, 
a drugi — čeljad tamnica i ludnica; 


Ljubav Ljubavi, to je čista vatra, 
izgorjeh od nje, i ja se ocijepih 
od zamke hitrih, od sramote bludnica. 


(Duhovna klepsidra V) 

Java je, Ujeviću, kobna udovica. Java, u kojoj vlada 
praznina svijeta, i ništavnost stvari, stoput čuta, stoput vi- 
đena: bezizlazan krug, pun drača i trnja po kome on, sam, 
bez igdje ikoga, besciljno luta pod zatvorenom plaveti i čiji 
vapaj niko više ne čuje. I, gdje je tu spas? Spas je u bijegu 
iz Jave. I, spas je u srednjovjekovnoj duhovnoj askezi, u 
okrilju katolicizma s Bogomajkom i »prostranim Hristom«. 
Bogomajka i Hrist — to su luke otkupljenja pred bičevima i 
udarima Sudbine i Jave. I te fiksacije, ta raspoloženja, te 
kršćanske, čisto katoličke preokupaciie. u koiima se niesnik 
osjeća eremitom i živi duhovnim životom eremite, domini- 
raju u svima aspektima te poezije, poezije »Lelek sebra«, da 
bi u poeziji »Kolajne« još komponenta smrti preuzela maha: 


S ranom u tom srcu, tamnu i duboku, 
s tajnom u tom trudnu i prokletu biću, 
sa zvijezdom na čelu. sa iskrom u oku 
gazi stazom varke, mrtvi Ujeviću; 


.smrt je tvoja ljubav pri svakame kroku, 
smrt je u tvom iću. u tvojemu piću, 
smrt je u tvom dahu, i u tvojem boku, 


* smrt, i smrt, i smrt u Nadi i Otkriću. 


U »Kolajni« čak i »ona žena idealna« nosi »u jami oka« 
»duboki, kruti ogani smrti«. I ta apokalipsa Smrti i Jave; pod 
mračnim gotskim oklopom, prelila je »Lelek sebra« i »Kolaj- 
nu« otrovom čudesnih ispovjednih tajni iz kojih ječe zvukovi 
moćno nadahnute Ujevićeve gorke poetske lamentacije i ko- 
jima kao da nikad neće biti ni kraja ni konca. 

Imali u tom svemu, u tom sebemučenju, u tom zlopaće- 
nju, kao da to neki novi Jakopone da Todi traži da ga »kostri- 
jet ispedepsa u bok«, u tom osjećanju svoje sićušnosti pred 
veličinom Neizmjernosti i pred ponorima Jave, ima li tu ne- 
čeg sudbinskog, atavističkog, prokletničkog od rođenja? Ili su, 
u formiranju njegove ličnosti s karakterom takvih gledanja i 
takvih osjećania, igrale svoju ulogu razne azijske religije I 
prvenstveno, lektira srednjovjekovne kršćanske književnosti? 
Ili je jedna zaista grozomorna Java, u kojoj življaše, otrovala 
pjesnika do dna, do srži, bez i jednog pošteđenog ostatka, da 

bi onda, toj Javi, razočaran, sam i napušten, a nesposoban za 
bilo kakav otpor i bilo kakvu akciju, okrenuo leđa i tražio 
izlaz u smjeru koji, ustvari, zatvara sva vrata, koji, ustvari, 
ne vodi nikakvom izlazu? 

Objava . Uievićeve poezije nije počela u tom i takvom 
duhu. To svjedoči piesma »Oproštaj« (u čakavskom diialektu 
Marka Marulića). U »Oproštaju«, na primjer, Ujević vidi 
usred luke našu mladu lađu koja je »uzdignula jedra slobod- 
na, smjela i nova«. A ima, u toj pjesmi, i ovakva, posljednja, 
strofa: 

Zbogom, o Marule! Pojti ćemo, poni 


Žaju imimo velu sunčenoga neba: 
Korugva nam ćuhta; gremo, mi puntari! 


Ali, apstrahiramo li spomenutu piesmu, i uzmemo li da 
je objava Ujevićeve poezije počela s »Lelekom sebra« i »Ko- 
lajnom«, i to objava u duhu koji sam prethodno označio, 
onda, također, moram reći da se ona, u tom duhu, nije ni na- 
stavila ni završila, uza sve recidive tog duha u nekim pjesma- 
ma potonjeg perioda. Ujević nije, nasreću, »dosljedno ustrajao« 
ona tom i takvom putu, u tom i takvom duhu. Iz mračnih pro- 
stora gotike, iz svoje pustinjačke izolacije s gorkim pedepsa- 
ma na sebe i protiv sehe, on ie krenuo u široki svijet i našao 
braću-ljuđe, radni narod svuda i svagdje (»Čin sputanih ruku«, 
 »Zadržane sile bića« i dr.), i nije se osjećao napušten i osam- 
ljen među njima. 








Duboki narod, bolan zbog jedne više ljepote, 
zbog rada na njivi, zbog berbe, zbog žetve, 
buntovan srcem i spolom, željan sjetve, 

i mučen žuči tuge žarke note: 

ja ih tako vidim, pune malih jada, 


mekane i tvrde, s moći svojih volja, 
s voljom svojih moći, težitelje polja, 
istinite neimare grada: 


Oni s teškom sjenom pred sutone gaze, 

i ja slušam: njina noga lupa, 

oni idu skupa, 

a pod ritmom hoda zvone, zvone staze. 
(Zadržane sile bića) 

Štoviše, i u prethodnoj fazi, u knjizi »Lelek sebra« po- 
stoji Ujevićeva pjesma »Molitva iz tamnice« u kojoj njegova 
molitva bogu postaje zanosna himna budućnosti. Da bi jed- 
nom zauvijek potonuli čemer i patnja, pjesnik je gotov da 
žrtvuje sve za spasenje robova. 


Za pir i raskoš ljubavi budućih, 

za zelen trave i za zlato žita, 

za slavnu vatru poljubaca vrućih, 

za vino pjesme, za zvuk što mahnita — 


Jer će u vrtu da pobjedni lovor 
i nježna mirta da upored cvjeta, 
jer će da slavi oslobođen govor 
vječitu mladost i nevinost svijeta. 


(Molitva iz tamnice) 


Iz tog žara koji je tinjao pod teškim gotskim pepelom 
Ujevićeve poezije, kao da su buknula mnoga sutrašnja svjet- 
la, sva zapojena ditirambima i himnama radnih ljudi, i vje- 
rom, živom i velikom vjerom u hod jedne plemenite buduć- 
nosti, u preobražaj svijeta i života u kojima se već »danas 
velik kuhar rađa što se svima zbrinu za stan i za branu«, i 
kad povijest, u slavu te budućnosti, mora biti pregažena, i 
»kad će život biti sreća, a veliko zadovoljstvo bitisati«. 


Još se nisu rodili svi koji trebaju, niti je sva trava nikla. 
Mnoge još oči neprobuđene spavaju kao obećana ljubav, 
ni pružena ruka grčevito pokretom nije izvukla iz čovjeka 
njegovo najbolje djelatno blago. 


U svojoj zipci još spava vojska čovječanstva 

i zadatak da krči i gradi i da blagosilje. 

Cijele su bašte cvijeća što se ne smiješi danu, 
najdraže ptice nisu još ni zapjevale. 

Biti će radosno sutra, kao juče što nije bilo sveto. 


(Pogledi u praskozorju). 


Svjedoci te Ujevićeve vjere u budućnost jesu njegove ve- 
lebne poeme kao, na primjer, »Majdani u biću na dvije noge«, 
»Traženja na miljokazu« i tako dalje, kao što su svjedoci nje- 

govih hvalospjeva životu: »Svetkovina ruža« »Cvrkutanje 
srca u pokrajini sanja«, »Dobrote dobroga sunca«, »Vasionac« 
i mnoštvo drugih. 

A to je nova objava Ujevićeve poezije, duboko iskrena, 
duboko nadahnuta i, zato, duboko poetska. To je objava poe- 
zije koja propovijeda renesansu čovječanstva, i vjeruje u nju, 
a odbacuje svaku gotiku. 

I zato neće biti da je Ujević, u toj novoj objavi koja se 
na mnogo mjesta dogodila u knjigama »Auto na korzu« 
di »Ojađeno zvono«, neće biti dakle da je Ujević, u toj novoj 
objavi, »ostao potpuno nem, bez zvuka da je tu, da je još 
uvek živ, da na tim stranicama stvarno postoji«, kao što neće 
biti da ga »nije uvek lako pronaći« u knjizi »Žedan kamen 
na studencu«. 

Apstrahirajući, načas, sva protivurječja Ujevićeve poezi- 
je, treba, u zaključku, još jednom reći da se njena objava 
u kazuje, uglavnom, u dva osnovna vida: oba imanentna toj 
poeziji, i oba jednako moćna, jednako poetski nadahnuta. Prvi, 
sav okrenut od života, kao stvari nedostojne, drugi, 
v okrenut životu, do njegove apsolutne afirmacije, 
okao stvari koja i postoji samo zato da bi joj pjevali himne i 
oditirambe. A Ujević je to i činio. I, nakon »Leleka sebra« i 
nakon »Kolajne«, sve češće, sve zvučnije, sve dublje, sve za- 
nosnije Ujević je pjevao »vječitu mladost i nevinost svijeta«: 
 psalam životu i psalam budućnosti. A takav mi je miliji — 
on, Pjesnik vjere, koja vidovito vidi odbrojane dane zla, onog 
zla kome je i sam bio predmetom najžešćih bičevanja. 


NOVA KNJIGA VJEKOSLAVA KALEBA! 


Čini mi se da je Kaleba, nakon rata, najozbiljnije zani- 

. malo pitanje: kako napisati vjerodostojnu knjigu o našoj re- 
voluciji? Jasno je da tim riječima, u kojima mi se ovo što 
govorim još i pričinja, nisam ništa rekao, ili sam rekao samo 
to što sam rekao, a što mi se čini da bi moglo biti. Zato mo- 
ram precizirati svoju misao. Ja ću da počnem s nekim možda 
čudnim tvrdnjama. Najbolja knijga s temom o našoj revolu- 
ciji (i svim revolucijama koje izravno otvaraju vrata u novi 
svijet, a nisu samo etape u razvitku kao, na primjer, bur- 
žoasko-demokratske revolucije) može da se napiše iz hiljadu 
aspekata, kao što može da se napiše i slikanjem. psihologije 
nekog, na primjer, reakcionara i njegovih pogleda na nju, a 
da se on i ne pokrene da brani svoj opstanak, ugrožen njom, 
ili, ukoliko se ustremi na nju, da to ipak čini s najjasnijim 
uvidom u svoju propast. Drukčije: najbolja knjiga o revolu- 
ciji (o kojoj je riječ) može da se napiše i slikanjem organizi- 
rana otpofa klase na umoru protiv te revolucije, a da revolu- 
ciju (njene snage i njenu avangardu) pisac i ne »dodirne«. 
Kazao sam: klase na umoru, i mislio na smrt koju joj histo- 
rija šalje i protiv koje su, u krajnjoj liniji, iluzorne sve inter- 
vencije i svi zahvati u vidu otkupljenja. Trenutni znakovi ži- 
vota obično potenciraju snagu iluzija, a to, u isto vrijeme, 
znači da na nekoliko trenutaka samo odlažu slom tih iluzija. 





1! »Divota prašine«. Izdala »Mladost«, Zagreb, 1954, 

Marx je, rekao je G. B. Shaw, »izmijenio ideje svijeta«. 
Historija je zabilježila nekoliko propalih revolucija koje su 
ge vodile pod zastavom marksizma, i tri pobjedonosne (okto- 
barsku, našu i kinesku). Ali marksizam, kao pogled na svijet, 
nije izvršio »prevrat« u umjetnosti, ili umjetnici nisu, u duhu 
nove ideologije, izvršili »prevrat« u umjetnosti. Dakle, mark- 
osizam još nema, u toj oblasti, svoje renesanse. Svi likovi u 
djelima istaknutih pisaca (ako hoćete od Shawa i Gorkog pa 
do Alekseja Tolstoja, Šolohova, Leonova i dr.), likovi kad su 
protagonisti nove ideologije, kad propagiraju poglede koji su 
izmijenili »ideje svijeta«, svi su ti likovi više-manje građeni 
po »kalupu« likova iz višestoljetne književne tradicije. I, ra- 
zumije se, niko za to ne kaže da bi to bio njihov minus. Niko 
zato ne pada u kušnju, da bi posumnjao u vrijednost tih pi- 
saca, od kojih su se neki ispeli i na vrhove ljudske kulture, 
ali njihova umjetnost nije umjetnička renesansa nove filo- 
ozofije koja je izmijenila »ideje svijeta«. »Tihi Don« je epope- 
ja Oktobarske revolucije. Šolohov slika sve klase (ili pred- 
stavnike svih klasa) i revoluciju u svim vidovima. Ali »Tihi 
Don« je, usprkos piščevu novom aspektu i usprkosnovom 
predmetu obrade, sav u tradicijama ruske klasične književ- 
nosti (osobito Lava Tolstoja i Gorkog). I to je možda njegov 
plus, dok o minusima ovdje uopće i nije riječ. A ono, što bih 
ovdje htio da kažem, i što me, u užem smislu, i zanima, to je 
partizan kao književni objekt (u socijalnoj revoluciji, a to 
znači komunist-partizan i partizan bez prve imenice, ali već 
»spreman« ili »načet« novom ideologijom), i partizan kao 
subjekt partizanskog rata ili partizanskog načina ratovanja u 
književnoj fiksaciji, i to fiksaciji koja apstrahira sve »devi- 
jJacije« da bi nekud »izravno« naslikala karakter tog rata, te i 
takve specifične oblike borbe i lica koja u njoj sudjeluju i 
koja ih pretvara u neki specifičan tip ljudi, sve to dakle vi- 
djeti u književnoj fiksaciji, i to tako da zaista osjetimo da je 
tu, svoje vrste, stvarnost pisac naprosto »šakama prenio« na 
Stranice svoga djela. 

A biti umjetnik i željeti napisati knjigu o partizanskom 
ratu i o učesnicima u njemu, znači biti umjetnik koji gotovo 

da nema, u tom pogledu, tradicije, da nema kanona, da nema 
obrazaca, da nema »očeva« u literaturi bez obzira na Tolstoja 
i njegov, na primjer, »Rat i mir« i bez obzira na Šolohova i 
njegov, na primjer, »Tihi Don« (da spomenem samo te pri- 
mjere). A pogotovu nema gotovo nikakvih tradicija ako želi 


da slika ljude koji nose u sebi viziju nove društvene zajedni-, 


ce, viziju novih ljudi koje treba stvoriti, viziju preobrazbe 
svijeta u svijet dosad neviđen. Stvoriti živi lik čovjeka s vi- 
zijom, čovjeka koji nije nadahnut vizijom nikakve utopije 
nego vizijom nove nauke i nove filozofije, konkretno: vizijom 
ideologije marksizma, živi lik čovjeka koji s takvom vizijom 
postoji u stvarnosti više od stotinu godina i kome ta vizija 
nije stvar prolazna oduševljenja, stvar privremene vjere, 
besposlena igra duha, privjesak neki ili neka rezerva u nje- 
mu, nego je ta vizija on sam, cijelo njegovo biće, alfa i omega 
svega, tako da on samo u njoj i kroz nju živi, i misli, i osjeća, 
i vidi, i gleda, i djeluje, a kad'bi htio ili želio drukčije a ne 


tako, opet to ne bi mogao nego baš kako to »hoće« »volja« nje- 


gove vizije, jer je vizija on sav i on sam (kao što je i njegova 
filozofija jedna vizionarna predstava novoga svijeta), eto od- 
gonetkom te zagonetke, čini mi se da bi se mogao otvoriti n ov 
list u literaturi (da ostanemo u njoj). (A što opet, razumije se, 
ne znači da svako umjetničko djelo nije nov »list« u litera- 
turi bez obzira na predmet koji ono fiksira.) I taj nov »list« 
ja sam prvi put osjetio u »Gvozdenoj bujici« od Serafimovi- 
ča, u »Porazu« od Fadjejeva, u knjizi »Bezimeni« od Donče- 
vića koji je, također »oteo« toj stvarnosti nekoliko autentičnih 
slika (mada one, istina, kao takve, izvedene »naglom« »tehni- 
kom crteža«, ne prelaze okvir minijature), i u »Divoti pra- 
šine« od Kaleba, najboljoj knjizi umjetničke proze koja je 
napisana na temu naše revolucije. I to, što sam rekao, ne tre- 
ba shvatiti u smislu da bi ta djela bila izuzetno velika i da 
bi ona mogla da se mjere s djelima nekih velikih pisaca, nego 
u smislu nečeg posve novog s obzirom na »izuzetnu« stvarnost 
i »izuzetne« ljude koje slikaju, u smislu nečeg neuobičajenog, 
»nekonvencionalnog«, nečeg tako svježeg da nas dah te svje- 
žine ne podsjeća ni na jedno djelo koje smo dosad poznavali. 
Dakle: samo u tom smislu. 

A čini mi se da je to vrlo delikatno pitanje. Sam Kaleb 


mu je prilazio više puta (u novelama »Brigada«, u romanu 


»Ponižene ulice«, a objavio je, također, još nekoliko novela 
u dnevnoj štampi i u revijama). Ali tek knjigom »Divota pra- 


.šine« on je stigao na cilj. 


U pogledu teme u »Divoti prašine« valja reći da je 


to prva Kalebova knjiga bez većih »pukotina«. Sva je ona 
građena od neke plemenite materije za koju kao da se stra- 


hovalo da se ne upropasti pa se pazilo na vrijednost i teži- 
nu svake pojedinosti. Tu je svaki potez oštro i precizno od- 
mjeren. I nije njena vrijednost u izvrsnom slikanju »spolja- 
šnje« bijede dvojice partizana i, u isto vrijeme, dvaju glav- 
nih lica u djelu, u slikanju njihova glada, njihove odrpanosti 
i golotinje kao ni u slikanju ratnih nevolja uopće. Razumije 
se da se teslikene moguodvojiti od unutrašnjeg smisla 


Kalebove knjige. Ali, kad bi se njena vrijednost iscrpljivala 


u njima, značilo bi da bi se iscrpla u nečemu što je vrlo bli- 
sko »dekoru« (mada takve pojave u stvarnosti nisu nikakav 
dekor, a u literaturi, opet, nikad nije svejedno kakav je to 


 »dekor«: je li »dekor«' bijede ili »dekor« bogatstva). Njena 


vrijednost nije, dakle u opisu križnog puta tih partizana ko- 


ji su iz teških bojeva u Bosni jedva izvukli živu glavu i, 


najzad, bili odsječeni od svojih jedinica, da bi se, nakon ne- 
nadana susreta, odmah, bez ikakva. okolišanja, razumjeli i 


zbližili, nekud postali jedno biće, iako se prethodno nisu po- 


znavali, i tako, udruženi jednom mišlju i jednom težnjom k 


istom cilju, zajedno krenuli za svojom brigadom. Najnepri- 


+... 


. pogled čine jezik njihova govora i shvaćanja, da bi, na ma- 
ohove, sva njihova čula dobila izgled vidovitosti. (Te je crte 


Kaleb odlično zapazio i plastično naslikao, a zna se da su one 
bile vrlo značajna obilježja u ljudima revolucije.) I uvijek 


i svuda, oni sve razumiju u djelokrugu stvarnosti u kome 
ose kreću, i gotovo nepogrešivo, iz aspekta jedne nove svi- 


jesti, ocjenjuju, i njom  obasjavaju sve što se zbiva u toj 
stvarnosti. 

»Puteljak se gubio. Možda to i nije bio nikakav puteljak ne- 
go samo vodoplavina. Kolona je vijugala po zamišljenoj stazi i 
ka nečemu što je u njezinoj svijesti bilo kao stanac kamen, a o 
čemu nije bilo potrebno govoriti, čega se nije bilo potrebno sje- 
titi.« . 

Ili: 

»Sada su išli uporedo. Ukočili su noge da im korak bude čvr- 
šći. I digli su glave nastojeći da jasno vide ono što je pred nji- 
ma. Kuće su se nešto klimale i zemlja poigravala. Ta nestalnost 
stvarnosti sve ih je više ukrućivala i oni su postajali sve više sa- 
ma dužnost, to jest, vidjeli su samo nešto daleko, nešto neodređeno 
u ovom času, radi čega oni idu po zemlji, a što im je učvršćeno 
u mozgu kao jedina stvarnost.« 


I to je to. Jedan unutrašnji smisao, dublji i teži, negdje 
u podtekstu, leži u toj knjizi, a ne u slikama golotinje, gla- 


da i ruševina. A on veže sve komponente djela u strogo za- . 


tvorenu cjelinu, i u toi dobro smišljenoj kompoziciji pisac 
ga, izvana, gotovo nigdje izričito ne spominje (osim u dva 
citirana mjesta), ali on je prisutan svuda, on kuca u svakoj 
rečenici, jer je on bitni smisao revolucije. Njegov čudesni ri- 
tam sve pomiče naprijed i sve drži na okupu. Bez tog u- 
nutrašnjeg smisla, koji svima stvarima i događajima i daje 
ritam, vrijednost djela ne bi bila osobita, ili da se kruto 
izrazim, djelo ne bi imalo nikakve vrijednosti, a još ma- 
nje osobitosti. A taj je smisao u svijesti tih ljudi, u poseb- 
nom značenju njihova cilja, u viziji kojom su nadahnuti i 
koja treba da postane, da bude stvarnost umjesto stvarnosti 
u kojoj oni sada žive i protiv koje se bore zajedno sa svo- 
jom vizijom. I tu viziju, koja i »proizvodi« revolucije, Ka- 
leb je oživotvorio u dva svoja lica, od nje ih napravio i 
njoj podredio sva zbivanja kao i sama lica, kojoj oni bez 
pogovora služe kao nečem bez čega ne mogu zamisliti svoj 
život. I zato treba još da se kaže: što je njihova situacija 
teža, na trenutke i bezizlazna, što ih glad sve više obezna- 
njuje i već počinje da baca u zagrljaj halucinacija, što se 
njihova, ionako »problematična«, odjeća svakim korakom 
pretvara u krpe i dronjke, to oni postaju sve viši, sve jači, 

sve svjetliji, sve ljudskiji, sve čovječniji. Oni krupnjaju. 
Oni rastu. Oni su kao neka tvrđava u neprekidnom pokre- 
tu, neuništiva, kao neko otjelovljenje moći u toj stvarnosti, 
i što je stvarnost prema njima svirepija, to je učinak 
te svireposti sve beznačajniji u n jima; naprosto: on je bez 
utjecaja na unutrašnji sjaj koji iz njih zrači na sve strane. 
A je li to moguće bez svijesti, bez vjere, bez vizije, što ih 
ti ljudi nose u sebi i što su najbitniji smisao njihova života? 
Bez te vizije, kao svjetionika u pomrčini i oluji, nisu li 
u posljednjem ratu, na primjer, sasvim razumljive pojave 
bezglavlja i pustoši u taboru potučena neprijatelja, ili, uop- 
će, u imperijalističkim ratovima, kad jedna strana gubi »ig- 
« (ukoliko njene vojske »neko« ne pouči kako se okreće 
01 užje i Putuje u revoluciju)? I nisu li, bez te vizije, u sva- 
koj »normalnoj« situaciji, glad, golotinja, bolesti, fizička is- 
penost i slične pojave često uzroci unutrašnjeg raspada- 

? Ništa slično u našoj revoluciji (i u revolucijama slične 
ode). Ti elementi stoje nekako »izvan« kretanja parti- 
ske stvarnosti, iako su oni neumithe stavke u toj stvar- 
nosti. A tako se i uzimaju: kao smrt, kao tifus, kao nepri- 

lj, kao bitka, kao Pogibija. Ali oni nemaju nikakva efek- 
na moral svijesti i na ljepotu vizije. Oni ne bi imali nikakva 
efekta ni onda ako bi se pretpostavilo da bi izgledi na ishod 
revolucije mogli da budu i negativni po nju. Istina, škod- 

i su ti elementi, često i veoma opasni, ali ni jedna re- 
lucija s njima ne računa kao s nečim zbog čega ne bi 
ebalo da se krene — ona ih unaprijed zna, i zato je re- 


' Nikakve nevolje i nikakvi Porazi ne bi mogli da za-- 
E tave Kalebova dva junaka u kretanju k cilju, jer oni no- 
Svjetiljku koja nadaleko sija i koja im jasno otkriva lje- 
te sutrašnjih svjetova. Njihova vjera u borbu, u revolu- 
i, najzad, vjera koja treba da preobrazi ljudski život, 
da i najteže patnje, što ih oni dobrovoljno prte na svo- 
la leđa i primaju kao nešto što se izbjeći ne da, ostaju du- 
R0 ko u pozadini pred sjajem i veličinom njihove vizije. A 
Vizija i jeste glavna pokretna snaga i najljepša odlika 
bova djela. 

DVA KOMEDIOGRAFA | 
(MARIN DRŽIĆ I STERIJA POPOVIĆ) 


Na početku oba perioda jugoslavenske dramske umjetno- 
sti, starijeg i novijeg, zapisano je ime komediografa. Od jed- 
nog nas dijele četiri, od drugog više od jednog stoljeća, no 
obojica, i Marin Držić i Jovan Sterija Popović, još i danas 
stoje na čelu — ne samo kronološki nego i po specifičnoj 
kazališnoj vrijednosti — čitave naše komediografske umjet- 
nosti. Sve, što može da dijeli ljude, zbilo se i leglo između 
Njihova života i djela: stoljeća, kilometri, historijski kata- 
klizmi, kolci, stratišta, krvavi danci tuđinu, heterogene fan- 
tastične koncepcije, nedostatak svakog mosta preko svih tih 
Provalija vremena, svakog i najmanjeg kontakta koji bi 
mogao opravdati tezu o nekom kontinuitetu južnoslavenske 
kazališne umjetnosti. Doista sve! Klima, konvencije, grani- 
ce i planine! Dubrovnik šesnaestog vijeka, u punom sjaju 
svoje domaće arhitekture, svog trgovačkog položaja, nije | 
Vojvodina devetnaestog, a najmanje Vršac, renesansno bu- 

đenje mediteranskih gradova, smijeh i humor čovjeka oslo- 
bođčena srednjovjekovnih strahova i predrasuda nije buđe- 
nje podunavskog građanstva uoči četrdesetosme: da ne go- 
Vorim o temperamentu koji potpuno razlikuje ovu dvojicu 
komediografa, i književni uzori i utjecaji na njihovo stva- 
ranje bijahu potpuno različiti. Dok je jedan »učio sviriti« u 
ieni u vijeku Ariosta, Bibbiene, Machiavellija i Tassa, dru- 
Si, suvremenik Gogolja i Nestroya, doživljava u Zagrebu g. 

1840. kritiku koja je u ono vrijeme bila najpohvalnija: »On 
bi nam mogao biti, ako bi samo uprav hotio, ono što je 
Kotzebue Nemcem...« Prvi piše komediju o škrcu »Skup« 
stoljeće prije Moličra, pretjerujući u skromnosti da je ona 
»starija nego moj djed i pradjed, starija je neg stara komar- 
da gdje se djeca sad kuplju, starija je neg kruh podter, sva 
je ukradena iz njekoga libra starijeg neg je staros — iz Pla- 
uta; djeci ga na skuli legaju«; prije Shakespearea razrađuje 
motiv »Sna Ivanjske noći«, dok Sterija Popović nesumnjivo 
uči na ovim klasicima: u njegovoj prvoj komediji »Laža i 
paralaža« i u jednoj od njegovih prvih tragedija »Miloš Obi- 
lić« otkrivamo čovjeka koji poznaje, bilo iz originala ili pri- 
jevodnih preradaba, i Moličra i Shakespearea. , 

Premda ih dijele vrijeme i temperamenti, u ostvarenji- 
ma ipak ima dodirnih tačaka koje buntovnog, često raspoja- 
sanog dubrovačkog pučanina Marina približuju  konzerva- 
tivnom i strogom, pomalo melankoličnom Steriji. Te dodir- 
ne tačke u njihovu djelu neusporedivo su važnije od slu- 
čajnih sličnih biografskih podataka: tako primjerice da su 
obojica na početku svog stvaranja morali braniti autorstvo 
svojih djela, da su zavidni suvremenici obojicu proglasili 
plagijatorima, da im je put do slave, koju su stekli još za 
vrijeme svog života, bio prilično trnovit. Mnogo je važnija 
činjenica da sve kontrareformatorske pokajničke suze, što 
su isplakane u hiljadu rima poslije  Držićeve smrti, i sva 
protekla stoljeća nisu mogla ugušiti prkosni, zdravi, duboko 
ljudski smijeh njegovih najboljih komediografskih stranica, 
isto tako kao što ni deklamatorsko-romantični patos druge 
polovine devetnaestog stoljeća nije mogao na dugo vrijeme 
baciti u zaborav Sterijina satirička ostvarenja: prerastavši 
i svladavši kazališnu modu svog vremena, svoje velike uzo- 
re, ostajući vjerni svojoj zemlji i svojim ljudima, lokalni 
— u onom smislu u kojem je svaka velika realistička umjet- 
nost izraz i odraz određene konkretne stvarnosti — obojica 
su osvojili budućnost, ostali su razumljivi i bliski današnjici. 
Sigurno da se na temu Marin Držić i talijanska renesansna 
komedija može pisati uvjerljivije no što je to sporadično u 
aluzijama radila hrvatska građanska historija književnosti, 
kao što se paralela Sterija Popović — Moličre može još jače 

naglasiti nego što je to uradio Pavle Popović u svojoj opšir- 
noj raspravi »Srpska drama u XIX veku« — ali i najstroža 
analiza književnih utjecaja ne bi mogla oduzeti dvojici na- 
 ših najvećih komediografa slavu originalnih naših pisaca ko- 
ji su upravo po toj svojoj originalnosti ostavili ne smo 
najživlje umjetničke dokumente našeg života onog vreme- 
na, naše ljude i običaje nego i djela koja nas najbolje re- 
prezentiraju u svjetskoj dramskoj književnosti. Obojica kao 
da su bili svjesni svoje vrijednosti, gordi na svoje djelo, si- 
 gurni već u početku svog stvaranja u uspjeh. Optužen da 
 plagira Mavra Vetranovića — a to je sam Vetranović ener- 
gično pobijao (»Pjesanca Marinu Držiću u pomoć«) — Ma- 
rin Držić, dotad prilično nepoznat, odgovara na te insinu- 
acije u poslanici Sabu Nikulinovu: ' 


Lupeštvom, ah, time ne tvor' me nitkore 
neznano er ime još slavno bit more... 


Ta sigurnost tješila je i Steriju Popovića ako i ne u da- 
nima predsmrtne depresije, dok je ojađen, vrijeđan i pomalo 
zaboravljen padao u pesimizam svojih posljednjih pjesama, 
onda svakako ranije; ona mu je sigurno hranila građansku 
smjelost da šiba poroke i mane svog vremena, da u dva de- 
 cenija (1830—1850) napornog palanačkog života napiše čita- 
tavu biblioteku kazališnih djela te tako stvori osnovicu pr- 
ovom srpskom nacionalnom repertoaru. Napisavši u predgo- 
 ovoru drugog izdanja »Tvrdice ili Kir Janje«, kako će se 
radovati »ako delo ovo kadro bude moje ime i u poznije | 
: vekove s istim dejstvom, koje sad proizvodi, preneti i za- 
 održati«, mladi Sterija kao da je osluškivao smijeh i pljesak 
budućeg stoljeća, koji zasluženo nisu izostali. 


*o* o 


Literatura o Jovanu Steriji Popoviću prilično je boga- 
ota. Lista je biografskih i bibliografskih datuma obilna. Ste- 
rija se rodio u Vršcu god. 1806. od oca Grka i majke Srp- 
kinje. Po ocu je dobio ime Sterija, po ocu, skrahiranom tr- 

govcu, izradio je svoj klasični karakter: Kir Janju Kao i 
mnogim budućim piscima, majka mu u djetinjstvu budi fan- 
taziju pričama iz Svetog pisma. Škrti otac ogorčava mu mla- 
dost, mladi se Sterija uporno bori protiv očeva nauma da 
postane trgovac. Školuje se u Vršcu i Temišvaru. Godine 
1624—1825. svršava »retoriku«, a g. 1825—1826. »poetiku« i 
odlazi u Peštu, gdje na sveučilištu sluša filozofiju. Veliki 
grad u punom vrenju probuđenog mađarskog nacionalizma. 
Sterija se upoznaje s kazalištem, čita strane pisce. Od do- 
maćih knjiga utječe na njega »Istorija raznih slavenskih na- 
rodov, najpače Bolgar, Horvatov i Serbov« Jovana Rajića, 
romani Vidakovića. Sterija, koji je, već 1825. u posebnoj 
vu svoju kosovsku dramu »Svetislav i Mileva«. Doživljava 
velik uspjeh: dva izdanja u godinu dana. God. 1828. zavr- 
šava filozofiju da sa dvadeset i četiri godine svrši i pravo. 
Vraća se u Vršac. Najprije je profesor latinskog jezika, ka- 
snije advokat. Godine 1840. odlazi u kneževinu Srbiju kao 
profesor na tada osnovanu katedru za pravne nauke. Naj- 
prije Kragujevac, a onda Beograd. God. 1842. načelnik je Mini- 
starstva prosvjete. Piše i objavljuje školske knjige. Vrlo je 
aktivan kao inicijator, a kasnije član Društva srpske slo- 
vesnosti i kao dramski pisac družine — Atanasija Nikolića. 
God. 1848, pošto je predao ostavku, naglo odlazi iz Beogra- 
da i vraća se u Vršac. Revolucija u Mađarskoj, koja zahva- 
ća i Vojvodinu. Kontrarevolucija. Sterijina komedija »Rodo- 
ljupci«. U tišini, ogorčen priređuje novu redakciju svojih 
djela. God. 1854. izdaje pjesme »Davorje«. Sa pedeset godina 
1856. umire u Vršcu, da, od svoje prve pjesničke knjige do 
posljednje, objavi među ostalim ova djela: romane »Boj na 
Kosovu«, u stilu Vidakovića, i »Roman bez romana«, satiru 
i parodiju na vidakovićevske romane i na svoje prve po- 
kušaje; drame: »Nevinost ili Svetislav i Mileva«, »Miloš Obi- 
lić«, »Nahod Simeun ili Nesretno supruženstvo«, tragedije: 
»Vladislav«,  »Smrt Stefana Dečanskog«,  »Hajduci«, »La- 
han« i prigodne predstave. Brojem stranica komedije mu si- 
gurno ne zauzimaju prvo mjesto: napisao je »Lažu i parala- 
žu«, »Tvrdicu ili Kir Janju«, »Zlu ženu«, »Pokondirenu ti- 

kvu«, »Ženidbu i udadbu«, »Beograd nekad i sad«, »Čandr- 
ljiv muž«, »Rodoljupci«, i neke manje šale. 

Kako su podaci o životu i radu Marina Držića prema 
ovim Sterijinim bogati, šareni i kako u svojoj nepotpunosti 
dopuštaju da ih mašta rekonstruira na širokoj mediteranskoj 
renesanskoj pozornici — od Dubrovnika, Siene do Carigrada 
— na kojoj se taj pustolovni opat kretao u preraznim funkci- 
jama sigurno i poduzetno, kao tipični sin svog stoljeća. Kod 
Sterije činovnička tuga, marljivi kancelarijski rad, a kod 
ovog nećaka pjesnika Džordže, dubrovačkog pučanina, život 
pun kontrasta naglih društvenih uspona i još naglijeg pada. 
Ni tačnu mu godinu rođenja ne znamo, no svakako u pr- 
vom deceniju šesnaestog stoljeća, kad se rodio (vjerojatno 
1508), nekad bogata pučanska porodica Držića već je osiro- 
mašila i njemu talentiranom orguljašu, ne preostaje ništa 
drugo no svećeničko zvanje, koje ne bješe baš osobito uno- 
sno, no zato relativno sigurno. Sa oko trideset godina odlazi 
u Sienu (1538), da ovdje na sveučilištu napravi brzu karije- 
ru. Rektor univerzitetskog konvikta i vicerektor čitavog sve- 
učilišta. Italija u zrelom cvatu kasne renesanse. Prije dva 
decenija (1520) napisao je istom Niccolo Machiavelli kome- 
diju koju će tek rad Moličra premašiti (Voltaire), vrijeme 
tzv. renesanske sienske komediografije, Michelangelova zre- 
log rada, Vasarija, Cellinija a u Veneciji Tiziana. Vrijeme, 
kad kardinali pišu lascivne komedije i kad komediograf 
pamfletist Pietro Aretino (1492—1552) bezobrazno i samo- 
svjesno izjavljuje da je »ne tražeći službe, ne polazeći dvo- 
rova, ne mičući ni nogom sve... vojvode, knezove i kralje- 
ve prisilio, da plaćaju danak kreposti...« To je, doduše, la- 
buđi pijev jednog kulturno-umjetnički sjajnog perioda 
svjetske historije što bruji oko dubrovačkog veselog opata 
za njegova višegodišnjeg talijanskog boravka, no u tom svi- 


.jetu i bljesku bogatstva formira se fizionomija njegova ka- 


snijeg književnog stvaranja. Tada po povratku u Dubrovnik 
Prati sumnjivog austrijskog pustolova grofa Rogendorfa na 
njegovim putovanjima od Beča do Carigrada. Zaređen je 
kasno ne učiniv nikakve osobite svećeničke karijere, da, ja- 
Vivši se kao komediograf istom u to vrijeme od 1548. do 

smrti napiše jedanaest komedija i pastirskih igara (koliko 
nam je danas poznato) i da prevede (s talijanske preradbe) 
Euripidovu »Hekubu«. I onda predsmrtni protest: optužba 
tog pučanina na dubrovačku oligarhiju koju je godinama za- 
bavljao sa svojim družinama  (Pomet-družine, Garzarija i 
Njarnjasi), sadržana u ogorčenim pismima toskanskom voj- 
vodi Cosimu, kojeg moli intervenciju protiv dubrovačkih ari- 
stokratskih »luda i nakaza« a za demokratska prava. I na- 
pokon emigracija: boravak u Firenci i smrt u Veneciji 1567, 
devet godina prije Tiziana. : 
Ne, to nije Sterijin život koji se ugasio u pesimističkoj 
rezignaciji, nego burni, veseli, pustolovni i poduzetni život 
renesansnog čovjeka koji je zaslužio da bude literarno obra- 
đen mnogo bolje no što je to učinio Milan Šenoa u komediji 
»Kako vam drago« (g. 1893). Ali ipak, ne dajmo se zavarati 
tom komparacijom dviju epoha i dvaju temperamenata. 
Svakako, kada je poslije duge šutnje progovorila o Ste- 
riji, književna je kritika imala pred sobom velik opus plod- 
nog pisca, koji je nakon kratkotrajne slave bio gotovo pot- 
puno zaboravljen. Poslije Skerlićeva pravilna suda, sa Ste- 
rijinim se djelom dogodilo ono što se zbiva sa svakim djelom 
plodnog pisca: u centar kritičarske pažnje ušla je ona nje- 
gova stvaralačka djelatnost koja nije samo više ili manje 
uspio kulturno-historijski dokumenat nego pravo, živo umjet- 
ničko stvaralaštvo. Romanopisac, prozaik, pjesnik, tragičar 
Sterija Popović ustupio je mjesto komediografu. Premda se 
javljahu i javljaju glasovi da treba provesti reviziju čitavo- 
ga Sterijina opusa, jer bi se u njegovim historijskim dra- 
mama i tragedijama po svoj prilici našlo iskonske drame 
vrijedne oživljavanja (Milan Bogdanović), ipak je nesumnji- 
vo da je Sterijina veličina u onoj djelatnosti koja je, pošto 
se pojavila, toliko uzbudila Joakima Vujića da ju je istjerao 
iz literature, prozvavši je »koekakovi pabirci, sporedci i ma- 
le ot dva ili tri lista ili tabaka knjižice kao na pr. Sanovnik, 
Čir Janja, Pokondirena tikva...«. Sterija Popović, prvi 
srpski komediograf, jedno od najvećih imena jugoslavenske 
dramaturgije, predmet je i ovog napisa. I još uže: »Sterija, 
pisac »Kir Janje«, »Pokondirene tikve« i »Rodoljubaca«. 

I o Sterijinoj komediografiji pisala je srpska građanska 


kritika dosta. U već spomenutoj raspravi »Srpska drama u 
DY XIX veku« Pavle Popović profesorski je pedantno analizirao, 


osim »Rodoljubaca«, sve njegove važnije komedije, došavši 


do zaključka, da 


- »sasvim neočekivano, u vremenu kad mi u Joakimu ne dobijamo 


ni prevodioca Moličra, kojega smo mogli očekivati, u Steriji do- 


 bivamo odjednom jednog, srpskog Moličra, kako bi se moglo re- 


ći. Po načinu i procedurama pisanja, po rodu komedije koji je 


 negovao, po lepom talentu kojim je to uspevao, Sterija je odi- 


sta jedan, možda nesvesni poslednik Moličrov... Izbor original- 
nih tipova, lokalna boja u slikanju, tačnost posmatranja i verno 
hvatanje crta iz života, docnije smelost, puna iskrenost i osećan 


pesimizam — to su osobine Sterijine kao pisca komedije.« (Pav- 
le Popović: »Srpska drama u XIX veku«.) 


Premda je paralela Sterija—Moličre u toj raspravi pro- 
vedena kruto, samovoljno i često nedokumentarno, jasno je 


. naznačena zasluga Sterije Popovića za stvaranje srpske na- 
. cionalne dramaturgije. (»Sterija je prvi originalni pisac ko- 


medija u nas, i njegova pojava čini epohu u ovoj književnoj 
oblasti.«) Svojim kritičkim metodom, unatoč nekim isprav- 
nim konstatacijama, Pavle Popović nikako nije mogao ot- 
kriti onu povezanost vremena i pisca, ono međusobno protu- 
rječje i uvjetovanost društvenih pojava koji omogućuju i 


= formiraju talenat, koji mu stvaraju krila i okove, oživjeti 
atmosferu njegova vremena i njegova djela. Lik čovjeka, 


koji se javio tako nenadano, bez ikakvih domaćih uzora na 
području stvaralaštva, koje je mucalo kroz prijevode Joa- 
kima Vujića, tek bilo načeto s Lazarevićevom igrom »Prija- , 
telji«, ostao je naravno zamagljen i nejasan. Ne osvijetliti 
društvene i ekonomske snage što naglo preobražavaju život 


srpskog življa u Carevini na početku XIX stoljeća, formi- 


raju novi tip građanina te uvjetuju revolucionaran polet 
na svim poljima kulturnog života, reflektiraju se na malu 


= kneževinu Srbiju koja je jedva osigurala minimalnu slobo- 


du, ne osvijetliti sva proturječja tog vremena — znači ne 


= shvatiti sve ono što je nosilo Dositeja kroz Evropu, što je 

omogućilo Vukov rad, što je Joakima Vujića, jednu nesum- 
njivo interesantnu i zaslužnu pojavu, učinilo »ocem  srp- 
skog pozorišta«, što je tjeralo Steriju Popovića da kao dva- 
desetčetvorogodišnji mladić napiše ovaj predgovor svojoj 
prvoj komediji »Laža i paralaža«: 


»Ljudi su od prirode više smeju nego plaču sklonjeni, i za- 
to mislim da ovo veselo pozorište pri svim nedostatcima (od ko- 
jih retko koja knjiga osobito kod nas, i pri ovim obstojatelstva- 
ma uteći može) badava na svet ne izlazi. Konac moga pisanja bio 
je ispravljenije; a misao, da u šali kazana istina više nego suva 
materija dejstvuje, na ovakovi me predmet navela; niti se ko, 
po mnjeniju mome, lakše popraviti daje, nego kad se sam svo- 
jim budalaštinama smejati počne. Naći će se, može biti, gdekoji 
od čitatelja mojih, koji su naravi Aleksi shodni: a biće i čitate- 
ljica, koje su kao Jelica vospitane; ovima ako delce moje malo 
mozak osoli, ja ću se radovati, i mome trudu čestitati sreću. 


U Vršcu, 1. julija 1830. 
Sočinitelj.« 


I ne samo to. Tek pošto je osvijetljeno to vrijeme, može 
biti razumljiv entuzijazam tog čovjeka, koji piše komedije, 
u prvom redu za čitatelja s nadom da će doći i do gledaoca 
(»jer je vreme, mislim, da se i kod nas teatri zavedu«), te ko- 
ji pet svojih dramskih djela besplatno (»bez svake nagrade 
i plate«) ustupa Upraviteljstvu srpskog teatra (1842), da — 
nasmijavši hiljade, prikazivan na svim turnejama prvih ju- 
goslavenskih stalnih i putujućih družina od Novog Sada i 
Beograda do Zagreba i Siska — sa svim tim podacima upor- 
nosti, požrtvovnosti, trijumfa i solidne profesorske i činov- 
ničke karijere satka životopis u gorku tragediju. Životopis 
prvoga srpskog komediografa, u suštini gorak i težak kao 
i životopis Gogolja i Moličra, tema je koja traži svoje umjet- 
ničko oblikovanje. Pisac te biografije morat će, među osta- 
lim, da se služi dosad najboljom analizom Sterijina vremena 
i sredine, najpreciznijim sudom o njegovoj važnosti, krat- 
kim esejem Jovana Popovića »Sterija Popović i počeci srpske 
drame« (»Naša književnost«, 1946). Tu će naći i ove rečenice: 

»Ako pogledamo na onaj popularni portre Sterijin, na to du- 


 goljasto lice sa podužim nosom i zaturenim čelom, na te učtivo 


ufitiljene brkove iznad disciplinovanih usta, na tu glatko zače- 
šljanu dugu kosu, koja visi na jedno klempavo uvo, nešto će nas 
impresionirati u tom uljudno običnom uglastom licu: ispod malo 
začuđenih dignutih obrva, te krupne crne oči, koje mirno i ne- 
tremice gledaju ispred sebe. Razume se da se karakter i značaj 
čoveka ne može gatati po fizionomiji. Ali te mirne, pametne oči 
stvarno su umele da vide, iako im je sredina nametala uzak ho- 
rizont. Zabluda je imao ali konvencionalnih iluzija nije imao, a 
istina o društvu i dobu probijala se i kroz taj uski horizont, i 
kroz te zablude, i kroz te skromne pretenzije da zabavlja narod 
— jer je u težnji za istinitim oblikovanjem viđenog i doživljenog 
imao tako snažan realistički zahvat, da su mu dela trajnija no 
što je i sam mislio.« (J. Popović: »Sterija Popović i počeci srpske 


 drame«.) 


koko 


Svako kazališno djelo u kojem pisac želi i uspijeva da 
realističkim metodom fiksira pojave svog vremena sadržava 
u sebi vrijednost dokumenta. O piščevoj stvaralačkoj snazi 
ovisi da li će mu djelo biti samo ilustrativni, kulturno-histo- 
rijski ili umjetnički dokumenat svog vremena. Dok se prva 


. dokumentarnost može nalaziti u nekom djelu bez druge, 


obratan je slučaj nemoguć. »Ni sociolog ni književni isto- 
ričar koji bi htjeli da zađu u tu epohu ne mogu obići Ste- 


oriju« (Milan Bogdanović, »Stogodišnjica Sterijine drame«; 


1927.) I doista, kao svako pravo umjetničko djelo, i Steri- 
jina su komediografska ostvarenja impresivna zrcala odnosa 
i sredine njegova vremena. U njegovim monolozima, dija- 
lozima, situacijama, kao u najvažnijim kulturnim i sociolo- 
škim dokumentima fiksirana je stvarnost koja je u svom 
društvenom previranju pružala komediografu  nepresušni 
materijal za satiru, ironiju i burlesku. U zapažanju detalja, 
u konkretiziranju određenih društvenih odnosa, u upotrebi 


 Živog rječnika i tipiziranju nekih pojava Sterija je ravan 


Svima velikim, svjesnim i nesvjesnim sljedbenicima Aristo- 
fanove djelatnosti; za proučavanje kulturne historije naših 
Naroda njegova je važnost jednako velika kao i Marina Dr- 


žića. 

Važno je da se taj Sterijin kvalitet istakne upravo za- 
to što je on tako rijedak u jugoslavenskoj dramskoj pro- 
šlosti. Većina naših dramskih tekstova ne samo da nisu ni- 
kakav umjetnički, oni nisu ni realističko-ilustrativni doku- 
menat svog vremena. Pomodni, lažni, blijedi, takvi tekstovi 
obično govore samo o lošem ukusu klase koja je punila ka- 
zališne dvorane. U poplavi kazališno kliširanih fraza, u či- 
jem se krilu stvara poseban scenski jezik i govor, izmišlje- 
nih zapletaja, liriziranih štimunga, u traženju »velike dra- 
matike« i »patetike« naravno da je kazalište moralo izgubiti 
svaku vezu s konkretnom životnom stvarnošću. Samo su 
pojedinci uspjeli da se odrvaju tom pogubnom »literarno- 
kazališnom ukusu«, koji je forsirao sve drugo samo ne rea- 
lizam. A baš taj kvalitet vjerodostojnosti, unatoč svoj po- 
modnosti fakture Držićevih komedija i škrtosti Sterijine sce- 
ne, imaju ova dva naša najveća komediografa. Obojica ima- 
ju u svojim tekstovima onih umjetnički oblikovanih poda- 
taka koji ilustriraju mnogostruku stvarnost često rječitije no 
sve ostale historijske i sociološke rasprave o njihovu vreme- 
nu. Ti podaci čas su više općeniti, čas konkretno-lokalni; u 
oba slučaja jednako dragocjeni! 

Treba samo podsjetiti na Marxov primjer, da bismo 
shvatili veliku naučnu korist od ovako oblikovanih podata- 
ka. Pišući o novcu i robnom prometu u prvoj knjizi »Kapita- 
la«, nakon što je citirao Kolumbovo pismo s Jamaike 1503 
(»Zlato je divna stvar! Tko njega ima, gospodar je svega 
što želi. Njegovom pomoći mogu se čak i duše u raj uvoditi.«) 
i pošto je ovim preciznim riječima karakterizirao vrijeme 
robnog prometa (»sve je na prodaju, sve se može kupiti. Pro- 
met postaje velika društvena retorta, u koju svašta upada, 
da iz nje iziđe kao novčani kristal. Ovoj se alkemiji ne odu- 
piru čak ni moći svetaca, a još mnogo manje druge ne tako 
grube res sacrosanctae, extra commercium hominum«...), 
Karl Marx ilustrira svoju tvrdniu — da novac »sa svoje stra- 
ne. kao radikalan borac za jednakost, briše sve razlike« — 
citatom iz Shakespeareove drame »Timon  Atenjanin«, a 
odnos antiknoga helenskog svijeta prema novcu citatom iz 
Sofoklove »Antigone«. Upravo je citat iz Shakespearea za 

nas važan jer sjeća na rečenice našeg Držića iz komedije 
»Skup«. Iste renesansne prilike rodile su ista opažanja, isto 
zaključivanje. Naravno, scena je i situacija potpuno različita, 
kad Timon nakon svih svojih razočaranja u prijateljstvo i 
humanitet ljudskih odnosa, u četvrtom činu, u šumi, u du- 
gom monologu osuđuje zlato, što ga je našao u zemlji kojoj 
se obratio da mu da korijenja, i scena u kojima stari škrtac 
i njegov nesuđeni zet Zlati Kum rezoniraju realistički bez 
patosa, jedan sa strašću, drugi nezainteresirano, o istom tom 
zlatu koje je tako promijenilo odnose u njihovu Dubrovni- 
ku. No žar riječi ipak nisu slične: 


»Zlato? dragocjeno, blještavo crveno zlato?... S nešto od njega 


"može se crno učiniti bijelim, ružno lijepim, zlo dobrim, staro mla- 


dim, kukavica junakom, nisko plemenitim. Zašto to, o bogovi Olim- 
pa? Ono vam odvlači svećenika od oltara, ono poluzdravim izvlači 
uzglavlje ispod glave. Da, taj crveni rob stvara i raskida svete 
veze, blagosivlja prokletnike, pribavlja draž gubavcu, dovlači 
lopove na senatorske klupe, i donosi im titule, počasti i klanjanja. 
On je taj koji ostarjeloj udovici privlači prosca.. .« 


Prebacimo tu prozu u stih originala, dodajmo Timonove 
kletve na Atenu, njegovo ogorčenje na čitav ljudski rod, soč- 
nost metafora u rječniku zreloga Shakespeareova  stvarala- 
štva, uklopimo tu scenu, sličnu po svom dubokom ogorčenju 
i razočaranju na poznate scene kralja Leara, u čitavu kom- 
poziciju »Timona Atenjanina« i mi smo naravno u potpuno 
drugoj atmosferi i sredini no što je ona koja okružuje Dr- 
žićeve komedije, mi potpuno drukčije čujemo i osjećamo te 
riječi nego kad ih gotovo iste izgovaraju Marinovi suvreme- 
nici na dubrovačkoj ulici. 


»Ma je lakomos svijet zaslijepila: kroz dinar svak gleda, na 
dinar svak pozire; što hoće razlog i što je bolje za čovjeka, od 
toga je svak slijep.« 

Ili 

»Gdje godi sam, lje sam s misli na zlato, koje mi je doma, 

koje bez vonja veći vonj ima neg svi vonji. Strah me je, njeki ga 


223 


su obonjali. Ki mi se prije ne javljahu, sad mi se javljaju. Ah, 


ah, našli su.« 
A sve je to tako, jer: 


»pri zlatu se gubi dobrota, zlato šteti ljudi, a komodita lupeža 
čini, a zlato je kalamita. Amor nije amor, zlato je amor; zlato 
stare — mlade, lijepe — grube, svete — griješne, svjetovne — 
crkovne pridobiva. Zato se sada zlati osli dokturaju, er su zlatni: 
vas je u njih razum, pripilo, lijepo, bogato, mudro; zlatu se i 
prvo mjesto dava.« 


A: 


»Prijatelji od današnje dobi, dokle im se menestra, dotle te 
ljube; kad nije veće što menestrat, i ne znaju te.« (Marin Držić: 
»Skup«.) 

Naravno, razlika je velika, međutim, kao kulturni i so- 
ciološki dokumenti oba su teksta jednake vrijednosti: na 
podlozi Plautove komedije Držić je progovorio o šesnaestom 
stoljeću jednako vjerodostojno, snažno i kritički kao i nje- 
gov mlađi veliki suvremenik na podlozi legende o Timonu, 


najvećem mizantropu antike. A isto takav dokumenat ostav- | 


lja i Sterija Popović u svom »Tvrdici,« u Kir Janjinu stra- 
snom monologu nad zlatom, dokumenat o jednoj čitavoj. kla- 
si koja nastupa na početku devetnaestog stoljeća na podu- 
navskoj društvenoj areni, da svojim djelovanjem podruje sve 
dotadašnje već dotrajale feudalne društvene oblike. Prem- 
da služi Steriji u prvom redu za karakterizaciju glavnog lica, 
taj monolog po svojoj općenitosti nosi također vrijednost 
kulturno-sociološkog dokumenta prvog reda... 


»Kako mi rasti srcu, kad vidim moj lepi dukati, kad gledim 
moj krasni taliri i kad pazim veliki pakli sos banku! Što ću da 
.mu dam? Ovo kaži: ,Nemoj mene, gospar!' Ovo opet viče: ,Ne- 
moj mene, ja sum lepa! Škilji mali, nećim da vas prodam, oćim 
da vas kotim, više, sve više, ja dovde! (Pokazuje vrh sanduka.) 
Pak onda da legnim, da spavam slatko...« 

Ilustrativna dokumentarnost stvarnosti Držićevih i Ste- 
rijinih komediografskih tekstova mogla bi se prikazati s mno- 
go primjera. Zadržat ćemo se samo na prikazu što ga oni da- 
ju u odnosu između posluge i bogatih novih gazda, osobito 
na šikaniranju  pomahnitalih gazdarica modom i monđeno- : 

šću. U čitavom djelu Držićevu ništa nije klasičnije za to no 
 tužaljka Omakale iz »Plakira«, koja je po vlastitom prizna- 
nju »bijedna... išla nad pšeničen kruh iskat, a sjetna od 
gospođe utekla... koja mi je kako smokvu glavu bijaše 
učinila ...« Nariče tako ta djevojka u toj veseloj pastirskoj 
igri, gdje se zaljubljenici stari i mladi miješaju među vile, 
gdje caruje Kupido i sin njegov Plakir, i ta njena grubo 
realistična tužaljka nesumnjivo djeluje disharmonično u: igri 
noseći u svom tonu i ritmu ozbiljnost optužbe. Nešto je pu- 
knulo na toj idiličnoj pastirskoj sviraljei — kroz tužaljku 
progovorila je teška, ozbiljna narodna riječ: 






















»Moj starče Omakalo meni ne može gora uspomena bit neg 
zao život, koji mi gospođa zadavaše. S tugom ti ću, nesrjećna, 
spovidjet, ma t' ne ću stoti dio kazat od tuga, kojijeh sam š njom 
imala. Jaohi, ružna Omakala, poslala bi me i rekla bi: ,;Omakala, 
pođi u Đura crjevjara, je li obijelio one crjevje, koje se, ružna 
bijele svaki dan, i je li ohšubre sašio, je li pantufe na bnetačku 
Svršio' — nu broji koliko posala — ,i pođi na Podmirje u one 
—i ime joj sam zaboravila — ;i| da # u škatulici da bijeloga, cr- 
ljenoga, u gostarici vodice, u krpici njekijeh guba' — pametuj! 
,Pođi za rigulet, pođi za spik i svrati se u Sentalije na Garište i 
ponesi joj tartare, što mi su s pira poslali Tako ja neboga i za- 
budi: zanesi tartaru u Šile crjevjara. Šile me gleda: ,Tko je po- 
slao?' — ,Gospođa je poslala" Svrati se u Džan-Fidžina i kupi 
glavičatijeh igala. Donesi ja velicijeh igala; vraćam se doma. 
Zla došla! ,Gospo', velim, ,crjevjar je zahvalio"; a ona meni: ,Na 
čem, brižna? — ,Na tartari“ — ,Na kojoj tartari?! Gdje si poni- 
jela, ružna vazda? — ,U crjevjara, kako mi si rekla! — Nije! 
U Sentalije, brižna pošla i sjetna vazda! Čeka! U Šile! A oko 
Moje brižne glave cokula igra! Istupila je dušom mojom, toliko 
Cokula mećući mi glavu; a ja, neboga, ne mogu toliko pameto- 
vat. A ujutro dozove me, rukovet glavičatijeh igala držeć u ruci: 

pribod' ovdi, pribod ondi, da mi se moz smete toliko pribadajući; 
a kad što zlo učinim, — a nigda joj nijesam prava, — ono me 
mekom rukom ljusne u nos, tako mi se svi svićnjaci obrnu oko- 
lo.. .« 

»A tužna, kad joj ulomih njeko gvozdjice, jaohi ve meni! 
A prije o bijeh od okla razbila drugo, čijem njeke čičke oko gla- 


ve čiča: bijedna Omakala, koja martorija podnijeh!' Ako ja ni-' 


jesam tužna sve grijehe uza nju platila, tad: se veće ne izlazi 
iz purgatorija! A, bijedna, ujutro toliko koreta sapina, traka, 
tračića, dušom mojom, toliko litar konaca u te trake ide: sapni pri- 
metak, sapni opet koret vethi, koji je još u majke nosila... .« 


»Er, moj Omakalo, nose naše gospođe, najliše kad idu u cr- 
kvu ali na pir, brjeme svite na sebi, koje jedva bi jaki bastah 
ponio: primetak, koret vethi, kožuh ali t' koret od toliko lakata, 
pak suknju, koja je dvaesti i osam lakata široka — koliko t ute- 
za, ja ti najbolje znam, koja ju ujutro i pobjed vadim iz ko- 
fana, a metlicom se, kad se ide nadvor, četa, četa. A kad se je sve 
učinilo, gospar vika: ,Oslico, magarico, kad se će na komardu poć? 
Dođi ja s komarde na brjeme od objeda, pristavi — gospođa se 
s mise vraća: odpni gospođu, a ne imaj kad spjenit; svuci gospo- 
đu, a lonac kipi; da! gospođi košulju, da se promijeni a lonac is- 
kipje. Gospar ide na objed, a meso ni uzavrjelo. Gospar vika: 
.Kupi vina, naprav' trpezu, daj djeci jesti prije toga, i pođ' dones 
vode iz gustijerne' — sve ujedno! A gospa me se meće coku- 
lom: ,Oslico, što su“tolike besjede s gosparom i raspredance? A 
ja, neboga grješnica božija, velim: za moje sam grijehe došla u 
purgatorijo! Blaženici se priporučujem, korunicu govorim, a idem 
po vino. A zle česti oko mene se vrte a vele mi: ,Kad ćeš ko- 
lende uzet? Kad ćeš po ono doć? Udat se je dobra stvar" A oni 
pravi: ,Nuti ti buhe na vratu. Što bosa ideš?" A ja neboga od to- 
licijeh čuda mislim, kako nijesam iz pameti izišla. Učinih zavjet, 
učinih senjao na sebi — utekoh, pođoh u pustinju; ma bijedna 
ne znam kud ću, ni što ću, ni gdje sam ovo.« (M, Držić: »Plakir« 
iz II čina, četvrtog prizora.) 


Na osnovu ovih i sličnih Držićevih citata Živko Jeličić 
je u svojoj radnji »Marin Držić, pjesnik dubrovačke siroti- 
nje« izgradio s ostalim podacima pogled na svijet ovog na- 

šeg prvog komediografa: takve teze lako prerašćuju u hipo- 
teze. Ostanimo u okviru ovog eseja i zadovoljimo se konsta- 
tacijom da su ti citati prvorazredni primjeri Držićeva ilu- 
strativnog realizma. 


No zar nije i Sterija ostavio iste takve dokumente u 
mnogim svojim komedijama? Sjetimo se one groteskne sce- 
ne kada Kir Janja čini račun sa slugom Petrom, kada izra- 
čunava da mu nagluhi sluga za jedanaestgodišnju službu du- 
guje osamnaest forinta četrdeset i četiri krajcara: 


PETAR: Šta veliš? 

JANJA: Si čini gluvo! Novci daj, kad kažim lepo! 

PETAR: Pa plati mi, de, kako znaš! Ja sam zadovoljan. 

JANJA: O čekaj, ugursuz! Idim da ti dam na magistratu. Da 
ti obesi, znaiš? 

PETAR: Dobro, dobro. Bar da znam, kod koga sam služio! 


da i u tom priglupom sluzi na kraju sine spoznaja: 
»Ta da ga je pseto toliko godina služilo, pa opet bi trebalo 


. drugojače da postupa...!« 


.Dok je s »Rodoljupcima« mislio da pruži »privatnu po- 
vesnicu srpskog pokreta«, jer »sve šta je bilo dobro, opisat 
će istorija: ovdje se samo predstavljaju strasti i sebičnosti«, 
te je, unatoč razbijenosti u kompoziciji i detaljiranosti poje- 
dinih slika, ostavio nesumnjiv historijski dokumenat pre- 


o tvorljivosti i hipokrizije jednog sloja ljudi koji su se našli 


u oluji vremena sa svojim sitnim egoističnim računicama, on 
je ne samo u »Pokondirenoj tikvi«, »Beogradu nekad i sada« 


nego i u svojim slabijim komedijama, kao »Zla žena«, ostavio 
stranice koje mogu služiti kao podatak o »idiličnom« životu 


u građanskim kućama. Patnja Omakale dobiva svoj pendant: 


PERSIDA: Šta zapovedđate, milostiva gospoja? 


SULTANA: Devojko, ti ćeš meni život prikratiti. Koliko sam 
te puta vikala? Hoćeš da trčim u kujnu za tobom, da te molim 


oda dođeš, je li? Lenjiva trago, ne zaslužuješ ni onaj lebac što 
ga mnjaviš! 

PERSIDA: Za Boga, milost. 

SULTANA (zamahne): Sad ćeš se obrecivati, naageloy! Misliš 
da sam ti ja vincilirka, da se kriviš na mene? Šta si stala? Ne- 
maš nikakva posla? 

PERSIDA (vođe). 

SULTANA: Tako, sad mi počni još inat terati. Samo ti me- 
ni uz nos, pa ćeš dobro proći. Kud si se zauzela, kuda ćeš? 

PERSIDA: Ta za Boga. 


SULTANA: Ih! Dokle ćeš me jesti, Luciferu, teko da ti re- 
knem! Tri stotine vraga iz tebe se vitlaju, kad pomoliš taj tvoj 
jezični jezik. — Oh, Bože! Zašto sam došla u ovu kuću? Zašto me 
nije mati bolje umorila, nego me za ćoravca dala! 

PERSIDA: Zapovedate štogod, milostiva gospoja? 

SULTANA: Zapovedam da ti boginje obraz izrešetaju, da te 
ni jedan momak ne pogleda, znaš, kad me toliko jediš. 

PERSIDA: Molim, šta vam se priključilo, te ste tako ljutiti? 

SULTANA: Gledaj ti špiona, kako bi htela da se i u tajne 
moje pleće! Škoda, što nemam rđavu narav, da ti taj jezični jezik 
do kraja iščupam, da ne progovoriš ni jednu reč, dok si god ži- 
va. (Hoda gore i dole.) Šta si se usićila? Hoćeš da te molim da 
govoriš? Jogunasti rode, neće me đavo od tebe nigda kurtalisati? 


PERSIDA: Kad vam je teško od mene, a vi me otpustite, 
ja ću meni naći službu. 

SULTANA (ćuši je): Hoćeš da mi jednako ideš uz nos. Je li ti 
izišlo vreme, a? Hijeno ženska? Ni dva dana nema od kad si do- 
šla, pa već si mi se popela na glavu. Ubio Bog i onoga, koji te 
je doveo na moj vrat! Ali zna on šta radi, žao mu je da mi i je- 
dan sat, jedan minut prođe u miru bez jeda. 

PERSIDA (O Bože, Bože!) ' 

SULTANA: Šta mumlaš, nemaš svoga posla? Sestro Lucife- 
rova, ti ćeš mene u grob oterati. Šta si stala kao proštac na sred 
sobe? 

PERSIDA (pođe). : 

SULTANA: Ali dok ćeš me jesti za Boga i po Bogu! Zar ne 
vidiš kakva ti je soba? Kako ti je namještena postelja? Kako ti 
stoji ogledalo, a? A znaš da se dereš za plaću. 


PERSIDA (priđe krevetu da namešta). 

SULTANA: Tako, donesi prah još i s tavana, da mi sasvim. 
prsi izeš. Misliš, moja je mati bila govedarka, kao ti što si? Ku- 
kavico ženska, nemaš pameti ni kao buva! 


(J. S. Popović: »Zla žena« I čin.) 


Doista, ta je scena potrebna  Steriji za karakterizaciju 


glavnog lica, za prikaz Sultanine naprasitosti i prokšenosti, 


koje će se u komediji batinom izliječiti, ali po svojoj impre- 
sivnosti nitko se ne može oteti dojmu realnosti te scene, koja 
nije hirovito izmišljena, nego je tipizacija jednog postojećeg 
kućnog odnosa. A o tome, da je Sterija u nastupu pjesnika 
Ružinića u komediji »Pokondirena tikva« dao genijalnu sati- 
ričnu sliku čitavog književnog stanja jedne epohe, pisao je 
vrlo uvjerljivo Milan Bogdanović u već citiranom članku. 
Da, Sterija je više no i jedan naš kazališni pisac devet- 
naestog stoljeća u svojim komedijama ostavio dokumente 
svog vremena. To je velik kvalitet njegovih tekstova, to je 
dokaz njegova realizma. No kao što Marin Držić ne živi po- 
slije četiri stotine godina na našim pozornicama samo zato 
što je u svojim komedijama dao najvjerniju sliku Dubrov- 
nika svog vremena, ne samo zato što je u svojim tekstovima 
zapisao živu, našu narodnu riječ, tako ni Sterija već godina- 
ma ne osvaja svojim repertoarom općinstvo samo zato što 


je u svojim dijalozima ostavio korisne podatke historicima i 


sociolozima. Ne! I tim se kvalitetom u vjernom prikazivanju. 
prilika svog vremena putuje u kazališnu arhivu! Na daska- 
ma se živi samo onda ako se na osnovu tih podataka uspiju 


ostvoriti živi ljudi, karakteri ili tipovi, koji u toku radnje! 


stupaju u ljudske konkretne odnose. Ako to uspije piscu, nje- 
gov se ilustrativni realizam pretvara u umjetnički, iz mase 
fiksiranih životnih podataka stvara se zaokružena umjetnič- 
ka slika. 


koko 
Već se pola stoljeća svi kritičari slažu u tome da je 
terija bio izraziti dramski talenat, jedan od onih rijetkih 


talenata čitave jugoslavenske dramske umjetnosti za koje 
možemo upotrijebiti prilično nesretan, ali uobičajen izraz — 

kazališni čovjek. Uočivši realistički mnoge podatke, on se nji- 
ma služio u oživljavanju ne samo atmosfere i sredine nego i 
u kreiranju svojih karaktera. Često se i prečesto govorilo o 
tome kako mu fantazija nije bila odviše bujna, kako je po- 
suđivao radnju i pojedine scene iz strane komediografske 1i- 
terature. Slučaj se s Držićem tako ponavljao, slučaj lažno- 
skroman, stidan i lišen svakog temelja. Doista, i na pod- 
ručju dramskog stvaralaštva ima književne krađe, no ona 
počinje od onog bitnog sadržaja što se nalazi u svakom do- 
brom dramskom tekstu. Da se samo krađa bitnog sadržaja ne 
zove plagijatom, Plaut i Terencije bili bi nesumnjivo naj- 
okradeniji autori, a Moličre, Shakespeare, Gogolj bili bi pla- 
gijatori. Nepobitna je činjenica da su situacija i intriga ele- 
menti koji se često ponavljaju u dugoj komediografskoj pro- 
šlosti, ponavlja se i predmet kritike i satire (obično neka op- 
ća mana: škrtost, rasipnost, lažljivost, pretvorljivost, suro- 
vost, kaćiperstvo, prepotencija itd.) — no ono, što sve te tek- 
stove bitno razlikuje, jeste, kojim je bitnim sadržajem ispu- 
njena situacija, u kojim se specifičnim umjetničkim uvjetima, 
za svako djelo različitim, vodi i razvija intriga, kakvim je 
potencijalom, uvjerljivošću personificiran: predmet kritike i 
satire, kako su građeni karakteri ili tipovi, koji su nosioci i 
predmeta satire i sredine, što stvaraju i intrige i situacije. Za- 
to, dok je u načelu dopušteno komparirati ostvarenja Sterije 
Popovića s Moličrovim, nikada se ne smije zaboraviti na os- 
novne razlike koje ne rezultiraju samo iz jače ili slabije nada- 
renosti, ne samo iz sve različnosti materijalnih životnih uvje- 
ta u kojima su se ti autori formirali i razvijali nego i u osnov- 
noj sadržini, koja Sterijinu komiku i satiru čini originalnom. 

Sterija je doista potpuno svoj, a time i naš, u stvaranju 
svojih komediografskih likova. Tu treba u prvom redu tra- 
žiti njegovu veličinu. Dok je u slabije ocrtanim likovima, 
kao što su rezoner Gavrilović (»Rodoljupci«) ili Mišić (»Tvr- 
dica«), ostao u granicama osrednjosti, u svojim najboljim ka- 
rakterima i tipovima on je kritički suvereno progovorio 0 
svojoj epohi. Uostalom, rezoneri su obično najbljeđe figure i 
u Moličrovu kazalištu; ni Fonvizin nije u svojoj komediji 
»Nedorašče« uspio da oživi tekst Staroduma. Premda nije ni 

najmanje kazališno interesantno lice — upleten u radnju o- 


čitom namjerom da je zamrsi i razmrsi — spretni i sretni 


ljubavnik Mišić ipak ima neku ilustrativnu dokumentarnost. 
- Bezizražajan, hladan, s nesumnjivim koristoljubivim namje- 


rama, kad osigurava i sprema svoju ženidbu, Mišić i protiv 
volje autora ostavlja realističnu sliku korektnog,  karijeri- 


 stičnog provincijskog činovnika koji zna što hoće i onda ka- 


da voli. Međutim, Sterijin se realizam u crtanju kazališnih 
likova penje do pravih, velikih umjetničkih ostvarenja u ka- 


= rakterima i u tipovima Kir Janje, Juce, Feme, Ružinića, u 


skicuozno nabačenim likovima »Rodoljubaca«, zvali se oni 


- Žutilov, Lepršić, Šerbulić ili gospođa Zelenićka. Čitav mije- 


šani jezični materijal vremena Vukove borbe, bogat loka- 
lizmima, tradicionalnim staroslavenskim  nagrdama, švap- 
skim i mađarskim iskvarenim uzrečicama i frazama, on će 
upotrijebiti za karakterizaciju svojih lica. Svakom će dati ne 
samo njegov rječnik nego i njegovu individualnu stilizaciju. 


Psiholog, on će žrtvovati i živost, a neki put i uvjerljivost 


radnje, samo da do kraja izvede, osvijetli i oživi likove. A 
kakvi su to likovi? 

Kazališni lik može biti karakter, tip, reprezentant kla- 
se, zanimanja, političkog uvjerenja (budućnost je komedije 
Diderot zamišljao s takvim likovima), personifikacija neke 


moralne ili intelektualne kategorije i simbol. Realističan tea- 
tar — a komediograf Sterija Popović pravi je realist — ope- 


rira obično samo karakterom i tipom, rjeđe reprezentantom, 


vrlo rijetko personifikacijama, a nikada simbolima kao ka- 


zališnim likovima. Naravno, zamisliti karakter bez uopćava- 
nja na glavne crte, bez njegove scenski izražene čvrste ve- 


ze s ostalim tipovima i karakterima s kojima stupa u odnose, 


vodi dijalog, stvara situacije, nosi ahitektoniku komedije, 


Znači ne znati što je ne samo karakter nego i kazališni lik 


uopće. I još nešto: ima hiljade dramskih tekstova koji su 
imali pomodnog, tzv. kazališnog uspjeha, u kojima nije oži- 


- votvoren ni jedan kazališni lik, premda su uposlivali velike 
ansamble. U takvim slučajevima beživotne su autorove figu- 


rice potpuno podložene njegovoj samovoljnoj intrigi ili rad- 


nji (velika većina tzv. komedija intrige), takvi su tekstovi 

prazan papir, premda ispisan zvučnim frazama (velika veći- 
na romantično-historijskoga građanskog kazališta), oni su po- 
modna, iskonstruirana kazališna roba, a nikakva umjetnost. 
Komparirajući ostvarenja Shakespearea i Moličra obič- 
no se govori o tome da je prvi kreirao u prvom redu (ne is- 


ključivo) karaktere, a drugi (također ne isključivo) tipove. I 


to je tačno. Ako se i ne može, sa Strindbergom, kazati da je 
Harpagon personifikacija škrtosti kao takve, on je svakako 
tip škrca u određenim uvjetima građanskog, ekonomskog ra- 
zvitka. Upravo je zato još uvijek živ, nije papir, nije ap- 
straktni pojam na dvije noge, nego je konkretni čovjek ura- 
stao u zemlju, u kojem se kao u zrcalu ogledavaju svi škrci 
bez obzira na geografsku širinu i dužinu u sličnim ekonom- 
sko-socijalnim prilikama. To bismo mogli kazati za čitavu 
besmrtnu galeriju Moličrovih tipova, počevši s Tartuffom. 
Potpuno su drukčije građeni karakteri npr. Shylock ili Kir 
Janja. 


Kao i Plaut, Držić i Moliere, i Sterija je prikazao škrca 
s namjerom da napiše satiru o škrtosti i gramžljivosti, da 
djeluje odgojno na čitače i gledaoce. No on nije samo svog 
glavnog junaka izgradio iz lokalnih prilika svoje uže domo- 
vine, obojio ga specifičnim koloritom njegova grčko-cincar- 
skog porijekla nego ga je individualizirao do karaktera. Taj 
karakter sadržava u sebi neke tipične često jako naglašene 
crte, to je tačno; no one nisu toliko jake da bi ga prebacile u 
opći tip. Nije uzalud ili samo zbog jezika autor Kir Janju 
učinio Grkom, nego je time naglasio svu njegovu razliku od 
ostalih trgovaca lihvara i škrtaca istog vremena, razliku o 
kojoj uostalom govori Kir Janja. No da li je Kir Janja mo- 
žda tip Grka ili Cincarina koji su na ovom našem prostoru 
razvili veliku trgovačku aktivnost u XVIII i na početku 
XIX stoljeća i bili gotovo trgovački monopolisti u tom vre- 
menu? Doista, Kir Janju veže više nego jezik s njegovim 
emigrantskim sunarodnjacima koji su izvozili staklo iz Au- 
strije, žitarice i stoku iz Ugarske, zakupljivali pašnjake, uzi- 
mali u najam državna dobra, ribolove, točenje vina i rakije, 
poreze, mešetarili otpacima i valutama, stvarali kompanije 
na trokutu Pešta, Beč, Atena, mnogo pripomogli dizanju i 

formiranju naših gradova. No ipak on nije tip toga poduzet- 
nog elementa, kao što nije otac nesretne Rubemprćove lju- 
bovce Esthere lihvar Gobseck ni tip jevrejskog lihvara, ni 
lihvara uopće, nego je sa svojom specifičnom gramžljivošću, 
ljubomorom i tragikom besmrtni karakter bogate Balzacove 
galerije. Premda Kir Janja i Kir Dima, obojica srebroljupci, 
govore istim rječnikom, žive u istoj palanci, zajednički po- 
sluju, ipak se razlikuju toliko, koliko se već karakteri me- 
đusobno razlikuju: Kir Dimin bankrot i njegov nastup u 
tom času na kraju komedije karakterističan je samo za nje- 
ga. Kir Janja bi postupao potpuno drukčije. Zato i Sterijina 
karikatura Kir Janje nema one općenitosti koja često prelazi 
u bezličnost, ona je konkretna bilo da prikazuje: njegov od- 
nos prema zlatnicima, ženi Juci, djetetu, sluzi, bilo strah 
pred magistratom. Jednakom umjetničkom snagom i uvjer- 
ljivošću kojom je kreirao karakter škrca Kir Janje, Sterija 
Popović stvarao je i tipove i tipičnu atmosferu. Fema i Ru- 
žinić iz »Pokondirene tikve«, političke larmadžije, kreature 


. kukavičluka i hipokrizije iz »Rodoljubaca« najbolji su zato 


dokaz. Ostajući u crtanju svojih karaktera i tipova realist, 


= konzervativac Sterija Popović prevladao je u svojoj umjet- 


ničkoj kritici sve svoje političke zablude ostavivši najbolje 
stranice kritičkoga građanskog realizma čitave južnoslaven- 


ske dramske umjetnosti devetnaestog stoljeća. 


Da u punoj mjeri osvijetli i psihološki oživi svoje likove, 
Sterija je zanemarivao i samu kompoziciju komedije, osiro- 


o Mašivao radnju. Nije čudo što nije dobro vladao kazališnom 
tehnikom: od diletantskih družina koje su ga izvodile, od 
Prvih romantičnih početaka naše kazališne umjetnosti, Ste- 


Tija sigurno nije mogao mnogo naučiti. Nagli obrati, s ko- 
Jima često operira, obično su naivni, komika situacija nije 
uvijek dosta iskorišćena. Pa i osrednji komediograf — kao 
Kosta Trifković, da ne govorimo o Nušiću — bit će u tome 
Veći majstor. Ni u svojoj najvećoj komediji »Rodoljupci«, 
koju piše nakon dugogodišnjeg komediografskog iskustva — 


Sterija neće svladati neke osnovne nedostatke u kompoziciji 


Scenskog djela. Ne treba kazati da je, svladavši perfektno 
tehniku renesansne komedije, Marin Držić u tom daleko pred 

Sterijom. Držićeva je pozornica živa, radnja se u scenski lo- 
gičnom slijedu penje do svojih poanta. Pa i osrednji srednjo- 
evropski komediografi Sterijina vremena, ne samo Nestroy, 
daleko nadvisuju u tom njegov teatar. No zato treba pono- 
vo naglasiti da ima vrlo malo komediografa koji su pomoću 
nekoliko scenskih likova, s relativno škrtim dijalogom u- 
spjeli tako plastično oživjeti svoje vrijeme. Komedijica po- 
znatog španjolskog pisca osamnaestog stoljeća, zapravo tzv. 
saineta Ramon de la Cruza »Kako se gaji društvenost« (»Las 
tertulias de Madrid«), svakako je teatarski spretnije napisana 
satira na jedno društvo nego što je »Pokondirena tikva«. Stil 
je zadržan, pozornica čitavo vrijeme živi u izmjenično brzim 
scenama — ali se ni jedno lice ne penje iz ilustrativne razi- 
ne: nijedno lice ne živi u onom smislu u kojem karakter i 
tip žive na pozornici. Naravno da je Moličrova galerija tipo- 
va bogatija od Sterijine, da je veliki Francuz uspio sa živim 
tipovima izgraditi savršenu klasičnu scenu svojih najboljih 
komedija, no mjeriti molijerovskom mjerom svjetsku kome- 
diografiju znači osiromašiti je na dva tri imena. A kada već 
kompariramo, onda treba da se vratimo na našu kulturnu i 
kazališnu baštinu, na paralelu između naša dva najveća ko- 
mediografa: dok je Sterija u svom teatru stvorio nekoliko 
karaktera i tipova koji ravnopravno, premda na oko lokalni, 
gotovo »fokloristični«, ulaze u galeriju najuspjelijih likova 
svjetske komediografije, dotle je Marin Držić, iako tvorac 
Skupa, Grižule, Omakale, Dunda Maroja, Pometa i Popive, 


likova koji se svakako izdižu iznad ilustrativnosti te imaju , 


svoj scenski obujam, ipak veći u međusobnoj scenskoj po- 
vezanosti, scensko-situacionoj razradi svog obično bogatog 
komediografskog materijala. i 

Taj je materijal često u Držića i preobilan, sporedne sce- 
ne zagušuju svaku liniju glavne radnje, predstava se pre- 
tvara u kaleidoskop dosjetki, situacione komike i nagle kon- 
frontacije preraznih figura. I njegova najbolja komedija 
»Dundo Maroje« ujedno je.i najšarenija, najblještavija situ- 
acionom komikom. Smjestivši naše ljude kao slučajne prola- 
znike u renesansni Rim, on je ipak uspio u širokoj, premda 
renesansno stereotipnoj arhitekturi te komedije, iz sitnih od- 

nosa naših ljudi iz raznih dalmatinskih gradova, iz osebuj-' 
nosti njihova načina govora, iz njihovih individualiziranih 
psihologija stvoriti živu galeriju kazališnih tipova (ne ka- 


 raktera), čija se plastičnost ističe upravo zato što je ambi- 


jenat u kojem se kreću, inostranstvo. Tu, dok u nekom ne- 


ž snalaženju padaju sve maske mogao se autor otvoreno na- 
smijati i zaljubljenosti, gramžljivosti, primitivnosti, monde- 


nosti i huncutariji. Konfrontacije s inostrancima pojačava- 


ju samo situacionu komiku, stvaraju mogućnost paralela, još 
- uvjerljiviju satiru. Više humorist no satiričar, Držić u toj 
komediji sigurno vodi svoje šareno društvo kroz mnoge čvo- 


rove, intrige, ne dopuštajući da mu išta izmakne, što nije u 
dramaturškom smislu eksploatirao do maksimuma. A nad 


čitavom tom družbom pa i nad mondenim Rimom ori se 
smijeh Pometov, bezobrazna i duhovita sluge, smijeh rene- 


sansnog praoca Beaumarchaisova Figara. To još nije puča- 
nin koji će sutra ići na barikade za svoja najosnovnija prava, 
to je samo brat Intrigala iz kasnije commediae dell'arte, no 


upravo iz tih vječno gladnih slugu, koji su prinuđeni da 


prijevarama i batinama zasluže sitost i sreću, rodit će se, po- 


o slije dva stoljeća, onaj pariški gamen koji će zaprepastiti 


napudranu dvorsku aristokraciju Luja XVI. Stvorivši gale- 
riju tipova naših slugu i služavki, koje govore jezikom na- 
šim, lokaliziranim i indiviđualiziranim do grada iz kojeg su 
došli u službu, Marin Držić je i njihovim rječnikom i njiho- 


ovom scenski razrađenom specifičnom psihologijom razbio 


naslijeđene talijanske komediografske sheme i stvorio svoj, 
što znači naš teatar u vrijeme kad je bilo malo evropskih 


nacija koje su afirmirale svoju individualnost u kazališnoj 


umjetnosti. 


koko 


Ima nešto tragično u raskidanom i pokrajinskom razvit- 


oku starije kulture naših naroda. Historija, koja je vjekovima 


komadala Balkan u razne sfere, pod razne carevine, nije nas 
mazila: u razvitku jugoslavenske dramaturgije, od renesans- 

nog vremena do danas, osjeća se to možda najjasnije. U Du-. 


brovniku, prignječenom Osmanlijama i Venecijom, zaorio je 
smijeh pučanina Marina Držića u vrijeme kad je taj smijeh 
oslobođenog evropskog čovjeka bio premijerni njegov na- 
stup. Tu je bila progovorena prva, duboko naša, jedra, zdrava 
narodna kazališna riječ, koja je po svojoj fakturi, po svojoj 
impresivnosti imala u sebi sve preduvjete za procvat velike 
naše kazališne umjetnosti. Rođena na jedinom pedlju naše 
zemlje gdje su materijalni uvjeti dopuštali da se rodi, nad nje- 
nom kolijevkom zazvonila su barokna jezuitska zvona kon- 
trareformacije. Doduše, vjekovima je ona životarila na uskom 
dalmatinskom prostoru bez svježine Marinova pera, da usahne 
potkraj osamnaestog stoljeća, kada se stvaraju centri naše kul- 
ture na mjestima što su ih dotada ugrožavali ili okupirali 
Osmanlije. Počelo se iznova. Kajkavska je komedija umrla u 
to vrijeme bez ikakva većeg rezultata. I onda, dok se para- 


lelno u Zagrebu i Vojvodini, bez ikakve veze s dalmatinskim. 


teatrom, u sjeni centralnoevropskog kazališta počinju udarati 
temelji suvremenog našeg teatra, pojavljuje.se Sterija koji 
nadvisuje ne samo sve početke srpske drame od Vujića do 
Lazarevića nego i sve prve ilirske dramske pokušaje od De- 
metra, Nemčića do Kukuljevića... Steriji plješće Zagreb 1840. 
“u povodu historijskog gostovanja Novosadskog kazališta. Ste- 
rija osvaja Srbiju. Ponovo se na početku jednog dramskog 
perioda pojavio čovjek koji je impresivno progovorio s kaza- 
lišnih dasaka. No građanski se teatar devetnaestog stoljeća ne 
razvija na temeljima Sterijinih realističkih ostvarenja. He- 
rojski romantički teatar, krojen po bečkoj i njemačkoj šabloni, 
za dulje vremena pokapa Steriju Popovića, proskribira ga u 
biblioteke, gdje je već vjekovima počivao Marin Držić. Na- 
ravno da je ta sudbina bila uvjetovana svim ekonomsko-soci- 
jalnim i nacionalno-političkim momentima, koji se očituju na 
sveukupnom našem kulturnom razvitku. Sterija ranije, a Ma- 
rin Držić mnogo kasnije doživljuju djelomičnu rehabilitaciju 
tek u našem stoljeću. No rad oko njihova potpunog oživlja- 
vanja još uvijek nije završen; u doba kad se prvi put postav- 
lja.i rješava pitanje specifičnoga našeg scenskog izraza njihovi 

tekstovi dobivaju posebnu vrijednost. Isto tako posebnu vri- 
jednost ti tekstovi stječu u vrijeme kada je naše kazalište po- 
novo osvojilo onu funkciju u društvu, koju mu je pridavao 
Sterija. Tekstovi dvojice najreprezentativnijih naših kome- 
diografa, pisaca kojih je djelo naš najveći doprinos svjetskom 
klasičnom kazalištu, ujedno su živ materijal i solidna baza za 
naša današnja stremljenja u mnogim literarnim i repertoar- 
skim pitanjima naše složene kazališne problematike. 





STILISTIČKA KRITIKA : 


(VRIJEDNOST I GRANICE) 






















Stilistika raspolaže danas s nekoliko čvrstih, prokušanih 
kategorija koje joj omogućuju da posve mirno pristupi svom 
adatku: proučavanju stila, izraza određenog pjesnika, i ospo- 
obljavanju kritičara da s još jedne strane započne opsadu naj- 
ljepše tvrđave — umjetničkog djela. Bally nam je ostavio 
kategoriju afektivnoga, Marouzeau pojam izbora, 
»choix«, De Saussure dihotomiju »langue« i »parole« (Bertoni 
pak »lingua« i »linguaggio«), koja je u razvitku moderne sti- 
listike odigrala neobično značajnu ulogu. Devoto je sad uveo 
nove, vrlo plodne pojmove »lingua collettiva« i »lingua indi- 
viduale«, a upravo ovim posljednjim, dakle individualnim je- 
zikom određenoga pisca, i treba da se bavi stilistika, kako je 
on shvaća. Spitzer je, na kraju, stilistiku povezao s jedne 
strane s književnom poviješću, a s druge sa psihologijom, 
ostvarivši na taj način vrlo osebujan pristup analizi umjet- 
ničkog djela. Ne treba zaboraviti ni DAmasa Alonsa koji je po- 


mogućoj nauci o književnosti. 

Upravo ta tvrdnja Alonsova upozorava nas da je — ma 
koliko proširili pojam stila — istina posve drugačija. Kao i 
vaka druga, i stilistička kritika, možda čak očitije od ostalih, 
razbija na čas cjelovit doživljaj umjetničkog djela i u toku či- 
tavoga svog postupka operira samo »krhotinama« —'a to je 
Naročito potrebno naglasiti — i tek na kraju, pošto je dovršila 

svoj posao, uspostavlja poremećenu cjelinu. A kako se stili- 
stička kritika kreće na području izraza, kako je njezino po- 
stojanje uvjetovano upravo tim analitičkim aktom dekompo- 
niranja izraza, lako je razumjeti bojazan da se ta kritika ne 
izrodi u običnu formalističku analizu, pri kojoj bi se zabora- 
vila osnovna istina svake korisne stilističke ocjene, istina, da 
je njezin postupak privremen, da je njezina metoda analiza, a 
njezin cilj sinteza. 

Spoznaja na kojoj stilistička kritika počiva mogla bi se 
sažeti ovako: svaka rečenica, svaki izraz, samo je jedan od 
mogućih izbora, »choix«, »scelta«, i ona — a to je naj- 
važnije — sama sa sobom nosi sve ostale izbore, neizreče- 
ne ali sadržane! Tko analizira stil umjetničkog djela, 
osjeća u isti mah i apsolutnost i relativnost piščeva izbora; 
apsolutnost, jer je pisac upotrijebio upravo taj izraz, »izbor«, a 
ne drugi; relativnost, jer čitalac u isti mah vidi, čuje, osjeća 
i druge mogućnosti (bolje ili gore, svejedno), ili bar jedan dio 
njih. U tome i jest smisao i vrijednost takozvane kritike brčka- 
rija (»critica degli scartafacci«), koju Croce toliko napada. Sa- 
mo ako zavirimo u piščevu radionicu — samo tada bit ćemo u 
mogućnosti da provjerimo sve piščeve sumnje i kolebanja i 
ocijenimo istinsku vrijednost (odnosno slabost!) konačno oda- 
brane verzije. 

Tko tog odnosa ne osjeća, tko ga pri čitanju ne uspo- 
stavlja, taj se uzalud bavi kritikom uopće, stilističkom pogo- 
tovu. Svako je uživanje u čitanju istođobno i uspoređivanje 
piščeva teksta s jednom banalnom ali korektnom normom; 
svako je piščevo odstupanje od te norme ujedno, dijalektički, 
i njezina potvrda. Jer je upravo norma ona idealna 
pozadina na kojoj se najoštrije ocrtavaju obrisi piščeva stva- 
ranja, piščevih »choix«! Stoga je svaka »lingua collettiva« ki- 
nematografsko platno, a »lingua individuale« projekcija, snop 
svjetlosnih zraka, koji se ne bi mogao fiksirati i koji bi ostao 
besmislen, izgubljen u prostoru da nema upravo tog platna. 

Da se odmah razumijemo: na području umjetničkog stva- 
ranja ne postoji odnos gramatika-stilistika. Ne postoji, naime, 
»gramatika« umjetnosti kao što postoji gramatika jezika. 
Sovjetska teorija smatrala je da je ta »gramatika« naučanje 


242 






























o realizmu, i da je realizam norma svake umjetničke korekt- 
nosti. No tu se, gramatički rečeno, našla na području puriz- 
ma, a purizam ni u gramatici nije vrhovna istina. Kod umjet- 
ničkog djela imamo, i na to je važno upozoriti, dvostruki 
»signe« odnosno »signifiant«: jezični i sadržajni. A cjelovit sud 
o djelu ne može se ni zamisliti bez suda o jednom, o drugom, 
i o njihovu odnosu! U tome je velika vrijednost, ali i granica, 
stilistike kao kritičke metode. 


Posve je druga stvar, ako hoćemo da proniknemo u djela 
koja su nastala u prošlosti, u razdoblju kad je suvereno vla- 
dala i bivala prihvaćena određena »gramatika« stvaranja, 
tačnije rečeno, ako joj se pisac pokoravao kao objektivnom 
zakonu, zajedno sa svim normama književne forme odnosno 
vrste na kojoj je radio. Uzmimo kao najbolji primjer sonet. 
Konstitutivni dio suda o svakom sonetu jest uzimanje u obzir 
činjenice da sonet ima izvjesnih zakona koji se ne mogu po- 
gaziti, jer će inače djelo prestati da bude sonet. Analiza, ko- 
liko god bila — odnosno htjela da bude — slobodna, i estetska, 
i stilska, treba da svakako tu činjenicu uračuna kao determi- 
nantu bez koje je posao besmislen. e 
Osnovna prijetnja nesmotrenoj stilističkoj kritici jest eks- 
kluzivnost. Mnogi njezini današnji predstavnici, nazovimo ih 
stilističari, smatraju da je ona jedina moguća, ili ako ne to, 
a ono bar najbolja moguća kritika. No, treba odmah napome- 
nuti da je stilistička kritika samo jedna od metoda, i nije ni 
Po čemu rečeno da ona, u svakoj prilici, na svakom autoru, tre- 
ba da dade podjednako jake rezultate. Raspravljajući u jed- 
nom svom članku o tome kako treba pristupiti proučavanju 
stila, Marouzeau je izrazio uvjerenje da se za sve autore po- 
stavljaju ista pitanja; a to, naravno, nikako nije tačno. Umjet- 
nost je historijska kategorija, pa se značenje pojedinog djela 
sve više i više bogati upravo protjecanjem historijskog pro- 
cesa: »Smrt Smail-age Čengijića« znači nam danas mnogo više 
Degoli je značila svojim suvremenicima. Napomenut ću samo 
jedan primjer. Prilikom stogodišnjice velike pjesni, god. 1945, 
neprežaljeni profesor Barac napisao je i ove riječi: »Smrt 
F mail-age Čengijića, doživljena u toku prošloga rata i u svezi 
sa svim pojavama okupacije, izazvala je sama sobom uspored- 

be s tadašnjim stanjem, i ujedno se gotovo u svima svojim di- 
jelovima nametnula čudesnom suvremenošću. Postajale su za- 
starjelima i po značenju sićušnima sve rasprave o historijskom 
i Mažuranićevu Čengijić-agi, o odnošaju između povijesnog 
čina i pjesnikove obrade. Glavno i jedino, što je moglo čitaoca 
privući, bilo je: porobljeni, obespravljeni svijet s jedne, a orga- 
nizirana sila i nasilje s druge strane, kako su opisani u tom 
"spjevu, i kako smo ih doživjeli u stvarnosti.« Ne mijenja se 
samo odnos čitalaca prema djelu, mijenja se i odnos kritike, 
upravo njezin pristup djelu. Pristanemo li, iz pedagoških, 
praktičkih razloga, na podjelu »forma« i »sadržaj«, jasno nam 
je da ima epoha koje djelo doživljuju više s jednog aspekta, 
a neke više s drugog. Kritika, međutim, zna da je i jedan i 
drugi pristup dobar, a da je čitava tajna, ako je ima, u tome 
da se pronađe najkraći i najplodniji put do spoznaje koju dje- 
lo nosi. Je li to uvijek stil, — pitanje je; ali kad zaista treba 
poći od stila, onda se taj put ne smije zanemariti. 


Treba napomenuti još nešto, što je vrlo važno: suprotnost 
odnosno dvojstvo forma-sadržaj zavodljivi su pojmovi, lako 
mogu uključiti krivu predodžbu o »formi«; u koju se nekako 
»ulijeva« »sadržaj«! No, niti je stil boca, niti je sadržaj vino, 
nego je stil način postojanja umjetničkog djela. Tako isto ni 
rečenica nije ljuštura misli, nego je ona misao sama; ona u 
sebi sadrži i na sebi nosi čitav proces koji je protekao između 
zamisli (A) i eksterniranja (A1). Kritika ne ocjenjuje samo ta 
dva momenta, takozvani sadržaj i takozvanu formu, dakle 
Ai A1, nego čitav odnos, bolje reći proces A—A1. Kritičar mo- 
ra osobitu brigu posvetiti važnoj činjenici da umjetničko dje- 
lo nije dano samo svojim definitivnim oblikom, nazovimo ga 
A1. Sve kad bi i moglo biti tako, kad bi se djelo moglo iscrpsti 
u samom Ay, ono se ne bi dalo odrediti bez pomoći onoga pr- 
votnog A. 

Umjetnik u tom procesu ide od A prema Ai, kritičar i či- 
talac obratno, od A1 prema A. Umjetniku je do toga da izrazi, 


oblikuje, realizira doživljaj A, a ostvaruje to jedino idući pre-' 


ma A1. Obratni put čitaočev upućuje nas upravo na to da pro- 
učimo sve one elemente koji determiniraju i A i A1, pa i sam 
proces A—A:. No, kako čitalac dolazi u dodir s umjetnikom je- 

dino preko A1, umjetnik mu se, jednako tako, očituje prije 
svega kao tvorac »forme«. Nije stoga čudo što moderna stili- 
 stička kritika proučava piščev jezik i stil, jer se na njima vidi 
ne samo gramatika nego i estetika; i to nije neka apstraktna 
estetika koja svojim »vječnim« zasadama vrijedi za sva umjet- 
nička djela, nego estetika koja izvire iz unutrašnje zakonitosti 
djela samog. 

Naravno, moderna je stilistika proširila pojam stila. Za 
već spominjanu pjesan Mažuranićevu pisao je nekad Franjo 
Marković i ovakve rečenice: »U tumačima Čengića, kadšto se 
zamjenjuju metonimije i sinegdohe. Za ustuk tomu kažemo, 
da ima u Čengiću odličnih primjera za sve razne načine me- 
tonimije, a to su poglavito ovi: izriče se posuđe za sadržaj, 
mjesto za mještanina, doba za ljude u njem, tvar za rađevinu, 
uzrok za posljedicu, svrha za sredstvo, znak za označenu stvar 
ili osobu, atribut za stvar, posjednik za stvar, — pa i obratno; 
iz kojega god onoga dvojstva izriče se drugi član za prvi. Ima 
odličnih primjera i raznim načinima sinegdohe, a poglavito 
ovim: izriče se čest za cjelinu, pojedinče za vrst ili rod, kon- 
kretno za apstraktno, jednina za množinu, određeni broj za 
neodređeni, — pa opet i obratno, kako je kod metonimije bilo 
rečeno.« Itd. 

Sve su to, naravno, istine; a koja, osim historijske, korist 
od njih? — pita se današnji čitalac. Pritisnut tim golemim 
aparatom zastarjele retorike, Mažuranić ili gubi svu poeziju, 
ili nam se čini kao pravo čudovište od proračunanosti: da se 
sagradi tako složena zgrada, treba napregnuti čitav intelekt, 
a to ujedno znači i odreći se svježine nadahnuća i neposred- 
nosti. No, zar bi tko pametan upravo nadahnuće zanijekao 
besmrtnoj pjesni? To znači, dakle, da je metoda pogrešna, i 
oda se stil ni jednoga pisca ne može proučavati na temelju već 
gotovih obrazaca, na temelju onih Marouzeauovih »istih« pro- 
blema, nego obratno, s nedvoumnim uvjerenjem da su proble- 
Mi svakog puta drugačiji. 

Stilistička kritika treba da izraz piščev proučava nošena 
dubokim osvjedočenjem da se upravo na jeziku najpotpunije 
Očituje i univerzalni i individualni karakter pjesničkog djela, 
da upravo na takozvanoj »formi« pisac ostavlja toliko »oti- 

saka prstiju«, da ga je lako identificirati, proniknuti u nje- 
gove namjere i naći korijene njegovu stvaranju. »Od perife- 
rije do središta, od središta prema periferiji«, to je poruka 
koju nam šalje Spitzer. I odista, nema načina koji bi u kri- 
tici bio plodniji. Ali pitanje je samo u tome što kritičar treba 
ne samo da ustanovi taj A i taj A1, središte i periferiju nego 
i da ostvari kretanje A:—A, Svaka operacija kritičareva od- 
nosi se na konkretno djelo, na konkretan kontekst. Kritičar, 
prema tome, može poći i statističkim putem, kao što se to već 
i činilo, pa proučavajući »Smail-agu« Mažuranićeva gledati 
koje se riječi u djelu najčešće susreću. Odmah je jasno da sa- 
ma frekvencija izvjesnih izraza neće biti dovoljan pokazatelj 
(indeks)! Ona je samo upozorenje; a kolika je njegova vrijed- 
nost, utvrdit će dalji rad. U tako dobivene tabele morat će 
unijeti red i smisao, upravo problematiku, sam njihov sastav- 
ljač i to, tako reći »izvana«, potpomognut drugim spoznajama 
i kriterijima! To je ono što se kritičaru samo nameće, ono čega 
on ne treba da se boji, nego treba samo da to racionalno isko- 
risti. U djelu se odražava život, pa se djelo može objasniti ži- 
votom, ali ne samo sobom; njega objašnjava život. Kritika 
s time mora računati i služiti se nekolikim naukama, među 
kojima i stilistikom. Ako na primjer utvrdim da se određene 
riječi u nekom djelu vrlo često susreću, moram zaključiti da 
za to postoji razlog u piščevoj mašti, u njegovu doživljaju, 
razlog svjestan ili nesvjestan — svejedno. Stoga je jasno da 
mi statistički utvrđena činjenica, što se u nekom tekstu naj- 
više javljaju na primjer veznici i, a, ali itd., ne daje ni pravo 
ni mogućnost da stvorim bilo kakav aprioran zaključak. Sva- 
ki tako dobiven rezultat treba istog časa podvrći logičnom ra- 
suđivanju odnosno onom općem dojmu što ga djelo u nama 
ostavlja: pa ili taj dojam potvrditi još jednim dokazom, ili 
— što je rjeđe, ali vrednije — taj dojam korigirati ponovnim 
istraživanjem. 

Jedan primjer. I najpovršnije čitanje Vidrićeve pjesme 
»Na Nilu« dovest će nas do zaključka da se riječ tiho javlja 


neprirodno često, u osamdeset peteraca šest puta. Od tih šest, - 


tri puta, dakle polovinu, kao atribut uz imenicu no ć, što nas 
odmah upućuje na narodni utjecaj, a što bi dalje moglo upo- 

zoravati i na odjek Zmaj-Harambašićeve poezije. No, ostala 


tri puta tiho je načinski prilog uz glagole 'ulazi', 'budi se! i 


'doziva'. I ne samo to, banalna tiha noć, toliko puta proči- 
tana i gotovo bez ikakve mogućnosti umjetničke evokacije, do- 
biva svoj smisao, a potom i umjetničku vrijednost, upravo 
zato što nam omogućuje da u potpunosti osjetimo atmosferu 
tišine, mira, spokoja, jednom riječi sklada, vizuelnog i audi- 
tivnog, za kojim Vidrićeva umjetnost toliko teži. A kako nas 
stilistička kritika uči da je svaka pojedinost neotuđiv dio cje- 
line, i samo u cjelini dobiva svoj smisao, ta će nam se frekven- 
cija pokazati još sadržajnijom kad primijetimo da se pojam 
tišine u maloj Vidrićevoj zbirci javlja nekih dvadesetak puta, 
i kad nam postane jasno da je tišina upravo jedna od pjesni- 
čkih žudnji Vidrićevih. Zanimljivo je da Barac u svom »Vidri- 
ću« navodi čitav niz pjesnikovih konstantnih izraza, a ovaj 
najčešći ne spominje. Važan je, međutim, njegov ispravan 


= zaključak: »Već iz samih riječi, što ih je u svojim pjesmama 


upotrebljavao, dade se zaključiti, što ga je u životu privlačilo, 
kakve je boje volio, kamo se najviše volio zagledati.« Zaklju- 
čak ispravan samo onda ako napomenemo da nas sve to zani- 
ma toliko, koliko govori o karakteru Vidrićeve poezije: ne 
proučavamo pjesnikova djela zato da saznamo nešto o nje- 
govu životu, nego pjesnikov život da bi nam osvijetlio pjesme. 
A stilistička kritika, pravilno upotrebljena, može da pruži 
neočekivanih rezultata. 

Zasluga je stilističke kritike što je lingviste i teoretičare 


književnosti povezala upravo u času, kad im se činilo da su 


se jedni od drugih najviše odmakli. Proučavajući suhu, gra- 
matičku vrijednost određenih riječi, izraza i konstrukcija u 


jeziku velikih djela, gramatičari su stvorili zaključak da se tu 


zapravo radi o dijelovima tako čvrsto komponirane cjeline, 
organizma koji ima svoje zakone i svoj karakter. Došavši do 
spoznaje da je pisac morao imati svoje motive zbog kojih se 
odlučio na upravo takvu upotrebu kolektivnog jezika (a ti mo- 
tivi mogu biti posve drugačiji od motiva drugih jedinki iste 
sinhronične situacije), lingvistika je pružila ruku književnoj 
Povijesti i kritici. Osmerac i deseterac kod Mažuranića, du- 
brovački i narodni elementi njegova izraza, nisu samo meha- 

ničko spajanje dviju naših najsnažnijih tradicija u jednom 
sretnom času i u jednom genijalnom stvaraocu nego prije sve- 
ga način postojanja »Smail-age«; prema tome i svaka ocjena 
Mažuranićeva stila mora postupiti u isti mah i analitički, kako 
smo napomenuli, i sintetički, prikazujući u čemu je estetska 
vrijednost Mažuranićeva neponovljivog izraza. 

Do jednoga mi je, na kraju, naročito stalo: mislim da se 
danas već posve mirno može ustvrditi — kad se radi o ko- 
načnom, cjelovitom sudu o umjetničkom djelu — da ni jedna 
od kritičkih metoda ne treba a priori da ima prvenstvo. Ma 
koliko se daleko nalazio na periferiji, kritičar se mirne duše 
može prepustiti gravitacionoj snazi centra. Stoga se kritičar, 
da bi u potpunosti izvršio svoj zadatak, ne smije ograničiti na 
samo jednu formu kritike, pa čak ni onda kad ona najbolje 
odgovara njegovu temperamentu, kad je njegova forma men- 
tis, nego se (i to istovremeno) ogledati i u drugim oblicima i 
metodama, jer mu samo množina pristupa može dati cjelovit 
doživljaj poezije. Rutina i šablona vrlo će lako pokopati i naj- 
snažniju poeziju. Upravo u dodiru s lingvističkom naukom, 
preuzimajući neke od njezinih prokušanih metoda i instru- 
menata, književna će povijest znatno obogatiti svoju meto- 
dologiju. Stilistička kritika to najbolje svjedoči. 





STVARNOST I UMJETNOST U KRLEŽINOJ 
PROZI 


(NOVELA: »VELIKI MEŠTAR SVIJU HULJA«) 
' ' 


Na dan sedmoga novembra tisuću devet stotina i sedam- 
naeste zapisao je Krleža u svome dnevniku! i ove riječi: 


Veliki meštar sviju hulja. Grande entreprise de pompes fu- 


nebres. Ouvertura. Scena. Ulica. Siva, agramerska dvokatnica, a 


desno od nje, u desnoj kulisi crkveni portal sa zlatnim antiqua 
natpisom u verzalu, tako da se jasno čitaju slova: PORTA 
COELI VENITE ADOREMUS. Lijevo pogrebni zavod. Uz dvo- 
katnicu bolnica. Desno kasarna u pozadini. Cesta vodi na Gol- 
gotu. Scena počinje sa kanonadom u daljini. Podmukla grmlja- 
vina topova. % 

Kor gladnih, surovih, prljavih, bosih, očerupanih tricoteusa: 
Oo ulico, kad ćeš iskesiti zube? Prolazi cestom vojnički sprovod. 


Chopin. Kor pijandura. Pred bolnicom bogalji. Iz crkvenog por- 


tala ritam rekvijema, svadbe, blagoslova, procesija. Kadaveri i 
mladenke, a pred svima čauš. Veselo. Orgulje. Crveni crkveni 


barjaci. 


Dolazi na scenu Veliki Meštar. Sve je to njegovo. I rakija, i 
crkve, i kasarne, i pogrebni zavod. On izgovara stihove u ritmi- 
čkoj slobodnoj formi. Zvona. Đuka mi kaže, da on u tom liku 
Velikog Meštra vidi Khuena. 


Tom se kuenovskom mogućnošću tumačenja simbolike 
»Velikog meštra sviju hulja« završava prva najava sablasnog 


motiva Krležine novele koji je, nešto kasnije, dobio i svoju 


! Davni dani, Zapisi 1914—1921, Zora, Zagreb, 1956, Sabrana djela Mi- 
Toslava Krleže, sv. 11-12. — Dalje citiram kraticom DD. 
* DD, 285—286. 

umjetničku fiksaciju. »Davni dani« omogućuju nam sad izra- 
van pogled u prvu epohu Krležina stvaranja kad su, od proznih 
djela, nastajala dva značajna ciklusa: »Hrvatski bog Mars« i 
»Novele«.* Problematika »stvarnosti« u umjetničkom djelu 
otvara se u punoj širini objavljivanjem Krležina dnevnika. No 
treba odmah upozoriti da bi grubo postavljanje znaka jedna- 
kosti između dovršenoga djela i njegovih ranijih najava zna- 
čilo potpuno estetsko neshvaćanje problema umjetničkog stva- 
ranja. Nismo, naime, o djelu saznali ništa ako smo ustanovili 
samo to da je stvaraoca, prije pisanja, mučio određeni motiv, 
odnosno da je pisac imao određene doživljaje. Pitanje od pse- 
udoestetskog postaje problemsko samo ako nam nova spozna- 
ja omogući da potpunije proniknemo u onaj iskonski impetus 
iz kojeg se djelo rađa. U ovom slučaju ta je istina očita. 

Doba je to kad Krleža, zaokupljen, upravo opsjednut ne- 
ljudskom zbiljom rata, stvarnost doživljava u golemim, dis- 
proporcionalnim, moglo bi se čak reći i neljudskim vizijama. 
I hoće li da ih umjetnički zaustavi, uobliči, u hrvatskoj knji- 
ževnosti prije sebe nema predloška koji bi mu mogao koristiti. 
Ne zato što takve stvarnosti nije bilo (romantičnim se jezikom 
to govorilo kako je sva naša povjesnica »samo jedan zbir pje- 
sama«, a mislilo pri tome, dakako, junačkih), nego upravo zato 
što je Krleža prvi koji strasno, jarosno trga koprenu sa besa- 
držajnih nacionalnih mitova. S druge strane, Matoševe se 
poovsko-bodlerovske reminiscencije odnose na individualni 
strah i grozu, na jezu pojedinca, zalutalog u strahotne kulise 
zapletenih pojedinačnih slučajeva, pa Krleži nisu dovoljne, 
štaviše, nisu mu dovoljno uvjerljive. »Šta da radimo s tom 
našom jednorazrednom pučkom školom i našim školnicima u 
literaturi? Džepovi su nam krcati knjigama: Baudelaire, 
Burckhardt, Renan, Sorel, Labriola, Nietzsche: »Geburt der 
Tragčdie«, Feuerbach i Stirner, a da pitamo školnike 
naše za savjet, od koga bismo mogli da na- 
učimo upravo ono, o čemu ni oni sami nema- 
ju pojma? Od Matoša? (Njega nisam volio ni- 
kada)« 


5 Sabrana djela, sv. 6 i sv. 8. 
4“ DD, 163—164; razm. I. F. 

Razmaknute riječi očito pokazuju Krležin intimni odnos 
prema našoj književnoj tradiciji od koje on, u taj čas, sa svo- 
jim temama i problemima, nije mogao dobiti nikakve pomoći. 
Zanimljivo je da Krleža u tom kontekstu, kao i na jednome 
drugom sličnom mjestu, koje je na isti način okrutno i bez- 
obzirno, ne navodi jedinoga pjesnika hrvatskog koji je bio do- 
rastao da mu pruži kakav takav uzor, Silvija Strahimira 
Kranjčevića. A Kranjčević je, to se osjeća, najintimnije pri- 
sutan u tim posve neobičnim, predimenzioniranim, gotovo 
kozmičkim slikama Krležinim. Kamo, naime juri hrvatska 
rapsodija, čitav njen vlak i njegovi putnici? — U kozmopolis! 
— upozorava sam Krleža,“ jer on u taj čas traži zvjezdane, 
svemirske, kozmopolisove asimptote, i nalazi ih na zemlji 
(gdje ih jedino i može naći), u sanktpeterburškim događajima; 
a u hrvatskoj književnosti u Kranjčevićevoj viziji »Alphe u 
Kolima Malim«. I kad Krleža napominje da od 1908. nitko u 
hrvatskoj književnosti nije progovorio .o bitnim stvarima, 
kad nervozno protestira protiv »blesavog provincijalnog fa- 
rola sa guskama i racama«," onda je posve jasno da misli na 
godinu Kranjčevićeve smrti. Pomalo dekorativna, ali zato ni- 
šta manje jezovita, Kranjčevićeva se vizija »Sveljudskog hra- 
ma« (iz kojeg je uzet i navedeni stih) u taj mah Krleži 
čini jednim adekvatnim doživljajem neljudske, protivuljudske 
stvarnosti rata. Sve je to zapravo užasan obred, na oltaru se 
žrtvuje čovjek, ljudsko meso: 


Samo što orgulje bruje studnom u sveljudskom Hramu, 
muklo u prahimni bola pod nebo pjevaju hvalu — — 


vapiju svijetlo i pravdu... Sveci na patničkom tronu 
kimaju tužno u tom koralu. : 


* »U mislima: panorama naše književnosti. Upravo panoptikum. Šta 
je s onim mrtvim lutkama ove naše panorame, koje tu stoje kao voštani 
primjerci pisaca i prozaika devetnaestog stoljeća? Koji su to pjesnici, koje 
bi čovjek još mogao da čita? Kozarca? Turića? Novaka? Draženovića? 
Gjalskog? Kovačića? Eventualno Šenou? i Šenou jedva, Primjećuje netko 
od mojih soldačkih partnera (jedan profesor iz Osijeka), kada mu u mi- 
slima razvijam šetnju ovom panoramom, da sam surov kao kavalerista 1 
da obaram te književne pojave kao lutke od slame u manježu teškom sab- 
ljom, da poziram i, dakako, da nemam pravo« (DD, 228). 

* DD, 253. 

7 Isto. 

Dokle u svetištu Crkve tajno se služi opijelo, 

ide sve čovjek i čovjek — beskrajni ređovi hode; 
tamo im Veliki Kostur postavlja ruku na čelo, 
pogledom praznim srce probode... 


Beskrajna služi se služba — u nebo uprte oči 

gase se, staklen im pogled trne za maglenim žalim; 
— — Nijemo se povrh oltara suza ko smrznuta koči 
Alpha u Kolima Malim — — — 


To rukopolaganje Smrti jedini je umjetnički odgovor što 
ga Krleža u taj čas dobiva. I dok je kod Kranjčevića ta vizija 
univerzalizirana, sveljudska, Krležin Veliki Kostur ima 
određenu zadaću i lokalizirano značenje: on je slika hrvatske 
povijesne kobi: 


»Šta je stvarno? Stvarni su banketi Velikog Kostura. Veče- 
ra Veliki Kostur u svom feudalnom zamku u dekorativnoj vi- 
teškoj dvorani, pod oklopima i pod barjacima. Nokturno je. Cuje 
se vjetar kao u svakom mrtvačkom panoptikumu. Stigla je pred 
tvrđavu jedna čitava hrvatska infanterijska  marškompanija. 
Dvjestašezdesetčetiri pješaka i jedan konj. Čuje se na scenu, 
kako je vani, iza historijskih kulisa, stigla četa. Glasovi. Zveket 
oružja. Ulazi dvorski šambelan u livreji, i javlja Velikom Ko- 
sturu, da su stigli Hrvati. Veliki Kostur jede palačinke (s ljud- 
skim mozgom). 

— U redu! Smjesti ih, u redu!«? 


Iz te perspektive jasan je sad i motiv Velikog Meštra, 
koji se izravno, i vremenski i zanatski, nadovezuje na sliku 
Velikoga Kostura, a jedan i drugi izviru iz Kranjčevićeve 
pjesme. Krleža ide dalje: jest netko, zemaljski Netko, koji je 
za sve to odgovoran, tko je to sve smislio i stavio u pokret, 
iz nekih svojih ciljeva: ako je, onda je majstor, velik majstor, 
velika hulja, veliki meštar sviju hulja. Njemu, tome gospoda- 
ru hrvatskih života, tome kranjčevićanskom kanibalu, posve- 
ćena je novela. - 


* DD, 267. 

Jedna je od osobina Krležina stila i načina komponiranja 
(a tko bi uopće mogao, osim u praktičke, »pedagoške« svrhe 
dijeliti i izolirano doživljavati kategorije sadržaja, forme, sti- 
la, kompozicije, ideologije itd.?), jedna je, dakle, od osobina 
Krležine pripovjedačke proze, povezana s njegovim neobično 
živim sudjelovanjem u tekstu, isticanje glavnog junaka u prvi 
vremenski plan: Krležina novela otvara se, gotovo redovno, 
nastupom junaka, nastupom koji iznosi i junakov problem i 
odnos pisca prema junaku i problemu. Pa ako naslov novele i 
govori o Velikom Meštru, jasno je da je glavni junak Ljubo 
Kraljević. Početak »Velikog meštra sviju hulja« u tom je 
smislu sasvim običan, gotovo bih rekao tipičan: 


»Kraljević, koji surađuje kod malograđanskih takozvanih 
opozicionalnih novina drugoga reda, i koji je u posljednje vrijeme 


= neobično nervozan, i koji se rodio pod konac prošloga stoljeća te 


je tako bio još dijete, kad je provalio »svjetski rat«, sentimenta- 
lan neurastenik Kraljević, došavši u svoju zagušljivu sobu, sjeo 
je na divan i zamislio se otprilike ovako: 

— Kako se god stvar shvatila, ili s lijeva ili s desna, pristra- 
no ili nepristrano, glupo ili pametno, jedno stoji nepobitno ...<? 


Nije taj postupak ni sasvim originalan; njime se hrvatski 
pisci služe otkad su se odrekli suvišne iluzije da je potrebno 
prvo dati okvir pa onda sliku, pozornicu pa onda radnju. Ko- 
liko Matoševih priča počinje takvim in medias res nastupom: 


ime junaka, neka njegova značajka i njegov časovit položaj 
koji ga tako reći i čini junakom novele. Međutim, inovacije 


pojedinih pisaca ne sastoje se samo u iznalaženju novih po- 
stupaka nego i u davanju novih kvaliteta postojećima. Čitava 
Novela o Kraljeviću i o njegovu golemom, disproporcionalnom 
protivniku, Velikom meštru sviju hulja, izgrađena je upravo 
na tom sukobu, a naš je zadatak da u ovoj analizi prikažemo 
kako se taj sukob morao očitovati i u nekim stilskim postup- 


cima Krležinim. 


* Novele, 45. Uzimam definitivan tekst, jer cjelovitije izražava autorov 


doživljaj. 

Dvije su platforme na kojima se kreće autorovo pripovi- 
jedanje: tekst, rezerviran autoru, i monolozi odnosno dija- 
lozi u kojima Kraljević izriče svoj doživljaj stvarnosti. Istina, 
galerija likova koji se kroz novelu kreću neobično je šarolika. 
Ne treba zaboraviti da je u noveli dominantan motiv najam- 
ne kućerine koja svojim velikim brojem stanara treba da pri- 
kaže stanje u Hrvatskoj u teškim godinama Prvoga svjetskog 
rata. Uza sve to, ti su dijelovi novele zapravo dijelovi onoga 
što autor zove Kraljevićevom »spoznajom same stvarnosti«,!? 
A novela i jest građena na tom sukobu Kraljevića kao jedin- 
ke i nemilosrdne, besmislene stvarnosti koju on spoznaje, 
kojoj konačno proniče smisao, sadržan u posljednjem, pro- 
dornom i sugestivnom pozivu svim stanarima, svim ukućani- 
ma da ustanu protiv tmine, protiv legija crnih pojava, da se 
bore: »Da se borimo do posljednjeg čovjeka! Svi! Svi, koji smo 
u kući. Sve partaje i prvog i drugog i trećeg kata i dvorišta!«!! 
No, između Kraljevićeva sukoba sa stvarnošću i njegova 
spoznavanja te stvarnosti smjestila se Krležina novela. 

Kad Krležin Kraljević, na početku novele, uzrujano ulazi 


u sobu i javlja se pred čitaocem kao tipičan dramski lik koji ' 


na pozornici treba da izgovori svoj veliki monolog, onda se 
on u toj općoj pometnji pojmova i odnosa, činjenica i sistema, 
dekartovski hvata za onaj jedini čvrsti nepobitni cogito ergo 
sum: »Ja, Ljubo Kraljević, suradnik »Hrvatskoga slova«... 
ja nisam i ne mogu biti odgovoran za sve ovo, što se danas 
u Evropi događa.«!? To je Kraljevićev problem, no ujedno i 
problem s kojim se Krleža nosio u to isto vrijeme (zar bi, 
uostalom, trebalo ponavljati staru istinu da pisci mogu umjet- 
nički oblikovati samo one probleme s kojima su se nosili?), 
a potvrđuju nam to danas i autobiografski »Davni dani«, pi- 
sani upravo u vrijeme komponiranja novele. Problem Kralje- 
vića tipično je štirnerovski. Izražen rječnikom »Davnih dana«, 
on izgleda ovako: 


1 Novele, 67. 
'1 Novele, 151. 
12 Novele, 45. 

»Stirner! Veliki Stirner! Osim nas nema nikog živog pod ovim 
zvijezdama. Samo mi. Samo ja, i samo ti, i samo on! Krik u noći. 
Uopće dovikivanje u tminama biblijskim. Šta su bogovi, šta je ' 
bog, a naročito pak što predstavljaju beskonačni razgovori o bogu 
u današnjoj beletristici?«!? 


Izražen Kraljevićevim sumnjama, mukama i previjanjima, on 
je, u noveli, fiksiran ovako: 


l »Hoću, da se razvijem! Da saznam sebe! I ništa me se ne tiče 
ni zemlja, u kojoj sam se rodio, ni narod, kamo jezično pripadam, 
ni globus, na kome sam se dogodio bez svoje vlastite inicijative, 
pa prema tome i bez svoje moralne lične odgovornosti. Ja sam 
posljednji smisao svih tih predrasuda, što se zovu zemlja i narod 


i zvjezdani poredak! Ja! Ja! Ja!!* [...] Dakle što je, ako nije laž, 


kad ja čitam Budhu i Stirnera, a velika je ofenziva na flandrij- 
skim ravnicama.«!5 


To, kako se Kraljević zamislio nad općom hrvatskom si- 
tuacijom u trećoj godini prvoga svjetskog klanja, to i jest 
objektivacija onoga štirnerovskog raspoloženja u njemu: s jed- 
ne strane on, Ljubo Kraljević 


koji surađuje kod malograđanskih takozvanih opozicio- 
nalnih novina drugoga reda, i 
koji je u posljednje vrijeme neobično nervozan, i 
koji se rodio pod konac prošloga stoljeća : 
(te je tako još bio dijete, kad je provalio »svjetski rat«) 
sentimentalni neurastenik Kraljević 
(došavši u svoju zagušljivu sobu) 
sjeo je na divan 
i zamislio se 
otprilike ovako: 


To, kako ga je pisac predstavio u prvoj rečenici, koja je 
»nervozna« upravo toliko, koliko i Kraljević sam (zato je i 





i" DD, 413—414. 
14 Novele, 46. 
85 Novele, 48. 

jesmo razlomili na njene ritmičke predahe), sasvim je logična 
platforma na kojoj će se onda razvijati njegov uzbudljivi mo- 
nolog. Pisac je mogao početi mnogo jednostavnije, tačnije re- 
čeno mirnije, ali upravo mirnoća ne bi odgovarala ni karak- 
teru junaka, ni stavu što ga pisac prema junaku zauzima. Jer 
bi rečenica, bez svih onih podataka, sadržanih u umetnutim 
relativnim rečenicama ('koji'... koji... 'koji'...), odavala 
drugačiji stav autorov, što zapravo i nije toliko važno, jer bi 
se taj stav očitovao kasnije, u toku pripovijedanja, ali važna 
je činjenica da bi tako skraćena rečenica izmučenog nervčika 
Kraljevića sasvim drugačije uvela u pripovijedanje. Reče- 
nicom: 


Došavši u svoju zagušljivu sobu, sjeo je Ljubo Kraljević 
na divan i zamislio se otprilike ovako... 


izostavio bi autor prije svega dramatičnost gesta i nervozu 
ličnosti, jer da je negdje i dodao kako je Kraljević »u posljed- 
nje vrijeme neobično nervozan«, bila bi to samo tvrdnja kojoj 
čitalac treba da vjeruje, ali bi izostale sve one grčevite kret- 
nje otvaranja nekakvih vrata, skidanja nekakva kaputa, osvr- 
tanja po sobi, hvatanja za glavu (to je Kraljević sigurno uči- 
nio, iako tekst o tome 'šuti') i — na kraju — sjedanje na di- 
.van, što sve taj ispretrzani ritam tako suvereno sugerira: nisu 
izrečene, nisu napisane, ali te su kretnje očite, a to i jest jedna 
magija Krležina stila. To su, nadalje, one tipične Krležine di- 
daskalije za koje su uporni direktori drame tvrdili da su ne- 
izvedive.!“ Na taj je način Krleža postigao da monolog Kra- 
ljevićev dobije svoj puni smisao: stvarnost se, doduše, može 
shvatiti »ili s lijeva ili s desna, pristrano ili nepristrano, glupo 
ili pametno«, ovako ili onako, no kako se god shvatila, ona nije 


4» — A gdje? U ovoj vašoj Ulici u jesenje jutro? ,Crno blato! Žene 
na kiši! Osjeća se, kako crno blato prodire u ljudsko meso kroz trulu, 
nakvašenu kožu poderanih, proleterskih cipelendra' Hako se mogu ove 
vaše ,proleterske cipelendre' donijeti na scenu, to vi meni objasnite! Ha, 
ha! Ili čopori gladne djece. ,Preko scene urlaju čopori gladne djece kao 
šakali'... Ta idite, molim vas! I onda: kako se, ako boga znate, može 
napisati, da ,oblaci mokre nad gradom'? Nema šta! To je originalno, ali 
nije pristojno! Mokriti znači nešto drugo, zaboga! A kako bi se to moglo 
prikazati na sceni, da oblaci mokre? I to još nad gradom, kroz koji urlaju 
čopori gladne djece kao šakali! I to je, za vas, velite vi, književnost? A 
la bonne heure!« (DD, 299). 

ovisna o Kraljeviću, štaviše, ona je prema njemu postavljena 
neprijateljski. A to i jest smisao novele koja tu opreku treba 
da izrazi, i monologa Kraljevićeva koji se otvara značajnim 
glagolom 'shvatila'. No, pogledajmo dalje tekst. 

d Kraljević još uvijek razmišlja, još uvijek su to njegove 
riječi, njegovo shvaćanje stvarnosti (i to je jedan od re- 
frena u toku novele), a onda se monolog, upravo prvi njegov 
predah, završava ovako: 


»[...] Ito je činjenica. A nad tom činjenicom stoji još druga 
činjenica, ta flandrijska ofenziva. Zar nije ta bol, totalitet grozne 
oboli te krvave flandrijske ofenzive intenzivniji od Budhine za- 
misli? Zašto ja sve to mislim? Što me se sve to tiče? 

K, Tako se svija na divanu Ljubo Kraljević u svojim mislima 
kao čovjek, koji je nastrijeljen, a noć je kasna i skoro će ponoć. 

Onda ga je nešto nenadano uzrujalo, i on je skočio i pre- 
 valio svijeću. U tmini strahota je bila tiha i nedvoumna, i Kra- 
ljevića su proboli snopovi igala, a kosa mu se skovrčala i pruža- 
la kao nabijena munjinom. 







— Jest! To je nepobitno! On se ne vara! To se njemu ne pri- 
 očinja! To on čuje. On je nervozan, istina, ali to on jasno čuje. To 
'. je frajlin klavir iz pivnice. Ali! To su živci! Kakav klavir! Glu- 
posti! Gdje može frajla da svira klavir? Sada! O ponoći! A mrtva 
je već pet tjedana barem! Ja sam gledao, kad se starkelja krojač, 
novi podstanar »hauzmajstorice«, uselio na frajlino mjesto. I fraj- 
lin su klavir prodali i odnijeli ga! Gluposti!!? 


j Izvršimo li najobičniju gramatičku analizu teksta, utvrdit 
ćemo zanimljivu i posve zakonitu pojavu: neobičnu frekvenci- 
ju upotrebe pokaznih zamjenica taj, ta, to i priloga tako. Ra- 
zumije se, svaka frekvencija ima svoje razloge: posve je jasno 
oda će, na primjer, u članku koji govori o sonetu, riječ sonet 
biti najviše puta upotrebljavana, pa će tako ustanovljena fre- 
kvencija potvrditi jednostavan aksiom da dobar članak treba 
da se drži teme, i da je pisac to učinio. Ali, kod umjetničkog 
teksta — koji nije puka registracija stvarnosti, nego je i njena 
interpretacija, njena vizija — frekvencija određenih izraza, 





11 Novele, 48. 

jezičnih sklopova odnosno slika i metafora, ima vrlo često 
dublje, svijesne ili nesvjesne razloge koji pružaju ključ za 
razumijevanje djela. Smisao istaknute frekvencije pokaznih 
zamjenica u Krležinu tekstu ne sastoji se u mehaničkom pre- 
nošenju gramatičke kategorije demonstrativnosti na umjetni- 
čki, estetski teren, nego u spoznaji da je pisac upravo tom 
upornošću uspio da »tu i takvu« (poslužimo se krležinskim 
izrazom!) stvarnost odvoji od junaka, odbije od junaka, 
i na taj način pokaže njihov uzajamni nesklad. Završno pita- 
nje velikog monologa, da ostanemo pri kazališnoj terminolo- 
giji (vidjeli smo da za to imamo mnogo razloga, jer sve, što 
je Krleža u tom razdoblju stvarao, bilo je pisano kao da će se 
igrati na daskama)!2, nošeno je njegovom željom da mu izraz, 
kao i situacija, bude što dramatskiji. 

»Što me se sve to tiče?« — pita Kraljević. A sve, što je 
u svome monologu izgovorio, stvarnost koju je evocirao i htio 
da pronikne u nju, sve je to zapravo negirano upornim po- 
navljanjem gusto načičkanih demonstrativa, od kojih je svaki 
po jedno ograđivanje, odvajanje, nepriznavanje, i to ne samo 
zbog toga što subjekat neposredno izgovorene misli može di- 
stancirati jedino zamjenicama taj, ta, to, nego prije svega zato 
što njihova frekvencija odražava još nešto, nešto dublje: lice 
tu stvarnost odbija, dramatizirajući formu, ono tu stvarnost 
upravo odgurava od sebe, odguravajući ono je ne priznaje.!? 
Koliko je to istina, pokazuje i tekst koji pripada autoru, dakle 
onoj 'sveznajućoj trećoj osobi' koja sve vidi i ravna svim zbi- 
vanjima u umjetničkom djelu. Odlomak »Tako se svija na 
divanu...« otvara se, etimološki, istom riječi, koja ima istu 
funkciju. Autor je mogao, bar u »svome« tekstu, napisati: 
»Ljubo Kraljević svija se...«; time bi, doduše, rekao isto, go- 
tovo isto, no ipak nešto drugačije; a prije svega ne bi pokazao 
da mu je toliko stalo do jedinstva izraza, odnosno stava — i 
junakova i vlastitoga. PI 


18 »Domobran Jambrek i scena sa princesom. Trebalo bi to 
napisati za daske« (DD, 302; razm. I. F.). 


1% "Tako isto odgurava svoju stvarnost od sebe Vrkljanica (Novele, 14 
i dalje). : 

Još je nešto karakteristično za gradaciju Krležina dra- 
matskog izraza. Posljednji odlomak prikazan je, onom crticom, 
kao nastavak Kraljevićeva monologa. On to odista i jest, ali 
ne više onaj direktni, jasno eksternirani monolog, izražen 
upravnim govorom, nego je to takozvani unutrašnji monolog, 
koji se u hrvatskosrpskom jeziku pokorava svojim specifičnim 
zakonima, za razliku, na primjer, od francuskog, talijanskog, 
njemačkog... .? Odnosi se to prije svega na slaganje vremena, - 
a to čitaoca dovodi do drugoga psihičkog odnosa prema tekstu 
i zbivanju u njemu. Dovoljno je u tu svrhu uporediti hrvatski 
original s na primjer talijanskim prijevodom, pa se uvjeriti: 


' »Ma si! Non c'era dubbio! Egli non stingannava! Non era un'il- 
lusione! Egli sentiva bene! Era nervoso, si, ma ci sentiva chiara- 
mente. Era il pianoforte della signorina del sottosuolo. Macchć! 
Sono i nervi! Che pianoforte! Sciocchezze! Come puč mettersi a 
suonare la signorina? A quest? ora! A mezzanotte! Ed'& morta da 
cinque settimane, almeno! L'ho visto' proprio io, nuovo subinqu- 
ilino della portiera, trasferirsi nella camera della signorina. An- 
che il pianoforte della signorina, F/hanno venduto e portato via! 
 Sciocchezze!«?! 


Hrvatski je original, u izvjesnom smislu, još djelotvorniji 
t pravo tom osobinom da vremena ne slaže po obrascu po ko- 
Jem to čini talijanski, francuski? ili engleski jezik. U hrvat- 





* O problemu unutrašnjeg monologa u novijoj hrvatskoj književnosti 
em na drugome mjestu. 

#1 Prijevod moj. 
X ** Francuski je prijevod sve do najnovijih — sartrovskih — tekstova 
zadržao istu, klasičnu transpoziciju vremena, dakle imparfait, jednako kao 
l talijanski prijevod. Međutim, prijevod dra Antuna Polanšćaka pokazuje 
lovu mogućnost francuskog izraza: s . 

»Alors brusquement quelque chose le mit hors de lui, il bondit * 
et renversa la lampe. Dans l'obscuritć son effroi fut silenćieux et 
€vident, des faisceaux d'aiguilles traversarent son corps, šes cheveux 
se mirent a former des boucles, puis' a se dresser comme chargćs 
d'electricit€. 

C'est vrai! Il n'y a aucun doute! Il ne se trompe pas! Ce n'est 
pas une illusion Son oreille entend bien. IL est nerveux, il est vrai, 
mais il entend avec nettetć. C'est piano de la demoiselle du sous-sol. 
Mais comment cela? Ce sont les nerfs! Comment cela, le 


259 


skosrpskom je, međutim, obavezna samo transpozicija lica, za- 
mjenice. Stoga se u talijanskom stile indiretto libero i neho- 
tice osjeća prisutnost autorova, jer se i autor i lice, nakon 
izvršene transpozicije, služe istim vremenom; to je gotovo re- 
dovno imperfetto. Pokazuje to i gornji talijanski prijevod. U 
hrvatskom originalu, naprotiv, vrijeme slobodnog indirekt- 
nog stila jest prezent, onaj isti prezent kojim se lice služilo 
do maločas, u toku čitavoga monologa, onaj isti prezent u koji 
će lice isto tako neopazice prijeći negdje u sredini posljednjeg 
odlomka. Taj se prijelaz dešava neposredno nakon usklika: — 
Ali! — Već toaliizgovoreno je, nijemišljeno, od nje- 
ga počinje eksterniranje monologa koji od unutrašnjega po- 
novo postaje vanjski. Dokaz za to nalazi se dva-tri retka niže, 
kad Kraljević umjesto transponiranog on upotrebi direktno 
ja: »Ja sam gledao... .«; dokaz je za to i prezent sono iz tali- 
janskog prijevoda. a 

Mjesto je zanimljivo ne toliko kao tipičan slučaj (u ovoj 
se Krležinoj noveli taj postupak ne javlja često), nego upravo 
zbog potrebe glavnog junaka da bude precizan i jasan: nje- 
gova je opsesija stvarnost, njegova drama obračun s tom stvar- 
nošću: »Sva ta dijabolična i paklena dekorativnost naših dana 
pričinila se Kraljeviću jasnom na hip. Zablistala je spoznaja 
u njegovu mozgu i ugasla kao dalek odsjev munje.«23 »Pre- 


piano, quelle bćtise! Comment ia demoiselle peut-eile jouer du piano? 

Maintenant! a minuit! Et il y a d&ja cina semaines qu'elle est morte! 

J'ai vu le nouveau locataire de la concierge, un vieux bonhomme de 

tailleur, s'installer dans la chambre de la demoiselle. Et le piano a 

6t6 vendu et emportć! Quelle bćtise. D'un geste de la main Krali- 

ćvitch chassa cette supposition folle et parfaitement fantomatique, 

fronca les sourcils...« (kurziv i razm. I. F.). 

Naveo sam malo opširnije, s početka i s kraja, da se bolje uoče vre- 
mena, u koja su uokvireni prezenti iz monologa. Istakao sam kurzivom 
prezente, koji bi, kao i u talijanskom, svi mogli biti imperfekti, pa bi 
djelovali poput talijanskog prijevoda, a razmaknuto sam označio onaj ali, 
od kojega monolog nije više unutrašnji i postaje obični upravni govor; 
isto sam tako razmaknuo i ,passć simple' chassa, kojim se autor ponovo 
vraća na svoje mjesto. 'Treba zapaziti da prevodilac ostavlja komentar auto- 
rov u istom pasusu. Polanšćakov je prijevod zanimljiv, jer uzima u obzir 
novu etapu razvitka francuskog jezika, a dojam je čitaoca sad nešto druga- 
čiji, nego da je tekst preveden u doba kad je bio napisan, dakle prije 
nekih četrdeset godina. h % 

#5 Novele, 57. 

zirem sve to, pljujem na sve to! Proklinjem sve tol«ž“ Eto po- 
novo tih pokaznih zamjenica, vjesnika stvarnosti, koju je Kra- 
ljević ne samo spoznao nego odlučio i da je negira, da je pre- 
 zre, da pljune na nju. A njegovo proklinjanje traži jasno od- 
ređen objekat, jasno izražen stav; stoga se novela, općenito 
uzevši, ne služi tehnikom finog nijansiranja što ga slobodni 
X indirektni stil omogućuje. 


4 


Pogledajmo samo gornji primjer; riječi su apodiktične, 
svojim sadržajem ne dopuštaju nikakve mogućnosti suranje; 
jest, nepobitno, ne vara, ne pričinja, čuje itd.; pa ipak, što je 
ono što tim riječima upravo potencira nesigurnost, da one u 
čitaocu odzvanjaju suprotnim značenjem: 'nije 1i?' stoji umje- 
sto tako rezolutnog "jest", 'po svoj prilici' umjesto 'nepobitno', 
'možda pričinja' umjesto 'ne pričinja', 'ne vara li se?" umjesto 
'ne vara se! 'čuje 1i?' umjesto 'on čuje! itd.? Tu nesigurnost 
rađa style indirect libre kojim su izražene. Jer nakon onoga 
 adverzativnog ali koje taj monolog siječe u dva sastavna di- 


odjednom upotrebljava direktan govor i ujedno objašnjenje: 
»To su živci! Kakav klavir! Glupostil« »Vražji otok« pun je 
takvih primjera; ovdje, međutim, slobodni indirektni stil još 
jasnije pokazuje punu mogućnost svoje upotrebe. 


4 


Jedan od osnovnih motiva novele svakako je motiv kuće, 
najamne kućerine u kojoj se radnja zbiva, i koja, prema za- 
Misli autorovoj, a spoznaji Kraljevićevoj, predstavlja 
ustvari viziju »lijepe naše domovine«. I odmah, u vezi-s tim 
Simbolom kuće, javlja se i druga slika, koja se rađa iz onih 
čudnih nota što bruje u Kraljevićevim ušima, a njemu se ispo- 
četka čini da su to zvuci s frajline citre (na kraju se vidi da 
toinije citra nego klavir): »ali se ne čuje ništa, tek jedva pri- 
mjetljivo odzvanjaju tihi zvuci«.25 Kad bi se postupilo stati- 
stički, vidjelo bi se da su riječi koje u sebi nose značenje bru- 





ž“4 Novele, 61. 
** Novele, 51. 

jela, u unutrašnji i u upravni, u sumnju i u sigurnost, pisac ' 


janja, sviranja, zvonjenja, ukratko glasa ljudskog ili instru- 
mentalnog, u ovoj noveli neobično gusto zastupljene. Toliko 
gusto, da su se prelile preko autorova doživljaja i njegova je 
mašta gotovo natopljena auditivnom metaforikom. Najlirskije 


partije teksta posvećene su tim, upravo magičnim zvucima, ' 


koji prožimaju zidove, pa se ne zna zapravo, postoje li, a ako 
postoje, otkuda to dolaze? »Prisluškuje [Kraljević], kako ka- 
paju razbijeni zvuci, i sluša dugo i dugo, uvijek tako jedno 
te isto: plakanje i preludiranje po tipkama...«? Ti akordi 
prate ga neprestano, po stubištu i u sobi, danju i noću, kad 
,smrvljen i žalostan' sluša ,zvukove podzemne i podavljene'. 
Već to bilo bi kritičaru dovoljno da primijeti kako je autor 
upravo auditivnim efektima povjerio neobično važnu zadaću 
u noveli. (Koje čudo stoga da se i čitava kuća uspoređuje 
s glazbalom? »Cijelakućazvoni od tih bolova kao utroba 
glazbala, a od tolikih ljudi samo ja ih čujem«,? koje 
čudo da se glas o frajlinu samoubojstvu javlja u tekstu na ovaj 
način: »Tako su jednoga dana zabrujali glasovi po stu- 
bištu, da se frajla u pivnici objesila«??% Treba li navoditi i 
epizodu s onim tužnim, rasklimanim pijaninom u frajlinoj 
sobi?2 I koje čudo, napokon, da se ta već kao simbol prihva- 
ćena kuća nakon — onih »kričavih orguljica« i »arija iz "Tra- 
viate' ili 'Rusticane'« — pričinja kao ogromno, po dimenzija- 
ma kranjčevićansko, glazbalo? 


»Gleda Kraljević ovu jurnjavu iz dana u dan i mnogo raz- 
mišlja o njoj. ; 

— Ova naša kuća izgleda kao razbijen orkestrion, kome su sve 
trublje pokidane, i sve trublje i piskovi zvuče krivo. Kakve se me- 
lodije rađaju u ovom sveljudskom orkestrionu? I koji bi ne- 
beski ugađač mogao da sklada sve ove glasove u suzvučje harmo- 
nično i tiho? U velik sklad i velik, definitivan mir. Tko bi to mo- 
gao? Ja sam ne mogu. To je jasno. A ove gluhonijeme životinje .u 
kući nikada ne razmišljaju o svemu i misle, da je sve ovo jedino 
dobro i jedino moguće. I udarili bi složno po onom, tko bi htio da 
ih uvjeri, da bi kuću trebalo srušiti i sagraditi je iznova. Tipke 


*& Novele, 52. 

27 Isto; razm. I. F. 

#8 Novele, 53; razm. I. F. 
*" Novele, 55—56. 

tih »sveljudskih« orgulja izbljuvale bi na novoga svirača žuč 


i jed, i iskesile bi zubala svoja kretenska i otrovna. Prema tome 
bilo bi najmudrije da pregradim i očistim sama sebe! Da pustim 
taj orkestrion do đavola! O, kad bih mogao da pobjegnem u samo- 
ću od te sulude svirke svih zemaljskih orkestriona! [...] O, sve 
ekscelencije našega grada, i svi poglaviti, i svi tuberkulozni, i svi 
žalosni, o, tipke razbijene na glazbalu gigantskom, jačujem va- 
šu krivu pjesmuitojesve! Tako sviraju krivo sva 
glazbala ove kugle." 

Misli Kraljević o cijeloj kući, o mrtvoj frajli i o plame- 
nom vjetru, a ta je lirska slika o plamenom vjetru u njemu m o- 
tiv glazben i neobično krvav... [...]. Na krovu bruje te- 
lefonske žice, i bruje i bruje, na kuću je doletjela crna 
pticasovaikuka.«! I 


Odista, svi su ti motivi kod Krleže u to doba ne samo 
glazbeni, kako to traži inspiracija ove novele, nego i lirski i 
krvavi. Plameni vjetar i zove se, u »Pjesmama I« upravo »Pla- 


meni vjetar« (»Jednoga će dana krvavo jutro svanuti! — 
Jednoga će dana crljeni vihor planuti!...«)?* a motiv kuće 
ou kojoj je prikazana naša sudbina oblikovan je također 'u 


»Pjesmama I«, pod naslovom »Naša kuća!« I detalji se slažu: 


Kuća je naša prokleta! Bolesna! Pakao! 
I nema božjega dana, 

Kad krv ne bi iz novih briznula rana, 

I nema božjega dana, 

Kad ne bi netko plakao. 

O, naša je kuća prokleta! Bolesna! Pakao! 

U kući se našoj ljudi bodu, ko otrovne ose, 
Po hodniku, gdje petrolejke gasnu u prljavoj spirali, 
Crne sanduke nose. 





% Novele, 96—97; razm. I. F. 

51 Novele, 99; razm. I. F. 

** Motiv plamenog vjetra javlja se u noveli, istom snagom, i na 
strani 144. 

“M. Krleža; Pjesme I, 1926 (II. izd.), str. 18. U isto vrijeme, kad 
zapisuje stih »U kući se našoj ljudi bodu, ko otrovne ose«, Krleža u Veli 


kom meštru piše: »Demonski, luđački osinjak je naša kuća, i mi se bodemo 


otrovnim žalcima i uštreavamo svoj otrov drugome pod kožu.. .«. (Novele, 


strana 87). 

Na krovu kuće naše pjeva crni ćuk . 


[s] 


Na krovu kuće naše Smrt pjesmu svoju gudi.* 


Dolazi čovjeku u pamet ona rezignirana, a prilično tačna, 
čak i duhovita slika kojom je Franjo Josip potkraj stoljeća 
svoju već klimavu Austriju usporedio sa starinskom najam- 
nom kućerinom u kojoj ima mnogo stanara, i svi su među- 
sobno zakrvljeni. Smirivati treba palijativnim mjerama, pre- 
poručuje dalje ta francjozefinska usporedba; »istrčati na hod- 
nik i početi propovijedati jednu duboku i veliku vjeru, vjeru 
plamenoga vjetra«)5 kaže Kraljević. 

A kad smo već kod motiva kuće i kod pomoći što ju je 
hrvatska književna tradicija mogla dati Krleži, nije na odmet 
spomenuti da je upravo Šenoa (»... možda Šenoa« — piše u 
taj čas u »Davnim danima« Krleža) u »Kanarinčevoj ljubovci« 
čitav Zagreb, pa čak i svu gradsku — koliko je nje tada bilo 
— Hrvatsku prikazao u velikoj kučerini iz Mesničke ulice. 
Preletio je jednim pogledom po cijelome tom zdanju i njego- 
vim ubogim stanarima, preletio, dotakao ih se i otišao: »No 
ja nisam voljan pisati zapisnike ljudske bijede, niti preme- 
tati utočišta nevolje. Dobra je tuj malo vidjeti, sreće nimalo. 
Čemu da pišući ražalostim i sebe i vas?« I ne može se reći 
da Šenoa nije vidio, vidio je i te kako: »Sve te komorice, izbi- 
ce, sobice, svi ti čađavi, niski, vlažni i truli zakuci, puni su 
puncati živih ljudi. Pa kakovih! Bože moj! Nema te riječi, 
pod koju da strpam svu tu čeljad. Rekao bih 'žuljevi' su to 
ili ,kurja oka? zagrebačkoga žiteljstva.«“ Ali, gdje je Šeona i 
njegov pojam književnosti! Tako je isto mimo takve jedne za- 
grebačke kućerine prošao i Vjenceslav Novak u romanu »In- 
formator«: »Stanovali smo u vrlo neuglednoj jednokatnoj 


s“ pjesme I, 13. 

#5 Novele, 98. 

s“ Šenoa je svoj opis kućerine intonirao vrlo smiono. Kuća ga, kao i 
Krležu, podsjeća na kavez! »Naskoro nađade mi se prilika, da zavirim 
toj arhitektoničkoj nemani u utrobu [...]. Sad razumjeh, 
zašto da debeli konzervativac svoju ogromnu gajbu malom Kali- 
fornijom smatra.« (Sabrana djela, sv. VII, Zagreb, Binoza, 1933, str. 218; 
razm. 1. F.) Čitav opis kuće, iz kojega su uzeti naveđeni odlomci, proteže 
se do str. 220. Vidi o tome i u mojoj knjizi »Stilističke die Zagreb, 
1959, str. 227—240, »Vojnović između Šenoe i Flauberta«. 

kući dolnjega grada...« [...] »Mi smo stanovali na prvom 
katu u dvije niske sobice; pred njima bio je taman i uzan hod- 
nik, a na kraju hodnika naprotiv jedne sobe čađava, ali dosta 
prostrana kuhinja. Ne će mi se duljiti potanjim 
opisom našega stana; dosta je spomenuti, da nije bilo 
u čitavom stanu na podu cijele daske. . .«?7 Kao da Novak pre- 
kida pisanje upravo iz Šenoinih obzira, stilom zataškava, 
opservacijom ispušta, preskače. Ni na pamet mu ne pada da 
potraži krivce, da sakupi stanare i pokuša im objasniti razloge 
njihove bijede. 


5 


Već je Brunetičre, govoreći o metaforama Victora Hu- 
goa, izrekao istinitu tvrdnju da se prema upotrebljenoj me- 
taforici može spoznati karakter autorove fantazije. Ja bih 
samo napomenuo da ni ta autorova fantazija nije nešto sta- 
tično i da se mijenja prema objektu autorove inspiracije, 
prema motivu. Istina je to, koju možemo pratiti kroz sva Krle- 
žira djela, upravo zato što je Krleža pisac strastven i anga- 
žiran: on je uvijek u predmetu, uvijek s predmetom lično 
obračunava, odnosno pristaje uza nj. Kritika .je, često, pred 
Krležinim tekstovima ostajala zbunjena bujicom riječi, mno- 
žinom slika, koje kuljaju jedna za drugom, i sve nam se čini 
da će pisac upravo izgubiti dah i zagrcnuti se, a onda se od- 
jednom, zajedno s tom uskovitlanom rečenicom, nađemo na 
čistini za kojom je rečenica i težila. Bilo bi vrlo poučno pro- 
učavati harmoniju Krležine složene rečenice i afektivne vri- 
jednosti njezina ustalasanog ritma. Isto vrijedi i za Krležinu 
metaforiku — ne samo za množinu slika kojom je ta proza 
ispunjena nego i za karakter, upravo za tematiku tih slika. 








3 Informator, Zagreb, Minerva, 1932. str. 7—8, (Djela Vjenceslava 
Novaka, sv. 3). 

5 »Ako, međutim ima predmeta s pomoću kojih pjesnik najčešće ili 
najradije gradi svoje metafore i svoja poređenja, ako ima takvih predmeta, 
koji kao da se privlače i jedan drugog dozivaju u njegovim stihovima, 
onda će biti dopušteno i da ih brojimo; pa će se, možda, po frekvenciji 
nekih slika moći stvoriti i zaključak o prirodi njegove imaginacije.« (Fer- 
dinand Brunetičre: »Les Mćtaphores de Victor Hugo«, u časo- 
Pisu »Revue des Deux Mondes«, LVIII, 1888, knjiga 85, str. 696.) 

A što je ta tematika pretežno sumorna, krvava i gorka, ne 
stoji do neke apstraktno shvaćene izopačene fantazije autoro- 
ve, nego upravo do motiva kojima je autor zaokupljen. Go- 
voreći o svojoj ratnoj lirici, Krleža je napisao i ove značajne 
riječi: »Sve je u toj lirici pogrebno, jer je sve oko nje, kada 
je nastajala, bilo isto tako pogrebno. Rađajući se kao odraz 
stanja i prilika, ona nije mogla da bude odvojena od nepre- 
kidnog razmišljanja nad otvorenim grobovima, i tako ni sama 
nije ništa drugo nego vječno pokapanje, sprovod i smrt.«% 
Mislili smo istaći glavne misli ovih rečenica, no trebalo bi 
obilježiti sve; jer te iste riječi vrijede i za ostale dijelove Krle- 
žina ratnog stvaranja, naročito za zbirke novela »Hrvatski bog 
Mars« i »Novele«. 

Došavši do spoznaje (ta je riječ, vidjeli smo, toliko 
karakteristična u ovoj noveli) da svi konci hrvatske tragedije 
vode do neuhvatljivoga, naoko nestvarnog, a u zbilji svagdje 
prisutnog Šefa, Kraljević se daje u potragu za njim, vreba na 
njega, hoće da govori s njim, hoće da mu u lice baci svoju 
»Veliku Optužbu«. Uhodeći ga, Kraljević obilazi čitav onaj 
nekadašnji splet ulica, krčmetina i mesnica što se bio stisnuo 
oko Kaptola i Opatovine; opsjednut je mahnitom potrebom da 
se sastane s njim i sve što oko sebe vidi, sve na što nailazi, 
sve je prekriveno tom vizijom. Pa ako je istina da je pejzaž 
samo duševno stanje, onda je još veća istina da okolina to 
duševno stanje determinira. Počinje to traganje za Šefom, za 
Velikim meštrom sviju hulja, Kraljevićevim potucanjem po 
blatu, po smeću potkaptolskih ulica. Štakori, krepane ribe, 
krvave utrobe zaklane stoke, krčme, mesnice, pivnice: 


»Same mesnice i mesnice, škuro osvijetljene, s crvenobijelo 
ispruganim krvavim krpama i oderanim trupovima zaklanih gove- 
da, te sve zaudara po klaonici i pokolju i svježoj goveđoj krvi. A 
nad ovim mesnicama i krčmama, nad bludnicama i pijandurama, 
stoji Kaptol s masom debelih kanonika i velikom bijelom crkvom, 
koje zvona tutnje preko modrih vrbika na dalekim savskim ravni- 
cama kao umorni glasnici, koji još uvijek putuju, a davno su po- 
mrli razlozi, zbog kojih se ti glasonoše miču svijetom«.+ 


% Moja ratna lirika, u VI svesku »Hrvatske književne kritike«, Matica 


hrvatska, Zagreb, 1955, str. 394—395. 
“* Novele, 136—137. 

Takav je Kraljevićev put kroz gusto načičkane mesnice, 
gdje je sve krvavo pa »zaudara po klaonici i pokolju«; treća 
je godina rata, pokolj je svuda u svijetu, i krv, i raskoma- 
dana trupla, a Kraljević stanuje u groznoj kućerini, koja kao 
suluda lađa srlja u propast... Koje čudo ako mu odjednom, - 
dok traži svoga velikog protivnika, onoga kranjčevićanskog 
Velikog Kostura, puca pred očima sva istina o tim mesarima, 
»od kojih svaki nosi na svojoj duši preko deset hiljada go- 
veđih (a u posljednje ratno vrijeme i barem toliko domo- 
branskih) glava«.“! 

Rečenica bačena u zagradu jaaa: jasno put Kreije 
vićeva pronicanja u stvarnost (njegove spoznaje!) i put 
Krležina doživljaja, asocijacijom, od krvi goveđe dolazi do 
osnovnog patosa svoje inspiracije, do nevine krvi ljudske. A 
onda mu, i autoru i njegovu junaku, odjednom sve puca pred 
očima: tu je korijen svega zla: »Ta mesarska sekta loče vino 


po kaptolskim krčmama, hrče i veseli se pobjedama na dale- 


kom ratištu...«*? i u tom vinskom raspoloženju postaje mu 
jasno da je sve zločin, krvlju poliven: »... i sve je bilo pi- 
jano, krvavo i suludo, glupo kao raspuknuta krvavica i 
smrdljiva kranjska kobasa, ričet i pečena praseća glava«.4 
Ogorčenje je toliko da se prelijeva preko teksta tim krvavim, 
mesarskim usporedbama, bez kojih i ne bi moglo biti doživ- 
ljeno: čas prije toga govori autor o caru Franji, spominje 
porculanske madone i svete Josipe »u ružičasto tapeciranim 
kristalnim okvirima«,“ a onda, preko svega, taj mesarski je- 


olovnik. I to sad, poput opisane mesarske orgije, traje dalje, 


autor više ne pušta iz ruku usporedbe, koje mu jedine, u 


osvojoj konkretnosti i u svojoj tužnoj simbolici, mogu prika- 


zati stvarnost: 


»Gazda carski pozvao je to veče uži krug svojih ličnih pri- 
jatelja na ,pisanu pečenku' i na ,krvavice', te je društvo najprije 
malo šnapslalo, a onda počelo da trusi jednu litricu za drugom.«<# 





*“t Isto. 
“* Isto. 
“ Novele, 139. 
“Isto. 
4 Isto. 

Sluša Kraljević što se u tome pijanom mesarskom dru- 
štvu govori, sluša te pijane fraze, i odjednom mu do pameti 
dopire njihovo istinsko značenje: 


» — Sve te gluposti nisu izmišljene, sve je to istina! Ove de- 
belesvinje doista govore istinu! Zatukli su hiljađe i hilja- 
de egzistencija, zaklali su masu svojih bližnjih, i to sve nije 
šala niti opereta, nego gorka hrvatska istina! I ova je krčma 
istina, glupa istina kao i ova pisana pečenka izrezana iz 
cinički zaklane svinje, i čitav naš život nije ništa drugo ne- 
go ljudožderski ispečen ljudski bubreg.«“ 


Posve jasno, ta se vizija stvarnosti, u kojoj dominiraju 
mesari, sa svojim potrebama i svojim pogledima, nameće i 
dalje uznemirenoj mašti Kraljevićevoj. Gledao je još jutros 
u jednom uredu zemljopisnu kartu svoje domovine, i puk- 
nulo mu je pred “očima: i 


»Gleda Kraljević Kraljevinu, i najednom mu se ona prnjava 
platnena zemljopisna mapa, s političkim razdjeljenjem i njemač- 
kom posvetom grofu banu Jelačiću, pričinja neizrecivim miste- 
rijem, i Kraljeviću se počinje da uvlači pod kožu strah, neodre- 
đen, ali jezovit. Postaje Kraljeviću jasno, da ta nesretna zemlja 
između Save i Drave visi u zraku. Taj komad zemlje naprosto 
je istrgnut odnekud kao komadina modro-crvenog 
mesa, bačen je amo na taj pljesnivi zid, pa se tu izobličio do 
neshvatljivo bizarne zemljopisne pojave. A sve se životne ar- 
oterije toga geopolitičkoga tijela pokidale pa žalosno strše 
spram Gyekćnyesa i Graza, spram Sarajeva i Budima i Trsta. O, 
kako se žalosno svijaju ceste i željezničke linije, što su izbile na 
sjever preko Drave i Dunava, i na jug preko Save i Une, a na 
zapad preko Sutle, kao ticala krepanog bizarnog puža, 
kome je kućica Velebit, a glava mu je kod Zemuna. Netko je sve 
te puževe žile posjekao i pokidao, komađdinu me- 
sa iz tog nesretnog tijela istrgnuo, pa se žile i nervi 
kao pokidane vitice vinjage ili žile otvorenih rana svija- 
jui pogibaju Zuri tako Kraljević u ono istrgnuto hr- 


* Isto, razm. I. F. 

ĐĆ vatsko izranjeno meso, i biva mu jasno, kako sav sok, 
što teče tim arterijama, mora da se iscijedi, i kako život mora 
da ugine u toj osamljenoj i odbačenoj komadini hrvat- 
skog mesa«" 


Mogle bi se sad nastaviti te užasne, anatomski okrutne 
slike kojima pisac prikazuje rađanje spoznaje u Kraljeviću, 
da se dalje tako ne može i da nešto treba učiniti. Nama 
je ovdje bilo prije svega do toga da pokažemo kako iz od- 
ređenih i naučno odredivih žarišta Krležine inspiracije po- 
sve prirodno, posve zakonito šikljaju jedinstvene, koherent- 
no povezane slike i oblikuju se u doživljajno cjelovit izraz. 
Potanja analiza samo bi još bolje potvrdila to zapažanje. 

M 


6 


Nego, u maločas navedenim razmatranjima Kraljeviće- 
vim ima još jedno mjesto, značajno za razumijevanje novele: 
 »Netko je sve te puževe žile posjekao i pokidao...« No- 
vela je i sagrađena na sukobu Kraljevića i toga simboličnog 
. gospodara hrvatskog udesa. Ta je tematika, upravo taj lik 
Nekoga (odnosno Nečega), bića koje nije i ne može biti vr- 
hunaravno i nadzemaljsko, a djeluje kao da takvo jest, taj 
je motiv Krležu mučio upravo u to vrijeme. Ratna lirika 
Krležina puna je njegovih nagovještanja. »Noćas, kad Ne- 
vidljiv je Netko...«$5 »O užasni Netko nožem u sr- 
ocu vašem  kopak,;?*% Nepoznat Netko donio je Je- 
osen...«)" »Sad tih po ulicama hoda Crni Lupež, svih zlo- 
čina kralj... .«/! »O, sada noću Nepoznati Netko / Drma 
i lomi kvake...«) »Cijeli dan ruje Nečisti Netko po 


41 Novele, 140—141, razm. I. F. Iz prve rečenice odlomka jasno je 
Zašto se junak zove Ljubo Kraljević: on ljubi Kraljevinu, domo- 
vinu, on je, dakle, domoljub. 


4“ Pjesma, Pjesme I, 7. 
“* Razdrti psalam, Pjesme [, 14. 
5% Jesenja pjesma, Pjesme 1, 22. 
š Rat, Pjesme III, 3. 
5 Isto. 

\ 

mojoj duši...«55 »O Veliko Bezglavo Nešto, prokleto 
ime tvoje.. «št »... ili siti Nitkov, koji jede i diše«# i 
tako dalje. Primjera ima još, a svi oni govore da je Krleža u 
taj čas nesklad i rugobu stvarnosti doživljavao upravo u lir- 
skoj personifikaciji društvenih odnosa i prirodnih pojava. 
Najpuniji oblik i smisao dobio je taj Netko upravo u ovoj 
noveli gdje je postao šef svemoćnoga, savršeno organizirano- 
ga kapitalističkog poduzeća."* A kako su posljedice njegova po- 
slovanje tragične, jasno je da je on šef pogrebnog zavoda: 
on je personifikacija one iste sile koja nas je gurnula u rat, 
koja nas je zakrvila u našoj rođenoj kući, koja je raskoma- 
dala naše narodno tijelo, koja je od naše domovine načinila 
mesnicu: ' 


»On želi da koncentrira sve u jednu gomilu, da uzmogne sve 
najedamput uništiti! Cijelu će našu kuću srušiti i smrviti! Zato 
je i nadražio te moralno slijepe i gluhonijeme životinje u kavezi- 
ma jedne protiv drugih, da se bolje kolju i žderu i razdiru i mr- 
cvare. Svi smo mi njegove životinje u njegovim kavezima i zato 
mu plaćamo stanarinu, i njegova roba, kojom trguje kao politi- 


% Hiljadudevetstosedamnaesti katolički Uskrs, Pjesme III, 20, 
ši Veliki petak 1919, Pjesme III, 23. 
#5 Pjesma naših dana, Pjesme III, 29. 


5% Evo još jedne potvrde tome mišljenju: 

»Uvijek jedan te isti motiv za scenu [razm. I. F.] Firma Mors, 
Comp. Co. Prokurista firme Mors comp. co. slinavi smrdljivko, koji sla- 
boumno uzdiše, vječno zabezeknut: AhA, aha, aha... Zarađujući preko- 
vremeno, taj knjigovođa Smrti kupuje svojoj djeci vruće marone, a ženi 
kartu za Veselu udovicu. Sjajno. 

Zgrbila se krezuba mizerija od crva činovničkog u trgovini mrtvačkih 
ljesova: velika, brušena, dvokrilna, kristalna vrata od skupog stakla sa 
graviranim simbolima gospodske t. zv. prvorazredne Smrti. Vidi se po 
svemu solidna firma. Posao ide dobro. Knjigovođa Smrti kod svog pro- 
kurističkog pulta podjednako zabezeknut nad ogromnom količinom naru- 
džaba, koje stižu telefonski. Telefon konstantno zvoni, konstantno pljušti 
pljusak Smrti. Kolosalno... Aha, aha, aha. 

On se slini od pomisli na postotke, na marone, na Veselu udovicu... 

— Aha, aha, aha, halo, halo, halo, ovdje Kostur i drugovi. Skeletno 
poduzeće na veliko, da, da, da, aha, aha, jest, jest, jest, molim, molim, 
bit ćete služeni. Sjajno. Velika željeznička nesreća! Molim! 7022-jica pala 
na fronti. Kolosalno... Ovo je Centrala za brze pogrebe od svih mogućih 
vrsta smrti: od kanonade, od bastonade, od kolere, od gladi, od ratova, 
od kretenizma. Molim! Bit ćete služeni! Aha, aha, aha. Stopedesetero 
djece u Čapljini od gladi pomrlo. Sjajno! Molim dalje.,.« (DD, 441—442). 

kant, zameće međunarodne kavge i ubire mrtvarinu, i sve će 
nas on preko Har-pe-ze-a liferovati velikoj internacionalnoj fir- 
mi »Skelet & Comp«. Sve zlo: vodi sintetički u njegov mozak. Ta- 
mo se rodila ta prljava inicijativa krvavoga grobarskog profita: 
klanja i pokajanja, trovanja i ratovanja, krvarine i pogrebni- 
ne.<57 


Još nešto nedvoumno izbija nakon čitanja »Velikog me- 
štra sviju hulja«, a potkrijepljeno je sad i podacima, psihič- 
kima i stvarnima, iz dnevnika »Davni dani«: naporedo s po- 
javom lika neprijateljskoga Nekog, koji upravlja sudbinom 
hrvatskog čovjeka, javlja se i potreba književnosti koja će 
to stanje negirati, prevladavati. Javlja se i pojam drugoga 
»nekog' koji će u poludjeloj kući nadglasati prepirke stanara 
i ukazati na besmislenost njihovih svađa, javlja se lik Ljube 
Kraljevića koji od uvodnog monologa do konačnog poklika, 
od nervčika do svjesnog negatora hrvatskog udesa raste u 
aktivnog borca. Ljubo Kraljević izraz je te svijesti da se tre- 
oba složiti, skupiti, nastupiti, zajednički, svi, u jedan mah: 

»Ta misao, koja mu je samo na hip sinula, učinila mu se ne- 
odoljivom, i on je u čudnoj krvavoj nervozi izjurio na hodnik, 
otključao vrata i počeo da viče glasom hrapavim i promuklim: 
j — Gospodo! Partaje! Partaje prvog i drugog i trećeg kata! 
 Partaje-e! Halo! Partaje-e-e-e-! U pomoć! U pomoć! U pomoć!«58 


Tim se prodornim poklikom završava novela. I na pita- 
nje zašto je Krležino pisanje često tako sumorno, dio: odgo- 
oVora može se naći i u ovoj noveli. Krleža je, po vlastitom 
Priznanju, u književnost ušao sa željom da propovijeda lju- 
bav »prema čovjeku kao takvom«, bez ikakva obzira na bilo 
kakve historijske razlike.5" U tome je on vidio i svoje posla- 





57 Novele, 135. 

5% Novele, 151. : 

K % »U Skopju godine 1913 juna mjeseca, o svemu tome imao sam ne- 
Obično jasne slike, uvjeren da se sve to može izraziti stihovima dva i po 
Metra dugim. U onome trenutku sloma svih ovozemaljskih vrijednosti, 
dječačkih dragih iluzija, samoobmana i megalomanije, meni se objasnilo, 
iga jedina prava i tog poziva dostojna misija umjetnika (u takvome kaosu 
MW kakvome mi živimo), ne može da bude drugo, nego da propovijeda 
ljubav prema čovjeku kao takvom, bez obzira na me- 

nje. No, već mu je tada bilo jasno da će književnik, koji sa- 
mo pokuša da proglasi takav program, ponijeti na sebi teret 
što ga osjeća i Ljubo Kraljević iz novele: 


Bude li nekome od naših uspjelo da zagrabi u ovu do- 


ista istinitu oko nas strahotu, svi će blijedi lirizmi oko njega iz- 


dimiti kao bespredmetni, istog hipa. »Novo« u Evropi danas može 
da bude međunarodno, nadnarodno, a sve je ostalo stara kra- 
ma... 

Literat treba da bude u prvom redu mislilac, koji o nekim 
stvarima misli jasno, stvarno i posve logično. Literat, ako je do- 
stojan svoga poziva treba da (kao učenjak) na preparatima obja- 
šnjava pojedine primjere, i da znade u svakom pojedinom slu- 
čaju šta hoće. On treba da prikazuje život u koordinatama vre- 
mena i prostora, stvarno i istinito, naime tako kako on vidi, a ne 
.da prepisuje, ono što je vidio već napisano.“ , 

Četrdeset godina poslije Kraljevića i »Davnih dana« 
nama je jasno da je taj 'netko od naših',tajliterat — 
bio Krleža sam. 


ridijane, paralele, boju masti, države, nacije ili kon- 
tinente. Ne, dakle, za nekog rasnog ili narodnog čovjeka u isključivom 
smislu, nego za sve ono bijedno i najbjednije ljudsko u nama uopće.“ 
(DD, 148; razm. I. F.) i 

% DD, 149; razm. 1 F. 

% DD, 157—158. 

HERAKLO NA VAŠARU SNOVA 
ILI ILUZIJE 1 MIT ANTIHEROIZMA 


UVOD U ANALIZU 


Dvije nove drame Marijana Matkovića, »Vašar snova« i 
»Heraklo«!, postale su neka vrsta kazališne senzacije, jer su 
ih izvela s uspjehom prvi put dva zagrebačka kazališta go- 
otovo u isto vrijeme, u razmaku od svega tri dana. To je sva- 
kako velik uspjeh autora i značajna afirmacija naše drama- 
turgije, koja efikasno demantira ustaljeno mišljenje o nekoj 
krizi ili slabosti našeg dramskog stvaranja. Ali kazališni stru- 
čnjaci i kulturni krugovi uopće kao da se zadovoljavaju sa- 
mo deklarativnim isticanjem tog nesvakidašnjeg kazališnog 
događaja, a neki književnici smatraju taj sasvim formalni 
podatak čak bitnim u ocjenjivanju značenja ovih dra- 
ma. I tako vanjski, u osnovi ipak efemerni moment o slu- 
čajnoj (ili namještenoj) sinhronizaciji obiju premijera kao 
da sve više prekriva ili zataškava unutrašnju sadrži- 
nu, ono što je zaista bitno, što je u prvi mah dovelo do po- 
Mmetnje duhova, podijelivši kazališne krugove i kulturnu jav- 
nost na sasvim oprečna shvaćanja i ocjene. Raznovrsne 
formalne, pa i sasvim efemerne komponente i vulgarizatorski 
Površna shvaćanja izbacila su osobito »Herakla« u središte 
rasprava zagrebačkog kulturnog života. Ali kao da nitko ne 
zna ili ne želi da ozbiljnije pristupi kritičkoj analizi književ- 
1 »Vašar snova«, objavljen je u »Književnosti« br. 9, 10, 11, god. 1957, 
a »Heraklo«: u »Delu« br. 10 i 11—12 god. 1957. 

no-scenskih kvaliteta i idejno-filozofske suštine ovih teških 
i kompleksnih .drama, koje su na dnevni red našeg kultur- 
nog života iznenada postavile niz tako važnih i zanimljivih 
problema. : a 

Oštaje se dakle na površini, a u sasvim oprečnim ocje- 
nama zauzima se većinom i sasvim pristran stav, prema 
ličnim, idejnim ili idealističkim afinitetima. Dok neki no- 
vinski osvrti, a pogotovu usmene ocjene, nekritički i gotovo 
apodiktički, bez ikakve argumentacije, uzdižu »Herakla« kao 
vrhunsko dostignuće naše dramaturgije, čak i iznad nekih 
sličnih djela poznatih svjetskih dramatičara, koji su očito 
utjecali na Matkovića (Giraudoux, Cocteau, Anouilh itd, 
dotle neka druga mišljenja, ponekad vrlo primitivno, bez 
težnje i truda za dubljom analizom (kao onaj anonimno mon- 
tirani napad u formi razgovora četiri studenta u »Vjesniku 
u srijedu«), odriču »Heraklu« svaku vezu sa stvarnim pro- 
blemima života i veću tematsku ili dramaturško-poetsku vri- 
jednost. Valja dakle razlučiti ono što je nebitno i vanjski 
atraktivno ili odbojno od bitnih kvaliteta i stvarnih proble- 
ma ovih drama, kako bi se uklonile različite zablude ali i ilu- 
zije o pravom značenju i smislu ovih scenskih djela. Ističem 
upravo »iluzije« — jer to je ona dublja, crvena nit koja po- 
vezuje idejnu suštinu obiju drama, unatoč njihovoj naizgled 
.oprečnoj temi i dramaturškoj obradi. Ta crvena nit »iluzija« 
značajna je i-stoga što je sam autor, doduše na svoj način, 
istakao u prvi plan upravo borbu protiv »iluzija« i mitova 
svih vrsta, ali je i sam upao, osobito u »Heraklu«, u novu 
vrstu iluzija, zamjenjujući nesvjesno jedan mit s drugim, s 
novim iskonstruiranim mitom. 

Sve to nameće dakle akutnu potrebu da se o ovim dra- 
mama piše analitički dublje i kritički ozbiljno, a ne samo 
površno i letimično, kako se to uobičajilo u dnevnim i tjed- 
nim novinama. Od afirmativnih mišljenja i recenzija u su- 
perlativima (zapravo nekritičkih registracija), ili pak near- 
gumentiranih prigovora i očitih zaplotnjačkih napada, nema 
nitko koristi, a najmanje autor i gledaoci. Kod ozbiljnog 
marksističkog pristupa ovim dramskim tekstovima odmah se 
uočava da su to dvije izrazito idejne, čak filozofske drame, 

ida u prvom redu zahtijevaju takvu vrstu kritičkih analiza 
i ocjena. Ali to svakako ne isključuje nego baš podrazumije- 
va i uporednu analizu dramaturško-poetskih i scensko-inter- 
pretativnih kvaliteta. ' đ 

/ . Nesumnjivo je da su obje Matkovićeve drame, unatoč 
izvjesnoj konstrukciji i većem ili manjem balastu riječi, što 
je karakteristično u nešto većoj mjeri i za dosadašnje Matko- 
p vićevo stvaranje, dobro i nadahnuto napisani scenski teksto- 
vi. Autor je sad dostigao punu dramaturšku zrelost, pa: ove 


ževnosti, ovog puta zaista na evropskoj razini. 


Ali je isto tako nesumnjivo da su te drame, u prvom 
redu »Heraklo«, simptomatičan odraz izvjesnog duhovnog 
stanja (iako ne baš i određenog stava), karakterističnog za 
jedan sloj naših intelektualaca, kao specifična varijanta i 
produžetak onih ideoloških nejasnoća i idejno-moralnih za- 
buna ili traženja, koja — dijalektički sasvim adekvatno i 
opravdano — obilježuju jednu sferu intelektualnog života i 
: umjetničkog razvitka na Zapadu. ; 

Ponovio se izrazit slučaj koji potvrđuje da je svijest čo- 
vjeka i u našim uvjetima socijalističkog razvitka još uvijek 
podložna neprestanom i prilično kompleksnom pritisku du- 
boko ukorijenjenog starog mentaliteta, da u nemirnoj težnji 
za novim istinama ne može uvijek čisto filtrirati sve tokove 
svojih pojedinačnih, rastrganih i stoga često nesređenih spo- 
 znaja. Zato se i neposredne emotivne reakcije nekih književ- 
nih stvaralaca na niz dijalektičkih protivrječja u kretanju ži- 
 vota i društva ne kristaliziraju uvijek poetski u jasne i čiste 
vizije cjelovitih umjetničkih istina. 

Matkovićeve drame obrađuju na dva različita dramatur- 
ška načina naoko sasvim različite teme i društveno-historij- 
ske ambijente. »Vašar snova« je realistička psihološka poro- 
dična drama ibsenovsko-čehovljevskog tipa, a »Heraklo« je 
n oderna transpozicija duhovnih dilema savremenog čovjeka 
simbolički uopćeno — čovjeka uopće) u okvir i likove jed- 
ne antičke legende. Obje drame, međutim, povezuje, kao lice 
1 naličje, kao srce i mozak, krvavi splet krvotoka istog idej- 
no-moralnog problema — značenje i uloga »iluzija« u životu. 

drame znače novu afirmaciju naše savremene dramske knji- 


Taj problem u posljednje vrijeme naročito opsjeda du- 
hove književnih stvaralaca i kod nas, poslije niza idejno- 
moralnih šokova i ideoloških razočaranja malograđanskih 
intelektualaca, koji ne vide ili ne prave razliku između Ideja 
i Ideala s jedne strane, a Iluzija i Idola s druge. Ta četiri 
velika I postaju tako često zahvalne ali i neodgovorne 
igračke u rukama nekih naših književnih stvaralaca, koji po- 
nekad ne znaju da ih dovoljno razluče iz njihove dijalektičke 
povezanosti i da odrede njihove suštinske karakteristike i 
životne funkcije. Prisustvujemo tako u nekim slučajevima 
pravom krabuljnom plesu četiri velika I na šarenom vašaru 
snova naših književnih majstora i aranžera iluzija. 

"Takav iluzionistički vašar osobito je jasno izražen u dru- 
goj Matkovićevoj drami — »Heraklu«, koja je u dramatur- 
ško-poetskom pogledu dosad vjerojatno najzrelije Matkovi- 
ćevo djelo. Ali te zanatske vrijednosti ne oslobađaju tekst 
od niza ozbiljnih idejno-moralnih i ideoloških nejasnoća. Dok 
je u prvoj Matkovićevoj drami »Vašaru snova« taj problem 
iluzija osvijetljen. izvana, objektivno preciznije i relativno 
jasnije, pod jarkim reflektorom donekle satiričkog razobli- 
čavanja, u »Heraklu« je Matković pokušao isti problem osvi- 
jetliti subjektivno suptilnije, iz unutrašnjeg vidnog ugla. 
Ali je takva ekspozicija stvaralačke dramske slike jako za- 
mućena tamnim filterom površnog uopćavanja i pogrešno 
odmjerenom distancom do objekta ove subjektivne snimke. 
O toj veoma kompleksnoj problematici »Herakla« bit će na- 
knadno iserpnije riječi, a sada nam se kao prvo nameće ana- 
litičko razmatranje »Vašara snova«, koje nas postepeno i lo- 
gički može najbolje uvesti u opću idejno-moralnu i filozofsku 
problematiku obiju drama, sažeto označenu već u sinteti- 
čkom naslovu ovog razmatranja. 


»VAŠAR SNOVA« 


' 


Matković je imao donekle nesreću, ali u izvjesnom smislu 
i sreću, što je njegov »Vašar snova« izveden poslije Božićeve 
»Ljuljačke u tužnoj vrbi«, gdje je također na veoma sličan 
način i s nekim gotovo identičnim likovima (stari penzioner, 

pa kći i sin) obrađen isti problem o značenju i funkciji »ilu- 
zija« u životu. Ipak postoji bitna idejno-moralna i filozofska ' 
razlika, koja ističe pravilniji stav i prednost Matkovićeve 
drame. j 

Božićeva drama ima nekih poetski suptilnijih mjesta i 
psihološki jače zahvaćenih likova i sukoba, ali u svome dram- 
skom toku nije dovoljno razrađena i cjelovita, a u idejno- 
moralnom pogledu skliznula je na opasne tračnice idejnog 
ćorsokaka — u bježanje od života i uljuljkavanje u tražene 
iluzije.* Matkovićeva je drama, unatoč sličnosti problema i 
likova, i uprkos nekim slabije obrađenim dijelovima, drama- 
turški cjelovitija i scenski zrelija. A zbog satirične poantira- 
nosti i kritičke distance autora prema malograđanskoj sre- 
dini, svakako je životnija i idejno čišća, osobito s obzirom 
na osnove i perspektive našeg društvenog razvitka. 

Dok je Božić i nesvjesno potpao pod poetsku draž i iz- 
vjesnu humanu magiju nejasno shvaćenog kompleksa i funk- 
cije »iluzija«, Matković pravilno odvaja iz tog kompleksnog 
pojma ono što je subjektivna »istina«, psihološki shvatljiva 
kao reakcija neshvaćenog pojedinca, kao njegova iluzioni- 
stička kompenzacija, s obzirom na neprihvaćeni lični odnos 
prema društvu. U Matkovićevoj drami razlikuje se jasnije 
taj lični agens života od onoga što je subjektivna pseudo- 


istina i nemoćni idejni, a ponekad čak i ideološki protest ili 


reakcionarno pasivno suprotstavljanje egocentrične i egoisti- 
čke ličnosti kolektivnoj svijesti i smislu društvenog kretanja. 

Dakle je osnovna idejno-moralna i etička razlika u go- 
tovo oprečnom stavu oba autora prema problemu »iluzija« u 


Životu. Božić je u svojoj drami na neki način očito zaveden 
. sublimiranom kršćanskom osjetljivošću, gotovo bolećivom 


sentimentalnošću, nekog neodređenog i mutnog općeg »hu- 
manizma« bez jasne dijalektičke sadržine. Pa stoga u svojoj 


' drami pledira na poetski suptilan i potresan način za potrebu 
o»iluzija«, jer nekoliko puta jasno i deklarativno izriče ideju 


da se »bez iluzija ne može živjeti«. Ali je ta osnovna ideja 
njegove drame tek poluistina, tek preokrenuta i izopačena 
poznata duboka Kranjčevićeva sentenca, da čovjek umir 





* O tome sam analitički pisao u »Republici«, br. 5—6, god. 1957. 


279 


kad u ideale svoje počne sumnjati. Matković opet u svome 
*»Vašaru snova«, na gotovo identičnoj društvenoj podlozi, 
ističe ipak i potrebu borbe protiv »iluzija«, ili bar potrebu 
raskrinkavanja njihove fiktivnosti i laži, ali priznajući ujedno 
donekle, s dovoljno razumijevanja i suosjećanja za »iluzije« 
malih ljudi, njihovu ponekad lično stimulativnu životnu po- 
tenciju. Iako još donekle neodređena i nedorečena u svima 
svojim idejnim i psihološkim komponentama, Matkovićeva 
drama približava se više dijalektici životne istine, transponi- 
ravši je u cjelini jače i jasnije u umjetničku istinu. Ali je 
Matković, kao i Božić, zahvatio ovu zanimljivu i zahvalnu 
temu tek iz jednog aspekta, iz jednog užeg društvenog i 

psihološkog područja naše savremene stvarnosti, pa ovako 
zahvaćen problem nije ni bitan ni općenit. 

Uporedna dramaturška analiza ovih drama dvaju razli- 
čitih autora na istu temu dovodi do zanimljivih zaključaka 
i do potvrde teze o nerazlučivoj povezanosti sadržaja i for- 
me, o uzajamnom utjecaju tretmana i materije, koja veza ko- 
načno ostvaruje izraz sadržaja književnog djete i određuje 
sadržaj smisla njegova poetskog izraza. 

Božić je svoju »Ljuljačku u tužnoj vrbi« osjetio senti- 
mentalno poetski (zapravo kao neki lirski motiv), ali je te- 
mu razvio, osobito na kraju, melodramski. Takav stvaralački 
postupak zamutio je jasnoću stava i potrebnu kritičku di- 
stancu prema svima problemima, koje nameće ovako kom- 
pleksna tema o »iluzijama« u životu, a posebno u našoj so- 
cijalističkoj stvarnosti. Mjesto da je takvu temu umjetnički 
savladao u cjelini, autor se ograničio da je stvaralački ovla- 
da tek u njenim pojedinostima, dopustivši da ga ona magi- 
jom svog afektivnog ali i fiktivnog humanizma potpuno pre- 
vlada. 

Matković je temu svog »Vašara snova« također osjetio 
poetski, kao istinski stvaralac, ali bez sentimentalnog  liriz- 
ma, i razvio je, osobito na kraju, satirički, u prigušenom kri- 
tičkom poantiranju. To mu je omogućilo potrebnu distancu 
i relativno čišću idejnu liniju u književnom savladavanju 
takve složene i delikatne teme o »iluzijama« — kojima ne bi 

smjela pasivno robovati ni pozitivnije koncipirana dramska 
lica, a pogotovu ne sam dramski pisac. 


Dakle je odnos pisca prema temi onaj bitni faktor koji 
diktira njezinu stilsku i misaonu obradu, koji ne samo 
otkriva stav pisca prema obrađenom idejno-moral- 
nom problemu, nego određuje i stvarnu suštinu 


odjela, onu pravu osjećajno-spoznajnu vrijednost i dublji 


smisao svakog umjetničkog ostvarenja. 


Kod umjetničke obrade takve kompleksne teme o zna- 
čenju i funkciji »iluzija« u čovjekovu životu svakako je pra- 
vilniji put kritičke distance, pa i satiričnog razobličavanja, 
nego sentimentalnog suosjećanja ili čak melodramskog hi- 
pertrofiranja lične osjetljivosti. To međutim ne znači da se 
takva tema, jasno uočena u svome društvenom i historij- 
skom determinizmu, ne može umjetnički transponirati i u 


punoj sublimnoj tragičnosti, u ovom slučaju, kao lična tra- 


gika neuspjelog ili umišljenog pisca Karasa, ili pak niza 
drugih sudionika ove drame. Svi su oni opsjednuti kom- 
pleksima svojevrsnih iluzija, kao što je to Karasova odana 


žena, ili njegova nezadovoljna i nezadovoljena kćerka, ili 
sin kao promašena nogometaška »zvijezda«, ili pak stari djed 


Penzioner, kojemu je od života ostalo tek nekoliko bezvrijed- 
nih umjetničkih slika. Svaki od njih ima svoj »vašar snova«, 


oi svaki je na svoj način i komičan i tragičan lik, pa se tema 
može umjetnički transponirati u dramski tekst ističući bilo 


jednu bilo drugu stranu ovog vječitog dijalektičkog dvojstva 
čovjekove prirode i njegove društvene sudbine. U svakom tak- 
vom slučaju, a osobito ako se teži za uvjerljivim izvlačenjem 


1 dominacijom tragične potke teme, potrebno je jasnije odre- 


diti sve bitne psihološke i društvene koordinate uloga, to jest 
unutrašnju strukturu i društvene odnose pojedinca kao bio- 
loškog i socijalnog bića. Naravno da to ne isključuje ni uobi- 
čajenu realističku fiksaciju likova u, određenom vremenu i 


. društvu, niti, u drugom slučaju, simboličko uopćavanje likova 


do širih i historijski trajnijih psiholoških kategorija i tako- 
Zvanih »vječnih« moralnih sukoba ili općeljudskih etičkih pro- 
blema. 

Prepustivši se bez sigurnijeg rasuđivanja i izbora pra- 
vog tretmana samo prvom stvaralačkom impulsu svoje poet- 
ske osjetljivosti, Božić nije našao pravi put, pa je ideološki 
donekle zalutao, iako je ostvario umjetnički vrijedno i za- 
nimljivo djelo. Matkovića je ista tema također stvaralački 
opčinila, kao neka opća depresija naše promjenljive duhov- 
ne klime, koja je stalno na razmeđi oprečnih strujanja atmo- 
sferskih pritisaka, ali je on našao drugi, pravilniji put i ostva- 
rio idejno jasnije i umjetnički jednako vrijedno dramsko 
djelo. 

Važno je uočiti da se Maikovičev »Vašar snova« može 
scenski tumačiti na nekoliko načina, od gotovo satirične gro- 
teske karaktera i sredine do suptilne unutrašnje tragike pro- 
mašenih ambicija i nezadovoljenih života. Autor je ovo svoje 
scensko djelo, za razliku od »Herakla«, gradio na prilično 
tradicionalan realistički način, u ibsenovskom stilu zatvorene 
porodične psihološke drame. Ali se vanjski zaplet osniva do- 
nekle na nušićevski drastičnoj, pomalo trivijalno grotesknoj 
jagmi za imaginarnim draguljima iz misteriozne kutije uspo- 
mena stare tetke, koja je za vrijeme čitavog prvog čina ne- 
vidljivo prisutna, ležeći na samrti u pokrajnjoj sobi. Taj 
nušićevski atraktivan i dosta jeftin vanjski zaplet nasljedni- 
čke jagme prepleće nekoliko dubljih psiholoških tokova rad- 
nje i unutrašnjih sukoba, također satirički ali mnogo suptil- 
nije obojenih — u prvom redu grandomanske ambicije ko- 
rektora Karasa, koji živi u snovima da će napisati kapitalni 
roman »Giganti«, na što čovječanstvo čeka kao na poruku 
velike Istine, dok se oko njega, nezainteresiranog za stvar- 
nost života, glože njegovi najbliži za imaginarno nasljedstvo 
iz banalne tetkine kutije. Ozbiljniju i tragičniju notu, koja 
širinom svoje složene psihološke kadence često postaje do- 
minantnom u komadu, unose u radnju odnosi Karasove kćer- 
ke Nine i mladog suca Kreše, njihove unutrašnje krize i 
oprečna životna shvaćanja — Ss jedne strane, života kao 
»igre«, a s druge, života kao borbe i pregaranja. 

Prema tome koja se od tih pojedinačnih u nizu drugih 
sličnih uporednih komponenata i kako istakne u prvi plan 
scenskog tumačenja, dobiva i Matkovićeva drama novu obo- 

jenost, drugačiju stilsku i sadržajnu nijansu, pa može pre- 
tegnuti satira ili psihološka igra, ili pak tragi-groteska ili čak 
čista poetizirana tragika ibsenovsko-čehovljevskog tipa. 
Lica i sukobi takvog kompleksnog scenskog djela izazi- 
vaju stoga različite reminiscencije i na niz sličnih likova, 
tipičnih sukoba i scenskih situacija iz mnogih djela svjetske 
dramaturgije, osobito od spomenuta dva pisca, koji su očito, 


uz Krležu, izvršili jak utjecaj na Matkovića. Ali je autor 


uspio da, te heterogene utjecaje stvaralački apsorbira i pre- 
topi u svoju cjelovitu scensku viziju, ostvarivši kompozicijski 
ujednačenu i dramaturški dobro razrađenu cjelinu. Ekspo- 


ozicija je doduše nešto mlaka i površna, a prvi dijalog Ka- 


rasa sa spekulantom Berićem dosta je slab i nategnut zbog 
ponavljanja. Ali kasnije ritam radnje raste i dobiva na snazi 
i opsegu, da bi se pri kraju opet prelomio u predugom i go- 
tovo nepotrebnom filozofskom monologu starog penzionera 


Antuna i u Karasovu debaklu, koji je scenski atraktivan više 
satirički nego tragički. Jednu od osnovnih Matkovićevih sla- 
bosti, balast riječi i razlivenost dijaloga u opetovanju i u 
širini, uklonio je donekle režiser zagrebačke premijere Mla- 


den Škiljan, izvršivši veća križanja u tekstu. Iako je mogao 
biti još radikalniji, ipak je nepažljivo izbacio neke rečenice 
iz dijaloga Nine i Kreše, koje su od bitne, važnosti, jer obja- 


 šnjavaju psihološki lik Nine, a osobito Kreše. Tako su ispu- 


šteni dijelovi kad Nina ističe da ju je upravo Krešo učio kako 
svaki čovjek ima pravo na ljubav, i kad Nininu shvaćanju ži- 
vota kao izleta Krešo suprotstavlja svoja dva jedina »izleta« 
u životu — kada su ga kao dijete zatvorili u fašistički logor 
i kad je izgladnjen i izbezumljen od užasa pobjegao iz logora. 


Autor je Krešu ionako zacrtao prilično blijedo, pa su ova 


kraćenja još više psihološki osiromašila taj najmanje životan 
i najneodređeniji lik drame. 

Naročito je uspjelo razradio autor dramaturšku struktu- 
ru radnje, koja raste.u suptilnim gradacijama i vještom pre- 
pletanju psiholoških napetosti vanjskih i unutrašnjih sukoba 


 Pojedinih likova i njihovih uzajamnih odnosa. Matković je 


Majstorski znao da gradi scensku napetost na neprestanom 


 Nizanju i skokovitom prijelazu-iz jednog vrhunskog scenskog 

intenziteta u drugi, iz jedne kvalitete dramatskih čvorova 
psihološke napetosti u drugu. Takvoj izrazito dramskoj kva- 
liteti i specifičnoj dramatskoj snazi scenske radnje smetali 
su donekle neki antidramski postupci — u prvom redu očite 
natuknice ili prerane najave koje otkrivaju aktivnosti na 
sceni što zapleću i raspleću dramske sukobe. Osobito je pre- 
rano i suviše očito istaknuto da je Nina »ukrala« lažni nakit 
iz tetkine kutije i sakrila ga u Krešin putni kovčeg. 
Režiser zagrebačke premijere u ZDK Mladen Škiljan na- 
lazio se vjerojatno u dilemi — kojem scenskom postupku da 
se privoli, pa se držao neke srednje i dosta neodređene linije. 
Tako je s jedne strane razvijao suptilnu satiru, koja je va- 
rirala od donekle naturalističke groteske (kod spekulanta Be- 
rića), preko dobroćudne komike (stari Antun) do pomalo me- 
lankolične patetike tragi-grotesknog Karasova lika. Ta po- 
sljednja i ujedno glavna uloga predstavljat će za svakog re- 
žisera i glumca delikatan alternativan problem: do koje mje- 
re ići u satiričkoj karikaturi, ili na koji način izvući dublju 


ljudsku suštinu tog lika i suptilnije poantirati njegovu po- 


tresnu ličnu tragiku, da bi se u svakoj od ovih glavnih alter- 
nativa uvijek ostalo u granicama scenske uvjerljivosti i ži- 


votne istine. I tumač tog lika Ivan Šubić i režiser Škiljan bili | 


su vjerojatno skloniji ovoj drugoj varijanti. Ali ona ipak 
nije sasvim čisto izvučena, jer se satirička komponenta često 
prelijevala izvana, miješajući se kao nečisti izraz s unu- 
trašnjom tragičkom potkom. A. ova je opet u posljednjim 
scenama s previše unutrašnje angažiranosti i patetičkim izra- 
zom izbijala preko rampe. Meko zacrtani satirički kolorit rad- 
nje ublažen je još više mlakom i zatvorenom interpretacijom 
kompleksnog lika i životne sudbine Karasove kćerke Nine, 
pretvarajući predstavu donekle u psihološku dramu sa subli- 
miranom tragičnom potkom. 

"Zagrebačka predstava ima svoju atmosferu i na mo- 
mente adekvatan ritam zbivanja, iako nije sasvim ujedna- 
čena. Neki prizori, koji su snažnije koncipirani u, tekstu, nisu 
na pozornici došli psihološki suptilnije i scenski jače do 
izražaja. To se osjetilo osobito u prizoru s Ninom (Neva 


Rošić), koja je najsloženiji i najzanimljiviji lik, kao neka po- 

 tencijalna prava junakinja ove drame, i u prizorima s nje- 


zinim ljubavnikom Krešom (Drago Krča), koji je imao naj- 
manje teksta i najnejasniji scenski profil. Tako je uz prizore 
od izvanrednog scenskog intenziteta, osobito s Karasom, pa 


starim penzionerom Antunom (Viktor Bek) i spekulantom 


Berićem (Josip Marotti), te ponekad s Karasovom ženom (Ne- 
la Eržišnik) i sinom (Boris Buzančić), bilo i padova i mono- 
tonog razvlačenja igre, ali to nije ipak znatnije umanjilo 


opći snažan dojam predstave. 


»HERAKLO« 


Druga Matkovićeva drama obrađuje također pitanje »ilu- 
zija« u životu, ali iz obrnutog rakursa i na podlozi antičke 
teme, u koju su kroz moderni izraz projicirana neka aktuel- 
na pitanja savremenog čovjeka. Široki okvir različitih ljud- 


skih iluzija, pravi »vašar snova« iz prve drame, zgusnut je i 


oštro projiciran, kao kroz žarište leće kritičkog sarkazma, sa- 
mo na jedan vid iluzionizma, na takozvani mit o »herojima«. 
(Zapravo bi to trebalo definirati kao zloupotrebu društvene 
funkcije i čak leksičkog izraza pojma »heroizam«.) Međutim 
je u idejnom usmjeravanju ove scenske materije Matković 


; izgubio kompas i sigurnost, pa tako drama gledaocima na- 
meće neki gotovo defetistički »antiherojski« stav i pogled na 


život. ž 

Po ugledu na neke modetne svjetske dramatičare (Gi- 
raudoux, Cocteau, Anouilh, Camus itd.) Matković je želio 
da kroz antičku legendu i mitske likove izrazi savremenu 
problematiku života i neke tobožnje »antiherojske« nemire 
i otpore današnjeg čovjeka. Tražeći u antičkim temama mo- 
tiv koji bi mogao nositi trajniju općeljudsku suštinu i koji 
bi bio pogodan za simboličko isticanje takvih uopćenih za- 
ključaka, autor se zadržao na mitu o Heraklu. Tema o He- 


 raklu već je više puta obrađena, još od Euripida, Aristofana 


i Seneke. Ona i danas može da bude zahvalna materija za. 
suptilniju psihološku razradu savremenih problema i za in- 
Venciozniju filozofsko-etičku dramu modernog tipa. I to ne 


samo kao motiv u zapadnoj literaturi nego i u dramaturgiji 

jedne socijalističke zemlje. Samo je pitanje u kakvom se stva- 
ralačkom odnosu i, prema tome posredno, s kojih se idej- 
nih pozicija i umjetničkih preokupacija prilazi dramskoj 
obradi takve filozofsko-politički veoma kompleksne, pa dakle 
idejno i ideološki suptilne, čak delikatne teme. 


Matković je u svojoj drami obradio tek posljednje razdo- 
blje života velikog grčkog junaka, kad je Heraklo već ostario 
i bolestan, pa je dakle iz posve bioloških uzroka bio iz- 
gubio svaku moć i mogućnost da bude istinski fizički 
junak, da djeluje kao neki heroj. Već ta činjenica oduzima 
autorovoj izrazito »antiherojskoj« koncepciji mnogo od real- 
ne podloge i scenske uvjerljivosti. Suština je dramskog stva- 
ranja da zahvaća obično prelomna i kratka vremenska raz- 
doblja sudbine čovjeka, da ih transponira kroz čvorne tačke 
psiholoških sukoba u dramatski zgusnute intenzitete scen- 
skog života. U smislu takvog pravilnog dramaturškog po- 
stupka mogla je drama zahvatiti i psihološki ili društveni 
“problem i nekog ostarjelog Herakla, bilo kao realnog tipa ili 
kao simboličku personifikaciju ideja i shvaćanja. Ali je 
osnovna dramska ideja morala biti realno razvijena, unatoč 
mogućoj većoj ili manjoj apstrakciji simboličkog uopćavanja. 
Prema tome se problem »nemoći« starog i bolesnog Herakla 
ne može bez štete za scensku uvjerljivost i umjetničku istinu 
apsolutizirati u izvjesnoj statici, koja pretendira da je obu- 
hvatila cjelovit dinamičan životni put dramskog junaka. 
Zato je iz osnove «pogrešna ambiciozna težnja da se s dram- 
skom fiksacijom samo jednog, posljednjeg trenutka Heraklo- 
va životnog puta, odredi suština njegova psihološkog bića i 
retrospektivno ocijeni životna aktivnost tako koncipiranog 
lika i njegove općeljudske simbolike. 

Tragičan finale herojskog mita o Heraklu, kad se on sam 


spaljuje javno na lomači — nov je i svojevrstan herojski. 


gest, u očitoj kontradikciji s Matkovićevom osnovnom kon- 
cepcijom tog lika. Prema legendi Heraklo izvršava samo- 
ubistvo u plamenu zbog nepodnošljive Dejanirine ljubomo- 
re, koja.mu je tijelo izranila košuljom natopljenom otrova- 
nom krvlju ubijenog kentaura Nesa. Matković je takav za- 
vršetak prčtvorio u radikalno odricanje ishlapljelog i kosto- 

bolnog starca od svakog istinskog. heroizma, opsjednutog 
maglovitom težnjom za nekim tobože novim i suptilnijim »he- 
roizmom« posve kršćanske vrste — to jest »junaštvom« 


. praštanja i pokorničkog traženja »duhovnog mira« u prašini 


nemoćnog poniženja. Kad svoju nejasnu pobunu protiv ilu- 
zija o sebi i protiv društvene funkcije svoga mita ne može. 


onikako životom posvjedočiti, Heraklo se u prkosnom ra- 


zočaranju na sve i svakoga odlučuje za anarhističko 
samouništenje u vatri lomače. I opet pod opsesijom varave 
iluzije da će, uništivši tako sebe, kao tjelesni predmet mita 


o heroju, zauvijek poništiti i apstraktnu predodžbu heroizma, 


otjelovljenu  primitivistički u  hiperdimenzioniranom, gro- 


 teskno pretjeranom kipu svoga lika. Misao u biti zanimljiva 


i originalna, ali nedorađena i jednostrana, jer je nejasna u 


 dijalektičko-spoznajnom i u historijskom smislu. A u svojim 


uopćenim zaključcima ukazuje se kao otvoreno negiranje 


svakog heroizma, kao izjednačavanje ideja i ideala s. iluzi“ 


jama, kao svođenje istinskih heroja i velikih ličnosti histo- 
rije na lažne idole 'ii spekulantski iskonstruirane mitove. 
Poslije Bihalji-Merinove apstraktne drame »Nevidljiva 


 kapija*«, koja je toliko apsolutizirala subjektivno pravo na 


neku apstraktno shvaćenu individualnu »savjest« da je poni- 
štila čak i svaku društvenu potrebu i humanistički smisao 
kolektivne svijesti, dobili smo sada dramu koja je 
u ime nekog krivo shvaćenog i opet apstraktnog »huma- 
nizma« preduzela gotovo pravi idejno-etički napad na bit- 


nu svjesnu sadržinu ljudske savjesti —na 


heroizam, kao na elan vital ljudskog života i svakog 


Napretka. A upravo su humanistički smisao kolektivne svi-: 


jesti i herojska suština individualne savjesti dva bitna i neza- 


oMmjenjiva elementa svakog revolucionarnog pokreta i dru- 


štvenog kretanja uopće. Posebno su to bitne komponente 


naše historijske oslobodilačke Revolucije — oslobodilačke u 


trostrukom smislu: dovršene u nacionalnom, izvršujuće u 
socijalnom, a tek otpočete i neprekidno produbljivane u du- 





# V, moj osvrt »Apstraktna drama  »Nevidljiva kapija« (»Teatar«, br. 


(8-4, god. 1957). 

hovnom i idejno-moralnom pogledu. Ova dugotrajna i tek 
otpočeta revolucija duha i izgradnje socijalističke svijesti 
treba da sve šire i sve sadržajnije afirmira istinski humani- 
zam i pravi heroizam, kao dvije nedjeljive kvalitete istog i 
jedinstvenog duha stvaralački smjelog i oslobođenog ljud- 
skog bića. Matković je, vjerujemo, iskreno želio dati svoj li- 
terarno-scenski prilog toj neprekidnoj revoluciji duha, upra- 
vo u jeku značajne i aktuelne borbe protiv različitih oblika 
»kulta ličnosti«. Ali je tu borbu pogrešno shvatio i vezao kao 
argumentaciju. za takve antiherojske stavove, za poništava- 
nje potrebe herojskog odnosa prema životu, za odricanje 
aktivne i rukovodeće uloge ličnog herojskog uloga u rješa- 
vanju općih i specifičnih društvenih zadataka. Svakako da 
pojam »heroja« i čitav mit o »heroizmu« pokazuje na razli- 
čite načine u toku historije svoje lice i naličje. Ali je u osno- 
vi pogrešno oduzimati tim pojmovima njihovu pravu sa- 
držinu, dublji aktivistički smisao i stimulativnu, usmjerava- 
juću funkciju, izjednačujući ih s njihovim deformiranim na- 
ličjem i dajući im drugi smisao i drugačiju funkciju od one 
već toliko poznate i ustaljene — i u leksičkom i u funkcio- 
nalnom i u historijskom pogledu. 

Po širini i kompleksnosti svoje filozofske problematike, 
iako nedorečene i ideološki čak nepravilne, po vještoj drama- 
turškoj obradi teme i literarno snažno razvijenim psiholo- 
škim nijansama dijaloga, »Heraklo« je dosad najzanimljivije 
i najznačajnije Matkovićevo dramsko djelo. Ipak se osjeća 
ponekad iskonstruiranost radnje i nedorađenost psiholoških 
situacija; tako osobito. u početku prvog dijela ima suvišnih 
ponavljanja u predugom dijalogu Herakla s Dejanirom. Ka- 
rakteri i postupci likova nisu građeni po zakonima psiholo- 
škog realizma, nego u smislu zahtjeva idejne drame, kao 
simbolički nosioci izvjesnih općih kategorija ideja i uopće- 
nih stanja i odnosa čovjeka u kretanju vremena i društva. 
Sam antički okvir teme i idejna koncepcija djela upravo su 
nametali takav kreativni postupak. A to je i jedna od bitnih 
značajki savremene svjetske dramaturgije ovoga tipa, koja 
nastoji da općeljudske probleme i unutrašnje sukobe psiho- 

 loških nemira današnjeg čovjeka projicira u širokim histo- 
 rijskim dimenzijama i retrospektivama kroz antičke teme i 
likove. 


Takve idejne drame nameću posebnu tehniku kontra- 
punkta i idejnih antiteza, da bi se sukobi ideja mogli razviti 
do pune napetosti s određenim unutrašnjim smislom. Među- 
tim je upravo glavni nedostatak Matkovićeva »Herakla« kao 
idejne drame u tome što nema djelujuće i djelotvorne anti- 
teze. Osnovna dramska ideja očituje se samo u tezi, i to pro- 
blematičnoj — u antiheroizmu, dok nekih protu-teza, koje 
bi ujedno bile i protu-teže i protu-težnje — nema! Odnosno, * 
ukoliko ih i ima u ponekim misaonim proplamsajima liko-. 
va suprotstavljenim Heraklu, to nije dobilo organizirani idej- 
oni smisao i povezani scenski izraz, da bi od ništavnih frag- 
mentarnih čestica ili čak iz ničega moglo postati nešto bitno 
u filozofskom, a funkcionalno značajno u dramaturškom po- 
gledu. 

Instruktivan je primjer Anouilhova moderna tragedija 
»Antigona« — kao izrazita drama s tezom i antitezom. Teza 
je Životni stav Antigone, a antiteza je društvena filozofija 
. Kreonta, ili pak obratno, što nije od važnosti, jer je bitna sa- 
mo suprotstavljenost dviju dramatski jednako vrijednih a 
idejno i moralno jednako umjetnički istinitih životnih kon- 
cepcija. Iz ove suprotstavljenosti dviju osnovnih i pokretačkih 

dramskih snaga raste dramatika dramskog sukoba i izrasta 

idejna kompleksnost teme. Takva kompleksna dramska cje- 

dina nameće onda, ukoliko je savremeno scenski protuma- 

čena, neki prihvatljivi i aktuelan moralno-idejni zaključak, 

lako autor izričito ne zastupa ni tezu ni antitezu. Autor tek 

suptilnim  dramaturškim načinom i svojom stvaralačkom 

intuicijom omogućuje da se i teza i antiteza razvijaju u pu- 

moj dijalektičkoj uvjetovanosti samostalno i dramatski sve 

intenzivnije, do konačnog tragičnog razrješenja sukoba. 

' U Matkovićevu »Vašaru snova« antiteza je donekle la- 

tentno sadržana u čitavoj atmosferi malograđanske porodice, 

a pogotovu u odnosu praktične i odane žene prema mužu 

“antasti i umišljenom geniju, jer oboje iz oprečnih razloga 

Nalaze uporište i podstrek za život upravo u toj fikciji i u 

nadi željene realizacije, koja do izvjesne mjere drži u ravno- 
teži sve vanjske i rasklimane šavove jednog malog obitelj- 
“skog kružnog lutanja. Ali to je samo neka psihološka anti- 
teza Karasovim iluzijama,; tek surogat prave i potrebne idej- 
ne antiteze, koja je blijedo nabačena u liku i dramskoj funk- 
ciji mladog ratnog siročeta i suca Kreše. Ipak potrebnu 
osnovnu dramsku liniju antiteze ostvaruje opća, vrlo suptil- 
na, satirička obojenost i kritička distanca prema čitavom 
psihološkom kompleksu iluzija. A to donekle idejno pravil- 
nije usmjerava djelo i ostvaruje jasniji odnos gledaoca pre- 
ma temi i problemu. : 

I u »Heraklu« kao da postoje neki neiskorišćeni i ne- 
razrađeni elementi za antitezu u nejasnom i blijedo nabače- 
nom liku Iole, s jedne strane, a s druge strane u liku i stavu 
Heraklove žene Dejanire, koja ima: potentnije mogućnosti, 
iako je dosta pojednostavljena i stoga jednostrana. Skeptičan 
i vrlo kompleksan lik babilonskog roba Poliksa nosi zapre- 
tano također šire mogućnosti antiteze, osobito za satiričku 
koncepciju i liniju drame, koja bi mogla razobličiti i jače ži- 
gosati naličje heroizma. Ali u sadašnjem tekstu nije nažalost 
dublje razrađena s idejnim i dramatskim kontrapunktima 
ni jedna od ovih latentnih mogućnosti antiteze, da bi se 
došlo do neke anujevske ravnoteže između smisla i funkcije 
istinskog heroizma u odnosu prema lažnom heroizmu i mitu. 

Umjetnička je vrijednost Matkovićeva »Herakla« osobito 

u literarno istančanom i scenski sočnom tekstu, koji ipak ni- 
je lišen nekih banalnosti ili već otrcanih općih uzrečica. Na- 
ročito su uspjeli neki prizori s robovima i s pjesnicima, koji 
imaju donekle sličnu funkciju komentatora kao i antički kor. 
Ovi šu komentari, kao i replike Babilonca Poliksa, ispunje“ 
ni oštroumnim i oštrim zapažanjima, ali ponekad i s previ- 


Dramska je kompozicija razvijena s nizom spretno vo- 
đenih dijaloga i dramatičnih situacija, na mođeran drama- 
turški način, u stilu konverzacione filozofske igre francuskih 
dramatičara Giraudouxa i Anouilha. Ali radnja i konverzacija 
nemaju uvijek dovoljno one potrebne stilske lakoće i leprša- 
vosti, koja je toliko tipična za ove francuske dramatičare ! 

za moderni scenski izraz uopće. Preteže, osobito pri kraju, 
težina neke tragizirane klasične patetike, koja ne odgovara 
sasvim ni smislu teme ni stilu djela. ' 

To je zavelo ili natjeralo režisera zagrebačke premijere 
u HNK Vladu Habuneka da ovu modernu antičku dramu 
scenski postavi sasvim različito od svoje poznate uspjele re- 
žije Girauđouxova »Trojanskog rata neće biti«, koja je bila 
lišena svake tragizirane patetike i u najdramatičnijim tre- 
nucima i koja je osvojila publiku brzim i lakokrilim disku- 
sijama, te izvjesnom stilizacijom glume i kretanja, u iskriča- 
vom ritmu scenskih situacija. »Heraklo« je, međutim, osim u 
izvrsno postavljenim prizorima sa slijepim pjesnicima i s ro- 
bovima, koji su duhovito stilizirani i obojeni suptilnijom ka- 
rikaturom, pretežno interpretiran i režijski i glumački u mo- 
notonom ritmu otegnutog, patetičnog skandiranja, s dugim 
pauzama u dijalogu. To je bilo karakteristično za interpreta- 
tivni stil antičkih drama i donekle za francuske klasike. Ali 
je takav način govora glavnih glumaca, uz adekvatno ukoče- 


no ili patetično držanje, oduzimao tekstu i igri na sceni po- 


trebnu notu satiričke britkosti i lakoće. To ukida onu kritič- 
ku i historijsku distancu, koju gledaoci pa i glumci (bez ob- 
zira na Brechtove koncepcije) treba da osjete kod takve te- 
me i njezine savremene scenske transpozicije. Nije to prigo- 
vor kvaliteti režije, koja je u takvom izabranom ili od teksta 
nametnutom stilu na visokom nivou, kao i gluma većine ak- 
tera, nego je to slična analitička ocjena kao i kod razmatra- 
nja autorova idejnog i stilskog pristupanja temi i zahvaće- 
nim problemima. I autorovo tragizirano tumačenje antihe- 
roizma i režiserova patetizirana interpretacija takve teme 
imaju isti korijen — u nesnalaženju pred kompleksnošću 
umjetničkog i filozofskog zadatka. 

Prozračna i jednostavno stilizirana inscenacija od Boži- 
dara Rašice, a osobito ogromni kip Herakla u apstraktnom 
stilu, odgovarali bi u osnovi takvoj scenski moderno zami- 
šljenoj i u općeljudske okvire transponiranoj antičkoj drami, 
ali su u očitom sukobu s općom stilskom realizacijom i tek- 


osta i izvedbe. Difuzno apstraktni i vanvremenski stil de- 


kora nije nalazio zajednički nazivnik s tragiziranom pateti- 

kom scenske igre, koja se razvijala na podlozi realistički oz-. 
biljno i tvrdo stiliziranih likova i scenskih situacija. Unatoč 
tom rascjepu između scenskog okvira i glumačke igre, pred- 
stava osvaja snagom dramatskog izraza, u režijski suptilno 
razrađenim mizanscenskim situacijama, ispunjenim više ili 
manje izrazitom i sugestivnom glumom Zvonka Strmca (rob 
Poliks), Mate Grkovića (prvi dvorjanin Liha), Božene Kraljeve 
(Dejanira)) i Ervine Dragman (Iola). Osobito je iznenadio 
mladi Vanja Drah u neobično teškoj ulozi Herakla, poka- 
zavši široki raspon glume i izrazite sposobnosti za tumačenje 
karakternih uloga. 


ZAVRŠNA SINTEZA 


Na kraju ove sažete analize obiju Matkovićevih drama 

* nameće se uobičajeni sintetički zaključak, ovog puta kao ne- 
ka vrsta idejnog rezimea. 

: U »Vašaru snova« stari korektor Ivan Karas umi- 
šlja sebi da je genijalan pisac, poruku kojega čeka napaćeno 
čovječanstvo, pa već preko 30 godina piše veliki roman, koji 
nikako ne stiže da dovrši. Uvjeren ipak u sebe, samoljubivo 
uporan i zanesen svojom maštom, pomalo spekulirajući i s 
novčanim efektom takvog »epohalnog« djela i obodren jedi- 
no vjerom svoje žene, ali inače okružen nevjericom i čak 
posmijehom malograđanske okoline, Karas ostaje do kraja u 
maglama švoje fikcije, sa simboličkim lažnim nakitom u ru- 
ci i s prvim crvom sumnje u srcu — da li uopće postoji spa- 
sonosna Riječ, da li uopće postoji Istina — kao neki umišljeni 
i tragično smiješni mali duhovni Heraklo na vašaru velikih 
vlastitih snova. . 

U drami »Heraklo« postaje ostarjeli antički junak 
svjestan da je mit o njemu samo fikcija, da je njegova he- 
rojska snaga i historijska veličina tek plod mašte i slijepe za- 
nesenosti ili političkih spekulacija okoline, da je čak nesvje- 
sno krvavo oružje jednog samovlašća, a životni put da mu 
je posijan lešinama njegovih žrtava. Spoznavši da je u biti 
samo običan i bolestan čovjek na vašaru tuđih snova, spa- 
ljuje se Heraklo na kraju javno, s velikom tragičnom gestom, 

u očajnom bijegu od svoje ljudske savjesti i od društvene 
funkcije svoga mita, koji ga je lišio prirodnih mjera ljudskog 
bića. Takav kraj komada, koji donekle (što se tiče samoga 
čina samoubistva na lomači) odgovara i legendi, afirmira 
ipak neki svojevrsni heroizam, čime autor ujedno i nesvje- 
sno, s nizom kontradikcija, poništava svoju osnovnu idejnu 

liniju i naglašeno antiherojski stav. ' 
4 Iako postoji osjetna razlika u karakteru i domašaju ovih 
idejno-moralnih razvojnih linija, opći filozofski zaključak 
koji nameću obje drame, gotovo je isti. Do njega se došlo 


oprečnim putovima, sa dva pola dijalektičkog jedinstva ži- 


vota, ali u sasvim autonomnom izoliranom hodu. Zato jeu 
svakom posebnom slučaju i ovaj opći zaključak jednostran 


inepotpun, iako je prva drama idejno zrelija i jasnija, a dru- 


ga poetski suptilnija i dramski snažnija. 
Prvi je slučaj pomalo blaga i ironična negacija, ne sa- 


mo svake bolesne grandomanske fikcije čovjeka o sebi, ne- 
go donekle i onog uzvišenog čovjekova samopouzdanja i spo- 


znaje sebe kao kreativnog bića, saznanja onih unutrašnjih 
duhovnih snaga i potentnih mogućnosti mašte, razuma i vo- 
lje, koje čovjeka sve više oslobađaju od robovanja prirodi i 
društvu, uzdižući ga do osvajača svemira i razumnog regula- 


tora života ljudske zajednice. Drugi slučaj poništava još mno- 


go. radikalnije ne samo svaki nekritički  »kult  ličnosti« i 
grandomanski mit društvene sredine o lažnim herojima, nego 
kao da odriče i mogućnost istinske veličine pojedinaca, svako 
dublje značenje njihove društvene funkcije, kao predstavni- 


oka masa u kretanju društva i u rješavanju izuzetnih zadata- 


ka u izuzetnim prilikama. 

Opći zaključak i prve i druge drame ukazuje se tako kao 
tragičan rascjepizmeđuželjenogimogućeg, ko- 
Ji se sasvim statički shvaća kao apsolutna i neizmjenljiva 
činjenica. To je zapravo odricanje od svake djelotvorne ideje 
i akcije čovjeka, izjednačavanje ideala s iluzijama i idolima 
traženje neke apstraktne jezgre ljudskoga u antiljudskoj pri- 
Mitivnoj biološkoj podlozi čovjekova bića. Ukratko — to je 
Onaj poznati strah i bijeg malograđanina, zbog komoditeta 
i konformizma, od svake ozbiljne i rizičke angažiranosti u 

opasnoj avanturi koja se zove — život! Aktivistički, ali često 
i toliko zloupotrebljavani mit o herojskoj suštini i sudbini 
čovjeka negira se i ujedno odmah nadomještava novom ilu- 
zijom i.novim mitom o običnom antiherojskom biću čovje- 
ka, svedenog samo na njegove prvotne biološke, dakle živo- 
tinjske, koordinate i posve afektivne emotivne reakcije, na 
takozvanu »ljudsku mjeru«. Ali se ova i tako shvaćena »ljud- 
ska mjera« zapravo mjeri i može uvijek izmjeriti običnom 
sentimentalnom osjetljivošću pred svakom teškoćom i dija- 
lektičkim protivrečjima života, to jest slabošću duha i kon- 
formizmom volje. Sam pak filozofski problem mita, njego- 
vo pravo značenje i funkcija u pojedinim razdobljima histo- 
rije čovječanstva, toliko je kompleksno da bi zahtijevalo po- 
sebno i opsežno razmatranje. 

Međutim je ovdje potrebno istaći da je pokretačka sna- 
ga ljudskog duha nesumnjivo mašta i da je ona u osnovi 
strukture svakog mita. I upravo ta nemirna i vječito živa 
ljudska mašta, ili u ovom slučaju bolje rečeno Imaginacija, 
povezuje stvaralački, ali koji put i anarhično, kao peto veli- 
ko I, heterogenu i dijalektičku prirodu ranije istaknute sim- 
bolike: četiri velika I — povezuje i klasificira Ideje, Ideale, 
Iluzije i Idole. Kad je dakle ta stvaralačka ljudska Imagina- 
cija osviješćena i osvijetljena razumom, rađa imanentno ne- 
ke ideje. Ove pak ideje, prožete ljudskom senzibilnošću i e- 
mocijom, te oplođene ponovno maštom, sažimaju se u osnov- 
ne i usmjeravajuće tokove ideala. A takvi se ideali zatim, o- 
plođeni snagom ljudske volje i moćima i mogućnostima lič- 
ne angažiranosti u životu, otjelovljuju u odlučne, odvažne, 
samoprijegorne, revolucionarne intervencije čovjeka u tok 
života i prirode, u sve oblike ljudske egzistencije i kretanja 
društva kroz historiju čovječanstva i vrijeme svijeta. Era 
savladavanja nevidljivih atomskih tajna i beskonačnih pro- 
stranstava kozmosa, herojski podvig čovjeka koji se odljep- 
ljuje od svoje planete, potvrđuje i ponovno afirmira ovu stva- 
ralačku i oslobađajuću prirodu čovjeka i čovječanstva. To 
je funkcija istinskog ljudskog heroizma, to je vitalna i bitna 
kategorija ljudskog bića, koja daje zapravo smisao svakom 
životu i napretku. Kako sićušan izgleda u tim razmjerima 

duha i akcije defetizam malog građanina, koji se uplašio ve- 
ličine, smjelosti i moći čovjeka pred odgovornošću i rizikom 
ličnog angažiranja. Takav je životni defetizam zapravo sim- 
ptom starosti, izvjesne skleroze ili konfuzije duhova, ali i 
očiti odraz kompleksnih društvenih i psiholoških uvjeta koji 
određuju čovjekovu svijest i omeđuju kategorije njegova 
društvenog mentaliteta. 

I tako se na kraju ove dramatske rasprave s Matkoviće- 
vim Heraklom na vašaru snova njegov bačeni bumerang vra- 
ća na polaznu ravninu idealističkih iluzija. U viziji kritičara 
ukazuje se ponovno groteskna slika razigranog plesa Iluzija 
pod maskom Ideja, koje tako nespretno ruše lažne Idole da 


su gotovo smrvile i najplemenitije Ideale čovječanstva. Ta- 


kva pometnja jezika i duhova pri nastupu četiri velika I na 


šarenom vašaru književnih snova postaje stoga osobito aktu- 


elan filozofski i umjetnički problem, koji zahtijeva ozbiljni- 
je kritičke analize. Osobito stoga, što se na književnom planu 
taj izrazito filozofski problem pomalo već pretvara u neki de- 
fetistički književni pokret »antiheroizma« u ime krivo shva- 
 ćenog i pogrešno interpretiranog humanizma. Svakako da je 
niz nepravilnih subjektivnih shvaćanja i ličnih postupaka, 
kao i sasvim iluzionističkih objektivnih odnosa, u priličnoj 
mjeri kompromitirao i pojam heroizma i funkciju »velikih« 
(i »malih« heroja života. Jasno je također da pojam »heroj« 
i takozvani mit o herojskoj suštini čovjekova bića ima svoje 
lice i naličje. Ali je suštinski pojam heroizma neodvojiv od 
pravilno shvaćenog humanizma, kao što je i humanizam bez 
plemenite revolucionarnosti heroizma samo prazna ljuska 
fraze. To nekima nije jasno, kad mogu čak pojam heroja 


 izjednačavati s pojmom »ubica«, ne praveći razliku između 


istinskih heroja i pseudo-heroja, jer ne shvaćaju (ili ne shva- 
ćaju više), ne samo pojmovno nego i leksički, smisao ove 
jednostavne, našem narodnom duhu i izrazito revolucio- 
narnom historijskom putu toliko bliske i potrebne junačke 
riječi. ' 

Ukoliko su takva shvaćanja donekle razumljiva za je- 
dan sloj malograđanskih intelektualaca, koji heroizam revo- 
.lucionaraca već zbog mentalnih kompleksa i svog konformi- 

stičkog mentaliteta ne mogu prihvatiti, a ponekad ni shvatiti, 
ipak zabrinjava što se ova plima izrazitog antiheroizma 
mogla pojaviti u zemlji čojstva i junaka, u narodu, čija je či- 
tava historija živi primjer stvarne herojske legende, i koji 
je upravo u posljednje vrijeme dva puta postao istinski sim- 
bol heroizma. 

Toj klimi duhova, koja je rezultirala radikalnim otklo- 
nom etičke igle uzdrmanog ideološkog kompasa iz jedne 
krajnosti u drugu, platio je eto nesvjesno i Matković svoj 
obol. Neka je pitanja pravilnije shvatio i riješio, a kod dru- 
gih je izgubio gotovo sasvim kompas i sigurnost. Dok je u 
»Vašaru snova«, s nešto manje dramske snage, imao dijalek- 
tički pravilniji, iako još nedorađen odnos prema temi i pro- 
blemu, u »Heraklu«, koji je inače ostvaren dramaturski mo- 
dernije i izražajno snažnije, nije autor našao pravilan put i 
zaključak, izgubivši se u gustišu modernog skepticizma i idej- 
no-moralnih nejasnoća. 

Matković je imao izvanrednu mogućnost da u »Heraklu« 
dramski, ili čak satirički, obradi naličje heroizma, da ži- 
goše i ličnu i društvenu zloupotrebu tog pojma i te funkcije, 
da raskrinka izopačavanje one aktivne i samoprijegorne an- 
gažiranosti izuzetnih ličnosti u izuzetnim vremenima na izu- 
zetnim zadacima i potrebama društva. Nastojeći da dade svoj 
prilog toliko potrebnoj i aktuelnoj borbi protiv različitih 
oblika »kulta ličnosti«, autor nije dovoljno uočio sve histo- 
rijske, društvene i psihološke komponente tog problema. 
Svoju nesumnjivo interesaninu temu i snažnu dramsku vi- 
ziju nije uspio zahvatiti u njenoj dijalektičkoj složenosti, ta- 
ko da je ostala na pojedinačnim istinama i dvosmislenim po- 
luistinama, koje se mogu različito tumačiti i koje nisu idej- 
no i kreativno sažete u cjelovitu umjetničku istinu i spozna- 
ju ovoga tako važnog ljudskog i društvenog pitanja. 

U opravdanoj težnji za razbijanjem svih lažnih idola ne 
smije se podleći zaraznom utjecaju filozofije apsurda i razli- 
čitih modernističkih varijanata malograđanskog anarhizma. 
Jer tako se često, w dobroj namjeri traženja onog »najdub- 


296 





lje ljudskog«, sasvim nesvjesno poništavaju i sve velike 
ideje, ideali i likovi čovječanstva, koji nadahnjuju čovjeka na 


stalno nove herojske podvige i žrtve u njegovoj neprekidnoj 


i pobjedonosnoj borbi sa silama prirode i društva. Jer tako se 
ponekad nemoćno rasplinjuju u maglama iluzija i svi oni 
ideali i ideje; koji sve smjelije usmjeravaju, kroz krvave po- 
rođajne grčeve, gigantske uzlete čovjeka za blagostanjem na 
zemlji, za plodonosnim mirom u sve-miru — pod osvojenim 
zvijezdama! 


> esse 





OSLOBOĐENA LICA U PROZI 
PETRA ŠEGEDINA. 

U kratkom predgovoru svoje knjige »Na putu« Petar Še- 
gedin upozorava: »Svaki je od nas relativno zasebna tačka 
ledišta, svojevrsna kristalizaciona osovina, naročito ogle- 
dalo, što se kreće svijetom.« 

j Tražeći čvrstu tačku s koje bismo se smirenije pokuša- 
li približiti književnom stvaranju Petra Šegedina, stalno sam 
se navraćao na ovu njegovu citiranu rečenicu nastojeći u 
njenom stendalovskom okviru sagledati prozu ovoga pisca. 
Privlačila me ona poznata slikovita usporedba i ja sam se 
često zaustavljao na njenoj opipljivoj uvjerljivosti: da li je u 
ovom slučaju pisac »ogledalo, što se kreće svijetom«! Ma ko- 
liko bila privlačna moć ove istine, uramljene klasičnim okvi- 
Tima, mada je ona u sebi nosila smirenost jednoga svog ko- 
ordinatnog sistema, te u punom smislu (prividno) pružala o- 
osnovicu za svestraniju analizu pisca, ja sam — zalazeći u 
prozu Petra Šegedina — sve sigurnije odbacivao tu rečenicu 
kao bitnu komponentu za razumijevanje ove proze te sam sve 
češće osjećao uskost i krutost njenih oblika, koji ne mogu da 
obuhvate materiju, kao što je, u ovom slučaju, proza Petra 
Šegedina. Preda mnom se javljalo novo pitanje — ili bolje — 
čvorište misli i promisli, koje su se nekako ovako počele ras- 
Predati: kad je riječ o književnom stvaranju Petra Šegedina, 
možda nije bitno, da li je ili nije pred nama »ogledalo, što 
Se kreće svijetom«, nego nešto sasvim drugo: kakvu bi 

mogućnost za razumijevanje književnog puta ovoga pisca 
rastvorilo ovako postavljeno pitanje: tko 'se ogleda u tom 
»ogledalu, što se kreće svijetom«, čovjek, kakav čovjek, lju- 
di, kakvi ljudi, kakvi pejzaži, koje su i kakve otiske ostavili 
na ovom staklu ljudski nemiri, da li je jeka ljudskog glasa, 
ljudske patnje zamutila ponekad bljedilo ovog ogledala ili je 
ono cinično i zlurado, kao svako ogledalo, mirom i zakonitoš- 
ću mehanike, odrazilo sve izrasline i nakaznosti jednoga ne- 
sretnog ljudskog bića? Da li je to ogledalo nošeno samo tako 
valom slučaja ili je ono ceremonijalno, uz službenu pratnju i 
duboku pobožnost puka, pronijeto kroz život, ili je Mo- 
ličrovom ironijom -podmetnuto situacijama i pokretima koje 
bi se pod svaku cijenu htjelo zaboraviti — čitav niz takvih 
misli zaigrao je u krugu oko jedne osnovne osi: tko se ogle- 
da u »ogledalu, što se kreće svijetom«, u ovom konkretnom 
slučaju, u književnom stvaranju Petra Šegedina? 

Kao prvi pozitivni rezultat prebacivanja polazne tačke 
za razumijevanje literarnih dostignuća ovog pisca s ogleda- 
la na lice koje se u njemu nazire, stvara se realna mogućnost 
da zapazimo specifični književni put Petra Šegedina u našoj 
suvremenoj prozi, dolazi do izražaja činjenica što smo je iz- 
nijeli i kod Kaleba i kod Marinkovića i kod Novaka Simića, 
naime, da Petar Šegedin, kao i svaki od njih pojedinačno, 
predstavlja, veoma precizno zaokružen, samonikli vid našega 
književnog izraza, svoju osobenu nit u tkivu naše suvreme- 
ne proze. I nije riječ, da se odmah u početku razumijemo, o 
razlikovanju u tematici, ne nalazi se ključ na tragu pitanja: 
da li se u »ogledalu« Petra Šegedina odrazuju ljudske olupi- 
ne Vladana Desnice ili skamenjeni pejzaži Kalebove proze, 
ili zaboravljeni, nečisti, paučinom isprepleteni »lumini« što 
svjetlucaju u nutrini ljudi Ranka Marinkovića, da li se, još 
grublje rečeno, odrazuju malovaroške sredine naših primor- 
skih gradića ili bespuća zaselaka u kamenjaru. Ono što nas 
naročito obuhvaća dok se pokušavamo približiti prozi Petra 
Šegedina nije, u prvom redu, ni staleška, ni društvena pri- 
padnost lica koje se odrazilo u »ogledalu«, nego — rekao bih 
— sama gola struktura lica, ono neobično, čudnovato tkivo od 
kojega je satkano samo lice. Prisutna je misao: kad bi se sva 

lica spomenutih autora svukla gola pred nama, kad bi zbacila 
svoja crna odijela: i Srdarevići-Prkuti, i svoje musave prnje 
Trajo i Perušina, kad bi ošamućeni Ljubo Nazrević ostao za- 
uvijek onako razgoljen, mi bismo veoma lako među njima za- 
pazili lica Petra Šegedina .(ako bi među njih zašla) liše- 
na bilo kakvih izvanjskih, dekorativnih oznaka. Ona su 
građena na takav način da se upravo u tkivu njihove struk- 


ture i dade zapaziti ono novo što je Petar Šegedin unio u 


suvremenu hrvatsku prozu. Tu se, u promatranju te naročite 
strukture lica, što se odrazila u ovom »ogledalu, što se kreće 
svijetom«, ne može operirati nikakvim mehaničkim sklapa- 
njem i rasklapanjem premisa, nikakvim dogmatskim škara- 
ma Todora Pavlova, jer se veoma lako zareže sasvim u prazno 
(kao što se i dogodilo nekim kritičkim napisima o prozi Petra 
Šegedina), Upoznavanje s licem i autorom nije tako lak po- 
sao kao što bi to nekome na prvi pogled moglo da se učini. 
Dokaz za to među ostalim su i spomenuti kritički napisi. Evo, 
prije nego što se upustimo u analizu lica, samo jedne asocija- 
cije koja me pratila usput, dok sam čitao prozu Petra Šegedi- 
na, asocijacije koja će možda otkriti putanju, kojom kanimo 
krenuti. Upoznavajući se s malim Petrom Stakanom, starim 
Arturom, don Petrom, Antunicom i drugim licima ovog pro- 
zaika, javljalo mi se u sjećanju ono neko čudno svjetlo na 
ljudskom čelu pod valom svijetle, žute, brižno počešljane ko- 
se, na portretu starog talijanskog majstora što sam ga pred 
rat vidio na izložbi »Talijanskog portreta« u Beogradu. Onda 
sjećam se, zapanjilo me to svjetlo, djelovalo mi je, na prvi 
pogled, kao trik, kao vještina, ali što sam se dulje zagledao, 
u meni je rastao nemir, koji je u meni i do danas ostavio 
svoj trag. Čelo i kosa tog plemića stvarali su takvu iluziju 
života, malo bolesno potenciranu, ali to je svjetlo na čelu bi- 
lo njegovo, ta je kosa zračila svojom vlastitom svjetlošću. 
Nekako povezano s tim sjećanjem zapažao sam, da i mali Sta- 


' kan, i Arturo i don Petar zrače isto tako nekim svojim vla- 


stitim ulovljenim svjetlom i njihova stanja i raspoloženja 
hvataju se kao inje i pejzaža i kretnji, i glasa i interijera, te 
ih modeliraju, daju im ona njihova unutarnja osvjetljenja. 
Svako lice u ovoj prozi kao da nosi u svojoj kosi, u svojim pr- 

sima neki osobeni svoj sjaj, isto tako možda bolesno uznemi- 
ren i ustitran, ali čudesno živ i privlačan. 
Odnosi između lica i njihovih autora mogu se razviti u 
raznolike oblike. Ali, ma kako mi zalazili u te odnose, sretali 
simbolične fetiše, nailazili na izraziti cinizam ili romantičnu 
odanost i povjerenje u svaki pokret, u svaku međusobnu iz- 
javu, odnos Petra Šegedina prema njegovima licima teško je 
objasniti na tim poznatim primjerima. Kao da nije riječ samo 
o novoj varijaciji na struni stare, već poznate metode. A opet, 
s druge strane, čitava ta široka skala odnosa kao da u svojoj 
osnovi krije tragove jednoga zajedničkog stava prema licu. 
Bilo lice uzeto grubo direktno iz života, ili javilo se ono kao 
personificirani zbir zapažaja i iskustava autora, u polaznoj 
tački izradbe lica, pa i u toku njegova daljnjeg kretanja u 
prozi, kao da je težište odnosa ipak u većini slučajeva bilo 
u promatranju lica od strane autora. Čak i prije pojave lica 
primjećivalo se ono brižno ili spontano odabiranje i sređi- 
vanje najznačajnijih zapažaja, a i kasnije kad je lice oživje- 
lo, zakoračilo pred nama, teško je bilo zamisliti da negdje 
poviše nad glavom lica ne postoji nategnuto vlakance prive- 
zano o prst pisca i da mnoge, pa čak i najbitnije kretnje i 
grimase ne ovise o vještini baš tih kreativnih prstiju. I kada 
se lice osamostalilo kao na pr. kod Vjekoslava Kaleba ili No- 
vaka Simića, često primjećujemo rupu kroz koju pisac zaje- 
dno s nama promatra lice ulovljeno u karakterističnoj kret- 
nji ili radnji. Ovo promatračko oko gotovo je uvijek skrive- 
no u tekstu i ne napušta tragove lica, slijedi ga i zapaža u ča- 
sovima kad lice misli da je skriveno od svih znatiželjnih oči- 
ju. To otkrivanje skrivenih misli i stanja u ljudima koje se 
manifestira kao rezultat mnogih vrijednih tekstova potvrđu- 
je da se na dnu svega, kao pokretačka snaga ovoga stvara- 
lačkog procesa, nalazi promatračko oko pisca. Pa čak i onda 
kad lice dokraja utone u žitkost fabule koju stvara pisac, kad 
osnov kreacije ne leži na licima, nego na intenciji fabule (pri- 
sjetimo se Decamerona), opet, ovdje-ondje — poneka sar- 
kastična doskočica, poneki potcrtani podtekst otkrije da je 
autor negdje u blizini i da veoma budno, a i s uzbuđenjem 
prati sve one radnje u kojima učestvuje pojedino lice, bilo 

ono inicijator radnje, bilo ono poneseno nitima nemirne sce- 
ne. Počev od gole deskripcije pa sve do Pirandellove bizarne 


igre skrivača s licima (Sei personaggi in cerca d'autore), od 


kroničarske škrtosti izričaja do skicoznosti artističkog croqu- 
isa, široki je raspon mogućnosti za nastajanje najrazličitijih 
odnosa između lica i autora. Međutim, postoji mogućnost da 
do tih odnosa i ne dođe: ta se mogućnost sve češće zapaža u 
suvremenoj književnosti posljednjih decenija, a vidljive zna-' 
kove te mogućnosti lako je zapaziti i u književnom stvaranju 
Petra Šegedina. Petar Šegedin unosi u hrvatsku prozu jedno 
novo shvaćanje o odnosu između autora i lica. Ostavivši da- 
leko za sobom golo teoretsko, šematsko eksperimentiranje, 
u krajnjoj liniji zaokupljen istinskim stvaralačkim nemirom, 


on je to svoje shvaćanje o odnosima između lica i autora 


razradio u svojoj prozi do fiksiranih, zaokruženih umjetnič- 
kih kreacija koje označuju novost u suvremenoj hrvatskoj 
prozi. 

Koncepcija o licu Petra Šegedina nije novost u suvreme- 
noj evropskoj književnosti, isto tako ona nije novost ni kod 
nas kao teoretska postavka, ali kao umjetnička realizacija ona . 
je sigurno nova vrijedna stranica naše suvremene proze. 
Osnovna jezgra te koncepcije sastoji se u pokušaju da se otr- 
gne iz okvira promatračkog stava pisca prema licima i ži- 
votu, da se izađe iz procijepa odnosa između autora i lica i 
da se pokuša kreirati slobodno lice u literaturi, lice koje će 
samo živjeti, koje će moći promatrati i nas i pisca, kome 
pupkovina autora neće' biti osnovica opstanka i razvitka. 


 Zapažaji pisca neće više biti jedna jedina građa za izradbu 


lica, nego će lica moći i samostalno da zapažaju i primjećuju. 


Jedan primjer iz književnog stvaranja Jamesa Joycea mož- 


da će nam razjasniti najbolje ono što bismo htjeli staviti u 
Prvi plan našeg ispitivanja. Riječ je o prvim utiscima dje: 
čaka Stephena u prozi »Mladost umjetnika«. Onaj kovitlac 
slika i misli pred nastup groznice, ono smjenjivanje teških 
Sivih slika po mokrim maglenim igralištima i najskrovitijih 
sjećanja u zamagljenoj mašti može u prvi mah stvoriti čita- 
Ocu, naviklu na mirnu kolotečinu klasične proze, utisak bi- 
Zarne igre. A što je u stvari? Dječak Stephen, jedno istančano 

pomalo bolesno ljudsko tkanje živi kao lice u prozi samostal- 
nim životom. Pisac nas ne obavješćuje niti komentira njego- 
vo stanje i samo lice živi svojim životom, govori slobodno 
svoje misli i mi pod tim njegovim mislima i zapažanjima, nje- 
govim slikama i pokretima spoznajemo da se nešto neobično 
zbiva s tim dječakom: iz kretnje u kretnju sve nam je jasni- 
je da se groznica približava njegovu organizmu, nezdravi ne- 
mir bliske groznice osnova je one razlomljenosti i brzine 
smjenjivanja pojedinih stanja i zapažaja. Daleko dakle od 
svake narativnosti, sasvim slobodno, slobodnije i od Tolstoja, 
kad grozničavim monologom oslobađa Anu Karenjinu da kao 
slobodno lice juri prema kolodvoru, juri u smrt, dječak Step- 
hen živi u prozi »Mladost umjetnika«. To nije samo monolog 
o sebi, monolog u kom autor igra ulogu šaptača, ovdje je to- 
liko uvjerljiva adekvatnost Stephenovih slika i doživljaja i 
njegova unutarnjeg stanja da je odmah zauvijek isključen 
svaki artistički trik i lice se ocrtava kao živa i samostalna 
umjetnička kreacija. Stephen ne govori o sebi i o svome dje- 
tinjstvu, on živi pred našim očima. 

I ne samo da se njegov život manifestira u tome što on 
sam iznosi svoja unutarnja stanja: Stephen ima jasno mode- 
lirane i one kapilare kroz koje struji taj unutarnji život na 
površinu zapažaja. Površnu se promatraču taj proces može 
učiniti kao oštro omeđen krug najdubljeg subjektivizma. A 
nije tako. Istina je da je sva okolina, da su svi interijeri na- 
topljeni Stephenovom. ličnošću, ali osnovno je to da je unu- 
tarnji život Stephena ono žarište koje upravlja svim njego- 
vim zapažajima, a preko njih i svim .ugođajima u ovim sa- 
mostanskim prostorima. Izvjesna fluidnost zrači iz ovog lica 
i pada po pejzažima i interijerima kojima se ono kreće. Ono 
spomenuto vlastito osvjetljenje prisutno je i u ovom licu 
i njegov sjaj, kad je lice radosno, pada po jednim predmeti- 
ma, a kada je turobno, po drugim. Slobodni razvoj lica dik- 
tira skalu i raznolikost zapažaja, a pisac je sasvim po strani. 
I misli i osjećanja rađaju se spontano, a u stvari prema o- 
snovnom ugođaju, prema osnovnom tonu, tako da na prvi po- 
gled jedno ovako prslo ogledalo dobiva kasnije, tokom rad- 
nje, šare i obrise živa i zaokružena mozaika, koji nije više 

goli materijal nego živa ljudska tvorevina. Stephen će se sje- 
ćati onih predmeta i doživljaja, on će se sjećati one atmosfe- 
re i onih prostora koji su u danom času u najtješnjem do- 
diru, u skladu s njegovom unutrašnjošću. Kao da je piscu na- 
mjera, kad je već kreirao živo i slobodno lice u prozi, da ga 
pusti da sam, zakonom svoga mehanizma, dođe do izvjesnih 
otkrića i spoznavanja. Ovdje nisu ni pisac ni lice samo smi- . 
rena ili nemirna »ogledala što se kreću svijetom«, nego se 


u tekstu proze kreće živ organizam i nastoji da se iz literar- 


nih spona probije do istinskog života. Dok u tkivu takva lica 
nesmetano struje dodiri njegovih unutarnjih stanja i njego- 


ovih izvanjskih gesta i grimasa, dotad ono i živi pred nama 


uvjerljivo i nezaboravno, a kad se ti prijeko potrebni spoje- 
vi poremete, istodobno se otkriju sva ona literarna pomagala 
s pomoću kojih bi se htjelo ovakvo lice (obično bezuspješno) 
povratiti u život. A taj se krivi spoj veoma lako osjeti. Kod 
prvih utisaka dječaka Stephena nema tih krivih spojeva, 
pred nama je kreirano lice, oslobođeno od svih odnosa s au- 
torom, nezavisno o njemu, i nije nam teško zapaziti izrazi- 
tost takve kreacije među mnogim drugim licima koje smo 


dotad sreli u literaturi. Pod korom subjektivizma, pod oklo- 


pom prividnih znakova i egocentrizma, dakle u veoma ne- 
uvjerljivu talaru, naslućuje se organizam koji sam, svojim 
dodirom, oživljuje i prostore i interijere, i misli i sjećanja, > 
u krug svog života neminovno privlači našu pažnju, i mi se 
zanimamo za njegovu sudbinu. 


Na takvim osnovama gradi svoju prozu Petar Šegedin. 


Njegova proza nije izolirani eksperimenat, jer ćemo duboke 


tragove kreiranog lica naći u mnogim tekstovima suvremene 
evropske književnosti, a sigurno da korijenje ovoga lica do- 
diruje i klasičnu literaturu. Prema tome, lica koja je kre- 
irao Petar Šegedin mogu se razmotriti samo na takvoj pod- 


lozi. Ako ne priđemo njegovim licima na ovaj način, nemi- 


novno ćemo se izgubiti u ćor-sokaku: s jedne strane, počelo 
bi se pomalo izgrađivati uvjerenje da je ovdje riječ o pa- 


 Pirnatim, literarnim tvorevinama pisca koji sa životom ne- 


maju nikakve veze, a s druge bismo strane upali u najdublje 
Vulgariziranje ove istančane materije pokopavši je u podru- 

me pornografije i konstruiranih nakaznosti, kao što se u po- 
četku i poneka kritika pokušala zaplesti. Ali koncepcija slo- 
bodno kreiranog lica koje samostalno živi i kreće se, bez 
odnosa s piscem, možda je onaj osnovni ključ kojim se može 
prići ovoj umjetnini, prozi Petra Šegedina. Petar Šegedin 
nastoji da jednu staru, donekle indirektnu metodu zamijeni 
direktnom metodom. Daleko od deskripcije, daleko od dubo- 
rezbarstva, on nastoji kao pisac dati onu osnovnu jezgru iz 
koje će se kasnije lice samo razviti i krenuti svijetom. Za- 
što da pisac doživljuje za lice i da tek onda te svoje doživ- 
ljaje saopćuje licu, a lice nama, zašto ne bi lice samo doživ- 
ljavalo, a mi u njegovim direktnim, vlastitim radnjama ot- 
krivali njegove pobude i ostvarenja. To je sve tačno. Ali 
provedeno i realizirano u praksi stvara u prvim dodirima 
osnovicu za neobične zaključke: jedno takvo slobodno lice, 
ako nema u sebi one dijabolične snage »Zapisa iz podzemlja«, 
a istodobno je zaokruženo nizom figura, koje je ono samo 
privuklo i osvijetlilo svojim vlastitim svjetlom u svom vla- 
stitom krugu promatranja, stvara utisak panoptikuma, skupa 
ljudi pod staklenim zvonom, bez zraka i prostora, bez rezo- 
nanca istinskog života. Ne zaboravimo naime: u takvu sklo- 


pu događaja kao da pisac nije više u dodiru s ljudima, već , 


lice samo stupa s njima u odnose i upoznaje nas s ljudima i 
predmetima koji su cilj njegove pažnje, a ne pažnje autora. 
Između ljudi i autora ovo slobodno kreirano lice postavilo je 
svoje pregrade i zahtjeve, i u prvi se čas tu doista teško sna- 
ći. Prema svojim stanjima, nemirima i slutnjama ovo slo- 
bodno lice dolazi u sukobe i susrete s ljudima i iznosi ono 
što smatra važnim da se iznese. Svako upletanje pisca goto- 
vo da je u svakom slučaju više štetno nego korisno, Prema 
svojim raspoloženjima ovo slobodno lice osjenčuje pejzaž ili 
oživljuje predmete u sumraku, i samo razgovara s njima. 
Ono postaje ona zasebna koordinantna os i samo kroz nju i 
preko nje mi možemo da se snađemo u prozi ovakve vrste, a 
svi drugi putovi ne bi nas nikamo doveli. Tek postepenim 
ulaženjem u ovu prozu, preko ovoga slobodno kreiranog li- 
ca, mi ćemo se uvjeriti da ovdje nije riječ o panoptikumu, 
nego o svijetu što ga stvara, sasvim slobodno kreira samo ovo 

oslobođeno lice. Petar Šegedin pri kraju spomenutog pred- 
govora svojoj knjizi »Na putu« piše: »... stvaraju se fragmen- 
ti, koji će stvoriti život. Takav život.« Tako je i s oslo- 
 bođenim licem. Ono samo stvara svoj život, taka v svoj ži- 
vot. Oslobođeno od promatračkog oka autora, ali natopljeno 
sredinom iz koje je niklo, ono se baš zato što je slobodno lice 
— ne zaustavlja na deskripciji, nema u sebi ništa fosilno, ne 
zavisi o čarobnom štapiću autora, nego je prisiljeno, ako ho- 
će živjeti, da samo ode u potragu za doživljajima i susretima. 
I kao što se događa u našem svagdanjem životu, te svi naši 
susreti i zapažaji imaju barem prividno u sebi dah slobodne 
manifestacije naše volje, dah neposrednosti, tako i ovo slo- 
bodno lice u prozi Petra Šegedina gradi svijet koji ima sve 
karakteristike jednog ličnog, intimnog života. Daljnjim sa- 
življavanjem s tim intimnim svijetom jednog lica u prozi, mi 
ćemo se njemu toliko približiti da ćemo možda na njemu 
otkriti crte i obrise i našeg ličnog svijeta, da ćemo se dokra- 
oja uvjeriti da nije riječ o literarnoj apstrakciji, nego o živu 
licu koje, mada se pojavilo neposredno u samoj umjetnini, 
nije zbog toga lišeno ni ljudskih osjećanja ni ljudskih misli. 
Ali ima još nešto u tom slobodnom licu Petra Šegedina 
što nam ga približuje i čini ljudskim: to slobodno kreirano 
lice nema oznake neke artističke, automatske slobode. Ono 
nije opterećeno pseudoslobodnim akrobacijama nadrealizma, 
ono se nikada ne igra slobode radi slobode, ono se kroz slo- 
bodu oslobađa teških opterećenja, kao bezdan tamnih i bez- 
glasnih nužnosti koje leže i u licu i u sredini odakle je ono 
proizašlo. Ovo slobodno lice ne dolazi u susrete s ljudima, 
ne osjenčuje ili oživljuje pejzaže trikom lutka, automatskog 
teksta, nego njegovi pokreti i sukobi rezultiraju iz gustog 
korijenja mrakova i radosti, strahova i halucinacija, koje su 
čas kao polipi, čas kao sunčane zrake i sapeli i ozarili nje- 
govu nutrinu. Ovo lice svakim svojim pokretom uvjerava da 
ono nije nastalo igrom slučaja, igrom teksta, ono nas stalno 
upućuje na tanka, ali čvrsta vlakna koja ga vezuju s okoli- 
nom u kojoj živi. Sloboda je samo scena, divno prozirno stak- 
lo kroz koje mi možemo sagledati često tragične sudbine 
Ovih lica, a istodobno sloboda je za njih i ona dragocjena mo- 

gućnost da se izraze, da zbace sa sebe sve one teške nanose 
koji im prijete da ih pokopaju svojom težinom. Prilazeći 
ovako tim licima, mi ćemo taj njihov i takav svijet proma- 
trati sa sve manje nepovjerenja. Primjećujući u njihovu blje- 
dilu, u njihovim bezglasnim prostorima. vidne tragove sre- 
dina i društvenih stanja u kojima žive, prepoznavajući u nji- 
hovim djetinjstvima i svoja djetinjstva, mi ćemo biti sve 
spremniji da ovu iluziju života, što je oni stvaraju u prozi 
Petra Šegedina svojom kreativnom snagom, doživimo kao 
realan život. I mada su se ta lica postavila između autora i 
ljudi, iako su ona sama počela stvarati svoje vlastite svjeto- 
ve, ipak, kao da onaj osnovni ferment što im ga je dao pisac, 
a iz kojega su se i ona dalje razvila, nije bio od neljudske 
tvari, jer na dnu tih svjetova, u njihovoj patnji i nijemoj 
radosti, svuda i u svakom času, zapazit ćemo otisak ljudskog 
lika. | 

U licima što ih stvara Petar Šegedin utkana je još jedna 
komponenta koja im daje naročit kolorit. Srećko u »Osamlje- 
nicima« govori: »Napravite vi da život potpuno uraste u 
misao, ali ne samo da se on ogledava u njoj...« To što 
Srećko želi da se dogodi sa životom, to je Petar Šegedin si- 
stematski proveo u razradi svojih lica. Misao je svuda i u licu 
i u odnosima lica onaj osnovni ton koji spaja, nosi sve ostale 
varijante i osjećanja i temperamenta. Gotovo su sva uzbuđe- 
nja pojedinih lica izražena mislima. Misao zamjenjuje i po- 
kret i glas. Upoznavajući se s licima ove proze, javljala mi se 
donekle kontradiktorna misao: ovdje i osjećaji misle, osje- 
ćaji, čak i kod Antunice u »Djeci božjaj«, izbijaju na površi- 
nu virovima misli. Građa, u užem smislu, od koje je građeno 
pojedino lice gotovo je u cijelosti cerebralno, misaono tkivo. 
Sjetio sam se ponekad onih prvih proza Novaka Simića: pot- 
ka »Oko Ušurova vira« sva je u emulziji osjećanja, mutna i 
žitka, iz nje niču i pokreti i geste pojedinih lica, a ovdje u 
prozi Petra Šegedina gotovo je suprotan slučaj: misao je te- 
meljna poluga čitavog razvitka i lica i pojedinih odnosa iz- 
među njih. Pisea u ovom posljednjem slučaju prvenstveno 
zanima što i kako lica misle. Na njihovim mislima on dalje 
sve gradi. U prozi Petra Šegedina misao nije samostalni ele- 

ment, rezultanta izvjesnih golih unutarnjih kretnja, misao je 
u punom smislu riječi urasla u fakturu ove proze. Kao da je 
takva faktura pogodovala razvitku i kreiranog lica., Kreira- 
no lice nekako se lakše i slobodnije kretalo po čistu mozaiku 
misli i dobivalo je tokom radnje sve određenije konture, dok 
bi se možda u prilično razlivenu, neomeđenu, lirskoosjećajnu 
fundusu sigurno teže snalazilo i postepeno bi gubilo na izra- 
zitosti obrisa svoga lika. Tu su možda i uzroci. one kristalne 
čistoće ove proze. Precizno baratanje s ljudskom mišlju, neka 
gotovo naivna odanost njoj, ljudskoj misli, zamjena tretiranja 
ljudske misli kao objekta što se promatra sa shvaćanjem 
ljudske misli kao dragocjene materije u kojoj se zrcali i ži- 
vot i čovjek daju ovoj prozi neki veoma smireni unutarnji 
sklad, koji poput patine na slici starih majstora obogaćuje 
i lice i pejzaže tankom naslagom nekoga jedva uočljivog sja- 


ja, čak i u slučajevima kad je sam sadržaj upravo razapet u 


nakaznom sukobljavanju ljudskih nastranosti. Taj unutarnji 
sklad, ta razumnost, ta prozračnost u tkivu ove proze osno- 
vica je njene uvjerljivosti. Misao se gotovo nigdje ne pre- 
bacuje u golu filozofsku spekulaciju, ona je svuda urasla u 
ljude, u njihove kretnje i postupke. Evo je, urasle u doživlja- 
vanju i onih svakidašnjih pojava, u doživljaju zime: »Ali zi- 
ma — ona stvara smisao i osjećaj materije, ona prožimlje 
tijelo smislom za osjećaj brzine, za život govora u kristalu 
smisla. Zima je čistoća duha; tu je radost pravog smisla nad 
hladnim i čistim oblicima stvari.« (»Na putu«) 

Misao u prozi Petra Šegedina nije scena na kojoj dolazi 
do teških zapleta i dramatskih sukoba, misao je zrak tih li- 
Ca, osnovna tvar iz koje su ona i građena i u kojoj se ona 
jedino mogu kretati i živjeti. S druge strane, ono što možda 
još više začuđuje, to je činjenica da sva ta gusta vlakna ce- 
rebralnog misaonog tkiva ne leže na licima, ne sišu im ži- 
votnost poput polipa, što je često slučaj kod proze u kojoj 
misao vodi glavnu i presudnu riječ. Misao ne rastvara: tkivo 
ovih kreiranih lica na takav način da bi se ona ogoljela pred 
nama otkrivajući nam skrivene mehanizme koji podmuklo 
otkucavaju u njihovim nutrinama, misao ne umrtvljuje nji- 

hove vidljive znakove života raščlanjujući ih u mehaničke 
nežive pokrete. Očito je da autor posjeduje dovoljno krea- 
tivne snage, te ono prvotno, osnovno žarište kreirana lica 
ima mogućnosti da se razvija svojim putem, snagom jedin- 
stvena i zaokružena procesa koji se ne da svesti u krute spo- 
ne pojedinih mehaničkih ili automatskih refleksa. Razlog bi 
se mogao naći i u onoj osnovnoj materijalističkoj podlozi ove 
proze: misao, naime, u ovoj prozi nije nigdje izdvojena izvan 
ljudi i sredina, da bi se u tom svom vlastitom zrakopraznom 
prostoru počela zabavljati idealističkim šarama. Naprotiv, u 
prozi Petra Šegedina ona je urasla u ljude i krajine, u pej- 
zaže i pokrete, živi i miče se kao nerv u materiji ovih teksto- 
va. Tek u slučaju kad se misao iščupa i izolira od tkiva ma- 
terije, onda se ona počinje gubiti u spiralama mehaničkog 
deduciranja, te odozgo, s apstrakcijom mehanizma, razbija 
prirodni životni proces i stvara nepotrebne i nepremostive 
kalupe i šeme kako unutar lica tako i u njihovim međusob- 
nim odnosima. Suprotno tome, kad misao uraste u tkivo sa- 
me proze, u dah lica, u njihov glas i pokret, onda ona nije 
prisutna kao pregrada, kao kalup, nju nosi, modelira, rastva- 
ra i iz nje dalje gradi sam stvaralački pokret što otkucava u 
pojedinom licu, ona od idealističkog fetiša postaje ono što 
jeste: ogledalo jednog — u punom značenju riječi — ljud- 
skog života: Samo to misaono tkivo Šegedinove proze možda 
bi se dalo usporediti s ogledalom, jer tom tkivu kreiranog 
lica, njegovoj prozračnosti i čistoći oblika možemo zahvaliti 
da nam je omogućeno do dna spoznati sudbine pojedinih lica. 
U prvi nam je mah teško vjerovati da je misao mogla u cije- 
losti zamijeniti ulogu osjećanja u kreiranju ljudskih sudbina, 
da je misao mogla izraziti totalitet jednog života, ali proza 
Petra Šegedina kao da je dokraja razbila sve te početne naše 
* sumnje i uvjerila nas i u tu mogućnost. Možda bi bilo dosta 
usko zaključiti da je jedino misao tkivo ove proze, donekle 
je pojednostavljeno i gledanje koje otkriva misao u korije- 
nima svih postupaka i pokreta ovih lica, ali sigurno je jedno, 
a to je osnovno, da — zibali se talasi osjećanja u dubini ovih 
kreiranih ljudi, pokretala se nemirna i mutna previranja 
osjećanja u njihovim dušama — projekcije će tih stanja i 

uzbuđenja doći do nas uvijek kroz bijelu i smirenu pređu 
ljudske misli; otkrit ćemo veoma često kao jednu od osnov- 
nih karakteristika ove proze, kao nešto novo što u njoj izne- 
nađuje, da u njoj i osjećaji misle. 


I 


Romani Petra Šegedina »Djeca božja« i »Osamljenici« 
široki su panoi, na kojima je pisac razradio metodu slobod- 
nog kreiranja svojih lica. Tekstovi ovih proza pokazuju i 
njene slabosti, ali i one vanredne rezultate do kojih je pisac 
u svom radu došao služeći se takvom metodom. Iako je u 
osnovi metoda rada u jednom i drugom romanu gotovo ista, 
ipak između ove. dvije knjige postoje vidljive razlike. (O 
tome ćemo govoriti kasnije, nakon analize samih tekstova.) 
»Djeca božja«, prvi roman Petra Šegedina, predstavlja no- 
vost u suvremenoj hrvatskoj prozi. Metoda kreiranja slo- 
bodnog lica dala je tekst koji se u mnogome razlikuje od 
dobrog dijela naše suvremene proze, koji je otvorio svojom 
pojavom niz veoma složenih pitanja, koji je pokazao skladne 
oblike jednoga novog književnog izraza. Tema ove proze 
dana je u okvirima malog korčulanskog sela Žrnova, prislo- 
njena uz obronke otoka koji se tu za brijegom rone u more, 
oprana kišama i vjetrinama, zasjenčena strahovima i Po- 
moritadima, razlokana ratovima i bijedom. U prvi se mah 
ne možemo oteti utisku da ove pločarice, ovi ljudi, ova čud- 
na, biblijska golotinja i oglodanost oblika i prostora, psiha 
i pejzaža ne zrače nerealnim, literarnim svjetlom. Navikli da 
se spotičemo o skorene oblike i ljudi i stvari, navikli da se 
pomažemo uspoređivanjem prirode i ljudi s licima i pejzaži- 
ma u prozi, mi smo u prvi mah poneseni mišlju da je ova 
proza daleko od realizma, da je neko debelo staklo spušteno 
nad ovim selom i nad ovim ljudima, da je pisac pažljivo od- 
stranio iz kruga svoga staklenog pokrivača sve ono što ga ne 
zanima, da je ponekad i zrak isisan iz ovih mjesečinom kao 
sipkim brašnom osutih krajolika i lica, i da je on sam, lite- 
rarno, morao stvoriti i osvjetljenje, da bismo se i mi, kao či- 
taoci, snašli u jednome takvom irealnom, literarnom amfi- 

teatru. Postepenim ulaženjem u očaj Antunice, u vrele snove 
malog Petra Stakana, upoznavajući se pobliže s krivim ka- 
menim uličicama i dvorištima ovoga oglodanog seoceta, po 
kojima gladna Čindra lovi štakama komad mesa, pala u pra- 
šinu, mi se nećemo zadovoljiti tim prvim utiscima, čak ćemo, 
na svakom daljnjem koraku, sve neposrednije osjećati da su 
ti naši prvi utisci iz osnove krivi. Tu se apstrakcija ne vrti 
u začaranu krugu, a stvorena atmosfera, iako ima svoj izra- 
ziti literarni ton, sva je protkana vlaknima ljudskih stra- 
hova, ljudskih nemira, ljudskih nakaznosti i ljepota 
tako da primjećujemo kako, tokom radnje, sva ova literarna 
građa duboko urašćuje u ljude i krajolike sela Žrnova. Mada 
Žrnovo Petra Šegedina ima svoje posebno osvjetljenje, ono 
je ipak sastavni dio realnog Žrnova, samo negdje iza stvari, 
iza oklopa što ih nose i ljudi i predmeti. Petar Šegedin govo- 
ri: »Jer biće ljudsko, kao uostalom i sva živa bića, na svoj 
način, mora, da bi postojalo, imati oklop.« (»Na putu«) Kao 
da se Žrnovo Petra Šegedina nalazi iza toga oklopa i tek se 
ovdje-ondje nazru  podrtine na toj kori, na toj ljusci koja 
skriva ljudska unutarnja stanja od očiju znatiželjnika. Kako 
je autor uspio tako direktno i neposredno iskrenuti obrazine 
i ljudi i stvari? Odgovor ćemo naći u samoj metodi rada ovog 
našeg prozaika. Glavno lice romana Petar Stakan (njegovo 
djetinjstvo) slobodno je kreirano lice. Mali Petar Stakan os 
je radnje ne samo u kompozicijskom smislu: iz ovog lica zra- 
či i osnovno osvjetljenje čitavog romana. Od njegove zami- 
šljene, snene igre do teških depresija njegove psihe pruža se 
hrptenica ovog minuciozno razrađenog teksta. Ovo lice snena 
i strahovima sputana djetinjstva samo i slobodno kreira, a 
ne pisac, određuje i ton pejzažima i glas ljudima i samo ono 
što ulazi u krug života ovog lica dopire i do nas. Kakvo je 
unutarnje stanje ovog lica takve su i boje maslinika, takva je 
i dramatičnost pojedinih prizora. Kakvi su trzaji straha u 
.ovom licu, tako je i talasav mrak i zasjenčenost u krajoliku 
ovoga sela. Kakvi su titraji seksualnih nadražaja u ovom 
bljedolikom dječaku takva je i toplina u ovim skladnim pro- 
storijama. Kakva je zbunjenost u njegovim opsesijama ta- 
kva je poremećenost u smjenjivanju pojedinih slika i scena. 

Kad je ovo lice smireno, smirena je i zora, oblaci se mirno 
raščijavaju i pomoli se sunce gladnom malom Lojetu u dvo- 
rištu Peliškinih: 


»Nad njim je šuštalo mlado lozovo lišće pokrenuto jugom i 
kao da i nebo hoće opravdati njegovu radost, dozvolilo da se na 
časak sunce pojavi iza oblaka. Sve je dvorište zasjalo u suncu, 
a mali Bobovina se snebio i na trenutak zaboravio na kuhinju, 
toliko ga je iznenadila ovako velika količina svijetla u dvorištu 
da je htio povikati da svi dođu vidjeti što se dogodilo. To je po- 


“ trajalo samo trenutak, sunce se opet sakrilo i nad dvorištem za- 


vladalo opet isto stanje.« 


Od ove kaplje sunca u dvorištu Peliškinih, kojim samo 
prolazi mali Petar Stakan, do onih završnih infernalnih, 
stravičnih scena pri kraju romana, danih u nekom jezivom, 
blijedom osvjetljenju (bijelo, ukradeno brašno, žena posuta 
brašnom što ide svojom golgotskom stazom, bijelo, mršavo, 
golo tijelo malog Petra Stakana koji se sam raspinje, vizio- 
narska grotesknost sparenih magaradi u trku ulicama i izme- 
đu ljudi, kroz zvukove zvona i strahove) od te prve kaplje 
sunca do tih završnih teških, srednjovjekovnih akorda razvi- 
ja se osnovni ritam ove proze, raste i penje se savijen i oko 
sela i oko grudi malog Petra Stakana. A sve te vanjske scene 
u selu, sve pojave i svjetla i mraka, ona igra oko trešnje, sve 
završne scene s vezanom Buričetom u neraskidljivoj su vezi 
s unutarnjim stanjima malog Petra Stakana. Nije slučaj da 
se prijelomne, najuzbudljivije scene događaju gotovo isto- 
dobno, naime, da se mali Petar Stakan raspinje neposredno 
za scenom s Buričetom. Drugačije se i nije moglo dogoditi. A 
u svemu tome najznačajnije je da se nigdje ne osjeća kako 
bi pisac, prikriven, upriličio susrete između unutarnjih vrt- 
loga ovog djetinjstva i izvanjskih scena. Jednom oživljeno 
i osamostaljeno, kreirano lice, mali Petar Stakan, samo ulazi 
u scene i ljude svoje okoline i približava nam ih svojim v1a- 
stitim svjetlom, tako da sklad njegova unutarnjeg stanja 
i tih vanjskih scena pokazuje uvjerljivost jedinstvenoga pri- 
rodnog toka događaja. Iz scene u scenu mogli bismo pratiti 

ovu skladnost lica iz sredine u kojoj živi mali Petar Stakan: 
ona je možda jedinstvena i u našoj suvremenoj prozi, u njoj 
se kriju i osnovne karakteristike metode rada Petra Šege- 
dina, metode kreiranog lica. 

Prije no što zađemo u pojedine, upravo vanredno ocrta- 
ne scene ove proze u kojima se najjasnije zapaža kako unu- 
tarnje stanje lica modelira i pejzaže i ljude u njegovoj bli- 
zini, možda je potrebno zaći u samo lice, u djetinjstvo malog 
Petra Stakana. Ono je ona osnovna potka na kojoj je sve 
razrađeno, u tkivu ovog lica naći ćemo i osnovicu za bolje 
shvaćanje čitavog književnog stvaranja Petra Šegedina; 
možda ćemo se susresti i s mogućnostima odgovora na pita- 
nje: da li je proza Petra Šegedina proza realizma. Djetinj- 
stvo malog Stakana “nije izolirano promatrana pojava, ono, 
upravo kao polazna platforma ove proze, nije apstrakino za- 
mišljenja pojava, djetinjstvo uopće, mehanizam larpurlarti- 
stičke koncepcije, već je dokraja natopljeno sokovima i mra- 
kovima okoline u kojoj je nastalo. Tu se i nalazi ono raskršće 


na kome je proza Petra Šegedina pošla putem, suprotnim 


svakoj literarnoj; papirnatoj konstrukciji, i stala, u svojoj 
osnovi, na jednu specifičnu koncepciju realizma. Djetinjstvo 
malog Petra Stakana u stvari je spektar stanja jedne za- 
ostale biblijske sredine na padinama kamenih brežuljaka 
koji se: ruše k moru. U spektru ovog djetinjstva sakupljena 
su djetinjstva ljudi te sredine, ne mehanički, ne kroz tipično, 
nego široko sjecište svih unutarnjih zakržljalosti, predrasu- 
da, mrakova, koji okivaju i smetaju prve znakove života u 
psihi jednog djeteta. Depresija, koja kao okorjela prljavština 
muti vedrine i radosti ovih prvih halucinacija i zanosa, mu- 
sava je tkanica, satkana od vjekovne zaostalosti i bišavosti. 
Ta je depresija izrazito društvenog karaktera, ona nosi u 
sebi svijet srednjovjekovnog vukodlačkog vizionarstva, uto- 
nulog u duše ovih ljudi »za božjim leđima«, uznemirenih ju- 
govinama, rasutih po oglodanim pločama svojih dvorišta, 
ona je natopljena kužnim dahom Pomoritadi, iz oronulih 
krezubih usta prošlosti, ona u stvari tetura od gladi i očaja, 
poput sulude Čindre i pod njenim grubim tkanjem teško, bo- 
lesno uznemireno, može disati jedno ljudsko djetinjstvo, dje- 

tinjstvo malog Petra Stakana. Ovo djetinjstvo ne može rasti 
prirodno i nesmetano, ono se od svojih prvih koraka suko- 
bilo s atmosferom svoje sredine i njegovi snovi počeli su se 
u svjetlu tog sukoba razgarati u mutne halucinacije koje su 
tako snažno i duboko zaokupile čitavu njegovu psihu, da su iz 
dana u dan sve više potiskivale javu i same postajale jedina 
java ovog djetinjstva. Ovako opterećena dječja psiha počinje 
se granati i povijati, i iz vreline ovog oboljenja sije i ono 
osnovno svjetlo koje zapljuskuje i ljude i stvari ove proze. 
Iz ovog oboljenja, iz njegove groznice rađa se njen osnovni 
ritam. A uzroci, struktura ovog tkiva, sluz ovog oboljenja, 
sve je to prošikljalo iz sredine, iz vjekovne opterećenosti 
ovih oglodanih psiha, šibanih podmuklošću grijeha, razdrtih 
vizijama pakla, spremnih na samobičevanje; istodobno, u po- 
javi samog oboljenja, nalazi se i ona prijelomna tačka u kojoj 
kvantitet izvjesnih podataka, konkretnih istina, zapaženih 
ljudskih potresa i užasa, prerašćuje u novi kvalitet, u dje- 
tinjstvo malog Petra Stakana, .u kreirano lice, oslobođeno 
grubog imitiranja stvarnosti. Samo do tog časa osnove ovog 
lica direktno su, čvrsto i neraskidljivo vezane s realnom 
sredinom sela Žrnova, a nakon toga prijeloma počinje. ovo 
oslobođeno lice samo da kreira sredinu onakvom kakvu ono 
doživljava. Da nema ove baze, ove realne veze sa sredinom, 


lako bi se moglo zaključiti da je djetinjstvo malog Petra 


Stakana literarna tvorevina, ali kako ona postoji, to se ovo 
lice, ma kako slobodno, ipak kreće stazom realističke litera- 
ture. Bolesno djetinjstvo malog Petra Stakana počinje samo 
da djeluje. Kako groznica raste tako i svjetlo, koje iz ovog 
lica pada po ljudima i predmetima, postaje sve snažnije i sve 
vrelije. (Metoda pisca, dakle, vodi do slike svijeta svojim 
osebujnim putem.) Kad u međuvremenu nastupe časovi olak- 
šanja, onda i atmosfera koja izbija iz ovog lica ima prozra- 
čniji i mirniji dah, a pejzaž sliči na krajolik poslije proljet- 
ne kiše. Javljaju se one scene i sukobi koji su u vanrednom 
skladu s unutarnjim stanjem ovog lica: napomenut ćemo, 
poslije onih prvih grotesknih scena don Petra, gladne Čindre 
i zbunjenog lunjanja malog Petra Stakana, onu Petrovu skit- 
nju po lokvama kišnice u kamenolomu. Kako je sav pejzaž, 

sva igra, prožeta nekom ledenom slutnjom, kako ono mu- 
čenje i paljenje miša, vezana o štap u dvorištu malog Muse, 
krije uzbuđene tonove unutarnjeg nemira u malom Stakanu, 
koji će kasnije u lomljavi i grmljavini, sve do njegova pada, 
izbezumljena strahom, prerasti u vizije užasa! Pratimo onaj 
bijeg malog Stakana, ono još od sna grozničavo lunjanje po 
šumi, pa spuštanje u hladnoću kamenoloma, te preko onih 
dijaboličnih scena u .dvorištu maloga Muse, do prvog na- 
stupa akutnog oboljenja i uhvatit ćemo sazvučje ovog ritrma 
od početnog smiraja, preko vidljivih ubrzanja do vrtogla- 
vih i gotovo bezumnih kovitlaca. Možemo taj ritam slijediti 
dalje: u sobi oboljela malog Stakana, kad se sav interijer, 
mrmljanjem molitava i ljubljenjem moći, iako još uzbuđen, 
malo pomalo približava smirenju: pa onda, nakon ozdravlje- 
nja, ona jutarnja šetnja s tetkom i kozama, ona igra po hri- 
dima i travi gdje pejzaž ima patinu mira krajolika sa starih 
svetačkih slika u kome se tek ponekad dade naslutiti bolesno 
tkivo lica kad zapaluca kroz brzu pomisao na đavla; od tih 
prvih tek naslućenih tonova, opet postepeno i u dubokoj vezi 
sa scenama i krajolicima, počinje rasti nov talas proganjanja 
i opsjednutosti, te se penje iz prizora u prizor sve do završne 
potresne inkantacije: razapeta malog Petra Stakana. U ta- 
lasima ovih nemira, u smirajima i grozničavim trzajima 
kreirano lice stvara atmosferu koja daje i ljudima i prizori- 
ma ono bolesno, sablasno bljedilo. Tek ovdje-ondje, u samom 
početku, dok se ovo lice osovljuje na svoje vlastite noge, pri- 
mijeti se ponekad da ono, još nejako, u zabuni uzme misli 
pisca kao svoje i s njima se služi. Evo jedne takve pukotine 
na ovom cjelovitom licu: mali Petar Stakan, dječak koji je 
prebacio desetu godinu, ovako razmišlja mislima pisca, pred 
san: 


»Mir... Vrijeme, opet vrijeme kao pjena, koja se topi, pucke- 
ta i nestaje u drvetu, zraku, u njegovim rukama, očima, kosama, 
u tami, sad široko i oblo, sad se plosnato i užasno brzo vrti kao 
zvrk... eto ga u Bilači, u kamenu, u đavlu, u ustima tetke Lize, 
koja sada sigurno spava, pišti iz njenih prsiju kao hroptanje, a 
možda se zavlači i u njenu... Ne, ne to, opet griješi!... Kako da 

Ovakve pukotine na licu su veoma rijetke (a ipak lako 
uočljive), međutim, osnova lica ima takvu snagu svoje krea- 
tivne jezgre da lice živi svojim vlastitim životom i ove po- 
neke zabune ne mogu poljuljati sigurno i veoma vješto izgra- 
đen lik. Iz one spomenute osnovice koja je sva urasla u sre- 
dinu, u vjekovno, biblijsko Žrnovo, izraslo je ovo djetinjstvo 
u živo lice puno snova i snene patnje, lice koje — otisnuto 
jednom od realnosti, ali natopljeno njenim sokovima — otkri- 
va naličje i ljudi i stvari samim svojim postojanjem. Mali je 
Petar Stakan lelujavi plamičak tanke lojanice koja je osvi- 
jetlila te ljudske obrazine i kalupe iznutra, iz utrobe: da 
su ispale jezive nije krivica toliko na svjetlosti, koliko na 
smionosti i virtuoznosti metode kojom Petar Šegedin gradi 
svoja lica. Onaj stravični zvuk dozivanja u muklim prodolji- 
ma i jugovinama žrnovskim, pod vječnom prijetnjom Pomo- 


ritadi, bijele gole žene pod pločama groba, kao da ima svoju ' 


posebnu, gotovo izvanživotnu jeku, takav je jer ga je proi- 
cirala zažagrena nutrina malog Stakana (a ne pisac); a po- 
kazali smo da je ta nutrina malog Stakana u stvari spektar 
stanja ljudi i krajolika sela Žrnova, spektar stanja sakri- 
venih iza njihovih kalupa, stanja koja plutaju vjekovima, da 
je ta nutrina malog Stakana ono čvrsto sidro koje čitavu ovu 
sablasnu scenu, ovu projekciju sjena jednog djetinjstva na 
golom kamenu, okupanom mjesečinom, vezuje o realno tlo, 
o sredinu i zemlju iz koje je nikla i ona, i pisac, i njegovo 
lice, mali Petar Stakan. 

Ostala lica u romanu »Djeca božja« razlikuju se od ma- 
log Petra Stakana. Iako su gotovo sva uronjena u atmosferu 
kojom zrači njegova nutrina, ona i u tom sablasnom bljedi- 
lu pokazuju svoje osebujne izražajne crte. Između njih samih 
opet čitava je skala raznolikih kreacija. Osnovno je ipak 
jedno: ked svih ovih lica, i kod Antunice, i učitelja, i Ivana 
Mame, i don Petra, i šjore Marcele, i Čindre, i Musinice, i 
malog Muse, i majke Petrove: ono je lice između njih zahva- 
ćeno dublje i reljefnije, kad je piscu uspjelo u njemu, isto 
onako kao i u malom Petru Stakanu, oživjeti njegovu krei- 
ranu jezgru i osposobiti samo lice da se kreće na svojim vla- 
stitim nogama. I obratno, ako se pisac ponekad počne služiti 

metodom promatranja i deskripcije, onda mu je uspjeh one- 
mogućen. Tako na primjer, kod Antunice i don Petra, ta je 
osnovna poluga pokrenuta i oni su živi i neposredni likovi 
u ovoj prozi: Antunica je gvalja očaja i mraka, a don Petar 
je zaista u podrugljivu smislu (kako su ga seljaci zvali) 
»špirit u malom sudu«. S druge strane, Ivan Mame, koji je 
građen metodom opisivanja, izvanjskim modeliranjem, goto- 
vo je najbljeđa, najpapirnatija figura ove proze. On je da- 
leko ispod Čindre, šjore Marcele, pa i statiste, paranoidnog 
starca Ivana Viskova, koji deranjem i kamenicama čuva svoj 
vrt od kokošiju i djece. Ona osnovna jezgra što se onako div- 
"no razgorjela u malom Petru koji je u prvom planu ove pro- 
ze, u ovim ostalim licima ne gori tim sjajem, donekle 8 zato 
jer je skriva i zasjenjuje osnovna intonacija što je mali Sta- 
kan daje ovoj prozi, a opet i zato što se i ona sama u tim 
licima u manjoj mjeri razgara. Ondje gdje se promatranjem 
želi oblikovati njihova stanja, ne dolazi se do značajnih re- 
zultata, jer se pisac sukobljuje s oklopom lica, a Petar Še- 
gedin (to pokazuje njegova proza) ne može razbiti taj oklop 
lucidnim zapažajima poput Ranka Marinkovića i otvoriti pu- 


kotinu kroz koju bismo mi mogli ugledati tamno dno samoga “ 


lica; Petar Šegedin može i zna veoma vješto zaobići oklop i 
ne dirnuvši ga, te stvoriti iza njega potrebno osvjetljenje, on 
zna raskopati nutrinu čovjeka i ocrtati oklop s druge, unu- 
tarnje strane. Kad autor zastane kod oklopa i počne po nje- 
mu rezuckati, javi se Ivan Mame, kad ode korak dalje i ulovi 
glasove lica (ono monotono, jezivo ponavljanje: ... »Makaru- 
ne, bogati!...« Makarune, bogati, makarune, an... —) javi 
se Čindra: prvi znakovi zaobilaženja oklopa, a kad pisac za- 
grabi u ranjavu ljudsku nutrinu, onda je pred nama tragičan 
život Antunice oko kojega na samrti oblijeću lastavice i gni- 
jezde se u uglu zida iznad njegova ležaja. 

Uz Petra Stakana, Antunica je najreljefnije lice u ro- 
manu »Djeca božja«. Antunica je istodobno i jedno od naj- 
ljudskijih lica Petra Šegedina. Mada su i ovdje misli one 
tanke i fine kapilare kojima struji život ovog lica prema 
nama, ipak je kod Antunice najlakše uočljiva ona razjauka- 
na unutarnja mutljavina zgrčenih osjećanja iz kojih se po- 

put samrtničkog znoja cijede očajničke misli mladića Antu- 
nice. Antunica je izgubio zdravlje u najranijim godinama po 
rudnicima dalekih zemalja, on još nije život ni dodirnuo 


tragično batrganje neiživljena života koji ne bi htio da umre, 
a smrt mu je neizbježiva. Ali Petar Šegedin ne ostaje kod 
Antunice na ovako golim teatralnim daskama: iz Antunice 
kaplje očaj jednoga zabašenog života koji ne bi htio da tako 
bez traga ostavi svijet. Antunica nosi u sebi okove jedne zbu- 
njene i prosječne mladosti koja bi htjela toliko da spozna i 
otkrije, a nema za to ni snage ni vremena. Antunica se gotovo 
sam pred sobom lukavo opravdava kako nema vremena, skri- 
vajući pred sobom na taj način sav ponor nemoći, da se u 


ljudska misao do saznanja o sebi i ljudima s kojima živi. Isto 
onako kako je mali Petar Stakan nemoćan da savlada svoje 
sablasne progonitelje, tako je i Antunica nemoćan u svojoj 
pobuni. Ta je pobuna sva na refleksu, na negaciji mraka što 
oko njega pluta, bez spoznaje cilja, bez slutnje načina kako 
da se iz tog mraka iskopa, kako da se život razvije do ljud- 
skih oblika. Antunicu lomi težina ove srednjovjekovne grob- 
ne ploče koja pritište prsa i duše ljudi Žrnova, a sve oko nje- 
ga, od neba do igre lišća na vjetru, manifestacija je života; 
sva njegova nutrina gori suludim, vještičjim dahom, nosi ga 
drumovima kojima on ne bi htio da ide, sva njegova snaga 


gubi se po utrtim stazama vukodlačnih vizija, teče i plamsa 


olinjalim kanalima koje su mu vjekovi utisnuli u dušu, i on, 
koji ne može da se iskreno probije do dodira lista i svjetla, 


nijemo i ograničeno muca na kraju svoga monologa: 


»O srce vremena; prekrito bijelim plaštem umiranja moga 
duha, zar oluje tvoje i plime nemaju luke gdje bi se sklonile ove 
jezovite sudbine.« 


A Antunica bi htio ostaviti trag u prostoru i vremenu, 
uloviti čvrstu tačku u ovim razularenim jugovinama, ali spo- 
znaje kako je njegov napor Sizifov trud, kako ga jugovine 
Cinički odnose iz misli, iz života, od ljudi, i on, na rubu očaja 
i paničnog straha, oslušikuje korake u prizemlju, mrzi lasta- 

prstima, a mora ga ostaviti. Pisac je snagom klasike dao ovo 


sredini, zasjenjenoj strahovima i slutnjama đavla, probije : 


= 


vice nad sobom, priželjkuje da bolesnim ustima izljubi i za- 
razi djecu, gnječi lojanicu prstima i očekuje napadaj kašlja 
i provalu krvi na usta, dok pod sklopljenim očima počinje 
sanjariti, nemoćno, »o sigurnu«, čudesnu ozdravljenju, te 
osjeća kako neminovno malaksava i pada u ruke don Petra 
koji vreba u mraku sobe na ovu razgrizenu, vrelu od sna i 
patnje, krvavu ljudsku dušu. 

»Osamljenici«, drugi roman Petra Šegedina, napomenu- 
li smo, razlikuje se mnogo od proze »Djeca božja«. To razli- 
kovanje nije samo u tematici, ili u detalju, ono se izražava 
i u nekim osnovnim komponentama. Istina, i u »Osamljeni- 
cima«, kao i u »Djeci božjoj«, metoda je kreiranog slobodnog 
lica ista. Gospodin Arturo, Srećko, Silvije, a tek donekle i 
Vesna i gospođa Serafina, majka Srećkova, građeni su na 
osnovama kreiranog lica i kreću se svojim vlastitim puta- 
njama; a ipak, lica u »Osamljenicima«, usprkos tome što se 
kreću tim svojim vlastitim putanjama, nisu onako uvjerljiva, 
onako povezana sa sredinom iz koje niču kao što je bio slučaj 
s likovima u prozi »Djeca božja«. Čini se da je riječ o onoj 
osnovnoj podlozi, o onom prvom planu gradnje slobodnog, 
kreiranog lica: lica u prozi »Djeca božja« imaju duboki kori- 
jen u sredini iz koje izviru, stvarnost je duboko urasla u 
njihovu nutrinu, tako da ona i tokom svog literarnog života 
i djelovanja proicira sve ono što im je stvarnost naplavila u 
prvim fazama njihova postanka, u njihovu »djetinjstvu« kao 
literarnih lica; u slučaju lica u prozi »Osamljenici« stvar ne 
stoji tako: ona u »Osamljenicima« ne otkrivaju u svojim te- 
meljnim naslagama takve otiske sredine u kojoj žive, u nji- 
ma se ne zrcale mrakovi i svanuća koja bi plutala atmosfe- 
rom krajolika kojim se oni kreću. Kao da postoji neka bi- 
zarna hipoteza, koja bi mogla donekle opravdati u »Osamlje- 
nicima« pomanjkanje ove tako nužne pupkovine sa stvarno- 
šću, koja je tako vidljiva u »Djeci božjoj« i koja tu prozu drži 
u okvirima realizma (jednoga posebnog vida): dok je u »Dje- 
ci božjoj« riječ o sablasnim djetinjstvima i unesrećenim mla- 
dostima: dok su u toj prozi dani prvi, bolni sudari životnih 
manifestacija s avetima misli i osjećanja, ovdje, u prozi »O- 
samljenici«, zaokruženi su isječci života koji su već u osnovi 

i sami razbijeni, bar što se tiče gospodina Artura i Silvija, 
i to u stadiju njihovih završnih, razlomljenih kadenca. Osnov- 
no žarište koje bi okupljalo misli i osjećaje ovih osamljenika, 
kao da je sasvim razbijeno, i rasute se misli i osjećanja vra- 
ćaju u zrak poput kemijskih sastojina koje se nakon smrti 
vraćaju u zemlju. Možda bi se u tome, u primarnoj razlomlje- 
nosti tih lica, u očitoj fragmentarnosti njihova portreta, mo- 
glo i naći opravdanje što se u njima, tako raspadnutim, ne 
zapaža vidljivo njihova veza sa sredinom. 

Da li je to tako ili nije, to ne mijenja mnogo u osnovi 
osamljenika ove proze; oni su izolirani u korijenu od stvar- 
nosti i pretežno su zaokupljeni svojim vlastitim raspadanjem. 
Zbog toga što nisu ukotvljena u sredini u kojoj žive, ova lica 
izvlače sama iz sebe kao pauci sve niti misli i osjećaja, i te 
misli nemaju onu tako potrebnu supstanciju, ona vlakna 
stvarnosti koja se tako lako primijete u »Djeci božjoj«. Iz 
istog razloga sve geste i grimase ovih lica mnogo su više opte- 
rećene literaturom nego onih u »Djeci božjoj«. Nije riječ o 
tome da bi se ona prva trebala direktno poštapati o likove iz 
života, ali, ako bilo kojim putem stvarnost ne natopi lice u 
literaturi, pa bilo to i putem kreirana lica, ako se u tom 
liku ne može osjetiti bilo realnog života, onda se u njemu ne- 
minovno javlja neživi mehanizam koji može biti ne znam 









samo do iluzije jedne istinske umjetnine. Mada je pisac upo- 
trijebio u jednom i drugom romanu istu metodu, on nije došao 
do istih rezultata. Usporedimo malog Petra Stakana i gospo- 
dina Artura. Polazne tačke metode pisca su iste u jednom 
i drugom slučaju: kreirano je i ovdje lice koje se samo miče, 
samo živi u prozi i svojim unutarnjim ugođajem i toplinom 
modelira okolinu, One projekcije unutarnjih stanja na oko- 
linu, oni spojevi detalja u interijeru i duševnog stanja lica 
naći će se i kod jednog i kod drugog. Govoreći o malom 
Petru Stakanu napomenuli smo mnoge od tih projekcija, a 
sad evo samo jedne, tako značajne za paranoidno, klonulo, 
Sivo, sklerotično ljuljanje izmoždene psihe gospodina Artu- 
Ta koji se do prozora na stepenicama zagledao u sivilo dvo- 
rišta: 

kako virtuozno izveden i razrađen, ali uvijek će doprijeti | 


»Upravo pod starim kolima Arturovo je oko opazilo smeđu 
kokoš gospođe Serafine, kako čeprka zemlju i pokljuca tri če- 
tiri puta, zatim digne glavu i okrene dva puta tamo i amo u krat- 
kim odsječenim potezima i onda počne ponovno čeprkati. Ali ovo 
njezino vladanje poznavao je dobro visoki gospodin i bilo bi ga 
ostavilo posve hladnim; on čak ni uobičajenu komičnost njezina 
držanja ne bi bio vidio, da vjetar nije jače dunuo i počeo pomi- 
cati kokošje perje. Taj indiskretni lutalica puhnuo je nesretnim 
slučajem tako i u stražnji dio kokošjeg tijela, te podignuvši ne- 
spretno rijedak rep, otkrio onaj dio nesretne životinje, koji je bio 
posve go, tu i tamo zasijan ponekim mokrim percem. .. Nije znao 
kako to, ali se na njega tim povodom, mjesto smijeha, spustila 
bezgranična tuga, koja je progutala sav njegov bijes. Okrenuo 
se, spustio posve zamišljeno i za njega neobično glavu, počeo ko- 
račati pomažući se štapom, kako je to uvijek radio.. .« 


Ali kad se govori o odnosu između malog Petra Stakana 
i gospodina Artura tada se javlja, usprkos sličnosti metode 
u stvaranju jednog i drugog lica, i poneko bitno razmimoila- 
ženje: kod malog Stakana postoji ona spomenuta vukodlačka 
depresija koja lebdi i nad njim i nad selom, i koju pisac tako 
dobro pozna, a koja je tako realna, dok nad gospodinom Artu- 
rom leži ploča njegova vlastitog života (dakle, sukob je iza- 
zvan u krugu same ličnosti) i zato je mali Stakan lice lite- 
rature realizma, a gospodin Arturo se vrti u začaranom kru- 
gu svojih vlastitih ticala. Zbog toga mali Stakan samo pone- 
kad progovori riječima pisca, a stari Arturo je upravo sputan 
apstraktnim pokretima. , 

Ljudi u romanu »Osamljenici« negdje su već davno pri- 
je izgubili osnovicu na kojoj su se kretali i pisac ih je za- 
hvatio ili u njihovu zbrkanom kovitlacu misli ili u kona- 
čnom smiraju. Na njima nema ni traga oklopu, ali javljaju 
se znakovi nešto različiti od onih kod likova u »Djeci božjoj «. 
U »Djeci božjoj« i Stakan i Antunica i Čindra, svako to iznu- 
tra osvijetljeno lice dobiva obrise, konture (mada, naglašavam, 
iznutra osvijetljeno) koji lice okivaju u čvrsti, nerasut, cjelo- 
vit lik, te koji ostaje u sjećanju tako »karakterističan«. Kao 
da se oni prvotni refleksi stvarnosti u ovim licima, ovdje, na 

' kraju jednoga kreativnog procesa, kakav predstavlja u toj 
prozi život pojedinog lica, smiruju u realnim i izrazitim 
obrazinama. U licima »Osamljenika« kao da do te završne 
faze ne dolazi. Gospodin Arturo, Srečko i Silvije samo do- 
nekle predstavljaju slične procese, ali, kao što i u početku 
njihova procesa nije uočljiv otisak stvarnosti, tako se i u 
njegovoj završnici ne stvaraju čvršći oblici lica, konture lica, 
već se i gospodin Arturo i Silvije i Srećko gube ne uspjevši 
savladati svoje pobunjene sastavne dijelove. Sva ta lica na- 
likuju na grumene žilja (misli i živaca) koji su grubo istrg- 
onuti iz tvrde zemlje i bačeni ponovo na tle, da tu, otrgnuti, 
uginu pred našim očima. Ovi otrgnuti živci, ove razlomljene 
misli ne umiru tako lagano i bez boli: možda je u tome sva 
njihova životna uvjerljivost, možda time zaokupljaju našu 
pažnju. Kreirana lica u »Osamljenicima«, iako nisu tako na- 
topljena stvarnošću kao »Djeca božja«, tako su razrovana 
groznicama svojih sagnjilih dijelova, tako se u njima sukob- 
ljuje živo tkivo sa već trulim da je njihova patnja potresna 
i uvjerljiva. Lica u »Osamljenicima« istinski pate, istinski su 
raznesena svojim gadostima, i vrelina njihove patnje može 
da ponese. Ali upravo u tekstu »Osamljenika« u ovoj ogrizo- 
tini jednoga gadnog života koji je mogao biti ljudski (ali je 
u rupama ovih degeneriranih sredina postao sablastan), u 
prozi »Osamljenika«, ako se u nju: bolje zagledamo, lako su 
Vidljivi i neki nedostaci ove metode kreiranog lica. Dok je 
Pisac davao onu tešku atmosferu »Djece božje«, Pomoritadi 
| vukodlaka, štaka Čindrinih, ta je plutajuća sablasna atmo- 
sfera, kao bolesna mjesečina, donekle skrivala sve oštrine, 
sve mehaničke pokrete koje je pojedino kreirano lice činilo 
svom kretanju, i takvo lice, zasjenjeno atmosferom nije 
ničim odskakalo, već je dobivalo na uvjerljivosti. U »Osamlje- 
Nicima« te atmosfere nema, i golotinja kretnji i 
Poteza pojedinog lica otkrila je i utrobu, pozadinu svakog 
Pojedinog, sad ne tako dobro sakrivena, mehaničkog pokre- 
ta. Tako se javlja misao da nije samo slučaj što ovako slo- 
bodno kreirano lice gotovo neprestano čini uzbudljive po- 
Krete koji ga neminovno, zaista automatski, vode, do veoma 
Gramatičnih, teatralnih gesta. Kao da lice ne može zausta- 

viti te pokrete kad se pokrenu. A s druge strane, čini se da 
i sama tematika ljudskih nakaznosti i degeneriranih misli i 
osjećanja u životu pojedinoga kreiranog lica isto tako nije 
puka slučajnost. Sigurno je da se bolesni, perverzni pokreti 
lakše zapažaju nego normalne, osrednje, svagdanje geste i 
grimase, a opet jedan novokreirani organizam, kao što je 
lice u prozi, nekako lakše živi od tako iznenađujućih i vra- 
tolomnih pokreta i radnja koje mu daju potrebnu drama- 
tičnost, bez koje bi ovo lice potonulo u mlake vode beskraj- 
nog i nezanimljivog monologa. Kreirano se lice lakše kreće 
s pomoću tih pojedinih uzbudljivih scena, i možda su upravo 
te nakaznosti i sablasnosti onaj materijal koji je pogodan za 
formiranje tih samostalnih, kreiranih lica u literaturi, jer 
ima časova kad bi samo lice zastalo premoreno, ali ga sam 
sadržaj radnje povuče u dalji proces, a istodobno drži budnu 
i našu pažnju. Neka brižno prikrivena teatralnost, neka po- 
treba za velikim, nenadanim gestama kao da je u prirodi tog 
procesa, a možda je ta pojava i jedna od urođenih: slabosti 
ove metode kreirana lica u prozi. Ta potreba za velikim ge- 
stama uvijek je bila slabost neke metode, a veoma rijetko 
njena snaga. Kao da se kreirano lice boji svakog zastoja u 
radnji, svake dulje pauze i uvijek se kreće naprijed, a čim 
pomakne polugu ritma, taj ga sam ritam, već poslije neko- 
liko scena, ponese u brzace takvih uzbuđenja koji ga polju- 
ljaju iz temelja. I pošto se jedva otrgnulo iz bujice koja nosi, 
i tek se smirilo, gle, opet je upalo u novu maticu, i tako sve 
do konačne smrtne vratolomije. Kao da se u pravilnosti tih 
talasanija otkrivaju znakovi neživih kretnji, mehaničkih po- 
kreta ovih figura u literaturi. Ali kad njihovim kapilarama 
prostruji istinski dah stvarnosti, onda se te mehaničke . 
trune grube i lice živi pred nama u ljepoti umjetničke 
kreacije. ia 

U jednom i drugom romanu nalazimo i poneka zajed- 
nička obilježja koja su po svom postanku isto tako vezana 
o metodu kreirana lica. Istina, piscu gotovo uvijek uspijeva 
zaobići kalup na licu i iznutra ga osvijetliti, te nam je lice, 
naročito njegova nutrina sva pristupačna i vidimo do 5 
mrakove ovih ličnosti. Ali, pojavljuje se i nešto novo, ka 

je riječ o odnosu između pojedinih lica: kao da se samo lice 
iznutra susretne s unutarnjom stranom oklopa i ne može 
tako lako napolje ususret drugom licu. Svako je lice nekako 
svijet za sebe i ono se mnogo slobodnije i prirodnije vlada 
kad je samo i kad nije prisiljeno stupiti u odnose s drugim 
licima u prozi. Jedino u slučajevima kad oživi scena na uli- 
ci, kao oni prizori sa Čindrom, pijanim starim Musom ili ona 
završna povorka s Buričetom, tada i lica izađu iz svojih rupa 
i scena je puna kolorita i uvjerljiva ritma. Čini mi se da je 
ona scena gladne Čindre pred vratima kuhinje i njena borba 
s gladnim dječakom Lojetom klasične vrijednosti po svojoj 
unutarnjoj razrađenosti i preciznosti zapažanja: tu je možda 
odnos između Čindre i dječaka jedan od najživljih odnosa 
između pojedinih lica u prozi ovoga pisca, ali, kad takvih 
scena nema, susreti pojedinih lica dosta su teški i između 
njih se primjećuju konture oklopa. Reakcije pojedinih lica u 
tom odnosu nemaju zvuk prirodnog refleksa, nego su uvijek 
nekako do u sitnice pripremljene, prokomentirane, tako da 
se neprestano između lica zapaža dubok jaz. Lice se više za- 
okuplja rezonancom riječi subesjednika u svojoj nutrini-ne- 
go što spontano reagira na izrečenu misao. U »Osamljenici- 
ma« ti su refleksi u međusobnim odnosima nešto neposred- 
niji, ali se i u toj prozi, u odnosima lica, lako zapažaju njiho- 
vi oklopi i svako od njih, upravo zakonom svoga unutarnje- 
ga mehanizma, teži da se osami, da na miru izvaže, smiri 
ili sukobi svoje misli. U »Djeci božjoj« prisutnost se tog 
oklopa može još lakše primijetiti. Napomenut ćemo onu sce- 
nu pred Antuničinu smrt: do kreveta, u polumraku sobe, 

okupili se i učitelj i don Petar, a Antunica je sav zanesen 

svojim grozničavim mislima. Svaki je od njih zakukuljen 

u svoje misli i gotovo je sretan što ga onaj drugi ne uznemi- 

ruje pitanjima: svaki od njih odražava u svojim mislima i 

riječi i kretnje druge dvojice, ali između njih kao da je spu- 

šten debeli zastor.i oni su međusobno razdvojeni. Ne mislim 

da bi uzrok toj njihovoj razdvojenosti bio isključivo na osno- 

Vi razlika u njihovu mišljenju: sigurno je da su se, i pored te 

razlike u mišljenju, ispriječili pred njima i njihovi unutar- 
nji oklopi koji smetaju većini lica u prozi Petra Šegedina da 

stvore od odnosa pojedinih likova žive umjetničke kreacije, 
da ta lica žive i kroz te odnose, kao što je npr. slučaj u pro- 
zi Ranka Marinkovića. Sigurno je da iz tih razloga i dijalog u 
prozi Petra Šegedina ima svoje posebne okvire. Glasovi fik- 
sirane uzrečice (kao što smo iznijeli kod Čindre) mogu nam 
dati otiske pojedinih karaktera, i to veoma precizno; da bi 
njegova kreirana lica živjela i dalje se razvijala kroz sam 
dijalog, to je veoma rijedak slučaj u ovoj prozi. U »Djeci 
božjoj« dijalog je ona slaba kopča koja bi morala uhvatiti li- 
ce u odnosu, ali, taj dijalog je gotovo uvijek tako škrt u iz- 
ričaju, tako zaokružen sam u sebi, u zvuku svoje skamenjene 
fraze (koja teži da se ponavlja, da oscilira) da često potone 
negdje između samih lica, te mu ne uspijeva svladati među- 
prostore između oklopa pojedinih likova. Riječi dijaloga sa- 
mo su refleksi, i to dosta blijedi refleksi čitava toka misli, 
koje mi vidimo kako teku u licu prije izgovorene riječi, tako 
da nas pojava riječi rijetko kada iznenadi. U prozi »Osamlje- 
nici«, mada je dijalog na prvi pogled živ i obilan, nakon pa- 
žljive analize otkrivamo da i on ima oznake sololokvija, da 
često ostaje unutar kalupa, da lice često po nužnosti svoga ne- 
mira i bola govori bez naročita interesa, da bi njegova riječ 
uzbudila subesjednika. Oklopi, koje pisac zna tako majstor- 
ski mimoići, i koje ne primjećujemo kad smo u neposrednom 
dodiru s pojedinim licem, u njihovim međusobnim odnosima, 
ozbiljna su smetnja — to nam pokazuje metoda kreirana 
lica, metoda kojom stvara Petar Šegedin. 


II 


»A, eto, već tjednima živim kao da se ovaj moj svijesni tok 
dana nekako vizuelno isprepleće s ovom zemljom. Nije taj slijed 
časova ni zlatna, ni srebrna žica, nije trajan i vidljiv trag na 
starom goblenu ove zemlje, on je — rekao bih — crna, paučja 
nit, koju će odnijeti prvi dah vjetra netragom. Ali, doista, u ovom 
talijanskom putovanju kao da ostavljam svuda pomalo sebe i 
stoga se neprestano okrećem za tim tragom, što živi tamnim svo- 
jim: svjetlucanjem u svakoj stvari, koje sam se neposredno do- 
dirnuo.« 

(Na putu) 

Za književno stvaranje Petra Šegedina ima naročito 
značenje njegova najnovija knjiga »Na putu«. U njoj je pisac 
sakupio niz svojih proza napisanih u povodu svojih putova- 
nja u toku posljednjih petnaestak godina. Čovjeku se čita- 
jući ove proze čini da čita dnevnik pisca. U tim prozama, na- 
pisanim u izvanjskim oblicima putopisa, autor je dao toliko 
otisaka svojih najskrivenijih misli i osjećanja, tako je plastič- 
no pokazao temelje svoje metode kreiranja slobodnog lica da 
proze »Na putu« prate nekako sa strane romane Petra Šege- 
dina i duboko zalaze u mnoga pitanja koja su se tek naslu- 
ćivala u .»Djeci božjoj« i »Osamljenicima«, te proze u knjizi 
»Na putu« ostaju u našoj književnosti i kao materijal tako 


 nuždan za razumijevanje književnog stvaranja Petra Šege- 


dina. 
Proze Petra Šegedina, sakupljene u knjizi »Na putu«, 


. povijest su odnosa između autora i ljudi s kojima se sretao na 


svojim putovanjima. U toj povijesti zrcali se duboko zanima- 
nje autora za ljude i njihove sudbine: sve su te proze obavi- 


 jene finim tkivom jednoga istinskog humanizma koji ne po- 


čiva na deklarativnim premisama, nego je prisutan u onom 
dubokom nemiru autora što otkucava u strukturi ovih proza, u 
nemiru zebnje u predvečerje ljudskih pokolja, u nemiru nehi- 
njene sreće u susretima s ljudima koji grade život dostojniji 


čovjeka. Nije to humanizam galaktičkog sentimenta, niti je 
 začahuren u apstraktne zabrinutosti autora »za sudbinu čo- 


vječanstva«, nenametljivo i neprimjetno sreće se autor s lju- 
dima, stalno je u njihovoj blizini i oni nikada nisu u ornatu, 
oni nikada nisu skriveni iza poze, već su sasvim prirodno ra- 
stvoreni pred nama. Humanizam Petra Šegedina odaje nje- 
govo drugarstvo s ljudima, pokazuje da im je on blizak, da 
je intiman s njima, a opet, da nije zarobljen iluzijama o nji- 
ma, da je u mogućnosti zapaziti i igru njihovih misli i smežu- 
ranu kožu na njihovim obrazinama. Ljudi za Petra Šegedina 
nisu začarana bajka, on nema u odnosu prema njima one za- 
nesene naivnosti, ljudi su za nj stjecište svih njegovih misli 


odi osjećanja i u ovim prozama knjige »Na putu« dan je doku- 
 Menat o težnji autora da otkrije ono svagdanje, ljudsko, da 
se što dublje i što tjesnije zbratimi s ljudima. 

Međutim, zalazeći pod svjetlucavi trag istinskog huma- 
nizma ovih proza, nastalih na putovima od New Yorka do 
kamenih kućica u korčulanskom selu, od la Manchea do svi- 
lenih crnih čarapa na tankim nogama blijede djevojčice u 
ruševinama Zadra, mi ćemo otkriti u njima i niz dragocjenih 
podataka za stvaralačku metodu Petra Šegedina. Mada su 
proze »Na putu« vanredni komentar književnog stvaranja Pe- 
tra Šegedina, one su same i jedna veoma zanimljiva kreaci- 
ja. Sav urastao u svoju metodu kreiranja lica, autor nije 
mogao biti bez nje ni u ovim prozama; kako je ta metoda sa- 
stavni dio, ona osnovna, crvena nit u njegovu književnom 
stvaranju, to je autor nije mogao izbjeći. U susretima s lju- 
dima, u susretima u kojima su ljudi prolazili mimo nje- 
ga, on je — skupljajući podatke (da se tako makinalno iz- 
razimo) o tim ljudima i susretima — morao stvoriti okosni- 
cu oko koje će se omotati ova fina ljudska pređa. Spontano 
i izvorno pojavilo se u ovim prozama novo kreirano lice, li- 
ce koje je u njima dobilo ulogu malog Stakana iz »Djece bo- 
žje«, lice koje je postalo os vrtnje, lice koje zrači svojim u- 
nutarnjim klonućima i ushitima, te mrakom ili svjetlom tih 
svojih stanja modelira ljude i krajine, lice koje je, samo 
stvoreno, počelo i samo da stvara. U prozama »Na putu« to 
novo kreirano lice sam je pisac. Neprimjetno — istakli 
smo — inercijom ritma koji otkucava u metodi njegova stva- 
ranja pisac se sam ulovio u niti u koje je znao zaplesti druga 
svoja kreirana lica u »Djeci božjoj« i u »Osamljenicima«. 
Ponovimo one riječi: »... kao da ostavljam svuda pomalo se- 
be i stoga se neprestano okrećem za tim tragom...« Evo, u 
te niti uhvatio se sam pisac. Čini se da se u ovim  prozama 
nije dogodilo ono što pisac ističe u predgovoru ove knjige: »A 
na putovanjima, novi svjetovi, za mene gotovo uvijek zapo- 
počinju od lica, ona me uvode u nove prostore, stvaraju at- 
mosferu, dodiruju svojim okom, svojim vladanjem, svojom 
riječju predmete svijeta oko nas i prisiljavaju me, da upravo 
te elemente, što su ih oni svojim bićem dirnuli, stiliziram.« 
Po ovome bi se činilo da je autor zaista »ogledalo, što se 
kreće svijetom«. Čini se da to ni u kojem slučaju autor nije, 
kao i to da se ove formulacije o stiliziranju ne bi mogle pri- 

mijeniti na: prozu Petra Šegedina. Sva struktura ovih proza 
govori o tome da autor nije »ogledalo, što se kreće svijetom«, 
da u njemu nema one, u izvjesnom smislu, objektivne smi- 
renosti, koja bi prozirnošću ogledala izrazila viđeno i sni- 
vano, u njemu stalno nešto oscilira, iz njega, iz ovog našeg 
»ogledala« glase se svijetli i tamni tonovi i padaju na ljude 
i krajolike koje on susreće na svojim putovanjima. Autor 
(možda na sreću) nije ostao u ulozi promatrača, niti on o- 
nako posteriorno, pomalo mehanički, iz danih elemenata »sti- 
lizira«, on naprotiv postaje u ovim prozama novo, živo, kre- 
irano lice, a kreirano lice, vidjeli smo u »Djeci božjoj«, po- 
sjeduje svoju posebnu putanju razvitka: ono, u prvom planu, 
nije apstrakcija, ono upija atmosfere sredina u kojima živi 
(dotle je tačno citirana misao autora) ali, tu se kreirano lice 
ne zaustavlja, mali Stakan ne stilizira, on poput lupe prima 
zrake atmosfere te ih, potencirano, odbija i prenosi na lica 
i pejzaže u svojoj okolini. A to sve zato što mu je autor uspio 
predati onu stvaralačku jezgru u njegove vlastite ruke i što 
ga autor ne vodi na uzici za sobom, već ga pušta slobodna u 
svijet. Tako je i u prozama knjige »Na putu«. Autor može 
danas da, nekako sa strane, zauzme distancu prema svome 
tekstu, ali ono lice koje putuje, to lice, kao ni Stakan, nema 
namjere da stilizira, to je lice pobjeglo iz ruku autora i živi 
samostalno, ono je kreirano lice i ono se često, ako ga već 
i usporedimo s ogledalom, veoma često tako zamuti od at- 
mosfere koja se poput gustih oblaka nadnese nada nj, da mi 
mnogo puta putujemo s ogledalom u tunelu i srećom je uz 
nas ovo slobodno lice, a ne samo ogledalo koje nam govori i 
u tom crnom mraku. Osluhnimo njegov glas: 


»Bilo je mračno, nije loše reći, kao u rogu. Kišilo je lijeno 
i ustrajno, kada su me pustili na ulicu ovog gradića. Nisam znao, 
kuda da krenem: gdje je grad, gdje su ulice, gdje su ljudi? Niko- 
ga. Mrak i jedva razabirem tamni obris nekog auta uz zgradu 
stanice... To je.sve! Dakle... .?! PA dobro; vjerujte, s nekim u- 
pravo ugodnim osjećajem uputio sam se u nepoznatom pravcu. 


.Gdje svršio da svršio, idem desno, makar u nepovrat, u grabu, 


bit će svejedno,. samo da se čovjek opere od svih tereta prošlosti, 

da bi makar u ovoj noći kišnoj, daleko od svojih, od poznatih, od 
onog krepanog činovničkog života, osjetio sebe nevina, čista, sa- 
ma: da bi konačno kroz muku te tuđine bez samilosti, bez su- 
ćuti, bez mržnje osjetio sebe oprana i neposredno nova u svakom 
koraku, u svakoj misli i susretu.« 


(Na putu) 


Opet drugi put, toliko je svjetla (a i mraka!?) »u ogle- 
dalu« (Dioklecijanove terme) da jedva na vodi bazena zapa- 
žamo tanke sjene, obrise ljudi, a svjetlo (a i mrak?!) »u ogle- 
dalu« zaokuplja svu našu pažnju. Nikad ovo lice nije tako u 
pozadini da bi moglo, kako zamišlja autor u predgovoru, sti- 
lizirati dane elemente. Ono je naprotiv u prvom planu ovih 
proza i u tome je upravo njihova vrijednost i zanimljivost. 
Istina, ne izvlači ovo lice poput pauka sva vlakna svoje pre- 
đe iz sebe, ali primljene atmosfere ne prenosi poput ogle- 
dala ravno u naše oči, već ih, donekle izmijenjene, vraća na- 
trag u prostore i krajeve kojima se lice kreće; te početne fa- 
ze, te atmosfere prerašćuju u specifična osvjetljenja kreira- 
nog lica i vraćaju se drukčija na obrazine i pokrete ljudi ko- 
je ovo lice susreće na svom putu. 

Proze knjige »Na putu« rekli smo, približuju nam i ne- 
ka mjesta u samoj strukturi metode slobodnog lica: riječ je 
o onim prvim stepenicama u razvoju ovog lica, o početnim 
iazama njegova nastajanja, o fazama koje se mogu okarak- 
terizirati kao nužne predradnje za njegov postanak. Mali se 
Stakan pokrenuo sav natopljen atmosferom onih biblijskih 
febrilnih, vizionarskih prostora i mjesečina, i uglavnom ta 
atmosfera osnovni je akord u svim daljim varijacijama to- 
kom života ovoga osebujnog lica. U prozama »Na putu« stvar 
se samo donekle drugačije razvija: kreirano lice nije u stal- 
nom dodiru s jednom istom atmosferom, ono se putujući su- 
sreće s raznolikim ugođajima. U tome je osnovna razlika. U 
»Djeci božjoj« mi u toku radnje saznajemo da je ta osnov- 
na atmosiera pokrenula Stakana, i kasnije u toku same rad- 
nje zaokupljeni uglavnom sudbinom samog lica, ne vraćamo 
se na one osnovne početne izvore, a ovdje, u prozama knjige 

»Na putu« mi smo gotovo u svakom poglavlju neposredno na 
izvoru tog dodira atmosfere i kreiranog lica, dodira koji omo- 
gućuje da slobodno lice na realnim osnovama živi i kreće se, 
a istodobno da dođe do materije kojom može dalje da kreira, 
da se javlja, u toku radnje, kao živo i od autora nezavisno 
lice, sposobno čak da se manifestira kao okosnica radnje. 
Kroz prostore kojima putuje ovo lice, ono nosi i svoje unu- 
tarnje interijere i mnogo se ugodnije osjeća u ovim posljed- 
njima, nego u onim vanjskima. U neprestanim i učestalim 
dodirima s raznolikim atmosferama ovo nam lice u prozama 
»Na putu« otkriva mnogo reljefnije nego roman »Djeca bo- 
žja« tok samog procesa utjecaja atmosfere na izgradnju lica 
i jasnije nam ocrtava konture onoga vlastitog oklopa, što ga 
to lice ljubomorno čuva, onoga specifičnog ugla pod kojim li- 
ce promatra nadošle ljude i krajine, specifičnog ugla u kome 
leže spepeljene atmosfere, fina pređa misli, a sve prožeto 
vlaknima istinskog humanizma. Tamo u »Djeci božjoj« sta- 
lan dodir lica i jedne iste atmosfere stvara utisak njihove 
nedjeljivosti, dok ovdje gdje se atmosfere smjenjuju mi 
otkrivamo dokraja realistički korijen ove proze, njenu vezu 
s prostorom u kojem nastaje, s ljudima s kojima se susreće a 
opet zapažamo jasnije i samostalno postojanje kreirana lica 
koje razvija snimke atmosfera u nova, neslućena platna, na 
kojima i ljudi, i stabla, i voda, i oblaci primaju novo, posebno, 
ponekad čak prividno i irealno osvjetljenje. 

A opet, u prozama knjige »Na putu« susrest ćemo i one 
stare nedostatke u metodi kreirana lica. Govoreći o »Djeci bo- 
žjoj« i »Osamljenicima« napomenuli smo onu rastvorenost 
slobodna lica pred nama s jedne strane, a zaokruženost i po- 
javu kalupa u odnosima između pojedinih lica s druge. Na- 
glasili smo kako pisac veoma lako zaobilazi oklop lica i iza 
oklopa postavlja žarište ovoga osvjetljenja, međutim, kad se 
lica sretnu na sceni, između njih se bliži kontakt teško upo- 
stavlja: svako je lice samo unutar svog oklopa kod kuće, a u 
odnosima se vlada sasvim nesigurno. Na istu pojavu nailazi- 
mo i u prozama knjige »Na putu«. Kreirano lice (u ovom slu- 
čaju sam autor) sve je rastvoreno pred nama, svaki dodir i li- 
ca i oblaka ostavlja trag na osjetljivoj površini ove psihe kao 

na vodi, i mi svjetove i ljude češće sagledavamo po tim tra- 
govima no što bi se oni realno odrazili u »ogledalu«, ali, kad 
to i takvo lice dođe u realne odnose s ljudima s kojima se 
susreće na putu, onda se odmah dotiče kora kalupa, kako 
samoga lica, tako i lika s kojim je ono u dodiru. Evo pri- 
mjera: 


»Čudan svijet! U prvom planu mladi češki vojnici (tiho ra- 
zgovaraju sigurno o mračnim stvarima), a iza njih onaj  guslač 
(kao pas s oglodanom kosti u gubici), u pozadini polomljene for- 
me i raspršena svijetla, kroz koje prolaze crne malograđanke i 
malograđani žureći se u svoje kuhinje, poslove, živote, zatim ko- 
lonijalni vojnici s crvenim pelerinama, a nad svima šumovi kiše 
i sve bolesniji sumrak, ranjen žutocrvenim svijetlom iz ralja ove 
kavane. Opet sam, potpuno sam...!« 


(Na putu) 


Zar se u ovoj pastoznoj slici ne primjećuje slikar, ne za- 
paža distanca između slikara i same slike, zar se u posljed- 
“njoj kadenci ovog pasusa ne primjećuje kako netko virka 
kroz rupice oklopa u svijet, zar se ne zapaža sužavanje ot- 
vora kroz koji se zuri, da bi promatrani predmet dobio što 
oštrije, što plastičnije konture? Ili, možda će nam još bolje 
rasvijetliti to što želimo istaći, ona scena u vlaku po Italiji 
u kupeu u kome je čovjek s knjigom do prozora, žena na su- 
protnoj klupi od one na kojoj sjedi kreirano lice. Između po- 
jedinih oklopa riječ je tanka slamčica (kao sisaljka za limu- 
nadu), lepršava, titrava, jedina riječ: »Lei e Italiano?« i ništa 
više. A kako bogat i pun vrtloga buja život iza oklopa kreira- 
na lica! Taj život, a ne lica u kupeu, sadržaj su svih varijaci- 
ja u toj prozi koja nas živo zaokuplja. 

Možda se već u prvoj prozi ove knjige, u prozi o nju- 
jorškoj izložbi, u onoj podvojenosti kreirana lica, može pri- 
mijetiti traženje prostora iza oklopa, produbljavanje nutrine 
lica iza kore oklopa, jer jedna obrazina lica u toj prozi notira 
i zapaža, a druga je okrenuta prema nutrini; taj se proces 
javlja i u daljnjim prozama, a u nekima se kreirano lice već 

toliko razvilo da je sposobno samo stvarati bez ove vidljive 
podvojenosti. Kad se spomenuti lik približi drugom licu, on 
zapaža: »Svjetlost na njihovim licima najprije, a zatim ne- 
primjetno njihov razgovor, zaokupiše me.« — i osjećamo ka- 
ko se preko ove svjetlosti kreirano lice dotaklo površine sa- 
mog oklopa. Ponekad će iščupati kreirano lice iz stvarnosti i 
zapažaj vanredne snage (oni dječaci što peru krastave luba- 
nje komađićem bačena sapuna), koji će poput plamena naglo 
i eruptivno razgoliti svu dubinu i zanosa i očaja, ali u većini 
slučajeva, ono će zastati pred korom oklopa, i tek na reflek- 
sima svjetla, koji osciliraju na toj samoj kori, izgraditi osno- 
Ve za najfinije i najdublje rezonance u svojoj vlastitoj nu- 
trini, rezonance koje su sposobne da stvaraju. Jedino 
je atmosfera ona fina supstancija za koju je oklop kreirana 
lica sasvim porozan i kroza nj ona slobodno prolazi, da bi se 
ugnijezdila u njegovoj dubini; ta će atmosfera pokušati da 
otplavi kalupe pojedinih lica u susretima, ali često ćemo bi- 
ti svjedoci kako joj to nije pošlo za rukom. Tek ovdje-ondje 
ublažila je oštrinu kontura, ali oporost oblika je očita; nemoć 
riječi u dijalogu često je nalik na odlepršalu pticu, a kalupi 
ostaju čvrsti i nijemi, zaokupljeni svaki svojom sudbinom. 
Nije slučajnost da se slobodno lice veoma često nađe u kru- 
gu neživih stvorenja, da se osjeti samo i izgovori čak često 
u ovom tekstu i ponavlja one riječi: »Opet sam, potpuno 
sam...I« A opet prisjetimo se usput malog Stakana. Zar on 


nije često osamljen? Sjetimo se truljenja starog Artura. Zar: 


on ne skapava sam? Po inerciji i komotnosti misli približit 
ćemo se pitanju: a da to nije udes ovog lica? 

Negdje na stranicama proze o izložbi u New Yorku, au- 
tor lucidno zapisuje: ' 


»Tražio sam neko sklonište, u kojemu bih se snašao: usko, 
sitno sklonište, gdje bih se mogao razabrati, ali sve je bilo bez- 
izgledno. Osama i nemoć. I tada se kao spas iz bespuća javio 
Svijetli znak crveni, trepereći električni natpis: FISH. Zašto 
spas? 

Uskrsla je želja za gledanjem tih hladnih mučaljivih stvo- 
rova. No život se i tu pokazao u svom sablasnom obliku: vidio 

sam bolesne stvorove sa sapetim kretnjama u gluhom svijetlu 
akvarija, s velikim, izvaljenim očima, kako umorno i tvrdoglavo 
dodiruju svojim gubicama staklo... jer kao da se to ne može 
vani, ta eto, čitava je perspektiva otvorena, vide se daljine... ,! 
Da, let i gubicom udariš u nešto nepoznato, nevidljivo. Oči izva- 
ljene, krv, ali ne može se, ne može se u perspektivu, koju, eto, 
realno vidimo .. .« 


Evo, na kraju, jedne možda dokraja promašene uspored- 
be, jer niti su ljudi Petra Šegedina ribe, niti leži između nas 
i njih debelo staklo, ali kao da nas je sam pasus ove gore ci- 
tirane proze svojom sugestivnošću naveo na grešku i čovjek 
je počeo konstruirati: kao da je ovo naše »ogledalo, što se 
kreće svijetom« stvorilo, ane odrazilo, svijet kreira- 
nih lica, svijet Stakana, Antunice, Artura, Srećka, pa i sa- 
moga kreiranog lica u prozama »Na putu«, svijet koji se kre- 
će u vizionarskim osvjetljenjima, svijet što pluta atmosfera- 
ma iz kojih ne može napolje, svijet koji je pokazao naličje 


ljudi i predmeta, ali i svijet u kome su se, začudo, i ti kre- 


irani ljudi i ti kreirani predmeti, sami, sa svoje strane, zagle- 
dali u pisca. Ne gleda samo pisac taj »čudesni akvarij« nego 
su se njegovi stanovnici zagledali i u pisca i u nas; tu se 
možda, i pored ponekih slabosti, nalazi i ono najvrednije, ono 
novo, ono kreativno što je Petar Šegedin dao suvremenoj 
hrvatskoj prozi. 

U ZNAKU CRNE MRLJE 
1. »TMINA KROKODILSKE NOĆI« 


Marinkovićeva knjiga novih proza ima crni ovitak. CR- 
NO je moda, dernier cri, podjednako u odjeći žena (halji- 
ne, puloveri) kao i u opremi knjiga. Od Šinkove knjige kri- 
tika preko Božićevih »Novela« do Marinkovićevih »Ruku«, 
Šegedinova »Mrtvog mora« i Barkovićeve knjige »Na rubu 
noći« provlači se intenzivno smolasto gusto CRNO... da- 
leko, na koricama. Na koricama Marinkovićeve ukusno o- 
premljene knjige nazire se silhueta ruku s prstima ispruže- 
nim prema gore — kao da upozoravaju na svoju nedužnost 
i krhkost: »Nismo krive, ništa nismo ukrale, pa ako je po- 
trebno, i predajemo se.« Sumornost prve vizuelne impresi- 
je razbijaju sunčana žuta slova RUKE, kao da sugeriraju 
vjeru u Ruke Stvaraoca. 

Oprema Marinkovićeve knjige nije samo likovno uspje- 
la već je i funkcionalno, dublje, alegorično izražajna. 

Jer... ima jedna crna mrlja. Najprije je doista bila o- 
bična crna mrlja, sasvim banalna packa na bijelu papiru. 
No ona se počela širiti, puštati korijenje, razgranjavati se 
žilicama i micati se kao gadna crna životinjica što nezasitno 


Proždire papir i strašno raste — kobni znak predstojeće pro-' 


oPasti — da bi na kraju od nje potamnio horizont pisca koji 
je vidio 


»Crnu Mrlju kako je kanula na život i proždirala ga mra- 
kom; kako je narasla iz kaplje crnine i proždirala život tminom 

sa 


P=“ 


krokodilske noći sa svojih trista ralja, a u svakim raljama sto- 

tinu i trinaest zubi... Na trideset i tri tisuće zubi i još devet sto- 

tina zubi-koljača, zubi-noževa, kliješta za mučenje snova, čekića 

za razbijanje misli, iz kojih ispadaju, kao vijuge mozga iz rasko- 

ljene lubanje, još tople i žive, drhtave rečenice, legla je Crna Mr- 

lja na život i zarila u njega trideset i tri tisuće strahova i uperi- 
lau njega trideset i tri milijuna smrti.« 


Obična crna mrlja postala je tako naočigled simbolična 
Crna  Mrlja, podsjećajući donekle na Davičovu pjesmu 
»Baš-čelik«: ' 


»Korakom čeljusti sto sela pregazi, 
gluv za naš vrisak od grla do oblaka. 
On pogledom vatru ledi, 

vodu pari, 

djevojku unakazi 

kad iz svog čardaka 

izlegne 

i pođe u lov gde kida glave 

i rska kosti, gde žvače srca i srče creya, 
preživa livade i crepare rujave 

i senke lelujave 

u grlo na levak leva, 

dok se ne napoji, dok se ne udvoji. 
Tad zube čačka rebrima dece 
grabuljama ih drlja 

i turpijom oštri ' 

da glave 

bolje rube 

kad sutra 

nova 

naselja pokrlja.« 


Što znači ova Crna Mrlja i koga predstavlja, koga pri- 
tište, kome je »spužvom mraka izbrisala vid«, koga zauvijek 
osiromašuje za sreću vizuelnog uživanja u pejzažu i osunča- 


nim stvarima? na takia 
Noć i tama, osamljene očajne individue? 

Imaju li pravo kritičari koji Marinkovićev pogled na svi- 
jet izvode iz egzistencijalističke filozofije i dovode u vezu s 
modernom evropskom prozom? 

Na ovo se može odgovoriti jedino potankom analizom 
pojedinih pripovijesti, a ta nije ovajput moguća. Stoga ne- 
ka ostane kao pretpostavka, na temelju koje se može reći 
odlučno: NE! Odnosno: da: upravo toliko da, koliko savre- 
mena evropska književnost izražava suštinu, za modernog 
čovjeka karakterističnih, tipičnih psiholoških reakcija na svi- 
jeti životu tomi kakvom svijetu, i ukoliko  priznamo 
Sartreu da je svojom formulom umornog, razočaranog, izo- 
liranog građanina obuhvatio i nešto od čovjeka uopće. Sar- 
tre je obnovio riječ »tjeskoba« i »gađenje«, pridavši im zna- 
čenje psiholoških konstanta, a Marinković je nad čitav svoj 
prozni opus stavio dvije riječi: STRAH i SMRT, usto što na 
nekoliko mjesta inzistira na tome da određeno neodređena 
psihološka stanja čovjeka, građanina, Evropejca svede na 
sartrovski nazivnik tjeskobe i odvratnosti prema ljudima, 


stvarima, stvarnosti i životu. To se osobito vidi iz jednog. 


detalja: uspoređivanjem predratne »Hiljadu i jedne noći« s 
prozom — zapravo tom istom, samo neznatno retuširanom — 


objavljenom na početku knjige »Ruke« pod vrlo značajnim > 


nazivom »Mrtve duše« (što je, kako sarkastično napominje 
pisac, genitiv singulara) ustanovit ćemo, da je prije rata, 
i bez poznavanja Sartrea (7), Marinković u »Hiljadu i jednoj 
noći« napisao: 


»... u tebi se razlila mukla i nepoznata bol, nerazumljiva, 
beskrajna bol...« 


a redigirajući tu rečenicu 1953. godine za novo izdanje, 
smatrao je potrebnim da je sadržajno produbi i psihološko- 
terminološki precizira: 


»... u tebi se razlila mukla i nepoznata tjeskoba, nera- 
zumljiva, beskrajna odvratnost...« 


Dakle, ipak egzistencijalizam i Sartre: ta autor je naoči- 


gled i svjesno izmijenio prvu bol u tjeskobu, a drugu 

bolu odvratnost, što je ekvivalent za Sartreovu muč- 
ninu ili gađenje. No, ne valja se prenagliti! Riječ ne bi zna- 
čila ništa da je vještački nakalemljena. U ovom slučaju riječ 
bi mogla biti Sartreova, ali je tjeskoba Marinkovićeva — 
naša tjeskoba, i odvratnost je Marinkovićeva — naša odvrat- 
nost sadržana (iako još ne tom riječi i označena), već u pred- 
ratnoj »Hiljadu i jednoj noći«, za koju je Goran Kovačić u 
»Novostima«, potkraj 1940. godine, napisao da je »ova Marin- 
kovićeva proza sva u suvremenoj tisuću i jednoj Noći, punoj 
glavosječa, krvoliptanja, strepnja,  besanica i samrtničkog 
roptanja«. Priznao je, dakle, pečat autentičnosti toj prozi 
objavljenoj u autentičnom Krležinu »Pečatu«. U tom smislu 
mi možemo samo potvrditi njegovo priznanje, iako ne mo- 
žemo u potpunosti usvojiti njegovu ocjenu. Proza  »Mrtve 
duše«, naime, ne spada među reprezentativne Marinkoviće- 
ve radove, ona samo pregnantno intonira čitav njegov daljnji 
rad. Zato ju je Marinković vjerojatno i unio u ovu knjigu, 
koja tako počinje sa strahom od rata, od uroka i urotnika, 
od noža, od policije, od »bližnjega svoga«, da bi završila u 


jezivo patetičkom crescendu, finalom pripovijesti »Zagrljaj«.. 


Kao da »Mrtve duše«, zauzimajući mjesto uobičajenog 
predgovora, preuzimaju donekle i njegovu ulogu. 


II. MRTVE DUŠE 


U »genitivu singulara MRTVE DUŠE«, tj. u prozi pod 
tim naslovom, Ranko Marinković je anticipirao gotovo čitav 
svoj daljnji prozni opus, barem sav poslijeratni sakupljen u 
knjizi »Ruke«. Esejistički sažeto, direktno, uopćeno izneseni 
kompleksi dobili su kasnije tek svoju beletrističku ilustra- 
straciju, potvrdu i konkretizaciju. Svijet odnosa kao dokaz 
određenih teza, dijagnoza, iskustava, kao plastični prikaz 
odnosa prema svijetu! Pisac polazi od nekog iskustva o od- 
nosima prema svijetu: od ličnog iskustva, osvojenog, 1 
onog stečenog posredno, usvojenog čitanjem. No kako je 
njegovo iskustvo intelegibilno, ono teži za univerzalnošću i 
kristalizira se u filozofske maksime... Bol življenja Marin- 

ković osjeća bez obzira na vanjske povrede. Taj fenomen po- 
znat je u nauci: čovjek osjeća bol u jednom poremećenom 
moždanom centru i proicira je na potpuno zdravi dio orga- 
nizma koji nikako ne može biti stvarni uzročnik boli. Živ- 
ci! Naročito danas, kad se simultano mnogo doživljuje. Živci 


- imaju isti korijen kao i život, a iz toga korijenja niče i bol 
življenja; ne ona obična, profana bol od udara u životu, * 


“ već ona što steže, što seže mnogo dublje i izlazi iz nedovoljno 
istraženih dubina svijesti i podsvijesti. Sakuplja se... godi- 
nama... taloži sloj po sloj u čovjeku u neizmjernoj posudi. 
Ima ih porazno mnogo poroznih, propusnih za sva talasanja: 
Gorki talozi nisu mora, sloj na sloj, već prah za ćudljivu igru 
prolaznosti. Njima je ugodno jer nemaju nagomilanih nela- 
goda, dok pamet pamti i pati. Kad se dakle za nekoga kaže da 
je prazan, isprazan (misli se banalan, ograničen, bez komplek- 
sa i shvaćanja kompleksa), onda to u stvari znači porozan, 
propustan, ispražnjiv, da živi kako buba živi — bez pameti, 
bez patnje, bez pamćenja. Većina što živi ne razmišlja mnogo 
o životu i njegovu smislu. Naprotiv, neki misle ali ne žive 
dovoljno. Zato publika pisce koji zabavno čavrljaju o životu 
oi voli više no mudre i duboke analizatore, koji se ne zado- 
voljavaju sa čitaocima, već zahtijevaju saučesnike u traženju 
životnog smisla i istine. Zbog porazno praznih i poroznih 
ovi posljednji, mudri i zamišljeni, osjećaju bol življenja dvo- 
struko: svoju i tuđu. Napaćeni, često ostaju neshvaćeni. Kad 


dakle, što nisu kakvi drugi jesu, jer netko ipak mora o sve- 
mu položiti račun za sve. »Netko i o ovim stvarima mora 
misliti.« (Petar Šegedin, »Slike iz onog vremena«.) I kad 
osuđuju svijet, oni ga afirmiraju, jer osuđuju kroz afirma- 


ciju i afirmiraju osudom. Kruženje koje se samo izuzetno 


zatvara u krug; kod izuzetnih se nikada potpuno ne zatvara, 
po tome i jesu izuzetni. 

Psihološka studija »Mrtve duše« zapravo je ouvertura 
kojoj je zadatak da prije no što se digne zastor i započne 
Predstava stvori u gledalištu atmosferu, u gledaocima pre- 
dispoziciju za sve ono što će uslijediti. Svi su motivi najav- 
ljeni, izvori i utjecaji otkriveni: 

ne bi tako bilo, ni oni ne-bi takvi bili; ne predbacujemo im, 


Slutnja kafkinskog PROCESA: 

»Da nije to pao zahtjev na tvoju glavu! Tajna politička 
urota u mračnom podrumu kod petrolejke: tri neobrijana 
tipa vijećaju kako da ti skinu glavu«. (Detaljna razrada i 
varijacije »Benito Floda von .Reltih«, »Zagrljaj«); 

raslojavanje svijesti, dezintegracija li- 
čnosti, objektiviranje ravnodušnog čovjeka prema samome 
sebi: »Htio bi proniknuti u sebe, zaroniti u svoju prošlost, 
u svoje prastaro, praiskonsko porijeklo kad je još dodirivao 
svijet ticalima.« Taj isti čovjek ravnodušno konstatira »ru- 
ke!«, govori o njima kao da nisu njegove, dok u noveli »Ru- 
ke« ruke govore o čovjeku i na kraju bivaju popljuvane od — 
Obraza; sartrovski prljave ruke! Marinkoviću su svojstvene 
konstatacije da su »noge ušle same u papuče«, da »ruke idu 
do ruba kreveta... ruke rone u mraku i osjećaju (?) jezu 
ništavila oko sebe«, ili da, obraćajući se imaginarnom dru- 
gom licu, zapravo alter egu, samome sebi objektiviranom i 
introvertiranom, u procesu samoanalize, govori »gledaš«, »mi- 
sliš«, itd.; : 

tjeskoba, strah, nepovjerenje... »Čovjek ne 
vjeruje čovjeku ni u ogledalu«... To se sve javlja u nizu 
već spominjanih pripovijesti, a jedna varijanta je i samoživi 
nesretni, nepovjerljivi Tonko pl. Jankin (»Prah«), pa i Albert 
Knez (»Anđeo«). Uopće, za Marinkovićeve likove vrijedi Še- 
gedinova dijagnoza (predratna u »Susretajima«); »... oni ima- 
ju svaki svoj sitan strah, da su živi, da se kreću«; 

psihoanaliza, Freud, Adler, simbolika sno- 
va... »A možda si to noćas i ovako usnio: navalile neke mi- 
sli na tvoju kulu sna i lupaju, bude, alarmiraju, — traže da 
ih smjesta saslušaš. A San, da bi te oslobodio napasnika, odu- 
zeo ti naprosto glavu, sugerirao tijelu da nema više glave i 
šaptao mu: Ne možeš misliti, nemaš glave... Samo ti spavaj.« 

Marinkoviću je zbog toga predbačen frojdizam, no utje- 
caj Freuda nije još frojdizam a niti je poguban; naprotiv! Na- 
pokon, ne mora se sve gledati u svjetlu Freudovih simbola, 
pa tako ni tražiti neki delikatni, lascivni smisao u rečenici: 
»Mužu joj ne će ni nos uvehnuti u grobu, a već će poći 
s drugim«; 

Ina kraju — »mrtve duše«,... Uistinu, mnoge Marin- 
kovićeve osobe kao da su lišene integralne osobnosti i inten- 
zivne živosti; one žive, ali je duša u njima mrtva. Kao što 
bi Sartre rekao: »Unutra su osvijetljeni svjetlošću koja osiro- 
mašuje.« 


Minucioznom psihološkom analizom Marinković je po- 
nekad postigao upravo obratan efekt: umjesto da nam osvi- 
jetli jednu ličnost u totalitetu, izvana i iznutra, iz više per- 
spektiva, poput Picassa kad slika glavu istodobno iz profila 
i en face, on je zabrazdio u psihološki egzibicionizam i opće- 
nitost, kojoj se divimo zbog lucidnosti zapažanja, ali ujedno 
ostajemo prikraćeni, jer se ličnosti gube u magli, i same već 
magla bez izrazitih kontura. »Anđeo«! Ova izvrsna novela 
jedna je od najboljih u knjizi »Ruke« i antologijski repre- 
zentativna za Marinkovića, ali na nju bismo mogli primije- 
niti riječi Jovana Dučića upućene na račun poezije Vladimi- 
ra Vidrića: »... cela njegova knjiga pokrivena je jednim 
otmenim mirom, i ona ne uzbuđuje ni onda kada zadivljuje«. 
(Potcrtao V. P.) Glavni protagonist u spomenutoj noveli — 
Albert Knez — umjetnik je, no iz nužde običan klesar obrt- 
nik; otimao je drugima žene da bi na kraju sam postao ro- 
gonja. No, Albert Knez koji bi doista bio samo klesarski maj- 
stor a ne ujedno i oličenje jedne autorove alegorije na tragi- 
komičnost čovjeka i ambivalentnost umjetnika (umjetnik — 
obrtnik), ne bi tako suptilno i filozofski duboko proživljavao 
svoju dramu. Niti ličnost niti simbol, on ostaje torzo kao i 
njegov anđeo, jer ga i manje spominjani i sporedni likovi 
natkriljuju životnošću, nadilaze plastičnošću. Bubuljičavi pre- 
predeni Lojz, njegov famulus (a amicus njegove žene), kao 
i ta njegova žena Frida, plava blaga i požudna ženka, oživ- 
ljeni su u nekoliko poteza sigurnom rukom majstora, koji kao 
umjetnik dobro poznaje svoj zanat. Valja se samo sjetiti de- 
talja, kad Lojz ponizno razgovara s Knezom a odmah zatim 
razmetljivo brahijalno »divlja među krhkim stvarima« vani 
u dvorištu, ili pak kada Frida patnički udovoljava bolesni- 
kovim hirima i prijekorno pred mužem naziva Lojza klipa- 


345 


nom, tobože da otkloni sumnju, a u stvari sumnju pobuđuje 
intonacijom izgovarajući »klipan« s udivljenjem i gotovo te- 
pajući. 

Nije to jednostranost: ne inzistira se na plastičnosti li- 
kova ocrtanih d'aprčs nature, a protiv simboličnosti i stiliza- 
cije, nego se pledira za ujednačenost, traži se funkcionalnost 
i jedinstvenost, nasuprot heterogenosti i pomiješanosti sti- 
lova. Ne pitamo tko je, šta je, kakav je, kako izgleda onaj 
luđak, toliko lukav da prijeđe u papagaje i počne neodgovor- 
no brbljati u vremenu kad se ne može govoriti istina, ali 
smeta kad u noveli s tako čulnim i reljefnim ličnostima (Fri- 
da, Lojz) jedno lice ostaje neuobličeno: medij kroz koji go- 
vori autor. I Walt Diesney je propao s pokušajem da svoje 

crtane junake' pomiješa među žive glumce; u takvom nepri- 
= rodnom: odnosu i jedni i drugi izgubili su sve što ih inače 
odlikuje i čini prirodnima u adekvatnoj sredini. Marinković 
je bio na rubu slične opasnosti i u »Zagrljaju«, ali nošen 
nesvakidašnjim, zaista izvanrednim nadahnućem on je udah- 
nuo život i onim licima koja su naočigled čitalaca naprav- 
ljena od riječi (šjor Keko), da bi odmah zatim oživjela i sama 
. progovorila ljudskim glasom. 

U »Zagrljaju«, koji se doima kao omnibus sastavljen od 
nekoliko čaplinovski invencioznih i o'henrijevski  sažetih 
kratkih priča, sve je živo, sve su scene, pa i one najbizarni- 
je i najapsurdnije, realistički uvjerljive i same za sebe psi- 
hološki potpuno logične. Na prigovor, da je to ipak samo 
velika predstava u kazalištu lutaka po scenariju što ga na- 
pisahu pisac i Slučaj zajedno, a u kojem glavnu ulogu igra 
irealni. Apsurd, odgovara Karel Čapek: »Svijet je načinjen 
od šake činjenica a od čitavog svemira mogućnosti.« Doista, 
i nemoguće je postalo moguće u djelu nastalom kao revolt 
protiv svijeta u kojem moguće postaje nemoguće. Dojam ne- 
realnosti potječe jedino od načina kako. su spojene i kako se 
međusobno odnose pojedine fragmentarne realnosti, od kojih 
je jedino posljednja (grljenje žandara) dovedena do apsurda. 

Pri čitanju »Zagrljaja« nameće se neka daleka asocija- 
cija na Gida. U »Krivotvoriteljima« francuski romanopisac 


346 





opisuje svoje pisanje romana, a u »Zagrljaju« Marinković 
nam otvoreno priča o svojim poteškoćama pri izmišljanju 
događaja koje će nam ispripovjediti. 


III. REALIZAM I SIMBOLIČNOST 


Goran Kovačić je svojedobno poželio da »satirik i ana- 
litik« Ranko Marinković u budućnosti bude više lirik i — 
najviše — da postane prije svega realist. Daljnji put ovog 
originalnog umjetnika, njegov razvoj od »Albatrosa« do »Za- 
grljaja« nije demantirao satirika, analitika i svojevrsnog li- 
rika, ali je prema Goranovoj želji i lucidnoj pretpostavci ne- 
dvosmisleno afirmirao realista. 

Osim implicitnog semantičkog smisla svaka riječ ima i 
eksplicitno dokumentarno značenje u vremenu i prostoru kao 
znak, kao svjedočanstvo u tom prostoru u jednom jedin- 
stvenom, neponovljivom historijskom trenutku. Podatak o 
upotrebnoj frekvenciji riječi mnogo je više nego kvantita- 
tivna konstatacija frekvencije, jer čovjek se pozna po djelu, 
ali doba ćemo katkada najlakše prepoznati po riječima koje 
su u to doba nastale ili su se najviše upotrebljavale, po izra- 
zima što ih je ono stvorilo ili im dalo svoj pečat, karakteri- 
stičan oblik, specifičan naglasak. »Građanine!« Neuobičajeni 
vokativ jedne svakidašnje i posvudašnje riječi, a djeluje na 
nas kao »madeleine« na Prousta, jer ima »okus po prošlosti« 
— doduše, ne neposredno proživljenoj, ali to upečatljivije po- 
sredno doživljenoj — Francuskoj revoluciji. U svim kasnijim 
revolucijama ova je riječ tek ponavljanje: madeleine što dra- 
ška nepce podsjećajući — »Sloboda, jednakost, bratstvo« — 
na slavnu revoluciju, čijim je dimom i barutom zauvijek pro- 
žeta. Ili na primjer: ustaša, četnik... Nakon okupacije i 
oslobodilačkog rata ove riječi imaju sasvim drugi smisao ne- 
go potkraj devetnaestoga stoljeća, kad je Šenoa pisao o senj- 


skim uskocima i ustašama, a Marko Miljanov evocirao »pri- 


mjere čojstva i junaštva« ratnika svrstanih u čete tzv. čet- 
nika. Stoga isticanje realizma Marinkovićevih proza danas 
ovdje govori možda više o danas ovdje nego o Marinko- 

vićevim prozama. Prije možda ne bi bilo potrebno, poslije 
vjerojatno neće biti važno, jer će Marinkovićev realizam biti 
priznat kao specifičan. Marinkovićev i marinkovićevski, a 
da ne bude negiran kao realizam. 

Velik dio naših literarnih sporova uzrokovan je fatalnim 
nesporazumom o realizmu, zbog čega još uvijek na pitanje 
što realizam znači i što izražava uvjerljivije 
odgovaraju umjetnici svojim djelima nego teoretičari i kri- 
tičari ishitrenim definicijama. Netko je rekao da je realizam 
sve osim onoga što nije realistično: valja upotpuniti ovu do- 
sjetku da paradoks bude potpun: i sve što nije sam o reali- 
stično. Realističnost nekih tekstova predratnih tzv. socijalnih 
pisaca ne dolazi u pitanje, ali isto tako ni njihova umjetnička 
vrijednost, jer je, nažalost, jasno vidljivo da oni nisu osta- 
vili iza sebe ništa više od literarnog, dobronamjernog, ne su- 
više iscrpnog dokumenta, zanimljivog čitaocima koji u 
umjetnosti traže historiju, ali nedovoljnog onima koje u hi- 
storiji književnosti zanimaju samo autentična umjetnička dje- 
la. Nije nimalo čudno da je Marko Ristić podrugljivo go- 
vorio o »tim našim realistima«, jer »realisti« na koje je bila 
uperena njegova ironija bili su doista »banalni« i »površni« 
i »beznačajni« i »konvencionalni« i »konzervativni« i »uda- 
ljeni od istinitih izvora subjektivnosti, koji su u oblasti 
umjetničkog stvaranja jedini izvori objektivnosti«. Realizam 
nije realizam samim time što realno odrazuje realne socijal- 
ne odnose; on je to jedino i potpuno onda kad izražava sve 
bogatstvo intenzivnog unutrašnjeg života čovjeka kao bio- 
loškog, psihološkog i društvenog bića te njegov odnos prema 
okolini i vanjskom svijetu. Pri tome uopće nije važno hoće 
li umjetnik suštinu svoje vizije svijeta i ljudskih odnosa iz- 
raziti neposrednom deskripcijom (Th. Mann, »Buddenbroo- 
kovi«) ili posrednom simboličnom  sugestijom (Th. Mann, 
»Čarobni brijeg«, »Izabranik«); bitno je da izrazi bitnost ono- 
ga što se u njemu odražava i da ne poremeti skladnu ravno- 
težu subjektivnog i objektivnog, da subjektivno ne zamijeni 
subjektivističkim, a objektivnost objektivizmom. 

Marinkovićev »Zagrljaj« na primjer sastavljen je od tri 
anegdotske priče i od jedne nevjerojatne, nemoguće groteskne 

tragikomične situacije; sve je to povezano imaginacijom koja 
je bliža bajci i priči nego realističnoj pripovijesti, ali realizam 
te simbolične nadahnute vizije ne treba posebno dokazivati. 

Magični trokut: realnost — odraz te realnosti gledane 


kroz temperament umjetnika — odraz realnosti i djela o njoj 


kroz temperament i predrasude kritičara. Osim toga, mnogi 
kod nas pojednostavnjuje taj problem do te mjere da po- 
staje suviše kompliciran, i to tako što sude o realizmu, a 
stvarno imaju u vidu tradicionalnu sukcesiju pripovijedanja, 
povezujući tako dva problema u jedan — treći i nerješivi. U 
Faulknerovu »Svijetlu u augustu« ima više realizma nego u 
»Svetilištu«, ali prosječan će čitalac »Svetilište« primiti bez 
otpora i čak sa zanimanjem, ali će ga od difuznog »Svijetla 
u augustu« zaboljeti oči i njemu će se sve učiniti konfuznim, 
nerealnim, nerealističkim, odbojnim. U stvari, neuobiča- 
jena kompozicija i malo složeniji izraz ne 
mogu utjecati na realističke, nego eventu- 
alno na umjetničke kvalitete nekoga djela. 

Izuzevši »Mrtve duše«, o kojima je već bilo govora, Ma- 
rinkovićeve proze sakupljene u knjizi »Ruke« par excellen- 
ce su realističke. »Karneval«, »Koštane zvijezde«, na svoj 
način i »Ruke«, »Benito Floda von Reltih«. Ono čime se raz- 
likuju nije realizam, već način na koji je realizam došao do 
izražaja. »Karneval« je tipičan primjer stare dobre deskrip- 
tivne proze (s naglaskom na dobre!), a isto tako i »Koštane 
zvijezde«, »U znaku vage«, donekle »Suknja«, i pravo je čudo 
kako neki kritičari kod Marinkovića svejednako tenden- 
ciozno ističu iznad svega njegovu modernost. Kad bismo o 


tome na čas mogli govoriti odvojeno od sadržaja i kvalitete 


pojedinih radova, onda bi npr. Novak Simić bio nesumnjivo 
moderniji u izrazu, fakturi rečenice i kompoziciji. I mnogi 
mlađi prozaici također! Ali nije u tome stvar. Nije i ne može 
da bude vrijednost umjetničkog djela ovisna o modernosti 
literarnog postupka, naprosto zato što istinski umjetnik ne 
nastoji zapanjiti mođernošću, već adekvatno i sugestivno izra- 
ziti svoj autentični doživljaj. Uzalud ćemo u »Rukama« tra- 
žiti lapidarnu škrtu, neslikovitu hemingvejsku rečenicu ko- 
joj je glavno ritam (Vittorini prevodiocima: »Sačuvajte mi 

ritam, makar i na štetu smisla!«); Marinkovićeva je rečenica 
slikovita i dotjerana floberovskom akribijom. Nema kod nje- 
ga ni modernih staccata u pripovijedanju, ni nabujalog džoj- 
sovskog unutarnjeg monologa, ni interpoliranih sjećanja, 
ispremiješanosti sadašnjosti i prošlosti, ni ćudljivih asocija- 
tivnih eskapada, ni folknerovski zamršene ili hakslijevski 
složene kompozicije. On je sav red i staloženost kao Čehov 
ili Anatol France. On novele komponira služeći se oprobanim 
iskustvom klasika, pa i bizarnu luđakovu priču (»Benito Flo- 
da von Reltih«) započinje i završava na način Turgenjeva i 
Maupassanta. 

Ranko Marinković superiorno odolijeva modi i započinje 
svoj blještavi »Karneval«, smirenom pedantnom naracijom, 
smatrajući potrebnim da Kukumarovu brijačnicu lokalizira, 
topografski tačno smjesti (»... ondje odmah do općine«), što 
bi alegorični Kafka sigurno preskočio, jer bi ga zanimala je- 
dino suština karnevala isimboličnost ove slike ljud- 
ske razularenosti i ludosti, svejedno gdje i kada se ona održa- 
la; dapače, stavio bi je namjerno izvan vremena i određenog 
prostora. Marinković nije univerzalan i kozmopolitski neod- 
ređen, ali su njegove realističke slike tipičnih naših ljudi i 
odnosa toliko suptilne, pročišćene od svega efemernoga i 
uzdignute do općeljudske umjetničke vrijednosti, da im 
fiksiranost u prostoru i vremenu ne smeta već ih samo učvr- 
šćuje i povećava im vrijednost. Za razliku od papagajskih 
»originalnosti« pojedinih naših mlađih prozaika, Marinkovi- 
ćeva je invenciozna proza izvorna i kao takva bi doista mogla 
biti — izvozna, jer u hrvatskoj književnosti ima boljih pro- 
za od »Zagrljaja« i drugih Marinkovićevih novela, ali teško 
da bismo našli nešto podesnije da nas reprezentira u ino- 
zemstvu pred publikom željnom umjetničkog doživljaja a ne 
znatiželjnom egzotičnih senzacija. 

Nije dakle R. Marinković modernista, ali je moderan 
u smislu Huygheove jednadžbe: kvaliteta = modernost. Nje- 
gova je modernost u gledanju na stvari i odabiranju detalja, 
u savremenosti njegovih ideja i psiholoških zapažanja, a ne 
toliko u izrazu i kompoziciji. Ipak, njegova deskripcija, u 
biti analitička, ulazi u samu srž problema i eliminira sve ne- 

funkcionalno i digresivno (npr. opis radi opisa, direrovsku sit- 
ničavost u portretiranju ličnosti, lalićevsko nagomilavanje 
rodoslovnih data, podataka i sl), i Marinkovićeva je velika 
zasluga da je našu književnost obogatio s nekoliko klasičnih 
pripovijesti upravo u trenutku kad u svijetu pripovijetka u 
klasičnom obliku i smislu izumire na račun romana, koji i 
nije više roman (Th. Mann: »U oblasti romana dolazi u obzir 
još samo ono što nije roman!«) i short story, koja i.nije priča. 

»Zagrljaj« je nesumnjivo njegov najsmjeliji eksperiment, 
vjerojatno i najveći umjetnički domet do sada, a zapravo je 
komponiran vrlo jednostavno: nekoliko priča, nekoliko sta- 
vaka povezanih u jedinstvenu polifonu kompoziciju. U njoj 
samo završni crescendo furioso jače odudara od gotovo impa- 
sibilne suzdržanosti Marinkovića u drugim pripovijestima, 
gdje se pisac poput ljetopisca skromno i pilatski lukavo 
ogradio od djela — ili nedjela — svoje imaginacije u plu- 
ralu proračunanom na komični efekt: 


( »U okviru strahovitih strategijskih zamisli Drugog svjetskog 
rata predlažemo da se uzme u obzir i podvig malog tenenta...« 
(Koštane zvijezde) 


»Ali on gotovo i ne sudjeluje u ovoj pripovijesti te ćemo... 


- priklopiti u njegovu čast samo to, da je bio veliki ljubitelj dobre 


juhe...« itd. (Suknja) 


Marinkovićev realizam ima veliki raspon: od odlomka 
Života (»U znaku vage«, »Karneval«) do »Zagrljaja« koji je 
ostvaren na samom opasnom rubu gdje završava realizam, a 
počinje bontempelijevska!, pirandelovska? konstrukcija. To 
međutim nije slabost Marinkovićeve realističke koncepcije, 
Već snaga njegove umjetničke opservacije, koju on zna pot- 
puno podrediti predmetu i svojoj vlastitoj, deduktivnoj ili 
induktivnoj, anticipativnoj misaonoj sintezi. 


»Neki zaneseni pisac, koji se voli služiti simbolima da bi 


iznio svoja vjerovanja, pa mu tako ljudi sami za sebe ne znače 


* Massimo Bontempelli, »Sin dviju majki«. 
*L. Pirandello, »Pokojni Matija Pascal«. 

ništa, a od života pravi neku igru po pravilima, uzeo bi sada odu- 
ševljeno opisivati Viska kao oličenje nekog petrolejskog Pro- 
meteja, koji krade svijetlo bogovima, da bi ga poklonio puku.. .« 


Iako cilja na »nekog zanesenog pisca«, Marinković : ovim 
riječima ipak djelomično i sebe otkriva; sebe u mogućnosti 
i budućnosti. Naime, Marinkovićeva sklonost simbolu je oči- 
ta, ali ona ima svoje objektivno opravdanje i umjetnički je 
izražajna. je 

Kad Maupassant u »Bel-amiju« želi istaći tvrdoću i gru- 
bost seljaka kao kontrast pariškoj uglađenosti i profinjenosti 
Georgesa Duroya i njegove ljubovce, on prikazujući stari se- 
ljački par za večerom ne opisuje njih — njihove .nespretne 
kretnje, ukočeno držanje, nezgrapno baratanje priborom za 
jelo — već njihovu projekciju. na zidu, sjene, koje sve na- 
brojene detalje hipertrofirano ističu: 


»Slaba svjetlost bacala je po sivim zidovima sjene glava 
s ogromnim nosovima i neizmjernim pokretima; ponekad bi se 
vidjela orijaška ruka kako diže vilicu sličnu vilama prema usti- 
ma, koja su se otvarala kao čeljusti kakvog čudovišta.. .« 


Zametak  Marinkovićeve simboličnosti je u prenošenju 
psihološki realnih zapažanja jednim asocijativnim skokom u 
sferu psiholoških definitivnih karakterizacija, koje tako po- 
primaju simboličnu aluditivnost. 


»Znao je da je jednom nogom u grobu, da mu se iz horizon- 
tale ležanja svijet izmijenio, da je sve oko njega izra- 
slo, visoko i nadmoćno i strši nad njegovom 
nemoći. (Potcrtao V. P.) Ali htio bi se uspraviti u svojim mi- 
slima, zaviriti stvarima u oči iz svoje normalne perspektive ...« 

»Majstor povuče ruke. Gadila mu se Lojzova vlaga na njima. 
Kao da ih je pas polizao, osjeti slinu na rukama i javi wu se 
želja za toplom vodom i mirisnim sapunom. Želja za čistoćom. 
Kao da bi svoju zamisao htio oprati od banal- 


i; ti rasplakanog anđelčića na grobu.« 
nosti; od balavosti Pp g ZN 


Možda bi zbog svega toga Marinkovićev realizam trebalo 
nazvati simboličnim realizmom, ali to nije bitno 

za razumijevanje i ocjenu njegova umjetničkog stremljenja. 
I u »Gorskom vijencu« dva kokota što se počupaše pred skup- 
štinom bili su za kneza Rogana kao realna činjenica samo 
povod i građa za uopćavanje i aluziju: 


KNEZ ROGAN: 


Vidite li ova dva đavola, 

oko šta se oni dva poklaše, , 
jedan drugom oči iskopaše! 
Za njima su tridest kokošaka, 
mogu živjet kao dva sultana, 
da im dade nekakva nesreća. 
I što mi je do njiove svađe, 
a voli' bih, da nadjača manji; 
a ti, aga, brade ti svečeve? 


SKENDER-AGA 


A ja voli", da nadjača viši, 


A domalo — Marinković je bio u izvjesnoj mjeri regio- 
nalist. Prvi njegovi radovi sadrže dosta elemenata regional- 
nosti: više no što je potrebno za kolorit i atmosferu, dovoljno 
da budu teško čitljivi izvan užeg domicila. Međutim, regiona- 
lizam je najbolja škola za svakog budućeg autentičnog reali- 
stu. Čak i Faulkner je regionalist, a ostao je to i onda kad 
je već postao svjetski priznat pisac. Tek u najnovije vrije- 
me otkida se od američkog Juga, od tamne noći strasti i kom- 
pleksa, u kojoj je lutajući našao sebe, ako već ne smisao 
ljudskog postojanja. Ranko Marinković je pak u provincijal- 
nim beznačajnostima dalmatinskog otoka našao obilnu građu 
za svoja najznačajnija ostvarenja, a talentu njegove snage i 
estetske profinjenosti nije bio problem prevladati regional- 


nost, kad je već nije mogao izbjeći. Tragove toga prevlada- | 


vanja jasno opažamo i u knjizi »Ruke«. 
Pripovijest »Suknja« značajna je kao most koji spaja 


dvije faze, gotovo dva stila i izraza Ranka Marinkovića. Za 

prvu fazu karakteristična je regionalnost, ili ono što se pod 
tim podrazumijeva bez krajnjih i zlih primisli. Prije svega, 
tijesna vezanost uz prve utiske i životne spoznaje među oto- 
čanima, Višanima, koji su pisca inspirirali, ili — tačnije — 
iritirati da stvori čitavu galeriju lokalnih tipova, tipičnih 
i osobenih »bodula«, malih, od svjetskih problema izolira- 
nih ljudi, na malom, od svjetskih događaja ipak udaljenom 
otoku. U sjeni zvonika Sv. Ciprijana, pod satom koji stoji i 
tako pokazuje ono zaustavljeno, mrtvo vrijeme u sunčanim 
ljetnim podnevima s vječno uzburkanim morem i isto tako 
nemirnim cvrčcima i bubnjevima i mjedenim cilikavim zvo- 
nima, traju i trajanjem se troše svi ti osobenjaci, svojeglavci, 
tvrdoglavci, ograničeni, bezgranični jedino u ništavnostima 
i banalnostima, u svojim mržnjama i pakostima, u gluposti 
individualnoj i zaglupljenosti posvudašnjoj. Sitne duše: gro- 
teskni fratrići, kompleksima mučene usidjelice, financi, žan- 
dari, brijači i stalni posjetioci brijačnica, gdje se struže dla- 
ka s obraza, a na jeziku je nema, gdje se priča i prepričava 
mirno, slikovito, na tenane, zlobno, podrugljivo i duhovito. 

»Suknja« je još sva u tome svijetu, iako je okrenuta 
drugoj obali, dok pripovijesti »Karneval« i »Zagrljaj«, a do- 
nekle i »Prah« i »Koštane zvijezde«, govore doduše o tome 
svijetu, ali na jedan sasvim nov način. U prvoj fazi, »Poni- 
ženju Sokrata« npr., jasno je uočljiv aspekt superiornog 
duha, koji na opisivanu sredinu gleda iz nje same, pa iako 
je iznad nje, i sam je još uvijek opterećen njenim komplek- 
sima i ograničen njenom skučenošću. Naprotiv, u »Karne- 
valu«, »Prahu« i napose u »Zagrljaju«, očito je da se aspekt 
pisca radikalno odvojio od te sredine; pisac više nije samo 
nadmoćno iznad nje.na vrhu svoje ironije već je i indiferen- 
tno izvan nje bogat drugim iskustvom i s mnogo širim 
horizontima na dnu svojih otuđenih, podsmješljivih pako- 
sno-samilosnih očiju. Stari svijet — ali sagledan u novoj 
svjetlosti nemilosrdne analize. Ona piscu više nije potreb- 
na kao kompenzacija da bi se oslobodio depresije i verbalno 
iživio mržnju prema takvim oblicima života, već pomoću nje, 
a od otočanske stvarnosti kao građe, Ranko Marinković stva- 
ra originalan, do simboličnosti uzdignut svijet, u kojem se 

ljudi kreću po nevlastitoj, autorovoj volji: ne žive više se- 
be, već izražavaju piščev odnos prema životu u takvim obli- 
cima, što može, ali ne mora značiti — i prema životu u bilo 
kojem obliku. 


IV. SMISAO »ZAGRLJAJA« 


Marinković je moderni tip književnika, inteligentan, eru- 
ditivan, sklon filozofskom produbljivanju kao Gide, Camus, 
Čapek. Uvijek i u svemu traži i nalazi neki dublji smisao, 
pa nikad nismo potpuno na čistu što je htio da kaže (»Ru- 
ke«, »Prah«). O takvim umjetnicima“ uvijek je i lakše i teže 
govoriti nego o »čistim« beletristima. Lakše u toliko što je 
jednostavnije analizirati apstraktne probleme nego analizom 
rekonstruirati jedan osebujan svijet koji se, kao i analiza, 
opire svakoj sintezi, a teže zato što neke proze ostavljaju 
više mogućnosti tumačenja, a to opet nameće obvezu izbora 
pod znakom sumnje: da li je to baš ono pravo što je pisac 
htio reći. Goethe opominje: »Samo onaj ima pravo da anali- 
zira, tko osjeća u sebi sintezu u potpunom smislu te riječi.« 

Sasvim jasno je samo ijedno: Marinković »govori više 
rezignirano no tužno«. On nije pesimist i mizantrop, iako 
njegov odnos prema ljudima liči katkada na mizantropiju, 


a njegova mizantropija navodi opet na pesimističke zaključ- ' 


ke. No, rezignacija još nije pesimizam. Ne seže barem du- 
boko i nije tako ukorijenjena. Stvar je u spoznaji: »Ne pišu 
se tu romani, mon cher!« I još nešto: sve ono što se govori 
o optimizmu spada u predatomsko razdoblje ljudskog razvit- 
ka. Danas u doba hidrogenske bombe biti optimista u lajb- 
nicovskom smislu znači izazvati novog, još podrugljivijeg 
Voltaira. Uopće taj takozvani optimizam, kao i svaka parola 
dana, suviše je pojednostavljen, a od česte upotrebe i otr- 
can. Ako već govorimo o realizmu, onda valjda realno gle- 
danje na stvari pretpostavlja i na neki način involvira ta- 
kođer optimizam. Realizam sadrži u sebi upravo 
toliko optimizma koliko ga dopušta određe- 
narealnost! A Ranko Marinković je realist ako ga gleda- 
mo u cjelini i sudimo po krajnjoj konzenkvenciji njegova 
stava prema stvarnosti. Tek idući tragom pojedinih fragme- 

nata, detalja i digresija mogli bismo ga proglasiti (poput jed- 
nog dijela jednostrane kritike) i skeptikom, i pesimistom, i 
frojdistom, i čovjekomrscem, i rezigniranim = desperaterom; 
cinikom i podrugljivcem, koji je kadar sve ljudske vrijedno- 
sti omalovažati porugom, jer od svega toga pomalo ima u 
duhovnoj klimi u kojoj se razvija, u problemima i ljudima 
što ga okružuju (ili su ga okruživali), i u Marinkoviću samo- 
me, no ništa od svega toga Marinković nije 
integralno. 

On nije okorjeli skeptik, jer je još uvijek u njemu živa 
moć — ili slabost — da se oduševljava i raznježuje, samo što 
intelekt i iskustvo prevladavaju, pa se on — više uz bolnu 
nego podrugljivu grimasu — odmah i ponovo povlači u svoj 
oklop, plašeći se vjerojatno da ne ispadne pred drugima 
slab i smiješan... Ratovima i drugim nedaćama što ogrub- 
ljuju čovjeka imamo zahvaliti negativni psihološki kom- 
pleks, da se čovjek počinje stidjeti što je čovjek: ljudi u ki- 
nu kad se upali svjetlo zbunjeno brišu suze i razvlače usta 
u namješten, tvrd opor osmijeh, samo da se ne otkrije da 
su intimno u sebi, zaštićeni mrakom od tuđih pogleda, suosje- 
ćali i plakali... Da ipak nije pesimist, već realist koji pozna- 
je zakone života i ravnotežu sreće i patnje, Marinković je 
dokazao na više mjesta. U pripovijesti . »Anđeo« nalazimo i 
tamo gdje počinje smrt još uvijek vjeru u život ili barem 
poštivanje njegovih prava, prava na život npr. onog »sna- 
žnog momka, rumena bubuljičava lica«,y  kamenoklesarskog 
naučnika Lojza. Potresno djeluje majstorovo mirenje S. lo- 
gikom života, na kraju, pred konačno smirenje, kad ga ispu- 
nja sveopraštajuće razumijevanje radosti življenja i iživlja- 
vanja, dostupne sada samo drugima koji ostaju iza njego- 
ve smrti, sa svojim tajnim, prozretim, ali ne prezrenim gri- 
jehom, »grijehom« da se živi ne misleći na smrt ni svoju, ni 
bilo čiju, ni smrt uopće. ' 

»Eto, što je čovjek, doista šaka ništavila...« — To ka- 
že jedan licemjerni farizejski klipan nakljukan bogobojaznim 
frazama, i jedan samrtnik. Za prvoga je to fraza, za drugoga 
neizbježiva spoznaja vlastite efemernosti. Međutim, tako misli 
Albert Knez, klesarski majstor na samrti, ne znači i — Ranko 

Marinković. Opisati  gubavca koji. proklinje život ne znači 
proklinjati život već sudbinu gubavca, i sve što je uzrokuje. 
U vrijeme potencijalne opasnosti (potvrđene eksperimenti- 
ma ha Tihom oceanu!) da se naša slavna hiljadugodišnja 
kultura i civilizacija u tili čas pretvore u jednu vrlo tihu 
pustoš, može se progresivno djelovati i bez onog .banalnog 
optimizma, jer svijest o imanetnoj opasnosti samouništenja 
ljudskog roda nagriza samozadovoljnu vjeru i površno uvje- 
renje »da je sve dobruo:i da će sve dobro biti«,y a pomaže 
da se realna istina o životu razvije dalje ili u smjeru rezig- 
nacije, skepse i pesimizma, ili pak da bude neiscrpiva hra- 
na jedne uporne volje za odupiranjem, za prevladavanjem 
svega toga, za prerastanjem surove ljudskosti jednom višom 
i plemenitijom čovječnošću. Ako je prava ljubav sinonim 
za zaslijepljenost koja ne vidi ono što jest, već joj se priviđa 
ono što joj se imaginarno sviđa, onda je ipak visoko iznad 
nje zrela, iskusna i pouzdana ljubav što realno vidi postojeće 
i voli ono što vidi. : ' 
Isto vrijedi i za mržnju. Ona donekle dolazi do izra- 
žaja u »Zagrljaju«. U 'svijetu žandara i svetog Nikole pisac 
mrzi i kad se tobože smije: ta smije se da prikrije očaj i bi- 


jes. Nemoćan bijes! Revoltiran je, a ne može kompenzirati = 


taj revolt nego on ostaje u njemu, vrije i pretvara se u mr- 
žnju koja znači zapravo pasivnu pobunu protiv takvih od- 
nosa koji čovjeku oduzimaju slobodu'i dostojanstvo; pa čak 
i pravo da na to barem verbalno reagira, da uopće bilo kako 
reagira. Sile ga dapače da se pokaže zadovoljnim, da bude 
Miran, ponizan, pomiren sa sudbinom. U tome i jest smisao 
simboličnog zagrljaja: grliti: simuliranom ljubavlju objekt 
odvratnosti i mržnje, i osuditi se na šutnju samo zato što je 
nemoguće usuditi se govoriti i istodobno sačuvati »stvara- 
lački mir« pa čak i — rusu glavu na ramenu. (»Da nije to pao 
zahtjev na tvoju glavu?«) 

Spas je, doduše, samo privid spasa, u nezaboravnom, 
simboličnom zagrljaju, ponižavajućem i ujedno neizbježnom, 


. zagrljaju s neminovnošću poniženja, u ovom slučaju čovje- 


ka pisca, dok bi predratni Marinković rekao '»poniženja So- 
krata«. Radi se o jednom piscu drsko istinoljubivom i jed- 

nom žandaru opasno primitivnom, arogantnom, naotužanom 
pištoljem, lancima, paragrafima i besprizivnim, prijetećim — 
»U ime zakona!« — U ime zakona žandar bdije nad piscem 

koji piše ili bi mogao pisati protiv toga zakona, što u neku 
“ ruku znači i protiv toga žandara koji zakon, vjerojatno, ne 
poznaje dobro, ali ga zato revno i djelotvorno brani. Jer — 
žandar se također boji zakona, zakon bi i s njim nemilo- 
srdno obračunao, kad ga ne bi kako treba čuvao. A boji se 
i pisca i mrzi ga, jer zbog njega mora biti uvijek budan i 
spreman da se obori na nj: mrzi ga, jer osjeća njegovu inte- 
Jektualnu nadmoć. Ujedno se valjda bori (?) i protiv čovje- 
ka u sebi, koji bi na neki način mogao sa čovjekom u tom 
prokletom piscu uspostaviti posve ljudski, neposredni, sr- 
dačni, topli dodir; mogao bi se s njim eventualno sporazu- 
mjeti, mogla bi ta dva čovjeka odlučiti da žive dalje sami, 
odvojeni kao ljudi nezavisni od primitivnog žandara i kri- 
tičnog pakosnog pisca... No, u stvarnosti se ne ostvaruju ta- 
kve pretpostavke. U stvarnosti se neprestano ukrštaju mačevi 
sitnih lukavština i neznatnih oportunizama. 

Žandar bi se kao čovjek zadovoljio i time, no ojađeni 
je pisac u jednom nekontroliranom trenutku očaja prekora- 
čio granicu i dospio u nemoguć, smiješno tragičan položaj, 
u kojem se može dalje. održati samo neprirodnim, neželje- 
nim, ponižavajućim, konvulzivnim ali neminovnim  zagrlja- 
jem, kome je smisao u tome da što je moguće dulje traje, 
jako je to besmisleno. Samson nije tako grlio Dalilu, jer tako 
se grli samo nešto što se ne želi prisvojiti, a ne može izbje- 
ći... Ne jedni drugima ljudi, već mržnjom zadojeni i odvrat- 
nošću prožeti — »zaljubljenici«, zagrljeni očajničkim sveobu- 
hvatom koji sve obuhvaća, ali i svakoga sapinje. Ljubavnici 
života namijenjeni smrti, ljubavnici smrti prepušteni životu, 
prolazni u prelaznom obliku između Ništa i Ništavila... 

Za razliku od Alberta Kneza koji »kleše prazna i indi- 
ferentna srca« simbole smrti za nadgrobne spomenike pro- 
hujalog. života, Ranko Marinković je u »Zagrljaju« ostvario 
svoju najčišću inspiraciju temperamentno i poneseno prevla- 
davši čak i samoga sebe. I Knez je također doživio svoj ži- 
votni trenutak, kad se iz kore obrtnika iščahurio umjetnik. 

Inspiracija. je bila lijepa plava Frida. Mlada udovica, naru- 
čila je spomenik za muža glazbenika koji je umro svirajući 
na koncertu obou. »Cijelo je vrijeme plakala dok je naru- 
čivala.« Knez je bio odmah potresen njenom tugom, u stva- 
ri njenom pojavom, ali prva ponuda bila je rutinerska — 
pastir s frulom. Pastir s frulom u ustima! Nešto hladno, ka- 
meno, beživotno, dopadljivi kič. Ne! 


»Dan je: bio krasan, sunčan, a njezin plač je cvilio kao neka 
daleka pastirska svirka, izgubljeno pod suncem. Bio je inspiri- 
ran... Njezino ga je uplakano lice nadahnulo, njezine su suze 
otopile obriničku ravnodušnost klesara nadgrobnih spomenika, 
on je bio umjetnik.« : 


Pastir dakle neće samo držati frulu u ustima, on će svi- 
rati, on će djelovati kao živi svirač. U tome je jedna od lako 
uočljivih razlika između zanata i umjetnosti. 

Bio je dan i jedan pisac zabavljen pedantnim priprema- 
ma. Napojio je svoj Parker dobrom tintom Waterman, ski- 
nuo dlačicu s vrha, otpuhnuo vlas s papira... Ništa! Odložio 
je pero. Opipavao cigaretu, tražio mekanu, kao da je u tome 
stvar. Vrijeme prolazi, ništa, ni slovca. Samo pepeo na pa- 
piru i dim što se rasplinjuje. Trenutak jalovosti, kad volja 
mamuznuta odlukom »Hoću pisati!« uzalud očekuje da se 
pojavi inspiracija i nametne o čemu, što pisati. Jedno stanje u 
kojem se umjetnik nimalo ne razlikuje od profesionalnog 
literate. : 


»STVARNOST se rastvara pred tobom kao lepeza, prošetaj 
pogledom uokolo, svi viču iz gledališta; »mene, mene!« Misle da 
je to šala, što ti kaniš učiniti. U tebe je pogled mesarski: biraš 
ovna za žrtvenik UMJETNOSTI.« 


: Napokon, kapnulo je. Najprije je bila samo crna kap 
tinte. Zatim se mrlja raširila. Crna Mrlja što proždire nevi- 
nu bjelinu papira, otimajući zauvijek razumnoj riječi plod- 
no podatno tlo... Za razliku od Knezove plave inspiracije, 
Marinkovićeva je bila crna, ali bila je konačno tu — prava, 
životna inspiracija. 

»Zagrljaj« je sve što Marinković može, umije, što jest i 
što nije, i zašto tako jeste, i zašto nije drugačiji. 


»Cmizdriš nad izmišljotinama, a zbog onoga što se dešava 
ubijaš. Izmišljena čovjeka, lopova, oplakuješ, ma da si žandar, 
a živa čovjeka koji ti je izmislio i lopova i Đinu i priču, što 
je izmamila dvije ljudske suze iz krokodila, ti bi toga čovjeka 
»ko: psa«! 

I još hoćeš da te pustim! : 5 

A zašto mene ne žališ? Zar ja nisam nesretan? Zar me nije 
nesreća što ti postojiš gurnula u ovu krajnju, najveću nesreću, te 
moram tu umrijeti s tobom zato, što ti ne mogu vjerovati? 

Plašio si mi maštu, razgonio i proždirao rečenice još dok su 
se rađale u glavi, trovao mi sve izvore misli... Mašta mi se šu- 
ljala podvita repa dok si se ti šepirio po svijetu, bježala od tebe, 
od onoga što ti doista jesi i što se dešava zbog tebe i sklanja- 
la se po brijačnicama, po trafikama, motala se oko nogu smije- 
šnim starcima, čudacima, prosjacima, prosjačila i krala komadiće 
života na rubu stvarnosti, ali ovo tu, ovo ovako... u posljednjem 
zagrljaju — nije mogla smisliti.« 


Moderna mitologija straha obično se veže uz ime Fran- 
za Kafke, divinatornog autora »Procesa«; Marinković joj je 
»Zagrljajem« dao prilog dostojan najveće usporedbe. 


V. O HUMORU I OSTALOM 


Odavno je već zapažen Marinkovićev humor, no Marin- 
ković nije humorist, pa ni satirik u običnom i uobičajenom 
smislu riječi. U njegovu humoru ima sumora i na momente 
sviftovske netrpeljivosti, dok je svojstvo pravog humora da 
smijehom podjeljuje oprost grijeha krivcima. će . 

Marinković je u suštini ozbiljan, u toj ozbiljnosti povri- 
jeđen, neozbiljnostima i banalnostima uvrijeđen i zbog svega 
toga negdje duboko u sebi pomalo ogorčen, pakostan, čak 
ciničan. Njegove su riječi:  »Dostojevski je negdje napisao 
da je za smijeh potrebna bezazlenost, a ljudi se najčešće .smi- 
ju pakosno... Mi se danas u glavnom smijemo od zlobe 

(potertao V. P.)... Smijeh kao sredstvo borbe... Humor se 
rodio iz intelekta.« 

Njegov humor nije prvotan nego je nastao naknadno, 
razvio se iz neobično razvijenog superiornog intelekta i kao: 
takav je ključ izgubljenih iluzija. Marinković humor ne na- 
smijava i ne osvaja kao humor jednog Hašeka ili Sremca: 
više podsjeća na Pirandella i Domanovića. Marinkovićeve. 
suptilne dosjetke nisu za opću potrošnju, jer traže napor u- 
življavanja i razumijevanja. To im otežava komunikaciju i 
popularizaciju, ali ih čini trajnijima i vrednijima. Humor je 
to suviše fin da na nj reagiramo grohotom i namah zabora- 
vimo čemu smo se smijali. On i nije u načinu kako se nešto 
prikazuje već u gledanju na ono što će biti prikazano. 

Daleko od toga da bude lakomisleni šeret, Marinković 
zna prijeći i u sarkazam: 


»Utegnuo remen preko pasa do posljednje rupe, a ogroman 
Pištolj nakrivio se otraga i kažiprstom bezazleno pokazuje žan- 
darov tur, kao one ruke na hodnicima provincijskih hotela, što 
diskretno pokazuju... jedno mjesto.« 


Na sličan način zajedljiv Marinković je dosta često, 
iako nije nikada jednak potpuno i do kraja. Ima i razloga. 
zašto nije. Spomenuto je već jedno ime, jedan pojam moder- 


nog humora; ovdje ga valja ponovo izgovoriti: Charlie Cha- : 


plin. Njegovu specifičnom tužnom smijehu kroz suze, onom 
čaplinovskom humoru koji: ponekad izaziva posve suprotne 
reakcije potresajući do grcanja, do ridanja, Ranko Marinko- 
vić je posvetio čitav jedan esej »O mehanici i poetici filma«, 
pisan s takvim poetskim zanosom, s toliko topline i uživlja- 
vanja da je to značajno ne samo za 'temu već i za pisca — za. 
odnos Marinkovića prema Chaplinovoj umjetnosti. Sasvim je 
svejedno hoćemo li to zvati srodnošću ili utjecajem, ali ve- 
za je neprijeporna. ' 

Ne mogu se oteti misli da bi »Zagrljaj« bio izvanredna 
građa za Chaplina; da sam napiše scenarij i da sam odigra 
uloge u filmu sastavljenom od nekoliko kraćih komedija, 
koje bi na kraju djelovale larmoajantno. Zamislite scenu kad. 

«skitnica Charlie (i pisac je skitnica na beskrajnim putovima 
'imaginacije!) grčevito i groteskno grli na obali žandara, ko- 
me bezazlene ribice griskaju nožni palac u isto vrijeme dok 
se osramoćeni gnjevni predstavnik Sile nemoćno batrga u- 
zalud nastojeći da dohvati revolver i obračuna S malim o- 
čajnički hrabrim delijom. Ili pokušaj da žandara na čas u- 
miri pričom o džeparu koji je ukrao svoju vlastitu sreću, a 
taj džepar ne bi bio nitko drugi već on sam, do bola poznati 
Charlie u širokim harmonika-pantalonama i ogromnim ča- 
:mac cipelama!... 2 

Sad bez obzira na pretpostavke, Chaplin bi nesumnjivo 
u »Zagrljaju« našao isto toliko od specifično svog humora, 
“koliko je i Marković u njegovim djelima našao inspiracije i 
«otkrio srodnosti. 

I Chaplinov i Marinkovićev humor samo 
isu poseban oblik humanizmai rezultat iz- 
vanredno pronicavog zapažanja životnih 
detalja. Zato je potpuno promašena ona Džumhurova ka- 
rikatura Ranka Marinkovića objavljena u »Politici«, koja 
mu povećava bradu i usta do rableovski hipertrofičnog, sar- 


.donskog smijeha, što je posve suprotno poznatom i već po-, 


.slovičnom Marinkovićevom podsmijehu s grimasom bola, ci- 
nizma, sažaljenja, poruge i blagog prijekora. Njegov je smi- 
jeh kompenzacija patnje, ali ta patnja nije uvijek prevlada- 
:na, već je prisutna u smijehu, odnosno podsmijehu; očituje 
.se kao grč i grimasa, ' * 
Zato je poruga njegovo najubitačnije oružje i jedini pri- 
rodni stav prema »kloaki stvarnosti«, ali on se tim beskom- 
-promisnim oružjem služi samo u krajnjem slučaju, kad mu 
“više ništa drugo ne preostaje. P . 
Njegov Benito Floda von Reltih pronašao je međutim još 
“jedan modus vivendi: proglasio se neodgovornim i simulirao 
"ludilo, jer među luđacima čovjek se mora praviti ludim, da 
.ne bude osuđen i izopćen kao — luđak. Proza koja je svoj 
“naziv dobila po glavnom junaku, pasioniranom brojaču že- 
ljezničkih pragova, bizarna i simbolična, u našoj književnosti 
:zauzima jedinstveno mjesto, ne toliko umjetničkim kvalite- 
tama koliko izražajnim osobitostima. Pečat joj je udario Ma- 

rinkovič; ali u sjećanju iskrsavaju Poe i naročito Kafka, ma- 
kar se ne može govoriti o nekom presudnijem direktnom 
utjecaju. ' ' 

Kad je već riječ o utjecajima, onda ne bi trebalo pre- 
šutjeti ni ruske humoriste, napose Čehova (»I sve je njoj 
davao, ženici svojoj obožavanoj!«). Ali to uopće nije bitno za 


ocjenu originalnosti i karakteristike Marinkovićeva humora, - 


u kojem ponekad zazvuče i vedrije, prpošnije žice, kao na 
primjer u prozi »U znaku vage« i donekle u »Karnevalu«. 
»U znaku vage« djeluje kao fragment veće cjeline pisan lako 
i začinjen dopadljivom kozerskom  duhovitošću, koja pri- 
vlači i zabavlja, ali ne ostavlja dubljeg traga. Ta proza, shva- 
ćena kao fragment, signalizira možda nove, veće pothvate 
Marinkovića, koji je bio prononsiran kao sjajan fragmentist, 
izvrstan novelist, ali — činilo se — bez daha za opsežniju, 
«epski razgranatu prozu, za roman. Međutim, širina zamaha 
u toj prozi i procćdć kojim Marinković razvija radnju na- 
vode na pomisao da je to zapravo zametak budućeg romana 
o predratnoj Jugoslaviji, o životu lumpenproletera, boema. 
umjetnika i novinara, sve to gledano očima humoriste više 
nego argusovim očima satirika. 

Isto tako nepretenciozan i lak humor nalazimo u »Kar- 
nevalu«, samo što je to umjetnički znatno uspjelija proza, 
čak i jedna od najboljih Marinkovićevih novela, s ingredi- 
jentom pučke farse. Mediteran, renesansna raspusnost i pu- 
nokrvnost, kermeska sočnost Breughela, groteskno jezivi 
Bosch. Neobuzdano mahnitanje ,neodgovorne bezumne mase 
samo je povod satiriku da sagleda i mravljom kiselinom bes- 
poštedne analize razobliči svu mizeriju jedne zabitne pro- 
vincije u kojoj se ljudi glože organizirano, svrstani u dvije 
protivničke stranke dvaju zakletih neprijatelja — doktora 
Delonga i magistra Budikovca — koji su, kako ironično ističe 
Marinković, »iskočili na čelo protivničkih stranaka kao dvije 
čvoruge mržnje, dva bojna roga, koja su dakako imala i svoj 
programatski stranački karakter«. j 

Nakon svega ipak valja reći da je Marinkovićev humor 
ponekad i suviše artificijelan, nategnut, pa i promašen: 

»Naslonio se na prozor. Tamo u dvorišnoj zgradi stanuje je- 
dna mlada žena u posljednjem stadiju trudnoće. Mogla bi svakog 
časa roditi... što će roditi? Kćerku?... Onda će je učiti kad po- 
odraste, da žena drži tri ugla kuće, a muž samo četvrti... (A 
ako se desi potres? Tko će onda držati?)« 


Za komiku situacije Marinković ne nalazi uvijek adekva- 
tan neposredan izraz.. Stil mu je suviše intelektualiziran, ima 
mnogo apstraktnih riječi i termina, bez sočnosti nepatvorenog 
narodnog govora, bez britkih duhovitih fraza koje bi imale 
samostalnu vrijednost izvan konteksta. Nemajući dovoljno 
poleta i dinamike, gipkosti i potrebne raznovrsnosti, Marin- 
kovićeva rečenica nije krilata u istoj mjeri kao njegova 
mašta niti je dovoljno snažna da ponese sav teret njegovih 
invencioznih. zamisli. Marinković nije bogodano bogat rije- 
čima poput Božića, pa ne nalazi ni dovoljno sinonima da 
osvježi pripovijedanje. No leksičku oskudnost on nadomje- 
šta sintaktičkom preciznošću i artificijelnim kalamburima 
(»O, tenkju veri mač iz toka braćo«) i sadržajnim igrama, 
riječi. Ima istančan osjećaj za mjeru, pa u tome ne pretje- 
ruje i ne igra se smislom, već sve njemu podređuje. Dušan 
Matić u dokolici pročita ALBUS SAPUN na hebrejski način, 
naopako — NUPAS SUBLA, a to nije ni duhovito niti ima 
neko dublje značenje. Kod Marinkovića je, naprotiv, sve 
funkcionalno i sadržajno, FLODA von RELTIH ima svoj 
dublji smisao: u svijetu možda još postoji neki bezumnik, 
pritajen i zakonspiriran tajanstvenim anagramom, pa bi se 
“moglo desiti da on opet zaigra otvorene karte kao ADOLF 
HITLER. ka 

Gdje međutim treba misaono produpsti ili sublimirati 
egzaktne spoznaje i zapaženja, Marinković postiže zavidnu 
preciznu slikovitost i slikovitu preciznost. : 

»Majstoru krv živne u žilama, prokola, zastruji, bije u svim 
bilima, kuca na sva vrata, igra živi...« f 

»Bila je lijepa. Kosa joj se prelijevala u zlatno-žutim, dugim 
valovima od čela prema zatiljku, gdje se odjednom propela u vis 
kao da je udarila u baraže češljeva i:naglo se rušila nizbrdo u 
zlatnim slapovima, pršteći uokolo finu, iskričavu sumaglicu.« 

Eimocionalno zasićena i sugestivno plastična, posljednja 
slika krije možda vanredno rafiniranu autorovu ironiju. 

Ima naime jedna osobitost Marinkovićeva humora o ko- 
joj još nije bilo govora. Kao da se na njega odnosi de Sanc- 
tisova karakterizacija Ariosta, to jest pjesnika »koji kao da 
se iza kulisa smije i kao da se ruga svojim slušaocima«. Mi 
kod Marinkovića nismo nikad sigurni, nije li njegova ozbilj- 
nost samo maska podrugljivosti, pa i onda kad nema razlo- 
ga da situaciju smatramo komičnom, pokušavamo je gledati 
i doživjeti s komične strane, barem — ne shvatiti je suviše 
tragično, kako nas ne bi pisac naknadno posramio disonant- 
nom opaskom, rušeći jednim potezom svijet patetičan i div- 
ljenja vrijedan u prah poruge. Zazor od patetike? Svakako, 
a put svakog depatetiziranja vodi od postiđenosti do poruge. 


Na taj način Marinković postizava možda i više no što mu. 


je namjera, jer stvara neočekivano napetost tamo gdje je ne- 
moguća svaka napetost osim one koju u čitaocima izaziva 
neizvjesnost, bojazan da se ne ponovi slučaj do praha poni- 
ženog Tonija pl. Jankina, koji svojim dobročiniteljima ci- 
nički dobacuje: »Vi ste mislili da sam ja nesretan... i da ću 
se najmanje... objesiti zbog toga? Dobro sam se s vama na- 
šalio? He?« 

Ismijava li time sebe ili se podsmijeva drugima? 

Kafkin Josef K., trenutak prije smrti pita svoje krvnike 
u cilindru: »U kojem kazalištu igrate?« 

Teatar? — Ima ga i kod Marinkovića. Osobito kad pi- 
randelovski konstruira. Ali ma što se govorilo o njegovoj 
artificijelnosti i bizarnosti, on je najjači tamo gdje crpe iz 
svog najbogatijeg vrela, a to nije imaginacija već zapažanje 
realnih činjenica. ' 

Negirajući školski definirani realizam, Marinković ga di- 
jalektički prevladava, nevjeran teoriji, ali vjeran stvarnosti: 


ponešto sumoran, uvijek humoran, u svemu human. 

BEZDANI SVIJET 


(PRISTUP PJESNIŠTVU A. B. ŠIMIĆA) 


Pjesni su časovi u vječnosti. Čovjek ih živi kada bitno 
Živi. Bitno živjeti! Što znači to, za čovjeka? A znači sve za 
njega. Znači: Spomeni se, čovječe, da ti je živjeti na priliku 


vlastite ljudske biti, živjeti i životom doseći svoju izvornu 


ljudsku zbiljnost. Opomena je pjesnikova: 


Čovječe pazi 
da ne ideš malen 
ispod zvijezda! 


Pusti 
da cijelog tebe prođe 
blaga svjetlost zvijezda! 


Da ni za čim ne žališ 
kad se budeš zadnjim pogledima 
rastajo od zvijezda! 


Na svome koncu 
mjesto u prah . 
prijeđi sav u zvijezde! 


Iz života i u smrti prijeći među zvijezde. Uzrasti do 
vječnosti. Je li to san? O ne, to je smisao velike zbilje. To 
je zbilja koju dosižemo u zvjezdanome času kada bitno ži- 

vimo, u času pjesni. Nije naše življenje ljudski potpuno već 
time što naprosto postojimo. Bitno mi uopće i postojimo tek 
ustremljeni za izvornim smislom naše opstojnosti sred svega 
što postoji u svijetu. Koliko smo kao ljudi zbiljski sa smi- 
slom u svijetu, toliko smo i bliski pjesništvu. Toliko smo mu, 
iz upitne zbilje vlastitog života, kadri i bitno pristupiti. 

Uozbiljiti nam se treba. Nama, koji smo već navikli da 
svako dopadljivo umijeće estetske igre s riječima bezbrižno 
nazivamo prevelikim imenom: pjesništvo. Beskrajno uozbilji- 
ti. Jer stremimo blizini beskrajne ozbiljnosti toga što jest 
pjesništvo. Jer smo nakani približiti se pjesniku čije su pje- 
sni, da bi zatim mogle biti zapisane, ponajprije bile, i morale 
biti, zbiljski, o koliko duboko zbiljski življene! Jesmo li mi 
sada u stanju da ih ponovo živimo? Da ih, iz njihove dubine, 
živimo kao svoju vlastitu zbilju? Jer pred. pjesnikom .SImo 
koji nam beskrajno ozbiljno govori: »Onaj kome je pjesništvo 
potreba života, to je čitalac kojega želim.« 


I 


Jedan dublji prostor, jedno dublje vrijeme, ispunjuju ne- 
izmjernim svojim  rastenjem pjesničke časove ljudske 
opstojnosti. Za duboki svijet sabrano je zrenje pjesnika. Za 
njegovu dubinu bez kraja. Za njegovo bezdano trajanje. 

Svijet je neiserpiv kao čudo. Bez mjere je duboka stal- 
nost što bezdano usebno stoji sred konačnosti našeg bića, u 
dubini vremena, u prolaženju svega. Svijet. On šuti kao taj- 
na. Iz svoje dubine bezglasno traje i stvari, neprolaznije od 
nas ljudski najprolaznijih, jer opstojno neponovljivih, traju 
dubokom trajnošću, u muku čuvajući tajnu. Što je samo je- 
dan put, i nikada više, što je jednom za svu vječnost smrtni 
čovjek kao pjesnik u ovome svijetu? Zi 

Mi što trebamo sa smislom biti, bitno živjeti i povjerlji- 
vo umrijeti u tome svijetu, što smo mi, zemaljski konačni 
ljudi-prolaznici, kad smo ništa manje i ništa više nego ljudi, 
kad srno pjesnici i kad pjesnički prebivamo u njemu? Dopi- 
.re li još do nas, kao uskrsli glas nespokojstva iz dubine našeg 
vlastitog sjećanja — sjećanja drevnijeg nego što smo mi sami 

— nagovor pjesnikov koji izranja iz neizmjernog? Budi li se 
takvo sjećanje u nama, tek tada ćemo ga čuti. Poslušajmo ga. 


Pjesnici su čuđenje u svijetu 


Oni idu zemljom i njihove oči 
velike i nijeme rastu pored stvari 


Naslonivši uho 
na ćutanje što ih okružuje i muči 
pjesnici su vječno treptanje u svijetu 


II 


S uvodnom pjesni »Preobraženja«, s pjesni o pjesnicima, 
objavljuje nam A. B. Šimić ekstatičnu bit toga tajanstveno 
jednostavnog govora koji je pjesnički na djelu u njegovu 
umijeću kazivanja stihova.! Sam pjesnik pripravlja nas tako 
za sabrani pristup svojim pjesnima. Za što je on sam sabran 
u svome govoru, to je poziv za koji je pjesnički pozvan: to je 
zadani mu zadatak, da pjesnički opstoji u svijetu. Objavlju- 
jući nam svoju istojnost u svijet, on nas time priprema da 


* »Preobraženja« doduše (posve vremenski) jesu mladićka, ali i bitna, 
toliko rano i tako čudno zrela knjiga pjesnika Šimića, Ta jedinstvena i po 
svojoj vrijednosti u književnosti našega jezika izuzetna, izvanredna zbirka 
pjesni, mjera je njegove pjesničke trajnosti. Što još pjesnički sja i u 
poznijim stihovima A. B. Šimića, samo su odsjaji njenog čudesnog unu- 
tarnjeg sjajenja. Ti oslabjeli odsjevi iz dubina njenog zvjezdanog gorenja 
obasjavaju i poneki pjesnički čas poznijeg Šimića (koji već pretežno bilo 
rasuđuje, bilo samo lirski čuvstvuje u stihu bez pjesničkog obujma), no 
sve bitno što ovoga pjesnika, zajedno sa svega nekoliko poznijih njegovih 
pjesni, čini pjesnikom, skupljeno je ipak u pjesnima »Preobraženja«. 
Šimićeva pjesan »Pjesnici« sama sobom upućuje na bezmjernost one dubin- 
ske mjere, koja u njegovu književnome djelu dijeli i puko umijeće kazi- 
vanja stihova, i puku liriku, od pjesništva: — Ona sama izdvaja iz njega 
ono što nisu tek stihovane izreke, niti samo čisti lirizmi, već nešto više, 
nešto temeljnije od toga obojeg — pjesni same. 

Pitanje: Zašto se A, B, Šimić u najvećem dijelu svojih stihova iza 
»Preobraženja« udaljava sve više dosegu duboke mjere te bitne svoje knji- 
ge? Zašto sve rjeđe zapisuje pjesni, a sve više stihuje tek svoja lirska 
čuvstvovanja i svoje razumske rasude pred licem i naličjem oskudno svag- 
danje stvarnosti? — takvo pitanje prelazi već okvir ovoga pristupa nje- 


govu pjesništvu. Ovdje nam je jedino napomenuti: Obraćajući se 


posve ljudskom, njegovi stihovi gube svoj raniji obujam duboko, potpuno 
ljudskog. z ; 

bismo i mi, stojeći s njime u istome svijetu, primili na. sebe 
isti zadatak: da bismo vlastito opstojanje primili tako kako 
je ono sudbinski svakome biću našeg roda od iskona dano. 
Obraća nam se, nama koji »sada« jesmo i bili smo za njeg, 
već »prošlog«, još oni nepostali »budući«, da bismo se kao 
braća po istoj sudbini smrtnoga života, ekstatički, u dubini 
vremena, našli u svojoj ljudskoj biti, u izvornome smislu, u 
iskonskoj istosti svoga zemaljskog prolaženja svijetom. 
Pjesnik poziva nas, svoje srodnike iz sviju, njemu »bu- 
dućih« doba, da se srodimo najdubljom srodnošću, u naj- 
dubljoj istosti, u istosti naše ljudske biti, jer: ko 
Pjesnik je svaki čovjek koji bitno živi, koji izvorno 
opstoji. . . 
Pjesnik je čovjek koji ide zemljom svih vremena i raste 
u duboki svijet. đ . 
Između ljudi što dolaze i prolaze, stižu i padaju sa sla- 
pom vremena, pjesnik je biće koje u svome prolaženju kuša 
»vječno bogatstvo«, koje je u mijeni otvoreno spram stal- 
nosti. Bivstvo je pjesnika da je on: »čovjek s tajnom« u sebi. 
Čime on iskušava naše srodništvo s njime, to je njegova 
bliskost tajni. Bliskost iz koje nas poziva da u sabranosti za 
ono izrecivo što nam on otkriva od nje iskusimo i sav ne- 
izrecivi smisao pjesničkog držanja kao bitne potrebe ljud- 
skoga života. ' 
Kao potrebe bića u svijetu za smislom svoga bitka u svi- 
jetu. 


II 


Svojim ekstatičkim nagovorom pjesnik nas preko mosta 
čuđenja vansebno prevodi u svijet iza vela vremena, u sta- 


tis svijeta, u stanje koje je njegova tajna. Što pjesnički uspo- ' 


stavlja taj svijet-tajnu u beskrajnoj začuđenosti konačnoga 
bića, časoviti je pogled prolaznika koji nijemo raste izvan 
sebe, u beskonačno stvari, u stalno koje ne »ide« i ne prolazi 
u vremenu već s onu stranu njega, ustaljeno, iz svoje du- 
bine u njemu stoji. Što je u dubini stvari da oči pjesnika ve- 
like i nijeme rastu pored nje? 

Što je veliko i nijemo u stvari samoj da se »pored stva- 
ri«, u njenoj blizini, ekstatički ustavlja svo pjesnikovo biće? 

Veliko i nijemo u njoj jest njena šutnja s kojom traje. 
Istavljen u blizinu stvari koja beskonačno raste, uzdiže se 
i stoji iz dubine vremena, pjesnik je stavljen pred nijemu 
zatvorenost stvari, u sebe samu. On je izložen neizrecivosti 
njene šutnje. Kako jednostavno stoji stvar u svijetu, a s ko- 
liko šutnje, s koliko tajne u sebi! 

Koliko je beskrajno jednostavno, toliko je i beskrajno 
duboko istajanje stvari iz dubine svijeta. Stvar jednostavno 
traje. »Ali to jednostavno, kad smo ga dosegli, .ne pušta dalje 
u sebe i zatvara se pred nama u svoju tajanstvenost.« 

»Jednostavno je tajanstveno.« U taj izreći sažima pjesnik 
Šimić svu srž svoga pjesničkog iskustva. Sve njegove pjesni 
nastaju iz nastojanja da se dosegne, da se iskaže to jedno- 
stavno jedno svega što se pred nama u svemu tajanstveno 
povlači u svoje »bezdano unutra«. Pjesnik govori bitno kad 
seže do biti stvari, kad otkriva njeno, »duboko unutra« i do- 
ziva je iz njenoga bezdna u svjetlost svoje riječi. Čovjek po- 
staje pjesnik u bitnome času izrecivosti stajanja stvari, či- 
stoga lika stvari, koja istoji iz dubine trajanja. Pjesnik ne daje 
sliku o stvari. Slikovito se o stvari izražava lirik koji ne iznosi 
bit stvari već svoja čuvstva povodom stvari. Pjesnik je uprav- 
ljen spram iznutra osvijetljenog lika same stvari, on ne ide 
mimo nju nego izravno do nje same, takve kakva jest, kakva 
postoji. Pjesnici idu spram biti stvari koje stoje u vremenu, 
koje bezimeno traju i šute. Povlačeći se u sebe, krijući mu 
svoju bit, one i pjesnika povlače sa sobom, u šutnju. Jer pje- 
snik nije taj kojemu bi svijet bio tek njegova lirska predodžba 
i koji bi o stvarima izražavao samo svoju sliku. 


IV 


' Pjesniku je zakon vječno treperenje u svijetu, stajanje 
pred šutnjom stvari s kojom raste u njemu bitna potreba da 
govori. Jer svagda je on taj koji opstoji jedino tako, jedino 


time da izgovara. Ne da izgovora ono što bi iz slobode svoga 

htijenja htio govoriti, već ono što mu je zadano kao potrebito 
govora i što time postaje njegova neminovnost. Pjesnik ne 
mašta po svojoj volji. On ne sudjeluje u lijepoj igri kojoj sam 
postavlja pravila. »Pjesnik iznosi istinu« — izriče A. B. Šimić 
i potvrđuje to neiscrpivo svojim pjesništvom. 
' Pjesnik nam donosi istinu. Koju istinu? On nam saopća- 
va: »Čovjek je nešto što treba svoj vis-a-vis. Pogled u prazno 
čini ga očajnikom.« Istina koju nam pjesnik objavljuje, istina 
je koju čovjek treba da bi bio čovjek, a ne očajnik. Što je 
vis-A-vis nas, što je nama naspramno i što mi bitno trebamo, 
jer u tome ostvarujemo sami sebe, svoju ljudsku bit — to je 


stvar, to je ispunjenost svijeta-tajne s tajnom stvari. Istina. 


koju iznosi pjesnik, istina je pjesničke njegove sabranosti za 
tajanstvenu jednostavnost stvari, za bit svega što je na ljud- 
skome obzorju postala ljudska stvar. Njegova istina je istina 
njegova pjesničkoga odnosa spram svih ljudskih odnosa, spram 
izvora svega što je postalo ljudska stvar. »Ima nešto ispod 
vanjskog, ispod površine, ispod patine stvari. Ima jedno unu- 
tra. Duboko unutra. Bezdano unutra.« Sa svojim »bezdanim 
unutra« stvar stoji u svijetu. Koliko je blisko »pored stvari«, 
koliko povjerljivo raste u veliko i nijemo što stoji iz njene 
dubine, toliko istine iznosi pjesnik na vidjelo; istine nedjeljivo 
jednostavne; istine svega što u svijetu bivstvuje. Koliko je 
okružen i mučen njenom šutnjom, toliko je dosiže svojim 
sluhom. Koliko je udaljen od nje, toliko je dosiže svojim po- 
gledom. i svojom prisnom čežnjom. Toliko dospijeva u njenu 
blizinu. rirA da 
* "Toliko je on prevodi iz nijemosti u govor. 


V 


Svoje pjesni naziva Šimić »Preobraženja«. Naziva ih tako 
bitno, iz same njihove ekstatične biti. Njihovo je porijeklo iz 
oskudrio svagdanje stvarnosti. Svagdanje njihovo značenje je 
u tome da. nastaju iz nestalnosti, iz preobrazbi, iz mijene bića 
u.vremenu. Dublje im je značenje u dubljini toga čemu stre- 

me. Dubljina njihova značenja je u tome što su one izredni, 
pjesnički časovi toga vremenitog bića, časovi koji iz vremena 
istaju u vječnost, u stalnost bez mijene. Njihov duboki, pje- 
snički smisao krije se u preobrazbi bića i stvari iz konačnosti 
vremena u beskonačno stajanje, u unutarnji obraz, u čisti, ne- 
pokretni, ustaljeni lik. 

Iza »Pjesnika«, prvi stihovi »Preobraženja« još su lirska 
molitva bogu za stalnost, za pretvorbu nestalnog i prolaznog 
ljudskog bića u nepromjenljivu i vječnu zvijezdu, u samu 
vječnost ili istost bića u svijetu s njegovim bitkom. Što je, 
međutim, konačno, ne tek lirsko, već odista pjesničko obzorje 
ove zbirke stihova (i pjesnika A. B. Šimića uopće), to je već 
njihova razlika utemeljena u odnosu čovjeka po smrtnosti 
prema bezdnu trajanja: stalnosti bitka svijeta. 

Bog je pređašnja, odviše ljudska, sada i na sve vijeke za 
budućnost mrtva riječ, koja zrači na početku — smrt je za 
svu buduću ljudsku vječnost živa, bitna riječ, koja sja napo- 
sljetku u pjesnima A. B. Šimića. j 

Ali između toga, i u toj pjesničkoj preobrazbi samog pje- 


.ossnika, i u tome njegovu pripremanju za buduće ljude, izvor- 


nije, bliže svijetu, u njegovim pjesnima prebiva ista bitna 
čežnja za dubokim, stalnim likom ljudskih stvari, za časom 
njihova postojanja u vječnosti. Čežnja da se bitno izgovore 
stvari, da se iskaže sama bit svih stvari od čije blizine zavisi 
naša ljudska sudbina, beskrajna čežnja da se dosegne njihov 
čisti lik, njihov čas u vječnome trajanju — to je bitna drama 
koja se događa u pjesnima A. B. Šimića. Zatvoren u sebi, po- 
vučen u sebe, s velikom neiserpljivom tajnom svoga »bezda- 
noga unutra«, svijet se ovdje pjesnički dogodio, jednom i za 
ljudsko svagda. Ama ke . 


+. VI 
Doseći duboki obraz stalnosti “potpunog, svijetom, biti 
stvari ispunjenog časa, preobraziti to što nam je vidljivo pre- 
dočeno u nepredstavljivu dubinu. smisla njegove prisutnosti 


— tek to je zadatak dovoljan za pjesnika. Zadatak dovoljno 

velik da taj koji stremi za tim da izreče iskonsko postanje, 
izvorni lik bitnoga časa stvari u beskrajnome — sagori sav 
živeći ga, izvršavajući ga. 

Živeći ga tako kako ga je pjesnik A. B. Šimić živio. S 
mnogo života u sebi i s mnogo smrti u sebi: 


Ja pjevam sebe koji umirem na: dan bezbroj puta 
' i bezbroj puta uskrsnem 


S toliko prelaza života-smrti u sebi, čezne pjesnik za du- 
binom bezvremene ustaljenosti svoga bića (»Moja preobraže- 
nja«, »Molitva za preobraženje«). Stalnost dosiže u svome da- 
lekom srodništvu sa stvarima: 


O kako stoji sve 
ukočerio oštro bijelo! 


Na blize kuće nebo palo 
Na kuće nebo naslonjeno sniva 
Pustite neka danas stoji sve i sniva 


Danas svaki pokret boli 
(Zima) 


Iz plave tame stabla strše 


Cesta stala | 
sa zaronjenom glavom u mrak bezglasne doline 
(Hercegovina) 


Stalnost dosiže u slivanju svih glasova u tišinu sebe sa- 
mog, izraslog u nepokretni lik: 


Kroz prozor uđu glasi predmeta i ljudi 


Glasi nisu zli; ko poslušni psi kraj mene liježu 
u ćutnju 


Zar sve tišine hoće da u mene izrastu 
i u moj lik se utjelove? 


, Sjam u noći: bijeli nepomični mramor 
(Uzvišeno veče) 

Stalnost dosiže u zvjezdanome prostoru, u nepokretnom 
lebdenju labudova na plavoj vodi: ' 


Tu na plavoj vodi ! 
između dubina i visina 


lebde | x 
i tek se nekad lakim kretom iz nepomičnosti jave 


Ovdje na obali čekam ljetno veče 
da pozvjezda prostor oko mojih ptica 


Htio bih da vidim 
kako u snu lebde držane sred noći 
nevidljivom moći zvijezda sa svih strana 
(Ljetna pjesma) 


Stalnost pjesnik dosiže u svakom dubokom času pjesni 
koji je s onu stranu vremena što prolazi i s kojim mi svagdanji 
prolazimo. Iz zemaljske svagdašnjosti čovjeka do u duboki 
svijet događaju se Šimićeve pjesni. Sa zvijezdama na noćno- 
me nebu, sa suncem koje beskrajno izgara u dubini njegovih 
dneva, sa sjajem iz bezdanog unutra i mišlju najprije na boga 
i život vječni — zatim na život sam i smrt samu, na samost. 
čovjekovu iza smrti boga, izranja pjesnik svojim bitnim ča- 
som i opet uranja u nesvršeno trajanje, u nezavršivo, u bes- 
krajno stajanje svijeta. Prije i poslije njegovih pjesni traje 
svijet iz čije dubine one ustaju. One su događaj u njemu. Sto- 
ga u sebi nose nešto bitno nezavršivo. U sebi one nose vrijeme 


"bitka, stalnost svoga postanja. 


Beskrajno stajanje: dosegnuto u stvarima, stalnosti jed- 
nog brijega, stalnosti zvijezda ili kakvog jednostavnog pejzaža 
za čas u vječnosti zaustavljenog, uspostavljenog u trenu nje- 
gove nijeme, tihe preobrazbe. 

Stajanje do u beskraj. Ustavljeno u stalno ljudskom: u 
biti materinstva, biti nevinosti i krivnje srca, biti ljubavi i biti 
smrti (»Mati«, »Marija« — »Žene s jednim srcem«, »Zavod- 
nik«, »Zavedena« — »Gorenje«, »Ljubav« — »Rastanak sa 
sobom«, »Smrt i ja«, »Vraćanje suncu«...). U času pjesni, kad 
iz dubine vremena izranja iskonski lik matere, ukočeni kip 
zavedene, lice žena s beskrajnim unutra, čisti čas ljubavnog 

.gorenja, ostavljen za vječnost... — ustavlja se naše posve 

mjerljivo vrijeme, prestaje posve konačno, Tajanstvena stal- 

nost svijeta sja u te jednostavne časove naših pjesničkih po- 

stanja. Nepokretni lik nekog zimskog dana, neke ljetne ve- 

čeri, nekog stanja punog tišine, stanja kad čeznemo za »snom , 
nevinih i tihih trava« u kakvoj noćnoj groznici čula — sve to 

nalazi svoj čas u vječnosti. I u povjerljivoj smrti, kao iu 

oskudnom bijede, koju Šimić ne pjeva kao »veliki sjaj iznu- 

tra« (već, nepomiren s njome, gleda u njenu tugu, njenu tu- 

post) — da ipak nazre u njoj bit smirene blizine smrti — tu 

na tome kraju, tome rubu, toj granici našeg bića, očekuje nas 
sam bezdan stalnosti. Čas u kome se ljudsko biće iz vodopada 

vremena potpuno stavlja u tišinu stasisa svijeta, u njegovo 

bezmjerno stalno, to je čas smrti naše. Blizina biti pjesničkog 

je stalna blizina smrti. U njoj potpuno ustavljeni, iščezavamo 

u čisti bitak svijeta: 

Što je tako kao svjetlost 
Tako lako, blago tiho 
Tako svijetlo 


To svijetlo ništa 
(Svjetlost) 


VII 


Bivstvo je Šimićevih pjesni: bezmjerno iskustvo, neis- 
«crpljivo osjećanje bitne, pjesničke opstojnosti bića na izvoru 
svijeta." Prošao je zemljom u čudu pored stvari, zagledan u 


% ma te »analize« koja bi uzmogla doseći ovu bitnu prisutnost pje- 
"sni. ša bi koja to slučajno mogla, tada. bi odista »znanstvena ninek 
tacija« pjesništva postala ono bitno, a samo pjesništvo ane . 
Ali zasada je još uvijek obratno i takozvano znanstveno-analitič os =. 
panje pjesništvu rasprostranjena je, doduše, ali ipak — samo Pie sian 
ljudi koji ne vide kako svaka analiza prianja tek uz ono što A. u S. 
naziva »tehnika pjesni«. Organ kome se pjesan otkriva jeste u sa o. 
“za konkretnu rekreaciju pjesni. Pjesan čini pjesni njena zbiljnost s jm 
“učestvuje u zbilji svijeta. Njena je bit tajanstvena spdnostaznogi pik 
dubokim svojim smislom u sebi. Kako su stihovi A. B. Sim ća . ia 
(Koliko je u njima, recimo, pored grafičkog nasljedovanja s. ds 
još i kubizma u geometričnosti izvedbe, ili: koliko tragova cou opa . 
“u načinu izražavanja itd.) sve je to sporedna, tehnološko-stilistič a sem B 
“Bitna je poezijska tema u samome načinu gledanja po . se pje 
rozbiljuje, S kojim se odjelovljuje u čas stajanja bića u svijetu. 

dubinu svijeta, zagledan u gorenje zvijezda, u gorenje čovje- 
ka, i njegove pjesni, tihe i neprolazne, duboko su zahvatile sa 
čudesnog, neiscrpljivog studenca ljudske opstojnosti. Svim 
svojim smrtnim bićem urastao je u veliko nijemo stvari, u 
tajnu kojoj je izgovorio dio dubine i dio šutnje. Svoj dio, svoj 
udio u njoj. Iza postalosti stvari, iza vidljive, gotove stvar- 
nosti realističkoga razuma, sagledao je zbilju svijeta s kojom 
stoji i pada pjesnik, čovjek koji treba da živi i da umre sa 
smislom svoga života i svoje smrti u svijetu. Tako je otkrio 
jednostavno, tajanstveno jednostavno. Stoga se, zbog biti stva- 
ri, lišio poetičnog privida, svega ukrasnog, suvišnog, i vratio 
izgovorenoj riječi njenu izvornu snagu, snagu jednostavnosti 
i tajne. On je, možda, kao »mladić u književnosti«, pod doj- 
mom ekspresionizma, i htio biti nov, ali koliko ponovo nađene 
drevnosti, koliko iskonske stalnosti i jednostavnosti, koliko 
vječne izvornosti nose u sebi njegove pjesni! Star je svijet, 
oduvijek je svijet u čijoj se tišini zbiva govor njegovih pjesni. 
I koliko je od njegove stalnosti primio u sebe, toliko i on sam 
traje. 

Tajna koju njegova pjesan u sebi nosi obasjana je nepo- 
novljivom izvornošću načina u kome je izgovorena. Njena 
jednostavnost je u njenoj usebnosti smisla. Njena sažetost i 
nosivost jesu u sabranosti za potrebite riječi, za bitno gledanje: 
lika. Istovremenošću ekstatičnosti i prisebnosti, iznutra, sa 
nedosežnog dna, obasjano je to zrenje, taj duboki prostor pro- 
težnosti lika stvari, koji otvara dubina čistih boja što teško, 
žuto ili rujno crveno gore spram pozadine koja nepomično 
stoji, lebdi u plavetnilu ili šuti u crnome. Boje ispunjuju, boje 
obrubljuju dubinu stvari kad one u času stjecanja svoga čistog 
lika stoje u vječnosti. ' 

Preobrazba svagdanjih ljudskih stvari do njihova čistog 
lika događa se u pjesničkom izvršenju njihova istavljanja iz 
vremena u dubinu svijeta. Time se navješta daleki, daleko do- 
sežni, duboki smisao svakog ljudskog čina, svakog bitnog 
prizora života, stvari, časa ljudskoga bića. Lik je udaljen iz 
svagdanjeg, uveden u jedan dublji prostor, u jedno dublje vri- 
jeme. Iz dubine noći, dubine svjetlosti zvijezda, dubine gore- 
nja sunca i čovjeka, dubine ljudske duše — iz dubine, dubine 

nI 


svega što jest u svijetu, raste osvijetljeni lik stvari poređ 
koje, blizu koje, zemljom ide pjesnik. Preko svoje smrti raste 
pjesnik do velikog, šutljivog jedinstva svega u svijetu biv- 


stvujućeg: 


Mi stojimo na rubu svijeta 
i gledamo u zapadanje zadnjih zvijezda u dubine noći 
Sa zvijezdama i mi zapadamo 
Mi stojimo već na krajnjem rubu sebe 
Ko ispod nas zemlju nevidljivu maknu 
da je već daleko vidimo ko zvijezdu? 


Zamakle su zvijezde 
Ko od nas još može naslutiti sebe? 


Rušimo se vječno 


Naš je put bez dna i padanje bez glasa 
(Rastanak sa sobom) 


Zvjezdano zapadaju izvršeni, vječno padaju u bezdno iz 
koga mogući postaju postali. Iskonsko svega, stalnost svijeta, 
krije se u bezdnu svijeta iz koga sve potječe, u kome se sve 
izvršava. Što nas udaljuje u smrt — što nas stavlja u svijet, 
jedno je te isto bezdno. Izvršeni se vječno ruše i propadaju 
u nj, budući vječno uzlaze i pristižu iz njeg: 


Budući već su bili 
i sve je bilo već u prvom času 
u beskrajnom pogledu boga ogledano 


Iz vremena: iz dubokoga tamnog božjeg krila 
besprekidno u svjetlost površine 
stižu budući 
U bezdanome božjem oku 
ogledaju se mirijade budućih svjetova 
(Budući) 

VIII 


Smrt ili bog? ; 
Tako sada glasi pitanje. (Osnovno pitanje — o smislu svi- 
jeta i nas u njemu — kojim se kao ljudi zasnivamo.) 


Iza smrti boga, u kome se spašavao za osobni život vječni, 


čovjek ponovo mora naučiti sam i smrtan živjeti bitno, izvršiti 
se i sav umrijeti. Čovjek sada treba umjeti povjeriti se smrti. 


* Povjeriti se sa smislom, ali bez mita. Iz biti smrti, iz svoje 


smrtnosti, on sada mora crpsti smisao svoga života. Nema više 
spasenja ni za dušu. Od početka prisutna u dubini svakog časa 
Pjesni, povjerljiva smrt stoji na kraju ovoga pjesničkog ži- 
vota ispunjujući ga potpuno. 

Prije nje bilo je očajanje. Prije očajanja bio je mit 
o bogu. No je li odista ono što je u stihovima A. B. Šimića 
često imenovano kao bog, uvijek dovoljno imenovano? Nije 
li ono, ne ostaje li ono, štoviše, i pod tim starim imenom bezi- 
meno, kao drevnije od njeg? i: 

Što se još temeljnije iza imena bog skriva u dubini vre- 
mena? Iz strave pred smrću rođen je bog; iz straha pred ne- 
poznatim što nas ustavlja u smrt izrastao je mit o besmrtnom 
biću bića, u koje se iza tjelesne smrti spasavamo neumrlošću 
svojih duša. Nadvladati u sebi svoj odviše ljudski strah od 
potpune smrti, od toga ništa-kao-biće, u što nas ona povlači, 


znači dakle isto, što i ostati bez mitologijske potrebe za bogom. 


To znači biti sam u svijetu. Sam stajati spram svijeta, s pi- 
tanjem o smislu svoje opstojnosti u njemu. 

Šimićevi su stihovi često lirizmi o mitskome bogu kao 
biću bića, kao najvišem biću. To doduše nije bog baš propisno 
skrojen prema biblijskoj objavi i teologijskome naučavanju 
crkve, ali on je ipak zamišljen samo kao biće kome se pridaje 
vječna opstojnost. U toj teologijskoj zamisli iščezava kristolo- 
gija (njen se nauk u »Otkupljenju« izravno poriče), a isto tako 
nema više ni etičko-religijske predodžbe o savršenstvu božjeg 
bića kao najvišeg dobra (»Bog mučitelj«). Što onda preostaje, 
to je jednostavna opstojnost božjeg bića u kojoj: je bitna je- 
dino bezvremena božanska stalnost, božanska vječnost. To je 
jednostavni bog, sveden na čisto trajanje. Odnos čovjeka pre- 

ma njemu jest odnos konačnog bića prema beskonačnom. Iz 
tako postavljenog odnosa spram bića koje mu kao biće mora 
biti srodno zaključuje čovjek o smislu svoje opstojnosti. No 
čim uvidi da se svojim odnosom spram boga odnosi spram vla- 
stite mitologijske predstave o smislu svoje svjetovne opstoj- 
nosti, čim uvidi da sam iz sebe gradi boga, čovjek odustaje od 
mita koji trne pred njime. Tek bliskost biti smrti čini suvišnim 
mit o bogu kao vrijednosno tumačenje svijeta iz subjektivnog 
samovrednovanja bića u svijetu. Sa iskustvom o biti smrti tek 
možemo nazreti ono jedino potpuno ustaljeno u čemu stojimo 
i u što padamo: bezdno svijeta. Opstojeći u svijetu, čovjek do- 
siže smisao svoje sudbine time što je sa smislom za nju, iz bli- 
zine zakonu svijeta, prima i izvršava. Rasti u svijet i urasti u 
svijet koji je sama naša sudbina, to je izvorno pjesnikovo is- 
kustvo o vječnosti, o jednostavnom, o temeljnom s onu stranu 
svih mitologijskih predodžbi. 

Tako dospijevamo do bezimeno pjesničkog smisla imena 
bog u Šimićevim pjesnima. Bog je bio vjekovima tradicijski 
posrednik između čovjeka i svijeta. U otuđivanju čovjeka svi- 
jetu (pjesnik koji mu se iz stranosti vraća, stoga i jest »ču- 
đenje u njemu«!), bog je, predstavljen kao metafizički razlog 
svijeta, čuvao ljudsku bliskost svijetu, mitiziranom doduše, 
ali ipak svijetu. Bog je bio simbol za svijet, simbol čovjekove 
povjerenosti i povjerljivosti spram svijeta, simbol njegove si- 
gurnosti za sebe u svijetu. Drevna riječ bog znak je za samu 
stvar koju znači: znak za bogatstvo, »vječno bogatstvo« svih 
neiserpivih mogućnosti svijeta, da sam u sebi bez početka i 
kraja traje, držeći i ništeći stvari i bića i iskonski se obnav- 
ljajući u njima. Ali ona je, kad se već predstavlja kao biće, 
isto tako znak da sama stvar po sebi više ne znači i da u svo- 
joj biti postaje bezimena, da ostaje neimenovana. Sam iskon 
se čovjeku ne otkriva više na svome izvoru već ga on sam 
sebi predstavlja, vrijednosno tumači iz svoga bivstva kao bića. 
Čovjek je tvorio sebi božje biće da bi, izašavši ispod okrilja 
božje volje, ushtio postati bog i kao ravan bogu sam ispu- 
niti svoju daljinu od smisla svijeta — svojim mitom o samome 


sebi kao smislu svijeta. To je vrijeme koje najdalje kuša čo- 

vjekovu stranost svijetu ali i granicu velike ljudske pusto-- 
lovine koja se zove povijest čovjeka kać povijest njegove. volje- 


za moć. 


manističku upravljenost na »apsolutiziranje čovjeka« kao 


»mjere svih stvari« i »središta kozmosa«!) A da li je zaostao: 
u mitu prošlih vremena, u mitu o bogu? Što on u svojim. 


pjesnima pjesnički naziva bogom? 


On također zaostaje u »nemoći pjesnika« koji u noći iza. 


ugasnuća i samoga simbola boga nijemo stoje na rubu svi- 


jeta i šute »pred ništavilom« (»Nemoć pjesnika«, »Prazno 
nebo«). Time u biti iskušava oskudno posve ljudskog, zemlju. 


i vrijeme potrebite blizine smislu svijeta. No da li se u nje- 
govu imenovanju boga kad ga imenuje, u upotrebi toga sta- 
roga simbola, krije nešto više no samo božje biće? 

Jer što nam kaže da je njegov bog, ono što tako imenuje,. 
bog sa značenjem vječnoga, savršenoga itd. bića — u njegovoj 
pjesni »Budući«? Što je pod imenom boga na djelu u toj pjesni, 
to je čisto trajanje, ono izvorno svega, nepostalo u vremenu. 
iz čijega bezdna iskonski proizlazi sve postalo. Sve ono što je- 
postalo jest biće; nepostalo biće je čista nemogućnost bića (i 


oko te poteškoće oduvijek se vrti sva teistička skolastika i- 


mistika). Mada simbolički nazvano bog, nepostalo iz čega sve: 
postaje, ostaje time i ovdje u biti bezimeno. Bog kao nomen 
tu je samo omen, samo znak za značenje, ali ne još i samo 
značenje. Smisao nije u slovu nego u smislu pjesni. Što ustraje: 
u svome beskrajnome trajanju, uspostavljajući svijet bića i 
stvari, nazvano je ovdje samo iz one bliže dubine vremena do: 
koje još dopire riječ kojoj pjesnik pridaje najveću dubinu: 
Samo iz onog svome sjećanju najdaljeg sloja uspomene na. 
riječ riječi, na prariječ; tog sloja iza kojeg već počinje tamni. 
zaborav, — imenuje pjesnik, već ili još uvijek, bezimeni iskon. 
Mitski drevno, mitski predajno prvo, jeste bog koji iz svoje: 
volje stvara svijet. Ali bog u toj pjesni jeste isto što i sam 
nikad stvoreni već odiskonski svijet. Nije svijet bog (najviše: 
biće), već slovo bog bezimeno znači sam bitak svijeta: bezdan. 

Pjesnik Šimić nije podlijegao mitu toga vremena. (Na-: 
protiv: samome ekspresionizmu zamjerao je mitologijsko-hu- 


st 


svijeta. Biće je predstavljivo, i bog je kao biće predstavljiv 
i drugome biću dosežan. Što je nedosežno u svome bezdnu, 
to je jedino sam bezdani svijet. U njem se ne spašava ni u 
kakav osobni duhovni život vječni. U njem jesmo, rastemo, 


stojimo i rušimo se... Bezdano je ono utemeljujuće što po-. 
stavlja biće u svijet i što ga ustavlja u smrti. Sve iz njega sti- . 


že, sve u nj stiže: 


U smrt se samo vrata naše kuće otvaraju — 
Za rub se zemlje nebo sruši 


Preko nas ' 
u vječnost se bez konca dani noći ruše 


IX 


Dilemu: ili bog — ili očajanje, pjesnik Šimić iskušava u 
punoj mjeri, mjeri svoga vremena. No on je i pjesnički pre- 
stupa. Ne prelazi njeno područje bitno ni u panteizmu »Nađe- 
nog boga«, u poistovećenju svega postojećeg kao prirode s bo- 
gom — niti u smislom oskudnoj »Zemlji«. Ali je prestupa 
nizom pjesni svojih »Preobraženja«, onom dubinom s kojom 
te pjesni stoje u svome času vječnosti. I prestupa je napo- 
kon velikom, tihom povjerljivošću svoje pjesničke smrti. Bi- 
će postalo u svijetu vječnoga stvaranja i rastvaranja, čovjek 
koji rođen kao smrtnik treba da umije umrijeti sa smislom 
kojim je i živio — vraćajući cijeloga sebe svijetu, taj pje- 
snik izvršio se .bitno, s iznutra obasjanom tajnom smrti u 
sebi. Povjerljivo je primio svoju sudbinu, ne izbjegavajući 
je, urastavši u svoju smrt: . : 


Smrt nije izvan mene. Ona je u meni 
od najprvog početka: sa mnom raste: 
u svakom času 
Jednoga, dana 
ja zastanem 
a ona raste dalje 

u meni dok me cijelog ne preraste 
i stigne na rub mene. Moj svršetak 
njen je pravi početak: 
kad kraljuje dalje sama 
' (Smrt i ja) 
Bez glasa gorim u tjeskobi 
vraćam suncu sve što od njeg dobih 


(Vraćanje suncu) 


Tako je išao zemljom, rastući u dubinu. Tako je rastao u 
bezdani svijet. Urastao u smrt. 

I nije se rasuo u zemaljski prah. Vratio je sebe svijetu. 
Jer bio je bitno i bitno je ostao prisutan, da traje govorom 
svojih pjesni koje nam zvjezdanom stalnošću osvjetljuju 
ovaj svijet-tajnu, kome smo svi po svome porijeklu po- 
vjereni. Svi mi smrtni, bivši, sadanji i budući, mi svojim 
redom prisutni u istome bezdanome trajanju. 


X 


Pjesništvo je kao svijet. Toliko jednostavno. Toliko ta- 
janstveno. Što je drugo pjesnik, taj i svaki pjesnik, nego biće 
koje drhti od vječne čežnje da izreče tajnu jednostavnosti, 
blizinu neizrecivosti stvari u onome času kad joj se otvara 
dubina vječnosti? Što nego čovjek koji bez smirenja kuša da 
izgovori to gotovo neizgovorivo jednostavno, što stoji bezdano 
unutra u vijeku, u postanju, u pjesničkom času objavljenja 
smisla svega što postoji u svijetu? 

Svega. ' 


Toga, što nam se usebno otkriva u plavoj skamenjenoj 
vječnosti pejzaža nagih bregova. I toga, što je duboko unutra 
prisutno u nepomičnosti drevnih stabala. I toga, što sja iz 
stalnosti zvijezda, što gori u suncu. I toga, što dolazi sa do- 
laskom dana i pada u padanju noći, kao svjetlost i kao tama. 
Što je vatra sunčanih polja, što gore u šutnji. Što je dubina 
boja, što je obris neba i ptica nad tamnim, teškim, gluhim 

vodama. I što je toliko duboko ljudsko u liku naših majki, 
licu naših ljubavi, u biti naših života, naših tjeskoba i nada, 
bogova, bijeda i smrti. 

Što je toliko bez mjere bitno, stalno u svome čistome 
liku iza vela vremena, da je sve to u moći njegova »vječ- 
noga bogatstva«! 


Iz izvjesnog i izmjerljivog, pjesnik raste u nepoznato i 


neizmjerno. Ali on je taj koji kuša izgovoriti. Koji ipak izgo- 
vara to što mu je neizgovorivo blizu, tako blizu kako to bli- 
zu može biti samo tamnosvjetlo, tragično krilo naše sud- 
bine nad nama. O pjesniče! Ti, kome je toliko bliska ostala 
šutnja, na rubu koje za duboku vječnost treperiš u svijetu, 
da od nje dostaje za sve nas i za buduće koji će doći. Pje- 
sniče... Ti, kome je ona bila toliko blizu, da njenome smi- 
slu poklanjaš za uvijek svu salo krhku moć, sav svoj ljud- 
ski dar govorenja. 
Tvoj se govor nastavlja u nama, 


Jer nastavlja se, isti za sve, ovaj duboki, iskonski, bez-, 


dani svijet. 

PARALELIZACIJA PO REZULTATU I NEKI 
PROBLEMI PROZNOG IZRAZA 


(U POVODU »GLUHIH ZVONA« I »RASPUKLINA« 
J. FRANIČEVIĆA-PLOČARA) 


U TRAŽENJU NOVOG OBLIKA 


U svakom istinskom pjesniku — iz dana u dan — ne- 
umitno kao tokovi onoga što nosi ime sudbina, kljuju žive 
rane, otvaraju se ponori, biće ljudsko duboko nezadovoljno 
vlastitim stanjem napinje sve svoje snage da se oslobodi to- 
ga stanja, da izađe iz ljušture prezentnosti i otkrije teško za- 
strte putove u prošlost i budućnost. ' 

Otkrivajući tu kompatibilnost vremena i sebe u prosto- 
ru, pjesnik stvara ono što estetičari nazivaju život — doživ- 
ljaj, a što opet nije ništa drugo već šumorenje vlastita bića u 
punom obliku: ostvarivanje svog integralnog Ja u svijetu 
koji nije pjesnikov i koji — prema tome — treba osvajati. 


Ali objavljujući tako ta svoja stanja — ostvarenja ima tre- ' 


nutaka, kada se pjesniku učini da samo miluje ili grebe 
(svejedno) zidove-oklope vlastite nemoći, ili što je isto: da 
energija nabujala nije porasla do takvog intenziteta da bi 
mogla da prijeđe te oklope, i da je — prema tome — još ve- 
oma daleko do postaje koju bi se moglo nazvati zvučnim 
imenom: ostvarivanje jedinstva između sebe i ostalog svije- 
ta. Onda se osjeća, spoznaje, ali mnogo rjeđe javno prizna- 
je: tijesno mi je u stihovima, ili ne mogu se dokraja objektivi- 

rati ili sasvim uprošćeno: u pjesmama ne čuje se moje cje- 
lovito biće, negdje u zakucima moga ja pomiču se još neizra- 
žena, ali doživljena stanja o kojima samo slutim da ih ne bih 
mogao izreći stihovima. Pjesnik tada — osluškujući to valja- 
nje svoje unutrašnje vibrirajuće (dakle još nepoznate, djelo-: 
mično neostvarene) strukture, tih živih elemenata svoga naj- 
dubljeg bića kreće u pustolovinu: pokušava da objektivira 
sebe u ritmu i dimenzijama onoga što nazivamo proznim iz- 
razom. Tako on postaje, mora da postane ponovno osvajač 
mostova između sebe i svijeta i u naletu njegovih rečenica 
nabujala energija — ako je porasla do umjetničkog intenzi- 
teta — govori nam dokraja o integralnom biću pisca, o do- 
življajima koji onda postaju i naši doživljaji, doživljeni do- 
življaji. 


PARALELIZACIJE PO REZULTATU 


Glasovi generacije koja se u ovom poraću oglasila u 
najvećem broju i ne uvijek suviše uspjelo i značajno zbir- 
kama poezije sve češće i u razno obojenim tonovima preplav- 
ljuju naš suvremeni književni život. Mnogi su već napustili 
korice ne baš toliko slavne »Četrdesetorice« i otisnuli se u 
»avanturu« čiji ishod još nije moguće sagledati (pa prema 
tome ni definitivno ocijeniti), ali se ne može zatvorenih očiju 
i nonšalantno prijeći preko nekih novih akcenata u prozi 
Slobodana Novaka, Antuna Šoljana, Živka Jeličića, Vojislava 
Kuzmanovića, Ivana Raosa, Fadila Hadžića, Nikole Disopre, 
Ivana Katušića, Bogdana Stopara, Višnje Stahuljak, Ivana 
Slamniga i putopisne proze Zlatka Tomičića. Sve ove tek 
prispjele prozaike ne veže neko zajedničko osjećanje stanja, 
niti isti uzori, niti oni rastu u sjeni iste ideologije, a ne pove- 
zuje ih ni problematika izraza nego samo činjenica da su se 
tek nedavno iskrcali u prilično raskošnu (za naše prilike) po- 
staju naše proze i to u društvo (htjeli oni to ili ne) poveće i 
raznovrsno. U tom društvu zasad im je prilično tijesno, jer se 
paralelizacije rađaju nekako same po sebi i jer mnogi proble- 


ux:xA 

Između Šegedinova romana »Djeca božja« (1946), Care- 
ve »Danuncijade« i Nazorova proširenog »Pastira Lode« i 
Franičevićevih romana »Gluha zvona« i »Raspukline« i tek 
nedavno izašlih Šoljanovih »Specijalnih izaslanika« pojavilo 
se preko dvadesetak obimnijih proznih tekstova koji nam 
danas omogućuju izvjesna vrednovanja, bez obzira na činje- 
nicu što mnogi autori još rastu ili padaju i bez obzira što ti 
autori često nemaju gotovo ništa zajedničko pa ni onih u 
našoj nauci o književnosti određenih elemenata (Barac) koji 
su potrebni da bi se izvršila neka paralelizacija. Čini mi se 
da su ta poređivanja moguća i onda ako pisci nemaju baš 
ništa istovrsno: ni tematiku, ni izraz, ni odnos prema toj te- 
matici, ako su im, dakle, stvaralački postupci potpuno su- 
protni, jer: : 

a) svaki pisac dolazi (ili bi morao doći) do nekih rezul- 

tata; 


b) ako se upoređuju ti rezultati — ne uzimajući toliko 
u obzir prijeđeni put ni piščevu »emotivnu sliku« i različitu 
dubinu njenih izvora — moguća su vrednovanja i djela — 
koja nemaju onih elemenata što ih je naša nauka o književ- 
nosti označila nužnim; 

c) jasnoće radi, navest ćemo ovaj primjer: kakve bi kon- 
ture poprimilo poređenje rezultata Šegedinove »Djece bo- 
žje« i Kalebovih »Poniženih ulica«? Tema potpuno različita, 
odnos prema temi također, kompozicija likova, scena, situ- 
acija, pa jezična faktura (i sve ostalo što sačinjava strukturu 
ovih dvaju tekstova) nosi obilježje dva potpuno različita stva- 
ralačka karaktera. No uprkos tome, ne bismo pogriješili ako 
bismo rekli da je struktura Šegedinova romana, koja se te- 
melji na njegovu odnosu prema temi, izgrađena s rezultatom 
koji svojom kvantitetom i kvalitetom nadvisuje ono što je 
uspio Kaleb da ostvari u relaciji prema svojoj temi, a ta- 
kođer bismo mogli pronaći da su realizacije opet nekih dru- 
gih strukturalnih elemenata »Djece božje« slabije nego što 
ih je postigao Kaleb u »Poniženim ulicama«. Međutim, u 
konačnoj ocjeni ovih dvaju tekstova, rekli bismo da su Še- 


gedinova »Djeca božja« napisana s manje mrtvog teksta ne- 


go »Ponižene 'ulice« (što je i opće mišljenje). 

Takve paralelizacije rezultata omogućuju nam da — 
bez nekih naročitih pretenzija — izvršimo grupiranje djela na- 
ših suvremenih prozaista i to grupiranje treba shvatiti kao 
vrednovanje relativno i kao ilustraciju stava, a ne kao mi- 
šljenje koje pretendira da bude konačno i definitivno. Ono: 
će nam također pomoći da dobijemo kakav-takav uvid u kre- 
tanje naše suvremene proze i da odredimo standard našeg 
proznog izraza, a bez nekorisnog zapletanja u određivanje vr- 
sta realističkih ili drugih smjerova, i u podjelu djela na više 
ili manje moderna, itd., što u izvjesnim slučajevima može 
da ima neki smisao, ali je gotovo uvijek vrednovanje na te- 
melju »prijeđenog puta« a ne po onome što su pisci zaista 
ostvarili. Jer ono što ima izgleda i prava na duži život nije 
metod već djelo. 


U skupinu koja. je dosad dala najkrupnije rezultate, bez 
obzira na godine književnog života pojedinih pisaca, a ne 
uzimajući u razmatranje pisce koji su se tek nedavno pred- 
stavili kao prozni stvaraoci, pa bi svako diferenciranje i pa- 
raleliziranje bilo preuranjeno, kao ni dramske tekstove ni 
tekstove takozvanih dječjih pisaca, mislim da bi se mogli 
svrstati ovi pisci: Vjekoslav Kaleb (»Divota prašine«, neki 
odlomci iz »Poniženih ulica« i »Bijelog kamena«, zatim zbir- 
ka »Na kamenju« i neki tekstovi iz zbirke »Izvan stvari«), 
Miroslav Krleža (»Povratak Filipa Latinovicza«,  »Hrvatski 
bog Mars« i odlomci »Banketa u Blitvi«), Petar Šegedin 
(»Djeca božja«, djelomično  »Mrtvo more« i »Osamljenici«), 
Novak Simić (neke novele iz zbirke »Nepoznata Bosna«, di- 
jelovi »Brkića iz Bara« i drugi i treći dio romana »Braća i 
kumiri«), Ranko Marinković  (»Cvrčci i bubnjevi« iz zbirke 
»Proze«, »Anđeo«, »Zagrljaj«, »Koštane zvijezde« i »Benito 
Floda von Reltih« iz knjige »Ruke«), Ivan Dončević (odlom- 
ci o djetinjstvu u »Propasti«, neke stranice iz »Životopisa bez 
svršetka«, »Mirotvorci«, i nekoliko novela iz »Bezimenih«), 
Vladan Desnica (»Zimsko ljetovanje«, »Posjeta« i neke pri- 
povijetke iz »Proljeća u Badrovcu«), Slavko Kolar (»Breza«, 
»Ili jesmo ili nismo«, »Svoga tijela gospodar« i »Migudac«), 
Mirko Božić (»Šetnja« i stranice o Kurlanima u romanima 
»Kurlani« i »Neisplakani«) i Mirjana Matić-Halle (prvi, treći 

i peti dan iz pripovijetke »Lipe«). Dok u prvoj skupini pre- 
vladavaju pisci koji su se afirmirali prije posljednjeg rata 
(Krleža, Kaleb, Dončević, Šimić, Kolar, Matić-Halle), u dru- 
goj mogli bi se navesti pisci koji su se ostvarili u okvirima 
svog vlastitog (više ili manje originalnog) izraza u godinama 
poslije Oslobođenja (osim Mihalića), i rezultati njihova izra- 
za nemaju u životu naše suvremene proze ono značenje što 
ga očituju najuspjelije stranice pisaca iz prve skupine. U to 
sigurno nitko ne sumnja! Međutim ne bi se moglo tvrditi da 
nas u prozi ovih pisaca ne zabljesnu odlomci što se snagom 
svojom i dubinom približuju najboljim ostvarenjima pisaca 
koji svojim djelima tvore najviši standard naše suvremene. 
proze. Najsnažniji predstavnik ove skupine je Vojin Jelić 
(drugi dio romana »Anđeli lijepo pjevaju« i neke scene iz pr- 
vog dijela, poglavlja iz romana »Nebo nema obala«), zatim 
Augustin Stipčević (»Sol za kožu«, »Život na prijelomu«, . 
»Tragom tifusara« i poglavlja iz romana »Glad na ledini«), 
Ivanka  Vujčić-Laszowska (stranice o Ciganima u »Vra- 
njari«), Stjepan Mihalić  (»Teleći odresci«) i Joža Horvat. 
(»Zapis o smrti Petra Arbutine«). Među pisce koji se katkad 
približavaju rezultatima izraza pisaca iz druge skupine, sa- 
mo im je izraz ili još prilično nečist ili nema neko naročito 
značenje u razvoju naše proze pa »oaze mrtvog teksta« prevla- 
davaju, mogli bismo ubrojiti: Josipa Barkovića (»Sinovi slo- 
bode«, »Dolina djetinjstva I i II« i novela »Jabuka«, koja 
svojim rezultatom nadvisuje sve tekstove ovoga pisca), Matu 
Beretina — (»Djetinjstvo seoskog proletera« i »Propadanje«), 
Dušanku Popović-Dorofejevu (»Noćne ptice«), Milana No- 
žinića (»Demonja«), Jakova Nahmijasa (»Oni sa brodova«) i. 
Jakova Sekulića (»Četvrta godina«). 

Ovaj »zaustavljeni trenutak« našeg suvremenog  pro- 
znog izraza mogli bismo završiti piscima koji su se afirmirali 
ili dvadesetih ili tridesetih godina (pa čak i ranije, Car) pri- 
je Drugog svjetskog rata, ali čije se prisustvo osjeća i danas: 
Vjekoslav Majer (»U utrobi Zagrebačke gore«), Jakša Ku- 
šan (»U procijepu«), Viktor Car-Emin (»Danuncijada«), Mate 
Balota (»Puna je Pula«), Verka Škurla-Ilijić. U tekstovima. 


393. 


ovih pisaca prevladavaju feljtonistički elementi, a ima ih 


koji se po svojim rezultatima približuju piscima iz druge 
skupine. 

Pronaći svoj i samo svoj glas u tom bogatom i raznovr- 
snom treperenju mnogih glasova, i pustiti ga u prostor da 
odjekuje i da se prema tome čuje, znači uspjeh za novoga 
pisca i taj uspjeh (naravno relativan) dotiče i ova dva ro- 
mana Jure Franičevića-Pločara. Ako bismo pokušali da od- 
redimo standard našeg suvremenog proznog izraza isklju- 
čivo pomoću rezultata što su ih postigli pisci iz prve skupi- 
ne, onda bi se za ove Franičevićeve romane moglo reći da 


su ispod tog i takvog standarda. A budući da bi to određenje | 


standarda — po mojem mišljenju — bilo nerealno, jer stan- 
dard kao osnovna mjera kvalitete rezultanta je svih postig- 
nutih rezultata i u ovakvom živom dinamičnom kretanju 
što ga danas pokazuje naša proza, ne bi imalo mnogo smisla 
opredijeliti se samo za rezultate naše najkvalitetnije proze 
.i obesmisliti sve što je manje vrijedno. Stoga mi se čini da 
“bi bilo mnogo umjesnije konstatirati da se romani Jure Fra- 
ničevića po svojim rezultatima mogu svrstati u drugu sku- 
pinu, negdje između navedenih djela A. Stipčevića i Ivanke 
Vujčić-Laszowske. 


MLADOST U LIRICI [| MLADOST U ROMANIMA 


Odnos prema zbivanjima, svoju etiku i shvaćanje ljud- 
ske opstojnosti, svoj osjećaj svijeta i svoje tamne vrtnje u 
tom svijetu ilustrirao je Jure Franičević-Pločar u pet obja- 
vljenih zbirki pjesama i jednoj već gotovo zaboravljenoj po- 
emi (»Sunčana«), izražavajući se stihom koji nije bez zna- 
čenja i koji se čuje u previranjima naše suvremene poezije. 
Od stihova: 


Čovjek je pravi, koji ne prosi 
od smrti život, smrću u glasu, 


pa do stihova u tek nedavno objavljenoj zbirci ovaj lirik 
dospio je na svom krivudavom poetskom hodočašću do za- 


394 





nimljivih i vrijednih ostvarenja. I dok su stihovi u njegovim 
prvim zbirkama (po intonaciji i ritmu) laki, lepršavi i poma- 
lo sentimentalni, i kao da nisu sasvim adekvatni objektu pje- 
sme i kao da se između doživljaja objekta i izraza uvuklo ne- 
što što ne dopušta pjesniku da nađe pravu riječ, u drugoj, 
posljednjoj fazi Jure Franičević je objavio nekoliko pjesa- 
ma gdje između doživljaja i njegove literarne fiksacije či- 
talac više ne naslućuje nikakav jaz: ličnost pjesnikova oči- 
tovala se potpunije, autentičnije, i ovaj Franičevićev uspon 
na području poezije poprimio je neke boje i neke odsjeve 
koji se mogu naslutiti i u njegovu proznom tekstu. Između 
fiksacije pomalo romantične, o Mladosti u selu kamenitom: 


Bila je jedna mladost“ 

rosna od vrtova i nasmijana 

od ljubavi. ' 

Bila je najljepša, najsmjelija 
mladost u mome selu kamenitom. 
Bila je mladost. 

Nje više nema. Ostale su daljine 
i rosa čistih jutara 

na okrvavljenim stopama. 


i fiksacije te iste Mladosti na »crnom sunčanom otoku« u ro- 
manima »Gluha zvona« i »Raspukline«, koja i jest glavna 
tema ovih romana, razlika je velika i upozorava nas na po- 
dvojenost i višeznačnost piščeve ličnosti. Franičevićeve pje- 
sme (iz prve faze) kao da su izvirale više iz »sjećanja«, a ma- 
nje iz »osjećanja tih stanja« pa možda uslijed toga daju u- 
tisak da su samo jedan vid doživljaja koji je branjen »za- 
boravom« i nehotičnim apstrahiranjem. Piščevo biće prepu- 
šta se tim vodama zaborava i u tolikoj mjeri transponira ta 
»sjećanja« da slike specifičnom montažom (koja nije u ovom 
slučaju neoriginalna) stiču nove realitete, koji zapravo sa sa- 
mim predmetom doživljaja nisu više čvršće povezani. Odatle, 
vjerojatno, suprotnosti između lepršavosti tih pjesama i fik- 
sacije nekih sličnih motiva u romanima u kojima autor ne 
želi ništa da zaboravi ni da eliminira! ž 


395 


LICA I KARAKTERI 


U terminologiji naše književne kritike (eseji, rasprave, 
recenzije i polemike) čitalac rijetko ima prilike da susretne- 


precizno diferenciranje između lica i karaktera (ličnosti) pa. | 


neki autori govore o licima kao o karakterima, a one fiksaci- 
je koje u kompleksnom životu romana imaju samo znače- 
nje u povezivanju radnje, u oblikovanju »atmosfere« nazi-- 
vaju »sporednim licima«, portretima ili sporednim likovima. 
Upotreba i korištenje takve terminologije odgovara samo do- 
nekle onim tekstovima gdje je razlika između lica i karakte-- 
ra potpuno očita, ali kako u našoj suvremenoj beletristici 
postoji znatan broj djela kojima se ne može prići baš naj- 
sretnije takvim određenjima, jer bi se moralo govoriti o 
»više ili manje sporednim licima« i o karakterima ili liko-: 
vima koji to nisu u potpunosti, smatramo da je nužno u 
praksi naše kritike izvršiti to terminološko diferenciranje. 

U vezi s ovom diferencijacijom i s određenjima koja su 
. prevladavala u našoj kritici iskrsavaju razna pitanja, od ko- 
jih bismo neka mogli ovako formulirati tražeći odgovor u 
praktičnim ostvarenjima  romansijera: U čemu je razlika 
između lica i karaktera? Ili, po kojim kvantitativnim i kva- 
litativnim osobinama mjerimo lice i karakter? U kojem tre- 
nutku lice prestaje da bude lice i postaje karakter? Kakva je: 
razlika između »obično« stiliziranog karaktera i tzv. »oslo- 
bođenog« karaktera. 

Lice u prozi ostaje isključivo na »spoznajnim fiksacija- 


ma«, njegove dimenzije su neznatne i ono je prisutno pored. 


karaktera ili da se istakne sam karakter ili da se ostvari 
»atmosfera« i omogući kretanje radnje. Struktura njegova 


bića ostaje čitaocu nepoznata i ono i nije biće u romanu, jer: 


ne znamo gotovo ništa o ostvarivanju njegove egzistencije, 
a ono što saznajemo, kako smo rekli, crpemo na osnovu tzv. 


»spoznajnih fiksacija«, koje nisu nikada dovoljne da lice: 
postane umjetničkim doživljajem. Sudbina lica samo je par-: 


cijalan motiv u razradi teme i ono zbog toga ne mora da da- 


je dojam originalnosti, neponovljivosti, što su svakako vrlo- 
važni (a nekome i presudni) kvaliteti karaktera. Ako je, da-- 

kle, lice već jednom negdje viđeno, ako smo ga već jednom 
negdje susreli, taj susret nije toliko poguban i neprijatan kao 
kada se sukobimo na možda manje poznatoj stazi sa već 
jednim upoznatim karakterom. Franičevićeva Katina, npr., 
čini nam se neoriginalna kao da smo karakter s takvim pro- 
sstorima već sretali na stranicama naše realističke proze (pri- 
je Begovića), pa, iako je autor nastojao da kreira taj karak- 
ter kvantitetom i načinom kojim izgrađuje ostale svoje ka- 
raktere u romanima, Katina nije zanimljiva ni značajna kao 
ostvarenje. Kada kažemo da lice u prozi počiva isključivo 
na »spoznajnim fiksacijama«, onda to znači da se ono u au- 
torovu »sjećanju stanja« nalazi negdje na početku procesa 
tzv. autentične umjetničke objektivizacije, ali . je ono ipak 
prisutno negdje u tom spletu karaktera, kao nešto vidljivo 
i ne sasvim beznačajno, kao netko koga događaji nose, a da 
nam se ne otkriva kako se ti događaji u licu prelamaju. Li- 
ca se kreću stranicama proze kao objekti, neki puta više 
a katkad manje nužni i svojim prevelikim brojem ona mo- 
gu da ostave malo prostora samim karakterima, ili onim li- 
cima koja je pisac namjeravao da izgradi u karaktere. Ka- 
rakterističan je za ove Franičevićeve romane prevelik broj 
lica koja su prisiljavala autora da razrađuje i odgovarajući 
broj situacija — scena, koje za karaktere u romanima ništa 
ili gotovo ništa ne znače, tako da je ta »rasipnost« autorova 
mjestimično ugrožavala kvalitet ovih njegovih »romana lič- 
nosti«, pretvarajući ih katkad u tekst koji nije ništa drugo 
nego pričanje događaja koji su se odvijali u prostorima oko 
lica i oko karaktera. Licima — prema onome što smo ra- 
nije rekli — koja susrećemo na stranicama Franičevićevih 
romana smatramo: Uškića, Zanu Plačnog, Bakalara, Gracu- 
linu, Lucijanku, Mariju Perićevu, dr. Vidu, Menegela, Banka, 
Stanku i Dominika, žandara Ikana, Grišinu ženu Jelu, Fra- 
nića, Anku, Kuzmu, Kozerija, ing. Vladu, dr, Zitu, Galenića 
i njegovu ženu Valeriju, Lukreciju i studentkinju Kseniju. 
Sva ova lica nisu dana istom mjerom, istim intenzitetom i 
među njima uglavnom su razlike kvantitativne. Neka su vi- 
še, neka manje funkcionalna, neka samo ističu i oblikuju at- 
mosferu i nisu toliko nužna ni povezana s karakterima. Smi- 

sao njihova postojanja u romanu otkriva nam se samo ako se: 
preko njihovih usmjerenosti otkriva dublja usmjerenost ka- 
raktera. Međutim u onom slučaju kada se karakter ne može: 
uzeti u razmatranje kao umjetnička objektivizacija (a pisac: 


je uvjeren da on »živi«) zamislite koliko lica, veza, sSitu- 


acija postaju mrtvo književno slovo. 

Otkriti i umjetnički fiksirati strukturu karaktera, za 
crtati njegove osnovne koordinate i na njima izgraditi živo 
biće, kreirati samo jednom dani, neponovljivi život, str- 
gnuti zastor s prošlosti bića i otvoriti vrata u budućnost mo- 
že samo onaj autor koji nosi u sebi ono što Šegedin naziva 
»stvaralačkim osjećanjem stanja«, kao jedinim izvorom »au- 
tentičnog doživljaja«. Ako je biće »integralna cjelina svoje-- 
vrsna karaktera«, »relativno pravilna stilizacija elemenata« 
(Šegedin), onda se može dogoditi (i veoma se često događa) 
da autor krećući se strukturom bića uspijeva da otkrije (i mo-: 
dulira) samo neke elemente te strukture, pa se u takvom slu- 
čaju ne bi moglo govoriti o »autentičnom doživljaju« cje-- 
lokupne strukture karaktera već samo o »autentičnom do- 
življaju« nekih slojeva elemenata bića. Tada možemo govori- 
ti o objektivizaciji »polukaraktera«, o ostvarenju koje nikako 
nije bez značenja u cjelokupnom životu (organizmu) nekog: 
romana. Dok je u »romanu ličnosti« karakter osnovna os ko- 
ja određuje i prostor i atmosferu i radnju, polukarakter nije: 
takav »čvor« već samo spona između lica i karaktera, i, zbog 
svoje specifične stilizacije, on je ipak samo ilustracija karak- 
tera, a ne biće koje može samostalno da egzistira. 

Kao izrazite polukaraktere doživjeli smo na stranicama 
Franičevićeva romana: don Tadiju, komuniste Kutru i Šimu-- 
na, Šćabu i Gervazija Puntića. Ovaj posljednji, kao lice koje: 
pretendira u »Gluhim zvonima« da postane karakterom, da. 
se izdigne snagom pisca iz anonimnosti svakidašnjice (ri- 
jeke života), rasprskava se na grebenima suviše suhoteoret- 
skim, zapažajima koji ne mogu da nam u strukturi toga po- 
lukaraktera potvrde u cjelini autentičnost doživljaja. Gerva- 
zijo Puntić ostaje djelomično kao objekt, a ne objektivirani 
piščev doživljaj i na osnovu strukture ovoga lica, koje nije: 
lice, ali nije ni karakter, tu »autentičnost doživljaja« mogli 

bismo povezati samo s onim elementima u strukturi G. Pun- 
tića koje je autor zaista »autentično«, uspjelo fiksirao. Ali 
sinteze nema pa prema tome ni plasticiteta ni onih prostora. 
koje čitalac očekuje od karaktera. To isto moglo bi se reći, 
s malim varijacijama, i o ostalim navedenim polukarakte- 
rima. 

Samostalan, »oslobođen« karakter nastaje u domeni li- 
terature, literarnog, umjetničkog, ako autoru uspije svoje- 
vrsnom stilizacijom da otkrije (kreira) dramu svoga junaka, 
ako, dakle, u jednom trenutku prestane da bude epik, pri- 
povjedač, što opet znači s druge strane da u piščevu sagle- 
davanju i doživljavanju odnosa između čovjeka i života pre- 
vlada takvo »osjećanje stanja« koje njegova junaka uzdiže 
do aktivnog, a ne pasivnog aktera. Još uvijek je karakteri- 
stično da se u našoj suvremenoj prozi najčešće pojavljuje ka- 
rakter kao rezultat epskog sagledavanja relacije junak — ži- 
vot, no ima djela (npr. Šegedinov Petar Stakan i Antunica iz 
»Djece božje«) koja obasjavaju takvi »oslobođeni« samostal- 
ni karakteri. 

Karakter nesamostalan, karakter dan tipično epski, pa- 
sivan, jest i Marko Stablov u »Gluhim zvonima«, ostvarenje 
ne bez značenja za našu prozu, iako je autor na mnogim 
stranicama otkrivao i dramu ovoga svog karaktera. Ali ta 
drama Marka Stablova rijetko je izvirala iz strukture nje- 
gova bića, ona je najčešće nastajala kao naplavina života — 
izvan bića, i Stablov je dokraja ostao manje-više pasivan. 

Međutim, Franičevićeva Zahariju Česminića-Grišu mo- 
žemo sasvim sigurno svrstati u društvo »oslobođenih«, sa- 
mostalnih karaktera, i ovaj izvrsno kreiran karakter naj- 
veća je literarna vrijednost ovih dvaju romana, rezultat na 
temelju kojega ovi romani dobivaju svoj smisao i svoje mje- 
sto u životu naše suvremene proze. Ovaj Franičevićev »živi 
čovjek« kreiran je istom metodom kao i Marko Stablov, pa 
ipak se izvio iz struja konvencionalnog života (iako sputan 
tim životom) do jednog aktivnog, nikad nesavladanog odnosa, 

: 


nošen svojim osjećajem pravde i svojim vizijama. Autoru 
je uspjelo da otkrije dramu Grišinu, kojoj je izvor u struk- 
turi njegova bića, a ne u vanjskim činjenicama, i baš to ot- 


kriće prave drame u ovom karakteru omogućilo je piscu da ' 


dokraja oblikuje svog junaka, otkrivajući u njemu prostore 
koji nisu ništa drugo već prava, duboka riječ o našem čovje- 
ku sa »crnog sunčanog otoka«, riječ o problemima te i ta- 
kve ljudske egzistencije. Ali kada je riječ o problemima, on- 
da treba istaći (da ne bi došlo do nesporazuma) da u slučaju 


ovih Franičevićevih romana tema i sadržaj nisu sredstva da. 


se saopći čitaocu nešto što prelazi okvire te teme i toga sadr- 
žaja i što bi predstavljalo sintezu i rezultat romana, u stvari 
posljedicu određenih dubljih preokupacija piščeve ličnosti 
(kao što je to npr. slučaj s »realizmom« Vladana Desnice ili 
Ranka Marinkovića), već su oni samo odraz prirodne nužno- 
sti zbiljskog, konvencionalnog života. Čitajući ove romane, 
mi se osjećamo kao da smo u srži toga konvencionalnog ži- 
vota što se očituje i u samom, teško predvidivom razvoju 
radnje, a koji nas dotiče kao naša davna svakidašnjica, koja 
je ipak prohujala, ostavši u nama kao mora, kao nešto što 
je nužno bilo, onakvo kakvo je bilo, unatoč buni što se po- 
čela da rascvjetava u Kutri, Griši, Marku Stablovu i Šimu- 
nu. Ta prirodna nužnost zbiljskog života kao neminovnosti, 
života Gervazija Puntića i Marka Stablova odvija se pred 
našim očima, kao i zakonitosti prirode, pejzaža, gomila i škr- 
tih polja, sve do one scene (koja. djeluje iznenađujući i kao 


. vatromet crnog plamena sjenči dotadašnje odnose) kad don | 


Tadija u društvu ostalih dušobrižnika navješćuje s mržnjom 
pojavu novih snaga koje pokušavaju da naruše tu ustalje- 
nost i neminovnost postojećih društvenih odnosa. Ali opet to 
ne znači da je tom scenom kao i onim situacijama u kojima 
autor govori o borbi naprednih snaga jače prekinuta ta pri- 
rodna nužnost, zbiljskog, konvencionalnog života, što je na- 
ročito vidljivo i u otvaranju specifičnih raspuklina u Kutri, 
Šćabi, pa i u Grišinu »preobražaju«. 

UNUTRAŠNJI MONOLOG, 
NJEGOV RITAM I KOMPOZICIJA 


Jure Franičević gradi svoje karaktere (pa i polukarak- 
tere i lica) uglavnom koristeći u velikoj mjeri formu dija- 
loga i tzv. unutrašnjih monologa, dakle direktnim govorom 
— otkrivanjem tih karaktera. Autor izbjegava cjelokupnim 
svojim potencijalom logično-deskriptivne zahvate koji — 
mogli bismo reći — prevladavaju u pisaca kao što su J. Se- 


“kulić, J. Barković i M. Beretin. 


Monolog (osoba govori sebi) Franičevićevih karaktera ni- 
je uvijek precizno stiliziran, valjda od težnje autora da i na 
tom planu bude što neposredniji, životniji, pa se onda vrlo 
lako uočava da je ritam tih monologa (kao vrlo važan eleme- 
nat unutrašnje ritmike strukture karaktera) = pojednostav- 
ljen, bez one nužne diferenciranosti, koja treba da se ogleda 
ne samo u onome što karakter govori već i u ritmičkom sli- 
jedu rečenica, kao odrazu dubljih unutrašnjih vibracija. Kao 
primjer takve neprecizne stilizacije monologa navest ćemo 
reagiranje Katine poslije Aničine smrti: »Možda sam mogla 
mirno i zadovoljno živjeti s Markom ili s nekim drugim. 
Svejedno. Ali ja ne ću nikada imati mira... nikada. Ja sam 
otrovana u srži. Zar mogu zaboraviti one riječi: Čuvala si 
haljine../ a ja sam se valjala... valjala... hahaha. Zar 


. mogu, bože? Zar mogu vjerovati u čudo? A ipak, godine idu. 


Sve je to ludo, znam. Sve je to strašno... sve. I ne nalazim 
sreću. Jesam li ja bludnica? Jesam, jesam. A opet znam da 
nisam. Nisam. Nisam. Onda zašto Kutre? Zašto don Tadija? 
Zašto? ..:« Ovaj djelić Katinina samoobračuna, to nizanje 
i negiranje optužbi po kvaliteti ritma, kao odraza specifičnog 
dramatskog stanja, znatno je slabije stilizirano (literarno 
svladano) nego npr. monolog Grišin u prvoj sceni »Gluhih 
zvona« gdje Griše i Gervazijo sanjare kako će pod temeljem 
zidne ograde »ciknut smokvu« pa ruju motikama među 
živim stijenama: »Pravi kras — reče. Izvuci što možeš! A 
onda, smokva! Rast će u ogradici, a hranit će se na Gervazi- 
jevu. Bit će joj dobro ovdje... tusto... a sva će biti tamo. 
Sva. E moj Gervazijo, smokva je dobro voće. A nisam ja kriv, 

što sam našao ovaj tunel. Ovo je kao da ti pružam ruku, Ger- . 


varzijo, onako ljudski! Ali nisam lud, da ne ciknem žile u ovu 
milost božju, u ovu dušu Podbrda. Dubi, Griše, dubi — hra- 


brio je sebe i uranjao sve dublje pod zid.« Već u ovoj prvoj . 


sceni naznačio je autor životni problem ovih svojih junaka 
i otvorio prilično uska vrata u ono što neki naživaju »filo- 
zofskom vertikalom«: idejama i idejicama koje mogu da iš- 
čile u sukobu i svladavanju teme. 
Monolozi u Franičevićevim romanima iskrsavaju obično 
u trenutku izvjesne dramatične napetosti i oni su najčešće 
posljedica niza stanja u samom karakteru, samoobračuna ili 
samozadovoljenja, a izrastaju na tlu onoga što nazivamo Bo- 
lom ili u domeni onoga što zovemo Radošću, ili su pak: ti mo- 
nolozi ostvarenja Sna o samome sebi, narcisoidno i prema to- 
me. veoma obazrivo uranjanje u tkivo vlastito, osluškivanje 
(često protivurječnih) šumova vlastita bića, zaglađivanje ili 
izbijanje suprotnosti, spoznavanje sebe u svijetu drugih, oba- 
sjano sagledavanje vlastitih ponora. Razumljivo je da to mo- 


nološko otkrivanje karaktera treba stilizirati u ritmu koji bi. 


morao, u svakom slučaju, biti i precizan odraz bića, njegova 
umjetnička identifikacija, sagledavanje koje ne može imati 
konture i sadržaj nekog izvještaja o biću, a niti fotografski 
odraz: samo goli odraz, fiksacija bez izvjesnog  osmislenog 
transponiranja. Čini mi se da se u tom otkrivanju ritma ne- 
kog monologa kriju velike teškoće i da pisca često zavarava 
iznošenje samih fakata, kao i odnos karaktera prema tim 
faktima, dakle, jedna objektivizacija svakako nižeg stupnja, 
pa tako lako zadovoljen ne nastoji više da otkriva ono što 
bismo mogli nazvati formom ritma, koja je možda presudnija 
za opći ritam bića, za vibracije njegova psihičkog realiteta, 
za ono što i čini osnovne koordinate nekog bića. Ne može nas 
zadovoljiti samo spoznaja strukture karaktera jer je od spo- 
znaje karaktera do doživljaja karaktera barem isto tolika 
udaljenost kao između doživljaja i njegove umjetničke fik- 
sacije. Doživljavati može gotovo svatko, a naročito doživjeti 


doživljaj, međutim do objektivizacije tog doživljaja u nekoj" 


* materiji vode nas putovi, katkad bezimeni, katkad više kat- 
kad manje uočljivi, ali koji su uvijek u strujama integralnog 

piščeva bića, u cjelokupnom potencijalu njegove ličnosti, Ono 
što svatko može da vidi ne može još svatko da objektivira, 
ali teškoće nastaju zapravo onda kada se pokušava da objek- 
tivira i ono što svatko ne može da vidi. A monologom otva- 
raju se piscu izvanredne mogućnosti da kreira karakter, oslo- 
bođen, samostalan, i otkriva ono što nije svakom oku vid- 
ljivo, a to u »romanu ličnosti« bez sumnje znači kvalitet. 


EJ JL 


U našoj, trenutno bogatoj  beletristici, od Šegedinova 
Petra Stakana i Antunice do Franičevićevih Marka Stablo- 
va i Zaharija Česminića, prevladava »roman ličnosti« nad 
onim što neki teoretici nazivaju romanom događanja i roma- 
nom prostora, — barem se to može zaključiti po intencijama 
naših romansijera (ako ne toliko po ostvarenjima), iako ta 
teoretska podjela romana i nije u našoj praksi potpuno pri- 
hvatljiva. Jer roman danas nije — kao što je u svoje vrijeme 
razlagao J. Vidmar — samo čovjek u događaju već on može 
da bude u isto vrijeme i događaj u čovjeku (tzv. poetski ro- 
man) i u slučaju realizacije »oslobođenog« karaktera i doga- 
đaj iz čovjeka, da dakle otkriva dramu u čovjeku svojim 
sredstvima i u zakonitosti koja mu odgovara. Ta zakonitost 
romana anarhičnija je nego u ostalih književnih vrsta, i čini 
se da svaki dobar romansijer modulira svojim izrazom vla- 
stitu zakonitost, koja je totalni odraz njegova bića, pa pre- 
tendira da postane opća važeća mjera za slične tekstove. Ot- 
kriti tu piščevu »zakonitost«, njegova mjerila i intencije, zna- 
či sagledati i glavne osobine piščeva izraza. 

NAŠ STARI STIH PREMA ROMANSKOME 
NEKI PRIMJERI ADAPTACIJE I PODUDARANJA 


Romanski i germanski utjecaj na naš stih vremenski su 
odvojeni: kulturna veza s »Romanijom« traje od najstari- 
jih vremena, dok germanska verzifikacija, tačnije, germanska 
adaptacija romanske djeluje na našu tek od preporoda. Pri 
tome mi riječ »romanski« prije svega znači »francuski«. Ta- 
lijanski utjecaj na formu našeg starog stiha nije baš velik. 
Kad kažem »talijanski« mislim u prvom redu na sam Polu- 
otok, a ne na sjevernu, »kopnenu« Italiju. Noviji utjecaj en- 
decasillaba je samo nae njega se adaptira kao da je 
germanski stih. . 

Romanska, germanska i i naša narodna sošittescija ra- 
zlikuju se u principu. Ne mislim pri tome na neke praoblike 
već na principe koji su i danas na snazi. 

.Romanski stih određen je brojem slogova do zadnjeg na- 
glaska, a često je i cezura fiksna. U germanskom stihu osnov- 


no je izmjena naglašenih i nenaglašenih slogova. Pri tome 


je vrlo često fiksan i broj slogova — po romanskom principu 


i pod njegovim utjecajem — ali već u najranijim takvim sti-. 


hovima nalazimo odstupanje, to jest umetanje ili izbacivanje 
nenaglašenog prekobrojnog sloga unutar stiha, što je u ro- 
manskom stihu nezamislivo. 

Naša narodna verzifikacija donekle je srodna romanskoj, 
ali je svejedno toliko različita od nje da se može smatrati ne- 
čim posve zasebnim. I kod našeg narodnog stiha je broj slo- 
gova najčešće fiksan, ali za duljinu stiha naglasak 
nemanikakve važnosti. Naši izosilabični stihovi jed- 

nako su dugi bez obzira na to da li svršavaju naglašenim slo- 
gom i gdje se uopće nalazio posljednji naglasak. Vrlo su ri- 
jeiki primjeri u kojima nalazimo da je na snazi romansko 


pravilo o zadnjem naglasku. Ukoliko se takvi stihovi i javlja- 


ju tu se onda radi o novijem utjecaju. 


Za naš narodni stih karakteristični su članci. Članci 


su jezična norma stiha, kako je to ustanovio Maretić.! Iste 
narodne stihove nalazimo na čitavu području našega jezi- 
ka, a znamo da je po vrsti, mjestu i jakosti akcenta područje 
našeg jezika vrlo: raznoliko. Čak u jednoj ritmičkoj jedinici 
— uzmimo štokavski dijalekt — varira mjesto naglaska a da 


to ne utječe na oblik stiha. Jasno je da se stih koji vrijedi: 


za čitavo to područje ne može osnivati na izmjeni naglaska 
i nenaglaska. Eventualno podudaranje naglaska s ritmičnim 
okvirom, što nalazimo u nekim neštokavskim stihovima, naj- 
češće ipak ne preuzima na sebe određivanje stiha već je i 
nadalje na snazi člankovitost. 

Narodni stihovi se, dakle, dijele na članke. Najmanji 
članak je onaj od dva sloga, a najveći ih ima šest. Stih se 
može sastojati od jednog članka (npr. četverac ili peterac), 
ili od više njih (4+4 = osmerac, 4+4+3 = jedanaesterac i 
slično). 

Članci se dijele na parne i neparne po broju slogova, a 
i stihovi u kojima ima neparnih članaka nešto su različito od 
stihova koji su sastavljeni od samih parnih članaka. Svi sti- 
hovi u kojima ima neparnih članaka od reda su _ lirski, 
ženski stihovi, to jest uvijek su vezani uz melodiju. 

Htio bih ovdje ukazati na jednu važnu razliku između 
parnosložnih i neparnosložnih članaka. Postoji općenito pra- 
vilo da članak završava kako riječ može završiti, i to parni 
članak kao parna riječ, a neparni članak i kao neparna ri- 
ječ, drugim riječima nije neobično da neparan Sia završi 
na jednosložnicu: 

dok ne zgradim srebrn most; (4-++-3)? 

kad bude, sele, treći dan; (5++-3) 

velji Božji dar; (5) 
1! Maretić: Metrika narodnih naših pjesama, Rad 168, 170. 
* Prema Maretiću. 

dok je prava rijetkost naći parnosložni članak koji bi na kra- 
ju imao jednosložnicu — da. citiram Maretića ». . Primjera 
ima tako malo, da se mogu držati za izuzetke šli još bolje 
reći: za pogreške«. To kaže kad govori o četverosložnom 
članku, a malo kasnije o šestosložnom kaže ovo: »Da bi se 
na kraju šestosložnog članka nalazila naglašena 
jednosložnica, za to upravo nema potvrda.« Govoreći o rimama 
u našim narodnim pjesmama, Maretić kaže: »Jednosložni ili 
tzv. muški srokovi nalaze se samo u oma koji se svr- 
šuju sa trosložnim ili petosložnim člankom , 


To je sve ustanovljeno na temelju »samo. . pet Vuko- 
vih knjiga narodnih pjesama«. Može se uzeti da ta pravila 
vrijede na štokavskom području. | 


Svi stari stihovi, kako nepoznatih tako i poznatih auto-- 
ra, zacijelo su se pjevali. To je svakako činjenica koju 
valja istaknuti. 


Govoreći o odnosu napjeva i teksta kod ruskih narodnih 
pjesama, Speranski kaže među ostalim: »... znamo nekoliko: 
napjeva bylina iz usta jednog te istog pjevača, u istom kra- 
ju; s druge strane, neka pjesma po sadržaju ista izvodi se u. 
raznim mjestima na razne motive, a opet umije koji put i 
isti pjevač ili pjevačica istu pjesmu zapjevati na razne gla- 
sove (golosa)«. Upravo to isto vrijedi za našu pučku pje- 
smu, a valjda i za pučku pjesmu uopće. Iz toga zaključujemo 
slijedeće: melodija i pjesma (tj. riječi) postoje samostalno, ali 
imaju jedno svojstvo po kojem se slažu. Kao što se na riječi 
može primijeniti melodija, tako se i na melodiju mogu pri- 
mijeniti riječi. Postoji dakle jezična norma govornog 
stiha na koju se primijeni ritmični okvir melodije 
(Verrier, u djelu Le Vers Francais, Paris 1931, služi se za 
srodne pojmove terminima schćma linguistique i cadre ryth- 
mique); s druge strane ritmički okvir melodije može odrediti 
jezičnu normu stiha. Prema tome, neka melodija prelazeći na. 
područje drugih jezika nosi svoj cadre rythmique i podređuje: 
ili adaptira sebi novi jezični materijal. ' 

Povezanost Balkana s južnom Francuskom, preko sje- 
verne Italije, stvar je koja se u nauci više ili manje smatra 
činjenicom. Banaševićš donosi opsežan dokazni materijal; ci- 
tiram: »U svakom slučaju zna se, da je već od početka XV 


veka na dvorovima bosanskih kraljeva i velikaša bilo raznih ' 


žonglera i svirača (lautharri, hystriones, cugularii, joculato- 
res itd.)... Ti su žongleri dolazili svake godine na dan sve- 
tog Vlaha u Dubrovnik, da pokažu svoju veštinu, a Dubrov- 
čani su sa svoje strane šiljali u Bosnu svoje umetnike. 

Među umetnicima, koji su služili na dvorovima naše vlaste- 
le, bilo je ljudi iz Italije, Francuske, a takođe i naših doma- 
ćih.« Banašević se u prvom redu bavi našim narodnim epo- 
vima, ali veći dio onoga što govori o vezi s južnom Francu- 
skom vrijedi i za lirsku poeziju, pa i za stih lirske poezije. 
Do kontakta je dolazilo i za vrijeme križarskih vojni. Kako 
je poznato, za vrijeme četvrte križarske vojne osvojen je 
Zadar za Mlečane, a kasnije je osnovano latinsko carstvo. 
Na tom pohodu nalazio se, na primjer, i francuski pjesnik 
Conon de Bćthune kako nam to svjedoči Villehardouin.“ Vje- 


rojatno je među križarima bilo i drugih stihotvoraca i po-- 


znavalaca francuske poezije, a.koji od deziluzioniranih fran- 
cuskih križara mogao je i ostati kod nas. Poznato je da su 
križari imali nekoliko puta kontakt sa srpskim vladarima. 
Stazom između južne Francuske i naših zemalja išlo se 
na obje strane: smatra se da je manihejska hereza došla u 
južnu Francusku preko Balkana, tako da še u XII st. govori 
o »Vćglise Bougre« — bugarskoj crkvi. U XIJI st. dolazi do 
križarskih ratova protiv Albigenza, dolazi do dijaspore tru- 
badura koji su zacijelo došli i u naše krajeve. Veza Bosne s 
južnom Francuskom nesumnjivo je vrlo stata: na srednjo- 


vjekovnim- spomenicima u Bosni i Hercegovini nalaze se . 


motivi koji su, koliko se dosad ustanovilo, srodni samo onima 
iz južne Francuske.5 Ta veza je išla preko Istre i dalje preko 
sjeverne Italije. Jedan :dio tog puta slikovito je prikazan, u 
brsečkoj narodnoj pjesmi: * 

5 Ciklus Marka Kraljevića, skopije 19835. *E 

4“ D. Skok: »Tri starofrancuske kronike o Zadru«, Zagreb 1951. 


DI 5 Dr. A. Solovjev: »Simbolika srednjovekovnih spomenika u Bosni i 
Hercegovini«, Godišnjak ist. društva B. i H. 1956. 


410 





Sinoć kragulj prežombori 
*“ z one svilne rukavice, 
ke j' Turkinja tanko prela, 
Senjkinja je prepredala, 
Lošinjka je savijala, 
Bakarka je sasukala, 
Reščica je preoprala, 
Kastavka je osnovala, 
Vološčica je navila, 
Opatijka je satkala, 
Lovranka je odrezala, 
Mošćeninka očistila, 
' Beršeščica pomerila, 
A Plominka sakrojila 
A Labinka je ušila. 


(Antologija istarskih i primorskih 
narodnih pjesama) 


A u toj »svilnoj rukavici« možemo zamisliti silnu ruku 
koja se pružala prema zapadu, uzimala i davala. 


Navest ću neke primjere analogije naših i francuskih sti- 
hova. 


DVANAESTERAC 


Dvanaesterac se smatra najstarijim i najraširenijim fran- 
cuskim stihom. Kad kažem »dvanaesterac« mislim na fran- 
cuski način brojenja, to jest do zadnjeg naglašenog sloga 
u polustisima. Stih se naime po cezuri raspada na dva polu- 
stiha (ili »veliki stih« raspada se na dva »mala stiha«), u 
svom narodnom obliku najčešće ima trinaest slogova, a može 
ih imati — u francuskom jeziku — od dvanaest do četrnaest. 
Analogan stih u talijanskom jeziku naziva se »četrnaester- 
cem« (tetradecasillabo), a može u krajnjem slučaju imati čak 
šesnaest slogova. Po tome se vidi kako su često nezgodni na- 
zivi koji zvuče kao da daju neki podatak. Za francuski dva- 

naesterac kao stih literature običajan je termin aleksa n- 
drinac: smatra se da se tako naziva stoga što je u tom sti- 
hu spjevan popularni srednjovjekovni roman o Aleksandru. 


Aleksandrinac kao narodni «stih razlikuje se po nekim ten- 


dencijama od onog tipa koji je kasnije prevladao u literaturi. 
U narodnom stihu često je ispred cezure nenaglašen slog, to. 
jest cezura je »ženska«, dok je završetak »muški«, dakle 
ovako: ' 
Au jardin de mon pere :les-lauriers sont fleuris5 


Ovakav oblik je stran uglađenom tipu aleksandrinca, 


Međutim, i u narodnom stihu je dosta česta muška ce-' 


zura uz muški završetak, kao u ovom stihu iz »Hodočašća 
Karla Velikog«: 

i Li escarbuncles art bien i poet hoćm veirs 
ili u ovom popularnom stihu: 

Nous n'irons plus au bois, les lauriers sont coupes5 

U pisanim stihovima muški su završeci daleko najčešći. 

Što se tiče porijekla primitivnog aleksandrinca, možemo 
ga izvesti iz latinskog jampskog septenara, koji nalazimo i 
kod Plauta. Međutim, postoje izvjesni znaci za orijentalno 
porijeklo toga stiha. Bio autohton ili importiran, on se bujno 
razvio u Francuskoj, a iz Francuske se brzo proširio po či- 
tavoj Evropi, sve do Skandinavije. U Njemačkoj ga nalazimo 
već 1160—1170: 

Ez hat mir an dem herzen vil dicke we getans 
(Kiiren berg) 

U islandskoj Sturlunga sagi (XIII st.) nalaze se zabilje- 
ženi stihovi koji su i opet tonska adaptacija primitivnog 
aleksandrinca: 

Loptr liggr i eyjum, — bitr lunda bein. 
Saeumundr er a heidum — etr berin eins 

Ako uočimo da je taj stih bio popularan u Pijemontu i 
Veneciji, koja je »seconda patria« (Rajna) za francusku li- 
teraturu, zar nije više nego vjerojatno da je taj stih utjecao 
na formiranje analognog stiha u našoj staroj poeziji — to 


% Citirano prema Verrieru (spomenuto djelo). 

više što je upravo dvanaesterac, i to dvostruko rimovan kao 
i francuski, najčešći stih naše stare poezije. 

Sada nas zanima kako se naš stih mogao poklopiti s fran- 
cuskim, kako se adaptirao francuskom prototipu. 


Kako smo već naveli, u našoj narodnoj poeziji, a tako 
i u našoj staroj pisanoj poeziji, broj slogova u stihu ne va- 
rira onako kako je to u romanskom, to jest obzirom na broj 
nenaglašenih slogova poslije završnog naglašenog sloga (na 
kraju i ispred cezure). I onaj naš stih koji bi nastao na te- 
melju aleksandrinca bit će izosilabičan. Prototipom ima: se 
smatrati aleksandrinac s muškim završecima, dakle onaj po 
kojem aleksandrinac i nazivamo dvanaestercem. Cezura je 
zajednička i našem i francuskom stihu, prema tome i tu će 
biti na istom mjestu — u sredini stiha; tako će se naš stih 
raspasti na dva dijela po šest slogova, dobit ćemo dva članka, 
a kako naš stih određuju sami članci, on je već gotov. Polo- 
žaj zadnjeg naglaska, kao što je poznato, nevažan je, premda 
se u francuskom njime određuje stih." Raspored naglasaka 
unutar stiha, koji određuje germanski stih (već u najranijim 


njemačkim aleksandrincima primjećujemo gubljenje i ume- ' 


tanje nenaglašenih slogova na početku i unutar stiha, što je 
karakteristično za tonsku verzifikaciju, a nezamislivo je u 
romanskoj), u našem stihu je.slobodan. Možemo dakle posta- 
viti ovakvu paralelu: 


Cueillez des aujurđuy les roses de la vie. 
(A Hćlčne, Ronsard)s 
Zač ovu, ružan cvit, proslavljam svaki dan? : 
(11, Š. Menčetić)» 
Gizdava ružice, tako ti života, (12, Š. Menčetić) 





" Dva starofrancuska dvanaesterca koje citira E. Carrara u svom 
članku »Niccolo da Verona a Ragusa« (Rešetarov zbornik), pripisujući ih 


dubrovačkom učitelju iz 1333: 


»Tot, si com au scolier feit licio le mestre, 


Li barons vont derier, com li clerge au preste« 
imaju jednakosložne Polustihove, premda su završeci različiti — dakle kao 


1 u hrvatskim dvanaestercima, što je svakako zanimljivo. 


'"* Prema Arlandovoj: »Anthologie de la: Poćsie francaise«, Paris 1947. 
* Brojevi prema Rešetarovu izdanju II knjige »Starih pisaca hrv.« 

Ovdje sam odabrao primjer gdje je u hrvatskom stihu na 
krajevima polustihova jednosložnica. No ako i nije tako, broj 
slogova je isti: 


? Mislim da. možemo uzeti da je Menčetićev dvanaesterac | 


najstarijega tipa. Kod Marulićeve »Judite« težište je bačeno 
na kompliciranu rimu, tako da možemo uzeti da je autor zbog 
toga mogao zanemariti metričku čistoću stiha. Ako dakle 
zbog toga zanemarimo Marulića, Menčetić nam ostaje kao 
najstariji. Promatrajući Menčetićev stih, primijetit ćemo da 
postoji, pored cezure iza šestog sloga, i »mala« cezura iza 
“ttećeg i devetog, tamo je naime redovito granica govornog, 
takta. Evo primjera, gdje ću cezuru označiti crticom, a »ma- 
lu« cezuru (stalnu granicu govornog takta) sa dvije tačke: 


(1) To li jur : sad bolje — ti moreš, : ti tvori; 
.oto ti : jur polje : — što umiš, : govori. # 

A meni : jur kosti — prigrizat, : čuj, nemoj, . 

da još tej : gorkosti — ne ćutim : uz trud moj. 


“To mi se pravilo za Menčetića čini tako čvrstim da bi se: 
moglo koristiti njime za provjeravanje autorstva, Da je to 
svjesno, možemo vidjeti iz ovog polustiha: 


(7) ... i pravdom samiri 


gdje je pjesnik umetnuo nepostojano a, premda mu je na 
raspolaganju stajalo i ovakvo rješenje: 


(*X) ... i pravdome smiri. 
Još je to očitije kod stihova: 


(49) Sve molju Bogu se... 
Da malo mogu se... 


gdje bi enklitika bolje pristajala na drugom mjestu, ali bi 
se kršilo »malu cezuru«. 

Još nešto je važno uočiti: Šestercima od kojih se sastoji 
naš stari stih običan je završetak naglašenom jednosložnicom, 
a to, po Maretiću, nalazimo samo kod neparnih članaka. 
Naši narodni stihovi koji završavaju neparnim člankom 

pandan su onim stranim stihovima koji imaju naglasak na 
zadnjem slogu (bio taj završetak stranog stiha »jampski« ili 
»amfimacerski«, radilo se tu o naglašenom ili polunaglašenom 
slogu). To možemo provjeriti melodijom, i tu nalazimo tuma- 
čenje za ritmično poistovećivanje muške, ženske i dječje ri- 
me, što je za pojmove romanske verzifikacije posve neobično: 


In hoc anni circulo 
U se vrime godišća 


Što vidimo na ovom primjeru? Kršćanskolatinski stih. 
osniva se na naglasku, a naš na člancima. Staronjemački pri- 
jevod se, naravno, i opet osniva na naglasku. A melodija i. 
njen ritmični okvir su u svim tim primjerima isti. 

Na tom principu počiva i ritmična istovetnost ženske i 
muške rime u ovakvom primjeru: 


Tri kralja jahahu s onih istočnih stran, 
tri dara nošahu: mir, zlato, tamijan. 


Možemo dakle postaviti ovakvu formulu transformacije: 
stranog (romanskog) stiha u naš: 
1. Na kojem god se principu strani stih osnivao, naš će 


biti člankovit. 


2. Ako prototip, odnosno njegov ritmični okvir ima na- 
glasak na zadnjem slogu, onda se naš stih mora završavati 
takvim člankom koji dopušta naglasak na zadnjem slogu. 

Ali mi govorimo o šestosložnim člancima — a što je ono 
Maretić rekao? »Da bi se nakraju šestosložnog 
članka nalazila naglašena jednosložnica, za to upravo ne- 
ma potvrda.« 

Što to znači? Da li dvanaesterac, karakteristični stih naše 
stare poezije, nema svoga pravog pandana među narodnim 
stihovima? Ili se Maretić vara? 

Maretić se u tome nesumnjivo ne vara. Među onim pje- 
smama koje je on proučavao doista nema takvih koje ne bi 
zadovoljavale njegovu tvrdnju. Međutim, kod šesteraca (koji 
se redovito mogu složiti u kuplete — dakle u dvanaesterce) 
koji su zapisani na području Hrvatskog primorja i Istre i 

obližnjih otoka, dakle na čakavskom području, nije neobično 
naći naglašene jednosložnice i na kraju stiha, kao u ovim 
primjerima: x : ' 
da Bakar bili grad 
a starih bab i ded 

(Pere gospodine pred Bakrom)! 
Ko je to dragi moj 


koga je moja mat 
(Vezen rubac) 


Misec i jedan dan 


Nigdar već na moj stan 
(Zaboravljena divojka) 

Vidimo da šesterac ima svojstvo koje je karakteristično 
za neparne članke, drugim riječima, da šesterac ima nešto od 
neparnosložnog članka: i zaista, ako ga razdvojimo na dva 
članka od tri sloga, onda dobivamo stih neparnosložnih čla- 
naka, i šesterac ravnopravno uključujemo u grupu stihova 
neparnosložnih članaka. Kako je termin »stih neparnosložnih 
članaka« dosta dugačak izraz, bilo bi zgodno zamijeniti ga 
nekim drugim izrazom, koji osim toga neće imati pretenzija 
da nešto govori o tom stihu, kao što navedeni termin govori 
da je broj slogova neparan. Dolaze u obzir nazivi »ženski«, 
»lirski«, »nejednolični«, »jampski« ili što slično. 

Kao što vidimo, stari dvanaesterac poklapa se s narod- 
nim stihom primorskog zapada naše domovine, a to će nam 
biti još jasnije ako pročitamo ovakve stihove: 

Kad te v tancu vidim, mileni cvete moj, 


sam sebi se čudim, da sam sluga tvoj. : 
(Žarka ljubav) 


ili ovakve: Mov z 
... Vijolice moja, 
čas si povenula. Procvati žilju moj, 
kad ja prot tebi grem, za rožu otrgat, KA. 
: (Labinjanin) 


10 Prema »Antologiji istarskih i primorskih narodnih pjesama«, Rijeka, 
1954. god. ' : 

Zapadnu primorsku Hrvatsku i inače smo smatrali mje- 
stom kontakta s romanskom literaturom sjeverne Italije i 
južne Francuske. Da upravo na tom području nalazimo na- 
rodni stih koji je toliko sličan stihu stare pisane poezije, mo- 
žemo protumačiti time da je postojala neka uža veza između 
ta dva stiha, ili, da dovedem misao do kraja, da su to vari- 
jante jednog te istog stiha; taj stih je adaptacija 
francuskog dvanaesterca — aleksandrinca i kao prvotni oblik 
imamo pretpostaviti onaj koji se raspada na polučlanke od 
po tri sloga. 

U narodnoj poeziji nesumnjivo je odavna postojao še- 
stosložni članak, ako ništa drugo a ono kao drugi dio epskog 
deseterca. Taj završava po pravilu za parnosložne članke, to 
jest ne može imati jednosložnu riječ na kraju. I inače šeste- 
rac, pa i onaj čakavski, jedan je članak i najčešće se ne može 
govoriti o nekoj stalnoj granici govornih taktova iza trećeg 
i devetog sloga, kako je to kod Menčetića, a kako je i inače 
pretežno u Ranjininu zborniku, premda već kod Džore Drži-' 
ća koji je, kao što je poznato, oduvijek na glasu da je poveza- 
niji s narodnom poezijom, nalazimo ovakvih polustihova: 


(513) tanac u dubravi... 
(556) čim se uspodoba... 


Osvrnimo se trenutak na Marulića. Ako šesterac koji ima 
»malu cezuru«, a i onaj koji bez obzira na to ima naglašenu 
jednosložnicu na kraju, ili čak samo rimu na kraju, nazo- 
vemo »lirskim«, onda možemo reći da u glavnini »Judite« 
»lirskoga« ima oko 630, a onog drugog, recimo »epskoga« ima 
oko 37%, Međutim, ako se obaziremo samo na »malu cezu- 
ru«, onda ćemo za isto to naći odnos otprilike »fifty-fifty«; 
pri koncu Judite »epski« tip dobiva osjetljivu prevagu. 

Što iz toga možemo zaključiti? Marulić koji je težište 
bacio na rimu nije pri tome shvaćao dovoljno važnom onu 
finesu s malom stankom iza trećeg i devetog sloga. Tome 
je doprinijelo i to što je »Judita« pisana očima i za gledanje, 
dok su se pjesme Ranjinina zbornika zacijelo i pjevale (»Leu- 
te moj mili...«). A kako je u narodu već postojao šesterac 

»epskog« tipa, težnju prilagođavanja tom šestercu možemo 
smatrati normalnom. Odnos »lirskog« šesterca prema »ep- 
skom« analogan je odnosu Marulićeva »rjeđeg«  (asimetri- 
čnog) osmerca prema »običnijem« (simetričnom), a to su dva 
različita stiha. Kako su ta dva šestosložna tipa članka u na- 
šem starom pjesništvu poistovećena, nastala je neurotična 


situacija, koja je završila izumiranjem dvanaesterca; vod- | 


stvo je preuzeo osmerac, koji je imao solidnu podršku u na- 
rodnom »običnijem« osmercu. . 

Da zaključim: šesterac (članak, stih ili polustih) nije 
stran našem narodnom pjesništvu. Kuplet šesteraca naše 
stare literature razvio se pod utjecajem romanskog (fran- 
cuskog) dvanaesterca, ali u skladu s nekim osnovnim prin- 
cipima gradnje narodnih stihova. Taj »uglađeni« tip šeste- 
račkog kupleta utjecao je na čakavski šesterac, ili šesterački 
kuplet (od kojih smo neke citirali, a sličnost je frapantna). Da 
je ovakav utjecaj gradske čak pisane pjesme na pučku bio 
moguć, bit će nam vjerojatnije ako uočimo da je na području 
Istre, obližnjeg kopna i otoka bilo u staro doba nekoliko ve- 
likih gradova. Za sam Osor, »danas maleno seoce okuženo 
groznicom«, kaže se da je od 12. do 15. stoljeća bio grad od 
70.000 stanovnika! 


OSMERAC 


U našem narodnom pjesništvu razlikujemo dva stiha od 
osam slogova: jedan se sastoji od dva četverca (Maretić ga 
naziva »običnijim«), a drugi od dva neparna članka, jednoga 
petosložnog, a drugog trosložnoga. Obično je (po Maretiću) 
najprije petosložni članak, a onda trosložni, ali može biti i 
obratno. 

Osmerac od dva četverosložna članka običan je stih naše 
narodne poezije i nema razloga da ga ne smatramo vrlo sta- 
rim, i autohtonim. ; 

Osmerac nalazimo vrlo rano zapisan. Ti stari osmerci, 
koji se računaju u najstarije hrvatske zapisane stihove, ri- 
movani su. To su božićna pjesma »Bog se rodi v Vitliomi«, i 


11 Božidar Širola: »Istarska pučka popijevka«, zbornik »Istra«. 

stihovi zapisani u misalu kneza Novaka (1368). Ti se osmerci 
najčešće rimuju dva po dva i možemo ih složiti u kuplete 
s leoninskom rimom: 


Skoti Boga znahu tada — a grišnik ga ne zna sada. 


Ovom tipu možemo pribrojiti i stih prikazanja. Uobiča- 
jilo se da se pišu kao osmerci, premda su rimom i smislom 
redovito dva i dva stiha vezana, i predstavljaju kuplet — 
šesnaesterac. Odmah nam upada u oči sličnost s francuskim 
i provansalskim dvostrukim sedmercem kojemu melodija ima 
ritmični okvir trohejskog karaktera; kako naš stari, bolje 
prastari osmerac ima redovito žensku rimu, odgovarat će mu 
takav i starofrancuski: i 


C'est la jus en la praćle, — dras i gaoit Peronćle. 
(Prema Verrieru, str. 264) 


Rima nije nepoznata našoj pučkoj pjesmi, ali ovako siste- 
matična upotreba rime navodi nas na pomisao da se tu radi 
o romanskom utjecaju. To nam je još očitije kod naših starih 
literarnih osmeraca gdje je rima neotuđiv dio stiha, a taj stih 
odvaja se od narodnog po tome što cezura po sredini stiha 
nije onakav tabu kako je to u narodnom. U francuskom 
sedmercu (ili talijanskom i španjolskom osmercu) nema ce- 
zure na tom mjestu. Napomenut ću da u talijanskom pjesni- 
štvu taj stih nije čest, dok je u španjolskom vrlo popularan. 
U francuskoj literarnoj poeziji je odavna zabačen, ali je u 
narodnoj popularan, po učestalosti dolazi odmah iza primi- 
tivnog aleksandrinca i octosyllabea (osmerca po francuskom 
brojenju). 

Osim, istina, rijetkog zanemarivanja cezure, još nešto 
odvaja naš literarni stari osmerac od narodnog. Literarni 
osmerac — posve rijetko — može završiti na jednosložnicu. 


Uočljiva je sličnost sa šestercem, ali osmerac rastavljen po 


srednjoj cezuri — a to vrijedi.u daleko najvećoj većini sti- 
hova — daje nam četverce koji su i opet parni članci. Po- 
stoje dvije mogućnosti: ili se tu radi o brkanju dviju vrsta 
stihova, ili o mehaničkoj, knjiškoj analogiji prema šestera- 
čkim kupletima (dvanaestercu). 

Razmotrimo prvu mogućnost. Rekli smo da je ovaj naš 

(ti. simetrični) osmerac analogan francuskom sedmercu sa 
ženskim završetkom, stihu kojemu je »cadre rythmique« 
trohejski. Po fenotipu istog broja slogova bio bi francuski 
osmerac s muškim završetkom. I doista Verrier navodi pje- 
smu iz XIII ili XII stoljeća koja je složena od ta dva stiha 
(a to je »hćptasyllabe feminin« i »octosyllabe masculin«); evo 
primjera: 

Por ceu se je suix brunete 

ne fai je pas ranfuseir. 

Je suis jone damoirelle, 

si an faix moult mues a ameir. 


Premda bi trebalo proučiti primjere paralelizma feno- 
tipski jednakosložnih romanskih stihova raznovrsnih za- 
vršetaka (ta pojava je, na primjer, pravilo u našim starim 
dvanaestercima) i eventualni utjecaj toga paralelizma na 
naše stare literarne stihove, bit će vjerojatnije, mislim, da je 
rijetko i nesistematično muško rimovanje naših starih lite- 
rarnih osmeraca knjiško, i da je tome uzrok mehanička ana- 
logija prema šestercima. ' 

»Rjeđi« osmerac. Rjeđi osmerac je stih koji ima 
cezuru poslije trećeg ili poslije petog sloga. M. Franičević"? 
nalazi da je granica akcenatske cjeline iza trećeg sloga 
u 85,8%, a iza petog sloga u 92,4% slučajeva. Evo nekoliko 
primjera: 

: svu noć mi soko prepjeva 
na Milanovu pendžeru... 

(Vuk _V, 385) 


djevojke, sreće nemale! 
docne se vi poudale; 
(Vuk V, 385) 


Kliče mi reče junak mlad: 
»Mi ti smo oba mlajahna... 
' (Šegljiva divojka, »Ant. čak. lir.« 
Jelenović-Petris 1947) 
2. O nekim problemima našega ritma, Rad 313. 

Po moru plovi zlata plav, 
va zlatnoj plavi Albus kraj... 
(Kraj Albus, isto) 


U narodnoj poeziji »rjeđi« osmerac nije baš rijedak, sam 
Maretić kaže da se »ne smije misliti da je vrlo malo pjesama 
složeno ovijem stihom«. Maretić zabacuje mišljenje Wollnera 
(Untersuchungen iiber den Versbau des sudslawischen Volks- 
liedes, Archiv fiir slav. Philologie IX, 1886) da je ovaj »osme- 
rac II« tuđ stih. Wollner naime pretpostavlja da je taj stih 
došao k Slovencima i Hrvatima od Nijemaca, a Srbima pre- 
ko Bugara i Novogrka. Po Maretiću, »to je samo onako uta- 
man bačena tvrdnja, zato je treba zabaciti. 

Wollnerova tvrdnja zvuči nevjerojatno stih što alat 
neko dvostruko porijeklo toga stiha. Jedno se jasno razabire 
iz Wollnerove pretpostavke: on smatra da taj stih nije stari- 
nom štokavski. Slično mislim ja, budući da tipično novošto- 
kavskim stihovima smatram samo one parnih članaka. Ako je 
bilo kakva utjecaja, mislim da je išao onim starim putem, 
čakavskim područjem: ne smijemo zaboraviti da je ono ne- 
kada bilo znatno veće. 

Kod mnogih naroda nalazimo stihove koji odgovoraju 
francuskom osmercu. Ne moramo odmah zaključivati da je 
taj stih u svom gotovom obliku uvezen iz Francuske, adapti- 
ran francuskom stihu; ali taj utjecaj francuskog oblika u 
smislu prilagođavanja više je nego vjerojatan. Navest ću tri 
primjera narodnih pjesama triju naroda da pokažem sličnost 
stiha: 


Mon pere a fait bdtir chateau, 
il est petit, mais il est beau. 
(Francuska) 


Jeg ikke tor, jeg ikke maa: 
i morgen skal mit brytlup staa. 
(Danska) 


Po moru plovi zlata plav, 
va zlatnoj  Piaei Albus kraj. 
Pootstoj 

Francuski silabičan, danski tonski, hrvatski člankovit — 
opet svi imaju nešto zajedničko što ih poistovećuje. Osnova 
stiha (zacijelo učvršćena melodijom) ista je a svaki jezik e 
zadovoljava svojim normama. 

Da se naš stih pjevao, svjedoči nam Zoranić koji uz svo- 
ju pjesmu Pasite drobne travice napominje da se pjeva »u 
zuk« pjesme Aj ti, divojko šegljiva, a spominje i napjev pje- 
sme Drazi mi goru projdoše, koja je očito bila spjevana tako- 
đer u osmercu II. Što lakše nego pretpostaviti da se melo- 
dija, kao danas šlager, širila preko granica naroda i jezika i 
podešavala sebi riječi? 

Kod proučavanja metričkih utjecaja koristilo bi nam da 
znamo i srodnosti u sadržaju, motivima. Ovakvo poduda- 
ranje francuske pjesme (poznate od XV st.) s našom ča- 
kavskom narodnom pjesmom nalazimo u ovom primjeru: 


Les cordons en sont de soye, 
la voile en est de satin. 

Le grand mast en est diviere, 
Vestournay en est dor fin. 


(Užeta su mu od svile, jedro mu je od satena, glavni jar- 
bol bjelokostan, a kormilo od suha zlata.) 


Trdu krmu ima slebron okovanu 
a provicu ima zlaton armižanu, 
a bandice ima žingon polivene, 
a veselca ima bašelka drobnega, 
a konopi ima od svile zelene, 

a jedrašca ima sitnega naveza. 


(Čudo od brođa) 
Kad bismo našli još takvih primjera s istim stihom i mo- 


žda i sa zapisanom melodijom, mogli bismo to smatrati nepo- 
bitnim dokazom migracije stiha. 


* 

O KRITIČARIMA U OVOJ KNJIZI 


MIROSLAV KRLEŽA. — Iako je u ovoj kolekciji »Hrvatska 
književna kritika« VI knjiga posvećena Krležinu kritičarsko-ese- 
jističkom aktivizmu, opet se ovaj izbor, ovaj svezak o današnjoj 
našoj kritici nije mogao sastaviti bez Krležina imena, bez Krleži- 
ne kritičke dionice koja je provodni motiv naše poslijeratne 
književno-kritičke misli. Da bih još bolje naglasio dijalektički ka- 
rakter ovog izbora, nije mi bio dovoljan samo Šegedinov esej »O 
našoj kritici« nego sam morao uzeti i Krležin »Govor na kongresu 
književnika u Ljubljani« (koji u redakciji pisca preštampavamo 
nešto skraćeno iz zagrebačke »Republike«, dvobroj za listopad 
1952.). ? t 

Krleža počinje svoj književno-kritički rad u socijalističkoj 
»Slobodi« oktobra 1917, ali njegov kritičarski aktivizam, njegovo 
razmišljanje o književnom mišljenju iz ratnog doba između 1914; 
i 1919. bilo nam je ostalo gotovo do naših dana manje-više nepo- 
znato. Tek 1956, kad je objavljen dnevnik »Davni dani«, upo- 
znasmo bolje mladu Krležinu estetsku i kritičku misao iz koje je 
kasnije izraslo kršno i granato Krležino književno-kritičko stablo. 
Od pojave »Plamena« (1919) Krleža se očituje i kao književni kri- 
tičar, ali i kao estetičar, filozof umjetnosti, dijalektik umjetničkog 
mišljenja. On objavljuje u »Plamenu« legendu-dramu »Michelan- 
gelo Buonarroti« u kojoj se zapravo književno-dramskim jezikom 
postavlja problem slobode umjetnosti, pozicija umjetnosti i sud- 
bine umjetnika između dogmatizma i apsurda, između gluposti 
papizma i genijalnosti slobodne stvaralačke misli. Od »Plamena« 
.1919. do 1932, kada je nakladna kuća »Minerva« počela izdavati 
sabrana Krležina djela, Krleža je stalno književno-kritički djelo- 

vao na svoj poseban način, reagirajući kritički — pismeno ili 
usmeno, javno ili u svojim (do danas nepoznatim) dnevnicima — 
na mnogobrojne naše i strane književne pojave, knjige, probleme, 
pitanja, teze i sukobe. I tek 1932. godine Krleža uspijeva da štampa 
prve knjige svoje književno-kritičarske djelatnosti i to, prvo, 
polemičko-kritičku knjigu »Moj obračun s njima« i, drugo, jednu 
knjigu esejističko-filozofskih i kritičkih tekstova pod naslovom 
»Eseji«. 

Jedna inače nepotpuna bibliografija Krležinih radova štam- 
panih između 1914. i 19837. u dodatku »Golgote« iz 1937. i jedna 
bibliografija Krležinih knjiga i brošura od 1917. do 1953, a nešto 
također i prospekt koji je izdalo zagrebačko nakladno poduzeće 
»Zora« za Krležina sabrana djela daju mladom čitaocu djelomični 
bibliografski uvid u Krležin rad. Iako je u knjigama »Evropa 
danas«, »Eppur si muove«, »Putopisi i studije«, u spomenutoj VI 
knjizi ove kolekcije, i isto tako u knjizi »Eseja« u izdanju beo- 
gradske »Prosvete« (prvi put Krležina knjiga eseja i kritika na 
ćirilici!) ovaj dio piščeva rada prilično populariziran, opet velik 
dio Krležina kritičkog i književno-esejističkog djela ostaje i da- 
lje ili u časopisima ili u rukopisima. Kao da apsurd suvremenog 
svijeta nad kojim vise H-bombe zatrpava mnoga djela umjet- 
nosti i uma pa će neke buduće sretne generacije otkrivati to 
ljudsko blago kao drage rude u dubini svojih civilizacija! No 
opet, ostavljajući po strani sentimentalne i patetične refleksije, 
Krležina kritička i estetska misao čitaocu neće ostati nepoznata 
uzme li je samo prema tim bibliografijama brižno u ruke i bez 
predrasuda, ma bilo odakle one dolazile. 


ERVIN ŠINKO. — Rođen 1898. u Apatinu. Šinkove književ- 
no-esejističke knjige »Književne studije« (Zagreb, 1949) i »Falanga 
Antikrista i drugi komentari« (Zagreb, 1957) predstavljaju veći 
dio njegovih književno-kritičkih preokupacija. Esej o Krleži sa- 


stavni je dio njegovih studija o Krleži koje čine glavninu knji- 


ge »Falanga Antikrista«. 

. VLADIMIR POPOVIĆ. — Rođen 1910. u Zadru. Štampao je 
u različitim listovima.i časopisima od Oslobođenja do danas prili- 
čan broj kritika, eseja i osvrta. Ova dva napisa, prvi o Ujeviću i 
drugi o Kalebu, sastavni su dio njegove još neobjavljene knjige 
o suvremenim našim piscima. 

PETAR ŠEGEDIN. — Rođen 1909. u Žrnovu na otoku Kor- 
čuli. Prvu Šegedinovu kritiku, i to likovnu, objavio je Krleža 
u »Pečatu«. Tek od Oslobođenja naovamo i Šegedinu se koji put. 
pružila prilika da napiše i koju književnu kritiku. Prvi rezultat 
toga bavljenja jest knjiga »Eseji« (1955) u koju je ušlo deset nje- 
govih analiza. Iz te knjige uzet je esej »O našoj kritici«, dok je 
»Čovjek u riječi«  fragmenat istoimenog eseja koji je objavio 
Matković u Akademijinu »Radu«. 


MARIJAN MATKOVIĆ. — Rođen 1914. u Zagrebu. Javlja se- 
i kao kritičar uoči rata, ali se istom poslije rata afirmira i knji- 
ževnim kritikama koje su, još nesabrane u knjigu, ostale u ča- 
sopisima. Jedino što je Matković od ovoga svoga književno-kri-- 
tičkog rada skupio u knjigu jesu njegovi eseji o drami, izašli pod 
naslovom »Dramaturški eseji« (Zagreb, 1949), odakle je uzet esej 
o Držiću i Steriji za ovaj zbornik. 


\ 


MARIN FRANIČEVIĆ. — Rođen 1911. u Vrisniku na otoku. 
Hvaru. Prve književno-kritičke osvrte štampao je u godinama 
uoči rata, ali se kao kritičar afirmirao u razdoblju od Oslobođenja 
do danas. God. 1948. zagrebačka »Kultura« štampa mu knjigu 
»Pisci i problemi«, a Akađemijin »Rad«, deset godina kasnije, 
studiju »O nekim problemima našega ritma«, koja je zapravo 
»nacrt za tipologiju hrvatskoga stiha XIX stoljeća«. God. 1959. 
pojavila se nova Franičevićeva knjiga »Književnost jučer i da- 
nas« u koju su ušli njegovi najbolji eseji, kritike i članci iz knji- 
ževnosti napisani i štampani poslije »Pisaca i problema«. Tekst. 
za ovaj izbor uzet je iz te nove Franičevićeve knjige. 


VLADO MAĐAREVIĆ. — Rođen 1911. u Osijeku. Rano se: 
javlja kao napredni i borbeni novinar i pisac, ali se tek poslije- 
rata ističe kao kritičar. Bio je član redakcije »Glasa periferije«, 
»Almanaha periferije«, »Budućnosti«, izdavač i glavni urednik. 
»Glasa omladine«, glavni urednik »Novog studenta«, odgovorni. 
urednik »Književne kovačnice«, pariski dopisnik »Nove Riječi«, 
itd. Poslije rata ga vidimo kao urednika kulturne rubrike »Glasa 
Slavonije« i »Narodnog lista«, stalno uz to javljajući. se književ- 
no-kazališnim kritikama i analizama, neko vrijeme i pod pseudo- 

mnimom Ratko Ognjen. Mađarević je objavio velik broj kritika, ali 
je jedva uspio da neznatan dio štampa u posebnoj knjizi (»Ka- 
zališne studije«, Zagreb, 1953). Studija o Matkoviću, koju dono- 
.simo iz Mađarevićeva djela, preštampana je iz sarajevskog »Iz- 
raza« (br. 5, god. 1958). 


ĐURO ŠNAJDER. — Rođen 1919. u Nuštru, nedaleko Vinko- 


vaca. Objavio je nekoliko stotina prikaza, kritika i bilježaka o ' 
našim i stranim knjigama i piscima. Ovaj osvrt na neke proble- : 


:me našeg proznog izraza sastavni je dio knjige o suvremenoj pro- 
zi i našoj knjizi. 

ŽIVKO JELIČIĆ. — Rođen 1920. u Splitu. Uz poetski i prozni 
rad bavio se i kritikom. Dosad je objavio knjigu »Lica i autori« 
(Zagreb, 1953), u kojoj analizira našu suvremenu prozu. Jedan 
«ranije štampani rad o Držiću naknadno dopunjuje, pa tako na- 
staje Jeličićeva monografija »Marin Držić Vidra«, koju izdaje 
beogradski »Nolit« 1958. Esej o Šegedinovoj prozi sastavni je dio 
knjige »Lica i autori«, Jeličićevih analiza našega proznog izraza. 


IVO FRANGEŠ. — Rođen 1920. u Trstu. Iako prvenstveno 
književni historik i romanist, Frangeš se zapaža u našim kriti- 
čarskim naporima sa svojom varijantom stilističke kritike, su- 
rađujući u brojnim edicijama i naučnim ustanovama. Rad o sti- 
lističkoj kritici uzet je iz časopisa »Umjetnost riječi« (kome je 
jedan od urednika), a napis o Krleži iz »Radova slavenskog in- 
.stituta«. 


BRUNO POPOVIĆ. — Rođen 1928. u Zagrebu. Surađivao je 
u mnogim periodičnim edicijama (»Krugovi«, »Mogućnosti«, »Na- 
.še teme«, »Republika«, »Prisutnosti«, »Narodni list« itd.). Ovaj 
«esej o Šimićevoj poeziji preštampan je iz »Prisutnosti« (br. 11 
god. 1959). 


VLATKO PAVLETIĆ. — Rođen 1930. u Zagrebu. Već kao stu- 
«dent piše književne kritike i analize od kojih jedan izbor štam- 
pa pod naslovom »Sudbina automata« (1955), odakle je i uzet pri- 
log za ovaj kritičarski zbornik. Kasnije izdaje knjigu »Kako su 
stvarali književnici«, a zatim, u 1958, dvije knjige hrestomatije 
»Hrvatski književni kritičari«; najavljena je i treća knjiga o su- 
“vremenim književnim kritičarima. 

o strukturi našeg književnog izraza. 





IVAN SLAMNIG. — Rođen 1930. u Metkoviću. Još kao stu- 


dent, uz pjesme, proze i prijevode, štampa i tekstove o knji- 


ževnosti, o knjigama i književnoj problematici. Ni on, kao i 
većina naših pisaca, nema knjige kritika i književnih članaka, 
iako se i tim radom, skroman, zapaža u književnoj republici (npr. 
osvrti na dvije Kalebove knjige). Ovaj rad o našem stihu uzet 
je iz sarajevskog »Izraza« i sastavni je dio Slamnigovih studija ' 


Š.V. 





NAPOMENA 


U ovaj svezak HRVATSKE KNJIŽEVNE KRITIKE ušli su 
“oni pisci koji su se u književno-kritičarskom poslu potpuno afir- 
zmirali za vrijeme posljednjih petnaestak godina. Ostali kritičari 
srednje generacije koji danas još. djeluju usporedno s piscima, 
svojim vršnjacima zastupanim u ovom zborniku, ući će u svezak 
kritičarske kolekcije što je posvećen kritici između dva rata, jer 
su se ti pisci već tada potpuno afirmirali, a današnji kritičarski rađ 
nastavak je njihovih predratnih književnih i kritičkih pogleda. 
Pisci mlađe generacije koji nisu ušli u ovaj izbor, mada se o nji- 
ma govori u predgovoru, uzet će se u obzir za slijedeći svezak. A 
dotad će se mnogi od njih potpunije izraziti i još bolje svojim 
kritičarskim radom učvrstiti u našoj književnoj stvarnosti. 

Krležin »Govor na kongresu književnika u Ljubljani« poseb- 
no je uzet kao tekst u kojem je najbolje naglašena izuzetna si- 
tuacija književnosti naše zemlje, gdje se bez sumnje dramatično 
i dalje sudaraju razne tendencije Istok-Zapad, danas ovako, kao 
što su jučer bile onako. Krleža to u svom eseju naglašava u naro- 
čitom osvjetljenju postavljajući čitav niz književnih, likovnih, 
estetskih te uopće kulturnih i političkih problema i teza. Zato 
Krležin Govor, napisan u ovom našem vremenu i u osobitoj prilici 
dobro dolazi kao živa uvodna, rekao bih, oporbenjačka riječ za 
ovaj zbornik kritičarske misli, koja je, razumije se, samo kompo- 
nenta jugoslavenske kritičke misli uopće. 

Želja mi je bila da neke pisce predstavim s više priloga: tako 
sam htio uzeti još Šegedinovu analizu Desničine proze, Pavleti- 

ćevu studiju o Božiću, Jeličićevu o Kalebu, Franičevićevu o na- 
šoj literarnoj historiji i drugo, ali mi zamišljeni obim teksta to 
tehnički nije omogućio. 

Pisce nisam htio donositi tzv. kronološkim redom, i činilo mi 
se smiješnim da u prvi dio uvrstim teoretske a u drugi kritičke 
radove, tj. prvo prikaze teoretskih formulacija, a zatim pojedinih 
književnih pogleda i pisaca. Smatrao sam kao najbolje rješenje 
da na uvodnom mjestu istaknem Krležin govor, a iza njega Še- 
gedinov članak »O našoj kritici«; ostalu građu i imena nije bilo 
teško rasporediti. 

Možda bi u ovaj svezak morao ući još koji kritičar. Lako je, 
naravno, spomenuti ovoga ili onoga. Obično se zaboravlja kada 
se rade antologije ili ovakvi izbori da bi se u njima željela poja- 
viti mnoga imena. Stotinu je kritičara i stotinu je liričara i pri- 
povjedača koji bi htjeli u antologije, a mjesta je samo za određe- 
ni dio. Zato je neumjesno' kada kritičari kažu: »A zašto ne ovaj? 
“A zašto ne i onaj, kada je i taj i taj?« Često nastaje, poznato je, 
čitav pokret protiv izašlih antologija i izbora, predvođen od onih 
koji nisu uvršteni kao i od onih koji misle da su slabo zastu- 
pani, dok izabranici, htjeli ne htjeli, mudro šute. Zato danas 
naše antologije i izbori propadaju, a teško i rijetko se netko od- 
lučuje na ovakav posao. I to je jedan od razloga da je naša an- 
tologijska i slična joj literatura siromašna, kao da nemamo knji- 


ževne klime i kao da ne proživljavamo promjene: vremena u nje-- 
zinoj atmosferi, teškoj od ideja i strasti i svih mogućih i nemo-- 


gućih pobuda. 
Š. V. 

HRVATSKA KNJIŽEVNA KRITIKA 

